
Editie ingrijita si prefata 
de Viorel Vizureanu 


PAIDEIA 


Prefata 


De mai bine de un deceniu, profesorul Alexandru Surdu este titularul 
cursurilor de istoria filosofiei moderne si a celei contemporane la Facultatea de 
Filosofie a Universității din Bucuresti. Volumul de faţă prezintă cititorilor notele 
de curs consacrate filosofiei contemporane, într-o continuare firească, dacă nu 
chiar necesară, a tomului apărut în 2002 tot la Editura Paideia si care trasa 
orientările fundamentale ale filosofiei moderne. 

Îngrijirea acestei ediţii nu se constituie pentru noi decât într-o instantiere 
fericită, de această dată si materială, vizibilă deci, a unui gest spiritual — 
adăugăm, credem, redundant — viu, de apropiere şi recunoștință, de recunoaștere, 
de re-nastere-(mereu, am preciza suplimentar )-împreună-cu, într-o etimologie 
care nu mai are nevoie de precizări suplimentare. 

Câteva precizări editoriale se impun. Întâi de toate nu trebuie pierdut din 
vedere faptul că aceste note de curs nu au fost niciodată reproduse ca atare 
(,,sec“ am putea spune) de Alexandru Surdu. Concret, un curs al lui Alexandru 
Surdu se naşte de fiecare dată la intersecția dintre rigoarea ideilor asternute pe 
hârtie si spontaneitatea conexiunilor filosofice oferite de inspiraţia si 
oportunităţile pedagogice de moment. Astfel, un fost student ar putea observa 
că propriile sale note de curs sunt uneori mai amănunțite în tratarea anumitor 
probleme sau în prezentarea unor concepte si idei filosofice. Nimic mai adevărat 
căci, repet, desi beneficiind de acest esafodaj teoretic scris, cursurile lui 
Alexandru Surdu şi-au păstrat mereu caracterul de fenomen viu, de proces, or- 
ganic dacă vreți, aflat în desfășurare în fata studenților. Aceasta fiind, de altfel, 
în opinia noastră, singura modalitate în care un curs isi poate atinge scopul: de 
a declanşa în cei cărora le este adresat de-mersul propriei gândiri. Pentru toate 
celelalte, pentru livrarea exhaustivă a informaţiei ca şi pentru dovedirea acribiei 
există articole, studii si cărți. 

Ca si în cazul volumului Filosofia modernă — orientări fundamentale, am 
optat si acum pentru eliminarea celor câteva trimiteri bibliografice prezente 
în notele de curs. Ele ar fi contrastat, în opinia noastră, cu oralitatea manifestă 
a majorității materialului pedagogic, vizată încă din momentul redactării. În 
plus, cititorul interesat are dispoziție la finalul volumului atât bibliografia de 

bază a cursului, cât si o selecție din cele mai importante texte invocate de 
Alexandru Surdu. 

Să observăm totodată subtilitatea si oportunitatea cu care Alexandru Surdu 
inserează în contextul istoriei filosofiei „universale“ idei ale filosofilor români. 
Ceea ce frapează este firescul acestui demers — nu simtim nici un moment Că ar 
fi vorba de un „scop in sine“ sau de o „datorie“, de o fortare teoretică ce ar 
pretinde şi o justificare suplimentară, mai mult sau mai putin afectivă, subiectivă. 
Ideile gânditorilor români isi au locul lor firesc acolo unde sunt menționate, 
aceasta pentru că Alexandru Surdu face apel la categorii si concepte si nu la 
pseudo-necesităţi de ordin cultural-teoretice, la protocronisme sau sincronisme 
ad hoc. 

Câteva cuvinte despre titulatura cursului. « Contemporaneitatea filosofiei» 
nu poate fi înțeleasă în cazul volumului de față — vom sublinia de la bun început 
— în afara schemelor categoriale si disciplinare care stau la baza demersului 
filosofic al lui Alexandru Surdu. În conformitate cu aceste scheme există cinci 
categorii (Transcendenta / Subsistenta, Existenţa, Ființa, Realitatea si Existența 
Reală) si cinci discipline filosofice fundamentale (Ontologia, Logica, 
Metodologia, Gnoseologia si Epistemologia), între care se poate stabili o relativă 
corespondență. 

În acest context, sintetic vorbind, trebuie înțeleasă afirmaţia autorului că 
«filosofia contemporană debutează cu studiul Existentei Reale (Er), numită si 
Lume sau Viaţă, adică cu studiul Existentei conforme unei anumite Realităţi, cu 
studiul Existentei realizate, respectiv al Științelor si al Tehnicii, al Artelor, al 
Moralității, al Justiţiei si al Politicii.» Contemporaneitatea filosofiei nu este deci 
legată de vreun eveniment editorial sau existențial (i.e. apariția vreunei lucrări 
sau a vreunui filosof — Schopenhauer doar ilustrează acest mod nou de a face 
filosofie, nu îl determină, nu este «părintele» acestuia, după cum nici Lumea ca 
voinţă şi reprezentare nu reprezintă lucrarea-cadru sau germenele teoretic al 
filosofiei contemporane) şi nici de ceea ce mulți istorici ai filosofiei au interpretat 
ca fiind o «criză» a filosofiei (sau, mai bine spus, a metafizicii), detectabilă de 
regulă în posteritatea hegeliană imediată si întruchipată prin excelență de 
scrierile nietzscheene. 

Împreună cu Alexandru Surdu, trecerea de la filosofia modernă la cea 
contemporană ne apare ca fiind internă însuși conceptului filosofiei, ca ținând 


' Ghilimele inserate ca urmare a suspiciunii noastre legate de caracterul tautologic al 
expresiei „filosofie universală“: „universalitatea“ filosofiei nu poate fi, credem, decât o 
intenţie „sinceră“ a gândirii — a gândirii ca „sinceritate“, nu o pretenţie „topometrică“ a 
acesteia; o universalitate dată de gestul „feminin“ al apropierii si nu de cel „masculin“ al 
cuceririi. 

de logica internă a desfăşurării istorice a instantierilor fundamentale ale acestuia, 
într-o manieră cu evidente afinități hegeliene (dar care va trebui, fireşte, să 
integreze sistemul hegelian ca pe un moment ce conține premisele propriei sale 
«depdsiri» istorice). Acest lucru devine evident în momentul in care citim fraza 
de încheiere a cursurilor de filosofie contemporană, frază care oferă definiția 
filosofiei în conceptia autorului: «Filosofia este teoria trecerii de la Subsistenta 
si Existenţă, prin intermediul Fiintei si al Realităţii, la Existenţa Reald.» 

Este, de altfel, si ceea ce permitea ca titulatura inițială a cursului ținut de 
Alexandru Surdu — «Istoria filosofiei contemporane» — să isi găsească o perfectă 
justificare teoretică care să facă posibilă atât depăşirea inerentelor nedumeriri 
(în ce măsură putem prezenta, chiar si într-o formă schematică, o istorie a 
perioadei unei discipline ce se desfăşoară încă sub ochii noştri ?), cât si evitarea 
simplului cronologism sau a banalei treceri în revistă rapsodice. Fireşte, cele 
mai noi producții si curente filosofice nu sunt încă integrate prezentării 
sistematice, Alexandru Surdu amintind necesara distantare istorică faţă de 
acestea, o distantare care să permită intervenția eficientă a instrumentului herme- 
neutic (pentru a nu mai vorbi de faptul că o «mişcare» sau un «curent» filosofic 
— în sens tare — îşi capătă acest statut tocmai prin alteritatea distantdrii 
hermeneutice si nu prin autoasumarea — programatică sau nu — a unei titulaturi 
pentru propriul demers teoretic). Aplicarea imediată a unei scheme hermeneutice, 
ca urmare, deseori, a unui «impuls» firesc, natural de subsumare progresivă, 
continuă a «ultimelor» producții filosofice, trebuie abandonată lucid în favoarea 
unei determinări a esentialitdtii filosofiei din care se hrăneşte — mai mult sau 
mai putin «conştient» — si propria noastră filosofare. Un altfel de «risc» deci: 
nu cel al cuprinderii multiplicității (într-un impuls subiectiv în sens pur psihologic, 
vizând — si mai mult visând — exhaustivitatea), ci cel al surprinderii esentialitdtii, 
într-un gest ce sugerează o trecere a inducției aristoteliciene în registrul tempo- 
ral al desfăşurării istoriei filosofiei. 

«Pariul» filosofic al lui Alexandru Surdu — comparabil, pentru cei care îl 
cunosc pe profesor sau îl citesc pe autor, cu pariul pascalian — este, în opinia 
noastră, configurarea unei esentialitdati deschise a filosofiei, o esentialitate care 
ne poate duce cu gândul la acele concepte deschise ale filosofiei exemplificate 
şi teoretizate de Constantin Noica. Îl invocăm aici chiar pe Alexandru Surdu, 
prin rândurile de încheiere ale volumului de față : «Astfel conceput, sistemul 
categorial-filosofic reprezintă un angrenaj care, principial, garantează posibilități 
nelimitate pentru dezvoltarea filosofiei.» Tot autorul indică si unele direcţii con- 
crete ale acestei dezvoltări, făcând apel, fireşte, la propria schemă hermeneutică : 
«Subsistenta, care este Unul, Totul, Infinitatea, Eternitatea si Absolutul, oferă 
Existentei surse nebănuite încă de îmbogățire. Fiinţa, care este „motorul“ 
angrenajului categorial, dispune, după aprecierile statisticienilor, de „combustibil 

uman“ care se multiplică în progresie geometrică, iar componenta ştiinţifică a 
Realității are de-abia un secol de „rodaj“. Existenţa Reald, la rândul ei, se poate 
extinde la nivel cosmic.» 

Pariul pascalian nu este o simplă provocare logică si cu atât mai putin 
vreun savant subterfugiu teologico-filosofic îmbrăcat în hainele limbajului 
cotidian. El este, fie că îl acceptăm sau nu, măsura acceptării unei situdri 
existenţiale, a Situării Existentiale prin excelenţă, definitorie prin urmare pentru 
mersul propriului nostru spirit, al propriei noastre vieți. Pentru a nu mai aminti 
aici de afinitățile pariului pascalian cu un alt mare «pariu» din istoria filosofiei, 
cel aristotelic, care constata — si «sărbătorea» totodată — necesitatea existenței 
filosofarii chiar si în absenţa manifestă, dorită a acesteia. 

Este posibilă această — numită de noi — esentialitate deschisă a filosofiei ? 
Așa cum notam si în « Prefaţa» la volumul Filosofia modernă, răspunsul la această 
întrebare depinde nu doar de «persuasiunea» autorului, ci si de «priceperea» si 
«bunăvoința» noastră. Doar aceasta este, în definitiv, ceea ce poate transforma 
gândul filosofic dintr-o idee, stranie si frumoasă pentru multi dintre noi, într-o 
șansă si un drum si, de ce nu, într-o sarcină a gândirii. Ceea ce transformă un 
răspuns într-o întrebare. Un joc la care nu participi — putem spune si asa — nu 
este un joc, ci doar un spectacol. lar pariul nu este un «moment» al jocului, nu 
este în joc, chiar survenind punctual inevitabil, ci este chiar Jocul, ceea ce îl 
defineşte pe acesta. Privirea (un alt nume pentru gândire) mea nu doar priveşte, 
ci şi mă priveşte, mă impune şi mă supune concomitent obiectului (care, fichteean 
vorbind, este propriul Eu; hermeneutic însă, nu ca urmare a unui simplu reflex 
onto-logic). Stiinta nu poate fi decât con-stiintd. Continuul si necesarul ,,trans- 
fer ontologic “ se regăseşte in mod fericit (cel putin pentru noi) in limba română 
sub forma sugestivului dublet „a da seama“ si „a lua seama“. 

Si de ce nu am apela pentru susținerea acestei idei si la un alt (simplu ?) joc 
de cuvinte, la posibilul clivaj în limba română — uitând pentru o clipă rădăcinile 
slave diferite — între cititor si ctitor. Depinde de noi să ne transformăm din cititori 
de filosofie în ctitori de filosofie. 


* 
* 
* 


Am urmărit să realizăm prin rândurile de față — fie si schematic — o 
prezentare. Nu am uitat nici un moment de sensurile originare ale termenului si 
chiar vom insista asupra lor. Căci praesens desemnează nu doar ceea ce se află 
în fata ochilor, care este prezent si la dispoziția noastră, ci si ceea ce este puternic, 
eficace, foarte util, salvator chiar, si deschide spre praesensio — idee sau noțiune 
înnăscută —, si spre praesensus — ceea ce este presimtit, prevăzut. Dar cursul lui 

Alexandru Surdu este el însuși o prezentare a filosofiei contemporane. Prin 
urmare, prezentarea noastră nu se justifică crono-logic decât ca prezentare a 
prezentării a ceva deja prezent, ca reluare si pre-luare aceea ce a fost deja spus 
(pentru că trebuia să fie spus), ca o re-simtire a pre-simtirii unei simtiri originare. 
Ca dedublare si confirmare a acestei pre-simtiri. 

La finalul celor două volume (Filosofia modernă, respectiv Filosofia 
contemporană), descoperim iată „acoperită“ si, concomitent, ,,des-coperita“ în 
mod unitar din punct de vedere conceptual-hermeneutic, o perioadă fascinantă, 
„tumultoasă “ din istoria filosofiei. Pentru noi, cititorii, rămâne speranţa întregirii 
acestei originale istorii a desfăşurării gândului filosofic propusă de Alexandru 
Surdu prin apariția unor tomuri dedicate filosofiei antice si medievale. Fireşte, 
nu sub forma cursurilor universitare, pentru că Alexandru Surdu nu a fost 
niciodată titularul acestora. Să amintim însă numeroasele articole si studii ale 
autorului risipite de aproape patru decenii în reviste de specialitate şi în volume 
colective (cum ar fi „remarcabila“ — aprecierea îi aparține lui Constantin Noica 
— Introducere la dialogurile logice, din volumul VI al Operelor lui Platon) si care 
s-ar putea constitui într-un Solid punct de plecare într-o asemenea întreprindere 
filosofică. Cu atât mai mult cu cât acestea fac apel — cu o disciplină intelectuală 
de remarcat si, de ce nu, de invidiat — la aceeaşi armătură hermeneutică ce o 
regăsim sub semnătura lui Alexandru Surdu în cele două volume invocate ante- 
rior. Rezultatul nu ar putea fi decât încheierea unei veritabile istorii a filosofiei 
universale, cu atât mai fascinantă cu cât face apel, cum am spus, la un instru- 
ment hermeneutic realmente original şi care s-ar constitui, fără îndoială, într-un 
punct de referință în filosofia românească, într-un germene al unei autentice 
meditații filosofice. 


Viorel Vizureanu 


Introducere 


Prima problemă pe care o ridică o discuţie despre istoria unei discipline se 
referă la perioada pe care o cuprinde. Denumirea de „filosofie contemporană“, 
ca şi cea de „filosofie modernă“, este arbitrară si diferă de la epoca la epoca. 
Pentru Hegel, filosofia contemporană se reducea la Jacobi, Kant, Fichte şi 
Schelling. Titu Maiorescu îşi începe cursul de filosofie contemporană cu Kant si 
îl duce până la Schopenhauer, iar în filosofia engleză până la Spencer. De regulă, 
însă, se începe cu filosofia de după Hegel. Schelling, de exemplu, în măsura în 
care este anterior lui Hegel, face parte din filosofia modernă, dar face parte cu 
scrierile de după Hegel din filosofia contemporană. 

Mai precis, în timp, făcând abstracţie de filosofi, sunt mai multe variante 
de periodizări, începând cu mijlocul secolului trecut, cu sfârșitul secolului trecut, 
cu primul război mondial, cu al doilea război mondial. În ceea ce priveşte filosofia 
românească, de exemplu, perioada dintre cele două războaie mondiale este 
considerată, prin excelenţă, a filosofiei contemporane. 

În orice acceptie, însă, filosofia contemporană nu se identifică cu filosofia 
actuală sau „filosofia la zi“. Cu „filosofia de ultimă oră“. Pentru simplul motiv 
că o astfel de filosofie nici nu există ca filosofie distinctă de filosofia contem- 
porană. Există în schimb o literatură filosofică de ultima oră, răspândită prin 
numeroase reviste şi cărți de mai mică sau mai mare întindere. 

De regulă, din filosofia contemporană nu fac parte nici măcar lucrările 
ample din ultimii ani, care n-au intrat încă în circuitul de idei al contemporaneitatii, 
căci istoria filosofiei contemporane este altceva decât filosofia contemporană ca 
atare. Pentru a intra în istoria filosofiei, o lucrare trebuie să treacă prin purgatoriul 
criticii filosofice, să fie interpretată, adoptată sau respinsă de reprezentanţii 
recunoscuţi ai filosofiei. 

De altfel, niciodată, și cu atât mai puţin astăzi, nu se mai practică o 
filosofie izolată. Se trezeşte unul supărat într-o dimineaţă și zice: „Gata, mă 
apuc de filosofie !“ Nu merge chiar asa. Scrii o lucrare şi te pomenesti că nu 
ţi-o publică nimeni, că nu interesează pe nimeni. Filosofia urmează un anumit 
curs, iar autorii se înscriu sau nu pe acest curs. Dar lucrul acesta nu poate fi 
observat imediat. 

Sunt o multime de tineri care citesc ce le cade in mana, mai ales noutati, ei 
cred ca situatia sta chiar asa cum o descrie cineva, numai pentru faptul ca e de 
ultimă oră. Se dovedește însă apoi că autorul e practic necunoscut si lucrarea 
lipsită de orice importanţă filosofică. Scrie un postmodernist despre „sfârșitul 
filosofiei“, dar asta nu înseamnă că mâine ne ducem să dărâmăm facultăţile de 
filosofie. Şi marii filosofi pot scrie cărți sau emite tot felul de idei, ca „moartea 
lui Dumnezeu“, „declinul Occidentului“ ş.a., după care se dovedește că lucrurile 
stau tocmai invers. Lucian Blaga a cochetat câteodată cu ideile lui Spengler și 
credea în perioadele culturale de 1.000 de ani. După venirea ruşilor şi instalarea 
comunismului, s-a speriat atât de rău, încât zicea pretutindeni că ocupaţia va 
dura 1000 de ani. La noi a durat numai 4 decenii, iar domnia lui Ceauşescu 24 
de ani, exact ca în contractele cu diavolul. Lucian Blaga a murit însă cu o idee 
falsă despre durata comunismului. 

În plus, între perioadele filosofiei, oricare ar fi ele, există si o continuitate. 
Am amintit în cursul de filosofie modernă de aşa-numitele „constelații de filosofi“. 
Ele nu apar întâmplător. Fiecare dintre ele reprezintă ceva, iar în cadrul fiecăreia, 
unul sau mai multi filosofi rezolvă problemele care se impun si nu lucrează nici 
unul de capul lui. Cine o face, acela rămâne în afara istoriei, chiar dacă, din 
anumite motive extrafilosofice, reuşeşte vremelnic să se impună. 

Anumite direcţii ale filosofiei moderne sunt continuate și în filosofia 
contemporană. Criticismul kantian este continuat de kantieni si de neokantieni 
sau neocriticisti, având însă influenţe si asupra unor alte orientări, ca 
neointuitionismul, de pildă. 

Empirismul englez are în continuare reprezentanţi de seamă, influenţaţi 
însă si de pozitivismul francez, prin J. St. Mill, H. Spencer si Al. Bain. 

Hegelianismul este continuat de neohegelieni, iar pozitivismul de 
neopozitivism. 

În genere, după dezvoltarea cu pregnantă a unei anumite direcţii, urmează 
o perioadă de acalmie, când teoriile sunt extinse până la ultimele lor consecinţe. 
Nu este vina filosofului, cum nu este nici vina corăbierului că nu bate vântul în 
pânzele navei sale. 

Asa se explică si faptul că minţi deosebit de dotate se irosesc adesea în 
activități ineficiente și lăturalnice filosofiei. Este necesară o pătură cât mai 
groasă de asemenea filosofi care să întrețină focul filosofic, abia mocnit, cât 
mai mult, până când se acumulează suficiente cunoștințe și mai ales suficient 
de importante, pentru a prilejui intervenţia unui filosof de formula unu. Este 
vorba de ceva asemănător cu perioada din fizică imediat următoare lui New- 
ton, care îi aducea pe fizicieni la disperare, căci tot ce spuneau ei se dovedea 
că era deja cunoscut de către Newton. A trebuit să treacă ceva timp până la 
apariţia fizicii relativiste. 

Continuitatea poate să apară uneori după lungi perioade de timp; este cazul 
neoplatonismului contemporan sau al neotomismului. Acestea se dovedesc utile 
în soluţionarea unor probleme filosofice de actualitate. 

La prima vedere, datorită „exploziei informaţionale“, când apar sute de reviste 
de filosofie şi mii de lucrări pe an, tărâmul filosofiei pare un adevărat haos. 

Filosofia era învinuită și până acum pentru faptul că doctrinele sale se 
exclud unele pe altele, ceea ce îi infirmă caracterul științific. Filosofia ar fi un 
domeniu în care oricine poate să spună orice. Russell zicea că n-a auzit nici o 
prostie pe care să n-o fi spus în prealabil vreun filosof. Si sunt destul de multi 
care chiar fac acest lucru. Eu nu zic că e bine, dar nu e nici mai rău decât în alte 
domenii, ale artelor sau ale religiilor, de exemplu. 

Ce-i drept, în unele arte ești nevoit totuși să respecţi anumite reguli. În 
arhitectură, de exemplu, oricât de aiurită ar fi o clădire, arhitectul trebuie s-o 
conceapă astfel încât, o dată construită, să nu-ţi cadă în cap la prima suflare 
de vânt. 

Dar cel mai ilustrativ este exemplul picturii. Stim, de la Leonardo da Vinci 
citire, că pictura perfectă are cinci componente: conturul, culoarea, luminozitatea, 
proporția și perspectiva. Ansamblul acesta pentadic a fost dus la desăvârșire în 
perioada picturii clasice de un Leonardo, Michelangelo, Rembrandt, Rubens. 
Ce mai rămânea de facut ? Oricât se perfecționa reproducerea prin desen și oricâte 
teme erau abordate, tablourile tot nu ieșeau mai bune decât cele clasice. Atunci 
s-a încercat obţinerea aceloraşi efecte estetice prin reducerea celor cinci compo- 
nente picturale sau prin suplimentarea lor. Reducerea s-a făcut prin renunțare 
parțială la unul sau mai multe componente si prin accentuarea unuia sau a mai 
multora dintre cele rămase. Impresionismul, de exemplu, presupune accentuarea 
culorii şi a luminozitatii în dauna conturului, a proportiei si a perspectivei. 
Extremismul impresionist presupune renunțarea totală la proporţie, perspectivă 
şi contur, în favoarea unui fel de joc al culorilor și nuantelor. Cubismul, pe de 
altă parte, reprezintă o accentuare specifică a conturului, cu sau fără respectarea 
proportiei şi a perspectivei şi, de asemenea, a culorii sau luminozitatii. În felul 
acesta apar o mulţime de variante picturale, dintre care unele par cu totul aberante. 
Or, în filosofie nu s-a ajuns totuși chiar atât de departe. 

În filosofia modernă se conturaseră deja cele două tendinţe fundamentale: 
cea disciplinară și cea sistematică. Ca discipline ferme erau constituite următoarele 
cinci: ontologia, logica, metodologia, gnoseologia si epistemologia. În analogie 
cu pictura, și în filosofia contemporană au început tendinţele de absolutizare a 
uneia dintre discipline în dauna celorlalte. Astfel au apărut: ontologismul, 
logicismul, gnoseologismul şi epistemologismul. Fiecare dintre acestea au 
tendinţe moderate sau extremiste. Extremismul logicist postulează reducerea 
filosofiei la logică, și anume la cea simbolică. Extremismul epistemologist postu- 
lează reducerea filosofiei la analiza ştiinţelor, si în mod special a celor exacte. 

În etapa contemporană au apărut si discipline noi, care s-au consolidat, au 
fost absolutizate si apoi s-au despărţit de filosofie. Este cazul sociologiei, 
psihologiei și pedagogiei. Noi vom vorbi despre ele numai în măsura în care au 
avut legătură directă cu filosofia în genere. Fenomenul despărțirii de filosofie a 
apărut și în cadrul altor discipline, este cazul logicii simbolice, în varianta de 
logică matematică sau logică a matematicii. Dar si al altor discipline hibride, ca 
cea dintre logică, matematică şi arte, care înlocuiește estetica, sau cea dintre 
logică, matematică și comportament moral, care înlocuieşte etica. Etica și estetica, 
de altfel, s-au constituit ca discipline autonome si manifestă în mod evident 
tendinţe separatiste. 

Făcând abstracţie de aceste exagerări, tendinţa dezvoltării separate a fiecărei 
discipline filosofice nu este în sine un fapt negativ. Aceasta, din perspectivă 
general-filosofică. Din perspectivă practică este în mod evident un fapt pozitiv. 
Fără o logică simbolică independentă si fără o psihologie comportamentista 
independentă nu s-ar fi născut cibernetica. 

Dezvoltarea disciplinelor filosofice nu face, principial, decât să aducă 
servicii filosofiei în genere, chiar dacă, uneori, lasă impresia că, dimpotrivă, 
subminează temelia construcţiei filosofice. 

Se constată uneori că disciplinele separatiste, în special psihologia, 
pedagogia si sociologia, pierzându-și orientarea filosofică de care au încercat şi 
au reuşit să se debaraseze, s-au bucurat de mai mult interes, dar au căzut şi sub 
influenţe mult mai nefaste, practic-economice şi social-politice. Nu mă refer în 
special la perioada comunistă, în care nu numai psihologii, pedagogii şi sociologii 
deveniseră slujitorii regimului, ca şi o parte dintre filosofii oficiali, ci mă refer în 
genere la situaţia acestor discipline. Orice îndeletnicire științifică legată de practica 
socială sau de tehnica modernă, care necesită fonduri serioase, devine până la 
urmă tributară regimurilor politice. Acesta este de asemenea un aspect care nu 
are nici o semnificaţie pentru filosofie în genere. Chiar atunci când va fi vorba 
de filosofi cu activitate politică recunoscută (un Marx, Engels, Heidegger, Sartre 
sau Camus), pe noi ne va interesa doar teoria lor despre politică şi nu activitatea 
lor de politicieni. 

O a doua tendinţă fundamentală din filosofia modernă, cea sistematică, a 
fost şi ea continuată. Un exemplu în acest sens îl constituie Schopenhauer. Un 
exemplu pentru tendința contrară îl reprezintă Nietzsche. 

La ambii însă se face vădită o tendinţă analogă direcţiei disciplinare, de 
absolutizare, de data aceasta a uneia dintre componentele sistemului filosofic. 
Este vorba de filosofia artei, care tinde să domine întregul sistem (la Schopenhauer) 
sau să contribuie la demolarea lui (cum apare la Nietzsche). 

Filosofia artei este altceva decât estetica. Estetica este o disciplină filosofică 
cu tendinţe separatiste fata de filosofie, pe când filosofia artei, dimpotrivă, 

reprezintă tendința contrară de încadrare a fenomenului artistic, alături de cel 
stiintific, etic, juridic sau politic, în cadrul Realitatii, respectiv în cadrul unei 
teorii generale a Realitatii. 

Estetica este o disciplină filosofică relativ neutră fata de o anumită filosofie 
generală. Ea tratează despre esența, legitatile si categoriile estetice, pe când 
filosofia artei tine de mecanismul producerii artei, ca si a întregii Realitati, pe 
care trebuie să o justifice. Ca teorie a frumosului, a lui cum este, filosofia artei 
poate, prin extindere sau absolutizare, să pună în umbră sau chiar să se instituie 
şi ca teorie a lui ce este, respectiv a adevărului. 

Acelaşi lucru se întâmplă cu tendintele politizante — fasciste, marxiste sau 
hermeneutice în varianta ideologiei critice — care fac din filosofia politică pivotul 
întregii Realitati. Există însă si alte tendinte, de tip mistic sau religios, de reducere 
a Realitatii sau de subordonare a ei, deci și a politicii și a artei, şi a conduitei 
morale unor principii de natură transcendentă sau transcendentală. Este vorba 
de filosofiile neocrestine, dar si de reînvierea unor doctrine păgâne, indiene, 
tibetane sau chineze, spre care se îndreptaseră deja Schopenhauer și Nietzsche. 

Tot în această perioadă, la trecerea dinspre modern spre contemporan, 
apar filosofii ca cele ale lui Schleiermacher sau Herbart, care îmbină cele două 
tendinţe: disciplinară și sistematică. Tendinţa era oarecum prefigurată şi de Hegel, 
care tratase separat estetica şi logica. Dar, pe de altă parte, el însuşi susținea că 
acestea sunt parti componente ale sistemului, dovadă că ele si apăreau prescurtate 
în Enciclopedia filosofică. De fapt, numai denumirile lasă impresia la Hegel că 
ar fi vorba de discipline filosofice. Logica ar fi trebuit să se numească Teoria 
Fiintei şi să se şi reducă la aceasta, iar Estetica, in mod evident, Filosofia artei, 
ceea ce si este de fapt. 

Motivul practic care a dus la apariţia acestor formule hibride între disci- 
pline si sistem l-a constituit și împrejurarea că filosofii, cu excepţia lui 
Schopenhauer și Nietzsche, erau pe vremea aceea și profesori, obligaţi să predea 
cam toate disciplinele filosofice. Aceştia au fost tentaţi să-și publice cursurile și 
au făcut-o de cele mai multe ori, ca ţinând toate de un sistem filosofic personal. 
În realitate, însă, legătura dintre lucrările publicate, adesea cu titluri disciplinare, 
o constituia doar faptul că erau scrise de același autor. 

Acestea nu sunt sisteme filosofice propriu-zise, chiar dacă autorii lor au 
această pretenţie sau dacă au fost considerate ca atare. Există câteva variante. A 
lui Hermann Lotze, de exemplu, în care denumirile disciplinelor filosofice sunt 
dublate de titulaturi cu rezonanţă sistematică. Părţile sistemului său de filosofie 
sunt: logica, ontologia, cosmologia, psihologia și etica. Logica este împărțită 
însă în 3 parti: despre gândire, despre cunoaștere si despre cercetare, ceea ce 
înseamnă, de fapt, logică, gnoseologie şi metodologie. Ontologiei îi mai spune 
însă şi „conexiune a obiectelor“, cosmologiei „desfăşurare a naturii“, iar 

psihologiei „teoria despre fiinţa spirituală“. Sistemul mai recent al filosofului 
neotomist Regis Jolivet are însă următoarele părți: logică, cosmologie, psihologie, 
metafizică si morală. 

În fine, o altă particularitate a filosofiei contemporane o constituie, de la 
Nietzsche citire, identificarea filosofiei cu un fel de literatură de tip eseistic, uneori 
remarcabilă ca exprimare, la unii existentialisti, de exemplu, dar nesemnificativă 
din punct de vedere disciplinar sau sistematic. Eseurile filosofice au menirea de 
a încânta și atrage publicul pentru idei de regulă banale, care, expuse ca atare, 
creează repulsie. Existentialistii au fost adesea dublaţi de buni scriitori sau 
dramaturgi (Sartre şi Camus). Ei erau artiști în filosofie şi filosofi în artă. Reusitele 
lor sunt însă remarcabile numai în artă. 

Maniera eseistică, ca şi amestecul de planuri, disciplinar și sistematic, au 
avut o influenţă nefastă asupra filosofiei, contribuind în mare măsură la pierderea 
unei bune parti din rigoarea terminologica a filosofiei moderne. 

S-a ajuns la un fel de babilonie terminologică. Fiecare concept trebuie 
definit în maniera curentului filosofic sau chiar a filosofiei singulare despre care 
este vorba. 

Într-un anumit sens, lucrul este explicabil. În filosofie se ajunsese la 
construcţia unui fel de Turn Babel. Or, acesta ameninţă prestigiul Divinitatii, 
care, de regulă, ne pedepsește cu încurcături lingvistice. Dacă nu ne mai înţelegem, 
dacă nu mai putem comunica eficient, puterea noastră slăbeşte. Comunicarea 
este garanţia comunităţii. Nu poţi alcătui o comunitate eficientă cu persoane pe 
care nu le înţelegi, chiar dacă acestea dispun de bunuri comune. Neintelegerea 
va duce la separarea bunurilor si la destrămarea comunităţii. 

Este interesant că acest proces de dezbinare filosofică se petrece în acelaşi 
timp cu unul contrar de reuniune economică. Avem pieţe comune și tot felul de 
comunităţi europene, dar filosofii se înţeleg mai greu ca oricând. Discuţiile sunt 
deosebit de violente, iar disprețul reciproc este uneori total. Aceasta este și cauza 
pentru care se vorbește tot mai des de sfârşitul filosofiei. Nu de interzicerea ei, în 
manieră fascistă sau comunistă, ci pur şi simplu de autodizolvare. 

În măsura în care sunt practicabile, filosofiile au un caracter national si 
adesea nationalist, care nu convine spiritului comunitar. Iar disensiunile politice 
le separă și mai mult. 

Se întrevede însă şi o soluţie pentru refacerea comunităţii filosofice, şi 
anume aceea de reanalizare a limbajelor logice. Nu în spiritul Scolii analitice, 
căci limbajul filosofic pare, dar nu este limbajul colocvial. În filosofie orice cuvânt 
îşi poate dobândi o semnificaţie aparte. Dar nu este vorba numai de acest lucru, 
este vorba mai ales de limbajele logice diferite ale filosofiei, în funcţie de facultăţile 
diferite ale gândirii: limbajul intelectului, limbajul rațiunii, limbajul speculatiunii, 
al intelectului rational si al raţiunii speculative. Acestea, în aparenţă, se exclud 

reciproc. Ele însă se referă la domenii diferite si respectă legi diferite, au forme 
diferite şi alcătuiesc formațiuni diferite: simbolice, conceptuale sau categoriale. 
Având şi un suport psihic diferit, este explicabil faptul că reprezentanții lor nu 
numai că nu pot comunica, dar nu se mai pot nici măcar suporta. 

Acesta este nivelul la care se poate realiza comunitatea filosofică, nu prin 
anularea diferenţelor si a deosebirilor, ci tocmai prin recunoașterea lor, cum se 
face de altfel şi pe plan economic. Comunitatea economică europeană este 
comunitatea unor economii diferite, căci altfel n-ar fi vorba de comunitate, ci de 
identitate. 

Mentinand analogia, putem considera că moneda comună a filosofiilor 
contemporane trebuie să fie una cu cinci fete, ca formă specifică de mare elevanta 
speculativă a unităţii contrariilor. 

Indiferent de orientarea disciplinară sau sistematică, în filosofia contemporană 
au fost abordate și probleme categorial-filosofice. Transcendenta şi Subsistenta, 
Existenţa, Fiinţa şi Realitatea, tratate şi în filosofia modernă pe linia tradiţională 
sau dialectico-speculativă, au devenit cu timpul teme prioritare ale unor curente 
filosofice. Cel mai important fiind faptul că, după Hegel, începe să se vorbească 
despre o nouă categorie, Existența Reală, numită si Lume sau Viaţă. 

Evenimentele istorice, transformările economice, politice si sociale din 
Europa Occidentală au pus în evidenţă faptul că Realitatea, concepțiile despre 
adevăr, frumos, bine, dreptate şi libertate devin tot mai operative în cadrul 
Existentei pe care, traditional, doar o descriau, intepretau etc., considerând-o ca 
ceva dat sau care eventual se face, dar independent de interpretarea ei. Hegel, în 
manieră tradiţională, credea sincer că Napoleon era Spiritul Universal călare pe 
cal, după cum și despre sine zicea că este „un trimis al Cerului“. S-a constatat 
apoi că persoanele sau personalităţile au un rol secundar, importante sunt 
concepţiile acestora sau concepţiile pe care le reprezintă, pentru care luptă. Ele 
alcătuiesc Realitatea, dar impuse, institutionalizate, se transformă din concepţii 
în forte: cele despre adevărul ştiinţific în forte de producţie; cele despre frumos 
în arte militante; cele despre bine în forte mobilizatoare ale maselor; cele despre 
dreptate în instituţii juridice, cu forte represive nationale si internationale. Toate 
acestea conduc la transformarea Existentei brute în Existenţă Reală, într-o 
Existenţă conformă cu Realitatea care i-a dat naștere, care a produs-o, a 
transformat-o, a distrus-o şi a reclădit-o. Aşa şi nu altfel. Aceasta este Lumea pe 
care o face și în care trăiește umanitatea contemporană, este Viaţa acesteia care 
devine obiect de studiu al filosofiei conemporane. 

În conformitate cu principiul pars pro toto, absolutizată, Existenţa Reală 
devine cu timpul, în cadrul unor curente filosofice, singura categorie care merită 
interesul filosofiei. Această tendinţă a determinat și denumirea de ,,existentialism“, 
atribuită unui număr considerabil de filosofi de orientări în alte privinţe diferite. 

Numai că Existenţa Reală este o categorie nu numai târzie a filosofiei, ci şi 
dependentă de celelalte, din care provine si pe care le presupune. Or, ignorarea 
celorlalte categorii determină dificultăţi de interpretare a Existentei Reale 
considerată în sine şi pentru sine. Chiar existentialistii sunt nevoiţi adesea să 
apeleze, prin „salturi“ categoriale, la Transcendenta divină sau profană. 

Există însă și „transcendentaliști“, filosofi, în special de orientare 
teologico-filosofica, pentru care Transcendenta sau Subsistenta este categoria 
fundamentală. Absolutizată şi aceasta, cu ignorarea celorlalte categorii, conduce 
şi ea la dificultăţi. 

Categoria Fiinţei, de la Parmenide citire, identificată cu gândirea, mai ales 
datorită aplicaţiilor sale tehnice, s-a bucurat de mare prestigiu, considerându-se, 
în forma logicismului, că poate fi tratată chiar independent de filosofie. 

Rămân clasice problemele Realităţii, teoriile referitoare la adevăr, frumos, 
bine, dreptate şi libertate. Ele pot fi tratate şi disciplinar: filosofia ştiinţelor, filosofia 
artelor, filosofia moralei, filosofia dreptului și politologia. Includerea acestor dis- 
cipline, care isi au propriile lor istorii, în cadrul unei prezentări succinte, ca cea 
de fata, a filosofiei contemporane, ar conduce la o mare extindere a acesteia. 
Sunt demne de reţinut însă problemele referitoare la statutul științelor, ale naturii 
si ale spiritului, noile modalităţi de abordare ale acestora: hermeneutice, 
structuraliste, textualiste etc. si absolutizarea acestora (scientismul) în detrimentul 
celorlalte componente ale Realitatii. 

Acestea sunt motivele pentru care istoria filosofiei contemporane trebuie 
tratată în două maniere, corespunzătoare de altfel şi modalitatilor în care au apărut: 
la început manifestându-se prin personalităţi, curente, școli sau grupări de filosofi 
si, în final, prin contribuţii la rezolvarea problemelor categoriale ale filosofiei, 
care au determinat, în unele cazuri (transcendentalismul, existentialismul), apariţia 
unor grupări filosofice numite după categoria predilectă. 

Sintagma de „filosofie post-modernistă“, împrumutată din domeniul artelor, 
cu aspectele sale teribilist-distructive, nu-şi găseşte locul încă în istoria filosofiei 
contemporane, căci direcţiile disciplinare şi sistematice amintite sunt departe de 
a-şi fi epuizat valenţele creative, despre care se va face vorbire în cele ce urmează. 


II. Filosofia lui Schopenhauer 


Arthur Schopenhauer (1788-1860) este un filosof sistematic. In ciuda 
unor împrejurări nefavorabile care îl obliga să termine liceul târziu, la 22 de ani, 
isi precizează deja poziţia filosofică, pe care o va urma constant. El considera ca 
filosofia este un fel de artă totală, de artă a întregului, a cărei misiune este de a 
răspunde la întrebarea: Ce este Lumea ? E] este de altfel si iniţiatorul, în filosofia 
germană, a expunerii literare a filosofiei. 

El a fost adeptul unui tip de dialectică în patru timpi. De regulă, se considera 
că sistemul său ar cuprinde patru discipline: teoria cunoaşterii, cosmologia, etica 
şi estetica. În fapt, este vorba de componente sistematice care ţin de teoria 
Subsistentei, a Existentei şi de două compartimente din teoria Realitatii, si anume 
filosofia artei şi filosofia moralei. Deosebirea este mare, căci, luate separat, nici 
una dintre acestea nu rezistă ca discipline filosofice. Aceasta justifică de altfel 
lipsa de interes pentru doctrina lui Schopenhauer, de la care se considera că nu 
este nimic de învăţat pe linia disciplinară. În accepţia sistematică, filosofia lui 
merită însă toată atenţia. 

În prima parte a lucrării Lumea ca voinţă si reprezentare (1819-1842), 
Schopenhauer urmează direcţia lui Kant. „Lumea este reprezentarea mea“, zice 
Schopenhauer. Spaţiul si timpul, dar si cauzalitatea sunt forme subiective ale 
facultăţii noastre de cunoaștere. Ceea ce nu înseamnă, în manieră kantiana, că 
Lumea este o aparenţă. Dar ea, ca atare, nu este un obiect în sine, care ar exista 
independent de orice subiect cunoscător. Este ceea ce ni se arată nouă, ceea ce 
se manifestă în afară, adică Existenţă. Termenii nu coincid perfect (Lume şi 
Existenţă), dar asupra acestui aspect vom reveni. 

Lumea este deci existenţa a ceva care subsistă, a unui obiect în sine. Este 
partea exterioară a Subsistentei pe care noi o vedem în spaţiu, timp si succesiune 
cauzală, după principiul raţiunii suficiente. Dar nu ne putem da seama de partea 
ei interioară, pur şi simplu pentru faptul că nu o putem penetra. Ceea ce înseamnă 
că ea nu este disponibilă în spațiu, timp și cauzalitate. 

Această distincţie dintre exterior și interior nu este potrivită decât în mod 
relativ pentru distincţia dintre Subsistenta si Existenţă. Ea devine însă operanta 

la Schopenhauer. Fiecare obiect, deci şi omul, sunt atât fendmene, cât si obiecte 
în sine, ceea ce nu mai este în manieră kantiana. 

Dar omul nu este numai obiect, ci si subiect. El are conştiinţă si, deci, îşi 
dă seama de ceea ce se petrece în interiorul lui, de cauza care determină toate 
acțiunile sale. Or, consideră Schopenhauer, aceasta este voința. 

Făcând abstracţie de simplitatea imaginii exterior-interior, după cum a 
remarcat și Kuno Fischer, voinţa este tot un fendmen sau o reprezentare și, pentru 
consecvență, ne putem întreba în continuare, dar ce este voinţa în sine ? 

Pe de altă parte, în termeni Kantieni, observăm aici o reducere a Subsistentei 
la ceea ce Kant numea „subiectul în sine“, adică a transcendentului la transcen- 
dental, a ceea ce este dincolo de Existenţă la ceea ce este dincoace de ea, în 
intimitatea subiectului cunoscător. 

Urmează apoi o transpunere ilicită a transcendentalului interior, identificat 
cu voinţa, în interiorul oricărui obiect, însuflețit sau nu. Ceea ce face ca voinţa 
aceasta să-şi piardă specificul subiectiv, deci transcendental. Schopenhauer va 
scrie chiar o carte intitulată Voința în natură. 

Prin aceasta însă el va scăpa de acuza de agnosticism, atribuită adesea lui 
Kant. Obiectul în sine este cognoscibil, el este voința. Schopenhauer o numește 
ulterior chiar fendmen, dar primordial sau originar, în terminologia lui Goethe. 

Indiferent cum o numim, fenmen sau nu, voinţa nu este cunoscută cu 
mijloacele subiective obișnuite, spaţiu, timp și cauzalitate și, deci, nu are 
caracteristici fenomenale. Este un fel de voinţă cu atribute de gen ontologic: este 
absolută, este eternă si infinită. Fără a se referi explicit la determinatiile de unul 
şi totul, voinţa este veşnic identică cu sine, ceea ce îi conferă o notă eleata, 
parmenidiană. 

Oricum, voinţa rămâne ceva obscur care nu ţine de sfera intelectului sau a 
raţiunii. Anatomic, nu tine de creier, ci este o forţă care acţionează la fel de bine 
la plante, ca elan vital, dar şi la obiecte anorganice prin atracţie sau respingere. 
Ar exista in natură trepte diferite de materializare a voinţei. $i anume patru. Una 
pur mecanică, în care cauza și efectul sunt separate și distincte. Alta mai subtilă 
în domenii fizico-chimice. Si ultimele, treapta organică si treapta fiinţelor 
conştiente. 

În toate cazurile voinţa este aceeași si se manifestă ca forță de a exista. 
Evoluţia nu se petrece la nivelul voinţei, ci la nivelul existenţei. 

Cele mai deosebite acte umane au ca mobil exercitarea acestei forte oarbe, 
care este în fond nefastă în toate ipostazele. Plantele se hrănesc cu substanţe 
minerale, animalele distrug plantele, oamenii omoară animalele şi se omoară 
între ei sau îşi fac rău unul altuia. 

În special la acest nivel, al suferințelor umane, Schopenhauer face uz de 
stilul literar, persuasiv, pentru a-și argumenta aşa-numita teoria pesimistă asupra 

vieții în care domină suferința, plăcerea si satisfacția nefiind decât răgazuri între 
suferinte. 

Merită atenție modul în care încearcă Schopenhauer, în spirit platonic, dar 
şi kantian, să explice raportul dintre unicitatea voinţei $i diversitatea manifestărilor 
sale. Succesiunea formelor de manifestare ale voinţei în timp și spaţiu s-ar petrece 
după anumite legi constante, determinate de specii rigide, invariabile, pe care 
Schopenhauer le numeşte idei platonice. Fiecare organism este un fel de copie a 
unei idei specifice corespunzătoare. Ideile sunt diferite de noţiuni. Primele sunt 
ante rem, ultimele sunt post rem, produse ale abstractizării, ale raţiunii umane. 

Între ideile-specii există ierarhizările voinţei (cele patru, pe regnuri), dar si 
ierarhizări subordonate și evident specii opuse între care se iscă lupta pentru 
existenţă. Indivizii, ca reprezentanţi ai speciilor, participă la această luptă, fiind 
convinși, în cazul oamenilor, că o fac din propria lor voinţă. De fapt, în toate 
situațiile individuale acţionează aceeași forță. Indivizii pier, dar speciile-idei rămân 
si vor lupta în continuare cu mereu alti indivizi. Căci aceeași voinţă îi determină, 
de asemenea nu pentru ei, ci pentru nevoile speciei, să se reproducă, să-și crească 
$1 să-şi îngrijească urmașii. Este vorba de ceea ce Schopenhauer numește 
principium individuationis care garantează manifestările în spaţiu, timp si 
succesiune cauzală a voinţei universale prin indivizii perisabili ca reprezentanţi 
ai speciilor eterne. 

Cu ajutorul intelectului şi al noţiunilor obişnuite indivizii umani acţionează 
în diferite împrejurări ale vieţii la îndemnul voinţei pe care o consideră că este a 
lor, că le aparţine. Cu cât sunt mai inteligenţi, ei se descurcă mai bine şi sunt 
convinși că o fac pentru propriul lor profit. În realitate, ei nu sunt decât simpli 
executanti ai unor ordine pe care nu reușesc să le perceapă, nu reuşesc să vadă 
că nu sunt ale lor, ci ale speciei, care lucrează în fond pentru distrugerea fiecăruia 
în parte. Ca în povestea lui Balzac, cu pielea fermecată de măgar. Cu fiecare 
dorinţă îndeplinită pielea se micșorează. Când fericitul posesor constată acest 
lucru se ascunde și nu mai doreşte nimic. 

Este necesar un alt tip de cunoaştere, diferită de intelect, o cunoaştere 
intuitivă nemijlocită a speciilor-idei şi, firește, a voinţei care se ascunde în spatele 
acestora, pentru a deveni conştienţi de siretenia ei, de trucurile prin care ea reuşeşte 
să ne robească, să ne umilească si, în cele din urmă, să ne arunce, prin moarte, în 
nimicnicie. Această cunoaştere intuitivă le este proprie numai oamenilor de geniu, 
care, în consecinţă, și luptă împotriva voinţei universale. Încearcă să i se sustragă 
în tot mai mare măsură și să-și realizeze propriile lor interese. 

Schopenhauer are pagini frumoase despre geniu, care au făcut epocă pe la 
sfârşitul secolului trecut, fiind gustate și de Mihai Eminescu. Are și pagini despre 
nebunie, traduse în româneşte în Studii de estetică, Edit. Ştiinţifică, Bucuresti, 
1974. 

Unul dintre mijloacele prin care geniul se sustrage imperativelor vointei il 
constituie arta. Ea are o semnificaţie strict sistematică și nu poate fi înţeleasă 
decât în contextul doctrinei lui Schopenhauer. 

Ca si la Kant si la filosofii epocii, Schopenhauer se referă la arta majoră și 
la artistul de geniu. 

Ca obiect al artei sunt ideile platonice. În acest sens, geniul artistic înţelege 
şiretlicul voinţei. El se sustrage individuatiei prin redarea într-o formă sau alta a 
specificităţii ideale. În pictură, de exemplu, nu interesează frumuseţea unei 
anumite dame, ci frumuseţea femeii, feminitatea. Dar nu numai artistul profită 
de acest avantaj, ci şi amatorul de artă. Contemplatia operelor de artă reprezintă 
momente de sustragere ale indivizilor din faţa voinţei neînduplecate. Ceea ce, 
fireşte, are sens numai în cadrul filosofiei lui Schopenhauer. 

Acelaşi lucru este valabil si despre clasificarea artelor şi locul artei în 
domeniul Realitatii, care sunt alte două probleme fundamentale de filosofia artei. 

Având în vedere treptele de materializare a voinţei, arhitectura se găsește 
la Schopenhauer pe treapta cea mai de jos, în care voinţa acţionează prin greutate, 
coeziune, rezistenţă. El chiar înclină spre o artă fictivă, hidraulică, a cărei menire 
ar fi de a reprezenta proprietăţile fluidelor, iar grădinăritul principiile regnului 
vegetal. Ar urma artele figurative care să redea speciile zoologice și fiinţele 
umane — sculptura si pictura. Poezia ar fi un mijloc de pătrundere în lumea 
sentimentelor umane, iar muzica modalitatea cea mai potrivită de a contempla 
voinţa însăşi, eliberată de formele ei materiale de manifestare. 

În fine, arta este pusă în corespondenţă cu moralitatea. Ultima ne poate 
oferi mijlocul mult mai persistent $i mai eficace de sustragere de la imperativele 
voinţei, şi anume asceza. 

Este momentul să revenim asupra distinctiei dintre Existenţă și Lume. Ele 
coincid într-o oarecare măsură, dar Existenţa este considerată, de regulă, chiar 
dacă ea îl cuprinde şi pe om, ca fiind o manifestare directă a subsistentei, un fel 
de Existenţă brută, neprelucrată, cel puţin în mod conștient de către om, pe când 
Lumea sau Existenţa Reală este prin excelenţă rodul activităţii umane. Marea 
Neagră tine de Existenţă, dar portul Constanta de Existenţa Reala, de Lumea 
Maritimă. Conceptiile despre morală în genere pornesc de la Existenţa umană 
brută teoretizata la nivelul Realitatii pe baza unor principii logice ale Fiintei. 
Acesta este motivul pentru care moralitatea, la Kant, este legată de Ratiune. 
Prescriptiile morale sunt imperative sau norme care ar trebui să fie urmate, ceea 
ce nu înseamnă că ele și sunt urmate, deci că Existenţa Reală sau Lumea morală 
le-ar corespunde cu ceva. 

Or, pentru Schopenhauer, punctul de plecare îl constituie Lumea, deci viaţa 
dominată de egoismul feroce al indivizilor, care ajunge până la exterminare și 
canibalism. Aici, într-adevăr, nu prea este nimic de făcut. Recomandările 

referitoare la milă, compătimire, cinste etc. se dovedesc dezastruoase dacă le 
practică cineva între tâlhari și sunt echivalente cu condamnarea la moarte. Dar 
Schopenhauer nu recomandă sinuciderea, căci aceasta ar însemna capitularea în 
faţa voinţei. 

Asceza, de tip budist, sau practicată de creștinii primitivi, prin suprimarea 
treptată a dorințelor, este o modalitate eficace de retragere de sub dominaţia 
voinţei. Nirvana este starea de independenţă totală, un fel de ideal suprem al 
filosofiei lui Schopenhauer, chiar dacă acest ideal nu este practicat de filosofi și 
n-a fost practicat nici de Schopenhauer însuşi. 

Se conturează astfel un tablou sumbru, de tip apocaliptic. Dacă toţi 
reprezentanţii speciei ar practica ascetismul, aceasta ar pieri si, o dată cu ea, 
voinţa, ca unică si indivizibilă, si in cele din urmă, întregul Univers ar pieri ca 
voinţă şi reprezentare. 

În afara faptului că niciodată, oricât de ispititor ar fi ascetismul, el nu va 
deveni, de bună voie, un modus vivendi al speciei umane, se conturează si ideea 
că ar mai exista și alte specii de fiinţe inteligente, afară de om, care ar putea să 
preia sarcina noastră. Aceasta, făcând abstracţie de faptul că Universul a existat 
totuşi înainte de apariţia omului și va exista cu siguranţă și după dispariţia lui, cu 
sau fără asceză. 


III. Continuatorii lui Schopenhauer, 
Eduard von Hartmann şi Friedrich Nietzsche 


Idei asemănătoare cu cele ale lui Schopenhauer întâlnim și în lucrările lui 
Eduard von Hartmann (1842-1906), în special în Filosofia inconştientului 
(1869). El este un fel de modernizator al lui Schopenhauer, în sensul că se referă 
explicit la teorii ale fizicii moderne. El admite că materia în genere trebuie să fie 
concepută ca un sistem de forte atomice, căci la un asemenea nivel nu mai poate 
fi vorba de mase sau de dimensiuni spaţiale. Forţa atomică se dovedeşte a fi 
elementul ultim, energia care în mod inconștient menţine unitatea atomului, ca 
pe un fel de scop al acestuia. În terminologia de astăzi este vorba de a treia forță 
fizică, numită interacțiunea tare, cea care asigură coeziunea nucleului atomic. 
Celelalte patru forte sunt: gravitația, electromagnetismul, forța de interacţiune 
slabă si forţa de respingere sau antigravitatia. Forţa de interacţiune slabă 
garantează radioactivitatea. 

Această finalitate a forţei atomice se manifestă, ca si la Schopenhauer, ca 
reprezentare si ca voinţă. Ca reprezentare în formele materiale perceptibile, ca 
voinţă în formele energetice. Acţiunea acestei forte atomice este inconștientă şi 
are la niveluri superioare acţiunile instinctive. Până și sentimentele noastre sunt 
rezultatul unor procese inconștiente. 

În istorie, inconştientul este cel care îi determină pe indivizi să urmărească 
realizarea unor anumite scopuri (la Schopenhauer erau ideile-specii). Destinul, 
sau providenta, nu este altceva decât realizarea inconştientului prin acţiunile 
umane. 

În privinţa indivizilor, respectiv a individualitatilor, acestea sunt de diferite 
grade, de la atomi până la întregul univers. 

Inconstientul acesta se dovedeşte adesea un fel de supra-constient care 
aminteşte, în ultimă instanţă, de divinitate. O divinitate însă care nu lucrează 
pentru binele omenirii. Hartmann, ca și Schopenhauer, se referă la mizeriile 
Existentei Reale si se consideră un continuator al pesimismului. El chiar publica 
o lucrare despre Istoria pesimismului (1880) ca apreciere a Lumii din punctul de 

vedere al fericirii. Hartmann considera ca parintele pesimismului modern ar fi 
Immanuel Kant. Identificând și el Existenţa cu Lumea şi constatând ca in Lume 
domnește răul, deduce că aceasta nu poate să aibă la origine raţiunea. Principiul 
acestei Lumi este irationalul, ca formă de manifestare a inconştientului. 
Hartmann consideră de mare importanţă constatarea lui Schopenhauer în 
legătură cu mizeria vieţii. Cunoașterea acestei mizerii s-a făcut treptat, în măsura 
renunţării la iluzii, în măsura recunoaşterii că fericirea este trecătoare și iluzorie. 
În fapt, mizeria vieţii, observăm noi, era cunoscută, mizeria Lumii în genere 
a generat ideea unei alte lumi în toate religiile. Dar teoriile morale nu porneau de 
la această Lume, ci de la principiile binelui, care ar trebui aplicate. Cele 10 porunci 
din Pentateuh nu sunt legile Lumii mizerabile în care trăiau evreii pe vremea lui 
Moise, ci legile binelui care, dacă ar fi urmate, ar duce la transformarea acestei 
Lumi. Acestea nu sunt legi ale Lumii mizerabile, ci legi ale Realitatii morale, ale 
eticii iudeo-crestine, nu ale Lumii sau ale Existentei Reale iudeo-crestine. 
Deplasarea discuţiei de la domeniul Realitatii la domeniul Existentei Reale 
sau a Lumii, pune pe primul plan critica acestei Lumi. Progresul civilizaţiei înseamnă 
creșterea nefericirii. Civilizaţia lărgește mai degrabă sfera nevoilor decât să ofere 
satisfacerea lor. Ar trebui deci ales între civilizaţie si fericire. Cum lucrul acesta nu 
se poate face, trebuie cel putin să renuntam la iluziile legate de obţinerea fericirii, 
iluzii care ne fac si mai nefericiti. Ar exista trei tipuri de iluzii: 1) credinţa în 
posibilitatea fericirii în Lumea actuală, 2) credinţa în posibilitatea fericirii în viaţa 
de apoi şi 3) credinţa în posibilitatea fericirii într-o Lume a viitorului terestru. 
Eliberat de aceste iluzii, omul se poate complace mai uşor, cu mai puţine 
suferinţe, mersului inconștient al Lumii. 


Friedrich Nietzsche (1844-1900) este un continuator al lui Schopenhauer 
mai mult pe linie eseistică decât ştiinţifică, cum a fost Hartmann. Nietzsche in- 
troduce stilul poetic în filosofie, făcând-o desigur mai atractivă, dar discreditând-o 
şi mai mult ca rigoare. 

El utilizează cu precădere stilul aforistic, ceea ce conferă scrierilor sale 
aspecte cu totul nesistematice. În plus, el este primul care nu numai că îşi scrie 
lucrările la persoana I, dar vorbește explicit mai mult despre el însuşi. 

Cu toate acestea, deci în ciuda aparentelor si a criticilor directe aduse întregii 
filosofii, Nietzsche însuşi a încercat un fel de sistematizare a ideilor sale în lucrarea 
Voința de putere. Încercarea unei reevaluări a tuturor valorilor (editată postum 
în 1901). Aici, în afara cărţii despre nihilism și a cărţii despre critica valorilor 
supreme (religie, morală si filosofie), în cartea a III-a dezvoltă elementele unui 
sistem bazat pe voinţa de putere în natură, societate, individ şi artă. 

Nietzsche este continuatorul lui Schopenhauer pe linia de critică a Lumii 
în genere, ceea ce corespunde nihilismului. Principiul greșit al acestei critici îl 

constituie „aruncarea în lume“, deci în Existenţa Reală, a întregii Realităţi, a 
religiei, a moralei și a filosofiei în genere. Religia, redusă la biserică si la preoţi, 
morala, redusă la minciună si ghiftuiala moralistilor, şi filosofia, redusă la 
justificarea acestor nelegiuiri, sunt condamnate fără nici un drept la replică. Este 
vorba de acea modalitate inversă de a privi raportul dintre real şi existenţial. 

Repetăm faptul că Realitatea este un reflex al Existentei brute, 
conceptualizată prin intermediul Fiintei, și nu al Lumii sau Existentei Reale. Critica 
Existentei Reale poate fi extinsă oricât fara să ducă la nimic pozitiv. Nihilismul 
este o consecinţă a criticii Lumii. Lui Nietzsche îi pute orice, căci el, într-adevăr, 
se referă la lucruri mirositoare, palpabile deci. „Geniul meu se găsește în nările 
mele“, zice el figurat. Ceea ce revine la critica antică a ideilor platonice. „Văd 
masa (trapeza), zicea Diogenes, dar nu văd masivitatea (trapezotata) sau ideea 
de masă“, la care Platon ar fi zis: „E firesc să fie aşa, fiindcă nu ai ochii minţii cu 
care s-o vezi.“ Realitatea este conceptibilă, nu perceptibilă. 

Critica Lumii, fără un suport în Realitate, devine distructivă. „Ultimul lucru, 
zice Nietzsche, pe care l-as promite ar fi de a îndrepta omenirea. Eu nu inalt idoli 
noi, iar cei vechi să înveţe ce înseamnă că ai picioare de lut.“ Prin „idoli“, el 
înţelegea aici idealuri. Or, idealurile, ca şi ideile sunt în Realitate, nu în Lume. 
dealurile nu se plimbă pe stradă, nici măcar conceptele. Pe stradă se plimbă 
Kant, nu se plimbă „filosoful“. „Filosoful“ este conceptibilul mental, nemișcat si 
imobil, ca și „preotul“, pe care filosofii de pe stradă sau preoţii din altare doar îi 
aproximează, fiind de cele mai multe ori chiar exemple contrare, demne de toată 
critica. Criticându-l pe popa Florea din Rudeni, nu înseamnă că prin aceasta 
critic conceptul de preot. Dar, pentru a îndrepta lucrurile, am nevoie de aceste 
prototipuri ideale. 

Nietzsche nu promite să îndrepte lucrurile, nu fiindcă nu vrea, ci fiindcă 
nu poate, fiindcă el a coborât idealurile şi le-a terfelit în mocirla cotidianului. 

Voința parcurge si la Nietzsche diferite trepte, fiind la început o simplă 
forţă, până când ajunge la nivel social voința de putere a individului. 

Misiunea artei, în acest context, este de a se referi la Lumea înconjurătoare, 
la Existenţa Reala si nu la simulacrele ei ideale, la Viaţa ca atare. Nietzsche fi 
admiră pe artiști, fiindcă aceștia, spre deosebire de filosofi, deci de esteticieni, 
au fost întotdeauna îndrăgostiţi de lumea aceasta şi de simţurile lor. Fi au 
recunoscut în sens intuitiv frumosul drept ceea ce este util, sănătos, ceea ce 
stimulează viata, simţământul de putere si voinţa de putere. 

Cu toate acestea, arta nu este o simplă oglindă a Vieţii, o simplă redare a 
naturii, aşa cum nici muzica nu este o redare a sunetelor, a cântecului de păsărele, 
de exemplu. 

Pentru naşterea unei opere autentice de artă trebuie să se petreacă ceva 
deosebit, un dereglaj al modalităţii obişnuite de raportare a subiectului la obiect, 

caci altfel, in locul creatiei artistice bazata pe contemplatie artistica, are loc un 
simplu act de cunoastere, de inregistrare a Lumii sau a unui eveniment din viata. 

Acel principium individuationis care mentine echilibrul cunoasterii, intre 
obiect si subiect, între exterior si interior, trebuie să fie într-un fel tulburat, fie 
datorita unei stari speciale a obiectului, fie a subiectului. Prima stare este numita 
apolinică, a doua dionisiacă. Nietzsche recurge la aceste stări pentru a se menţine 
totuşi în limitele Lumii și ale Vieţii. Prima stare este asemănătoare visului, a doua 
betiei. În vis, obiectele și fiinţele apar în forme impresionante. Visul poate fi si o 
imaginare deformantă a obiectelor, astfel încât ele să devină impresionante prin 
dimensiuni, de exemplu, să inspire liniște sau teamă. Starea extatică poate fi şi 
ea determinată de apropierea violentă a primăverii care îndeamnă la joc şi cântec, 
cum îndeamnă și animalele la o stare de agitaţie benefică, manifestată prin alergări, 
jocuri şi lupte. 

În funcţie de această împărţire a stărilor de creativitate artistică, mai mult 
figurativă, izvorâtă din necesităţi sistematice, inspirate de Schopenhauer, deci 
de sorginte sistematică, de filosofia artei, Nietzsche va împărţi şi artele în 
dionisiace, reprezentate prin dansator, actor, muzician si poet liric, şi apolinice, 
reprezentate de pictor, sculptor și poetul epic. Numai arhitectura s-ar sustrage 
acestei distincţii, ea relevând actul creator al voinţei de putere ca atare. 

Pe de altă parte, cu referinţă la tragedia antică, Nietzsche încearcă explicarea 
ei printr-o contopire armonioasă de apolinic și dionisiac. Independent de această 
terminologie, el descoperă anumite componente esenţiale ale tragediei antice, în 
special muzica şi mitul. El crede în posibilitatea de renaştere a tragediei prin 
muzică şi mit. Mai concret, el credea că Richard Wagner ar putea să realizeze 
acest lucru. Ceea ce nu s-a întâmplat. 

Dezamăgirea lui Nietzsche s-a transformat în adversitate, nu numai 
împotriva lui Wagner, ci și a artei în genere. 

În sensul lui Schopenhauer, el va considera că această transfigurare a Vieţii 
în artă face viaţa suportabilă. Lumea nu e suportabilă decât ca fenomen artistic. 
Mai ales pentru omul mediocru. Pentru idealul său de om, pentru supraom, arta 
ca o amăgire nu mai este necesară. Supraomul este atât de puternic, încât poate 
să privească Lumea asa cum este. Mai mult, el chiar trebuie s-o privească astfel, 
căci numai aşa va putea s-o stăpânească. Orice amăgire cât de neînsemnată ar 
putea să-l doboare, căci el trebuie să fie stăpânul acestei lumi şi anume exact aşa 
cum este aceasta. 

Or, artiştii au fost adesea slujitorii unor sisteme morale, filosofice sau 
religioase. Ei au transfigurat viata şi lumea înconjurătoare nu în spiritul dionisiac 
sau apolinic al artei, ci în slujba unor idealuri false, în special de natură religioasă, 
pentru a trezi evlavia faţă de persoane inexistente, sau de natură morală, pentru 
a trezi, de exemplu, mila fata de persoane care trebuie dispretuite. 

Supraomul lui Nietzsche este o consecinţă a admiterii Lumii și a Vieţii asa 
cum este, neschimbatoare si de neschimbat. Singura problemă este aceea de a o 
stăpâni. Marile personalităţi au fost întrupări ale voinţei de putere, personificări 
ale acesteia. Dacă esenţa Lumii este voinţa de putere, atunci scopul suprem al 
omului trebuie să fie puterea. Obţinerea puterii atât în afara lui, asupra lumii 
exterioare, cât şi asupra lui însuşi, asupra propriului său eu. 

Exemplele istorice au dovedit-o, marii oameni n-au fost niciodată morali. 
Oricât de frumos ar vorbi Nietzsche, prin gura lui Zarathustra, figura supraomului 
nu este atractivă. 

Experienţa istorică dovedeşte că toţi marii conducători au fost nefericiti. 
Că obţinerea puterii este vremelnică și condiţionată adesea de pierderea 
personalităţii şi a oricărei libertăţi individuale. Oamenii puternici sunt mai strasnic 
paziti decât orice întemnițat. Vorbind în termenii lui Schopenhauer, tocmai 
conducătorii cei mai puternici sunt robii, sunt slugile cele mai ascultătoare ale 
voinţei de putere. Din această cauză, ei nu numai că sunt cei mai temuti dintre 
oameni, dar sunt şi cei care se tem cel mai mult. Ei sunt, de fapt, aceia care nici 
nu mai pot renunţa la putere şi pier adesea prin moarte violentă. 

Regimurile democratice nu sunt avantajoase numai pentru oamenii slabi, 
pe care îi apără de cei puternici, cum zicea Nietzsche, fără s-o merite, ci sunt 
avantajoase și pentru cei puternici, fiindcă le limitează puterea si ca durată, și ca 
intensitate, obligându-i să renunţe în mod onorabil la putere, decât să-i lase liberi 
să fie uciși sau alungaţi. 

Doctrina lui Nietzsche este viciată de excesul de critică la adresa Lumii și 
a Vieţii. Chiar dacă am respinge orice idealuri ca false sau iluzorii, deci n-am mai 
crede nici în Dumnezeu și nici în principiile morale, tot am găsi pe Lume destulă 
bunătate pentru care viaţa merită totuşi să fie trăită. Am găsi și oameni buni 
printre milioanele de tâlhari. Mai mult, experienţa ne arată că tocmai în societăţile 
cele mai decăzute moral apar sfinţii și martirii, întruchipările umane ale binelui, 
în forma perceptibilă a Existentei Reale. Pe care îi putem vedea, pipăi și mirosi, 
cum voia Nietzsche. 

De altfel, în ciuda celor scrise, Nietzsche a fost o persoană mai mult decât 
modestă, care, pe unde umbla, îşi plătea chiria la timp și, cu toată boala neplăcută 
pe care o avea, s-a străduit să nu supere pe nimeni. El zice undeva, pe bună 
dreptate, că între Viaţă şi imaginaţia artistică este o mare prăpastie; dacă Homer 
l-ar fi cunoscut pe Ahile, n-ar mai fi scris așa despre el. Or, Nietzsche a fost si el 
un filosof artist; dacă l-ar fi cunoscut pe Hitler, considerat uneori prototipul de 
supraom, suntem siguri că n-ar mai fi folosit niciodată cuvântul de „supraom“. 


IV. Filosofia vietii: Dilthey si Bergson 


Filosofia vietii (Lebensphilosophie) reprezinta o directie filosofica eterogena 
fără un punct de plecare bine precizat. In contextul cursului nostru se poate 
porni de la Schopenhauer. Mai precis, de la „voinţa de a trăi“ sau „forța de viata“ 
ca formă de manifestare a „voinţei de a exista“ la nivelul materiei organice. 
Altfel spus, Subsistenta în calitate de voinţă se manifestă, se arată ca forţă vitală 
la nivelul Existentei. 

Aceasta nu este însă Viaţa propriu-zisă. Ea apare abia în Existenţa Reală 
sau în Lume, cum o surprinde Nietzsche. Dacă la Schopenhauer viaţa nu merită 
să fie trăită, la Nietzsche, obiectivul îl constituie dominaţia Lumii prin genii sau 
supraoameni, prin voinţa de putere a acestora. Lumea sau Viaţa ca atare rămâne 
mereu aceeași. Ceea ce se schimbă sunt conducătorii ei care o domină. 

Important este faptul că Viaţa, identificată cu Lumea sau Existenţa Reală, 
este considerată ca atare, independent de o eventuală Realitate care i-ar precede 
virtual și care s-ar baza, la rândul ei, pe o Fiinţă inteligibilă, raţională și speculativă. 
Viaţa sau Lumea, lipsită de Realitate si Fiinţă, devine ceva inconceptibil și 
irațional. Singurul sens al Vieţii este acela de a fi trăită. 

Viaţa este identificată cu întreaga Lume, cuprinzând ca atare toate 
componentele existentializate ale Realităţii, respectiv artele pentru Frumos, 
ştiinţele pentru Adevăr, comportările morale pentru Bine, instituţiile juridice pentru 
Drept şi cele politice pentru Libertate. Viaţa trebuie abordată deci dintr-o 
multitudine de perspective: cultural-artistice, natural-stiintifice, social-politice. 
Aceasta explică diversitatea acestei direcţii filosofice și faptul că unii dintre 
reprezentanţii ei fac parte și din alte orientări filosofice în care sunt abordate 
probleme referitoare la Viaţă. Alţii sunt chiar oameni de ştiinţă, biologi sau 
psihologi, de exemplu, care se ocupă cu viaţa corporală sau viaţa psihică. 

În măsura în care filosofii vieţii se referă la Existenţa Reală, făcând 
abstracţie de Realitate şi Fiinţă, ei riscă să nu le mai găsească sau să le redescopere 
pe căi mult mai ocolite si în forme inadecvate, mai ales estetico-literare. Se petrece 
aici ceva asemănător cu modul în care descriu avioanele primitivii din Noua 
Zeelandă, care nu le cunosc principiile de funcţionare. Ceea ce nu înseamnă că 

ei nu pot intui corect anumite aspecte legate de acestea. De exemplu, faptul ca 
oamenii albi, cu ajutorul acestor ,,zeitati inaripate“, îi vor alunga de pe pământurile 
lor şi le vor lua până la urmă si viata — lucruri la care, într-adevăr, nu s-au gândit 


constructorii de avioane. 


Wilhelm Dilthey (1833-1911) ilustrează cel mai bine această situaţie în 
lucrarea Introducere în ştiinţele spiritului (1883). Amănunte despre Dilthey se găsesc 
în lucrarea lui N. Bagdasar, Filosofia contemporană a istoriei, Bucureşti, 1930. 

Chiar prin titlul lucrării, Dilthey sugerează că obiectul său de studiu sunt 
ştiinţele spiritului, prin care el înţelege: istoria, filosofia, etica, estetica, religia, 
dreptul. Cu alte cuvinte, el nu practică efectiv aceste ştiinţe, ci le ia gata realizate 
şi meditează asupra lor. Se întreabă ce sunt și cum au fost făcute. Ceea ce fireşte 
că nu se vor întreba creatorii efectivi ai acestora. Între aceştia și Dilthey este o 
deosebire de plasament. Primii se găsesc în cadrul Realitatii şi realizează efectiv 
artele, ştiinţele, teoriile morale, juridice şi politice, pe baza unor domenii 
existenţiale distincte și a unor concepţii despre acestea fundamentate logic, 
intelectual, raţional sau speculativ, pe când Dilthey se găsește în domeniul 
Existentei Reale, în care acestea i se înfăţişează gata constituite. 

O primă constatare este aceea că științele spiritului se deosebesc de ştiinţele 
naturii. Distincția este de tip hegelian, dintre filosofia naturii și filosofia spiritului. 
Obiectul ştiinţelor naturii este exterior. Menirea acestor ştiinţe este de a da explicații 
în legătură cu ceea ce se petrece în domeniul naturii, de a fixa reguli şi a descoperi 
legi, care se dovedesc imuabile, aplicabile oriunde și oricând. De ce se petrec 
lucrurile așa și nu altfel ? Ce se ascunde în spatele acestei naturi exterioare spiritului 
rămâne un mister. Misterul Lumii. Ceea ce i-a plăcut foarte mult si lui Lucian 
Blaga. Ştiinţele naturii nu fac decât să adâncească acest mister. 

Obiectul de studiu al ştiinţelor spiritului este interior si exterior în acelaşi 
timp. Este trăirea subiectivă a spiritului si viata lui obiectivă. Trăirea mea si viata 
celorlalți. În maniera lui Schopenhauer, trăirea subiectivă oferă înțelegerea vieţii 
obiective a spiritului, a trăirii celorlalţi. Desfăşurării vieţii individuale îi corespunde 
pe plan social dezvoltarea istorică. Ea nu are un curs continuu ca la Hegel, ci se 
face prin cicluri cărora le corespund diferite sisteme culturale. Acestea isi au 
propria lor istorie, aşa cum indivizii umani își au propria lor viaţă. 

În spatele Vieţii, ca si al naturii, rămâne acelaşi mister, pe care spiritul 
uman nu-l va cunoaște niciodată. 

Ceea ce putem cunoaște este viata umanităţii în ansamblu, în desfăşurarea 
ei istorică, dar nu prin ştiinţele spiritului, cum se considera până la Dilthey, căci 
acestea nu sunt decât o parte a Vieţii şi respectiv a Lumii. Mai mult, ele însele, ca 
parti ale Existentei Reale, trebuie supuse cercetării. 

Cercetarea aceasta a operelor gata constituite ca parti ale lumii artistice, 
ştiinţifice, economice, tehnice se face prin interpretare, numită şi „hermeneutică“. 
Dilthey chiar publică o lucrare Naşterea hermeneuticii (1900). 

Prin interpretare, care cuprinde explicaţia, înţelegerea si trăirea oricărui 
fapt artistic, cultural, ştiinţific, se dovedeşte că toate acestea sunt fapte de conștiință 
sau manifestări ale conștiinței, respectiv ale vieţii spirituale. Prin interpretare ele 
isi dobândesc o anumită „valoare de viata“, spre deosebire de valoarea lucrurilor, 
de valoarea obiectuală. 

În felul acesta, prin interpretare, prin explicitarea, înțelegerea și trăirea 
faptelor ne formăm câte o părere sau o concepție (Anschauung) despre fiecare. 
În ultimă instanţă, ne formăm o concepţie despre lume (Weltanschauung). 
Filosofia, după Dilthey, nu ar fi altceva decât teoria concepțiilor despre Lume. 
Este evident că filosofia, în această acceptie, îşi pierde semnificaţia de sistem, şi 
anume pentru faptul că este redusă la ultima sa componentă sistematică, la 
Existenţa Reală. În afara acesteia nu mai există nimic. 

De fapt, cu Dilthey, se precizează tendinţa incipientă la Schopenhauer şi 
explicită la Nietzsche de precizare a domeniului filosofic numit Existenţă Reală 
sau Lume. Si, aşa cum s-a întâmplat întotdeauna în istoria filosofiei, după principiul 
pars pro toto, prezentarea părții drept întreg, domeniul filosofiei este redus la 
Existenţa Reală. 

Pornindu-se invers, de la rezultatele filosofiei, de la artele şi științele 
constituite, le putem fireşte aprecia valoric, aici şi numai aici, în domeniul 
Existentei Reale, ceea ce coincide cu instituirea axiologiei, ca teorie filosofică a 
valorilor (instituire care 1 se datorează în mare măsură lui Dilthey), dar, pe de altă 
parte, vom surprinde mai greu suportul real al acestor valori, la care nu mai 
poate să răzbată nici o interpretare. 

Dilthey însuși și urmașii acestuia ajung prin interpretarea ştiinţelor spiritului 
la părerea (Auschauung) că acestea ar avea o logică a lor, pe care ar trebui să se 
bazeze „logica ştiinţelor spiritului“ sau „logica ştiinţelor sociale“. Şi chiar se 
urmărește căutarea unei astfel de logici. 

În terminologia noastră se presupune că științele spiritului s-ar realiza pe 
baza unei logici. Dar acest lucru îl spune orice sistem filosofic coerent, în cadrul 
căruia este prezentată explicit logica respectivă, cum face Hegel, de exemplu, 
cu logica speculativă, pe care o expune în Teoria Fiintei si pe baza căreia 
construieşte întreaga Realitate, deci si disciplinele spiritului. Ar fi, de altfel, o 
mare anomalie ca științele, indiferent dacă sunt ale spiritului sau nu, să fie mai 
întâi realizate şi abia apoi să se constate prin interpretare, că ar avea la bază vreo 
logică. Aceasta ar însemna, implicit, că ele au fost realizate fără să se ţină cont de 
vreo logică. Logica în genere nu a fost partea tare a filosofilor care tin de 
Lebensphilosophie. 

Henri Bergson (1859-1941) se dovedeste chiar un adversar al logicii si 
consideră, contrar lui Dilthey, că aceasta, ca disciplină a intelectului sau a 
inteligenţei, cum îi spune el, este o logică a solidelor, a materiei inerte, care nu 
are nici o legătură cu Viaţa, cu mişcarea evolutivă a acesteia. Lucrarea lui cea 
mai importantă este Evoluţia creatoare (1907), care s-a bucurat de mult succes 
la vremea respectivă. 

Bergson, în spiritul trăirismului, critică maniera filosofiei sistematice care 
pornește de la Fiinţă si Realitate spre Existenţa Reală, respectiv de la logică si 
teoria categoriilor spre teoria artei şi a ştiinţei, pentru a cobori abia la urmă spre 
Viaţă. El recomandă, ca și Dilthey, drumul invers. Să pornim de la Viaţă, de la 
Existenţa Reală, vie, mobilă și sinuoasă. Scopul filosofiei, după Bergson, este 
acela de a căuta esenţa Vieţii. 

În maniera lui Schopenhauer, pe care o vom regăsi apoi si la Heidegger, 
Bergson consideră că Existenţa Reală pe care o cunoaştem cel mai bine este 
existenţa noastră, căci, spre deosebire de celelalte obiecte, pe care nu le cunoaștem 
decât din exterior, în legătură cu noi înșine putem cunoaște $i mobilurile care ne 
îndeamnă la acţiune. Substratul ultim al oricărei forme de viaţă, căci viaţa este 
concepută evolutiv, îl constituie „elanul vital“, un concept la fel de obscur și de 
același gen cu voinţa lui Schopenhauer, voința de putere a lui Nietzsche sau 
misterul vital al lui Dilthey. 

Elanul original al vieţii a fost la început unitar, după care s-a dezvoltat 
pe două căi, una a instinctului si alta a inteligenţei. Omul este singura vieţuitoare 
care beneficiază şi de instinct si de inteligenţă sau intelect. Ca facultate de 
cunoaştere, inteligenţa se referă la lumea exterioară omului, iar instinctul la 
forma elevată a intuitiei, ne oferă cunoașterea Vieţii, a elanului vital în 
desfășurarea lui. Intuitia, ca opusă intelectului, este un act personal, 
inexprimabil si necomunicabil. 

De aici adversitatea lui Bergson faţă de reducerea cunoaşterii la intelect şi 
la logica acestuia. Teoria despre intelect a lui Bergson este corectă și chiar subtilă. 
El vede legătura dintre intelect si matematici, atât pe linie geometrică, cât si pe 
linie de calcul, ca şi pe aceea dintre intelect, materie anorganică $i mişcarea 
mecanică. Inteligenta, zice el, este facultatea de a fabrica obiecte artificiale, în 
special din materiale anorganice solide. Ne găsim la începutul epocii masiniste, 
la începutul secolului XX, când se si năștea de altfel logica propriu-zisă a 
intelectului, logica simbolică. 

Bergson combate deci logica intelectului în postura ei de logică universală 
şi găsește domenii în care nu este aplicabilă. Dar, spre deosebire de Dilthey, care 
bănuiește existența unei altfel de logici, Bergson alunecă în ilogism, mai cu 
seamă în „știința spiritului“ sau a conștiinței, dacă aceasta mai poate fi numită 
ştiinţă. Ea este în fond ceea ce înţelege Bergson prin filosofie sau metafizică. 

Una dintre problemele acestei metafizici, o constituie durata, care devine 
la Bergson un fel de teorie originală a timpului. Vom constata că și Heidegger 
va acorda o importanţă specială timpului, cu aceeași semnificaţie antiinte- 
lectualistă. 

Importanţa timpului sau a duratei pentru filosofii vieţii rezidă în două 
tendinţe: una spre interiorizare, trasată chiar de Kant, si alta spre desfăşurare sau 
derulare a vieţii. Aplicarea logicii intelectului, a spatialitatii exterioare, la domeniul 
interior al duratei, duce la identificarea acesteia cu întinderea, a succesiunii cu 
simultaneitatea și a calităţii cu cantitatea. Pe linie introspectivă însă se poate 
ajunge la durata pură, independentă de orice idee de spaţiu, de orice „fantomă a 
spaţiului“. Ea este trăirea pură, succesiunea stărilor noastre de conștiință. O 
curgere necurmată în care totul se conservă. „Starea mea de suflet, zice Bergson, 
înaintând pe calea timpului, se mărește necontenit prin durata pe care o adună, 
face ca să zicem așa, bulgăre de zăpadă din ea însăşi.“ 

Trebuie să remarcăm că si Bergson era un mare stilist, dar nici el nu reușește 
să scape de imagini spaţiale când vrea să redea durata pură. În orice caz, ea este 
continuă şi ireversibilă, fiecare clipă este unică şi neprevizibilă. Durata, ca trăire, 
este evolutivă, creativă și liberă. 

Misiunea filosofiei sau a metafizicii ar fi deci aceea de a surprinde această 
evoluţie, care este în fond a elanului vital, de la formele cele mai simple ale vieţii 
până la om, și la om apoi, de la inconştient până la intuirea propriei sale trăiri ca 
manifestare a libertăţii personale. 

Momentul creativ al duratei se realizează cel mai bine în cadrul activităţii 
artistice. Artistul intuiește adesea trăirea autentică pe care o şi redă cu mijloacele 
sale sau o sugerează, reușind să treacă bariera pe care o ridică spaţiul între el şi 
durata pură. Aceasta este cauza pentru care nimeni si nici chiar artistul nu poate să 
prevadă exact cum va fi creaţia. De altfel, zice Bergson, a prezice o creaţie ar 
însemna s-o cunosti înainte de a fi produsă. La fel sunt şi momentele vieţii noastre 
ai căror meșteri suntem noi înşine. Fiecare dintre ele este un fel de creaţie. Ceea ce 
facem depinde de ceea ce suntem, dar într-o anumită măsură, nu suntem altceva 
decât ceea ce facem. Trăim în măsura în care ne creăm încontinuu pe noi înșine. 

Sensul acestei creaţii este libertatea ca trăire a evoluţiei creative. Ea este 
opusă atât determinismului, cât si liberului arbitru. Prima variantă tine de 
interpretarea libertăţii prin intelect, ca rezultantă a unor combinaţii mecanice de 
elemente exterioare omului, iar a doua de lipsa oricărui criteriu de apreciere. A 
face orice nu înseamnă a fi liber, căci majoritatea acţiunilor umane contribuie la 
îngrădirea libertăţii. Acumularea de bunuri produce plăcerea bunei stări, dar și 
dependenţa de aceste bunuri. Dimpotrivă, scăpând de ele, simţim adesea o 
adevărată usurare şi o bucurie a eliberării. Căci evoluţia presupune deplasare. 
Dacă este vorba de a merge mai departe, toate bunurile cu care ne simţim atât de 

bine la noi acasă, devin un bagaj suparator, o adevărată povară, dacă suntem 
obligaţi să-l luăm cu noi în călătorie. 

Libertatea autentică rezidă în actul creaţiei pure. Ea produce entuziasmul, 
cea mai elevată formă a bucuriei de a trăi, a fericirii. Prin creaţie se aseamănă 
fiinţele umane cu divinitatea, cu Creatorul. 

Pentru garantarea unui asemenea lanţ de creaţii, trebuie să existe şi o 
societate corespunzătoare „deschisă“, cum îi zice Bergson, cu o „morală 
deschisă“, în care individul să nu mai acţioneze numai după „obligaţii“, ci după 
propriile sale impulsuri creative. Ceea ce, vorba lui Nietzsche, miroase deja a 
utopie. 

În ciuda frumuseţii lor, toate consideratiile despre Existenţa Reală, critice 
sau apologetice, suferă de același neajuns, de a nu reuși să depășească aspectele 
superficiale ale Lumii şi respectiv ale Vieţii. Figurat vorbind, filosofii vieţii, 
uitându-se la o scenă de spectacol cu marionete, încearcă să ne explice 
comportarea acestora fără să observe firele de care sunt legate și fără să-i bănuiască 
pe actorii care le mânuiesc. 


V. Filosofia vietii la Spengler 


O dată acceptată, maniera de a privi Lumea sau Existenţa Reală ca atare 
si de a face tot felul de presupuneri despre ceea ce s-ar ascunde în spatele ei, 
făcând abstracţie totală de faptul că „ascunsul“ acesta era deja cunoscut, pro- 
duce satisfacţii atât creatorilor eseisti, care se simt eliberaţi de canoanele 
filosofiei, cât si marelui public cu totul ignorant întru cele filosoficesti. 
Consideraţiunile acestea, cum am văzut în cazul lui Dilthey si Bergson, pot 
conduce si la păreri sau concepţii (Auschauung-uri) interesante si chiar la 
constituirea unor noi discipline sau direcţii filosofice (ca hermeneutica şi 
axiologia), legate, în esenţă, tocmai de asemenea aprecieri exterioare, dar 
conduc, pe de altă parte, în mod sigur, la discreditarea filosofiei tradiționale. 
Aceasta, pentru faptul că filosofia nu are legătură cu viaţa obișnuită. Căci esenţa 
Lumii, consideră reprezentanţii acestei orientări, este viata asa cum este si cum 
trebuie trăită. Or, filosofia tradiţională este, în aparenţă, tot ce poate fi mai 
străin de trăirea efectivă. Zicem „în aparenţă“, deoarece filosofia tradiţională 
lucrează tocmai „în spatele“ acestei aparente, numită Lume sau Existenţă Reală. 
Ce-i drept, ea poate fi învinuită, ca părinţii aceia care, după ce şi-au crescut 
copiii până la majorat, îi lasă să se descurce mai departe singuri, fiecare după 
puterile sale. Viaţa fiecăruia dintre aceştia se derulează apoi ca un roman cu 
consecinţe adesea catastrofale. În ce măsură sunt vinovaţi părinţii de eşecul 
copiilor, aceasta este întrebarea. 

Principial, filosofia, fără să renunţe la întregul ei eșafodaj, va trebui să 
acorde importanţă si Existentei Reale, tocmai pentru faptul că aceasta a devenit 
obiect de investigaţie, de explicaţie, de înţelegere și de interpretare. Dar fără ca 
prin aceasta să se amestece direct în viaţa lumii. Când a făcut totuşi acest lucru, 
filosofia a fost aspru sanctionata, cum vom vedea în lectiunile viitoare. 


Oswald Spengler (1880-1936), care preia în felul său toate aprecierile 
filosofilor vieţii, într-o lucrare monumentală Declinul Occidentului (1918), 
ilustrează în fond tocmai faptul că există un destin implacabil care guvernează 
lumea. Deci, orice intervenţie, nu numai a filosofiei, în mersul lumii, este sortită 
eşecului. 

Lumea in genere este ceva care devine. Ceea ce devine poate fi cunoscut 
prin intelect, în maniera lui Bergson, căci este solid, spatial şi măsurabil. Devenirea 
însă este „viaţă“, este manifestare a voinței care poate fi cunoscută numai prin 
intuiţie iraţională, căci ea nu se supune legilor obiective, ci ascultă de voinţa 
imprevizibilă de putere. 

Ceea ce devine este natura, iar devenirea ca atare este istoria. În maniera 
lui Dilthey, Spengler consideră că fiecăreia îi corespund științe diferite. În natură 
este vorba de cauzalitate și legitate, pe când în istorie de decizii spirituale dictate 
de destin. Ar fi vorba şi aici de logici diferite. Una care lucrează cu noţiuni şi alta 
cu metafore şi simboluri. În spatele acestora se ascunde destinul, ca expresie a 
vieţii, ca manifestare a voinţei. Destin, viata si voinţă sunt termeni la fel de obscuri 
ca cei utilizaţi de Schopenhauer, Nietzsche sau Dilthey. Ceea ce face ca istoria să 
semene mai mult cu poezia decât cu știința. 

În aceste condiţii, menirea filosofiei ar fi aceea de a sistematiza datele 
ştiinţelor prin analiza lor morfologică şi datele istorice prin analiza lor 
fiziognomică. În ultimul caz, mai ales este evidentă poziţia contemplativă faţă de 
lume, ca fiind ceva dat, cu o anumită înfățișare si trăsături, ca cele ale feţei 
umane, pe baza cărora s-ar putea deduce, prin interpretare figurativă ce se ascunde 
în spatele lor. 

Spengler chiar se inspira, pe această linie, din filosofia poetică a lui Goethe, 
si considera ca in spatele istoriei s-ar ascunde un fenomen originar, iar acesta 
este cultura. Istoria, cu alte cuvinte, se reduce la filosofia culturii. 

Termenul de „cultură“ este folosit în istorie cu referinţă la perioadele vechi. 
Despre anumite populaţii nu știm altceva decât faptul că aveau o anumită cultură 
materială, o ceramică pictată sau scrijelită într-un anumit fel sau anumite unelte. 

Spengler înţelege prin cultură un fel de organism dotat cu sufler şi trup. 
Dar aceasta înseamnă, prin analogie, că orice cultură se naște şi moare. lar între 
naştere şi moarte trece prin cele cinci faze ale vieţii omului: copilăria, adolescenţa, 
tinereţea, maturitatea si batranetea. 

Istoria deci nu ar mai fi un proces continuu, ci ar fi compusă din cicluri 
culturale care trec prin aceleași faze. Între aceste cicluri n-ar exista nici o legătură. 
Durata fiecărui ciclu cultural sau a fiecărei culturi ar fi de circa un mileniu. 

Dintre cele cinci componente ale oricărei culturi cea mai importantă este 
sufletul, prin care trebuie înţeles spiritul culturii respective. Un spiritus loci legat 
de un anumit „pământ“, deci, care nu se poate ivi oriunde. Acest spirit este 
distinct de sufletele oamenilor. Spiritul sau geniul, cum îi zice Lucian Blaga, sau 
chiar demonul care „ia în stăpânire sufletele oamenilor care locuiesc într-un 
anumit peisaj le robeste, le sileste să-l slujească. Oamenii sunt posedatii acestui 
demon care este spirit al unei culturi“. Blaga însuși, care nu adoptă termenul de 
„Spirit“, în lucrarea Ființa istorică, dă exemple de „viziuni specifice despre spaţiu“ 

în diferite culturi. În cultura babiloniană viziunea spaţiului „etajat“, în cultura 
chineză spaţiul format din ,,rotocoale“, iar în cea arabă spaţiul „perdelat“. Spaţiul 
nostru „mioritic“ ar fi spaţiul „ondulat“. 

O a doua componentă a unei culturi o constituie sentimentul cosmic pe 
care îl determină spiritul respectiv. El determină și o modalitate specifică de 
exprimare care constituie de fapt a treia componentă. 

În fine, de mare importanţă este aşa-numitul habitus sau stil al culturii, 
care își pune pecetea pe orice înfăptuire culturală, pe orice formă de manifestare 
sau organizare a vieţii. 

Ultima componentă a culturii o constituie ritmul. Ca si în viata omului, el 
diferă de la etapă la etapă si de la o cultură la alta. Ritmul este exprimat de 
Spengler și în terminologie muzicală. Cultura greco-romană ar putea fi exprimată 
prin andante, adică „curgător“, iar cea modernă, occidentală, prin allegro con 
brio (vesel cu vervă). Ceea ce este foarte discutabil. 

Spengler vorbește şi despre deosebirea dintre cultură şi civilizaţie. Civilizaţia 
ar fi faza finală, dinainte de moarte, a unei culturi. Transformarea spiritului în 
material. Pe planul gândirii înseamnă renunţarea la intuiţia iraţională în favoarea 
intelectului. Transferul de interes de la spiritul viu la natura moartă. 

Spengler consideră că spiritul culturii antice grecești era apolinic, pe când 
cel occidental ar fi faustic, asemănător celui dionisiac. Spiritul apolinic este 
determinat de spaţiul mărginit, corporal, cel faustic de spaţiul infinit necorporal. 

Culturile despre care vorbește Spengler sunt egipteană, babiloniană, indică, 
chineză, antică grecească, arabă, maya, occidentală și rusească. Ele pot fi 
comparate pe baza celor cinci componente. Aceste componente sunt exprimate 
însă cel mai bine în artă. 

Fiecare cultură își manifestă specificul în fiecare artă. În arhitectură, de 
exemplu, la antici e stilul doric, la occidentali stilul gotic, unul este exterior, altul 
interior, primul e reprezentat prin faţadă, celălalt prin ansamblu. 

Culturile au însă și arte reprezentative. Spaţiul corporal, de exemplu, e cel 
mai bine reprezentat prin „statuia grecească a omului gol“, pe când spaţiul infinit 
prin „arta fugii muzicale“. În genere, spiritul apolinic este arhitectonic si sculp- 
tural, pe când cel faustic este pictural $i muzical. 

Tema cărţii lui Spengler o constituie declinul Occidentului. Pe plan artis- 
tic, fata de cultura greacă, legată de corporal si mai ales de simţul văzului, cea 
occidentală, după apogeul picturii din epoca Renașterii, se concentrează asupra 
muzicii. Prin sunete se obţin reprezentări vizuale, de culori, de perioade ale zilei, 
peisaje de primăvară, de iarnă etc. 

În faza de apogeu a culturii occidentale din jurul anului 1800, consideră 
Spengler, muzica instrumentală devine arta dominantă, care pune cu totul în 
umbră pictura. 


40 ALEXANDRU SURDU 


Procesul incepe prin secolul al X-lea si ilustreaza cel mai bine teoria lui 
Spengler. In cadrul muzicii religioase a Occidentului, in afara tactului si a 
tempo-ului de mars, se introduce polifonia ca simbol specific al spatiului 
infinit. Catedrala gotică este sediul muzicii faustice iniţiale, sediul contra- 
punctului. Cu stilul baroc, arhitectura încetează de a mai fi o artă dominantă. 
Sufletul faustic se transpune tot mai mult în muzică. Cu Palestrina şi Orlando 
Lasso, în muzică încetează dominaţia vocii umane. Elanul sufletului către 
infinit e preluat de instrumentele de suflat și de cele cu coarde. Muzica gotică 
era arhitectonică şi vocală, cea barocă este descriptivă și instrumentală. Spre 
mijlocul secolului al XVI-lea tendinţa către spaţiul infinit este dublată de 
crearea câmpului sonor infinit al orchestratiei. Se naște stilul fugii, care începe 
cu Francobaldi şi atinge apogeul cu Bach. În fine, muzica de coarde pătrunde 
cu violoncelul în cele mai profunde zone ale spiritului faustic. Cvartetele de 
coarde și sonatele pentru violoncel reprezintă, după Spengler, apogeul artei 
faustice, redată magistral de Haydn, Mozart şi Beethoven. Apoi începe 
declinul. Cu Tristan şi Isolda a lui Wagner, arta faustică își dă ultima suflare. 
Este vorba totuşi de un final magnific de care pictura n-a avut parte. 
Bayreuth-ul lui Wagner este Pergamon-ul artei faustice, locul ei de veci. Aici 
Spengler este de acord cu Nietzsche. 

Semnele decadentei în muzică și pictură le dă, după 1800, în primul rând, 
munca trudnică a artiștilor, care combină și calculează, lipsiţi de inspiraţie si de 
orice impuls interior. Ei, de altfel, nici nu-și pot realiza marile proiecte. Cezanne 
si Renoir isi lasă tablourile neterminate. Or, marii creatori, patrunsi de spiritul 
faustic al artei, de demonul creaţiei, nu obosesc. Bach, Haydn şi Mozart creează 
opere perfecte într-un timp record. Ei nu se vaită, nu sunt speriaţi si nici istoviti 
de muncă. Ei creează, nu discută despre creaţie ca modernii. La arta adevărată 
nu se trudește, cum făcea Wagner, ci există o concordanţă perfectă între voinţa, 
forța si fapta creatorului, care este opera desăvârșită. 

Ceea ce se face astăzi în domeniul artei, zice Spengler, este un simulacru, 
o caricatură a artei autentice. Este cazul muzicii de după Wagner si al picturii de 
după impresionisti. Așa-zișii artiști au devenit nişte simpli cârpaci, muncitori 
harnici, dar fără spor, sau paiate zgomotoase care se agită pentru a-și câștiga 
pâinea, profitând de naivitatea sau de ingaduinta publicului. Această muzică, nu 
creată, ci inventată; nu simțită, ci calculată; nu realizată, ci produsă se reduce la 
zgomotul artificial al unor instrumente la fel de artificiale. Ca și pictura, cu efectele 
ei caraghioase, care pun adesea sub semnul întrebării sănătatea mentală a 
„creatorilor“. Barbară, rece, penibilă, obositoare, bolnavă, lipsită de suflet, 
ştiinţifică, tehnică, artificială, acestea sunt caracteristicile decandente ale artei 
occidentale, după Spengler. 

Declinul lumii occidentale nu se manifestă numai în artă, ci si în morală. 
Se petrece aici „răsturnarea tuturor valorilor“, ca la Nietzsche, prin dominaţia 
banilor. Morala „eroică“ este înlocuită cu cea „plebee“. Aristocratia cu 
democrația, individualismul cu socialismul. 

Semnul clar al decadentei îl constituie proliferarea tehnicii cu care omul 
încearcă stăpânirea întregii naturi. Aceasta este, de fapt, tactica ascunsă a Vieții 
care vrea să domine natura folosindu-se de om. Asa ar începe, de fapt, „tragedia 
omului“, care va pune totul, întreaga știință și cultură în slujba ,,vointei tehnice 
de putere“. Sfârşitul va fi înlocuirea totală a culturii cu civilizaţia și, ca atare, 
pieirea vieţii spirituale. 

Aceasta nu coincide însă cu sfârșitul Lumii. Nici măcar cu sfârşitul 
Occidentului, ci doar cu închiderea unui ciclu istoric, a unei culturi și pregătirea 
unui alt ciclu, care ar trebui să fie superior. 

Marxistilor le-a plăcut această filosofie, ei văzând aici căderea 
capitalismului occidental şi naşterea în Rusia a culturii superioare socialiste. S-a 
văzut însă că, oricum am lua-o, Occidentul capitalist este $i mai cult si mai civilizat 
decât Orientul socialist. 

Cu toate acestea, nu trebuie să tragem concluzii pripite. În Occident se 
vorbeşte tot mai mult de o „nouă ordine“, de o „nouă eră“ ş.a.m.d., care poate să 
fie începutul unei noi culturi. În fond, s-ar putea vorbi și de ritmuri diferite, nu 
numai în cadrul unei culturi, ci și între culturile succesive. Aceasta în privinţa 
Occidentului. 

În Orientul socialist nu s-au produs încă transformări, cel puţin pe la noi și 
pe la ruși, ireversibile. Socialismul isi poate reveni de la o zi la alta. Bietul Blaga, 
spenglerian fiind, ca si Noica, spunea adesea că socialismul va dura un mileniu. 
El nu vedea însă superioritatea acestui socialism fata de capitalism. Ceea ce si 
este de fapt imposibil de văzut, fiindcă lipseşte cu desăvârșire. 

Dacă socialismul n-a murit, si este evident că n-a murit, cel putin în China, 
care reprezintă foarte mult ca populație, atunci înseamnă că teoria lui Spengler 
trebuie completată în cel puţin două privinţe: 1) în acceptarea simultană a culturilor 
avansate cu cele inferioare si 2) în posibilitatea de regres de la culturi superioare 
la culturi inferioare. În legătură cu cea de-a doua perspectivă, a culturii regresive, 
întrebarea este dacă nu cumva cele cinci faze de la naştere la moarte merg și 
invers. 

Spengler lasă fără răspuns multe întrebări. Dacă Occidentul e în declin, ce 
sens mai are afilierea noastră la o fază de declin ? În muzică, să zicem, de ce să 
imităm noi faza decăderii sălbatice din Occident ? Sau în artă în genere ? 

Acestea ar fi întrebări nefilosofice puse din aceeași perspectivă a Existentei 
Reale. Pe plan filosofic ele n-au însă nici un sens. 

Istoria poate să meargă înainte sau poate să dea înapoi, istoria filosofiei 
însă nu. În acest sens, ea se aseamănă cu ştiinţele. Pot exista firește perioade 
lungi de stagnare în fizică, să zicem, dar nu de regres. 

Filosofia, ca şi ştiinţele, nu poate fi întoarsă ca o clepsidră, să se scurgă 
înapoi. Faptul că unul sau altul dintre reprezentanţii ei o ignoră este o chestiune 
personală a acestuia pe care istoria filosofiei o marchează ca atare. 

Oricâte necazuri ar avea oamenii, în viaţa lor sau a popoarelor, de vină 
nu este nici mecanica cuantică, nici teoria relativităţii $i cu atât mai putin 
filosofia, pentru simplul motiv că ea nu este o filosofie a vieţii ca atare, cum 
credea Spengler. 


VI. Pozitivismul lui Auguste Comte 


Interesul pentru Existenta Reala, pentru Lume sau Viata nu se face vadit 
numai în filosofia germană. Filonul german al filosofiei vieţii ne este doar mai 
familiar prin influenţa directă pe care a exercitat-o asupra filosofiei româneşti $i 
în special asupra lui Lucian Blaga, ca si prin faptul că, pe linie spengleriană, ea 
mai prezintă şi astăzi o anumită importanţă. În plus, modul de raportare directă 
la Existenţa Reală, considerată în sine şi pentru sine, deci absolutizată, n-a avut 
numai consecinţe negative pentru filosofie, a cărei necesitate a pus-o sub semnul 
întrebării, ci a condus, pe linia explicării, înţelegerii și interpretării Existentei 
Reale, la constituirea celor două discipline filosofice amintite: axiologia si 
hermeneutica, practicate până în zilele noastre. 

Existenţa Reală, adică Existenţa transformată, adaptată şi chiar construită 
de către om, dar în așa fel încât să nu-i stârnească în genere prea multă admiraţie, 
ci uneori chiar repulsie, si adesea revoltă, a devenit o problemă de interes gene- 
ral teoretic, dar cel mai adesea practic, economic şi politic, atât în Franţa, cât şi în 
Anglia. 

Revoluţia Franceză din 1789 a fost o reacţie pe măsura spiritului francez de 
adversitate împotriva Existentei Reale, social-politice, de tip feudal. A urmat dictatura 
lui Napoleon în timpul cărora francezii au avut chiar mai mult de suferit decât 
înaintea Revoluţiei. A fost însă o perioadă de confruntări violente între omenire și 
Existenţa Reală în cadrul căreia a prins contur ideea că Lumea sau Viaţa pot fi 
transformate, uneori chiar prin măsuri arbitrare, ca voința unui dictator. Toate 
esecurile au fost puse pe seama întâmplării. In fond, lucrurile se puteau petrece si 
altfel. Importantă era concepţia că Existenţa Reală poate fi transformată. 

Această concepţie a fost pregătită în Franţa, pe plan teoretic, de o serie de 
filosofi materialisti: La Mettrie (1709-1751), Diderot (1713-1784), Helvétius 
(1715-1771), Holbach (1723-1789). În linii mari, ei consideră că obiectul oricărei 
cunoașteri corecte îl constituie Existenţa Reală, care este materială, alcătuită 
dintr-un fel de atomi. Ceea ce înseamnă anularea automată atât a Transcendentei, 
cât si a Transcendentalitatii, si conduce, pe de-o parte, la ateism și, pe de alta, la 
senzualism. Lumea în genere este ceva unitar, între natură, gândire și societate 

neexistând granite rigide. Omul este considerat ca parte a naturii și societatea 
umană ca mediu natural. Aşa cum poate omul să transforme natura, el poate să 
transforme și societatea. Mai mult, el chiar trebuie s-o transforme. 

Materialistii francezi critică regimul feudal și autoritatea bisericii si 
recomandă, într-un fel sau altul, dărâmarea acestora. Ceea ce seamănă cu 
recomandarea de a tăia o pădure pentru profituri imediate fără vreo referinţă la 
terenul defrișat. 

După toate dezastrele prin care a trecut Franţa era firesc ca filosofii să 
ajungă la concluzia zădărniciei unor astfel de acte care nu pot conduce la 
transformări radicale, ci înlocuiesc doar un rău prin altul. Ar trebui schimbat 
însuşi sistemul social. Saint-Simon (1760-1825) este părintele a ceea ce s-a numit 
„socialismul utopic“. El recomandă schimbarea proprietăţii, marea industrie 
planificată, repartiţia după muncă, dispariţia statului, ceea ce are într-adevăr 
rezonanţă socialistă. Dar recomandă totuși conducerea societăţii de către savanţi, 
prin transformări progresive treptate, ca urmare a propagării ideilor sale. Charles 
Fourier (1772-1837) visează şi el o societate fără antagonisme sociale, alcătuită 
din colectivități numite „falange“, de până la 2.000 de persoane, formate prin 
afinități spirituale și înclinații profesionale, care să trăiască într-un edificiu comun, 
numit „falangster“. 

Caracterul utopic al acestor concepţii rezidă în considerarea Existentei 
Reale, respectiv a Existentei Reale Sociale, ca pe un dat, de tip natural, asupra 
căruia se poate acţiona, ce-i drept nu distrugându-l pe cale revoluţionară, ci 
transformându-l spre binele omenirii. Aceasta, făcând abstracţie sau, mai bine 
zis, necunoscând mecanismul de funcţionare reală a Existentei Sociale. 

Filosofia franceză, în confruntare cu Existenţa Reală, a născut socialismul 
utopic, iar filosofia engleză, la rândul ei, a născut economia politică. 

Mai practici, pe englezi nu i-a interesat în primul rând regimul politic, ci 
situaţia economică. Spre deosebire de filosof şi de omul de ştiinţă pe care îi 
preocupă procesul gnoseologic şi respectiv tehnic prin care se ajunge la 
fabricarea, să zicem, a unor piese din metal, cuie sau şuruburi, pe economist îl 
interesează ce se petrece în întreprinderea gata construită care produce cuie şi 
apoi ce se petrece în continuare cu aceste produse. Dacă aprecierea produselor 
artistice a condus, în filosofia germană, la naşterea axiologiei, aprecierea 
produselor economice, agricole sau industriale a condus la teoria valorii care 
este baza economiei politice. Iar părintele acesteia este considerat Adam Smith 
(1723-1790). 

Ca şi în cazul axiologiei, economia politică reprezintă o raportare directă a 
investigației la Existenţa Reală, considerată ca atare, ca dată. Nici una, nici alta 
însă nu intervin în procesul elaborării operelor de artă sau a fabricării produselor 
industriale, deci a desfășurării Existentei Reale, pe baza unei Realităţi ştiinţifice, 

elaborată logic, si a unei Existente brute, cunoscută și prelucrată în prealabil. 
Aceasta este cauza pentru care ambele, atât axiologia, cât și economia politica, 
s-au instituit ca discipline ştiinţifice autonome. Pe când socialismul, care 
recomandă intervenţii în desfăşurarea Existentei Sociale, fie eşuează în utopie, 
fie produce, prin revoluţii sau reforme arbitrare, dezastre sociale. 

Materialismul francez, socialismul utopic și economia politică nu ne 
interesează in mod special decât ca atitudini fata de Existenţa Reală. Ele au 
constituit însă cadrul general al gândirii teoretice în care și-a desfăşurat activitatea 
Auguste Comte (1798-1857). 

A. Comte isi elaborează principalele idei de timpuriu si le publica la 24 de 
ani, după care le dezvoltă în trei lucrări monumentale: Curs de filosofie pozitivă 
(1830-1842), Catehism pozitivist (1852) şi Sistem de politică pozitivă 
(1851-1854). 

Ca toţi contemporanii săi, A. Comte consideră că obiectul cunoașterii îl 
constituie Existenţa Reală. Fa este constituită din stări de fapt. Nu există stări de 
fapt izolate. Ceea ce există în genere trebuie să poată fi observat. Pe A. Comte 
nu-l interesează ce sunt stările de fapt, ci care este legătura dintre ele, deci cum 
sunt legate. Faptele sau fenomenele pot fi asemănătoare sau diferite, simultane 
sau succesive. Deci, ele pot fi explicate prin asemănare sau filiatie, prin interpretare 
statică sau dinamică. 

Este o teorie a cunoașterii simplistă, senzualist-empirista și relativistă, din 
care sunt excluse esentele, cauzele prime, principiile și chiar cauzalitatea care 
este redusă la succesiune. 

Cunoaşterea nu presupune nici o aprofundare a naturii intime, nici a 
obiectului, nici a subiectului. Rolul cunoașterii este acela de a ne oferi mijloace 
practice de orientare in lume si respectiv în viata. 

A. Comte a preluat termenul de „filosofie pozitivă“ de la Saint-Simon, 
care înţelegea prin el o concepţie pur științifică despre lume. 

Desi nu este adeptul evolutionismului naturalist, A. Comte consideră că 
atât cunoaşterea, cât si societatea au trecut prin trei faze: una teologică, alta 
metafizică şi ultima pozitivă. 

În faza teologică ar avea mai multă prioritate imaginaţia decât observaţia. 
Lucrurile inexplicabile sunt trecute pe seama unor fiinţe divine care ar conduce 
lumea. Pe plan politic, acestei faze îi corespunde regalitatea. Ar exista $i aici o 
trecere de la fetisism la politeism şi apoi la monoteism. 

În faza metafizică explicaţiile nu se mai bazează pe fiinţe divine, ci pe idei 
abstracte, pe principii sau pe forte. Si aici s-ar manifesta tendinţa reductionista 
de tip monoteist spre principii unice. Dacă în epoca teologică se apela mai mult 
la sentimente, acum se apelează la intelect. În politică se trece de la etapa regală 
la etapa populară, spre suveranitatea poporului. 

În etapa pozitivă imaginaţia si argumentarea sunt subordonate observaţiei. 
Totul se referă la fapte. La Existenţa Reală şi la concordanța cu aceasta. Cercetarea 
pozitivă a faptelor înseamnă cercetarea legilor, adică a legăturilor constante dintre 
fenomenele observate. Aici apare la Auguste Comte momentul imixtiunii în 
Existenţa Reală. Căci cunoaşterea legilor, consideră el, ne permite să intervenim 
în producerea fenomenelor. „Savoir pour prévoir“ este deviza științei pozitive. 
lată de ce apare în această fază industria ca exploatare a naturii de către om. 

Aici trebuie deja să luăm atitudine. Industria procedează într-adevăr așa, 
dar nu pentru faptul că ar cunoaște natura, ci pentru că își cunoaște doar propriile 
sale interese. Dovada o constituie dezastrele naturale pe care nu le putea bănui 
A. Comte, provocate de intervenţia industriei în natură. Căci natura, în etapa 
industrială, nu mai este o Existenţă brută, ca în etapa de vânător-culegător a 
omului, pe care el nu reuşea s-o schimbe cu nimic, ci este Existenţa Reală, gândită, 
concepută și construită sau eventual distrusă de om. Ceea ce înseamnă cu totul 
altceva. 

A. Comte încearcă o clasificare a ştiinţelor în funcţie de momentul istoric 
în care au intrat în faza pozitivă. Ordinea ar fi următoarea: matematica, astronomia, 
fizica, chimia, biologia si ultima, al cărei autor este el însuşi, sociologia. 

Ştiinţele sunt considerate si ele ca Existente Reale, mai simple sau mai 
complexe, apreciate dupa valoarea lor mai mult sau mai putin universala, fara sa 
intereseze mecanismul producerii lor. 

Prin sociologie, A. Comte intelege o disciplina care sa includa o parte 
esentiala din psihologie, intreaga economie politica, etica si filosofia istoriei. 

Ca toate ştiinţele, sociologia are două parti: statica socială şi dinamica 
socială. În cadrul staticii sociale, el analizează legăturile dintre domenii, instituţii, 
idei și concepţii. Eticii i se acordă o importanţă deosebită, egoismul și altruismul 
fiind determinante pentru convietuirea în societate. Unitatea socială elementară 
este familia. Societatea este o uniune, nu o asociaţie de indivizi, caracterizată 
prin muncă în comun si diviziune a muncii. În mod firesc se ajunge si la 
neajunsurile societăţii moderne, care însă nu ar fi, după A. Comte, de natură 
politică, ci de natură morală. Schimbarea ideilor morale ar determina şi 
schimbarea instituţiilor sociale, ceea ce înseamnă o concepţie utopică. 

Dinamica socială pune în evidenţă o evoluţie de la starea teologică, 
respectiv militară, de război, de servitute şi sclavie la starea metafizică a 
legislaţiei, a organizării militare defensive și a proclamării drepturilor politice. 
Starea pozitivă a societăţii ar corespunde fazei industriale in care forțele de 
producţie determină ordinea instituţiilor si repartiția puterii. Problemele sociale 
iau locul celor politice. Proletarii s-au convins că nu pot obţine nimic prin 
revoluţii. Problema este aceea de asigurare pentru toţi a mijloacelor de dezvoltare 
spirituală si a dreptului la munca. 

A. Comte acordă si în dinamica socială o importanță majoră eticii. El 
vorbeşte chiar despre o evoluţie a comportamentului moral către inteligenţă si 
sociabilitate, către simpatie şi altruism, ceea ce ar conduce la o identificare 
progresivă a individului cu colectivitatea socială. 

El nu se rezumă însă la simpla descriere a unei tendinţe mai mult dorite 
decât evidente, ci încearcă și aici o imixtiune, de data aceasta în Existenţa Socială. 

În Catehismul pozitivist el separă etica de celelalte ştiinţe si îi conferă o 
valoare dogmatică. Pentru implementarea ei, consideră că se poate recurge şi la 
sentimente şi chiar la practici de tip religios. 

Este vorba de o religie a umanităţii cu o ființă supremă care este umanitatea 
însăşi, la care participa toate fiinţele trecute, prezente și viitoare care contribuie 
la fericirea oamenilor. El a imaginat si un fel de calendar cu savanţi în loc de 
sfinţi si a instituit festivități comemorative. 

Este vorba, în mod evident, de un eşec lamentabil al doctrinei lui Auguste 
Comte. De la sociologie la sociocratie, ca alternativă modernă a teocraţiei. Ceea 
ce înseamnă o reîntoarcere, chiar din perspectiva propriei sale teorii, la o fază 
primitivă. 

Pozitivismul lui A. Comte, ca orientare filosofică antimetafizică se menţine, 
în diferite forme, până în zilele noastre. 


VII. Empirismul pozitivist si utilitarismul lui 
John Stuart Mill 


Interesul pentru Existenţa Reală se dovedește, în varianta lui Auguste 
Comte, a pozitivismului, că înseamnă sau conduce, în ultimă instanţă, la 
infirmarea totală a filosofiei, ca ţinând de o treaptă depășită din evoluţia Lumii, 
a cunoaşterii $i a ştiinţelor. Aceasta, în ciuda faptului că același interes pentru 
Existenţa Reală, Lume sau Viaţă, a condus la instituirea unei serii întregi de 
discipline filosofice: axiologia, hermeneutica, materialismul, socialismul, eco- 
nomia politică și sociologia. Ce-i drept, toate aceste discipline au avut de la bun 
început tendinţe centrifuge faţă de filosofie căreia au încercat să li se substituie și 
de care s-au și despărțit curând. Este şi epoca în care se vor naşte încă două 
discipline, cu aceleași tendinte fata de filosofie: pedagogia şi psihologia. Ultima 
cel putin, în ipostaza psihologismului, despre care vom mai vorbi, înainte de a 
se despărți de filosofie, a reuşit performanţa de a o subordona aproape total, 
răpindu-i pentru multe decenii tocmai domeniul de bază, şi anume logica. Aceasta, 
în dubla ei acceptie, de teorie a intelectului si de teorie a raţiunii. 

În sfera intelectului, o contribuţie importantă pe această linie i-a revenit 
filosofului englez John Stuart Mill (1806-1873). Personalitate precoce, dar și 
educată în condiţii excepţionale de către tatăl său James Mill, John Stuart începe 
studiul logicii la vârsta de 12 ani. lar la 24 de ani își definitivează ideile pe care 
le va expune pe larg într-o lucrare celebră: Sistem de logică rațiocinativă si 
inductivă, legată de principiile evidenţei si de metodele cercetării ştiinţifice 
(1843). 

Chiar din titlu se vede concepţia pozirivistă adoptată de autor, care se şi 
referă adesea la concepţia lui Auguste Comte. Deosebirea o constituie însă poziţia 
empirist-senzualistă a lui Mill, de sorginte engleză, fata de cea materialista, 
franceză, a lui Comte. 

Obiectul oricărei investigaţii îl constituie Existenţa Reală, numită Lume. 
Există însă o lume interioară şi una exterioară. Prioritate are lumea interioară a 
eului, de care suntem siguri. „Non-eul, zice Mill, ar putea fi considerat o formă 
în care conștiința isi reprezintă modificările posibile ale eului.“ Această formă de 

reprezentare ar sta la baza credinţei în lumea exterioară. In rest, tot ceea ce știu 
despre lume știu prin intermediul senzatiilor mele. 

Ca şi Hume, care este considerat părintele psihologiei asociationiste, Mill 
vorbeşte despre legăturile sau relaţiile dintre senzaţii, în special de asemănare si 
succesiune. Repetarea acestor asocieri de senzaţii conduce la credinţa că ele ar fi 
produse de obiecte exterioare. Ceea ce întăreşte această credinţă este faptul că 
seriile determinate de senzaţii ale unui eu se petrec după reguli analoge şi pentru 
un alt eu. Materia sau substanţa nu ar fi altceva decât o posibilitate permanentă 
de producere a senzatiilor într-o anumită ordine. Nimic nu ne obligă să admitem 
însă că există şi altceva în afară de propria noastră conștiință. 

Indiferent însă de aceste supoziţii, cunoştinţele provin din experienţă, din 
confruntarea conştiinţei cu datele simţurilor. Ceea ce nu poate fi astfel confruntat 
nu are Existenţă Reală. 

O primă consecinţă logică a acestui principiu o constituie respingerea ca 
iluzorie a oricărei entităţi care nu este concret sensibilă. Pe linia empirismului 
englez, Mill respinge existenţa noțiunilor generale. Ele sunt simple cuvinte, cărora 
nu le corespunde nimic în Existenţa Reală. Nu există om sau cal în genere cărora 
să le corespundă noţiunile de OM sau CAL, ci numai anumiți oameni şi anumiţi 
cai pe care trebuie să-i numim ca atare. Numele este lipsit astfel de înţelesul său 
şi devine un simplu simbol al lucrului individual care este semnificaţia lui. În 
felul acesta, obiectul logicii nu-l mai constituie gândurile, ci lucrurile însele. Mai 
precis raporturile sau relaţiile dintre acestea, adică stările de fapt. Acestora nu le 
mai corespund judecăţi, ci propoziţii. 

Propozitiile nu sunt asertiuni referitoare la ideile sau noţiunile despre lucruri, 
ci la relaţiile dintre lucrurile însele. Când spun, de exemplu, că focul este cauza 
căldurii, este evident că nu ideea de foc este cauza ideii de căldură. 

John Stuart Mill surprinde la nivel notional și judicativ particularitatile 
intelectului într-o modalitate care va fi adoptată până în zilele noastre. Dificultatea 
înțelegerii acestor particularităţi se datorește folosirii de către Mill a terminologiei 
uzuale în logica raţiunii şi totodată a combaterii şi infirmării acestei logici. Ceea 
ce a şi determinat reacţii violente din partea reprezentanţilor rațiunii. 

Nimeni nu l-ar fi combătut pe Stuart Mill dacă ar fi susținut că vrea să 
elaboreze o altă logică, în care să nu mai fie vorba de cuvinte cu înţeles, referitoare 
la noţiuni generale, ci de semne arbitrare sau de simboluri referitoare la lucruri 
concrete. Şi dacă ar fi spus în plus că logica tradiţională nu este cu nimic infirmată 
prin această nouă teorie. Dar el susţine, dimpotrivă, că admiterea noii teorii, a 
intelectului, înseamnă sfârșitul definitiv al teoriei raţiunii, ca fiind o doctrină 
eronată. Ceea ce nu mai este corect. 

Dacă orice cuvânt ar avea numai semnificaţie concret-individuala, atunci 
ar fi cu totul arbitrar, ca simbolurile algebrice. De ce nu spunem atunci, i se 

poate reproşa lui Mill, în loc de „cal“, „om“, si în loc de „om“, „cal“ ? Sau, si 
mai general, de ce nu putem folosi un cuvant in locul tuturor celorlalte cuvinte ? 
Si răspunsul este clar, fiindcă fiecare dintre ele au un alt înţeles. Ceea ce nu 
infirmă însă teoria lui Mill, adică posibilitatea utilizării cuvintelor ca simboluri, 
ci doar pretenţia lui de a infirma prin aceasta utilizarea raţională a cuvintelor. 

Aceeaşi situaţie apare şi la nivel propozitional și ea era cunoscută încă din 
logica scolastică. În propoziţia „câinele latră“, nu cuvântul „câine“ latra si nici 
noţiunea de CAINE. Dar dacă cuvântul „câine“ n-ar avea înţelesul de câine si 
cuvântul „latră“ pe cel de a /dtra, atunci propoziţia „câinele latră“ ar putea să 
însemne foarte bine că pisica zgârie sau orice altceva. 

Situaţia cea mai controversată apare însă la nivelul rationamentului, a formei 
prin excelenţă a rațiunii, a cărei valabilitate o contestă John Stuart Mill. Dacă noţiunile 
generale se reduc la cuvinte, la nume ale lucrurilor individuale, iar propoziţiile la 
relaţii dintre lucruri individuale, atunci şi raţionamentul trebuie să se refere la relaţiile 
dintre astfel de propoziţii. Adică trebuie să conchidă nu de la general la particular 
sau de la particular la general, ci de la particular la particular. 

Cu referinţă la exemplul clasic „Toţi oamenii sunt muritori, Socrate este 
om, deci Socrate este muritor“, Stuart Mill zice că premisa majoră trebuie redusă 
la o particulară. Nu toţi oamenii, ci numai cei din trecut, pe care îi cunoaștem, 
pot fi consideraţi muritori. Socrate este și el om şi, deci, probabil că va muri. 

La acest nivel situaţia este şi mai evidentă. Nimeni nu ne opreşte să 
conchidem de la particular la particular, prin analogie, asemănare sau asociere, 
cum recomandă Stuart Mill, şi să cădem peste cazuri probabile. Dar aceasta ne 
indreptateste oare să renunţăm la rationamentele în care se conchide de la gene- 
ral la particular, şi anume cu cea mai strictă necesitate ? Cu alte cuvinte, acceptarea 
unei logici a intelectului, cu forme specifice de modelare simbolică a stărilor de 
fapt concrete trebuie oare să conducă la respingerea logicii raţiunii, cu forme 
specifice de reflectare notionala a generalitatii lucrurilor sensibile ? Principial 
nu, dar în fapt, cele două tipuri de logică au fost puse mereu în stare exclusivă de 
către cei care le-au profesat. Cauza este de natură psihică. Cele două modalităţi 
de gândire sunt diferite și exercitarea uneia presupune automat respingerea 
celeilalte. Ele pot fi conciliate numai într-o perspectivă superioară 
general-filosofică, speculativă, care să le poată cuprinde pe ambele, fără a le mai 
obliga să se gândească fără rost una pe cealaltă. 

O situaţie asemănătoare s-ar ivi în cazul în care fizica ar trebui gândită cu 
metodele chimiei și invers. S-ar putea ajunge la un fel de fizică a chimiei, cum se 
ajunge şi la un fel de biofizică, dar cine ar renunţa din această cauză la chimie 
sau la biologie ? În logică, situaţia nu este atât de simplă si ea generează în 
permanenţă controverse care se materializează cel mai adesea în sisteme sau 
doctrine filosofice contradictorii. 

Mergând pe linia observaţiei si a experienţei, a confruntării cu datele 
simţurilor, cu Existenţa Reală concretă, John Stuart Mill reia tabelele lui Bacon 
în forma celor cinci canoane metodologice ale inducției: 1. metoda concordan- 
tei, 2. metoda diferenţei, 3. metoda dublă a concordantei si diferenţei, 4. metoda 
reziduurilor şi 5. metoda variațiilor concomitente. Aceste metode sunt tratate pe 
larg în cărţile de logică generală. 

Metoda experimentală instituie ca principiu fundamental al filosofiei 
verificabilitatea. Reducând totul la Existenţa Reală, prin logica intelectului, J.St. 
Mill a încercat să dea o formă absolută empirismului englez. O formă compatibilă 
cu nivelul dezvoltării științelor experimentale din vremea sa. El încearcă să 
reabiliteze empirismul, redus la „simţul comun“ (common sense) al Școlii scoțiene, 
cu valoare în viaţa cotidiană, căruia îi corespunde la francezi materialismul vulgar, 
înnobilat si el de pozitivismul scientist al lui Auguste Comte. 

Principiul verificabilitatii însă reduce totul la valoarea practică, considerată 
reală. Or, aceasta se dovedește în multe cazuri că face uz de ipoteze, de idealizări 
utile, dar care nu mai au de cele mai multe ori origine pur empirică. Ipotezele 
geometrice, de exemplu, ca si idealizările, de tipul cercului ideal perfect sau 
liniilor paralele care, prelungite la infinit, nu se întâlnesc, sunt evident ficțiuni, 
neverificabile ca atare, dar cu valoare practică sau utilitate. 

J. St. Mill are şi o lucrare despre Utilitarism (1863). În esenţă, principiul 
utilitarismului este că aplicabilitatea practică are mai mare valoare decât adevărul. 
Aceasta este o variantă a renunţării, în maniera intelectului, la a cunoaște ce este 
un lucru în favoarea lui cum se comportă. Pe plan utilitar, nu mă mai interesează 
ce este, ci cum poate fi utilizat mai bine. 

Principiul utilitarismului este aplicat de Mill în domeniul vieţii morale, 
sociale în genere, si chiar la domeniul religiei. 

Viaţa morală este considerată și ea ca Existenţă Reală, dată ca atare. 
Problema este de a distinge aici ceea ce este util, adică ceea ce produce plăcere, 
fericire sau absenţa suferinţei. Si, fireşte, de alegere a plăcerii în loc de suferinţă. 
Fără să intereseze în mod special producerea ca atare a plăcerii. În orice caz, nu 
trebuie urmărită numai plăcerea proprie, ceea ce ar însemna egoism, ci si plă- 
cerea altora, ceea ce înseamnă altruism. 

Viaţa morală este redusă astfel la sentimentul moral. Mill isi pune chiar 
întrebarea dacă acest sentiment, legat în special de simpatie, este sau nu înnăscut. 
Ceea ce înseamnă o restrângere a vieţii morale la simple gesturi comportamentale 
si deci la subminarea oricărei teorii ştiinţifice asupra moralei si a binelui în genere. 

Tot în mod utilitar priveşte J. St. Mill si formele de guvernământ: birocrația 
şi democraţia, examinându-le foloasele şi daunele pe care le-ar produce. Ambele, 
având și parti bune si parti rele, ar trebui tolerate într-un fel de fuziune, controlată 
de un parlament care să reprezinte puterea statului. Astfel ar fi evitate inconve- 

nientele ambelor forme de guvernământ, pe de o parte, individualismul, garantat 
de democrație, pe de alta, socialismul, impus de birocratie. 

Ce-i drept, Mill consideră că nu se poate vorbi încă (adică pe vremea lui) 
de principiile reale ale acestora, căci ele n-au ajuns încă la „forme supreme“. 
Mill a fost scutit, într-adevăr, atât de crizele capitaliste, cât şi de supremaţia 
socialismului. În legătură cu ultimul, contrar economiștilor englezi care considerau 
inviolabile dreptul la moștenire și la proprietate privată, Mill consideră că acestea 
ar putea fi totuşi transformate prin intervenţii în modul de organizare al vieţii 
sociale, deci prin voinţa oamenilor. Că modul de repartiție a bunurilor si a 
veniturilor ar putea fi şi ele transformate. 

El constată doar faptul că epoca în care trăiește a pus deja în discuţie 
asemenea probleme, valoarea și legitimitatea unor instituţii sociale, ceea ce nu 
s-a mai facut până atunci. Care va fi rezultatul ? se întreabă Mill în lucrarea sa 
Principiile economiei politice (1848). Decizia va depinde, zice el, de care dintre 
sisteme va putea concilia în mai mare măsură libertatea și spontaneitatea umană. 

Mill nu recomandă însă renunţarea la proprietatea privată si nici la 
concurenţă. Recomandă însă intervenţia energică a statului, prin împroprietăriri 
şi reîmpărţiri ale terenurilor, dezvoltarea învăţământului, creşterea nivelului de 
salarizare, evitarea suprapopulărilor, dezvoltarea mișcării sindicale si altele. Măsuri 
care, într-un fel sau altul, s-au si aplicat în regimul capitalist, respectiv în Anglia, 
cum prevedea Mill, pe cale pasnica, fără vreo revoluţie de tipul celei franceze. 

În domeniul religios, Mill respinge orice încercare de elaborare a vreunui 
concept științific despre Dumnezeu, în varianta empirismului declarat si a 
verificabilitatii. Dumnezeu nu poate fi conceput după criteriile Existentei Reale. 
Iar Mill nu admite ceva care să depășească criteriile logicii intelectului. 

Ceea ce nu înseamnă, consideră el, că religia nu ar fi utilă. Şi nu este vorba 
numai de plăcerea estetică pe care ne-o produce, ci şi de binele pe care ne 
îndeamnă să-l facem. Mill a scris un articol despre Utilitatea religiei. 

Din perspectiva Existentei Reale, el consideră însă că Divinitatea este bună, 
dar nu atotputernică, căci în Lume există şi Răul. Mai mult, că în Lume există o 
permanentă luptă între fortele binelui si ale răului. Or, lupta omului alături de 
forţele Binelui este unul dintre cele mai mari stimulente morale. Iar prin figura 
lui lisus Hristos, religia creştină oferă un model sublim al umanităţii. 

De aici însă până la admiterea unor personificări ale Răului în maniera 
spiritului faustic de care vorbea Spengler nu mai este decât un pas. 


VIII. Evolutionismul pozitivist: Darwin si Spencer 


Raportarea la Existenta Reala, ca la un fapt exterior, gata constituit, si la 
aprecierea ei ca atare, dintr-o perspectiva economico-axiologica, specifica 
empirismului pozitivist englez, am vazut ca ne conduce, la John Stuart Mill, spre 
aşa-numitul „utilitarism“. Adică la aprecierea întregii Lumi, a vieţii materiale si 
spirituale, în funcţie de utilitatea sau valoarea ei de întrebuințare, noţiune obişnuită 
în economia politică. Până și religia, infirmabilă din perspectiva pozitivistă a 
verificabilitatii empirice, poate fi apreciată din perspectiva utilității sale. Cu alte 
cuvinte, poate fi folosită în slujba binelui uman. 

Apare la Stuart Mill, teoretizată, ideea de tip faustic, proprie lumii 
occidentale, de confruntare, chiar de luptă a două divinităţi sau principii, una a 
binelui și alta a răului. Perspectiva utilitaristă a mitului faustic va fi aceea de 
utilizare a răului în scopuri personale. De contract cu diavolul si forţele răului. 
Pe plan teoretic, până la pasul acesta mai sunt necesare câteva condiţii. Este 
vorba, în primul rând, de acumularea unor date științifice care să infirme religia 
creștină şi care să conducă la un fel de ateism ştiinţific, principial, anticrestin, pe 
terenul căruia să poată fi aruncate seminţele răului. Atâta timp cât cineva mai are 
o cat de slabă credinţă creștină va ezita să se dedice răului, numai cu speranţa 
goetheană a iertării păcatului. Thomas Mann, mai apropiat de zilele noastre, 
renunţă la această speranţă. El își pedepsește personajul în mod exemplar, lăsând 
să se înţeleagă că, si în aceste condiţii, adică a pedepsirii in această viata, tot 
merită să facem contractul cu Diavolul, pentru avantajele pe care ni le oferă în 
cei 24 de ani cât este valabil contractul. Ceea ce se presupune aici, în mod im- 
plicit, este eliberarea prin moarte, ceea ce denotă o poziţie necrestina. 

De mare importanţă pentru tabăra anticreştină o constituie teoria evoluției 
speciilor a lui Charles Darwin (1809-1882). Aceasta, în ciuda faptului că Dar- 
win însuși nu i-a dat această semnificaţie. 

Problema evolutionismului se conturase independent de dialectica hegeliana 
care o presupune principial. Ea are ca premisă, de data aceasta, confruntarea nu 
cu Existenţa Reală, făurită de om, ci cu Existenţa brută pe care omul a reușit s-o 
cunoască extensiv atât în spaţiu, cât si în timp. Mai precis, în legătură cu speciile 

vegetale si animale, a reușit să cunoască zone greu accesibile, la mari distanţe, 
dar si să descopere prin săpături, făcute în alte scopuri, urmele unor specii 
dispărute din care au provenit cele actuale. Darwin a avut ocazia să facă o călă- 
torie de cinci ani prin America de Sud și a vizitat insula Galapagos. 

El a observat diversitatea organismelor de aceeași specie în funcţie de 
condiţiile diferite în care trăiesc. Așa numita dependenţă de mediu. A ajuns și la 
concluzia luptei pentru existenţă si a superiorității prin adaptabilitate. În esenţă, 
la concluzia facultăţii de variabilitate a speciilor, fără de care n-ar fi posibilă nici 
o evoluţie. În 1859, după mulţi ani de muncă, îi apare celebra lucrare Originea 
speciilor. 

Lupta pentru existenţă este un concept care are repercursiuni negative pe 
plan moral, dar poate să justifice tendinţa faustică de a face rău altora pentru 
binele propriu. Teză clar anticreştină, care nu-i aparţine însă lui Darwin. Mai 
mult, în Originea speciilor, el susţine că primele forme de viaţă au fost create, 
ceea ce sugerează că evoluţia speciilor nu este în principiu o idee necrestina, ci 
una care diferă însă de dogma creștină din Pentateuh, ceea ce convine perfect 
poziţiei anticrestine. 

Selecţia naturală se face în două direcţii, în lupta speciilor cu alte specii, 
dar si în lupta aceleiași specii cu mediul. Dar nu numai variabilitatea, ci si 
moştenirea ereditară a trăsăturilor dobândite facilitează selecţia naturală. 

Concepţia lui Darwin a fost considerată de tip inductiv, ca pornind de la 
observarea faptelor, a fosilelor şi a vieţuitoarelor actuale, generalizarea rezultatelor 
$i apoi verificarea și respectiv confirmarea lor empirică. Dar el însuși a spus 
adesea că teoria lui este totuşi speculativă, că ea depășește domeniul verificabil 
atât în trecutul îndepărtat, cât şi în viitor. Darwin spune chiar mai mult, că nu poți 
fi un bun observator dacă nu ești în acelaşi timp speculativ. Si, în plus, el considera 
că întreaga sa teorie nu este decât o ipoteză care nici nu se poate dovedi prin 
probe directe. Pe linia utilitarismului, el consideră că evoluţia speciilor se dove- 
deşte mai convenabilă şi explică mai mult decât fixismul anterior. Infirmarea 
parțială a teoriei sale de către genetica modernă era prevăzută de către Darwin 
ca posibilitate. El simţea adesea că mai intervine ceva în plus, un mecanism care 
îi scapă. Cine să fie oare Diavolul, se întreabă el, care determină totuşi fiecare 
variaţie la momentul potrivit ? 

În esenţă, ipoteza lui Darwin se referă la selecţia variațiilor în funcţie de 
anumiţi factori, dar nu de formarea variațiilor, al cărei mecanism s-a dovedit astăzi 
că este genetic. Dar nici genetica nu poate răspunde la întrebarea referitoare la 
cauza primelor variatiuni. Pentru Darwin, cel putin, originea vieţii rămâne o enigma. 

O altă problemă de nuanţă evident antibiblică o constituie descendența omului 
din animale inferioare de care diferă numai prin aspecte de ordin cantitativ. De aici 
s-au inspirat tot felul de ilustraţii vulgare ale descendentei omului din maimuţă. In 
fapt, nu se poate vorbi decât despre un strămoș comun al omului si al maimutei. 

Un alt aspect demn de remarcat al teoriei lui Darwin, care diferă principial 
de schema evolutivă a lui Hegel, îl constituie faptul că selecția naturală, după 
Darwin, presupune nu numai evoluția, ci $i involutia speciilor si deci dispariția 
lor, ca si a vieții în genere. 

După propria sa mărturie, Darwin nu se considera ateu, ci agnostic, 
considerând că există probleme care depăşesc capacitățile inteligenței umane. 

Tot evolutionist si chiar anterior lui Darwin, a fost Herbert Spencer 
(1820-1903), care, în sistemul său de filosofie în 10 volume, tratează despre 
evoluţia în biologie, psihologie, sociologie și etică. El are deci un sistem filosofic 
de tip disciplinar, în sensul pozitivist al lui Auguste Comte. În toate domeniile 
însă este prezentă evoluţia. 

Întregul eșafodaj vizează de data aceasta combaterea religiei în genere, ca 
fiind tot ceea ce se opune mai mult ştiinţei moderne. Spencer pune în evidenţă 
contradicţiile la care se ajunge prin admiterea unei fiinţe supreme. Aceasta ar fi 
fost inventată pentru a nu considera că lumea isi este propria ei cauză. (Dar astfel 
fiinţa supremă, ipotetică, rămâne tot fără o cauză diferită.) În plus, ființa supremă 
sau absolută nu poate fi concepută în spaţiu și timp. Absolutul nu poate fi conceput 
nici măcar prin analogie cu ceea ce este în spaţiu si timp. 

Argumentele lui Spencer contra divinității sunt de natură existenţială. În 
ultimă instanţă, Dumnezeu trebuie respins fiindcă nu poate fi perceput. 

Aceasta nu înseamnă însă că n-ar fi existat şi în domeniul religiei o evoluţie 
de la concepţii primitive până la un fel de agnosticism de tipul celui recunoscut 
de Darwin. 

Scopul filosofiei, după Spencer, ar fi acela de a oferi o concepţie unificatoare 
a ştiinţelor particulare. Ea are menirea de a găsi legile comune ale tuturor ştiinţelor, 
comune întregului câmp al experienţei. 

Trebuie admis în primul rând faptul că orice cunoştinţă, în spirit empirist, 
trebuie să presupună acordul perfect între reprezentarea lucrurilor şi prezentarea lor. 

Noi gândim întotdeauna prin relaţii: de asemănare, deosebire, succesiune şi 
coexistenta. Prin analogie cu propriul nostru comportament, putem considera că 
tot ceea ce se întâmplă presupune un efort la baza căruia trebuie să stea o forță. 

Principiul de bază al acţiunii acestei forte îl constituie conservarea energiei. 
Acesta este și principiul unificator al filosofiei. 

Filosofia trebuie să fie însă și o teorie a evoluţiei. Orice fenomen îşi are 
istoria lui, apare, se dezvoltă si dispare. Misiunea filosofiei este de a descoperi 
ceea ce are în comun orice proces de evoluţie. 

Spencer găsește trei caracteristici ale evoluţiei. Prima este concentrarea 
sau integrarea. Fa presupune o separație și în același timp o acumulare de diferite 
elemente. La nivel anorganic ar fi vorba de ceva de genul ipotezei Kant-Laplace 
în care sistemul solar se naşte prin concentrarea materiei dintr-o nebuloasă 

primitiva. Orice crestere organica se realizeaza prin acumularea de substante 
care se găsesc în mod normal dispersate. La nivelul gândirii, este vorba de reunirea 
mai multor reprezentări diferite. La nivel social, este vorba de concentrarea 
indivizilor în grupuri. 

O a doua caracteristică a evoluţiei o constituie diferențierea. Concentrările 
despre care a fost vorba se diferenţiază. Se produce trecerea de la omogen la 
heterogen. Diferentierea planetelor, de exemplu, în funcţie de distanţa lor fata de 
soare. La nivelul organismelor se produce până și diferenţierea părților 
componente. Percepţiile evoluează de la vag la clar si distinct. Pe plan social 
apare diviziunea muncii. 

O a treia caracteristică o constituie determinarea. Trecerea de la 
nedeterminat la determinat înseamnă evoluţie, trecerea spre nedeterminat 
înseamnă involutie la orice nivel. Ca şi la Darwin, rămân şi aici probleme deschise. 
Ce sau cine determină trecerea de la omogen la heterogen ? A existat oare 
omogenitate absolută ? Supa originară despre care se vorbeşte în cosmogonia 
actuală ? Spencer optează pentru omogenitatea relativă. 

Ar exista o mişcare universală ritmică de alternanță a evoluţiei şi a involutiei 
care se repetă la infinit. 

Spencer consideră că formele organice nu evoluează din cele anorganice. 
Or, există un fel de viaţă organică neorganizată, primitivă. 

Viaţa socială este comparată cu cea organică. Societatea este un fel de 
organism, dar invers fata de acesta. Organismul garantează conștiința părților 
izolate, pe când în societate întregul este inconștient, desi e compus din fiinţe, 
respectiv din părţi conștiente. Aceasta este cauza pentru care, în ciuda faptului 
că fiecare individ judecă raţional, societatea poate să evolueze într-un sens pe 
care să nu-l dorească nimeni. 

Spencer distinge două tipuri de societăţi: militariste şi industrialiste. El 
consideră că socialismul este de tip militarist prin faptul că transformă 
muncitorimea într-un fel de armată în care sunt prescrise atât profesiile, cât şi 
salarizarea, ceea ce conduce la involutie prin omogenizare. 

Ar exista şi o altă cale a dezvoltării sociale în care să se ţină cont de 
aspiraţiile intelectuale si estetice ale indivizilor, indiferent de utilitatea acestora 
pe care o urmăresc societăţile industrialiste. 

Această societate intermediară are caracteristici utopice. 

Oricum, în orice domeniu ne-am afla, totul se desfăşoară conform 
principiilor prime ale filosofiei evoluționiste de tip pozitivist, în care nu mai 
există nici un loc pentru vreo fiinţă supremă. 

Ce sens ar mai avea o astfel de fiinţă ? Răspunsul implicit este: nici un sens. 

În felul acesta sunt create premisele filosofice pe baza cărora se poate 
trece la un atac direct și fățiș împotriva oricărei religii și, in mod special, împotriva 
creștinismului. 


IX. Anticrestinismul lui Feuerbach 


Pentru desavarsirea spiritului faustic occidental, a conditiilor necesare 
pentru un contract generalizat cu forţele răului, era necesară căderea religiei 
creștine. Faptul este în aparenţă paradoxal, căci religia creştină, prin deplasarea 
interesului fata de lumea pământeană spre lumea de apoi, ca si prin blandetea 
ei proverbială (de a întoarce şi celălalt obraz), oferă, principial, posibilitatea 
dominării Existentei Reale sau a Lumii de către reprezentanţii Răului care nu 
cred în Lumea de apoi. Lucrurile stau însă altfel. Creștinii, în Lumea Creștină, 
au pretenţii de comportament crestinesc și de la cei care îi conduc. Ba, mai 
mult, pretind ca aceștia să fie exemple de comportament creștin. Or, acest lucru 
nu poate fi mimat. 

În plus, forțele răului nu au nevoie numai de conducători, ci de foarte 
multi executanti, care pot fi orice numai creștini nu. În aproape două milenii de 
creştinism, vrând, nevrând, comportamentul Occidentului respecta cele 10 
porunci. Cel puţin la mijlocul secolului al XIX-lea. 

Pozitivismul francez, cu proslăvirea ştiinţelor, empirismul și utilitarismul 
englez, căruia i se adaugă, prin Darwin și Spencer, evoluționismul, creează 
premisele unui atac frontal, decisiv, împotriva creștinismului, şi anume pe plan 
teoretic, filosofic. Nu prin lamentatii sau injurii de tip voltairian şi nici prin simplul 
apel la senzaţii $i percepții, cum au încercat materialistii francezi, ci prin 
demonstrații logice. 

Ludwig Feuerbach (1804-1872) a fost la început hegelian, ca şi alţi doi 
adversari ai creştinismului, numiţi „tinerii hegelieni“, David Strauss și Bruno 
Bauer. Strauss considera că evangheliile sunt povestiri care s-au născut ca şi 
vechile mituri, iar Bauer le considera creaţii ale evanghelistilor. 

Pe Feuerbach nu-l interesează izvoarele creștinismului şi nici aspectele lui 
istorice, ci esența religiei şi a creștinismului în mod special şi, totodată, combaterea 
cu această ocazie a filosofiei idealiste, speculative, a lui Hegel. 

În primele sale lucrări, scrise puţin după vârsta de 20 de ani, pe Feuerbach 
îl preocupă raportul dintre logică şi natură sau, hegelian vorbind, dintre Fiinţă și 
Existenţă. Ne amintim că Hegel trecea de la Logică la Filosofia Naturii si, în 

Logică, de la Fiinţă la Existenţă. Ceea ce caracterizează aşa-numitul „idealism 
absolut“. 

Feuerbach adoptă poziţia contrară, de tip materialist. Spunem „de tip ma- 
terialist“, căci nu este de ajuns pentru materialism să recunoaștem primatul 
Existentei fata de gândire sau Fiinţă, ci trebuie să precizăm si natura materială a 
Existentei. Pe Feuerbach îl interesează initial numai prioritatea. 

Ceea ce Hegel a numit Ideea Absolută sau Rațiunea Universală, zice 
Feuerbach, nu este altceva decât raţiunea omenească izolată în mod arbitrar de 
către omul însuși. Deci, legile de dezvoltare ale Ideii din Logica lui Hegel nu 
sunt altceva decât legile gândirii omenești, concepute însă ca separate de om. La 
care trebuie să adăugăm, ceea ce omite Feuerbach, că la Hegel nu este vorba de 
legile intelectului, ci de ale speculatiunii. Feuerbach simplifică deci mult sistemul 
lui Hegel pentru a-l combate mai uşor. 

Gândirea redusă la intelect este identificată de Feuerbach cu gândirea 
obişnuită a omului, care nu este altceva decât reflectarea Existentei Reale sau a 
Lumii care există în afară si independent de om. Fiinţa, consideră el, nu este 
decât abstractia Existentei. Filosofia ar trebui să pornească de la Existenţă, de la 
Existenţa Reală, de la lucrurile care există, căci nu putem gândi că poate să 
devină decât ceva care există efectiv si nu abstractia existenţei. 

Caracterul demiurgic al Ideii din Logica lui Hegel îl conduce pe Feuerbach 
la concluzia că Ideea Absolută nu este altceva decât o denumire filosofică dată 
de Hegel lui Dumnezeu. 

Combaterea idealismului hegelian coincide deci cu combaterea religiei şi, 
totodată, cu combaterea vechiului regim politic german, bazat pe religia creștină, 
dar si pe filosofia lui Hegel, la modă pe atunci. 

Feuerbach vorbeşte despre o nouă eră care devine şi trebuie să devină 
anticreştină. „Creștinismul, zice el, este negat în spirit si în inimă, în ştiinţă şi în 
viaţă, în artă şi în industrie, temeinic, fără scăpare, irevocabil, fiindcă oamenii 
şi-au însuşit adevărul, umanul, antisacrul.“ I s-a răpit creştinismului orice putere 
de opoziţie. Negatia de până acum era inconștientă. Dar creștinismul se opune 
acum direct în calea libertăţii politice, a schimbării vechiului regim. Începe o 
nouă eră care face necesară o nouă filosofie hotărât anticrestina. 

Terminologic, noua filosofie a lui Feuerbach este numită de către el însuși 
„antropologie“. Adică o filosofie despre om și umanitate. Dar despre un om 
integral, cu suflet și trup, cum există realmente. Sufletul, ca fenomen al gândirii, 
simtirii şi voinţei, este o funcţie a creierului, dar numai atunci când acesta este 
în capul si respectiv în corpul omului. Noua filosofie, zice Feuerbach, face din 
om si din natura înconjurătoare a omului, adică din Existenţa Reală, obiectul 
unic, universal şi suprem al filosofiei. Deci, face din antropologie o știință 
universală. 

Contrar lui Hegel, pentru care Lumea trebuia să fie construită, si anume de 
către Spiritul Absolut, pentru Feuerbach, Existenţa Reală este anterioară, gata 
făcută, o dată și pentru totdeauna. Oricum, ea n-a putut să provină din Spiritul 
Absolut, care nu reprezintă nimic altceva decât ipostazierea sufletului omenesc, 
despărțit de corpul uman si considerat că există în afară de noi ca un fel de 
fantomă. Substanţa acestui Spirit Absolut o constituie categoriile logicii care sunt 
de fapt categorii ale gândirii omului. Esenţa Logicii lui Hegel o constituie gândirea 
omului aşezată în afara oamenilor. Același lucru, consideră Feuerbach, se petrece 
si în teologie, în care fiinţa omului a fost despărțită de acesta si transformată în 
fantoma lui Dumnezeu. Fiinţa lui Dumnezeu este fiinţa omului, așezată în afara 
oamenilor. În felul acesta gândirea si fiinţa sunt considerate transcendente. După 
Feuerbach, însă, nu există transcendenta. Nu există nimic care să depăşească 
Existenţa Reală. 

El combate „obiectul în sine“ kantian şi formele a priori. Lumea există în 
spaţiu şi timp. 

Gnoseologia lui Feuerbach este simplist-senzualistă. Între simtire si gândire 
nu există decât deosebiri cantitative. Gândirea este un fel de senzaţie lărgită, 
extinsă la ceea ce este îndepărtat sau absent. Important pentru Feuerbach este 
faptul că nu există altă legătură între Existenţă și gândire decât omul, care 
reprezintă într-un anumit sens chiar unitatea dintre gândire și Existenţă, fiind o 
parte a Existentei care gândeşte. Nu eul, nu raţiunea, nu sufletul si nici spiritul 
nu gândeşte, ci numai omul. 

Feuerbach nu este însă solipsist. Şi, pentru evitarea unor pretinse cunoştinţe 
pur individuale, vedenii sau revelații, el consideră că ceea ce văd singur este 
îndoielnic, este sigur numai ceea ce văd şi alţii. Criteriul adevărului este legat de 
asentimentul oamenilor, indiferent dacă este vorba de senzaţii, de idei sau teorii. 

Lucrarea principală a lui Feuerbach este Esenţa creștinismului, apărută în 
1841. Ea are două parti: prima despre Esenţa adevărată, adică antropologică a 
religiei şi a doua, despre Esenţa neadevărată, adică teologică a religiei. 

Ideea fundamentală este că omul l-a creat pe Dumnezeu şi, deci, cunoaşterea 
lui Dumnezeu este cunoaşterea de sine a omului. 

Esenţa omului o constituie rațiunea, voinţa si inima. Ultimul termen nu 
este prea ştiinţific. Puterea sau facultatea raţiunii constă în cunoaștere, puterea 
voinţei în tăria caracterului, iar puterea inimii în iubire. 

În religie, omul s-a înstrăinat de propria sa esență umană pe care a 
ipostaziat-o în fiinţa divină. Fiinţa divină nu este altceva decât ființa omului 
despărțită de om, considerată independentă de acesta şi venerată drept o altă 
fiinţă. Toate atributele divinității sunt atributele omului, cu deosebirea ca, în 
Dumnezeu, ele întruchipează perfecțiunea absolută. Numai în acest sens omul 
nu este Dumnezeu si Dumnezeu nu este om. Dumnezeu este infinit — omul este 

finit; Dumnezeu este perfect — omul este imperfect; Dumnezeu este etern — omul 
este pieritor; Dumnezeu este sfânt — omul este păcătos. 

Se observă aici modul superficial în care tratează Feuerbach despre 
Dumnezeu. El surprinde, numai ca atribute, trei dintre autologiile divinității, 
Infinitum, Aeternitas şi Absolutum, omitandu-le pe cele mai importante, Unum 
şi Totum. 

Mai precis, el se va referi la cele trei atribute esenţiale ale omului ipostaziate 
si absolutizate, ceea ce nu epuizează însă caracteristicile divinității. 

Dumnezeu apare mai întâi ca fiinţă opusă omului în raport cu inteligenţa 
acestuia. Dumnezeu are o inteligenţă absolută. 

În al doilea rând, el reprezintă perfecțiunea morală absolută, faţă de 
moralitatea precară a omului. El este legea morală și binele absolut. 

În al treilea rând, el trebuie să fie și o fiinţă iubitoare. În aceasta, zice 
Feuerbach, rezidă esenţa concretă, reală, a lui Dumnezeu. Ea face necesară 
incarnatia sau întruchiparea lui Dumnezeu în om. Într-o persoană dotată cu o 
dragoste absolută pentru om. Aceasta este lisus Hristos. Prin lisus Hristos, 
Dumnezeu a devenit om, fiindcă iubeşte omul, suferă din cauza omului şi îi este 
milă de el. Dumnezeu devine om de dragul omului, iar omul este scopul ultim, 
obiectul iubirii divine. 

Se observă uşor, consideră Feuerbach, că Dumnezeu este o ipostaziere a 
iubirii de sine a omului. Cine iubeşte omul, suferă pentru el şi isi manifestă mila, 
se comportă fata de om ca un Dumnezeu. 

Reducerea atributelor divine, şi mai ales a celor 5 autologii, la atribute 
umane absolutizate îi permite lui Feuerbach, în mod eronat, nu numai justificarea 
lui Dumnezeu prin idealizarea omului, ci si invers, divinizarea omului prin 
preluarea atributelor lui Dumnezeu. Acest lucru ar fi fost imposibil însă, dacă 
Dumnezeu era conceput corect, ca Transcendenţă sau Subsistenta, ca fiind in 
primul rând Unul şi apoi Totul, ceea ce omul nu mai poate să pretindă a fi în nici 
o ipostază. 

Același lucru este valabil si despre Iisus Hristos. El nu s-a întrupat numai 
pentru mântuirea și fericirea omului, pentru a-l scuti pe acesta de orice efort în 
această direcţie, cum interpretează Feuerbach. Sensul întrupării simbolizează 
trecerea din Transcendenta în Existenţă, dar nu se reduce la aceasta. Tot atât de 
importantă ca întruparea, deci ca Nașterea lui Hristos, este și Înălţarea, deci trecerea 
lui inversă din Existenţă în Transcendenta, care nu-l mai interesează pe Feuerbach. 

În plus, chiar dacă Iisus Hristos ar fi rămas de-a pururi printre noi, aceasta 
tot n-ar fi însemnat mântuirea noastră. lisus Hristos nu a venit ca să mântuiască 
oricum şi pe oricine, ci să ne ofere sansa de a ne mântui noi înşine. Si aceasta nu 
într-o lume viitoare, ci tocmai în această lume şi viaţă. Cum ? Urmându-i pilda. 
lubindu-i pe oameni și suferind pentru ei. Căci mântuirea nu înseamnă bunăstare 

si huzur, dar nici suferinţă de dragul suferinţei, în vederea unei recompense în 
viaţa de apoi. 

Or, Feuerbach acceptă şi această ultimă alternativă. El critică celibatul si 
călugăria, posturile şi penitentele, dar uită că acestea nu se fac în sine şi pentru 
sine, numai de dragul unui huzur viitor. 

Partea a doua a lucrării, mult mai patetică, se referă la contribuţia teologiei 
pe care o consideră un izvor nesecat de minciuni, iluzii, contradicții şi sofisme. 
Este discutată Existenţa lui Dumnezeu și aspectele ei contradictorii, ca şi revelarea 
şi esența acestuia. 

Feuerbach descoperă pretutindeni contradicții și infirmă pe baza acestora 
întreaga religie creştină. Este partea care a avut cel mai mare succes si care îi 
conferă calitatea de demolator logic al creştinismului. Care a pregătit terenul 
pentru doctrinele viitoare, în special pentru comunism. „Nici unul dintre noi, va 
zice Engels, n-ar fi ajuns la comunism, dacă nu reușea Feuerbach să învingă 
speculaţiile hegeliene despre religie.“ 

Dar Feuerbach greseste şi aici. De data aceasta în cunoștință de cauză. 
Ca „tânăr hegelian“, el ştia că logica noncontradictiei este a intelectului şi nu 
are ce căuta pe tărâmul speculativului. Într-o logică speculativă, nici unul dintre 
argumentele sale nu mai are valoare. Dar celor pentru care a scris Feuerbach le 
convenea orice logică cu condiţia ca aceasta să fie folosită contra creștinismului. 

Considerând că a reuşit să surprindă esenţa creştinismului și viciile 
teologiei creştine, Feuerbach recomandă renunţarea la ipostazierea fiinţei 
umane. Iubirea omului faţă de Dumnezeu trebuie să fie înlocuită cu iubirea 
omului faţă de om. 

Dintre cele trei caracteristici ipostaziate ale omului, Feuerbach insistă asupra 
iubirii. Iubirea trebuie să devină legătura firească dintre oameni, nemijlocită de 
nici o altă fiinţă. În măsura în care religia înseamnă legătură, de la religo, religare, 
iubirea trebuie să devină noua religie a omenirii. Omul fata de om trebuie să 
devină Dumnezeu. Homo Homini Deus, fără nici un alt intermediar. 

Aspectele clasico-traditionale ale criticii creştinismului la Feuerbach rezidă 
în referintele la cele trei forme ale raţiunii: noţiunea, judecata şi raţionamentul si 
la principiile corespunzătoare ale acestora: principiul identităţii, principiul 
noncontradictiei şi principiul rațiunii suficiente. 

Termenul „esenţă“ din titlul lucrării (Esența creştinismului) se reteră în 
mod evident la „noţiunea de Dumnezeu“. Dumnezeu, fiind o înstrăinare a esenței 
omului, presupune o încălcare a principiului identităţii, care trebuie conectată. 
Dumnezeu nu poate să fie diferit de om, căci reprezintă esența omului, deci 
Dumnezeu=om sau „omul trebuie să devină Dumnezeu fata de om“. 

Vicierea principiului identităţii la nivel notional determină contradicții la 
nivel judicativ, adică afirmarea și negarea simultană a unui predicat despre 

noţiunea unei esențe înstrăinate care este si om, şi divinitate. Evangheliile sunt 
pline, după Feuerbach, de asemenea contradicții. 

În fine, teologii, care fac tot felul de raționamente cu astfel de noţiuni 
(lipsite de identitate) si judecăţi (contradictorii), ajung în mod firesc la tot felul 
de sofisme, permitaéndu-si, în ultimă instanţă, să dovedească sau să infirme orice. 
Si Feuerbach aduce numeroase exemple care să-i ilustreze cele trei tipare de 
carente logice ale creştinismului si ale religiei în genere. 


X. Filosofia materialist dialectica 


Critica distructiva a religiei facuta de Feuerbach cu argumentele logicii 
tradiționale, desi nu are nici o valoare din perspectivă dialectico-speculativa, a 
favorizat apariția unor doctrine filosofice, mai mult sau mai putin fundamentale, 
care au stat la baza unor acţiuni efective, practice, de luptă împotriva 
creștinismului și împotriva societăţii creștine burghezo-capitaliste occidentale. 
Este vorba de doctrinele care au stat la baza mişcărilor comuniste, de extremă 
stângă şi a celor fasciste, de extremă dreaptă. 

Asistăm în felul acesta la apogeul atitudinii critice faţă de Existenţa Reală, 
de la pesimismul lui Schopenhauer, la revolta lui Nietzsche și apoi la revoluţia 
comunistă si fascistă, la încercarea de distrugere a Existentei Reale, a Lumii. 
„Zdrobiţi orânduiala cea cruntă si nedreaptă“, cum zicea şi poetul. 

Marxismul, ca filosofie, este legat de comunism, ca partid si regim politic. 
Ele sunt într-o permanentă conexiune; spre deosebire de filosofiile precedente 
care nu aveau implicaţii politice si sociale directe. Explicaţia acestei situații rezidă 
si în faptul că marxismul este o doctrină activă, pe când cele tradiţionale erau 
interpretative. 

Fundamentală aici este teza lui Marx, după care: „Filosofii nu au făcut 
decât să interpreteze lumea în diferite moduri; important este însă de a o schimba.“ 
Pentru această „schimbare“, locul filosofului nu mai este printre cărți, ci în mijlocul 
oamenilor pe care trebuie să-i instruiască, să-i organizeze și să-i conducă. 

Marxismul în genere se consideră că are trei parti doctrinale: economia 
politică, comunismul ştiinţific, numit uneori si socialism științific, şi filosofia. 

Economia politică este bine reprezentată, mai ales prin lucrarea Capitalul 
(1867) a lui Marx, în patru volume monumentale, inspirate mai ales după 
economiștii englezi Smith și Ricardo. Aceştia considerau că relaţiile de producţie 
capitaliste sunt produsul unui proces natural corespunzător nivelului de dezvoltare 
al forţelor de producţie, iar societatea capitalistă este singura corespunzătoare 
cerinţelor naturii umane. Marx considera, dimpotrivă, că relaţiile capitaliste, bazate 
pe proprietatea privată împiedică dezvoltarea forţelor de producţie şi, în 
consecinţă, trebuie schimbate. 

Principial, teza este greşită si Marx însuși ar fi trebuit să recunoască faptul 
că relaţiile capitaliste nu numai că nu trebuie schimbate, dar trebuie permanent 
întărite, iar proprietatea privată trebuie considerată esenţială pentru om. 

Mai ales în lucrarea Manuscrisele economico-filosofice din 1844, publicată 
la noi în Karl Marx, Friedrich Engels, Scrieri din tinerețe, Edit. Politica, Bucuresti, 
1968, se observă maniera speculativ-hegeliană în care Marx justifică necesitatea 
schimbării. 

În procesul de producţie, de producere în genere a ceva, omul se 
obiectivează pe sine. Își obiectivează capacităţile umane: simţurile, inteligenţa, 
îndemânarea. Omul se identifică cu obiectul muncii sale. Din cauza proprietății 
private asupra mijloacelor de producţie, obiectul muncii nu-i aparţine munci- 
torului, ci proprietarului, ceea ce înseamnă că muncitorul se înstrăinează de sine 
însuși, de propria sa obiectivare. 

Mai simplu vorbind, nimeni nu s-a îndoit vreodată că ceea ce produce un 
mestesugar este ceea ce știe el să producă, iar construcţiile sunt ceea ce știu să 
construiască arhitecţii și inginerii. Existenţa Reală este realizarea în Existenţă a 
Fiintei umane, a tuturor capacităţilor umane de simtire și gândire. Faptul că obiec- 
tivarea lor se transformă în înstrăinare este firesc. Căci fiecare individ are nevoie 
de produsele celuilalt. În industria dezvoltată, capitalistă, muncitorul nu-și mai 
obiectivează capacităţile sale, ci capacităţile maşinii şi nici nu-l mai interesează 
produsele fabricate, ci numai valoarea acestora. Mai precis, ceea ce i se cuvine 
lui din această valoare. Or, chiar dacă el ar fi și muncitor, și patron, tot n-ar putea 
să obțină valoarea integrală a obiectului produs si deci s-ar înstrăina sau ar pierde 
câte ceva. Dar numai operele de artă se produc în unicate. Ceea ce se produce în 
număr mare aduce profit. Aşa se explică câștigul, atât al patronului, cât si al 
muncitorului. Situaţia imaginată de Marx că patronul câştigă furând din câștigul 
muncitorului nu este corectă decât pentru cazuri falimentare, de corupţie sau de 
ignoranță a muncitorilor. În plus, cine garantează faptul că muncitorul, ajuns în 
locul patronului, nu va proceda la fel ? În statele socialist-comuniste s-a dovedit 
tocmai acest lucru, că muncitorii-patroni furau mai mult decât capitaliștii. Dovada: 
salariile muncitorilor comunişti care erau cu mult mai mici decât salariile 
muncitorilor din capitalism. 

Pe plan filosofic, nu numai Existenţa Reală este un produs al activităţii de 
obiectivare și înstrăinare a omului, ci şi concepţiile şi credinţele acestuia. 
Dumnezeu nu este altceva decât fiinţa înstrăinată de sine a omului, cum zicea si 
Feuerbach. 

Pentru Marx, însă, religia nu este numai o problemă de conştiinţă, ea este 
în acelaşi timp o cauză reală a exploatării muncitorului, identificându-se cu toate 
forţele existenţiale înstrăinate de omul-muncitor care se întorc împotriva lui si îl 
domină. Atâta timp cât muncitorul mai crede într-o fiinţă sau o forță străină lui 

şi-i acceptă dominaţia, el nu va fi în stare să lupte contra acesteia şi respectiv s-o 
extermine. Chiar simpla respectare a uneia dintre cele zece porunci: „Să nu ucizi !“‘ 
îi lasă pe muncitori dezarmati în fata dușmanului. 

Suprimarea religiei şi suprimarea capitalismului coincid în viziune marxistă. 
Ateismul este însă o condiţie minimă a oricărei concepţii comuniste. 

Ceea ce rămâne de făcut, din perspectivă marxistă, este o teorie a 
comunismului, numit ştiinţific. A treia componentă a marxismului, care se bazează 
pe teoria economică și filosofică. Economic, capitalismul trebuie schimbat, căci 
relaţiile capitaliste de producţie împiedică dezvoltarea forțelor de producţie, iar 
filosofic, capitalismul contribuie la înstrăinarea forţată a muncii umane, a însăşi 
esenței omului. 

Ideea de bază a comunismului științific este desfiinţarea proprietăţii pri- 
vate. În locul acesteia trebuie instituită „proprietatea socială“, „adevărata proprietate 
socială“, care să-i redea omului propria sa fiinţă înstrăinată. În felul acesta, omul 
îşi va redobândi adevărata sa esenţă de om uman. Va scăpa definitiv de religie 
suprimându-i baza materială, respectiv înstrăinarea, dar va scăpa si de filosofia 
teoretică despărțită de viata practică. Lumea însăşi va deveni filosofică, deoarece 
Existenţa omului va coincide cu propria sa Esenta. Cum se va realiza in mod 
concret acest lucru ne lămureşte Marx în Manifestul Partidului Comunist (1848). 

Este vorba de revoluţie, dar nu de o revoluţie ca cele precedente, cu caracter 
naţional, la care n-au participat comuniștii, și pe care le-a criticat Marx. Revoluţia 
trebuie să fie mondială, să zdrobească total capitalismul. „Muncitorii nu au patrie“, 
zice Marx. Domnia proletariatului va duce la desfiinţarea graniţelor naționale. 
Exploatarea omului de către om fiind învinsă, va fi învinsă şi exploatarea unei 
naţiuni de către altă naţiune. 

Realizarea societăților comuniste a infirmat, de altfel, cuvânt cu cuvânt, 
fiecare afirmaţie de-a lui Marx. În sistemul comunist s-a ajuns la cea mai cruntă 
exploatare din istoria omenirii. Au dispărut într-adevăr şomerii, dar dreptul la 
muncă a fost transformat în muncă silnică. Muncitorii comuniști nu numai ca 
n-au devenit oameni umani, dar au devenit pur si simplu sclavi, manati la munca 
cu biciul prin gulaguri sau muncind de frica gulagurilor. 

Mai sunt şi astăzi unii adepţi ai comunismului care consideră că teoria lui 
Marx era bună, doar aplicarea în practică a fost greșită. Că Marx a prezis revoluţia 
în ţările avansate, pe când Lenin a realizat-o în cele mai înapoiate. S-a dovedit 
însă că în ţările capitaliste avansate nu mai este necesară o astfel de revoluţie, iar 
în ţările înapoiate duce la o mizerie şi mai mare. 

Nu practica este vicioasă, ci teoria, și nu numai în amănunte, ci tocmai în 
esenţă. 

Combaterea religiei si respectiv anticrestinismul conduce la respingerea 
categoriei de Transcendenta sau Subsistenta. 

Pentru marxisti, totul se reduce la Existenţă. O Existenţă în evoluţie, care 
porneşte însă tot de la Existenţă, căci, în afara Existentei, nu există nimic. Ceea 
ce este corect. Doar atât că pentru a exista, pentru a se arăta în afară, ceva trebuie 
în prealabil să subsiste. Dacă nu se admite că Existenţa provine din Subsistenta, 
atunci trebuie admis sau că provine din Nimic si deci a creat-o cineva, sau că ea 
însăşi este creatoare, fiind, cum zicea Hegel, o forma de manifestare a divinității. 
Marxistilor le convine ipoteza Big-Bang-ului, a exploziei originare. Dar aceasta 
presupune ambele alternative. O explozie a Nimicului care devine Totul sau o 
explozie a Totului care nu era Nimic. 

În plus, ipoteza Big-Bang-ului nu este o teorie a Existentei, ci a Existentei 
Reale, căci, deși este plasată cu mult înainte de existența omului și chiar a 
Universului, este populată cu tot felul de particule, unele cu existență 
originar-ipotetică $i conduse de legi proaspăt descoperite de om la scară umană, 
dar extinse la spaţii si timpuri infinite. Din această cauză, ipotezele despre 
începutul Universului se schimbă de la o zi la alta, ele nefiind altceva decât 
extinderi nepermise ale cunoştinţelor noastre limitate în domeniul nelimitatului. 
Or, cunoştinţele acestea tin de domeniul Realitatii și conduc, prin aplicare necritica, 
ilicită, la o Existenţă conformă acestei Realităţi, deci la o Existenţă Reală fictivă 
si nu la una brută autentică. Altfel spus, noi, neștiind cum a evoluat Universul, 
considerăm că a evoluat asa cum ne putem noi imagina, pe baza cunoștințelor 
limitate de care dispunem. Cum ne schimbăm noi cunoştinţele, schimbăm si 
imaginea Lumii. Marxistii considerau că în felul acesta se schimbă forma materi- 
alismului, conţinutul său rămânând mereu același, că materia este independentă 
de gândire și că o determină pe aceasta. Situaţia fiind însă tocmai inversă, mate- 
ria nefiind altceva decât ceea ce gândim noi şi afirmăm noi despre ea. 

Asa-numitul materialism-dialectic cuprindea tocmai o selecţie de asemenea 
afirmaţii despre materie, mișcare, spaţiu şi timp, la care erau aplicate legile 
dialecticii împrumutate de la Hegel: unitatea și lupta contrariilor, trecerea 
schimbărilor cantitative în schimbări calitative si legea negării negatiei. 

Cu toate că Engels, care a studiat dialectica lui Hegel, dar si științele din 
vremea sa si a făcut chiar observaţii interesante asupra acestora, in special asupra 
matematicilor, şi-a numit la început lucrarea Dialectica în științele naturii, ceea 
ce era corect, a sfârşit prin a vorbi, ca si Marx, despre Dialectica naturii. Este 
vorba de aşa-numita „răsturnare a dialecticii“ care ar fi fost la Hegel „cu capul în 
jos“. Dialectica provine însă de la dialegein, a vorbi contra sau a se contrazice, 
deci ea nu are loc decât la nivelul zicerii, al discursului şi respectiv al ştiinţei 
despre natură şi nu în cadrul naturii. O inversare grosolană care va conduce la 
multe infantilisme filosofice. În esenţă va conduce la înlocuirea conceptului de 
Existenţă cu cel de Existenţă Reală, respectiv materialist-dialectică. Altfel spus, 
după marxisti nu ştiinţele evoluează, ci natura însăși, ştiinţele nefăcând altceva 

decât s-o copieze. Ele ar fi, ca şi gândirea, o simplă reflectare generalizată a 
materiei prin care, de fapt, aceasta se cunoaște pe sine. 

Situaţia este însă alta, natura a rămas aceeaşi ca $i sistemul solar şi Universul, 
doar concepţiile noastre despre ele s-au schimbat, ca și despre presupusa lor 
evoluţie. Aceasta este Existenţa. Dar Existenţa Reală a evoluat prin intervenţia 
noastră asupra ei, și anume în cunoştinţă de cauză, pe baza a ceea ce este, a 
Fiintei și a Realitatii pe care ne-am construit-o în decursul timpului prin confrun- 
tarea a ceea ce există cu ceea ce este. 

Eroarea marxistă apare și mai pregnant la nivelul Existentei Sociale care 
este indiscutabil o Existenţă Reală — o existenţă a omului făcută de om. Dar, asa 
cum considerau economiştii englezi, procesul constituirii Existentei Sociale trebuie 
să fie un proces natural, corespunzător naturii umane, chiar dacă el ne pare 
uneori și chiar este nedrept sau neplăcut pentru unii sau pentru alții. 

Marx consideră însă că, din moment ce omul a făcut societatea rea și 
nemultumitoare, tot el o poate face bună. Nefiind vorba fireşte de unul şi acelaşi 
om. Lumea rea au făcut-o capitalistii, lumea cea bună o vor face proletarii. Marx 
acceptă de altfel faptul că până la societatea capitalistă (inclusiv) procesul s-a 
desfășurat natural, filosofii nefăcând decât să-l interpreteze ca şi economiștii. A 
sosit însă vremea de a-l schimba. Faptul că asa ceva se poate l-au dovedit 
revoluțiile. Perfecţionarea mijloacelor de exterminare în masă permite celor care 
deţin arme, indiferent cine ar fi, să domine. Revolutiile pe care le-a disprețuit 
Marx apăruseră însă exact în procesul acela natural de dezvoltare a Existentei 
Sociale. Iar toţi teoreticienii revoluționari, mai mult sau mai putin socialiști, ca şi 
trade-union-iştii englezi, fiecare cu mijloacele lor, luptau pentru drepturi materiale 
concrete şi aveau programe realizabile imediat, bazate pe propriile lor necesități. 


XI. Pragmatismul. Peirce si James 


Pragmatismul este corespondentul capitalist al marxismului. Este filosofia 
practică a vieţii cotidiene capitaliste, asa cum marxismul devenise filosofia 
cotidiană a vieţii socialiste. Aceasta şi explică adversitatea deosebită a marxistilor 
faţă de pragmatism, numit şi „filosofie a imperialismului“ (cf. H.G. Wells, 
Pragmatismul — filosofie a imperialismului, Edit. de Stat pentru Literatură Politică, 
Bucureşti, 1958). Socialismul s-a dovedit falimentar, iar capitalismul prosperă. 
Este evident că socialismul n-a pierit din cauza filosofiei marxiste, iar capitalismul 
nu prosperă din cauza pragmatismului. Dar, pe de altă parte, socialismul a fost 
precedat şi s-a născut pe baza filosofiei marxiste care și-a propus să schimbe 
Lumea, pe când capitalismul a precedat pragmatismul care nu a făcut altceva 
decât să-l interpreteze, în sensul tradiţional al filosofiei, încercând să pună de 
acord teoria filosofică cu exigenţele vieţii capitaliste. 

Obiectul de studiu îl constituie în ambele cazuri Existenţa Reală, Lumea 
sau Viaţa, cu cele două componente ale sale: Natura şi Societatea, adică Existenţa 
Naturală si Existenţa Socială. Existenţa Reală Socială este, firește, capitalismul. 
Atitudinea marxistă şi neomarxista fata de capitalism este critică $i teoretizeaza, 
într-o formă sau alta, schimbarea sau chiar zdrobirea lui. Atitudinea pragmatică, 
chiar dacă nu este apologetică, militează pentru adaptarea omului și a comu- 
nitatilor umane la condiţiile existente, bune sau rele, pe care le oferă capitalismul. 

Originea pragmatismului o constituie economia politică engleză, conform 
căreia capitalismul este rezultatul unui proces natural de dezvoltare a bazei 
economice a societăţii, și empirismul utilitarist englez. Ele au constituit sursele 
de inspiraţie ale primilor filosofi americani. 

Pragmatismul în genere este mai mult o atitudine decât o teorie, legată de 
exersarea simțului practic care determină succesul social, bunăstarea si multumirea, 
dacă nu chiar fericirea. Această atitudine era dominantă pe continentul american, 
invadat de oameni întreprinzători. Reusita era a celui care dispunea de mai multă 
inspiraţie practică, mai mult sau mai putin cinstită. Nereusitele, dezastrele şi moartea 
nu erau date niciodată pe seama societăţii. Vina o purtau indivizii şi comunităţile 
care nu se puteau adapta sau nu ştiau să se orienteze. „Ce trebuie să faci ca să 

ajungi milionar ?“ era o întrebare firească pe care și-o punea orice american după 
războiul de secesiune. Era deci firesc ca tocmai în acest mediu să fie teoretizată 
atitudinea pragmatică si ridicată la nivel filosofic. Nu este întâmplător faptul ca 
pragmatismul, ca şi marxismul, a fost considerat o „revoluţie“ în domeniul filosofiei, 
căci el orientează, într-adevăr, interesul filosofic spre o zonă cu totul neglijată în 
trecut: reuşita omului în viaţă. Dacă marxismul recomanda schimbarea societăţii 
pe placul omului, mai precis al unui grup de oameni, pragmatismul recomandă, 
dimpotrivă, schimbarea atitudinii omului în genere fata de societate. 

Primul reprezentant american al pragmatismului a fost Charles Sanders 
Peirce (1839-1914). În româneşte i-a apărut o culegere de texte intitulată 
Semnificație si acțiune, Edit. Humanitas, Bucuresti, 1990. 

Peirce introduce termenul de „pragmatism“ (iar ulterior pe cel de „prag- 
maticism“) de la grecescul pragma (lucru, lucrare, acţiune), inspirat de distincţia 
kantiana dintre raţiunea practică sau raţiunea morală si raţiunea pragmatică sau 
rațiunea utilitară. 

Gândirea lui Peirce a avut un traseu sinuos, cu multe rătăciri prin domenii 
ştiinţifice, prin chimie si logică, de exemplu, si tot felul de scrieri nesemnificative 
şi nesistematice. 

Pe linia empirismului englez, Peirce identifică Existenţa cu cunoașterea ei, 
ceea ce face lipsit de sens obiectul în sine kantian. Nu există nimic incognoscibil, 
ci doar necunoscut încă. Spre deosebire de empiriștii englezi, Peirce nu este 
senzualist, dar practică un nominalism la fel de accentuat. Deși exprimările sale 
au adesea aspecte realiste şi chiar conceptualiste. 

Peirce este considerat părintele semioticii, al teoriei generale a semnelor, 
care, în logica simbolică, se împarte în: sintaxă, semantică şi pragmatică. Peirce 
a tratat despre toate aceste aspecte ale semanticii. Dar el a considerat că nu există 
decât gândire în semne. Cuvintele sunt considerate semne şi propoziţiile relaţii 
între semne. Semnul nu se referă însă numai la obiectul desemnat, ci si la ideea 
despre obiect. Prin „ideea despre obiect“ înţelege însă efectele obiectului respectiv. 
Aceste efecte sunt în legătură cu experienţa subiectului cunoscător, care poate 
să fie individuală sau colectivă — experienţa comunităţii. În acest sens, validitatea 
unei inferente logice depinde de experienţa subiectului cunoscător. Ceea ce este 
valabil pentru unul poate să nu fie valabil pentru altul, în funcţie de experienţa 
comunităţii din care face parte. 

Lucrurile au un anumit comportament al lor, dar şi persoanele care le 
utilizează au comportamentul lor si propriile lor obisnuinte. Spre deosebire de 
domeniul practicului, despre care vorbea Kant, bazat pe certitudini mai mult sau 
mai putin științifice, apare astfel domeniul pragmaticului bazat pe obisnuinte. 
Aici este esenţială fixarea unui scop uman clar conturat. 

În cazul cunoaşterii obişnuite nu se procedează formal-sintetic. Orice 
rezultat poate fi pus la îndoială si, de regulă, chiar asa se întâmplă. Îndoiala 

stimulează investigația şi conduce în cele din urmă la o convingere. Or, această 
convingere nu este decât o opinie. În mod normal, nu se urmărește nici măcar 
obţinerea unei opinii adevărate, căci, de îndată ce ajungem la o convingere fermă, 
suntem pe deplin satisfacuti, indiferent dacă această convingere este falsă sau 
adevărată. Si este cert că fiecare dintre noi consideră în mod obişnuit că propriile 
lui convingeri sunt adevărate. Din punct de vedere pragmatic, deci, nu se urmăreşte 
pur și simplu cunoaşterea adevărului, ci obţinerea unei convingeri satisfăcătoare. 
Adevărul este subordonat utilului, avantajului individual sau colectiv. 

Această împletire a planurilor, de obiectiv şi subiectiv, de cauzalitate si 
finalitate, de practic $i pragmatic, plasează întreaga discuţie la nivelul Existentei 
Reale, al Lumii sau Vieţii efective din care nu poate să lipsească omul, în care 
acesta este angrenat și după care el trebuie să se muleze, dar nu oricum, ci cu 
toată convingerea care este, în fond, spre avantajul şi propria lui satisfacţie. 

Poziţia este evident contrară marxismului care presupune întotdeauna un 
om revoltat pe lume, inadaptabil. Decât să se schimbe el, preferă să dărâme lumea. 

Pe de altă parte, se observă totuși tenta subiectivistă a pragmatismului și o 
anumită notă de perfidie intelectuală. Căci de la considerarea convingerii sale ca 
adevăr poate să urmeze și infirmarea adevărului prin convingeri false sau pur şi 
simplu prin falsuri avantajoase sau satisfăcătoare. Ceea ce denotă că, cel puţin în 
practica marxistă a statelor totalitare pe care le cunoaștem, după obţinerea puterii, 
practica revoluţionară a fost înlocuită cu comportamentul pragmatic de adaptare 
la condiţii mult mai precare decât cele capitaliste. Pragmatismul socialist, numit 
pe bună dreptate sobolanocratia, presupune adaptarea, mularea omului la niște 
condiţii evident subumane. 

Sunt cunoscute mai ales cele patru metode de fixare a convingerii din 
lucrarea Fixarea convingerii (The fixation of belief din 1877), în care belief poate 
fi tradus si prin ,,credinta“, dar nu cu semnificatie religioasa. 

Prima este metoda tenacitatii. Ea se bazează pe faptul că nu există un 
adevăr obiectiv, cel putin pentru fiecare individ în parte. Fiecare poate să tina la 
propria lui convingere. Ceea ce contribuie la fixarea ei este în primul rând reușita 
personală sau reușita altora. Convingerile acestea sunt legate de anumite acţiuni 
sau activităţi. Nu este vorba de convingeri banale care să conteste, de exemplu, 
certitudinea simţurilor că frunzele sunt verzi sau zăpada este albă. Fixarea unei 
convingeri prin tenacitate presupune un efort susţinut, căci altfel nu se poate 
ajunge la rezultatul scontat si deci la satisfacția obţinerii lui. Presupune consecvență 
si perseverenţă, până se ajunge la formarea deprinderii treptate cu acea convingere 
care înseamnă fixarea ei. „Prin repetare continuă, insistând, zice Peirce, asupra a 
tot ceea ce ne poate conduce la convingerea respectivă si învățând să întoarcem 
spatele cu dispreţ şi ură la tot ceea ce ar putea să o tulbure.“ 

Există, fireşte, numeroase exemple de reuşite depline si spectaculare care 
au pornit de la convingeri sau credinţe considerate unanim ca false. Heinrich 

Schliemann, de exemplu, a descoperit Troia, Micene si Labirintul din Creta, 
mormântul lui Agamemnon sau comoara lui Priam, pornind de la simpla lui 
convingere din copilărie că tot ceea ce spune Homer in Iliada este adevărat. Or, 
Iliada era considerată până atunci, de către toţi istoricii, ca o carte de poveşti. 

Majoritatea convingerilor eficiente nu sunt însă nici false, nici considerate 
ca false, ci greu sau imposibil de realizat. Cine vrea, de exemplu, să-și fixeze 
convingerea că va ajunge un filosof de formula I, are nevoie de multă tenacitate. 
Să înveţe limbile clasice şi moderne, istoria filosofiei şi a ştiinţelor, toate disciplinele 
particular filosofice, ca abia după aceea să-şi poată forma propria lui concepție de 
ansamblu. Nu este de ajuns să vrei, trebuie să și poţi, şi chiar dacă vrei şi poţi, iti 
trebuie multă tenacitate. Numai atunci când deprinderea, cu eforturi greu de imaginat, 
care te costă adesea sănătatea, munca devine şi o plăcere, îți produce satisfacția 
lucrului bine făcut, abia atunci se profilează rezultatele. Când ştii să te dăruiești 
obiectului muncii tale, să te mulezi după cerinţele lui, obținând în același timp cele 
mai elevate satisfacţii și bucurii, atunci te aproprii de victorie. Altfel, vei uri filosofia, 
vei lupta împotriva ei sau pur si simplu vei considera că nici nu există. Or, şansa 
fixării credinţei în filosofie este tenacitatea timpurie. Cine fuge de greutăţi, cine se 
ascunde de ele, riscă întâmplarea celor doi îndrăgostiţi care se jucau de-a ascunselea: 
„Și-atât de bine s-au ascuns/ Că niciodată nu s-au mai găsit.“ 

Desi are valenţele ei pozitive, metoda tenacitatii pur individuale poate în 
multe cazuri să contravină convingerilor colective. Când cineva constată că nu 
toți gândesc la fel sau că ceea ce crede el nu este realizabil, trebuie de regulă 
să-şi schimbe opinia. Să tina cont de criteriul gnoseologic, admis anterior, de 
experienţa comunităţii. Există o a doua metodă de fixare a convingerilor valabile 
nu numai individual, ci și colectiv. Este vorba de metoda autorității, care constă 
în folosirea de către stat sau de către alte instituţii de tip restrictiv sau educativ a 
unor mijloace de impunere a convingerilor. Un anumit tip de învăţământ 
obligatoriu poate să impună convingeri religioase, de exemplu, care sunt credinţe 
propriu-zise. Ele pot produce satisfacţii în anumite condiţii sau, dimpotrivă, multe 
suferinţe în cadrul cunoscutelor confruntări religioase. 

Metoda autorităţii, când este bine condusă, se dovedeşte superioară 
tenacitatii individuale atât din punct de vedere intelectual, cât şi moral. Ea are o 
sferă largă de aplicabilitate şi conduce la rezultate importante pe plan social. 
Ceea ce nu înseamnă însă că ea poate să acopere totul, să regleze opiniile cu 
privire la orice subiect. Dar, consideră Peirce, ea este cea mai bună pentru marea 
masă a oamenilor, care doresc de regulă să fie conduşi şi se simt mulţumiţi în 
această condiţie. Şi zice Peirce: „Dacă impulsul lor cel mai puternic este acela de 
a fi sclavi intelectuali, atunci sclavi să rămână.“ 

Metoda autorităţii o completează deci pe cea a tenacitatii şi n-o exclude. 
Nu este vorba aici, cum s-a interpretat tendentios, că Peirce recomandă sclavia 


Filosofia contemporană 75 


sau menținerea ei. Dacă cineva este mulțumit cu situația de a nu avea convingeri 
personale si nici tenacitatea de a si le fixa, atunci nu are nici un rost să fie lipsit 
de ceea ce a dobândit pe calea autorității, căci astfel ar ajunge să fie privat de 
orice satisfacţie. 

Spiritele mai elevate, chiar dacă nu fac uz de metoda tenacitatii, constată, 
prin informaţie sau studiu, diversitatea convingerilor și a credințelor fie în funcţie 
de loc, fie de timp. În unele state se impun altfel de convingeri şi, comparându-le, 
se poate ajunge la concluzia că unele sunt mai bune, iar altele nu. Cu spirit critic 
pot fi adoptate de la alţii convingeri mai bune. Dar chiar în cadrul aceluiași stat, 
în epoci diferite, au fost impuse credinţe diferite, care au suferit transformări, 
modificări, ameliorări, ceea ce provoacă îndoieli în legătură cu credinţele 
autorizate într-un anumit loc şi timp. Există oare convingeri universal valabile 
care să nu se bazeze pe fapte concrete ? Filosofii susţin că există. lar metoda 
fixării lor este a priori. Peirce dă ca exemplu considerarea omului ca fiinţă egoistă. 
Între două acţiuni, indiferent de situaţia concretă, omul o va alege pe aceea care 
îi oferă mai multă plăcere. 

Metoda de fixare a priori a convingerii este desigur mai elevată, dar nici 
ea nu este infailibilă. Dovada o constituie controversele dintre filosofi. 

Mai există însă o metodă, cea științifică, referitoare la o permanenţă 
exterioară, independentă de gândirea noastră și care ar trebui să-l influenţeze pe 
orice om. Conform acesteia, concluzia ultimă a oricui ar trebui să fie aceeași sau 
să devină aceeași dacă ar stărui suficient în investigaţie. Această metodă ne con- 
duce la credinţa în Existenţa Reală, la credinţa că există lucruri reale ale căror 
proprietăţi sunt cu totul independente de opiniile pe care le avem despre ele. 

Fiecare dintre aceste metode se dovedeşte că are avantajele si neajunsurile 
sale. Ele se completează însă reciproc în fixarea convingerilor. Dar ce este, în 
fond, o convingere ? Ea este ceva, zice Peirce, de care noi suntem conştienţi, ea 
ne potolește îndoiala si include in plus instituirea unei reguli de acţiune, a unei 
obisnuinte de comportament. Acest mod de comportament mijloceste relaţia 
omului cu obiectul. Obiectul se prezintă mereu în cadrul acţiunii sale. Ceea ce 
plasează întreaga problematică a pragmatismului în sfera Existentei Reale. 


William James (1842-1910), continuatorul lui Peirce, va defini 
pragmatismul ca teorie generală a acţiunii umane. Ca psiholog, el insistă însă 
mai mult pe acţiunea individuală. Existenţa Reală în genere este redusă la viaţa 
concretă a individului şi este considerată drept Existenţă în genere. De aici decurge 
o modalitate aparte de apreciere a adevărului. 

În mod normal, adevărul presupune o confruntare a unui enunţ cu o stare 
de fapt preexistenta, dacă starea de fapt este considerată în domeniul Existentei 
brute. În Existenţa Reală nu există însă fapte brute, ci acţiuni umane şi rezultate 


76 ALEXANDRU SURDU 


ale acestor acţiuni. Din această cauză, enunţul, teoria sau planul acţiunii precede 
starea de fapt. Din perspectivă pragmatică, ceea ce contează nu este atât obţinerea 
unei stări de fapt, cât obţinerea unor consecinţe practice și utile. Este adevărat 
ceea ce este folositor. Dar, pentru a se dovedi folositor sau nu, enunţul trebuie 
experimentat, şi anume în mod individual. Căci ceea ce este folositor pentru 
cineva poate să fie dăunător pentru altcineva. Nu există, prin urmare, adevăruri 
absolute şi nici adevăruri universale. 

Din perspectiva activismului, pragmatismul este, consideră James, o teorie 
genetică a adevărului, o teorie de adeverire practică a enunturilor, de construcţie 
a adevărului. Şi în această privinţă se aseamănă pragmatismul cu marxismul, 
doar atât că practica activă a primului se rezumă la rezultate utile individuale, pe 
când practica revoluţionară la rezultate îndoielnice atât pentru indivizi, cât şi 
pentru colectivitate. Esecul unei experienţe pragmatice poate să conducă la 
falimentul unui patron, cum se şi întâmplă adesea, dar poate să aducă câștig de 
cauză altui patron, sistemul în genere neavând de suferit. Eşecul unei experienţe 
marxiste duce însă la falimentul întregii societăţi care o încearcă. 

Ceea ce este adevărat, zice James, trebuie să fie verificat, nu numai 
verificabil. Adevărul este un eveniment care se produce sau nu se produce, care 
dă rezultate sau nu dă rezultate, în funcţie de loc, timp, circumstanțe si, evident, 
de persoane. Ca un glonte care nimereste ţinta în funcție de distanţa de la care se 
trage, de arma cu care se trage si, firește, de îndemânarea tragatorului, de poziţia 
acestuia s.a.m.d. Gândurile, zice James, sunt ca si biletele de bancă care circulă 
cât timp au acoperire. Nimeni nu va primi un cec numai pentru că este o bucată 
de hârtie cu un anumit format si anumite inscripţii, fără să verifice dacă are 
acoperire în cont. Or, pentru anumite persoane are, pentru altele nu. 

Identificarea adevărului cu utilul nu este corectă. Peirce avea mai multă 
dreptate admițând convingerile utile ca fiind adevărate sau false. Nu tot ceea ce 
este util este si adevărat. Dovadă, utilitatea fraudelor nedescoperite. Pe de alta 
parte, nici ceea ce este adevărat nu este întotdeauna util. Dovadă, suferinţele la 
care sunt supuşi adesea cei care spun adevărul. Raportarea dintre adevăr și util 
îşi dobândeşte astfel valenţe etice. 

În orice caz, în privinţa criteriului de verificare a adevărului, pragmatismul 
este total opus marxismului. Pragmatistul nu acceptă ca adevărat nimic care să 
nu se fi dovedit deja util, indiferent dacă este şi adevărat sau fals, pe când marxistii 
admit ceva ca adevărat, întreaga lor teorie, nu numai înainte de a vedea dacă 
este adevărată sau falsă, dar şi înainte de a se întreba dacă este cuiva utilă și cui 
anume. 


XII. Pragmatism si neopragmatism 


John Dewey (1859-1952) profeseaza un fel de pragmatism numit ,,instru- 
mentalism“. Au apărut şi în românește două lucrări ale lui Dewey: Democraţie si 
educaţie (1972) şi Trei scrieri despre educație (1977). 

Pentru Dewey, gândirea în genere, redusă fireşte la intelect, nu este decât 
un instrument al acţiunii. Ceea ce este corect pentru intelect, dar fals pentru 
gândire în genere. Ideea, consideră el, are numai valoare instrumentală, ea este 
un rezultat al acţiunii si are ca destinaţie acţiunea. Adevărul este, în ultimă instanţă, 
o formă a binelui. 

Caracteristica pragmatismului, considera Dewey, care îi şi conferă un 
caracter „revoluţionar“, constă în faptul că nu insistă asupra antecedentelor unui 
fenomen, ci asupra consecinţelor sale. Aici se constată din nou deosebirea fata 
de marxism, pentru care aplicarea unei teorii revoluţionare trebuie făcută cu 
orice risc, deci indiferent de consecinţele sale. Aceasta este şi cauza pieirii 
comunismului: acumularea unui număr prea mare de consecinţe nefaste. 

Chiar dacă adevărul nu este o formă a binelui, cum zicea Dewey, este 
pentru toată lumea clar că urmărirea binelui, chiar dacă rezultă din ceea ce se 
numește de regulă folos, e preferabilă obţinerii răului, chiar dacă acesta e 
condiţionat de ceea ce se numeşte de regulă adevăr. Muncitorii fug din comunism 
în capitalism chiar dându-i dreptate lui Marx că patronii îi exploatează pe 
muncitori. Îi exploatează, dar îi şi plătesc mai bine. 

Pragmatismul are reprezentanţi în toată lumea. În Anglia există o întreagă 
şcoală, întemeiată în 1898 şi numită „Societatea filosofică de la Oxford“. În 
Italia era cunoscut mai ales Giovanni Papini (1881-1956) căruia i-a şi apărut de 
curând o traducere în românește, Amurgul filosofilor, Edit. Uranus, Bucureşti, 
1991, în care face o critică, destul de reuşită pe plan literar, la adresa filosofilor 
şi a filosofiei în genere. Scrisă de Papini cu intenția mărturisită de a se elibera de 
filosofie şi de filosofi şi, firește, de a-i elibera şi pe alţii, lucrarea merită citită 
chiar și numai pentru faptul că reprezintă o mostră de ceea ce poate să scrie un 
filosof despre alti filosofi şi aceasta fără a fi marxist. 

Atitudinea lui Papini se justifică prin faptul că toţi filosofii pe care îi tratează 
el, de la Kant la Nietzsche, n-au reușit să ajungă la poziţia extremistă a reducerii 

filosofiei la teoria Existentei Reale, şi anume în variantă pragmatista. Reducere 
care, în viziunea sa, coincide cu sfârşitul filosofiei. Este vorba, de fapt, de transfor- 
marea filosofiei din teorie în acţiune practică. 

Au existat și reprezentanţi germani ai pragmatismului care s-a infiltrat, ca 
$1 marxismul, în cadrul majorităţii curentelor filosofice. Hans Vaihinger 
(1852-1933), de exemplu, este neokantian, dar elaborează așa-numitul 
„ficționalism pragmatic“ în cadrul căruia consideră valorile si idealurile nu sunt 
decât „ficțiuni“ utile pentru realizarea unor scopuri umane reale. Deci, nu numai 
credinţele religioase sunt „ficțiuni“ pe care le putem considera adevărate, cum 
zicea Dewey, pentru că ne folosesc, ci orice teorie. În lucrarea sa din 1927, 
Filosofia lui Ca si Cum (Als-Ob), el consideră că toate teoriile sunt ficțiuni si că 
adesea ,,constient-falsul“, ceea ce „pare ca şi cum ar fi adevărat“, dar noi stim că 
este fals, joacă un mare rol în știința contemporană, ca și în viata cotidiană. 

Altfel spus, din perspectiva utilitară a pragmatismului nu numai că falsul 
util poate fi considerat adevăr, dar în cele din urmă, atât adevărul, cât si falsul 
devin simple ficțiuni. Ceea ce contează este rezultatul la care ajung conside- 
rându-le ca si cum ar fi adevărate, ca si cum ar avea existenţă reală s.a.m.d. 

Au existat si tendinţe pragmatice cu un pronunţat caracter logic si lingvistic, 
ca cel profesat de Willard van Orman Quine. El este empirist de factură 
neopozitivistă. În privinţa Existentei, spre deosebire de Vaihinger, el admite si 
ficțiuni inexistente în spaţiu şi timp, dar care ne sunt totuși utile pentru construcția 
teoriilor logico-simbolice, la fel cum numele „Pegas“ ne foloseşte pentru a construi 
propoziţia adevărată „Pegas nu există“. 

Quine profesează un nominalism extremist, propunând chiar renunţarea 
la semnificaţia propoziției, care nu ar fi altceva decât o „dispoziţie de 
comportament“. Termenilor nu le corespunde nici o imagine mentală, ci ei se 
referă direct la obiecte. 

În problema adevărului, el adoptă varianta relativistă a pragmaticilor, cu 
deosebirea că nu reduce criteriul adevărului la experienţa individuală, ci la cea 
colectivă. Dar si fata de aceasta adevărul ştiinţific nu ar fi decât un instrument 
pentru prezicerea experienţei viitoare pe baza experienţei trecute. 

Cu toate acestea, în privinţa utilizării limbajului, el ajunge la absolutizarea 
poziţiei individualiste. Fiecare dintre noi utilizează într-un mod propriu limbajul 
si, deci, are în vedere o lume obiectuală personală. De fapt, lumea este aceeaşi 
pentru toţi, ca şi limba unei comunităţi. Ceea ce diferă este Realitatea, respectiv 
ceea ce știe sau crede fiecare despre lumea înconjurătoare. 

În fine, Karl Otto Apel, în Germania, profesează un fel de „pragmatism 
transcendental“, pe fundalul hermeneuticii și al criticii ideologice de sorginte 
neomarxistă. El pornește de la Peirce şi identifică aşa-numita „comunitate de 
interpretare“ cu adevăratul subiect impersonal al cunoașterii căreia îi conferă o 

dimensiune transcendentală, asemenea subiectului în sine al lui Kant. Doar atât 
că, cel putin la nivel moral si politic, comunitatea de interpretare nu se referă 
numai la rezultatul cunoașterii, ci este hotărâtoare şi asupra sensului. Sensul 
unei prescriptii morale, de exemplu, este rezultatul unei comunităţi de interpretare 
şi presupune înţelegerea ei corectă, în scopul comunicării, tot în cadrul aceleiaşi 
comunităţi. Orice comunicare a unei prescriptii morale presupune atât o tradiţie 
morală, care este firește a unei comunităţi, cât și anumite scopuri concrete pe 
care le urmăreşte acea comunitate. În sensul acesta vorbește Apel despre 
întemeierea critică a teoriilor ştiinţifice în genere pe comunitatea comunicării ca 
o rezultantă a comunităţii cercetătorilor. 

Există în scrierile sale un ecou al situaţiei ştiinţifice moderne avansate din 
toate ţările. Datorită necesităţilor tehnologice, ştiinţele de genul fizicii, chimiei, 
dar și al biologiei sau medicinei nu mai pot fi practicate individual, ci numai în 
cadrul comunităţilor de cercetare, finanţate în mod diferențiat și dotate cu tehnică 
diferită. Se stabilesc astfel tradiţii ale comunităţilor, cât şi interese de cunoaștere 
diferite, determinate și acestea de anumite angajamente de cunoaştere contractuale, 
care depind nu numai de nivelul tehnicii, ci și de interesul tehnic sau al 
perfecţionării tehnicii, ca şi de interesele practice ale comunităţii. Toate acestea 
fac necesară o comunicare adecvată care nici nu poate fi receptionata corect, 
deci înţeleasă în cadrul altor comunităţi de comunicare. Este cazul spionajului 
tehnic românesc sau sovietic care îi punea adesea pe savanții comuniști în 
imposibilitatea de a beneficia de secretele tehnice obţinute. Ei nu înțelegeau 
despre ce este vorba, fiind calauziti de interese de cunoaștere diferite. Ceea ce le 
lipsea lor era sensul datelor ştiinţifice bazat pe tradiţia comunităţii din care au 
fost desprinse şi pe interesul practic al acelei comunităţi ştiinţifice. 

Aceasta este şi cauza pentru care nu numai filosofii nu se înţeleg între ei, 
dar astăzi nu se mai înţeleg nici savanții. Pentru că vorbesc în fond limbi diferite, 
adică au limbaje științifice diferite şi chiar când vorbesc în acelaşi limbaj înțeleg 
altceva. Şi anume ceea ce îi interesează pe ei și ceea ce interesează comunitatea 
lor ştiinţifică. În afara acestui interes practic orice discuţie echivalează cu tăcerea. 


XIII. Fenomenologia lui Husserl 


Edmund Husserl (1859-1938) este initiatorul miscarii filosofice numita 
„fenomenologie“. 

Fenomenologia este teoria fenomenelor, de la phainomenon, care înseamnă 
„apariţie“, „ceea ce apare“ sau „se arată“, spre deosebire de noumenon, de ceea 
ce este gândit, dar nu se arată, de „obiectul în sine“. Prin „fenomenologie“ Kant 
înțelegea teoria principiilor sensibilităţii. Hegel înţelegea „expunerea conștiinței 
în mișcarea ei progresivă de la primele forme nemijlocite care i se opun până la 
ştiinţa sau cunoașterea absolută“. Fenomenologia a avut şi semnificaţii restrânse, 
etice, la Ed. von Hartmann, sau psihologice şi logice. În genere, ca metodă, 
fenomenologia înseamnă descriere. În filosofia religiei, metoda fenomenologică 
a lui Nae Ionescu, de exemplu, se referea la constatarea religiozitatii ca stare de 
fapt şi descrierea manifestărilor sale. Cam acesta a fost şi sensul iniţial al termenului 
utilizat de Husserl, care vorbea despre o „psihologie descriptivă“. Treptat ajunge 
însă la ideea unei fenomenologii pure, independentă de logică și psihologie. 
Fenomenologia devine o ştiinţă a esenței, o știință filosofică fundamentală care 
să stea la baza oricărei consideratiuni filosofice sau ştiinţifice. 

Concepţia lui Husserl a suferit numeroase metamorfoze, ceea ce o face 
greu de urmărit. Se consideră că cea mai reprezentativă lucrare a lui Husserl este 
Meditaţii cartesiene, apărută în 1931. 

Aici se pornește de la cogito, ergo sum a lui Descartes, din care, pe Husserl 
îl interesează mai mult ego subinteles în ego cogito. Aceasta, ca răspuns la îndoiala 
în Existenţa obţinută prin experienţă senzorială. „Cel care meditează nu se 
consideră, zice Husserl, decât pe sine însuși ca absolut indubitabil, în calitate de 
ego pur al cogitatiilor sale, care nu poate fi suprimat chiar dacă această lume n-ar 
exista.“ Această interpretare nu este corectă din perspectivă cartesiană. Pe 
Descartes nu-l interesa ego, ci raportul cogito-sum, adică raportul gandire-Fiinta, 
ca fiind prioritar din perspectivă metodologică faţă de raportul determinat 
ontologic dintre Existenţă şi gândire. Altfel spus, pentru ca Existenţa să deter- 
mine gândirea, trebuie ca aceasta din urmă să fie. Poţi gândi ceva numai în 
măsura în care gândești. Şi te poţi îndoi că ceea ce gândeşti există, dar nu te poţi 
îndoi de faptul că gândești, căci a te îndoi înseamnă tocmai a gândi si deci a fi. 

Ceea ce nu inseamna insa, cum zice Husserl, ca ego nu poate fi suprimat, chiar 
daca aceasta lume n-ar exista. 

Importanta este aici intoarcerea de la obiectivismul naiv, existential, spre 
subiectivismul transcendental, întoarcere mai mult kantiană decât cartesiană. 

Husserl deplânge declinul filosofiei şi subordonarea acesteia fata de ştiinţe. 
Dimpotrivă, consideră el, filosofia trebuie să stea la baza științelor. Dar, pentru 
aceasta, ea însăși trebuie să devină o ştiinţă riguroasă. Pe ce se poate însă întemeia 
această rigoare ? Pe un punct de plecare sigur care să poată să susțină întregul 
edificiu al cunoașterii universale. Acesta trebuie să fie evident, cert $i apodictic. 
Să presupună imposibilitatea absolută de a concepe ceva contrar. 

Oricât de evidentă ar fi existenţa lumii, ea nu este apodictică. Oricând 
poate fi conceput ceva contrar ei, chiar dacă ea însăşi nu se transformă întotdeauna 
în contrariul ei. 

Certă si apodictica este, după Husserl, subiectivitatea transcendentala a lui 
ego cogito pe care trebuie întemeiată orice filosofie. Faţă de Lumea care devine 
o simplă pretenţie de existenţă, indiferent dacă este alcătuită din obiecte 
neinsufletite sau chiar din persoane umane, ceea ce contează este propriul eu, în 
două ipostaze de ego sum şi ego cogito. Husserl nu numai că le separă, dar are și 
tendinţe de a le inversa, dând prioritate lui sum fata de cogito, căci, interesându-l 
ego, eul, acesta într-adevăr trebuie mai întâi să fie, pentru a gândi. Pe când la 
Descartes, interesând faptul de a fi, este necesară în prealabil gândirea. În plus, 
la Husserl ființa eului se identifică cu existența lui. Căci eul nu numai că este, dar 
şi există, şi chiar există înainte de a fi si respectiv a gândi. Ceea ce îi $i permite 
lui Husserl izolarea lui ego sum de ego cogito şi considerarea lor ca axiome, pe 
când la Descartes axioma era cogito, ergo sum. 

Aceasta nu înseamnă însă că eul este conceput cu atribute psihice, deşi el 
există ca un fel de subiect, și nici cu atribute logice, deși el gândește. Căci orice 
atribut de genul acesta nu mai ţine de eul pur. 

Pentru obţinerea eului pur, zice Husserl, este nevoie de un fel de punere 
între paranteze a tot ceea ce tine de Existenţă, de lumea obiectivă. Epoché se 
numește această ,,reductie fenomenologică“ prin care se obţine eul pur, viata 
pură, cogitatia pură, conștiința pură. Deci, nu este vorba de gândirea despre 
ceva şi nici de conștiința a ceva. 

Acest eu, lipsit de orice determinatii, este considerat totuși transcendental 
şi prioritar faţă de Existenţă, faţă de Lume în genere. Ceea ce este corect, dacă 
acceptăm că poate să existe un eu pur numai fata de Existenţa Reală, dar nu fata 
de Existenţa brută. Din această cauză, în mod curios, Husserl vorbeşte despre 
transcendenta Lumii. Transcendenta fata de eul pur, care nu mai este însă tran- 
scendental fata de altceva. Fata de persoana umana sa zicem. Ceea ce complica 
terminologic întreaga doctrină. În accepţia noastră Lumea este Existenţa Reală, 

care depinde, cum zice Husserl, de experiența mea, de reprezentările mele, de 
gândirea si de activitatea mea. Dar atunci înseamnă că nu este transcendenta. 
După cum nici eul, dacă experimentează și activează, nu mai este nici pur, nici 
transcendental. Ce-i drept, Husserl foloseşte termenul de „transcendental-feno- 
menologic“. 

Eul pur trebuie să constituie punctul de plecare și fundamentul atât pentru 
filosofie şi pentru restul științelor, cât și, afirmă Husserl, pentru „existenţa însăși 
a lumii obiective“. Acestei întemeieri științifice şi ontice a lumii i se zice 
transcendentală si este rezultatul unei experienţe transcendentale care se menţine 
în domeniul posibilităţii pure, a prescriptiilor de reguli apriorice ale realitatilor. 
Teoria respectivă se numeşte „știință fenomenologică“. Ea nu se referă, zice 
Husserl, la identitatea vidă a lui „eu exist“, ci conţine date ale experienţei 
transcendentale cuprinse într-o structură universală și apodictică a eului, 
referitoare, de exemplu, la forma temporală și apodictică a experienţei eului. 

Fenomenologia transcendentală se realizează în două etape. În prima trebuie 
parcurs domeniul imens, zice Husserl, al experienţei transcendentale de sine, iar 
în a doua se întreprinde „critica experienţei transcendentale“ şi apoi a „cunoașterii 
transcendentale în general“, aceasta independent de „hotărârea noastră referitoare 
la existenţa sau nonexistenta lumii“. Este vorba de un fel de „egologie“ pură care 
determină şi un fel de solipsism metodologic transcendental. Ceva care, în orice 
caz, nu trebuie confundat cu psihologia pură care presupune existenţa lumii. 

Fără această presupunere, actele de conştiinţă sunt totuşi acte ale conştiinţei 
despre ceva, şi anume despre un obiect exterior acestora. În aceasta rezidă 
caracterul lor intentional, de a viza ceva despre un anumit obiect şi, zice Husserl, 
„de a purta în sine propriul său cogitatum.“ 

În mod obişnuit, într-un act de percepţie, noi sesizăm, să zicem, o casă, o 
vedem, dar nu suntem conștienți de actul perceperii sale. Abia prin intermediul 
reflexiei ne ,,indreptam atenţia către actul în sine al perceperii şi către orientarea 
lui spre un anumit obiect“. 

În genere, în legătură cu descrierea oricărui obiect intentional, referitoare 
la determinatiile care îi sunt atribuite, constatăm o dublă orientare: 1. către 
modurile de conștiință şi 2. către modurile sale proprii de a fi care se dezvăluie 
celui care le percepe. Prima direcţie este numită „noetică“ şi se referă la modalităţi 
ale lui cogito însuși, moduri de conștiință. Acestea ar fi: percepţia, reamintirea, 
reținerea, cu diferenţele lor modale interne, cu distincţia şi claritatea lor. A doua 
direcţie de descriere este numită „noematică“ si se referă la modurile de existenţă: 
existenţă certă, posibilă sau probabilă sau la moduri subiectiv-temporale ca: exis- 
tenta prezentă, trecută sau viitoare a obiectului intentional. Acestea sunt de fapt 
cele două direcţii determinate de cogitatio $i cogitatum, de gândire şi de obiect 
gândit. 

Misiunea fenomenologului este aceea de a-si propune ca tema universala 
de meditaţie de a se dezvălui pe sine însuși în calitate de eu transcendental pe 
aceste două coordonate: a conştiinţei de sine totale si a conştiinţei tuturor 
obiectelor intentionale. Ceea ce pare a fi un proces fără sfârșit. 

Din moment ce întregul proces se petrece la nivelul eului pur, transcen- 
dental, vom avea de-a face cu o multiplicare a formelor pure a priori ale lui 
Kant, care erau numai două (spaţiul şi timpul) şi aveau semnificaţie senzorială. 
La Husserl, cogitatio se referă însă si la acte noetice. Si terminologic referinţa 
este tot la transcendenta, doar atât că aceasta nu mai vizează obiecte în sine, ci 
numai fendmene din afara sau de dincolo de eul transcendental. Adică dintr-o 
lume a cărei existenţă sau nonexistenta n-a fost pusă încă în discuţie. 

Tot de la Kant este împrumutată și noţiunea de unitate sau sinteză. Kant îi 
zicea unitate originar-sintetică. Husserl îi zice „unitate obiectuală“ a multiplicitatii, 
variabilă si diversă de moduri sau modalităţi noetice și noematice pe care le 
presupune descrierea percepţiei unui obiect intentional şi Husserl se referă la un 
cub, care, unul şi același, apare în două ipostaze: apropiat si îndepărtat, în modurile 
variabile ale lui „aici“ si „acolo“. Dar, zice el, ambele sunt opuse unui „aici“ 
absolut, care se află în propriul meu corp și apare simultan în ambele ipostaze. 
Un „aici“ de care sunt conştient în permanenţă, indiferent de ipostazele obiectului 
intentional. 

În fiecare ipostază obiectul se revelează ca o unitate sintetică a unei 
multiplicitati de moduri de apariţie legate între ele. Obiectul apropiat, de exemplu, 
apare când dintr-o parte, când din alta, modificandu-si perspectivele vizuale, 
dar şi cele tactile, acustice etc., împreună cu celelalte moduri de apariţie în procesul 
de observare sau percepere. Pe de altă parte, atenţia se îndreaptă spre anumite 
caracteristici ale obiectului. Ale cubului, de exemplu. Spre forma pătratică a 
laturilor, spre forma unghiurilor, spre culoarea suprafeţelor, spre dimensiunile 
acestora ș.a.m.d. Cubul apare si din această perspectivă ca o unitate sintetică a 
acestor multiplicitati de moduri referitoare la caracteristicile sale. Constiinta deci 
devine conştientă de obiectul său intentional corespunzător ca despre o unitate 
sintetică a modurilor noetice şi noematice variabile ale conștiinței. 


XIV. Fenomenologia lui Husserl — continuare 


Am urmărit până acum principalele idei prin care Husserl trasează a treia 
direcţie, intermediară între marxism și pragmatism fata de Existenţa Reală. Daca 
prima urmărea transformarea și chiar zdrobirea Existentei Reale, respectiv a Lumii, 
iar a doua acomodarea, transformarea omului în funcţie de Lume, pe Husserl îl 
interesează producerea Existentei Reale, indiferent de atitudinea pe care o avem 
fata de aceasta. Punctul de plecare îl constituie însă eul pur, lipsit de orice alta 
determinatie. El se obţine prin epoché, un fel de punere în paranteză a Lumii. 

Din acest eu pur, fără istoric si fără determinatii, dar considerat ca sigur, 
vrea Husserl să reconstituie întreaga Lume. Aceasta, printr-un fel de „experienţă 
transcendentală“ care să se menţină în domeniul posibilității pure din care doar 
tinde, se îndreaptă intentional către Existenţa Reală. Experienţa aceasta se 
realizează printr-o dublă orientare, noetică şi noematica: către moduri ale 
conştiinţei şi către moduri ale Existentei. Ceea ce reprezintă, kantian vorbind, un 
apriorism extins care practic dublează Lumea. Altfel spus, tot ceea ce există, 
brut sau real, se datoreşte corespondentului său intentional din ego. Ceea ce 
înseamnă principial că eul nu are rost să transforme o lume făcută pe calapodul 
său şi nici să se adapteze la ea. 

Husserl postulează unitatea sintetică a modurilor noetice și noematice ale 
conştiinţei care este necesară pentru descrierea obiectului intentional. 

Forma fundamentală a sintezei este considerată identificarea obiectului 
intentional ca fiind imanent conștiinței. Cubul despre care era vorba nu este 
imanent conştiinţei în calitate de element constitutiv real, ci în calitate de obiect 
intentional. El este imanent conștiinței numai în mod ideal. Dacă la Kant erau 
imanente sensibilităţii numai spaţiul și timpul prin care și în care există cubul, la 
Husserl este imanent conştiinţei cubul însuşi cu toate modalităţile lui noetice si 
noematice. Mai mult, identificarea lui în calitate de cub, identitatea sa cu sine în 
fluxul trăirilor conştiinţei este garanţia unităţii lui sintetice. Obiectul intentional, 
zice Husserl, nu vine în conştiinţă din afara ei, ci este implicat în ea însăşi ca 
sens, ca produs intentional al sintezei conştiinţei. In plus, ca si în cazul perceperii 
reale a obiectului, obiectul intentional trece si el prin procese de conștiință 

simultane sau succesive, care necesita la randul lor constiinta identitatii obiectului 
prin unitatea sintetică a acestor procese. Se presupune de asemenea si unitatea 
cu alte procese referitoare la alte obiecte şi la relaţiile acestora între ele. Altfel 
spus, dedublarea proceselor reale cu cele imanente ale eului merge până la 
amănunte. Si tot asa cum întreaga Existenţă Reală poate fi concepută ca unitară, 
la fel poate fi unificată în mod sintetic întreaga viata a conștiinței, a cogito-ului 
universal care cuprinde toate trăirile individuale distincte ale conştiinţei si a 
cogitatum-ului universal, întemeiat în diferite trepte într-o multiplicitate de cogitata 
particulare. „Forma fundamentală a acestei sinteze universale care face posibile 
toate celelalte sinteze ale conștiinței este conștiința internă universală a timpului. 
Corelativul său este însăşi temporalitatea imanentă, în virtutea căreia toate actele 
ego-ului accesibile reflectiei trebuie să se prezinte ca fiind ordonate în timp, ca 
având un început si un sfârşit în timp, ca fiind simultane sau succesive în orizontul 
permanent si infinit al timpului imanent.“ 

Infinitatea însăşi fiind plasată la nivelul conştiinţei eului, Husserl este nevoit 
să distingă între conștiința timpului și timpul însuși, ca si între universul material 
şi cel ideal, ceea ce consideră şi el că produce dificultăţi. Într-adevăr, este greu 
de înţeles cum eul imobil, în sine si pentru sine, în puritatea sa, neafectat de 
timp, care se raportează intentional la sine însuşi, dublează totuşi in mod ideal 
temporalitatea. Cum identitatea cu sine care garantează sinteza garantează şi 
temporalitatea, adică neidentitatea cu sine şi trecerea permanentă în altceva, adică 
tocmai spargerea unităţii sintetice. Dar Husserl vorbește si despre o „viaţă intenti- 
onală“, ceea ce înseamnă că eul, în puritatea lui, care ne-ar sugera goliciune, 
conţine în realitate Totul, tot ce a existat, există sau va exista, dar și tot ceea ce ar 
putea fi doar imaginat, fireşte într-o stare ideală. Dar nu numai atât. Analiza 
intentionala a conștiinței, zice Husserl, dezvăluie potentialitatile implicate în 
actualitatile conştiinţei, ceea ce înseamnă si, eventual, clarificarea a ceea ce este 
vizat de către conștiință, a sensului obiectiv. Pe de altă parte, orice obiect 
intentional, vizat de conştiinţă este, zice Husserl, „în orice clipă mai mult decât 
ceea ce este vizat în momentul respectiv“. Fiecare intenţie este şi o ,,intentionare 
în plus“. Pe linia temporalitatii, de exemplu, ea conţine mai mult prin dezvăluirea 
unor percepții ulterioare reale si posibile în viitor sau a unor reamintiri posibile 
din trecut. 

Analiza fenomenologică este mai mult decât o simplă observare directă 
a obiectului intentional. Ceea ce pare straniu, în primul rând, prin accepţia în 
acest caz a termenului de „observare“. Căci astfel, obiectul intentional, 
considerat iniţial numai ca ideal, devine mult mai autentic decât cel 
existential-perceptibil. Acesta din urmă rămâne ceva palid si şters fata de primul. 
Si terminologic însă se constată că Husserl transpune întreaga lume din planul 
Existentei Reale, în planul conștiinței subiective, transcendentale, la care se 

adaugă şi procesele de conştiinţă. În această situaţie însă „punerea în paranteză“ 
a Lumii coincide cu transpunerea ei în domeniul conştiinţei. O conştiinţă care 
nu numai că nu este pură, dar este mult mai bogată în impurități decât Existenţa 
Reală. Ceea ce sugerează o inversare de tip platonic între ideal şi existenţial, 
doar atât că idealul este conceput la nivelul subiectivitatii. Din această cauză 
se şi miră Husserl de realizarea „miraculoasă“, zice el, a operaţiunii de 
constituire a unor obiecte identice pentru fiecare categorie de obiecte, uitând 
de situaţia „nemiraculoasă“ a existenţei obiectelor identice înainte de 
constituirea mentală a categoriei corespunzătoare unor astfel de obiecte 
preexistente. Numai că Husserl prin cogito si cogitatum plasează atât gândirea, 
cât şi obiectul gândit la nivelul conştiinţei. 

Faptul că la acest nivel se poate vorbi apoi de un rol determinant al lui 
cogitatum fata de cogito, de un rol de „ghid“ transcendental pentru dezvăluirea 
multiplicitatii tipice a cogitatiilor nu mai are nici o însemnătate, căci obiectul 
gândit este altceva decât obiectul. Această determinare la nivelul conştiinţei nu 
este decât un prototip al determinării existențiale. Dar şi acesta este un prototip 
invers care presupune structuri tipice prealabile, un tip formal general care abia 
ulterior se desparte, se divide într-o serie de tipuri particulare noetic-noematice 
diferenţiate între ele. 

S-ar părea că în acest caz se petrece ceva analog diversificării speciilor 
dintr-un strămoș comun. Numai că strămoșul comun autentic nu are un alt grad 
de generalitate fata de speciile derivate. Pe cand la nivelul conștiinței generalitatea 
obiectului intentional initial este vidă, lipsită de determinatii. La început, zice 
Husserl, determinatiile particulare pot fi formal-logice, ceea ce în existenţă se 
petrece tocmai invers, după apariţia si evoluţia omului. 

Dar Husserl vorbește explicit despre „constituirea transcendentală a unui 
obiect“, si anume astfel încât el să corespundă unei anumite categorii de obiecte, 
intentionale firește. Structura tipică sau tipul formal general este analog mai 
degrabă unui schelet care urmează să fie completat cu determinaţi ontice, psihice, 
logice etc., în funcţie de domeniul intentionalitatii care poate să vizeze obiecte 
naturale sau natura în ansamblu, fiinţe psiho-fizice, oameni, comunităţi sociale, 
obiecte ale culturii sau, zice Husserl, o lume obiectivă în general, considerată în 
mod pur, ca lume a unei conștiințe posibile. Ca o lume care se constituie în mod 
pur, în calitate de obiect al conștiinței, în eul transcendental. 

După care Husserl conchide că lumea în genere constituie o problemă a 
eului, o problema egologică universală, ca şi întreaga viata a conștiinței în 
temporalitatea ei imanentă. 

Fenomenologia este teoria transcendentală atât a constituirii unui obiect 
spaţial şi a naturii în genere, cât şi a regnului animal, a umanităţii şi a culturii în 
genere. 

Pe baza acestui material, care rezumă primele două meditatii ale lui Husserl, 
ne dăm seama de intentionalitatea generală a fenomenologiei. Ea transpune 
întreaga problematică a Existentei Reale într-o lume a eului, considerat tran- 
scendental, doar atât că prin aceasta el devine mult mai cuprinzător decât întreaga 
Lume. Altfel spus, cuprinde nu numai Lumea, ci și sensul acesteia și toate 
semnificaţiile ei posibile, trecute, prezente și viitoare. 

Principial deci nu mai putem vorbi de carente ale Lumii sau de atitudini 
fata de aceasta, căci Lumea, asa cum este, se dovedeşte până la urmă o construcţie 
a eului. Problema nu mai este nici de a transforma Lumea și nici de a ne transforma 
noi, ci pur si simplu de a o înţelege, de a o explicita, cum zice Husserl, sau de a 
o descrie printr-o analiză intentionala și una constitutivă. Numai că Lumea sau, 
mai precis, constituirea ei nu are ca punct de plecare eul, și cu atât mai puţin un 
ego pur, care este el însuși un rezultat târziu al abstractizării. 

În ciuda acestei limite, pe linie filosofică, Husserl încearcă depășirea 
raportării directe la Existenţa Reală ca un dat. El înţelege rolul Realitatii, al 
scientificitatii în mod special, în elaborarea Existentei Reale, numai că, pornind 
de la eu, el nu se va sprijini pe o Existenţă brută autentică, ci o va deduce si pe 
aceasta din conștiința eului. Ceea ce va determina şi diminuarea corespunzătoare 
a funcţiei pe care ar trebui s-o joace Fiinţa, atât în accepţia psihologică, cât şi 
logică. Căci psihicul se exercită prin acţiunea stimulilor obiectivali asupra 
conştiinţei, iar logicul prin acţiunea omului conștient asupra obiectelor exterioare. 
În afara acestora, nu poate fi vorba de o construcţie efectivă a Existentei Reale. 
Printr-o psihologie pură şi o logică pură a unui eu pur nu poate fi construită 
decât o lume pură, mai precis o idee pură despre lume. 

Înțelegerea, explicitarea sau descrierea acestei lumi ideale depinde principial 
de modul în care o interpretăm. Fenomenologia lui Husserl fiind doar o modalitate 
posibilă de interpretare. De aici până la considerarea interpretării însăși ca obiect 
al investigaţiei filosofice nu mai este decât un pas. 


XV. Subsistenta si transcendenta 
in filosofia contemporana 


Mergand pe filonul sistematic al filosofiei contemporane, am tratat pana 
in momentul de fata doctrinele referitoare la Existenta Reala, dintre care unele 
s-au dovedit a fi si mijloace practice de actiune asupra Existentei Reale. Filosofia 
nu a mers însă numai pe această cale. Este acum momentul să revenim atât la 
structura sistematică, cât și la structura disciplinară a filosofiei. 

Din perspectivă sistematică obținem următorul tablou: 

Subsistenta, Existenţă, Fiinţă, Realitate, Existenţă Reală. 

Simplist vorbind, ceva care subsistă se arată și se menţine în afară, alcătuind 
Existenţa, care poate să fie sau să nu fie. În măsura în care are Fiinţă, ea trebuie 
să fie pentru cineva, care să poată afirma că este. Acest cineva este ființa umană, 
mai precis umanitatea. Pentru această umanitate, în cursul dezvoltării sale istorice, 
ceea ce există nu numai că este, dar este ceva anume şi într-un anume fel în care 
trebuie să fie pentru a deveni real. Realitatea este totalitatea acestor modalităţi 
determinate de a fi ale Existentei pentru umanitatea ajunsă la un anumit nivel al 
dezvoltării sale istorice. În funcţie de această Realitate: ştiinţifică, estetică, etică, 
juridică si politică, corespunzătoare Adevărului, Frumosului, Binelui, Dreptăţii 
si Libertăţii, conceptibile şi realizabile la un moment dat, umanitatea transforma 
Existenţa brută în Existenţă Reala. Când încearcă să transforme prin forţă Existenţa 
Reală, fără să ţină seama de Realitate, riscă să o distrugă. Umanitatea dispune 
astăzi de mijloace tehnice pentru a distruge total Existenţa Reală, şi chiar pentru 
distrugerea Existentei brute, adică pentru reîntoarcerea Existentei in Subsistenta 
din care a provenit. 

Filosofia a parcurs și ea un drum de la teorii referitoare la Subsistenta până 
la cele amintite deja despre Existenţa Reală. Dar drumul filosofiei nu este numai 
de la Subsistenta spre celelalte componente. Istoric, fiecare dintre acestea a fost 
dezvoltată mai mult sau mai puţin independent, adică separat sau în cadrul 
sistemelor filosofice. 

Istoria filosofiei pune în evidenţă și dezvoltarea pe discipline a filosofiei. 
Disciplinele acestea s-au născut prin absolutizarea anumitor compartimente ale 

filosofiei sistematice, considerarea lor independenta de celelalte si studiul lor 
separat. Cele 5 discipline fundamentale sunt: Ontologia, Logica, Metodologia, 
Gnoseologia si Epistemologia. In cadrul filosofiei antice are loc constituirea 
Ontologiei si a Logicii, in cadrul filosofiei moderne si contemporane, constituirea 
Metodologiei, a Gnoseologiei si a Epistemologiei (mai ales contributia lui Kant). 
Ei bine, $i aceste discipline au fost cultivate nu numai succesiv, ci fiecare în 
parte își are propria ei istorie. Mai mult, unele discipline s-au diversificat, 
împărțindu-se, la rândul lor, in subdiscipline. 

Din cadrul Ontologiei, de exemplu, s-au desprins Metafizica, având ca obiect 
de studiu în special Subsistenta, dar şi Teologia raţională care studiază Subsistenta 
ca Divinitate. Ontologia cuprinde si domeniul Existentei de care tin si Cosmologia 
şi Cosmogonia, care au cunoscut o dezvoltare vertiginoasă în ultimele decenii. 

Existentialismul este un curent filosofic de tip ontologist, legat însă și prin 
nume mai mult de componenta Existentiala a filosofiei sistematice. 

Logica s-a diferențiat în trei discipline corespunzătoare Intelectului, Ratiunii 
si Speculatiunii, contribuind implicit și la dezvoltarea unei teorii generale a Fiintei 
în accepţia de Gândire. Metodologia a cunoscut numeroase orientări filosofice, 
ca: fenomenologia, hermeneutica, empirismul logic, filosofia analitică, 
raționalismul critic (Karl Popper), raționalismul discursiv (Perelman, Toulmin), 
raționalismul metodic (Paul Lorenzen), structuralismul si neostructuralismul etc. 
Multe dintre aceste orientări şi curente filosofice au si evidente implicaţii 
ontologice, gnoseologice si mai ales epistemologice, fiind legate de științe ale 
naturii ca matematicile, fizica si biologia. Dar si de științe ale spiritului ca: istoria, 
sociologia, economia politică, dreptul, dar şi lingvistica. 

Din perspectivă sistematică, revenim de la ultimul compartiment al filosofiei, 
de la Existenţa Reală, la primul, adică la Subsistenta. 

Termenul de „Subsistenţă“ este de origine aristotelică si nu este folosit ca 
atare în filosofia contemporană, căci într-un fel sau altul, adică pornind sistematic 
de la Existenţă si disciplinar de la Ontologie, Subsistenta apare în accepţia kantiana 
de Transcendenta. Transcendenta constituie de altfel obiectul de studiu a 
Metafizicii, fata de Ontologie care studiază Existenţa. Acesta a fost si motivul 
combaterii de către pozitivisti şi neopozitivisti a Metafizicii, pentru faptul că se 
ocupă de enunturi referitoare la obiecte care transcend lumea senzorială. 

Ca punct de plecare, de naştere sau de creaţie a Existentei, Subsistenta se 
identifică cu Divinitatea, atât pe plan metafizic, cât și teologic. Ceea ce nu 
înseamnă că ele coincid întotdeauna. 

Subsistenta, ca depășire a Existentei ca atare nu este numai transcendentă, 
ci şi transcendentală, adică presupune nu numai un dincolo, ci şi un dincoace de 
Lumea perceptibilă, ceea ce îi conferă şi dimensiuni psihologice şi respectiv 
parapsihologice. 

Din punct de vedere fizic, Transcendenta are două dimensiuni, este 
macroscopică şi microscopică. De prima dimensiune tine Cosmologia si 
Cosmogonia modernă, iar de ultima teoriile filosofice ale microfizicii. 

În fine, se vorbește tot mai mult în ultima vreme despre Ufologie, ca teorie 
a obiectelor zburătoare neidentificate (O.Z.N.). Cu specificul că acestea nu ar fi 
transcendente numai în spaţiu, deci dincolo de Existenţa noastră, ci şi în timp, 
deci de dinainte de istoria noastră si de după această istorie. 

Ne vom referi pe scurt la fiecare dintre aceste acceptii ale Subsistentei. 

Din perspectivă metafizică, poate fi amintit aici Franz Brentano 
(1838-1917) cu lucrarea Vom Dasein Gottes, editată în 1929. Majoritatea lucrărilor 
sale au fost publicate cu mult după moartea lui. 

El consideră că Lumea în genere și desfășurarea ei în timp nu pot fi con- 
siderate ca un simplu joc al unor forte oarbe, ci este produsul unei ființe, infinit 
de inteleapta, care urmărește instituirea ordinii şi armoniei universale. 

Brentano consideră că există cel puţin patru argumente în favoarea 
acceptării unei astfel de fiinţe. Unul constă din finalitatea Lumii care, pe anumite 
trepte de dezvoltare ale Existentei, începând cu materia vie, este evident că nu 
poate fi contestată. Al doilea rezidă în deducerea, din imposibilitatea existenţei 
unei mișcări fără început, a unui prim miscator. Al treilea se referă la imposibilitatea 
existenţei unei contingente absolute în Univers, căci aceasta ar antrena lipsa 
oricărei regularitati. Ultimul argument se referă la spiritualitatea sufletului si se 
bazează ca si celelalte pe datele științifice ale vremii. În ultimul caz este vorba de 
localizarile pe creier ale funcţiilor cerebrale — vedere, auz, miros, gândire, vorbire, 
care însă totalizate nu alcătuiesc conștiința, eul sau subiectul propriu-zis, fiind 
nelocalizabil în creier. 

Franz Brentano este autorul așa-numitei „filosofii a evidenţei“ şi al psihologiei 
descriptive; din această cauză argumentele sale sunt greu de respins. El folosește 
totuşi metoda demonstraţiei indirecte care se bazează pe legea tertului exclus. 
Intuitionistii olandezi au găsit domenii, legate tocmai de transfinit sau infinit 
matematic in care legea tertului exclus nu mai este universal valabilă. Ceea ce 
Brentano consideră inacceptabil din perspectiva evidenţei şi a noncontradictiei 
poate să fie totuşi acceptabil din perspective transcendente. Dar aceasta nu înseamnă 
decât o contestare principială a mecanismului logic de argumentare și nu a fiecărui 
argument în parte şi nici a datelor pe care se bazează autorul. 

Ceva asemănător apare și la Max Scheler (1874-1928) mai ales în lucrarea 
Vom Ewigen in Menschen (1921). El consideră că există trei modalităţi de 
cunoastere a Subsistentei, pe care o numeste Absolutul sau Divinitatea. Una este 
de tip metafizic rational și se bazează pe opoziţia relativ-absolut în forma raportării 
de la efect la cauză. Existenţa relativă (ens ab alio) o presupune pe cea absolută 

(ens a se). Absolutul este astfel postulat rational si nu are nimic de-a face cu 
reprezentarea Absolutului ca divinitate personala. 

Ar exista şi o cunoaştere naturală a divinitatii, în cadrul căreia apare si 
obiectul acestei cunoașteri, o entitate absolută și sfântă care nu poate să apară ca 
obiect (Gegenstand) independent de această cunoaștere. Dar aici este vorba de o 
revelaţie a Absolutului ca divinitate imanentă si nu transcendentă (immanentia 
Dei in Mundo). Abia în cunoaşterea religioasă sau pozitivă a divinității ea își 
dobândește determinatii personale, si anume prin analogie (per analogiam) cu 
cele umane, dar absolutizate. 

La Max Scheler apare clar ideea că actele de cunoaştere ale divinității sunt 
obiective şi se petrec ca atare, independent de faptul că există persoane care le 
contestă. 

Tot de natură metafizică sunt consideratiile despre Transcendenta ale lui 
Karl Jaspers (1883-1969). În lucrarea sa intitulată Philosophie, în trei volume 
(1932), el consideră că scopul Metafizicii este tocmai acela de a depăşi Existenţa, 
de a străbate Lumea pentru a căuta şi deschide poarta Transcendentei, şi anume 
prin transcenderea categorială a Lumii, în care apar determinatiile Absolutului, 
ca infinitul $i eternitatea; prin depistarea sau trăirea în condiţie limitată a relaţiilor 
posibile ale Existentei cu Transcendenta (situaţii legate de moarte, suferinţe, culpă) 
sau, în fine, prin citirea cifrurilor transcendentei, respectiv a semnelor fantomatice 
ale Absolutului, care se pot ascunde în spatele oricărui lucru. 

Comentatorii au făcut legătura între aceste modalităţi de cunoaștere a 
Transcendentei, ca Absolut, cu aşa-numita Teologie negativă. Excepţie făcând 
cunoașterea religioasă sau pozitivă a lui Max Scheler. 

Teologia negativă actuală, de după anii '70, profesată în special în Germania 
de către catolici, are ca reprezentant pe Josef Hochstaffl, cu lucrarea Negative 
Theologie, Miinchen, 1976. Ea este opusă Teologiei dialectice a lui Karl Barth 
(1886-1968) care era reformat. Teologia dialectică se bazează pe semnificația 
originară a dialecticii ca discurs. Este vorba de dialogul omului cu Dumnezeu 
prin intermediul lui lisus Hristos, considerat ca reprezentând cuvântul revelat al 
lui Dumnezeu. Consideratiile lui Karl Barth se bazează pe Epistola către Romani 
a Sfântului Apostol Pavel, care a dat şi titlul lucrării sale Der Râmerbrief (1918). 
Importantă este aici umanitatea lui Dumnezeu, care implică şi o angajare a 
teologiei în problemele umane. O intervenţie permanentă a Transcendentei in 
Existenţă si posibilitatea contactului Existentei cu Transcendenta, cu o divinitate 
umanizată, receptiva la interogatiile şi ruagamintile omului. 

Teologia dialectică se îndepărtează de concepţiile metafizice ale 
Transcendentei ca Absolut nepersonalizat. Aceasta pare a fi una dintre cauzele 
reacției catolice, căci în rest, papalitatea s-a angrenat şi ea în viata propriu-zisă și 
o face astăzi mai mult ca oricând. Teologia negativă însă este opusă și ortodoxiei 

care mizează totul pe caracterul de persoană al divinității, dar se opune si 
dialecticii negative a lui Adorno si a Şcolii neomarxistilor de la Frankfurt (Marcuse, 
Horkheimer si Habermas). 

Teologia negativă are ca punct de plecare anumite indicaţii din Vechiul 
Testament în legătură cu chipul nevăzut al divinității, cu interdicția de a-i face 
chip cioplit și de a-i da un nume determinat. Se pune accentul pe caracterul 
transcendent al Divinitatii, determinabil prin negatii. Mai precis, este vorba de 
negarea principalelor determinatii ale Existentei. Existenţa este finită în spaţiu, 
căci se arată doar până la limita perceptivitatii sale: vizuale, sonore sau tactile 
(vizuale prin imagini, sonore prin unde si tactile prin radiaţii). Transcendenta 
este negativul ei: infinitul. Tot ceea ce Există, chiar dacă are o vechime conside- 
rabilă, este pieritor. Transcendenta este negativul, adică nepieritorul sau 
eternitatea. 


XVI. Probleme teologice 
ale transcendentei 


Teologia negativă nu este însă o simplă teologie, ci o teorie filosofică asupra 
Transcendentei, care, cum zice si Iosef Hochstaffl, prezintă interes până și pentru 
ateisti, căci problema ei fundamentală nu rezidă în ce este divinitatea, ci în ceea 
ce ea nu este. 

Din punct de vedere ontic, mecanismul determinării divinității ca 
Transcendenta este negarea determinatiilor existenţiale. Existenţa este finită, 
Transcendenta este nefinită sau infinită, Existenţa este relativă, Transcendenta 
este absolută etc. 

Istoric, se fac referinţe la Dionisie pseudo-Areopagitul (Despre numele 
divine si Teologia mistică). Deşi la Dionisie Divinitatea este mai mult o 
Supersistenta (hyperousia) sau o Suprasubstanta, decât o Transsubstanta cum ar 
trebui să fie Transcendenta obișnuită sau Subsistenta. Mai mult, termenul de 
origine aristotelica „Subsistenţă“, de la hypokeimenon, este evident opus, ca de 
la hypo la hyper, fata de termenul folosit de Dionisie. Subsistenţa sugerează 
ceva elementar şi simplu care trece într-o Existenţă, la început şi ea simplă, în 
cadrul unui proces evolutiv de complexitate crescândă. La Dionisie, Existenţa 
provine din Subsistenta prin emanatie, prin ieșire din (es, ex) sine, prin punere în 
afară sau, mai bine zis, arătare, şi anume a ceva ca atare. Ceea ce diminuează și 
accepţia de Subsistenta şi pe cea de Transcendenta, Subsistenta presupunând 
ceva mai profund, iar Transcendenta ceva diferit. Nu mai vorbim de Supersistenta 
care s-ar degrada prin emanatia în Existenţă. 

În Teologia filosofică negativă, dispare această continuitate dintre 
Transcendenta și Existenţă, căci admiterea ei ar însemna cunoaşterea parţială a 
Transcendentei, cel putin prin emanatiile sale. Or, aceasta ar prilejui extinderea, 
prin analogie, cum zicea Max Scheler, a acestei cunoasteri parţiale asupra întregii 
Transcendente. Lucru ştiut încă de la Xenophanes, că zeii erau imaginati dupa 
oameni, iar lăcaşurile şi obiceiurile lor, după locuinţele si preocupările 
credincioșilor. 

Teologia filosofică negativă preia totuși şi alte determinatii ale Subsistentei din 
filosofia greacă, şi anume Unul si Totul de la eleati (to pan kai to hen), care nu mai au 

aspect negativ. Aici trebuie însă înţeles faptul că nu contează forma gramaticală. 
Existenţa este multiplă, deci opusă ei este unitatea, Existenţa este parţială, deci opusa 
ei este totalitatea. Opoziția aceasta, ca şi cea dintre relativ si Absolut, face ca una să 
fie negația celeilalte, fără să aibă formă gramaticală negativă. În aceste condiţii, 
determinatiile Transcendentei sunt opuse si negative fata de cele ale Existentei. Aceasta 
este semnificaţia absolută a Transcendentei în viziunea Teologiei filosofice negative 
care coincide cu cea metafizică. Ea precizează însă şi sfera Subsistentei care devine 
acum Transcendenta + Existenţă, deci unitate + multiplicitate; totalitate + partialitate; 
eternitate + vremelnicie; infinit + finit şi relativ + absolut. 

Alăturarea acestor determinatii opuse si negative contrazice legile obișnuite 
ale logicii. Pentru susţinerea lor trebuie acceptată fie o altă logică, fie faptul că domeniul 
Subsistentei este caracterizat de apariţia unor astfel de enunturi contradictorii. 

Problema are şi un aspect mai general, gnoseologic. Este vorba de zonele 
de frontieră ale cunoașterii, în termeni kantieni de limitele cunoaşterii prin intelect, 
care transcend orice experienţă posibilă si orice formă de exprimare. Divinitatea 
este cea fără nume, căci nu are o identitate existenţială. Ea transcende limitele 
existenţei cognoscibile. Transcendentul este un tărâm fără nume. Ceea ce are de 
asemenea rezonanţe filosofice. Wittgenstein spunea că despre ceea ce nu se poate 
vorbi trebuie să se tacă. Dar toţi misticii recomandau tăcerea. „Să faci si să simţi.“ 

Când totuşi se încearcă exprimarea Transcendentei, se ajunge la enunturi 
contradictorii, de tip paradoxal. Căci nu numai Transcendenta contrazice 
Existenţa, ci și invers. Nemţii au doi termeni potriviti, Jenseits şi Diesseits, practic 
intraductibili. Cealaltitatea si Aceastitatea. 

Cunoaşterea prin revelaţie a Transcendentei tine si ea de inefabil, ca și 
cunoașterea prin experienţe la limita vieţii sau prin meditaţia transcendentală. 
Subiectii nu pot exprima în cuvinte stările trăite decât prin analogii pe care ei 
insisi le consideră incorecte. 

Cu referinţă la domeniul teologic, adică la transcendenta divină, apare 
astfel problema unei „logici a religiei“ de tip antinomic. Dar există şi o logică 
dialectică a lui Hegel. Ea nu convine însă, căci este în fond speculativă si con- 
duce la împăcarea contrariilor, respectiv la sinteză. 

Idei asemănătoare apar însă cu mult înainte de 1976, când publică 
Hochstaffl, în lucrările lui Lucian Blaga, în special în Trilogia cunoașterii (1943). 

Blaga consideră că misiunea Metafizicii este tocmai aceea de a studia 
Transcendenta si face referinţe precise la semnificaţia ei kantiană, de obiect în 
sine. În termeni poetici, Metafizica ar reprezenta „încercarea de a trage cu săgeți 
aprinse în bezna transcendentei“. 

Postulând existenţa anumitor facultăţi ale conştiinţei, care ne obligă oarecum 
la transcenderea Existentei, Metafizica devine, în acceptie de teorie a 
Transcendentei, o necesitate a spiritului omenesc. Mai nou, inventatorul 
sociobiologiei, E.O. Wilson, susţine că există gene ale religiozitatii, ceea ce 

necesită un studiu științific al acesteia. Or, obiectul oricărei religiozitati este 
Transcendenta. 

Există în zilele noastre o disciplină științifică, „religiologia“, care se ocupă 
cu studiul acestei probleme. Într-o lucrare recentă (Religionen und Religion, 1986), 
Jacques Waardenburg (consideră religiozitatea ca pe o stare de fapt a omului, 
la fel de normală ca cetăţenia sau naționalitatea. Asa-zisa opoziţie dintre știință şi 
religie este o falsă problemă. Există o știință a religiei, asa cum există și o știință 
a societăţii, prima se numește religiologie, a doua sociologie. Deci religia nu 
contrazice ştiinţa, cum n-o contrazice nici societatea. Este o altă problemă dacă 
anumiţi reprezentanţi ai religiei fac acest lucru, ca şi anumiţi cetăţeni dintr-o 
anumită societate. 

Adaptarea unei asemenea concepţii apropie $i mai mult teologia filosofică 
negativă de Metafizică. Este interesant însă faptul că Blaga, deși face un fel de 
teologie, chiar destul de afirmativă, a fost aspru criticat de teologii ortodocși pe 
motive dogmatice. Or, Blaga însuși era un adept al dogmatismului, a se vedea 
lucrarea Eonul dogmatic. Ce-i drept, şi Blaga atacă religia creștină de câte ori are 
ocazia. Dar opoziţia rămâne totuși relativă. Şi vom vedea de ce. 

Pe linie kantiană, Blaga acceptă faptul că transcenderea Existentei 
determină pe plan logic antinomii. Mai mult, că întreaga cunoaştere a 
Transcendentei încalcă legile logicii si este prin definiţie iraţională. În această 
privință, si el refuză logica lui Hegel, dar face şi mai mult, refuză orice fel de 
logică. Antinomiile pe care Blaga le numește „transfigurate“ nu pot fi încadrate 
în logica lui Hegel, căci ele ar fi astfel soluționate, ceea ce ar însemna pierderea 
caracterului lor misterios. Acelaşi lucru este valabil si pentru religie, pentru 
misterele oricărei religii, căci soluţionarea acestora ar însemna transformarea 
sacrului în profan. Mai mult, Blaga consideră că în spatele fiecărui fenomen se 
ascunde un mister, ceva de genul obiectului în sine, deci ceva transcendent. 

Nu există, firește, două tipuri de intelect, unul enstatic, în cadrul funcţiilor 
sale logice normale, şi altul ecstatic, care evadează din sine, în nepotrivire cu 
funcţiile sale logice, cum credea Blaga, și, din această cauză, nici cunoaștere 
paradisiaca şi luciferică. În realitate, nu este vorba de un nou tip de cunoaștere, 
ci de aceeași cunoaștere care se opreşte fie în faţa unui alt tip de fenomene — cele 
transcendente —, fie în fata limitei de cunoaștere a aceloraşi fenomene, să zicem 
în extensiunea lor cosmică sau în microstructura lor substanţială. 

În acest sens, are dreptate Blaga să vorbească despre cele cinci tipuri de 
mistere: 1) latente, 2) deschise, 3) atenuate, 4) permanentizate şi 5) potentate. Si, 
de asemenea, să vorbească de ,,plus-cunoastere“ şi ,,minus-cunoastere“, aceasta 
în cazul misterului deschis. Or, minus-cunoașterea aceasta a misterului nu este 
altceva decât maniera obișnuită a teologiei filosofice negative de a caracteriza 
transcendentul, misterul religios deschis, sacrul şi respectiv divinul. 

Spre deosebire de Kant si de teologia filosofică negativă, Blaga sparge, ca 
să zicem asa, obiectul în sine sau Divinul într-o infinitate de mistere, de lucrusoare 
în sine şi de ingerasi, cum se procedează frecvent în anumite religii. 

Tot spre deosebire de Kant, care considera, în ciuda acceptării obiectului în 
sine, că procesul cunoaşterii se desfăşoară în limitele Existentei, doar restul fiind 
transcendent, și ca atare ignorabil, la Blaga obiectele cunoașterii paradisiace, adică 
obișnuite, deci ale Existentei ca atare, devin cazuri particulare de transcendenta, 
sunt „mistere latente“ care pot fi oricând deschise prin cunoașterea luciferica. 

Deschiderea unui mister devine la Blaga punerea unei probleme, iar 
existenţa latentă a unei infinitati de mistere, face ca totul să depindă de noul tip 
de cunoaştere luciferică. Ea le actualizează, le potenteaza sau le permanentizeaza. 
Din această perspectivă, având în vedere epocile istorice pe care le cunoaștem, 
ar trebui să considerăm că misterele religioase sunt permanente și nu prea există 
semne de atenuare a lor, indiferent de orice modalităţi sofisticate de cunoaștere. 
Numai în cazuri individuale, în funcţie de vârstă, de şanse sau de sănătate se 
poate vorbi de atenuări, deschideri sau redeschideri ale misterelor religioase. 

Într-un anumit sens, Blaga, prin „spargerea“ de care am vorbit, a obiectului în 
sine si multiplicare la nesfârşit a misterelor, reușește în cele din urmă să le banalizeze. 
Într-o notă la „misterele permanentizate“, el compară filosofia lui Kant cu un Sfinx si 
recomanda sa nu i se rapeasca caracterul de Sfinx, cum au facut-o interpretii. Dar 
dacă Sfinxul acesta fierbe în orice oală si este de ajuns să ridici capacul pentru a-l 
prinde de coadă, mai are el vreo semnificaţie de „sfinx“, de mister ? 

Blaga compară procesul cunoaşterii luciferice cu dramele pasionale ale 
lui Shakespeare care se joacă în cinci acte. Fiecare mister ar trece prin fazele 
amintite și pot fi găsite exemple din istoria descoperirilor științifice care să le 
ilustreze. Dar astfel de „drame“ nu pot fi provocate la comandă, în legătură cu 
orice obiect sau fenomen. Cu toate acestea, ideea are de asemenea un corespon- 
dent teologico-crestin, în legătură cu posibilitatea de a ajunge la credinţă sau de 
a reveni la credinţă, chiar în ceasul al XII-lea, pentru orice persoană umană. 
Posibilitatea, de exemplu, de a primi Sfânta Împărtășanie, de a-și deschide astfel 
calea către misterul religiei creștine. 

Există însă altceva la Lucian Blaga, care nu concordă cu religia creștină. 
Raportul dintre Existenţă şi Transcendenta are la el numai un sens, de la Existenţă 
către Transcendenta. El oferă omului prea multe cunoştinţe si îl lasă să spună 
prea multe despre ceea ce ar trebui să tacă. ÎI depăşeşte si pe Marele Anonim 
care instituise „censura transcendentă“. Descoperă „mistere centrale“ si „mistere 
derivate“ care ar popula tărâmul transcendentei ș.a.m.d. 

În religiile obişnuite, si cea creștină în special, se dovedeşte activă si 
Transcendenta, în ciuda caracterului ei negativ. Mai mult, toate evenimentele 
majore ale Existentei sunt considerate ca activităţi ale Transcendentei, ceea ce 
coincide $i cu perspectiva metafizicii clasice, dar şi cu alte perspective moderniste 
ale parafizicii si ale parapsihologiei. 


XVII. Probleme filosofice, religioase si 
psihologice ale subsistentei 


Cea mai importantă idee care se desprinde din consideratiile metafizice şi 
teologice asupra Subsistentei si a Transcendentei este aceea a distinctiei dintre 
cele două. Într-un anumit sens, Transcendenta este acea parte a Subsistentei care 
transcende Existenţa (în sens ontic). În sens general filosofic, este acea parte a 
Subsistentei care transcende şi restul componentelor sistematice ale filosofiei, 
adică: Fiinţa, Realitatea şi Existenţa Reală. În spiritul Teologiei filosofice nega- 
tive, Transcendenta este negația fiecăreia dintre acestea. Deci este: nonExistenta, 
nonFiinta, nonRealitate si nonExistenţă Reală. Acestea sunt toate negatii abso- 
lute, spre deosebire de negatiile relative dintre restul componentelor. De exemplu, 
Existenta nu este Fiinta, sau Fiinta nu este Realitate, sau Realitatea nu este Existenta 
Reală. Subsistenta, dimpotrivă, le cuprinde pe toate, căci numai ea este Totul si 
Unul, to pan kai to hen. 

Din aceasta cauza, in legatura cu Divinitatea, nu numai din perspectiva 
teologiei filosofice negative, dar si a celei pozitive crestine, termenul de referinta 
nu este Subsistenta, ci Transcendenta. Aceasta infirma toate consideratiunile de 
plasare a Divinitatii pe coordonatele altei componente sistematice. Divinitatea 
nu este de ordinul Existentei, dar nici al Fiintei, Realitatii sau Existentei Reale. 
Toate încercările de acest gen au la bază analogii nepermise si superlative: 
Existenţă Absolută, Fiinţă Perfectă, Realitate Suprema, Existenţă Superreala. 
Motivul îl constituie şi caracterul inefabil al Transcendentei care presupune 
analogia ca metodă de exprimare. 

Cu totul alta este însă situaţia în cadrul filosofiei indiene, despre care nu ar fi 
fost cazul să vorbim în cursul de filosofie contemporană, căci este o filosofie şi 
respectiv religie precreştină. Fa a fost însă adoptată, în forme simplificate, de filosofii 
mișcării New Age, dar si de alte orientări filosofice cvasiindependente, cum este 
antroposofia lui Rudolf Steiner. Există si în Bucuresti o Societate Antroposofică. 

Divinitatea supremă indiană are atributele Divinitatii creştine. Brahman 
este Inexprimabilul, ceea ce sugerează poziţia Teologiei Negative. Este Unul, 
Totul, Absolutul. Popularizatorii moderni ai filosofiei indiene insistă pe aceste 

aspecte. Mai putin însă pe Eternitate, căci Divinitatea indiana se trezește, ca 
dintr-un somn, constatand ca in jur nu exista nimic. Eterna este, mai degraba, 
vesnica amintire a acestei Divinitati. 

Pentru mai multă analogie cu religia creştină se vorbește chiar de o trinitate, 
numai că aceasta este primitivă, presupunând un tată, o mamă și un fiu. 

O primă remarcă se referă la faptul că Divinitatea indiană nu este 
transcendentă, ceea ce o deosebește fundamental de cea creştină. Brahman este 
Subsistenta, este Totul, dar un Tot care, din perspectivă filosofică, nu se ridică 
deasupra Existentei. Mai mult, el este un amestec de ființă, gândire şi simtire 
indistincte. Divinitatea, în orice caz, străbate nu atât Totul, cât Lumea înconju- 
rătoare: obiecte, plante, animale și oameni. Ceea ce înseamnă primitivism religios, 
indistinctie între sacru și profan. 

O a doua remarcă se referă la trinitate. Cea indiană este permanentă și 
simultană, cea creştină se manifestă numai sporadic. Ca atare, în Noul Testa- 
ment, s-a manifestat într-o singură împrejurare, legată de viata lui lisus Hristos. 
Împrejurarea necesită explicaţii filosofice care nu mai au legătură decât analogică 
cu o trinitate filială. Aici este vorba de două elemente esenţiale: de Transcen- 
denta si Existenţă. Ultima fiind înţeleasă ca unitate de bază a celorlalte 
compartimente filosofice. Imprejurarea este legată de trecerea Transcendentei în 
Existenţă prin intermediul unei entităţi de legătură care, fiind de natura ambelor, 
presupune Subsistenta. 

Trecerea Transcendentei în Existenţă s-a realizat analogic printr-o Nastere, 
dar în condiţii deosebite. Nou-născutul având particularităţi divine, de ordinul 
Transcendentei, ceea ce determină exprimarea lor prin enunturi paradoxale, 
incompatibile cu principiile logicii tradiţionale. Transcendenta pătrunde în 
Existenţă, dar nu se poate identifica cu aceasta, căci sacrul nu se poate confunda 
cu profanul. Din această cauză, a fost necesară Înălţarea, deci despărțirea din 
nou a Transcendentei de Existenţă, în vederea unei viitoare reîntâlniri. Atât în 
cadrul Naşterii, cât şi al Înălţării intervine efectiv entitatea intermediară care în 
restul vieţii lui lisus apare sporadic. 

Facem abstracţie aici de semnificația creștină a acestei împrejurări legată 
de mântuirea omenirii, dar remarcăm rolul activ al Transcendentei. În religia 
creştină sunt şi cazuri de ființe umane care, prin credinţă puternică, devotament, 
abstinenta si, fireşte, viaţă morală, au dobândit gratia divină, adică au avut revelații 
ale Divinitatii, mijlocite, principial, de aceeași entitate intermediară. Fără această 
mijlocire nu poate fi dobândită revelaţia. Ea are caracteristici transcendentale şi 
este practic inexprimabilă sau descriptibilă parţial prin analogie sau reamintirea 
unor evenimente relatate în Biblie. Prin propria sa voinţă sau iniţiativă nimeni nu 
poate constrânge Divinitatea, respectiv Transcendenta, la nici un fel de mani- 
festari. Nu le este dat decât celor „aleși“, după criterii imposibil de precizat, sa 

aibă revelații ale Transcendentei. Este vorba de revelații mistice si nu filosofice, 
respectiv speculative. 

In filosofia indiană, situaţia este tocmai inversă și aceasta din mai multe 
puncte de vedere. Cosubstantialitatea fiinţei umane cu Divinitatea care o cuprinde, 
devine o problemă de conştiinţă. Divinitatea fiind Totul şi omul este Dumnezeu, 
doar atât că nu poate să realizeze acest lucru decât prin anumite eforturi, și anume 
asupra lui însuși. 

Aici intervine un aspect specific al filosofiei indiene. Transcendentul creștin 
apare în postura transcendentalului indian. Meditatia mistică creştină este 
transcendentă, urmăreşte trecerea dincolo de ceea ce este omenesc şi profan. 
Meditatia mistică indiană este transcendentald. 

Meditatia transcendentală practicată în Occident si la noi nu este o simplă 
metodă de relaxare, ci şi o doctrină filosofico-religioasă. Ea se bazează pe aspectul 
subsistential al Divinitatii care presupune autocunoașterea fiecărei fiinţe umane. 
Ca metode se folosesc sugestia și hipnoza, respiratiile ritmice şi pronunția de 
mantre. Ca rezultate se obţin ameliorări ale unor afecţiuni şi o stare generală de 
mulțumire cu orice. Un fel de nepăsare care, evident, diminuează efectele nocive 
ale mediului înconjurător. Mantrele se fixează după anumite tabele indiene cu 
împărţirea corpului în zone corespunzătoare câte unei vocale. În funcţie de 
obiectivele urmărite, între combinaţiile de vocale se intercalează consoane sau 
grupuri de consoane pentru alcătuirea unor cuvinte pronuntabile uşor în cadrul 
şedinţelor de meditaţie. 

Meditatia transcendentală autentică, orientală, se bazează pe tehnica indiana 
de regresie a fiinţei umane spre stările primare, animale si vegetale de identificare 
mistică cu Divinitatea. Un proces de pierdere treptată a conștiinței individuale si 
apoi a individualitatii, pentru obţinerea stării de confundare cu Totul, respectiv 
cu Unul si Absolutul. Identificarea aceasta poate să fie relativă, cu reveniri la 
starea de conștiință sau absolută, care echivalează cu moartea. 

Practicarea ascezei totale nu este la îndemâna oricui. Mai există o cale, 
mult mai comodă, comentată pe larg de Occidentali. Reîncarnarea. Ea are la 
bază conceptul indian de karma, care înseamnă „activitate“ sau „acţiune“, dar și 
lege cauzală, destin sau predestinare, atât cosmică, cât şi umană. Fa are o doză 
de inefabil, fiind oarecum independentă de Divinitate, pe care o si determină la 
acţiune. 

Conform karmei, tot ceea ce există este activ, în ciuda unor aspecte de 
inertie. În al doilea rând, nu există activitate care să nu se modifice, si anume în 
sens progresiv sau regresiv. 

În privinţa vieţii omului, ea nu este altceva decât propria sa activitate. 
Fiecare om este pentru el însuşi propria sa karma. Tot ceea ce un om are, ceea ce 
este sau va fi depinde de activitatea sa, este un rezultat al ceea ce a făcut sau 

face. Bucuria sau suferinta sunt rezultatele activitatii anterioare determinate de 
actiuni bune sau rele. Binele sau raul sunt in functie de actiunile care tind sa 
înlăture limitele individuale si favorizează progresul omului spre Divinitate sau, 
dimpotrivă, împiedică acest proces. 

Aceasta este nota, considerată de umanism, a filosofiei indiene adoptată și 
în antroposofie, care este un fel de înţelepciune a omului bazată pe el însuşi. 

Există o mulţime de justificări ale reîncarnării. Cea mai pragmatică şi lipsită 
de subtilitati rezidă în imposibilitatea realizării unei karme perfecte într-o singură 
viaţă și, firește, speranţa, transformată în credinţa în mai multe vieţi. Ceea ce 
n-ar fi rău, va zice oricine. Mai ales că vieţile acestea nu se petrec în Transcen- 
denta, ca cea sperata de creștini, ci aici pe pământ, deci în Existenţă, căci Existenţa 
la indieni tine de Subsistenta, deci de divinitate. 

Există explicaţii ale reîncarnării prin nemurirea sufletelor, altele prin 
existența a mai multor tipuri de suflete si spirite, iar altele prin existenţa mai 
multor tipuri de corpuri (materiale, astrale, eterice etc.). La indieni sunt grade de 
reîncarnare si la nivel animal, vegetal, mineral. 

Seria reîncarnărilor continua până la eliberarea treptată de dorinţă, egoism 
şi ignoranță, până la identificarea cu Divinitatea de tip indian care este Subsistenta 
în acceptie mistico-religioasă. 

S-ar putea considera că Subsistenta si Transcendenta rămân totuşi domenii 
filosofice legate mai mult de credinţe religioase, indiferent cum le considerăm, 
ca eterne, dar neevoluate, sau ca fiind destinate pieirii și reactivate întâmplător 
în filosofiile occidentale. Dar lucrurile nu stau chiar atât de simplu. 

Meditatia si revelaţia, transcendente sau transcendentale, sunt realităţi 
incontestabile, ca şi hipnoza si autosugestia. Există aparate moderne, deci mijloace 
psiho-tehnice de înregistrare ale activităţii scoarţei cerebrale. Ea emite unde alfa 
cu frecvenţa între 8 şi 14 hertzi. În starea de meditaţie frecvenţa este cuprinsă 
numai între 9 şi 12 hertzi, ceea ce coincide cu o concentraţie maximă. Vindecările 
miraculoase realizate cu astfel de mijloace impun si încărcătura filoso- 
fico-religioasă aderentă. 

În acest context trebuie amintită si psihologia transpersonală. Stanislav 
Grof în lucrarea Royaumes de l'inconscient humain, Monaco, 1983, demonstrează 
experimental existenţa unui plan transpersonal al conștiinței, adică o extindere a 
câmpului acesteia dincolo de limitele convenţionale ale organismului şi psihicului 
uman. Acesta este si planul inconştientului colectiv al lui Jung. Este o conștiință in 
care individul se simte reunit cu cosmosul ca totalitate prin intermediul unui spirit 
universal transcendent. Grof a studiat problema mai ales ca psihiatru, folosind şi 
unele substanţe psihedelice de tip LSD. El a condus circa 3.000 de ședințe de 
terapie psihedelică la care au participat aproape 2.000 de psihiatri din Europa şi 

Statele Unite. Aceleași efecte le-a obţinut prin exerciții de meditaţie Zen, prin hipnoză 
şi autosugestie. 

În urma rezultatelor obţinute, Grof a elaborat o cartografie a inconştientului 
care cuprinde trei câmpuri: 1. câmpul experienţei psihodinamice, asociat cu 
evenimente din prezentul si trecutul persoanei; 2. câmpul experienţei perinatale 
si 3. câmpul experienţei transpersonale. 

În legătură cu ultimul, Grof semnalează mai multe tipuri de experienţe 
transpersonale. Este vorba, în primul rând, de expansiunea temporală a conştiinţei 
realizată prin regresii în timpuri ancestrale şi reîncarnări succesive, clarviziune 
şi călătorii în viitor. 

Experiențele de genul acesta au favorizat adoptarea reîncarnării ipotetice 
indiene ca fapt real. Există, firește, şi alte explicaţii legate de un fel anumit de 
existenţă a gândurilor și reprezentărilor în cadrul ipoteticei materii noesice. Con- 
form acestei ipoteze n-ar fi necesar ca subiectul experienţei să mai fi trăit el 
însuși cândva, ci să reproducă doar în anumite stări, amintirile nemuritoare ale 
altor persoane decedate. 

Un alt tip de fenomene este legat de expansiunea spaţială a conştiinţei 
care pune în evidenţă: transcendenta eului în relaţiile interpersonale, identificarea 
cu animale și vegetale, conştiinţa planetară și extraplanetară, experienţe în afara 
corpului, telepatie ş.a.m.d. 

În fine, contracția spaţială a conştiinţei conduce la conștiința organică 
realizată si de yoghini și posibilitatea autoactiunii prin gândire asupra diferitelor 
organe. 

Toate aceste tipuri de experienţe pun în evidenţă continuitatea de tip 
subsistential al Existentei Reale, respectiv a lumii înconjurătoare cu întregul 
Cosmos, prezent, trecut şi viitor. Există însă alte experienţe macro- și microfizice 
care pun în evidenţă mai degrabă Transcendenta, cu toate determinatiile ei. 


XVIII. Probleme cosmologice, cosmogonice si microfizice 
ale transcendentei 


Cosmologia si cosmogonia sunt discipline filosofice subordonate 
ontologiei. Începând cu lucrarea Principiile matematice ale filosofiei naturale 
(1687) a lui Isaac Newton, ele au început să fie subordonate tot mai mult 
astronomiei, desi nu se confundă cu aceasta. Astronomia studiază structura 
universului observabil şi mişcările actuale ale corpurilor cereşti, în timp ce 
cosmologia se referă la structura universului în genere, iar cosmogonia la evoluţia 
acestuia în trecut si viitor. 

Mai nou, cosmologia si cosmogonia au legătură si cu astrofizica. Ultima 
ocupându-se cu structura fizică a corpurilor cereşti pe baza analizei spectrale, 
dar și cu structura fizică sau compoziţia spaţiilor dintre corpurile cereşti. În fine, 
cosmologia este legată şi de teoria relativității a lui Einstein (a se vedea ultimul 
capitol al lucrării cu acelaşi nume), dar şi de alte teorii generale ale fizicii. 

Important este faptul că, până la începutul secolului nostru, Universul era 
imaginat ca o sferă a stelelor vizibile, compusă din constelații și nebuloase. Abia 
prin anii 1920 s-a putut dovedi că așa-numita „Cale Lactee“ reprezintă o galaxie, 
compusă dintr-un număr imens de stele (150 de miliarde). 

Cu timpul, mai precis după 1923, Edwin Powell Hubble (1889-1953), 
reuşeşte să aducă argumente în favoarea tezei că nebuloasele sunt galaxii 
asemănătoare Căii Lactee. Aceasta, prin descoperirea unei stele în nebuloasa 
Andromeda. Nici astăzi nu sunt de acord toţi astronomii cu acest lucru. Nici 
Hobble nu era sigur de interpretare. 

S-au descoperit apoi roiurile de galaxii, care complicau și mai mult tabloul 
cosmologic. Si, în fine, aparenţa expansiunii Universului galactic. Aceasta, prin 
interpretarea deplasării spre roșu a spectrelor galactice suficient de îndepărtate, în 
analogie cu efectul Doppler. Conform legii, numită a lui Hubble, toate galaxiile se 
îndepărtează cu o viteză proporțională cu distanţa lor. În fine, ipoteza big-bang-ului 
oferă o imagine explozivă a Universului care ar trebui să fie urmată de o implozie. 

Să discutăm câteva dintre implicaţiile acestor teorii. Cosmologic, acceptarea 
galaxiilor si a roiurilor de galaxii a ridicat problema omogenitatii Universului 
din punct de vedere cantitativ şi calitativ. 

S-a constatat ca in orice directie Universul observabil este plin cam in 
aceeaşi proporţie cu galaxii şi metagalaxii. Ce se găsește însă dincolo de limita 
observabilă ? Prin extensiune analogică se consideră că şi Transcendenta cosmică 
ar fi populată cu astfel de galaxii. Din punct de vedere calitativ, situaţia este 
aceeași: galaxii, radio galaxii, quasari, pulsari si găuri negre. Deci, $i Transcen- 
denta cosmică ar avea aceleași caracteristici. 

Ipoteza exploziei originare aduce elemente cosmogonice inedite. Indiferent 
unde, ar trebui să existe o graniță de expansiune provenită din valul cel mai îndepărtat 
al exploziei. Dar atunci apare imediat întrebarea ce ne putem imagina că ar fi 
dincolo de această limită. Dacă spaţiul şi timpul sunt relative si în funcţie de mate- 
ria în expansiune, în Transcendent nu există spatiu si timp. Ne putem totuși imagina 
şi alte explozii, de ce să fie a noastră singura ? Dar explozii în ce ? În Nimic. 
Această ipoteză trasează o limită care separă net Existenţa de Transcendenta, ceea 
ce discreditează şi imaginea Subsistentei, a Totului, care, oricât de divers ar fi, nu 
e separabil in doua. Existenta devine astfel ceva care respira, in sens parmenidian, 
un altceva care ar fi transcendent, iar Subsistenta ar fi unitatea acestor procese de 
trecere sau pendulare între Existenţă si Transcendenta, între ceva şi nimic. 

Pe acest fundal se înscriu toate variantele de sisteme cosmolo- 
gico-cosmogonice: 1. Finit-stationar, de tip prestiintific cu Transcendenta 
incognoscibila şi posibil creationista; 2. finit-nestationar, cu posibilităţi expan- 
sive prin explozie, cu Transcendenta neantizata; 3. infinit-stationar cu Subsistenta 
omogena de tip existential; 4. finit spatial, dar infinit in timp, de genul Universului 
einsteinian sau cilindric si 5. infinit și nestationar. Diversitatea acestor variante 
poate fi urmărită la Jacques Merleau-Ponty, Cosmologia secolului XX, Ed. 
Științifică şi Enciclopedică, Bucuresti, 1978. 

Mai importantă este ultima variantă care presupune Transcendenta doar 
principial omogenă cu Existenţa, deci ca fiind pe plan gnoseologic cognoscibilă, 
dar necunoscută încă, fără a fi pur si simplu identică cu aceasta. Mai mult, 
Transcendenta nu se reduce la acea limită extensivă a observabilitatii, ci tine şi 
de limita intensivă a cunoaşterii în genere, a mijlocelor de observaţie. 
Transcendentul poate să fie mult mai apropiat de pământ decât Soarele sau poate 
să fie chiar pe Pământ sau în Pământ. Găurile negre nu sunt mai misterioase 
decât Triunghiul Bermudelor. 

Important este că aici ne găsim în zone limită ale cunoașterii care tran- 
scend existentialul si produc dificultăţi logice de interpretare. Sunt zone de 
interferenţă nu numai între cunoscut şi necunoscut, ci între cunoaștere și depășirea 
cunoașterii, transcenderea ei. Ceea ce înseamnă și o îmbogăţire a Subsistentei cu 
ambele tipuri de sistente. 

Variantele cosmologico-cosmogonice pe linie temporală diversifică 
Subsistenta în Protosistenta transcendentă, în Persistenta existenţială şi Episistenta 
transcendentă. 

Persistenta existenţială este firește efemeră, dar durata ei de miliarde de 
ani, faţă de istoria de câteva mii de ani a omenirii, ne obligă să o considerăm ca 
si când ea ar fi Totul, adică Subsistenta, şi ne obligă să considerăm că şi Restul, 
ar semăna cu această efemerida. El seamănă, fireşte, dar numai aici si acum (hic 
et nunc). 

Varianta Universului infinit şi nestationar este cea mai convenabilă din 
perspectiva Subsistentei, dar singura acceptabilă şi eficientă este cea 
finit-stationara. Aceasta, pentru cel putin un miliard de ani. Timp în care, daca 
am trăi, tot observând cerul am putea fi siguri, de exemplu, că o galaxie spiralică 
se înfășoară sau se desfăşoară. Până atunci însă, pentru noi, este ca şi când spirala 
respectivă ar rămâne nemiscata. 

Acestea sunt problemele macroscopice, extensive ale Transcendentei. La 
fel de spectaculare sunt însă și cele microfizice, intensive. Şi acestea sunt legate 
de praguri limită ale cunoașterii, ivite tot pe la începutul secolului nostru o dată 
cu descoperirea particulelor elementare. 

Principiul complementarității al lui Niels Bohr se referă la faptul ca 
fenomenele microfizice nu pot fi descrise decât făcând apel la două teorii diferite, 
cea corpusculară și cea ondulatorie care se referă în mecanica clasică la fenomene 
diferite: la particule si la unde. Descrierile sub formă de particulă şi undă sunt 
complementare. Ambele sunt necesare, dar nici una dintre ele nu este suficientă. 
Pe de altă parte, acceptarea lor simultană este imposibilă, căci descrierile sunt 
contradictorii. Ceea ce este corpuscul nu poate fi undă și invers. Aspectul 
contradictoriu al descrierii este evident. 

Fenomenele cuantice au, prin însăşi natura lor, un caracter statistic. Relațiile 
de nedeterminare sau incertitudine ale lui Heisenberg se bazează pe faptul că 
este imposibil să se măsoare cu precizie, în acelaşi moment, poziţia şi viteza 
unui electron. 

Incertitudinea electronului se poate exprima și prin faptul că precizarea 
vitezei implică pierderea preciziei de localizare a poziţiei și invers. Acesta înseamnă 
o transcendere a situaţiei obișnuite în care una se precizează pe cealaltă. 

Transcendenta impune aici un alt mod de gândire, în cadrul căruia să fie 
acceptate enunturi contradictorii, corespunzătoare situaţiilor microfizice 
opozitionale. 

Fenomenele microfizice sunt transcendente în sensul noumenal al lui Kant. 
Chiar contradictoriu fiind, electronul rămâne doar conceptibil. El nu se arată si 
nu este ca atare existent. Rămâne un obiect în sine, despre care avem doar 
informaţii contradictorii. Având în vedere însă faptul că tot ceea ce există este 
alcătuit din particule elementare, Existenţa obișnuită este dedublată de o 
Transcendenta microfizică. Ele împreună alcătuiesc Subsistenta. Ceea ce nu 
înseamnă însă că nu ar exista și alte praguri, sub cel microfizic. 

Principial, in ambele sensuri, macrofizic $i microfizic, Transcendenta trebuie 
conceputa infinit. Daca exista fiinte macroscopice, pentru ele tot Universul nostru 
vizibil poate fi conceput ca o particulă invizibilă, asa cum concepem noi electronul, 
care ar putea fi un univers al fiinţelor microfizice. Între fiinţele unor astfel de 
universuri n-ar putea să existe nici un fel de legătură. În primul rând, fiindcă, 
dispunând de logici diferite, ele nu s-ar putea înţelege. 

Au existat totuşi încercări de construcţie ale unor logici ale mecanicii 
cuantice care însă, nu trebuie să uităm, sunt totuşi logici ale noastre despre 
domeniul microfizic, după cum vor fi existând și logici ale fiinţelor microfizice 
despre noi. Deci logicile acestea ne înlesnesc înţelegerea între noi, şi anume 
într-un mod cu totul convenţional. 

De genul acesta este „logica mecanicii cuantice“ a lui Garrett Birkhoff şi 
J. von Neumann, „logica complementaritatii a lui P. Destouches-Février sau 
„logica dinamică a contradictoriului“, a lui Stefan Lupaşcu, publicată si la Ed. 
Politică în 1982. Ea pare inspirată din Trilogia cunoașterii a lui Lucian Blaga 
care vorbea despre actualizarea si potentializarea misterelor. 

Logica lui Lupascu este o logică modernistă de tip simbolic, care se 
întâlneşte pe acest teren cu logicile intuitioniste, în speţă a lui A. Heyting, în care 
nu mai este valabilă legea tertului exclus si a dublei negatii. Logica intuitionista 
corespunde matematicii transfinite a intuitionistilor, respectiv transcendentei 
matematice. Între șiruri de numere infinite nu mai este valabilă legea tertului 
exclus. Şirul zecimalelor lui x este infinit. Din acest şir ar trebui să facă parte si 
suita 123456789 sau să nu facă parte — tertium non datur. Prin demonstraţie 
indirectă se neagă negația. Deci nu este adevărat că suita respectivă nu face 
parte din șir şi deci face parte. Dar, zic intuitionistii, acest lucru nu poate fi dovedit 
niciodată, deci este ca si când n-ar face parte. Ceea ce înseamnă faptul că aici nu 
mai este valabilă legea tertului exclus si nici a dublei negatii. 

Lupaşcu consideră că în logica microfizicii nu mai este valabilă nici legea 
noncontradictiei şi nici măcar legea identităţii. Oricărui fenomen îi este asociat 
întotdeauna un antifenomen, astfel încât unul dintre ele este actualizat prin 
potentializarea celuilalt și potentializat prin actualizarea celuilalt. Este evident că 
Lupaşcu merge mai mult pe linia modelării logice a principiului de nedeterminare 
decât a complementaritatii din lumea microfizica. 

Prin fenomen și contrafenomen, Lupaşcu înţelege corpuscul si undă, deci 
cele două forme de manifestare ale electronului. Alături de potentializare si 
actualizare, el mai introduce o stare T care nu este nici actualizare, nici 
potentializare sau este o stare de semipotentializare şi semiactualizare. Aceasta 
ar fi o variantă de logică a Transcendentei microfizice. 

Indiferent însă de varianta logică, ceea ce se petrece în Transcendenta 
microfizică diferă de ceea ce se petrece în Existenţă si cantitativ, şi calitativ, 

ceea ce face ca și modul nostru de a gândi asupra fenomenelor microfizice să fie 
diferit. Cum ar gândi însă nişte fiinţe transcendente e greu de imaginat. 

Ufologia, în măsura în care ne este accesibilă, căci astăzi toate cercetările 
tehnico-stiintifice sunt secrete, ne oferă exemple de comportari ale OZN-urilor 
imposibil de explicat. OZN-urile sunt, ca să folosim imaginea poetică a lui Blaga, 
săgeți aprinse care provin din Transcendenta în Existenţă. Noi nu stim nici ce 
sunt, nici de unde vin şi unde se duc si, mai ales, de ce fac toate acestea. La fel 
de enigmatice sunt şi întâlnirile de gradul III cu extratereştri. Totul pare lipsit de 
sens, ceea ce le si conferă veridicitate, căci Transcendenta trebuie să fie de 
neînțeles. 

Problema cea mai importantă pe care o ridică ufologia este însă aceea a 
transcenderii timpului. Distanţele cosmice sunt atât de mari încât parcurgerea 
lor cu viteza luminii, ceea ce este de neimaginat, nu ne-ar putea permite nici 
măcar deplasări în galaxia noastră. Or, se pare că sistemul solar e nelocuit în 
afară de noi. Extratereștrii vin mai degrabă din timp decât din spaţiu. Altfel spus, 
vin în acelaşi spaţiu, dar din alte timpuri, din trecutul îndepărtat sau din viitorul 
îndepărtat. Din această perspectivă, Existenţa temporală este un fel de prezent 
prelungit în trecutul istoric si în viitorul previzibil. Deci, ea este Existenţă numai 
pentru noi. Pentru alte fiinţe ar putea să fie Transcendenta. De exemplu, pentru 
ființele care au fost pământenii cândva, în ipoteza degenerării lor actuale, sau 
pentru pământeni care vor fi, în ipoteza progresului lor neîntrerupt. Dar aceasta 
ar însemna existența unor lumi temporale paralele între care s-ar putea „călători“. 
„Călători“ este un fel de a zice, mai degrabă ar fi vorba de trecere dintr-o lume in 
alta. Prin care se si explică aşa numitele „dispariţii“ de nave maritime şi aeriene, 
dar si de alte obiecte si fiinţe. Acelaşi lucru îl fac si OZN-urile care au capacitatea 
de a se face nevăzute. Oricum, aceste treceri sunt legate de fenomene luminoase: 
intensificări, diminuări, schimbări de colorit, curburi — toate inexplicabile. 

Dar să vedem ce ne spune logica, mai precis logica fenomenelor luminoase 
în varianta lui Lupaşcu, să zicem. Oricărui fenomen îi corespunde un antifenomen 
(dovadă: antiparticulele). Orice Univers, deci si al nostru, are un Anti-Univers, 
care însă nu sunt diferite, ci actualizarea unuia determina potentializarea celuilalt 
si invers. Fiind vorba de o logică a energiei este normal ca trecerile să se facă cu 
degajări şi respectiv absorbtii de energie cu manifestări luminoase din cele mai 
stranii. Problema ar fi aceea de a le putea produce şi, fireşte, controla. 

Aceasta ar fi una dintre perspectivele trecerii din Existenţă in Transcendenta 
si invers. Perspectivă interesantă din punct de vedere filosofic, indiferent dacă se 
admite sau nu Existenţa Reală a fenomenelor care au condus la aceste interpretări. 


XIX. Problema existentei autentice 


Din toate perspectivele pe care le-am avut in vedere, perspective cu 
implicatii general filosofice, s-a dovedit ca Transcendenta este ceva care depaseste 
Existenta, o transcende. Într-un fel sau altul (metafizic, teologic, religios, 
psihologic, cosmologic, cosmogonic sau chiar ufologic), Existenţa se dovedește, 
atât în spaţiu, cât şi în timp, mult mai restrânsă decât Transcendenta. Ceea ce este 
dincolo şi ceea ce este dincoace de noi, oricât ar fi de extins în spaţiu si timp nu 
se identifică însă cu Subsistenta, care este Unul şi Totul, deci care cuprinde atât 
Transcendenta, cât si Existenţa. Ultima, datorită omului, si unor condiţii prielnice, 
oricât de restrânsă ar fi, se poate extinde, pătrunzând tot mai adânc în 
Transcendenta. 

Din perspectiva filosofiei sistematice, dupa o teorie a Subsistentei, 
completată cu dimensiunile Transcendentei, ar urma o teorie a trecerii Subsistentei 
în Existenţă. Această trecere ar coincide cu un fel de istorie prescurtată a 
modalitatilor de arătare, de a se face vădită a Subsistentei, și anume de a se face 
vădită pentru Sine, căci ea este Totul. Ar însemna, în termeni hegelieni, o 
despărțire a Sa de Sine în cadrul Ei înseși. Despartire care ar coincide cu 
existentializarea unei infime parti a ei şi transcendentalizarea Restului ei, astfel 
încât acea infimă parte să devină treptat un fel de oglindă a Sa pentru o parte tot 
mai cuprinzătoare din Sine. 

Această situaţie poate fi imaginată și pentru parti restrânse ale Subsistentei, 
la nivelurile sistemelor solare, galactice, metagalactice sau ale Universurilor 
cosmice, neavând nici o semnificaţie aparte pentru Subsistenta ca atare, ci doar 
pentru noi, care suntem părţile infime ale acestei infimitati existenţiale. Singura 
sau una dintre nenumărate altele — problema care nu ne mai interesează în 
continuare. Aceasta, pentru faptul că noi, oricum, ne comportăm ca și cum am fi 
singuri în Universul acesta. 

Teoria Existentei, ca orice altă teorie filosofică, necesită precizarea 
prealabilă a domeniului de investigaţie. O primă problemă, în sens aristotelic, 
este aceea de a preciza ce este (ti esti) Existenţa şi anume Existenţa ca atare pe 
care am mai numit-o şi Existenţa brută; distinctă de Fiinţă și Realitate, ca şi de 

Existenţa Reala. Ce este, în termeni actuali, Existenţa autentică si cum poate fi ea 
surprinsă, respectiv separată de restul domeniilor amintite. 

În istoria filosofiei contemporane există o orientare numită ,,existentialism“, 
care, aşa cum o arată şi numele, face chiar mai mult decât o teorie a Existenţei, și 
anume reduce întreaga filosofie la această teorie. Mai precis extinde domeniul 
Existentei şi asupra Fiintei, Realităţi şi Existentei Reale. 

Ambele tendinţe, de separare a Existentei autentice $i de extindere a ei, 
vor produce dificultăți serioase de interpretare atât autorilor existentialisti, de 
orientări uneori cu totul opuse, cât mai ales celor care citesc operele acestora. 

Primul existentialist este considerat danezul Sören Kierkegaard 
(1813-1855). Mai precis, părintele sau inspiratorul existentialismului. Cele mai 
importante lucrari ale sale sunt: Entweder-Oder (Sau-Sau), 1843; Der Begriff 
der Angst (Conceptul de angoasa), 1844; Stadien auf dem Weg des Lebens (Stadii 
pe calea vietii), 1845; si Der Augenblick (Clipa), 1855. Majoritatea celorlaltor 
lucrari sunt teologico-religioase. Toate lucrarile au fost semnate cu pseudonime, 
pentru a dovedi ca autorul nu intentiona nimic personal prin publicarea lor. 

La Kierkegaard apar cateva acceptiuni ale Existentei care vor deveni 
traditionale. Cea mai importanta este identificarea Existentei autentice cu Existenta 
umană (Dasein sau Menschsein). Omul fiind singura fiinţă conştientă de Existenţa 
sa. O altă caracteristică o constituie despărţirea Existentei autentice umane de 
viaţa socială, adică de Existenţa Reală. Existenţa autentică este strict individuală, 
este o trăire singulară. Omul, aruncat în Lume, trăieşte viaţa speciei şi a 
colectivităţi, determinată de condiţii materiale exterioare. El trăieşte pentru alţii, 
nu pentru Sine. Existenţa autentică presupune raportarea Sinelui la Sine, afirmarea 
Sa de Sine însuși. Trăirea aceasta a Sinelui este o mişcare, un proces, o devenire 
de Sine, contrară dialecticii hegeliene care presupune o transformare în altceva 
sau o raportare la altceva. Existenţa autentică, fiind trăire individuală nu are 
nimic comun cu Fiinţa si Realitatea, adică nu este conceptibilă, deductibilă sau 
previzibilă. Nimeni nu poate să aibă trăirea altuia sau viaţa altuia, căci nu există 
indivizi identici. Fiecare isi are Sinele său și propria lui angoasă — îngrijorarea 
fata de soarta Sinelui său. Ea poate fi împărtășită altuia, dar nu poate fi trăită de 
altul, căci nu poate fi comunicată decât partial. 

Angoasa este o criză a Sinelui în fata finitudinii sale, a libertăţii sale, care, 
prin acţiunea sa teribilă îl pune în fata alternativei (sau-sau) de alegere sau a 
păcatului, sau a mântuirii. Angoasa presupune conştiinţa de sine a omului, 
înțeleasă ca disperare a trăirii, pe care n-o pot avea îngerii sau animalele. Este o 
formă de arătare, de ex-sistenta autentică a trăirii, care constientizeaza ca atare şi 
durata sau clipa. Acest atom de eternitate care împarte timpul în trecut şi viitor. 
Existenţă autentică are numai prezentul, care este însă o clipă — clipa trăirii 
autentice. Dar clipa este trecere care nu poate fi oprită, este devenire, ca și trăirea. 

Existenţa umană în genere, ca proces, are mai multe trepte sau stadii, 
reductibile la trei. Un stadiu estetic, în sensul kantian al cuvântului, unul etic și 
unul religios. Stadiul etic reprezintă o reintegrare a omului în Existenţa Reală, 
care nu poate fi numai trăire individuală, clipă originală, ci repetabilitate in 
condiții asemănătoare de viata comună. lar stadiul religios este depășire, trecere 
dincolo, transcendere a individualului spre universal, a finitului spre infinit, a 
timpului spre eternitate și a relativului spre absolut, a conceptibilului spre 
paradoxal şi absurd, a raţiunii spre credinţa în Transcendentul identificat cu 
Dumnezeu. 

În ciuda operei sale considerabile, Karl Jaspers (1883-1969) nu aduce 
mare lucru pe linia existentialista. La noi a apărut Karl Jaspers, Texte filosofice, 
Edit. Politică, 1986. El porneşte tot de la Existenţa Reală, de la Lume, pe care 
n-o considera Existenta pripriu-zisa (eigentliche Existenz). Orientarea in lume 
este încercarea omului de a reuși si de a înţelege rostul acesteia, al fiintarii 
(Seiende) făcând apel la orice tip de cunoaștere, de la științe până la filosofie. În 
termenii nostri, Jaspers porneşte de la Realitate spre înţelegerea Existentei Reale, 
ceea ce este corect. Dar nu ajunge decât la Existenţa determinată (Dasein), la 
Existenţa contextuală, aici şi acum, care nu este o Existenţă propriu-zisă. Limba 
germană permite un joc lax cu termenul Sein, traductibil prin „fiinţă“, dar care 
nu corespunde Fiinţei clasice, ci are sens existential. 

Existenţa propriu-zisă nu se obţine pe calea orientării in Lume, ci prin 
„iluminare“, Existenzerhellung. Iluminarea, sesizarea, surprinderea Existentei 
autentice se face spontan în situaţii limită de viaţă (moarte, suferinţă, luptă, 
dragoste, culpă). Atunci se petrece un fel de salt (Sprung) datorat angoasei sau 
îngrijorării (Sorge). Un salt de la Existenţa Reală la Existenţa propriu-zisă. 

Constiinta Existenţei, obţinută prin iluminare, permite comunicarea ei $i 
deci comuniunea cu alte Existente propriu-zise și totodată transcenderea ei. 

Teoria procesului de trecere de la Existenţa Reală sau Lume la Existenţa 
propriu-zisă, prin conștiința Limitei și a Esecului, spre Transcendenta constituie, 
după Jaspers, obiectul filosofării spre deosebire de simpla „filosofie“. 

Conceptul de Existenţă propriu-zisă rămâne la fel de vag. O trăire iraţională 
şi practic inexprimabilă. O trăire comunicabilă pe linie sentimental-afectivă prin 
realizarea unei comuniuni de tip erotic. 

Jaspers scria atractiv şi făcea numeroase referinţe la starea actuală a 
omenirii, la starea de Dasein şi chiar la situaţii concrete ale Germaniei naziste şi 
post-belice — celebră fiind lucrarea sa despre Culpă (Das Schuld). 

O serie de alti existentialisti au mers pe aceeași linie, de la un concept vag 
de Existenţă, legat de om si trăirile sale, spre Transcendenta. Locul iluminării și 
al încifrărilor lui Jaspers îl iau participarea la Gabriel Marcel sau revelația la 
Nicolai Berdiaev si Leon Sestov. Este vorba de așa-numitul ,,existentialism 

crestin“, catolic la Gabriel Marcel si ortodox la ceilalti, cu multe referinte la 
scriitorii mistici rusi, in speta Dostoievski. 

Existentialismul creștin apare ca o reacţie necesară a îndreptării drumului 
invers de la Existenţă la Transcendenta. Absolutul transcendent este 
Dumnezeu-Creatorul, iar omul este Existenţa creată, dar după chipul și asemănarea 
Creatorului. O existenţă privilegiată, dotată cu conştiinţă şi libertate. Libertatea 
chiar de a încălca legile creaţiei, de a suferi, de a fi pedepsit si de a regreta, dar si 
pe aceea de accedere spre Existenţa adevărată, numită adesea „ființă“ şi chiar 
„esenţă“, prin care se înţelege însă ,,transcendenta“. 

Existenţa autentică este redusă în acest context la trăirea mistică, redată în 
spiritul patetic, dramatic chiar la Gabriel Marcel, al artei literare, care va marca 
specificul existentialismului. Inconceptibila, Existenţa autentică poate fi si chiar 
a fost redată ca trăire artistică, ceea ce nu mai tine însă de construcţia filosofică, 
ci de talentul scriitoricesc. 

O poziţie diferită o are în acest context Martin Heidegger (1889-1976). 
El pornește de la Fiinţă spre Existenţă, făcând în tinereţe investigaţii în domeniul 
logicii, mai precis în teoria judecății. El ajunge însă la concluzia stranie că adevărul 
nu rezidă în adequatio rei et intellectus, ci în luarea în stăpânire a obiectului. 
Ceea ce l-a apropiat de concepțiile fasciste, national-socialiste şi comuniste, dupa 
care criteriul adevărului este practica. Stăpânirea obiectului, presupune acțiunea 
mai mult sau mai putin violentă în Existenţa Reală. Si Heidegger a fost realmente 
national-socialist, suspendat din învăţământ, între 1945-1951. Încearcă apoi o 
retragere la propriu din Existenţa Reală, trăind izolat într-o cabană. Retragere cu 
consecinţe nefaste pentru aprecierea ulterioară a Existentei Reale. 

Ca toţi existentialistii, Heidegger va considera că Viaţa sau Existenţa 
autentică nu poate fi explicată logic, ceea ce o distinge, în termenii noştri, de 
Existenţa Reală, de Lumea ca atare, în care omul este pierdut sau înstrăinat. 
Existenţa autentică s-ar obține prin interpretare filosofică sau hermeneutică, iar 
practic prin trăirea angoasei sau teama de moarte. 

Lucrarea cea mai importantă a lui Heidegger, din 1927 este Sein und Zeit 
(Fiinţă si timp). La noi au mai apărut două lucrări: Originea operei de artă şi 
Repere pe drumul gândirii. 

Profitând de posibilităţile aglutinante ale limbii germane și de faptul că 
termenul Existenz este un neologism la germani, el foloseşte termenul „ființă“ 
(Sein) cu acceptie general-existentiala, iar termenul de „fiinţare“ (Seiende) cu 
accepţia de Existenţă Reală. Dasein este existenţa umană, iar Existenz devine 
Existenţa Autentică. Fără aceste echivalări nu se poate înțelege nimic din lucrările 
lui Heidegger. El spune, de exemplu, că „piatra este, dar nu există“, ceea ce e 
tocmai invers „piatra există, dar nu este“. De fapt, prin interpretare trebuie înţeles 

că piatra există, dar nu are o existenţă autentică, cum o are omul, care se poate 
întreba despre propria lui Existenţă Reală, căreia îi zice însă fiintare. 

În rest, Heidegger se străduieşte să separe în sens fenomenologic Existenţa 
autentică de cea Reală şi să-i caute prin interpretare, deci hermeneutic, 
determinatiile existenţiale, fata de cele numite „existenţiele“ ale Existentei Reale. 
Cea mai importantă este temporalitatea care determină in sens kantian istoricitatea. 
Omul trăiește în Lume, în Existenţa Reală, pe care o simte prin frică și o înţelege 
prin interpretare, având la dispoziţie vorbirea. Frica trezeşte grija, culpa, în sensul 
lui Jaspers şi decizia în sensul lui Kierkegaard. Doar atât că Heidegger, fiind 
ateu, nu mai are alternativă. Ceea ce transcende Existenţa este Nimicul. Din 
perspectivă morală, se recomandă trăirea conștientă a îngrijorării. Pe plan estetic, 
artei îi revine sarcina de a dezvălui adevărul Existentei autentice, a trăirii umane. 
Pe plan social, Heidegger este un adversar al expansiunii tehnico-stiintifice. 

Cu Jean Paul Sartre (1905-1980) existentialismul este transferat pe planul 
artei. Ceea ce se urmărește în mod special este redarea clipei de luciditate, a 
momentului existential, de trezire a Existentei Autentice din Existenţa Reală. 
Pentru Sartre este vorba de momentul eșecului care provoacă greata. (A se vedea 
cartea cu acelaşi nume.) 

O altă lucrare de referinţă este Fiinţă si Neant (1943), în care Sartre merge 
pe urmele lui Heidegger. El distinge o Existenţă în sine și una pentru sine (Seiende 
şi Dasein). În ultima se pune problema Neantului ca Transcendenta tot în spirit 
ateist. Existenţa este aceasta, zice el, iar în afară de aceasta nu mai există nimic. 
Altfel spus, restul e Neant. Spre deosebire de Heidegger care considera că „nimicul 
însuși nimicniceste“, la Sartre el este un rezultat al neantizării existenţei. 

În lipsa unei Transcendente pozitive, momentul existentialist trebuie folosit 
pentru acţiunea conștientă în Existenţa Reală. O acţiune nu numai individuală, 
ci şi colectivă în slujba libertăţii omului. 

Orientarea cea mai spectaculos-existentialista o constituie teatrul 
absurdului, bine ilustrat de Albert Camus (1913-1960). În Mitul lui Sisif (1942), 
el tratează despre clipa existenţială de conştiinţă faţă de care restul este absurd. 
Problema este aceea de a trezi spectatorului sau cititorului acea stare deosebită, 
pe care Eugen Ionescu o compara cu o lovitură de măciucă dată în cap. Postarea, 
cu alte cuvinte, pe poziţia Existentei Autentice fata de care Existenţa Reală e un 
nonsens. O realizare cinematografică magistrală o reprezintă filmul lui 
Michelangelo Antonioni — Eclipsa. 

În ciuda diversităţii de orientări, problema Existentei Autentice n-a fost 
solutionata satisfăcător din cel putin trei motive: 1) fiindcă se porneşte de la 
Existenţa Reală, 2) fiindcă nu se porneşte de la Subsistenta, ci doar se ajunge la 
Transcendenta si 3) fiindcă nu se merge spre Fiinţă. 


XX. Perspective logico-metodologice in teoria fiintei 


Existentialismul, cu toate variantele lui, s-a dovedit încercarea de a 
surprinde Existenţa autentică pornind de la Existenţa Reală, de la Lumea 
înconjurătoare așa cum este aici şi acum. Omul, în anumite momente de trăire 
intensivă, realizează această surprindere a Existentei si chiar transcenderea ei. 

Este evident că aici asistăm la parcurgerea inversă a traseului sistematic al 
filosofiei, de la ultimul compartiment (Existenţa Reală) către primul (Subsistenta 
ca Transcendenta), sărind însă peste compartimentele intermediare, peste Fiinţă 
şi Realitate. Consecințele imediate ale acestei situaţii sunt: 1) desconsiderarea de 
către existentialisti a logicii şi 2) a Realitatii, în speţă a teoriilor ştiinţifice si a 
tehnicii bazată pe acestea. Drumul către logică, deci către teoria Fiintei este barat 
de conceperea Existentei autentice ca trăire individuală inefabilă. 

Este demnă de remarcat aici încercarea lui Constantin Noica (1909-1987) 
de a realiza, prin Devenirea întru Fiinţă (1981), o punte de legătură între Existenţă 
şi Fiinţă. Sub influenţa lui Heidegger, Noica extinde însă nepermis în limba română 
termenul de „fiinţă“ și asupra Existentei, numită uneori și „fire“. Devenirea, în 
orice caz, anterioară Fiinţei, tine de domeniul Existentei si tinde cu transformările 
sale să ajungă, prin om, la conştiinţa de sine, respectiv la rațiune. Ceea ce este 
corect. Numai omul, și acesta în măsura în care este raţional, este ca atare, căci a 
fi este identic cu a gândi. Omul are Fiinţă şi atribuie fiinţă. El este cel care spune 
despre ceea ce există că este, că nu mai este sau a fost, dacă nu mai există, sau că 
va fi, dacă nu există încă. 

Întreaga istorie a filosofiei pune însă în evidenţă faptul că gândirea nu se 
reduce la rațiune ca termen generic, ci are trei facultăţi diferite: intelectul, raţiunea 
propriu-zisă si speculatiunea. 

Logica este teoria formelor gândirii, care, încă din secolul trecut, s-a împărțit 
în trei discipline. Logica intelectului, perfecționată, a devenit logica simbolică. 
Logica raţiunii este logica numită tradiţională sau clasică, iar logica speculatiunii 
a devenit logică dialectică şi respectiv logică speculativă. 

Logica simbolică a fost dezvoltată de către George Boole (1815-1864), 
Gottlob Frege (1848-1925) și Bertrand Russell (1872-1970). 

Din perspectiva Fiintei, logica simbolică este o teorie a lui cum este, a 
fendmenului. Ea se referă, din cadrul Existentei la obiecte, proprietăţi si relaţii, 
constituindu-se in mai multe discipline care trateaza despre aceste entitati: relatii 
între obiecte, între obiecte si clase de obiecte, între clase de obiecte, între obiecte 
$i proprietăţi şi între formaţiuni nedeterminate compuse din acestea. Formațiunile 
compuse din constante se referă la situaţii concrete, cele compuse din variabile 
la situaţii posibile. Orice formaţiune concretă este un răspuns la întrebarea cum 
este ? Cum este a ? Este mai înalt decât b şi mai scund decât c s.a.m.d. 

Considerând ca fundamentală relația, formațiunile logico-simbolice nu se 
mai referă la obiecte izolate și nici la proprietăţi independente ale acestora și, în 
nici un caz, la esenţa acestora, adică la ceea ce sunt acestea. Din această cauză, 
în logica simbolică nu mai apare capitolul, clasic în logica raţiunii, al teoriei 
noţiunilor, ca expresii ale esentialitatii obiectelor şi proprietăţilor, și, 
categorial-aristotelic vorbind, ca expresii ale relațiilor, conceptibile separat de 
entităţile între care au loc. Acesta este și motivul pentru care Ludwig Wittgenstein 
(1889-1951), în Tractatus logico-philosophicus (1921), consideră că Lumea, 
respectiv Existenţa în genere, nu este alcătuită din obiecte, ci din fapte sau stări 
de fapt, adică din relații între obiecte. 

Referinta ontologică factuală presupune perceptivitate. Baza psiho-gno- 
seologică a intelectului o constituie percepţia stărilor de fapt, adică percepţia 
obiectelor în contextul sau ambianța lor relationala şi nu contemplarea lor izolată. 
Izolarea contemplativă este o activitate a gândirii raţionale, bazată pe operaţii 
psiho-gnoseologice speciale, în primul rând pe abstractizare. Dar nici activitatea 
intelectului nu se reduce la perceptivitate, căci altfel n-ar fi o facultate a gândirii, 

Stările de fapt nu sunt perceptibile ca atare, ci numai componentele lor, 
respectiv obiectele, grupurile de obiecte şi proprietăţile acestora, pe când relaţiile 
sunt inteligibile, tin de activitatea intelectivă a gândirii, bazată si ea pe operaţii 
psiho-gnoseologice speciale, în primul rând pe comparație. 


Jean Piaget, în Epistemologia genetică (1950), făcând investigaţii asupra 
naşterii inteligenţei la copii, consideră că exercitarea operaţiilor psiho-gnoseo- 
logice intelective conduce la formarea unor scheme ale gândirii intelective, de 
genul schemelor transcendentale ale imaginaţiei despre care vorbise Kant (care 
le considera însă a priori), pe baza cărora pot fi înţelese relaţiile din cadrul stărilor 
de fapt. Schemele acestea, obţinute prin exersarea inteligenţei, se bazează pe 
factori ereditari si educationali, oferind si criteriile diferentierii capacităţilor 
intelective individuale. 

Intelectul (numit „inteligenţă“ la francezi) este exercitat de către copilasi 
chiar înainte de a vorbi (inteligenţa preverbală), deci înaintea intervenţiei deci- 

sive a factorilor educationali, numai prin perceptivitate, la început gustativa, 
olfactivă şi tactilă, şi apoi, treptat, auditivă şi, în special, vizuală. Componenţa 
neverbală a inteligenţei nu dispare însă o dată cu deprinderea vorbirii, ci este 
exercitată permanent si adoptată la stări de fapt şi situaţii (relaţii între stări de 
fapt) tot mai complexe, ca şi la reprezentarea acestora, în special vizuală: 
geometrică, aritmetică, algebrică, simbolică în genere. Căci limbajul perfecţionat 
al intelectului este limbajul simbolic, aşa cum apare în cadrul logicii simbolice 
contemporane. 

Limbajul simbolic (alcătuit din semne convenţionale grafice) este o 
necesitate intelectivă din cauza referintei ontice la entităţi individuale (obiecte şi 
proprietăţi determinate) neexprimabile ca atare (individuum ineffabile). Impor- 
tant este faptul că limbajul simbolic nu exprimă numai obiecte și proprietăţi 
perceptibile, ci si relaţiile inteligibile dintre acestea. 

Limbajul perfecţionat al logicii simbolice moderne realizează dezideratul 
înțelegerii în genere, adică al gândirii intelective. Căci a înţelege înseamnă a 
avea o reprezentare cât mai clară asupra unei stări de fapt sau a unei situaţii, 
astfel încât, fiecărei parti componente a stării de fapt să-i corespundă o parte 
componentă a reprezentării. Din această cauză, L. Wittgenstein considera că 
formele logico-simbolice sunt imagini, proiecții sau modele ale stărilor de fapt 
cu care trebuie să se și asemene dacă limbajul simbolic este adecvat. 

Formele gândirii intelective sunt forme de modelare ale stărilor de fapt, 
spre deosebire de formele gândirii raţionale, care sunt forme de reflectare ale 
esenței obiectelor senzoriale, iar formele gândirii speculative sunt forme de 
reproducere ale totalitatilor procesuale. 

Gnoseologia din perspectivă intelectiva nu se mai reduce la raportul dintre 
obiect şi subiect, în sensul obișnuit al cuvântului. Obiectul cunoașterii devine 
starea de fapt, care determină modalităţi specifice de acţiune ale subiectului 
cunoscător asupra acesteia, prin intermediul gândirii intelective, exprimabile în 
limbaje logico-simbolice. Ceea ce va determina şi o semnificaţie deosebită a 
metodologiei intelective. 


I.M. Bocheiiski, în lucrarea Die Zeitgendsischen Denkmethoden (1964), 
analizează principalele metode logico-simbolice cu largă aplicabilitate în ştiinţele 
contemporane: metoda formalizării, axiomatizării, modelării, metoda sintactică, 
semantică, pragmatică, metode inductive, probabilitate, modale ş.a. Cele mai 
frecvente aplicaţii sunt în domeniul matematicii, logica simbolică fiind numită şi 
„logică matematică“, datorită legăturii sale iniţiale cu matematicile; legături care 
au rămas însă permanente. 

Există și aplicaţii în domeniul fizicii. Sunt cunoscute chiar logici de tip 
simbolic ale fizicii, cu utilizări evidente ale formalizării si axiomatizării. Asa 

este, de exemplu, logica mecanicii cuantice a lui Birkohoff şi von Neumann sau 
logica dinamică a contradictoriului a lui Ştefan Lupaşcu. 

Unele lucrări de logică simbolică sunt alcătuite din două părţi, una care 
cuprinde expunerea teoretică şi alta referitoare la aplicaţii. Ceea ce reprezintă, în 
mod evident, o imitare a tratatelor obișnuite de logică clasico-traditionala, cu 
logica elementară sau formală și metodologia sau aplicaţiile logicii. Rudolf 
Carnap, în lucrarea Introduction to symbolic logic and its applications (1958), 
se referă la aplicaţiile simbolice în teoria mulțimilor, aritmetică, geometrie, fizică 
şi biologie. 

La început destul de restrânse, aplicaţiile logicii simbolice au tendinţa de a 
se extinde la orice domeniu al Realităţi, științific, artistic, moral, juridic si politic. 

Pe plan științific, se considera initial că disciplinele fără aplicaţii 
logico-matematice s-ar găsi într-o fază înapoiată de dezvoltare, ele neputând fi 
formalizate, axiomatizate, modelate etc. logico-simbolic, cum se întâmplă în 
matematici, în teoria numerelor, în algebră, geometrie ș.a. Ulterior s-au încercat 
formalizări forţate ale ştiinţelor, în ciuda lipsei de importanţă a rezultatelor la 
care se ajunge pe această cale, considerându-se că nu ştiinţele sau fazele la care 
ele se găsesc ar purta vina, ci aparatura formală a logicii simbolice care ar trebui 
perfectionata pentru a fi aplicabilă oriunde. Aceasta, netinand cont de împotrivirea 
unora dintre reprezentanţii efectivi ai acestor științe, care fac abstracţie de 
aplicaţiile logice simbolice chiar şi în domeniul matematicii. 

Ca si în cazul interferentelor și aplicaţiilor logicii simbolice în matematici, 
care au condus la constituirea „logicii matematice“, au apărut si discipline legate 
de celelalte domenii ale Realitatii la care este aplicată logica simbolică: logica 
deontică, logica juridică, logica științelor sociale, logica autorităţii $i chiar logica 
religiei. Aceste „logici“ tind să se substituie disciplinelor filosofice respective: 
filosofia moralei, filosofia dreptului etc. 

Logica deontică, din perspectiva lui G.H. von Wright, se referă la domeniul 
acțiunilor umane, al actelor de conduită şi comportament. În cadrul sistemelor 
formale acestea constituie domeniul de referinţă al constantelor şi variabilelor 
logice, în locul propozitiilor obișnuite. Dar la fel ca în logica propozitiilor, între 
componentele domeniului de referință au loc obisnuitele operaţii logice: negatie, 
conjunctie, disjunctie, implicatie, echivalență. Alături de noţiunile de adevărat si 
fals se folosesc noţiunile de „realizat“ si „nerealizat“ care conduc la tabele 
asemănătoare matricelor de adevăr. În analogie cu logica modală, în care sunt 
utilizate modalităţi aletice (necesar, posibil, contingent, imposibil), în logica 
deontică apar modalităţile: obligatoriu, permis, indiferent, interzis, la care se pot 
adăuga și altele ca: tolerat şi strict controlat. Pe baza acestor elemente pot fi 
stabilite diferite relaţii deontice cu aspecte de principii sau legi deontice. Ceea ce 
este obligatoriu este și permis, dar ceea ce este permis nu este întotdeauna 

obligatoriu; ceea ce este interzis nu este permis, iar ceea ce este permis nu este 
interzis ş.a. Pe baza unor astfel de raporturi, pot fi caracterizate diferite noțiuni si 
categorii din domeniile moral, juridic și politic. Libertatea, de exemplu, poate fi 
considerată „permisiunea de a face ceea ce nu este interzis“. 

Pentru abordarea unor noţiuni mai complexe sunt introduse si alte auxiliare 
logico-simbolice care şi-au dobândit şi ele independenţă disciplinară, cum ar fi 
logica acțiunii. Aceasta reprezintă o extindere a logicilor modale și deontice 
prin luarea în consideraţie, alături de acţiunile ca atare, si a celui care îndeplineşte 
acţiunea, respectiv a agentului. Acesta, la rândul lui, poate să facă o acţiune sau 
să se abțină. Un agent, într-o anumită ocazie, se abtine să facă ceva numai daca 
poate să facă acest lucru, dar nu-l face. 

Logica acţiunii presupune şi ceea ce s-a numit „logica schimbării“, respectiv 
a trecerii de la o stare la alta, ceea ce permite şi distincţia dintre act si eveniment, 
ca şi cea dintre act şi activitate, dintre act şi rezultatul actului, distins şi acesta de 
consecinţele lui. 

Ca şi în cazul logicii deontice, finalitatea logico-simbolica a logicii acţiunii 
rezidă în elaborarea axiomatizdrii sale. Aceasta se face după modele axiomatice 
din logica propozitiilor și cuprinde următoarele elemente: simboluri pentru 
entităţile elementare: acte, agenţi, modalităţi deontice, conectori elementari, 
operaţii propozitionale; definiţii de echivalare a modalitatilor deontice; principii 
referitoare la problema deciziei; legi sau principii; axiome si reguli de operatie. 

Utilizarea de variabile tn cadrul sistemelor axiomatice, adica referinte la 
agenti nedeterminati si actiuni neprecizate, ca si aparitia prin deductii a unor 
multimi de formule, practic nelimitate si fara relevanta in cadrul actiunilor umane, 
strict diferentiate individual, nu numai prin aptitudini morale, ci si prin 
particularităţi anatomice, fiziologice, psihice etc., conduc la rezerve serioase in 
legătură cu utilitatea unor astfel de aplicaţii ale logicii simbolice. Aceasta, în 
ciuda simplităţii şi exactitatii pe care le oferă. 

Am văzut cum poate fi caracterizată libertatea din perspectivă deontică; 
în mod asemănător poate fi interpretată şi revoluția în logica acţiunii. Dacă x i-a 
interzis lui y să emită comenzi către z, dar y emite o comandă către z, atunci y 
comite un act de uzurpare. Dacă y emite un ordin nevalid lui z, care intră în 
conflict cu un ordin valid (sau suveran) dat de x lui z, atunci actul normativ al lui 
y a fost nu numai uzurpator, ci și revoluționar. În felul acesta, noţiunile, ca şi 
situaţiile la care se referă, denotă multă simplitate si exactitate, dar generalitatea 
lor le face inaplicabile si poate să conducă uşor la vulgarizări. 

I.M. Bochenski este autorul unei Introduceri în logica autorității (1974). 
El aplică si în acest domeniu metodele logicii simbolice, în special referinţa la 
stări de fapt și situaţii epistemice și deontice, cu elemente de formalizare simbolică, 
dar fără să ajungă la axiomatizări, care sunt totuşi posibile şi au fost încercate 

deja. Lucrarea prezinta interes pentru preocuparea de abordare in maniera 
intelectivă a noţiunilor si relaţiilor dintre componentele autorităţii, făcând 
programatic abstracție de aspectele psihologice și sociologice ale problemelor, 
fără teama de a recunoaște că, pe această cale se va rezuma la trăsăturile cele 
mai generale ale acestora care ar putea să li se pară multora ca fiind „absolut 
banale“. Dar acesta este riscul oricărei întreprinderi de acest fel. 

În spiritul logicii simbolice, Bochenski consideră că există numai obiecte, 
proprietăţi şi relaţii. Se afirmă că autoritatea este o relaţie. Aparent, ar fi vorbă de 
o relaţie între doi oameni: unul, purtătorul, care are autoritate şi altul, subiectul, 
asupra căruia se exercită autoritatea celuilalt. Dar, în toate cazurile, este vorba de 
o autoritate într-un anumit domeniu. Ceea ce înseamnă că autoritatea presupune 
trei tipuri de relaţii: (1) purtător-subiect; (2) purtător-domeniu; (3) 
subiect-domeniu. 

Pe baza acestor elemente se ajunge la o caracterizare a relaţiei de autoritate: 
P este o autoritate pentru S în domeniul D atunci când S recunoaște ca adevărat 
ceea ce îi comunică P sub forma unui enunţ care face parte din D. 

Acesta este cadrul în care pot fi stabilite, sub formă de principii, diferitele 
proprietăţi ale autorităţii în genere, de genul: Nimeni nu este, în nici un domeniu, 
o autoritate pentru sine însuşi; Dacă P este o autoritate pentru S în domeniul D, 
atunci S nu este o autoritate pentru P in D s.a.m.d. 

Alături de alte noţiuni, aflăm, într-o exprimare comică din cadrul acestei 
logici, ce înseamnă pretenţia de autoritate absolută umană, revendicată de dictatori 
(Mussolini ha sempre ragione), şi autoritatea absolută divină, respectiv o 
caracterizare a noţiunii de Dumnezeu prin intermediul relaţiilor de autoritate: P 
este purtătorul autorităţii în raport cu toate subiectele și în toate domeniile atunci 
și numai atunci când P este Dumnezeu. 

De altfel, Bochenski este si autorul unei Logici a religiei (1965) pe care o 
consideră el însuși șocantă si surprinzătoare. Cititorul este avertizat totuşi că nu 
este vorba de o logică a religiei în genere, ci numai de un studiu al anumitor 
aspecte care sunt accesibile logicii și respectiv stadiului actual al dezvoltării acesteia. 
Este vorba, firește, despre logica simbolică, pe care Bochenski o consideră 
universal-valabilă, ca cel mai elevat stadiu din dezvoltarea logicii în genere. 

Principial, ne găsim în faţa reducerii religiei la aspectele sale inteligibile, 
cum încercase şi Kant o prezentare a ei în limitele raţiunii (Die Religion innerhalb 
der blossen Vernunft, 1793) şi Hegel în limitele speculatiunii (Vorlesungen tiber 
die Philosophie der Religion, 1824). In toate aceste cazuri este vorba de „logică 
aplicată“ (angewandte Logik), numai ca prima este a intelectului, a doua a raţiunii 
si ultima a speculatiunii, fiecare dintre ele fiind absolutizata. 

În maniera logicii simbolice, pe Bochenski îl interesează limbajul, respectiv 
textul religios (religious discourse), formalizarea şi chiar axiomatizarea acestuia, 

ceea ce ar fi încercat să facă şi teologii într-o manieră neformală: să deducă 
anumite propoziţii din cele considerate de bază. Dar în felul acesta entităţile 
religioase sunt reduse la termeni și la contextele lor. Dumnezeu, de exemplu, 
devine termenul „Dumnezeu“, ajungându-se astfel la consideratiuni despre 
sintaxa logică a lui „Dumnezeu“ (on the logical syntax of ,,God“), care, în această 
calitate, trebuie să fie sau nume, sau descriptie. Şi avem astfel caracterizarea lui 
„Dumnezeu“ ca descriptie. 

În măsura în care textele religioase sunt exprimate în limbajul uzual, este 
firesc să conţină expresii şi enunturi interpretabile logic, din perspectivă intelectiva, 
raţională $i speculativă. Dar religia nu se reduce la texte sau demersuri și, oricum, 
nu poate fi considerată o logică aplicată, făcând abstracţie aici de faptul că religiile 
au fost cu mult anterioare elaborării oricărei logici. Ceea ce nu înseamnă totuși 
că ar avea dreptate cei care susțin că religiile sunt independente de orice logică, 
adică sunt de neînțeles, iraționale şi nespeculative. 

În legătură cu logica religiei, ca aplicaţie a logicii intelectului, în forma 
logicii simbolice, la domeniul religios, se poate spune că este cea mai îndepărtată 
de adeziunea filosofilor, şi respectiv teologilor, fata de celelalte aplicaţii. Cele 
mai convingătoare, fără să întrunească nici ele consensul general, sunt aplicațiile 
din domeniul matematicii, care necesită o tratare aparte. 


XXI. Logicismul, formalismul si intuitionismul 


Logicismul, formalismul si intuitionismul sunt principalele orientări din 
fundamentele matematicii, legate de aplicatiile logicii simbolice, care au 
determinat apariţia unor filosofii corespunzătoare: neopozitivismul, 
neoplatonismul şi neointuitionismul. 

Originea lor rezidă în continuarea tradiţiilor matematiste inaugurate de 
Leibniz si Descartes si revigorate de filosofia kantiană, după care matematicile 
sunt cele mai sigure stiinte şi ar trebui să constituie modele pentru toate celelalte. 
Dar până atunci, ştiinţele erau considerate aplicaţii ale logicii, $i anume în forma 
logicii tradiţionale a raţiunii, care nu permitea formalizarea şi respectiv 
matematizarea enunturilor acestora în vederea obţinerii exactitatii ideale. 


George Boole (1815-1864) a fost primul care a considerat că logica 
tradițională, în forma ei uzuală, este lipsită de exactitate și ca atare necesită o 
prelucrare matematică pentru a putea fi transformată într-un calcul logic (The 
mathematical analysis of logic, being an essay toward a calculus of deductive 
reasoning, 1847). 

Punctul de plecare şi originalitatea concepţiei lui Boole constau în 
acceptarea interpretării extensiviste a logicii tradiţionale si utilizarea în locul 
reprezentărilor geometrice (de regula prin cercuri) a notatiei algebrice. Semnele 
x, y, z sunt alese pentru a desemna diferite clase de obiecte corespunzătoare 
sferelor de referinţă ale noţiunilor. Raporturile dintre sferele noţiunilor (disjunc- 
tive, exclusive etc.) sunt reprezentate prin semne pentru operaţii aritmetice. Prin 
x+y, de exemplu, este notată clasa ale cărei elemente sunt fie membre ale clasei 
x, fie membre ale clasei y, însă nu ale ambelor. 

Ceea ce s-a obţinut pe această cale a fost o matematizare, mai precis 
algebrizarea logicii, numită chiar algebra logicii sau algebră booleană. 
Importante în acest context erau transcrierea simbolică şi stabilirea de reguli, 
definiţii, formule de bază si metode de calcul. Principial, logica rămânea tot cea 
tradiţională, cu noţiuni, judecăţi şi raționamente, doar atât că ele erau altfel no- 
tate. Totuşi, transcrierea operaţională, chiar dacă urma, după efectuarea unui 

calcul, sa fie reinterpretata logic traditional, punea accentul pe operatii (disjunctie, 
conjunctie, implicatie, echivalență) neuzuale traditional. 

Matematismul logic al lui George Boole se manifesta însă prin identificarea 
ulterioara a acestei logici, redusa la algebra logicii, cu matematicile ca atare (An 
investigation of the laws of thought, 1854). Concluzia la care se ajunge, pe aceasta 
linie, este aceea că „principiile ultime ale logicii sunt principii de tip matematic“, 
contrar perspectivei tradiționale, după care matematica era o aplicaţie a logicii. 

Dacă ultimele legi ale logicii sunt matematice, atunci matematica trebuie 
să preia rolul de Organon al ştiinţelor în genere, ceea ce se dovedea totuşi greu 
de acceptat pentru reprezentanții științelor. În plus, în această situaţie, rămâneau 
totuşi nejustificate chiar legile matematice care ar fi trebuit să acţioneze de la 
începutul ştiinţelor, adică din momentul constituirii lor, ca si pe traseul dezvoltării 
acestora. 

Logicismul matematic a reprezentat un fel de corectură a matematismului 
logic. Nu logica se justifică matematic, ci invers. Dar logica în discuţie nu mai 
este cea clasico-traditionala, ci logica simbolică, respectiv matematică, elaborată, 
într-o formă aproape definitivă de către A.N. Whitehead și B. Russell (Principia 
mathematica, 1910). Ultimele legi ale matematicii sunt de natură logico-mate- 
matică. Altfel spus, se revine la accepţia matematicii ca logică aplicată, respectiv 
ca logică simbolică aplicată. Procesul a fost reluat invers, în locul matematizării 
logicii este logicizată (simbolic) matematica. Procesul a fost numit 
„fundamentarea logică a matematicii“, care a condus la constituirea funda- 
mentelor matematicii. 

Punctul comun al logicismului matematic cu matematismul logic îl 
constituie identificarea, în ultimă instanţă, a logicii cu matematica, transcrierea 
reciprocă a uneia prin mijloacele celeilalte, în cazul logicismului matematic fiind 
vorba de logica simbolică (matematică). 

În maniera logicismului matematic numerele sunt definite prin noţiuni din 
teoria mulțimilor, încadrabilă în așa-numita „logică a claselor“. Numărul 1, de 
exemplu, este considerat mulțimea tuturor mulțimilor, cardinal echivalente cu o 
mulțime care conţine un singur element, să zicem a. În mod asemănător sunt 
introduse şi operaţiile logice: disjunctie, conjunctie, implicatie, la care se reduc 
cele aritmetice, cu deosebirea că procedeul devine extrem de complicat. Scopul 
logicismului matematic nu este însă acela de a simplifica matematica, ci de a o 
justifica (fundamenta) prin metode pur logice, sigure și evidente. 

Rămân însă trei probleme nerezolvate. Una priveşte entităţile (clase, mulţimi) 
si operaţiile logico-matematice. Oare acestea nu necesită la rândul lor o justificare ? 
A doua priveşte raportul dintre logică și matematică în genere. Oare este suficientă 
o justificare logică a matematicii ? A treia se referă la raportul dintre logica simbolică 
(matematică) şi logica în genere. Poate fi redusă întreaga logică la logica 

matematică ? Apariţia acestor întrebări şi transformarea lor în probleme reale a fost 
determinată de descoperirea asa-numitelor „paradoxe logico-matematice“ din teoria 
mulțimilor. Mulțimea tuturor mulțimilor care nu se contin ca elemente determina 
situaţia paradoxală că, dacă nu se conține ca element, atunci face parte din mulțimile 
care se conţin ca elemente, iar dacă se conţine ca element, atunci face parte dintre 
mulțimile care nu se conțin ca elemente. 

Descoperirea unor paradoxe în teoria mulțimilor face discutabilă 
fundamentarea matematică (lipsită de contradicții) printr-o teorie contradictorie 
(logico-matematica), indreptatind cele trei probleme enumerate. 

B. Russell, prin așa-numita „teorie a tipurilor“, referitoare la gradele de 
încadrare a mulțimilor unele în altele, pe baza unor proprietăţi reale sau imaginare, 
recomandă restricţii formale pentru evitarea situaţiilor paradoxale. Soluţia lui a 
fost comparată cu restricţiile de circulaţie pe anumite trasee cu pericole de accidente, 
ceea ce nu înseamnă, fireşte, remedierea prin aceasta a traseelor respective. 

În consecinţă, s-a vorbit despre eşecul logicismului matematic în cadrul 
fundamentelor matematicii, ceea ce nu a însemnat totuşi abandonarea 
consecinţelor sale filosofice. 

Neopozitivismul sau pozitivismul logic este o variantă contemporană a 
pozitivismului, de la Auguste Comte citire, J.St. Mill, Ch. Darwin şi H. Spencer 
ş.a. Se merge pe aceeaşi linie scientistă, antifilosofică, având ca particularitate 
adoptarea logicii simbolice (matematice), cu semnificaţia matematist-logicistică 
de fundament al ştiinţelor, ca si al Lumii în genere, adică al Existentei Reale, 
bazată pe componenta ştiinţifică, cu aplicaţii tehnice, din cadrul Realităţi. 

Inspiratorul acestei orientări filosofice a fost Ludwig Wittgenstein 
(Tractatus logico-philosophicus, 1921). El a avut si contribuţii importante în 
elucidarea principalelor concepte ale logicii matematice. 

Pe linie neopozitivistă, el a fost primul care a conceput nu numai o 
fundamentare a ştiinţelor pe baza logicii simbolice, dar $i construcţia 
logico-matematică a Lumii, cum îi va spune și Rudolf Carnap (1891-1970), 
Der logische Aufbau der Welt, 1928. 

„Construcţia lumii“, care imită un fel de „ontologie“, are la bază stările de 
fapt şi situaţiile corespunzătoare relaţiilor şi funcţiilor logico-matematice. 
Împletitura logico-matematică a acestora constituie „scheletul Lumii“ (das Gerüst 
der Welt) pe care se poate înălța apoi întreaga construcţie. De altfel, construcția 
aceasta este în acelaşi timp logică și lingvistică, interesând aici în mod special 
limbajul logico-matematic. Analiza lingvistică, logico-matematică, devine 
principala armă de luptă împotriva metafizicii (R. Carnap, Uberwindung der 
Metaphysik durch logische Analyse der Sprache, 1932). 

Limitele limbajului meu (logico-matematic), consideră Wittgenstein, sunt 
limitele lumii mele sau despre ceea ce nu se poate vorbi (logico-matematic) 

trebuie să se tacă. La acestea se mai adaugă si criteriul verificabilitatii. Din aceasta 
perspectiva, cele mai multe probleme ale filosofiei, exprimate propozitional, nu 
sunt false, ci absurde. Ceea ce înseamnă ca sunt inexprimabile în limbaj 
logico-matematic. După Wittgenstein, ar trebui excluse din filosofie, pe aceste 
criterii, etica, estetica și teologia. La fel procedează și Carnap care consideră că 
propoziţiile filosofice nu sunt absurde (unsinning), ci lipsite de sens (sinnlos). 
Cauza o constituie apariția în aceste propoziţii a pseudo-termenilor, adică a 
termenilor neverificabili care nu au semnificaţie empirică, care nu se referă la 
obiecte, proprietăţi sau relaţii din cadrul stărilor de fapt. Propoziția: libertatea 
este esența omului ar fi lipsită de sens, deoarece conţine doi pseudo-termeni: 
„libertate“ si „esenţă“, care nu au semnificaţie factuală. 

Lumea logico-matematica a stărilor de fapt este lipsită de viata. Imaginile 
sau tablourile (Bilder) statice ale acestora, un fel de proiecţii, alcătuiesc ceva de 
genul filmelor cu desene animate. Ele sunt alcătuite din imagini fixe a căror 
succesiune crează iluzia mişcării. O lume în care, după expresia lui H. Bergson, 
intelectul se simte la el acasă. 

Formalismul matematic a apărut ca o variantă de soluţionare a paradoxelor 
logico-matematice. Spre deosebire de logicistii matematicii, formalistii considera 
că matematica ar cuprinde două parti distincte: una elementară, obișnuită si finită, 
şi alta ideală, transfinită. Prima nu ridică probleme speciale şi nu necesită nici o 
fundamentare. De altfel, paradoxele apar în matematica transfinită (mulțimi ale 
tuturor mulțimilor). 


David Hilbert (1862-1943), în Uber die Grundlagen der Logik und 
Arithmetik, 1905, nu era de acord cu poziţia logicistă conform căreia logica și 
matematica ar fi identice, iar aritmetica ar fi o parte a logicii. Aceasta, deoarece 
studiind cu atenţie, observăm că în expunerea obișnuită a legilor logicii sunt 
întrebuințate deja anumite noţiuni fundamentale ale aritmeticii, de exemplu, noţiunea 
de mulţime si chiar noţiunea de număr. Ceea ce înseamnă, oarecum în spiritul 
matematismului logic, că logica necesită o fundamentare matematică; logica fiind 
cea matematică, iar matematica fundatoare fiind o metamatematică specială. 

În acest context, prezintă mai mult interes consideratiunile formalistilor 
despre domeniul ideal al matematicii transfinite, care aminteşte de lumea ideilor 
a lui Platon, la care se fac chiar referinţe directe. Spre deosebire de entităţile 
matematice obișnuite (numere și figuri) cărora le corespund altceva existenţial 
(mulţimi de obiecte, corpuri geometrice), entităţilor transfinite nu le corespunde 
altceva decât ideile acestora. Ideea, să zicem, de sir al zecimalelor lui 7, nu are 
nici un corespondent numeric, căci, oricât am continua împărţirea, n-am obţine 
decât o mică parte din începutul acestui sir. 

În maniera intelectivă a logicii simbolice, perfecționată de către formaliștii 
matematicii în direcţia sistemelor formale (aşa-numita „teorie a demonstraţiei”), 
până la urmă entităţile ideale sunt considerate simple simboluri, iar combinaţiile 
dintre ele nişte jocuri, lipsite de orice altă semnificaţie decât cea logic-combinatorie. 

Olandezul L.E.J. Brouwer (1881-1966) este iniţiatorul intuitionismului 
din fundamentele matematicii (Over de grondslagen der wiskunde, 1907). El nu 
accepta nici identificarea logista a matematicii cu logica, nici impartirea formalista 
a matematicii în elementară si ideală. Matematica se bazează pe o intuiţie originară 
a priori a timpului, consideră Brouwer în manieră kantiană, de la care poate să 
pornească reconstrucţia ei intuitivă. Matematica este o activitate mentală, 
independentă de exprimarea acestei activităţi, respectiv de limbajul matematic 
si de logica acestui limbaj. Mai mult, în privinţa matematicii transfinite, el 
ilustrează în mod convingător teza că anumite principii logice nu mai sunt uni- 
versal valabile. Este vorba de legea textului exclus $i de dubla negatie, care 
implică, metodologic, şi respingerea ca universal valabilă a demonstrației indirecte 
sau prin absurd. 

Brouwer considera că paradoxele logico-matematice sunt erori logice si 
nu matematice. Dacă matematica este interpretată corect, ca independentă de 
limbajul matematic şi de logica acestui limbaj, atunci paradoxele nu afectează 
cu nimic matematica, indiferent dacă sunt soluționate sau nu. Greseala logicii 
matematice este aceea că se limitează numai la construcții lingvistice care nu pot 
conduce la matematica reală. Aceasta se bazează pe construcţia intuitivă a 
entităţilor matematice. Dacă limbajul care însoțește o astfel de construcţie este 
contradictoriu sau necontradictoriu este o problemă lipsită de importanţă, căci 
limbajul nu reprezintă creaţia nici unei entităţi matematice. Aceasta, împotriva 
practicii logiciste de a introduce entităţi matematice prin definiţii necontradictorii. 
Definiţia unei entităţi matematice poate să fie corectă, dar aceasta nu înseamnă 
că entitatea există efectiv. Acesta este şi cazul mulțimilor nenumărabile care au 
condus la paradoxe. Mulțimea tuturor mulțimilor nu este ceva numărabil si ca 
atare nu există efectiv, cum nu există nici infinitatile actuale. 

A. Heyting (Die formalen Regeln der intuitionistischen Logik, 1930), fără 
să identifice matematica intuitionista cu limbajul matematic, a elaborat un sistem 
axiomatic în care să nu mai fie valabile principiile logice amintite. Sistemul este 
însă formalist si nu are relevanţă intuitionista. 

Al. Surdu (Elemente de logică intuitionistd, 1976) rezumă doctrina 
intuitionista la şapte teze fundamentale referitoare mai ales la raportul dintre 
matematică si logică: (1) Matematica pură este o activitate independentă fata 
de limbaj; (2) Obiectul matematicii îl constituie construcţiile matematice intui- 
tive nelingvistice; (3) Obiectul logicii matematice îl constituie limbajul 
matematic în care sunt exprimate, mai mult sau mai puţin exact, construcţiile 

matematice; (4) Existenta matematica efectiva implica intotdeauna noncon- 
tradictie logică; noncontradictia logică nu implică însă întotdeauna existenţa 
matematică efectivă; (5) Practicarea unei matematici corecte și a unei logici 
corespunzătoare face imposibilă apariţia paradoxelor; (6) Tertium non datur şi 
duplex negatio nu pot fi universal valabile în cadrul unei logici corecte, dar nu 
pot fi nici false; (7) Axiomatizarea nu poate fi admisă ca metodă de construcţie a 
teoriilor matematice, ci numai ca mijloc auxiliar pentru descrierea $i sistematizarea 
teoriilor matematice intuitive preexistente. 

Pe baza acestor teze fundamentale, Al. Surdu elaborează logica matematicii 
intuitioniste în forma unei teorii intuitive. Logica matematicii intuitioniste este diferită 
de sistemele formaliste, de regulă axiomatice, numite intuitioniste numai pentru 
faptul că exclud, prin restricţii axiomatice, valabilitatea celor două legi discutabile, 
în rest fiind aplicabile oricăror tipuri de limbaje. Logica matematicii intuitioniste se 
referă numai la entităţi matematice construite intuitiv, ceea ce înseamnă că atât 
constantele individuale, care desemnează entităţi matematice, cât şi cele 
propozitionale, referitoare la operaţii cu astfel de entităţi sunt considerate ca 
adevărate. Ceea ce corespunde şi logicii cu o singură valoare (adevărul), elaborată 
de Octav Onicescu (Principes de logique et de philosophie mathématique, 1971), 
tot cu referinţă la domeniul matematicii constituite în care nu are ce căuta falsul. 
Asertarea şi atestarea constantelor propozitionale ridică și problema negatiei logice 
în acceptie intuitionista, care a condus uneori la excluderea negatiei si la elaborarea 
asa-numitelor „logici fără negatie” sau „logici pozitive”. 

Logica matematicii intuitioniste se dovedește astfel mult mai restrictivă 
decât logica matematică, respectiv logica simbolică în genere, ceea ce nu 
înseamnă că n-a avut totuşi aplicaţii şi respectiv n-a condus la elaborarea unor 
doctrine filosofice. 

Al. Surdu (Neointuitionismul, 1977) expune pe larg premisele istorice ale 
filosofiei numită ,,intuitionism olandez” sau, „neointuiţionism”. Este vorba de 
concepţii asemănătoare şi uneori inspirate direct din filosofia lui Aristotel, 
metodologia lui Descartes, gnoseologia lui Kant si concepțiile intuitioniste ale 
filosofilor şi matematicienilor francezi şi germani (Weierstrass, Kroneker, 
Hadamard, Borel, Poincaré și H. Weyl). 

Specificul neointuitionismului îl constituie faptul că ceea ce se aplică în 
toate domeniile este mai mult matematica intuitionista decât logica acestei 
matematici. 

Ontologia neointuitionista este concentrată asupra conceptului de existență 
în genere care are totuşi implicit conotaţii matematice. Fenomenul originar este 
considerat o „mișcare a timpului” realizată printr-o succesiune de senzaţii, care 
constituie şi construcţia intuitivă sau intuiţia de bază a primelor numere. 
Obiectivizarea procesului iniţial senzorial se face prin revenirea minţii asupra 

senzatiilor trecute, pe care le transpune în afara ei ca obiecte. Existenţa este o 
creaţie a subiectului uman, ca $i entităţile matematice care nu pot fi despărțite de 
subiectul (matematicianul) care le creează. Ele nu au o existenţă în sine. 

Constructivismul metodologic adoptat de către neointuitionisti a condus 
nu numai în matematici la instituirea unui calcul rigid, bazat pe construcții intui- 
tive, verificabile direct, pas cu pas (spre deosebire de obţinerea unor entităţi 
discutabile prin definiţii necontradictorii sau a unor rezultate obţinute prin 
demonstraţii indirecte), ci şi în domeniul tehnicii de calcul în genere prin 
acceptarea construcţiei recursive a numerelor naturale. Este vorba de elaborarea 
conceptului de „calculabilitate efectivă”, utilizat de către A.M. Turing la 
construcţia mașinilor de calcul (Turing machine). În domeniul calculabilităţii 
efective sunt valabile, după J. Hadamard, numai raționamente intuitioniste care 
să îndeplinească următoarele condiţii: să presupună întotdeauna un număr finit 
determinat de obiecte si de funcții a căror valoare să poată fi calculată in mod 
univoc; să nu admită existenţa unui obiect fără ca acesta să poată fi construit 
intuitiv, direct sau prin recurenţă la alte construcţii efective; să nu accepte niciodată 
mulțimea tuturor obiectelor x ale vreunei colecții infinite; când se spune că ceva 
este adevărat pentru orice x, aceasta să însemne că pentru fiecare x, luat indi- 
vidual, este posibil să fie repetat raţionamentul general în discuţie, care nu trebuie 
considerat decât un prototip al rationamentelor particulare. 

Toate aceste consideratiuni evidenţiază aspectele practice ale concepţiei 
intuitioniste fata de cele logiciste şi formaliste inutilizabile în tehnica de calcul. 
Dar aceasta nu înseamnă că neointuitionismul, restrâns la concepţii declarat 
solipsiste poate să ofere soluţii viabile în alte domenii ale filosofiei. Dovadă şi 
faptul că neointuitionistii autentici (L.E.J. Brouwer şi G.F.C. Griss) au apelat la 
concepţii mistice în domeniile eticii şi esteticii, de genul ascetismului oriental, 
care nu mai au nici o legătură cu doctrina intuitionista și nici măcar cu restricțiile 
intelective pe care le încalcă orice religie. 


XXII. Ratiune si rationalism in 
filosofia contemporana 


Intelectul este o facultate importantă a gândirii și constituie ca atare un 
compartiment eficient, poate cel mai eficient, din cadrul teoriei generale a Fiintei. 
Dar aceasta nu poate fi totuşi redusă la intelect decât cu riscul pierderii unor 
componente de bază ale Realitatii, ca binele si frumosul, sau cu riscul simplificării 
acestora. Intelectul mijloceşte însă nu numai legătura dintre Existenţă si Fiinţă 
sintetizabilă la nivelul Realitatii, mai ales în domeniul științelor exacte, ci şi legătura 
dintre Existenţă și Realitate, materializabila în cadrul Existentei Reale mai ales 
prin tehnica modernă. Trăim, mai mult ca oricând, într-o lume a intelectului si 
devenim, independent de voinţa noastră, tot mai inteligenţi. Se constată însă că 
exersarea inteligenţei, uneori chiar excesivă, determină o diminuare, adesea di- 
rect proporțională, a rațiunii și a speculatiunii. Aceasta este si explicaţia psihologică 
a exagerărilor intelectualiste sine officio rationis atât în domeniul teoretic al 
Realităţi, cât şi în cel practic al Existentei Reale. Filosoful autentic trebuie să fie 
un dătător de seamă, un „semădău“ al acestor excese şi nu un practicant al lor, 
chiar dacă întâmplarea face să fie, ca individ, o persoană deosebit de inteligentă. 
Unui matematician i se permite să considere că totul se reduce la unu plus unu 
fac doi, dar unui filosof nu. 

Istoria filosofiei contemporane ilustrează de altfel această necesitate prin 
apariția concomitentă, alături de reprezentanţii intelectului, şi a unor personalităţi 
filosofice care să apere poziţiile rațiunii şi ale speculatiunii. 

Problema Fiintei din perspectiva Ratiunii a fost abordată pe baza logicii 
raţiunii, numită şi logică „tradiţională“ sau „clasică“. Fa a fost dezvoltată pe la 
sfârşitul secolului trecut şi începutul secolului nostru paralel cu cea simbolică şi 
adesea în opoziţie cu aceasta. 

Logica raţiunii are o istorie milenară, iar cea clasico-traditionala reprezintă 
o sinteză rezumativa a logicii aristotelice si medievale, căreia i se adaugă, pe 
linie psiho-gnoseologică, o parte introductivă referitoare la operaţiile gândirii şi, 
în spirit metodologico-epistemologic, o parte finală, adesea mult mai 
cuprinzătoare, cu aplicațiile acestei logici. Prima parte marchează legătura Fiintei, 

în acceptie raţională, cu Existenţa, ultima — legătura Fiintei cu Realitatea, pe 
baza căreia se operează rational în teoria adevărului, a frumosului, binelui, dreptății 
si libertăţii. 

Formele Ratiunii, spre deosebire de cele ale Intelectului care sunt forme 
de modelare, sunt forme de reflectare. Ele nu se mai referă la cum este obiectul 
gândirii, la fenomenalitate, ci la ce este, la esentialitate. Forma de bază a Ratiunii 
este noţiunea sau conceptul, care se exprimă discursiv în propoziţii şi raționamente. 
Legea de bază a discursului raţional este principiul rațiunii suficiente care 
presupune întemeierea demonstrativă a oricărui enunţ, şi anume prin înlănțuirea 
corectă a termenilor și a propozitiilor. 

Teoria Fiintei pe baze rationale, cu ramificații extensive spre Existenţă şi 
Realitate, expuse adesea în sisteme filosofice disciplinare, după care se mai 
practică si astăzi filosofia și se predă în învățământul superior, a fost dezvoltată 
de către logicienii si filosofii germani și francezi. 

Dintre germani îi menţionăm pe Theodor Lipps, Christoph Sigwart, 
Hermann Lotze si Wilhelm Wundt care au exercitat o mare influenţă şi asupra 
filosofilor români: loan Petrovici, Rădulescu-Motru şi Nicolae Petrescu. 
Caracteristica principală a acestor filosofi-logicieni o constituia psihologismul şi 
gnoseologismul lor. Unii dintre ei, Lipps şi Wundt, sunt chiar întemeietorii 
psihologiei moderne experimentale. 

Logica raţiunii oferă perspectiva abordării complexe a Realitatii, pe 
compartimentele sale tradiţionale. Teoria adevărului, cu referinţă specială la ştiinţe: 
matematică, fizică, biologie şi chimie, este abordată pe larg, fie pe discipline, 
cum procedează Wundt, pornind de la analiza conceptelor de timp, spaţiu, mişcare, 
substanţă, forță, cauzalitate, cu studiul special al conceptelor matematice și fizice, 
fie în manieră metodologică, cum procedează Sigwart, prin aplicaţii ale teoriei 
conceptului, definiţiei, clasificării, demonstraţiei, deductiei, inducției şi asa mai 
departe. 

În domeniul frumosului, de exemplu, este ilustrativ rationalista teoria lui 
Lipps. Un obiect, pentru a fi frumos, consideră el, trebuie să conţină ceva introdus 
în el, un fel de esenţă umană, spirituală care să-l facă frumos, dar nu în sine și 
pentru sine, ci numai pentru cei care au făcut sau sunt capabili să facă un astfel 
de transfer. Altfel spus, realizarea frumosului sau conceperea frumosului ca 
Realitate presupune o penetrare a Existentei de către Fiinţă, înţeleasă ca act psihic 
si logic, senzorial și conceptual. Pentru a fi cumva, respectiv frumos, obiectul 
existenţial trebuie să fie ceva, mai precis să devină ceva sau să reprezinte ceva 
de esentialitate umană. 

În așa-numita „filosofie practică“ predomină etica. Ea înglobează, de regulă, 
în spiritul filosofiei clasice germane, nu numai teoria binelui, ci si a dreptăţii și 

libertăţii. Uneori, în spirit kantian, cu ocazia binelui, se tratează şi despre Binele 
Suprem care face legătura cu filosofia religiei. 

La baza eticii este pusă adesea voinţa și aceasta este analizată psihologic, 
cum face, de exemplu, Sigwart, care trece apoi la analiza logică a conceptelor, a 
normelor şi a rationamentelor etice. Se insistă pe caracterul ipotetic al normelor 
care conduc la alternative. Deciziile nu pot fi nici ele ferme și se bazează adesea 
pe exemple si analogii, deci pe tipuri speciale de raționament. Nici măcar regulile 
juridice, care sunt mult mai ferme, nu sunt scutite de interpretări, de circumstanţe 
atenuante etc. Însuși criteriul adevărului nu-l mai constituie adecvarea la 
eventuale stări de fapt. Criteriul de adevăr al judecăților morale, zice Sigwart, 
este convingerea etică. 

Caracteristica sistemelor filosofice bazate pe rațiune, adică rationaliste, o 
constituie faptul că au ca punct de plecare logica raţiunii. Ea nu stă însă numai la 
baza Realitatii, ci este extinsă şi asupra Existentei care îşi dobândeşte determina- 
tive rationale. Se petrece aici un fenomen invers fata de critica lui Kant, şi anume 
acela de redobândire a ontologiei, cosmologiei si psihologiei rationale. Dar aceasta 
se face cu pierderea determinativelor intelective ale acestora. Dacă Wittgenstein 
pornea de la teza că lumea nu e alcătuită din obiecte, ci din stări de fapt, Hermann 
Lotze pornește de la fiinţa obiectelor (Sein der Dinge), de la esenţa acestora care 
se manifestă apoi în calităţile lor. O calitate pozitivă nu este altceva decât ceea ce 
se manifestă din esenţa reală a obiectului. Se observă însă aici maniera logicistă 
de procedare. Așa cum Wittgenstein introduce în Existenţă stările de fapt 
corespunzătoare activităţii relational-operative a intelectului, Lotze introduce in 
Existenţă esentele reale corespunzătoare activităţii reflexive a raţiunii. 

Sistemul lui Hermann Lotze (1817-1881), System der Philosophie (Logik, 
1874, Metaphysik, 1879) are următoarele parti: I. Logica: teoria gândirii, teoria 
cercetării și teoria cunoașterii, II. Metafizica: ontologia, cosmologia si psihologia 
şi partea a III-a: etica, estetica si filosofia religiei. Conţine, cu alte cuvinte, 
majoritatea disciplinelor filosofice tradiționale. 

Dintre filosofii-logicieni rationalisti francezi îi menţionăm pe: Elie Rabier, 
Jacques Maritain, Jean Tricot, Edmond Goblot, Régis Jolivet. Ei procedează în 
linii mari ca şi filosofii rationalisti germani, dar pun accentul mai mult pe gnoseo- 
logic decât pe psihologic. Este ilustrativă maniera lui Jacques Maritain 
(1882-1973), Elements de philosophie, 1, 1930, de a transpune ontic determinatiile 
raţiunii. Conceptului mental, consideră el, trebuie să-i corespundă ceva din cadrul 
obiectului, o esenţă, o natură sau o quidditate, pe care o numeşte chiar „concept 
obiectiv“ — „Conceptul obiectiv este ceea ce cunoaştem noi din cadrul obiectului 
prin intermediul conceptului mental.“ Aceasta este o poziţie extremistă. De regulă, 
se zice, ca J. Tricot, că „Ideea sau conceptul este actul prin care gândirea surprinde 
obiectul în esenţa sa“ sau altfel spus surprinde „esenţa obiectului“. Numai că 

acel a fi al obiectului nu tine de obiect, ci este reflexul sau reflectia mentala a 
noastră asupra obiectului. 

Este demnă de menţionat concepţia lui Edmond Goblot despre judecatile de 
valoare, prin care încearcă, pe cale logico-rationala, să rezolve probleme de etică. 

Sistemul filosofiei, după Maritain, si mai nou, după Régis Jolivet (Traité 
de philosophie, 1, 1965), cuprinde trei parti. 

I. Logica, având două parti: 1) logica elementară sau formală, numită si 
minoră si 2) metodologia, logica materială sau majoră, II. Filosofia teoretică, 
având de asemenea două parti: 1) filosofia naturii, care cuprinde: cosmologia, 
psihologia și filosofia matematicii și 2) metafizica, critica cunoaşterii, ontologia 
şi teologia și III. Filosofia practică, respectiv estetica şi etica. 

Este ușor de observat că, în ciuda complexităţii acestor sisteme disciplinare, 
elaborate pe baza raţiunii, ele pierd total dimensiunea intelectului şi nu au nici o 
aplicaţie tehnică. Drumul de la Realitatea teoretică spre Existenţa Reală se face 
numai prin filosofia practică, redusă de regulă la etică și estetică. Din marele 
domeniu al Realităţi ştiinţifice doar psihologia s-a dovedit operativă în domeniul 
sănătăţii mentale, numai că psihologia, cu această ocazie, s-a si despărţit de filosofie. 

Răspunzător de această performanţă este Wilhelm Wundt (1832-1920). 
Lucrarea sa fundamentală este System der Philosophie (1919). După Wundt, 
menirea filosofiei este aceea, în spirit pozitivist, de a sistematiza datele ştiinţelor 
particulare, de a le prezenta în forma unitară a unor sisteme lipsite de contradicții, 
pe de o parte, şi coerente, pe de alta. Este evident că în aceasta acceptiune filosofia 
trebuie să se bazeze pe logică. Logica, zice Wundt, are sarcina să dea socoteală 
de acele legi ale gândirii care se dovedesc active în cunoașterea științifică. Logica 
este considerată o ştiinţă normativd atât pentru ştiinţele naturii, cat şi pentru 
filosofie, în special pentru etică. Principiul acestei aplicativitati a logicii, care îi $i 
reconfirmă calitatea de Organon, o constituie, după Wundt, nu identitatea gândirii 
si a Fiintei, ultima extinsă și asupra Existentei, ci paralelismul dintre formele 
existenţei si formele cunoaşterii, în asa fel încât primele, mai putin cunoscute, să 
poată fi construite, zice Wundt, prin ultimele. 

În acest sens însă Wundt se desparte si de linia intelectualist leibniziană si 
de cea speculativ-dialectică hegeliana. El adoptă o poziție declarat rationalistd. 
Logica, pentru el, nu este nici independentă de filosofie ca la intelectualisti, nici 
identică cu filosofia, ea face doar parte din aceasta. Ea studiază formele si legile 
formale ale gândirii: ale noţiunii, judecății și rationamentului, deci ale gândirii 
raţionale sau ale raţiunii pe care Wundt o distinge de intelect. 

Intelectul este facultatea gândirii care se referă la existenţa exterioară, empirică, 
a lumii, la fapte şi situaţii concrete. El nu poate să accepte decât relaţii concrete ale 
unor obiecte concrete si eventual forma relationala a acestora. Numai rațiunea 
poate să ofere formele generale și universale ale lucrurilor, ca şi legile acestora. 

Pe urma lui Kant, Wundt vorbeşte nu numai despre noţiuni, ci și despre 
Idei ca produse ale rațiunii, ivite din necesitatea de a-i conferi unitate. Ideile ar 
fi, ca şi la Kant, de trei feluri: idei cosmologice, idei psihologice și idei ontologice. 
Numai că, la Wundt, acestea nu mai au caracterul dialectico-eristic atribuit de 
Kant, ci sunt doar noţiuni de maximă generalitate, numite şi categorii sau genuri 
de categorii. Din această cauză, teoria lui Wundt nu mai este critic-demolatoare, 
ci constructiv-justificatoare. Ideile referitoare la infinitatea spațiului, a timpului, 
a substanţei, a cauzalitatii au menirea de a conduce la edificarea cosmologiei ca 
teorie unitară a fenomenelor exterioare omului. Ideile psihologice referitoare la 
senzaţii, percepții, reprezentări şi gânduri au menirea de a contribui la edificarea 
psihologiei ca teorie unitară a cosmosului spiritual, interior. Ideile ontologice au 
menirea de a conduce la unitatea celor două ,,cosmosuri“, extern si intern, fără a 
le identifica însă, dar și fără a pierde din vedere paralelismul acestora. Există o 
unitate între natură și spirit, cel puţin în formele lor generale de manifestare. 
Paralelismul însă nu este neconvergent. Natura, Existenţa în genere, se revelează 
în ultimă instanţă a fi spirituală. Urmându-l, de data aceasta pe Schopenhauer, 
Wundt consideră că această natură spirituală ar fi o totalitate de unităţi de voință, 
de activităţi creatoare. Concepţia lui Wundt este evolutionist voluntaristă. El 
consideră că si organismele elementare sunt purtătoare ale unor forme inferioare 
de voinţă. Ele evoluează spre forme animaliere şi apoi umane, între care există 
de asemenea diferenţe individuale. Ideea unităţii dintre regnuri: anorganic, or- 
ganic, organic-insufletit-constient este tot de sorginte rationalista. Concepute și 
chiar construite efectiv pe baza raţiunii, în domenii teoretice raţionale, în care 
acţionează aceleași legi ale raţiunii, este firesc ca și domeniile respective să 
reprezinte o unitate raţională. 

După prezentarea formelor gândirii raţionale, în celebra sa Logică (1906) 
— una dintre cele mai voluminoase lucrări de logică tradiţională — Wundt prezintă 
noţiunile de: obiect, timp, mișcare, număr, substanţă. Ceea ce este corect. Numai 
că studiul substanţei, de exemplu, nu se poate reduce la studiul noţiunii, 
conceptului sau categoriei de substanţă. Același lucru este valabil şi despre 
principiile și rationamentele ştiinţifice care nu sunt simple ilustraţii ale principiilor 
logice si nici ale figurilor si modurilor de raționamente din logică. Ceea ce nu 
înseamnă că nu ar exista şi astfel de ilustraţii. Problema este că științele, respectiv 
domeniul cel mai important al Realităţi, nu se reduc la aspectele sale rationale. 
Realitatea are aspecte intelective pe baza cărora se şi construieşte Existenţa Reală 
tehnologică din zilele noastre, dar şi aspecte speculative pe baza cărora ştiinţele 
contemporane penetrează tot mai subtil trecutul îndepărtat sau viitorul 
imprevizibil. 

Cele mai bune rezultate rationaliste se obțin în etică, estetică si psihologie. 
Wundt le-a obţinut în etică, elaborând o lucrare monumentală în trei volume 

(Ethik, 1912), avand ca principiu normativitatea principiilor morale, legata insa 
si de evolutivitatea spirituală universală. 

In psihologie a obtinut rezultate experimentale remarcabile pe baza 
postularii paralelismului psiho-fizic, a legii cresterii spirituale si a principiului de 
tip kantian al sintezei creatoare, reunind astfel cercetarea psiho-fizica, cercetarea 
comparativă şi cea performativă, ceea ce a permis naşterea psihologiei 
experimentale şi a condus la sfârșitul legăturii acesteia cu filosofia. 

El a deschis însă și o poartă pentru revenirea psihologiei la filosofie prin 
aşa-numita „psihologie a popoarelor“ în care sunt evidenţiate legitatile generale 
ale comportamentului uman care este în esenţă de tip moral. 

Perspectiva Existentei Reale, fiind redusă la comportamentul etic, estetic 
şi eventual psiho-igienic, nu este de mirare că filosofia rationalista, 
sistematic-disciplinară a fost adoptată mai ales de clerici, care o și predau până 
în zilele noastre în Universitățile catolice. 

Sistemele raţionale sunt însă deficitare în privinţa dreptăţii și a libertăţii. 
Or, filosofia dreptului şi politologia, bazate ambele şi pe teorii economice, sunt 
prin excelenţă domenii ale gândirii speculative, ale Fiintei, în cel mai elevat sens 
al cuvântului. 


XXIII. Logica si dialectică speculativă in 
filosofia contemporana 


In ciuda succeselor remarcabile ale intelectualismului in matematici si 
tehnica moderna si ale rationalismului in psihologie, pedagogie si etica, ambele 
orientări din teoria Fiintei sunt deficitare mai ales în interpretarea științelor sociale, 
a vieţii politice, culturale și artistice contemporane. Aceste deficienţe denotă 
absolutizarea la nivelul Fiintei a intelectului şi a raţiunii în detrimentul gândirii 
dialectico-speculative. 

Hegel nu a reușit sau n-a dorit să elaboreze o logică speculativă formală, 
ci doar a aplicat în toate domeniile filosofiei o schemă triadică bazată pe teză, 
antiteză şi sinteză. În sistemul său se porneşte clar de la Fiinţă, atât către Existenţă, 
cât şi către Realitate. Mai precis, drumul este de la Fiinţă, adică de la logică, pe 
plan disciplinar, la Existenţă, respectiv la filosofia naturii și de la aceasta spre 
Realitate, spre sinteza primelor două, din filosofia spiritului. 

Marxistii au încercat, în spirit materialist, inversarea primelor două 
componente, cu pornirea de la Existenţă către Fiinţă si Realitate, ceea ce este 
corect, doar atât că au dialecticizat mai întâi Existenţa si au conferit Realitatii 
teoretice implicaţii revoluţionare în Existenţa Reala. Esecurile societăţilor 
comuniste au discreditat și așa numita „logică dialectică“ sau „teoria logică a 
Capitalului“. Este vorba de lucrarea lui Marx, Capitalul, in care acesta aplică 
scheme triadice de tip hegelian la studiul economiei politice. 

De fapt, marxistii n-au ajuns la elaborarea unei logici speculative pentru 
faptul că au pus accentul mai mult pe momentul dialectic al acesteia, pe care 
însă l-au plasat din domeniul Fiintei în domeniul Existenţei, ceea ce a determinat 
apariţia stranie a dualității dialectică-logică. De aici a urmat o serie de alterna- 
tive, de restabilire artificială a unităţii dintre cele două, mai importante fiind 
logica dialecticii şi dialectica logicii. Ambele au însă variante, în funcţie de 
logica în discuţie, dar şi de dialectică. 

Pe linia interpretării dialectice a logicii de tip tradițional, deci a formelor 
noţiune, judecată și raţionament, ca şi a legilor gândirii clasice a mers Henri 
Lefebvre care a publicat o Logică dialectică la Paris, în 1947. Încercări 

asemănătoare au existat si la noi: Athanase Joja, în Studii de logică, vol. I, 1960, 
tratează despre dialecticizarea legilor logice tradiţionale prin: identitatea concretă, 
predicatia contradictorie si tertul supervenient, iar Henri Wald, Introducere in 
logica dialectică, 1959, tratează pe larg despre dialectica formelor logice. 

Au existat şi interpretări logice ale dialecticii, în speţă a celei hegeliene, 
chiar cu mijloacele logicii simbolice, precum cea a lui G. Giinther, Das Problem 
einer Formalisierung der transzendental-dialektischen Logik, în ,,Hegel-Studien“, 
Beiheft 1, 1964; Y. Gauthier, Logique hégélienne et formalisation, în „Dialogue“, 
VI, 1967, si D. Dubarle, A. Doz, Logique et dialectique, Paris, 1972. 

Probleme deosebite ridica elaborarea logicii speculative ca disciplina diferita 
atat de logica formala, in toate acceptiile sale, cat si de logica transcendentala, 
cum încearcă Walter Broker în lucrarea Formale, transzendentale und 
spekulative-Logik, Frankfurt, 1962, pornind pe urmele lui Hegel. 

Corectitudinea dialecticii lui Hegel este însă discutabilă. În orice caz, 
aplicarea fără discernământ a schemei dialectice triadice conduce la sofisme. 

Dar dialectica a fost concepută încă din antichitate şi altfel: binar, tetradic 
şi pentadic. În acest sens, trebuie menţionată contribuţia savanților si 
filosofilor-logicieni români care au dezvoltat sisteme filosofice coerente 
speculativ-dialectice, bazându-se pe toate tipurile de dialectică. Sisteme specu- 
lative binare a dezvoltat medicul Stefan Odobleja în Psihologia consonantistă, 
vol. I şi II, Paris, 1938, 1939, cu aplicaţii la întreaga Realitate, la ştiinţe pe linia 
adevărului, la filosofia artei pe linia frumosului, la etică, drept şi politică. 

Mai puţin sistematic, dar la fel de coerent a procedat inginerul Paul 
Postelnicu, iar Mircea Florian, în Recesivitatea ca structură a lumii, cladeste un 
adevărat sistem filosofic speculativ al dialecticii binare. Medicii Eduard Pamfil 
si Doru Ogodescu, în lucrarea Persoană si devenire, (1976), elaborează un model 
triontic în psihologie si psihopatologie, pe care încearcă să-l aplice în matematică, 
fizică şi sociologie. Constantin Noica elaborează un sistem filosofic numit 
Devenirea întru ființă (1981), bazându-se pe o dialectică tetradică, compusă 
din: temă, antitemă, teză, temă regăsită. Medicul Daniel Danielopolu, Opere alese 
(1960), propune o dialectică pentadică, pentru interpretarea mecanismului 
fiziologic al sănătăţii şi al bolii. 

În ce priveşte teoria Fiintei, însă, nici speculatiunea nu trebuie absolutizată, 
cum se face de regulă, în defavoarea Intelectului si a Raţiunii. Se conturează 
tendinţa unei concepţii logice integratoare a celor trei facultăţi ale gândirii. Filosoful 
Leo Gabriel, de exemplu, în lucrarea Integrale Logik, Viena, 1965, sugerează o 
astfel de alternativă care ar contribui în mod substanţial la construcția teoriei 
filosofice a Realitatii, pentru care logica este lucrul fundamental. 

O altă viziune integratoare asupra logicii este cea a lui Réné Poirier, in 
lucrarea Logique et modalité, Edit. Hermann, Paris, 1958, după care logica în 

genere are trei subdiscipline care ar trebui să se completeze reciproc: 1) logica 
simbolică, 2) logica existenţei în devenire şi 3) logica certitudinilor mentale. 

Adepții logicii dialectico-speculative, în ciuda aspectelor integrative ale 
gândirii lui Hegel, se dovedesc exclusivisti, fie că sunt de orientare 
idealist-dialectică, fie de orientare materialist-dialectică sau marxistă. Nu este 
întâmplător faptul că filosofii de orientare dialectico-speculativă exclusivistă, 
idealisti sau materialişti, spre deosebire de cei rationalisti, care preferau etica, se 
orientează spre estetică şi filosofia artei. Motivul îl constituie faptul că aici nu 
mai sunt valabile principiile rigide ale raţiunii, cum se petrec lucrurile în etică. 
Pe linia esteticii pot fi menţionaţi doi reprezentanţi ai gândirii dialec- 
tico-speculative: idealistul Benedetto Croce (1866-1952) şi materialistul Georg 
Lukacs (1885-1971). 

Benedetto Croce (Estetica, 1902), dupa propria sa mărturisire, a intenţionat 
elaborarea unui sistem filosofic de tip hegelian, tripartit, pe care nu l-a desăvârșit 
decât partial. Este vorba de: logica, filosofia practică si filosofia spiritului. Ele au 
fost scrise la distanţă in timp si nu prea au legăturile necesare unui sistem coerent. 
Cel puţin primul, zice Croce, nu le presupune cu nimic pe celelalte. Pe de altă 
parte, condiţiile în care se aflau studiile de estetică la finele secolului trecut, 
bântuite de intelectualismul pozitivist dizolvator si de raționalismul 
rigid-simplificator, l-a determinat pe Croce să acorde o atenţie specială esteticii 
şi istoriei acesteia. 

Croce a criticat permanent intelectualismul pozitivist şi materialismul în 
genere. Punând la baza artei intuiţia, diferită de senzaţie, dar și de rațiune, el se 
desparte atât de psihologisti, cât şi de rationalisti. Pe de altă parte, îl critică şi pe 
Hegel pentru tendinţele sale logiciste, considerând că arta în genere nu este o 
manifestare a Ideii si mai ales pe o anumită treaptă care ar putea fi depăşită. În 
genere, Croce consideră că formele spiritului nu sunt succesive, ci simultane. 
Ele nu decurg una din alta, ci coexistă, ceea ce poate fi ilustrat cel mai bine în 
artă. Sculptura nu decurge din arhitectură sau pictura din sculptură, indiferent 
de criteriile după care acestea pot fi ierarhizate. 

Intuitia artistică este legată la Croce de expresivitate, care poate să fie 
lingvistică sau nelingvistică, ceea ce o scoate de sub controlul riguros al raţiunii. 
Orientarea către aspectele expresive şi lingvistice ale artei îl desparte şi mai mult 
pe Croce de Hegel şi dă o tentă modernistă cercetărilor sale. 

Croce întreprinde şi o critică a concepţiilor după care arta ar fi o imitare a 
naturii. El admite imitarea în cadrul artei numai ca reprezentare sau intuiţie a 
naturii, care nu mai este o simplă imitare, ci este şi o idealizare. „Dacă prin 
imitare a naturii, zice Croce, înțelegem că arta ar oferi reproduceri mecanice, 
care constituie duplicate mai mult sau mai puţin perfecte ale unor obiecte natu- 
rale, în faţa cărora se repetă întocmai tumultul de impresii pe care-l produc obiectele 

naturale, atunci propozitia este evident eronata. Statuile de ceara pictata care 
simulează fiinţe vii si din fata cărora ne retragem înspăimântați în muzeele res- 
pective, nu ne trezesc intuitii estetice.“ Chiar fotografia care este o imitație 
perfecționat vizuală, în măsura în care este artistică, diferă de original prin punctul 
de vedere, atitudinea si situaţia fotografului artist. $i dacă fotografia nu este 
deloc artistică, se întâmplă tocmai din cauză că n-a intervenit în nici un fel intuiţia 
artistică a fotografului. 

Poziţia materialistă a lui Georg Lukâcs (Asthetik, 1963) si mai dialectică, am 
putea spune, este tocmai contrară. Referindu-se la procesul istoric de apariţie a 
artei din neartă, deci la un fel de dedublare în opus a cunoașterii obișnuite, el este 
nevoit să pornească de la imitație, de la mimesis, arta nefiind altceva decât o treaptă 
în evoluţia acesteia. Primordială pentru Lukacs este reflectarea Existentei, ceea ce 
înseamnă plasarea artei pe coordonate gnoseologice. Mai mult, imitarea cu caracter 
reflectoriu pe care o presupune nu numai activităţile umane, ci și comportamentul 
animal, împinge originea artei chiar la niveluri subumane. El vorbeşte de jocurile 
animalelor şi de ritualurile lor aparente din anumite împrejurări. 

În cazul artei propriu-zise, Lukâcs este nevoit să depună eforturi serioase 
pentru ilustrarea nuanţată, indirectă, mediată etc. a imitatiei, mai ales în cazul 
muzicii şi arhitecturii. În orice caz, accentuarea caracterului mimetic al artei ridică 
problema dificilă a frumosului natural, o adevărată „cruce a esteticienilor“ de 
orientare materialistă, de a cărei purtare Lukâcs încearcă să se sustragă prin eschive 
dialectice. Ar exista o evoluţie de la legătura directă a artei cu Existenţa, ceva de 
genul stării în sine care evoluează către un pentru sine al artei, de inspiraţie 
explicit hegeliană. 

În orice caz, ambele orientări dialectico-speculative evidenţiază dificultăţile 
pe care le ridică domeniul frumosului ca parte a Realitatii, faptul că tratarea lui 
necesită o metodologie bazată pe gândirea dialectico-speculativă, singura din 
cadrul Fiintei care poate să conducă la rezolvarea unei multitudini de raporturi 
opozitionale de tip obiectiv-subiectiv, senzorial-rational, absolut-relativ, 
concret-abstract, pe care le presupune interpretarea formelor artistice, raporturi 
principial neinterpretabile corect cu mijloace intelective sau rationale. 

Multe din deficienţele sistemelor filosofice dialectico-speculative, nu numai 
estetice, dar şi social-politice şi economice, la care nu ne-am referit, rezultă însă 
din absolutizarea gândirii dialectico-speculative. Chiar dacă vreun domeniu al 
Realitatii, indiferent care ar fi acesta: ştiinţific, estetic, etic etc., are cu prioritate 
particularităţi dialectico-speculative, el are totuși şi zone intelective şi raționale, 
căci compartimentele Fiintei, chiar dacă pot fi studiate separat în cadrul diferitelor 
orizonturi logice: simbolic, clasic-traditional sau dialectic-speculativ, nu 
funcţionează decât în unitatea lor, căci numai aceasta corespunde Existentei în 
genere. 


XXIV. Conceptul de realitate in 
filosofia contemporana 


Teoria fiintei, in orice acceptie, sistematica sau disciplinara, deci tratand 
fie despre intelect, ratiune sau speculatiune, fie despre teoriile logice 
corespunzatoare: logica simbolica, logica traditionala si logica speculativa, 
dovedeste faptul ca cel mai important compartiment al filosofiei contemporane 
este teoria Realitatii. 

Cele trei facultati ale gandirii nu sunt altceva decat modalitatile posibile de 
concepere a Realitatii, adică modalităţi de interpretare artistică, ştiinţifică, etică, 
juridică si politică ale Existentei. Interpretări care, transpuse în teorii și acceptate 
într-un fel sau altul, prin adeziune, prin evidenţă, prin consens, prin constrângeri 
sau opţiuni, devin principalele forte instituţionale de construcţie a Existentei Reale, 
deci a Lumii în care trăim. Lumea nu este altceva decât transformarea Existentei 
în conformitate cu o anumită Realitate. 

Interesul pentru Realitate a devenit major mai ales în secolul nostru şi mai 
ales în ultimele decenii. Aceasta, datorită dezvoltării fără precedent a ştiinţelor 
exacte şi experimentale: matematicile, fizica, chimia şi biologia. Existenţa Reală 
corespunătoare acestora, Existenţa tehnică în special a dus la o transformare 
rapidă a Lumii occidentale, ca şi a Japoniei care a adoptat-o, trasând o direcţie a 
dezvoltării care tinde să devină universală, cu implicaţii cosmice. 

Ştiinţele exacte şi experimentale nu reprezintă însă decât un compartiment 
al Realităţii, corespunzător din perspectivă sistematică mai mult intelectului, decât 
raţiunii şi speculatiunii, ceea ce şi conduce la unele decalaje între dezvoltarea 
tehnică în genere şi cea estetică, morală, juridică și politică. Mai mult, dezvoltarea 
tehnică şi aplicarea ei nerationala conduce la războaie şi cataclisme ecologice. 
Acestea sunt în mare şi problemele filosofice ale Realitatii, care însă, în istoria 
filosofiei, vor avea tot felul de aspecte sofisticate în funcţie de orientarea filosofilor. 

Este vorba, în primul rând, de distincţia dintre ştiinţele naturii și ştiinţele 
spiritului, despre care am mai vorbit la Wilhelm Dilthey, care este considerat şi 
părintele hermeneuticii. Distinctiile sale sunt operative până în zilele noastre. 
Distincția dintre explicație şi înțelegere, de exemplu, a condus la un fel de logică a 

intelegerii, Logik des Verstehens a hermeneutului Josef Schmucker-Hartmann, 
Verlag Anton Hain, Meisenheim am Glan, 1979. Hans Georg Gadamer, Wahrheit 
und Methode (1960), se refera nu atat la logica, ci mai ales la metodologia stiintelor, 
aplicabila, fireste, la intelegerea stiintelor spiritului, legate de persoana umana. 
Stiintele exacte, cu tendinţa lor tehnicistă, sunt considerate nefaste pentru 
interpretarea domeniilor umaniste, prin transformarea omului într-un obiect oarecare. 
Filosofia, arta şi istoria necesită, consideră el, altfel de interpretări. Mai mult, că 
însăși ştiinţele naturii s-ar preta la o analiză hermeneutică, căci si ele presupun o 
situaţie cognitivă, interpretabilă dintr-o perspectivă umană străină de aspectele pur 
tehnice. Prin aceasta, însă, el vizează mai mult aplicarea acestora în Existenţa Reală, 
care necesită conceperea şi explicarea comprehensivă a acţiunilor. În plus, metoda 
hermeneutică este comunicativă şi dialogică, interpretativă, nu tehnic imperativă. 
Această situaţie este cu atât mai evidentă în sfera problemelor practice de convietuire 
umană, imposibil de conceput fără comunicare. În cadrul acestor probleme omul 
nu se confruntă numai cu obiecte exterioare, ci si cu sine însuși. În ultimă instanţă, 
Gadamer caută un fundament raţional al întregii Realităţi pe care îl transpune în 
conștiința noastră despre noi înşine. 

În genere însă hermeneutica a pornit și s-a reîntors, ca să nu zicem că a 
eșuat, la analiza limbajului ca discurs scriptic în toate domeniile Realităţii, dar 
mai ales în cele umaniste. Căutarea sensului originar în funcţie de text, context, 
subtext conduce uneori la rezultate speciale, dar poate să determine și interpretări 
denaturate, fie moderniste, fie arhaizante. 

Pe linia aceasta, Gadamer continuă tradiţia fenomenologiei lui Edmund 
Husserl (1859-1938) care voia şi el să găsească condiţiile ultime ale oricărei 
cunoașteri ştiinţifice. 

Cu toate că a trăit înaintea lui Gadamer, Husserl are o poziţie mai radicală 
si ulterioară ideatic atitudinii hermeneutice, de simplă interpretare. Cel putin în 
lucrarea Die Krisis des europăischen Menschentums und die Philosophie (apărută 
postum, în 1953), el consideră că originea crizei umanităţii europene o constituie 
criza ştiinţelor europene. Altfel spus, deficienţele Existentei Reale europene se 
datoresc unei Realităţi deficitare. Ceea ce este corect. El consideră că totul începe 
cu ascensiunea științelor naturii în dauna celor spirituale, ceea ce a determinat 
dominaţia obiectivismului naturalist, a matematizării și a interesului pentru tehnică. 

Spre deosebire de hermeneuti, Husserl știe că baza Realitatii o constituie 
teoria Fiintei, respectiv logica. Ştiinţele spiritului și filosofia în genere, pentru a 
deveni științe la fel de stricte ca cele exacte, trebuie să aibă un fundament logic 
absolut. Acesta tine de natura gândirii, dar nu a celei individuale despre care 
vorbesc psihologii. Este necesară înlocuirea logicii psihologice cu o logică pură 
— o logică a semnificatiilor intentionale. Acestea conferă enunturilor nu numai 
adevăr, ci si un sens. Dacă adevărul depinde de fapte, sensul depinde de esențe. 

Adevărul mizează pe confruntarea cu Existenţa, cu ceea ce există în afară de 
noi, sensul depinde de Fiinţă, de ceea ce este în noi. Aceasta constituie deosebirea 
dintre ştiinţele empirice şi cele eidetice, cum le zice Husserl. 

Este vorba, în fond, de o diferenţiere, în termenii noștri, pe diferite planuri, 
a intelectului de rațiune care nu devine însă operativă și lasă Realitatea asa cum 
este, cu ştiinţele dezbinate și restul domeniilor în suspensie. O Realitate bolnavă 
care contaminează în continuare Existenţa Reală. 

O soluţie unificatoare a domeniilor Realitatii ne-o oferă structuralismul, 
care se bazează pe numeroase cercetări întreprinse în diferite ştiinţe: matematici, 
psihologie, lingvistică, antropologie. $i structuralismul operează asupra ştiinţelor 
gata constituite, cu deosebirea că nu le mai caută nici o fundamentare exterioară, 
de natura Fiintei, inteligibilă, raţională sau speculativă. Structurile sunt obiectuale, 
factuale, independente de interpretările lor. Ceea ce vizează o dublă raportare: la 
Existenţa ca atare si la Existenţa Reală. Această dublă raportare este valabilă ca 
atare mai ales în matematici, unde structurile relational-operationale sunt desprinse 
din același domeniu în care se aplică. Ele sunt în alte condiţii statice și neoperative. 
În psihologie, de exemplu, se fac referinţe la domeniile fizice, cerebrale si per- 
ceptive. Ele au, fireşte, analogii structurale, dar reducerea lor la structuri rigide 
face de neînțeles procesul cunoașterii si evoluţia acesteia. Încercările lui Jean 
Piaget de psihologie genetică mai mult infirmă decât confirmă structuralismul. 
Cu atât mai subţiri sunt analogiile structuraliste dintre ştiinţe diferite. 


Jacques Derrida, din perspectivă postmodernistă, critică şi el rigiditatea 
structuralismului, substantializarea, în ultimă instanţă, a structurii și conceperea 
ei independentă nu numai de elementele din care se compune, dar şi de procesul 
propriei sale constituiri. Influențat si de fenomenologie, dar şi de hermeneutică, 
pe linie heideggeriană, Derrida adoptă şi el un fel de „cotitură lingvistică“, 
considerând că la baza oricărei structuri disciplinar științifice stă limbajul în care 
a fost exprimată. Limba este considerată, cum zicea Heidegger, „sălașul Fiinţei“. 
Faţă de Husserl, Derrida consideră că limbajul nu numai că este „împletit“ cu 
intentionalitatea, dar formneaza pur şi simplu un text sau o textură. Căci limbajul 
nu are numai funcţie cognitivă, ci şi comunicativă, ceea ce este esenţial pe planul 
Realitatii, adică al disciplinelor ştiinţifice naturale sau ale spiritului constituite 
deja. Ele urmează a fi comunicate, însuşite, învăţate, predate etc. ca texte. Or, în 
aceste condiţii, nu mai are prioritate natura materială de referinţă, ci forma de 
exprimare, nu mai contează logica în calitate de instrument de construcţie a 
ştiinţei, ci logica exprimării, care nu este altceva decât gramatica. Mai mult, 
ceea ce primează, având în vedere predominanta textelor tipărite, se considera 
că esenţial este textul scris fata de limbajul vorbit. Textura. Scriitura, care devine 
obiect de studiu al Gramatologiei, la care s-ar reduce filosofia. Motivul acestei 

reductii este de natura structuralista. La nivelul limbajului scris, materializat in 
semne rigide, este mai uşor de surprins structura. Nu a unei științe, să zicem, sau 
a unei poezii, ci a fragmentelor scriptice, diferite și diferenţiate prin propriile lor 
structuri, independente de semnificaţiile lor şi chiar de întregul pe care îl constituie. 
Ceea ce înseamnă, evident, și o infirmare a filosofiei în genere. 

Se manifestă o tendinţă textualistd la cei mai multi dintre reprezentanţii 
aşa-numitei orientări postmoderniste din filosofia occidentală. Pe această linie 
se ajunge la căutarea analogiilor textualiste între știință în genere si literatură. 
Diferenţele, în acest caz, ar fi şi ele structural-lingvistice şi nu de obiect şi 
metodă, cum se consideră în filosofia tradiţională. În plus, semnalăm faptul că 
este foarte discutabil să încadrăm textualistic artele plastice, de exemplu, căci 
este o mare deosebire între activitatea artistică și discursul despre această 
activitate. 

Problema cea mai importantă este legată însă de ştiinţe, al căror statut, ca 
parti componente ale Realitatii, este astfel contestat. Există si pentru aceasta o 
soluţie care vizează Existenţa Reală. Indiferent cum au fost construite ştiinţele, 
pe ce s-au bazat ele, ca Existenţă sau Fiinţă, cum am zice noi, contează mai 
mult redactarea lor, exprimarea lor în scris. Textualismul nu se referă însă, în 
maniera lui Derrida, la limbajele simbolice, ci la cele fonetice, care nu mai 
sunt proprii matematicilor moderne și fizicii. Oricum, lipsite de orice alt fun- 
dament decât cel lingvistic, se consideră că ceea ce contează este aplicabilitatea 
$i, mai precis, reuşita practică. Dar tocmai de aici s-a pornit. Criza lumii occiden- 
tale se datorează nu aplicării incorecte a științelor sau rezultatelor 
nesatisfăcătoare, ci tocmai progreselor fără precedent ale ştiinţelor, în special a 
celor exacte. Aplicarea acestora este oricum esenţială pentru epoca modernă si 
nu poate fi neglijată. 

În fine, mai trebuie amintită aici şi filosofia analitică a cărei origine este 
neopozitivistă şi are la bază tocmai absolutizarea caracterului incontestabil al 
ştiinţelor exacte, fizico-matematice. 

Pe planul analizei lingvistice, spre care tinde si filosofia analitică, au existat 
initial exagerări neopozitiviste, de excludere a enunturilor fără semnificaţie 
empirică, ceea ce a dus la discreditarea disciplinelor umaniste şi a filosofiei în 
genere. Pe această cale, filosofia a fost redusă la analiza limbajului ştiinţelor 
exacte, în speţă matematica, fizica, si la analiza limbajului disciplinelor 
matematizabile. Filosofia este deci redusă exact la acele domenii ale Realitatii 
din care au încercat s-o alunge reprezentanţii celorlalte orientări. 

Ca și în cazurile precedente, ale filosofiilor bazate pe celelalte componente 
categoriale, care au fost la rândul lor absolutizate, în sisteme transcendentaliste, 
existentialiste $i logiciste, ca să nu le zicem ,,fiintialiste“, filosofiile bazate doar 
pe categoria de Realitate, ca pe ceva gata constituit, redusă și aceasta, fie la 

ştiinţele naturii sau ale spiritului, fie la doctrine estetice, etice, juridice sau 
politice (este vorba de politologia despre care nu ne-am propus să tratăm), se 
constituie într-un fel de „realitarism“. Suntem într-un compartiment filosofic 
legat, cum s-a văzut, de științe, ceea ce apropie filosofia în genere de acesta şi 
determină confluenţe filosofico-stiintifice, artistice etc. Doar atât că filosoful 
ştiinţei nu este creator științific, ca savantul propriu-zis, după cum nici filosoful 
artei nu este creator în artă, cum este sau ar trebui să fie artistul. Această situaţie 
determină nu numai reductionism filosofic, în detrimentul filosofiei sistematice 
categoriale, ci şi o situaţie penibilă de transformare a filosofiei într-o cenușăreasă 
a ştiinţelor. 

Dar filosofia nu se reduce la realitarism şi scopul nostru a fost tocmai de a 
ilustra această situaţie. 


XXV. Concluzii 


Distinctia dintre filosofia disciplinara, sistematica sau nu, si filosofia 
categorial-sistematica s-a impus treptat la sfarsitul filosofiei moderne si inceputul 
filosofiei contemporane. Din această cauză, ea nu este operativă pentru istoria 
filosofiei în genere. 

Este vorba de epoci în care predomină anumite discipline fundamentale: 
ontologia, logica, metodologia, gnoseologia sau epistemologia. În cadrul unor 
sisteme filosofice, ca cel aristotelic, de exemplu, deși predomină logica, sunt 
tratate distinct si probleme ontologice (în Metafizica), gnoseologice (în De Anima) 
si metodologice (in Analiticele Secunde), ca si probleme ale unor discipline 
secundare: etica, estetica, retorica etc. Ceea ce a determinat maniera de tratare a 
istoriei filosofiei pe discipline. Ea a condus în perioada contemporană la elaborarea 
de istorii separate ale disciplinelor filosofice, dintre care unele au devenit, ex- 
plicit sau implicit, şi obiecte de învăţământ, în mod special istoria logicii, istoria 
eticii, istoria esteticii etc. 

Facem abstracţie aici de istoriile filosofiei lipsite de orice criteriu 
metodologic, acelea în care se vorbeşte mai mult despre autori și despre lucrările 
lor, în ordinea apariţiei, indiferent despre ce ar trata. Sunt și acestea utile pentru 
informaţia generală. Ele completează antologiile și enciclopediile filosofice. Dar 
nu sunt operative nici în scopuri disciplinare, nici categorial-sistematice. Cu atât 
mai putin în scopuri instructiv-educative, când se dispune de un spaţiu limitat si 
pricedeul se reduce la menționări şi omisiuni lipsite de justificare. 

Cert este că începutul filosofiei contemporane l-au făcut personalităţi 
filosofice care au reprezentat fiecare orientări originale pe calea elucidării categoriei 
de Existenţă Reală, numită şi Lume sau Viaţă. Absolutizarea acesteia a condus 
implicit şi la consideraţii despre celelalte categorii, impunând şi necesitatea tratării 
acestora, mai ales în forme disciplinare. Complicatiile se ivesc datorită specializării 
treptate a disciplinelor filosofice, astfel încât să nu mai poată fi practicate în mod 
superficial. Astăzi nu mai există „filosofi“ în genere, autodenumindu-se astfel 
doar eseistii care fac divagatii pe teme filosofice. Filosofi sunt logicienii, 

epistemologii, esteticienii etc. Nu este însă corectă reducerea, conforma 
principiului pars pro toto, a filosofiei la una dintre aceste discipline absolutizate. 
Se menţine însă tradiţia, mai ales în cazul prezentării separate a filosofilor, tratării 
pe discipline a contribuţiilor acestora, dacă sunt mai multe sau gruparea mai 
multor specialiști în cadrul istoriei aceleiaşi discipline. Mai ales în ultimul caz, 
istoricii sunt nevoiţi să renunţe la celelalte contribuţii filosofice (nedisciplinare 
sau din alte discipline), pe care le-au avut totuși, în ciuda oricărei specializări, 
autorii de referinţă. 

Gruparea filosofilor pe curente sau școli, prin analogie cu filosofia antică 
grecească, este potrivită mai ales pentru etapa de început a filosofiei 
contemporane, în care poate fi vorba de relaţii disciplinare, de afinități si 
continuitati, ivindu-se si în aceste cazuri diversitati problematice care mai mult îi 
separă decât îi reunesc pe filosofii astfel grupaţi. 

Există şi alte crieterii de grupare a filosofilor, după anumite orientări 
predominante: idealisti, materialisti, rationalisti, empiristi, irationalisti, realisti, 
spiritualisti ş.a. Ceea ce nu i-a împiedicat pe filosofii astfel grupaţi să trateze 
aceleași probleme și uneori în aceeaşi manieră. 

S-a impus însă, cel puţin în filosofia contemporană germană studiul 
categoriilor filosofice, care a condus la elaborarea unei teorii speciale a categoriilor 
(Kategorienlehre). Este o teorie care presupune cu necesitate referinţe istorice $i 
care a fost chiar prezentată în formă istorică (Adolf Trendelenburg, Geschichte 
der Kategorienlehre, Berlin, 1846). Ed. von Hartmann, Emil Lask, Othmar Spann 
ş.a. au dovedit că teoria categoriilor filosofice conţine punctele de referinţă 
fundamentale ale oricăror doctrine filosofice disciplinare sau sistematice. Există 
categorii ale ontologiei, ale logicii, ale metodologiei ș.a.m.d. Ele pot fi tratate în 
cadrul disciplinelor respective sau independent de acestea, în sisteme categoriale. 

Deosebirea constă în faptul că, disciplinar, este necesară prezentarea 
prealabilă a categoriilor logice şi metodologice, fără de care nu pot fi alcătuite 
celelalte discipline, logica jucând rolul de propedeutică. Dar, în felul acesta, 
fiind postulate și nu deduse, categoriile logicii, care sunt de fapt categoriile unui 
anumit tip de logică, uzuală într-o anumită perioadă si chiar într-o anumită zonă 
geografică, predetermină, în manieră logicistă, fie omisiuni categoriale din 
anumite descipline, fie chiar omiterea unor discipline fundamentale sau secundare. 

Oricum, istoria categorial-disciplinară a filosofiei nu coincide cu istoria 
disciplinară obișnuită a filosofiei. Ne putem referi chiar la categoriile logicii. Să 
zicem că ar fi vorba de postularea unor categorii de tip logico-traditional. Aici 
cele mai importante sunt categoriile referitoare la formele logicii clasico-tra- 
ditionale: noţiunea, judecata si raționamentul. Tratamentul categorial al acestora 
nu presupune desfăşurarea în parte a fiecărei teorii despre acestea. Teoriile diferă 
de la autor la autor, dar categoriile sunt aceleași, ca şi principiile logice valabile 

în cadrul clasico-traditional. Numai nuantarile acestora devin semnificative în 
context categorial. 

Istoria categorial-disciplinară a filosofiei este o istorie rezumativă a filosofiei 
disciplinare. 

În cadrul filosofiilor categorial-sistematice nedisciplinare apare în mod 
firesc şi „problema începutului“, absolut sau relativ, al tuturor lucrărilor sau al 
filosofiei. Problema categoriei de la care trebuie să pornim sau de la care se 
poate porni, pentru a le deduce apoi pe toate celelalte, fără a mai ţine cont de 
disciplinele care tratează despre ele. Aici punctul de plecare este esenţial. 

Dar se ivesc şi alte probleme referitoare la: „sfârşitul“ sistemului; la 
categoria fundamentală si categoriile secundare; la reducerea (pars pro toto) 
categoriilor filosofice la una singură sau la cele subordonate fata de una singură 
ş.a.m.d. Toate acestea încep să fie importante. 

În fine, de un interes special se bucură modalitatea deducerii categoriilor, 
clasificarea şi, eventual, ierarhizarea lor. Aici nu se încadrează numai sistemele 
categorial-filosofice propriu-zise, în care toate aceste probleme sunt tratate în 
mod special, dezbătute si comentate, ci şi contribuţiile nesistematice, în aparenţă 
contrare oricărei interpretări coerente. Aparenta datorată manierei eseistice, literare, 
aforistice etc. de expunere a doctrinelor filosofice. Problema este dacă autorul, 
indiferent de maniera expunerii, oferă soluţii originale în domeniul raporturilor 
categoriale, soluţii eventual acceptabile și într-un cadru mai extins, disciplinar 
sau sistematic. 

Maniera categorială de tratare a istoriei filosofiei pe probleme categoriale 
are avantajul menţionat al rezumativitatii prin selecţie, dar poate să conducă la 
două neajunsuri: unul, referitor la adoptarea de către autorul istoriei respective a 
unei viziuni anume, de tip kantian, sau hegelian, să zicem, va determina și o 
selectivitate în aceeaşi manieră si chiar aprecieri critice de o anumită nuanţă; 
altul, fără adoptarea vreunei viziuni, riscă să devină mai puţin selectiv şi să 
conducă la repetabilitati. 

Cu toate acestea, se poate face o împărţire a categoriilor, ca si a disciplinelor 
filosofice, în fundamentale și secundare. În acest sens, istoria filosofiei însăşi este 
cea care ne oferă criteriile acestei împărțiri; în special, istoria filosofiei occidentale. 

Fără să coincidă cu disciplinele, categoriile fundamentale ale filosofiei au 
fost tratate în cadrul acestora. Subsistenta (S) si Transcendenta (T) au fost 
categoriile de la care s-a pornit sau s-a ajuns in cadrul Ontologiei si care au 
contribuit la diferentierea Metafizicii, care sa trateze in mod special despre acestea, 
Psihologiei revenindu-i domeniul Transcendentalitatii (Tt). Concretizate, ele apar 
sub denumirile teologico-filosofice: Universul, Dumnezeu si Sufletul. 

Ontologiei propriu-zise, cultivată de către primii filosofi, îi corespunde 
categoria de Existenţă (E), cu toate subdiviziunile sale: spaţiu, timp, mişcare etc. 

Logica este legată de Fiinţă (F), reprezentând stiinta formelor gândirii, ale lui ce 
este, cum este şi de ce este. Istoria filosofiei occidentale și respectiv a logicii 
completând tabloul facultăţilor gândirii: Rațiunea, Intelectul, Intelectul Rational, 
Rațiunea Speculativă şi Speculatiunea. 

La începuturile filosofiei moderne pe primul plan este Metodologia, ca 
manieră de aplicativitate a formelor gândirii, la constituirea Realitatii (R), a teoriilor 
despre Adevăr, despre Frumos, despre Bine, despre Dreptate şi despre Libertate. 

Filosofia contemporană debutează cu studiul Existentei Reale (Er), numită 
si Lume sau Viaţă, adică cu studiul Existentei conforme unei anumite Realităţi, 
cu studiul Existentei realizate, respectiv al Științelor si al Tehnicii, al Artelor, al 
Moralitatii, al Justiţiei şi al Politicii. 

Istoria filosofiei contemporane occidentale nu ne oferă numai perspectiva 
categorială schematică a filosofiei, ci si direcțiile fireşti ale trecerii de la unele la 
altele, chiar dacă, în mod concret, la anumiţi autori sau în anumite perioade, 
ordinea lor părea inversă. 

În acest sens, având în vedere și categoriile subordonate acestora, se poate 
considera că orice autor al unor lucrări de filosofie autentică, disciplinară sau 
sistematică, nu face altceva (conştient sau inconştient) decât să extindă, să 
nuanteze, completeze etc. esafodajul categorial al filosofiei. Istoria filosofiei 
occidentale, şi mai ales cea contemporană, în ciuda diversităţii sale aparente, 
ilustrează cel mai bine acest lucru si prefigurează posibilitatea elaborării filosofiei 
ca sistem categorial. Căci, dacă se poate lucra pe bucăţi sau parti ale sistemului 
se poate reprezenta și imaginea întregului. Paleontologul reconstituie, pe baza 
unor fragmente fosile, imaginea integrală a unor vieţuitoare dispărute. Sarcina 
filosofului este mai ușoară, căci istoria filosofiei îi oferă şi legăturile dintre 
fragmente. Problema este ca sistemul categorial să nu fie închis, adică să 
presupună posibilitatea dezvoltării în continuare. 

Astfel conceput, sistemul categorial-filosofic reprezintă un angrenaj care, 
principial, garantează posibilităţi nelimitate pentru dezvoltarea filosofiei. 
Subsistenta, care este Unul, Totul, Infinitatea, Eternitatea și Absolutul, oferă 
Existentei surse nebănuite încă de imbogtire. Fiinţa, care este „motorul“ 
angrenajului categorial, dispune, după aprecierile statisticienilor, de „combustibil 
uman“ care se multiplică în progresie geometrică, iar componenta ştiinţifică a 
Realitatii are de-abia un secol de „rodaj“. Existenţa Reală, la rândul ei, se poate 
extinde la nivel cosmic. 

Nu este întâmplător faptul că schema categorială a filosofiei coincide 
esențialmente cu structura evolutivă a Universului nostru, căci aceasta a fost 
întotdeauna si intenţia filosofiei. Întreruperea săgeţii de la Subsistenţă spre 
Existenţă sau inversarea ei va coincide însă cu sfârșitul. Un sfârșit relativ, pe care 

nu suntem departe de a-l putea provoca noi înşine, datorită unor carente de 
executare a trecerii de la Realitate la Existenţa Reală. 

Până la întoarcere sau, după unii, reîntoarcerea în Subsistenta, ne mai putem 
însă bucura, cum zicea Boethius, de mangaierile filosofiei şi, fireşte, de istoria 
filosofiei, care, mai ales în zilele noastre, când unii consideră că istoria s-ar fi 
spălat deja pe mâini de atâta filosofie, ne oferă cea mai completă definiţie 
categorială a iubirii de înţelepciune. 

Filosofia este teoria trecerii de la Subsistenta şi Existenţă, prin intermediul 
Fiinţei si al Realitatii, la Existenţa Reală. 

ANTOLOGIE DE TEXTE 


ARTHUR SCHOPENHAUER 
LUMEA CA VOINTA SI REPREZENTARE! 


— fragmente — 
ŞI 


„Lumea este reprezentarea mea“. — Această propoziţie este un adevăr pentru 
orice fiinţă vie si înzestrată cu gândire, deși numai la om el ajunge să se transforme 
în cunoașterea abstractă şi conștientă. De îndată ce este capabil să-l aducă în 
această stare, se poate spune că în el s-a născut spiritul filosofic. El deţine atunci 
întreaga certitudine că nu cunoaște nici un soare, nici un pământ, ci numai un 
ochi care vede acest soare, o mână care atinge acest pământ; el știe, într-un 
cuvânt, că lumea de care este înconjurat nu există decât ca reprezentare în raportul 
său cu o fiinţă care percepe, care este omul însuşi. Dacă există un adevăr ce 
poate fi afirmat a priori, acesta este singurul; căci el exprimă forma oricărei 
experienţe posibile și imaginabile, concept cu mult mai general decât chiar cele 
de timp, de spaţiu si de cauzalitate care îl implică. Fiecare dintre aceste concepte, 
într-adevăr, în care am recunoscut forme diverse ale principiului raţiunii, nu este 
aplicabil decât la un tip determinat de reprezentări; distincţia dintre subiect si 
obiect, dimpotrivă, este modul comun tuturor, singurul în care se poate concepe 
o reprezentare oarecare, fie ea abstractă sau intuitivă, pură sau empirică. Deci, 
nici un adevăr nu este mai sigur, mai absolut, mai evident decât acesta: tot ceea 
ce există şi poate fi cunoscut, prin urmare şi această lume ca întreg, nu este decât 
obiect în raport cu un subiect, percepţie în raport cu un spirit care percepe, într- 
un cuvânt, el este reprezentare. Această lege se aplică firește întregului prezent, 
întregului trecut şi întregului viitor, la ceea ce este departe, ca şi la ceea ce este 


! Edit. Moldova, 1995. Traducere de E. Dolcu, V. Dumitraşcu si Gh. Puiu, revizuită de 
V. Vizureanu. 

aproape de noi; căci ea este adevărul spaţiului si timpului înseși, graţie cărora 
reprezentările particulare se disting unele de altele. Tot ceea ce lumea cuprinde 
sau poate cuprinde se află în această dependenţă necesară faţă de subiect şi nu 
există decât pentru subiect. Deci, lumea este reprezentare. 

De altfel, acest adevăr este departe de a fi nou. El a constituit deja baza unor 
consideraţii sceptice de la care pornește filosofia lui Descartes, dar primul care a 
formulat-o într-un mod categoric a fost Berkeley; prin aceasta, el a adus filosofiei 
un serviciu nemuritor, deşi restul doctrinelor sale nu merită să trăiască deloc. Marea 
greşeală a lui Kant (...) a fost că a neglijat acest principiu fundamental. 

În schimb, acest important adevăr a fost admis devreme de inteleptii Indiei, 
din moment ce apare ca fiind însăși baza filosofiei vedânta, atribuită lui Vyâsa. 
În legătură cu acest lucru, avem mărturia lui W. Jones, în ultima sa dizertatie 
având ca temă filosofia asiatică: „Dogma esențială a şcolii vedanta constă nu 
în a nega existența materiei, adică a soliditatii, a impenetrabilitatii și a întinderii 
(negatie care, într-adevăr, ar fi absurdă), ci numai în a corecta în această privinţă 
gândirea obişnuită şi în a susține că această materie nu are o realitate independentă 
de percepția spiritului, existenţă si perceptibilitate fiind doi termeni echivalenți“. 
Această simplă indicație demonstrează suficient existenţa în vedantism a 
realismului empiric asociat cu idealismul transcendental. 

Tocmai din acest unic punct de vedere şi ca pură reprezentare va fi studiată 
lumea în această primă Carte. O asemenea concepţie, de altfel absolut adevărată 
în ea însăşi, este totuși exclusiva si rezultă dintr-o abstractizare operată cu bună 
ştiinţă de spirit; cea mai bună dovadă constă în aversiunea naturală a oamenilor 
de a admite că lumea nu este decât o simplă reprezentare, idee totuşi de 
necontestat. Dar această perspectivă unilaterală va fi completată în cartea 
următoare cu un alt adevăr, mai puţin evident, trebuie să o mărturisim, decât 
primul şi care, într-adevăr, pentru a putea fi înţeles, necesită o cercetare mai 
aprofundată, un mai mare efort de abstractizare, în sfârşit, o discociere a 
elementelor eterogene, însoţită de o sinteză a celor asemănătoare. Acest adevăr 
auster, foarte potrivit pentru a-l face pe om să gândească, dacă nu pentru a-l face 
să tremure, poate si trebuie să fie enunțat alături de celălalt astfel: „Lumea este 
voința mea.“ (...) 


§2 


Cel care cunoaste tot restul, fara a fi cunoscut el insusi, este subiectul. 
Subiectul este, prin urmare, acel substratum (Trăger) al lumii, condiţia invariabila, 
întotdeauna subinteleasa a oricărui fenomen, a oricărui obiect; căci tot ce există, 
există numai pentru subiect. Iar acest subiect fiecare îl găsește în sine, însă aceasta 
doar prin actul cunoașterii ca atare, nu şi pentru că ar fi el însuși un obiect de 

cunoaștere. Chiar propriul nostru corp este deja un obiect şi, prin urmare, merită 
numele de reprezentare. El nu este, într-adevăr, decât un obiect printre alte obiecte, 
supuse aceloraşi legi ca și acestea; numai că este un obiect imediat. Ca orice 
obiect al intuitiei el se supune formelor oricărei cunoașteri, se supune timpului si 
spaţiului, de unde se naște pluralitatea. 

Dar subiectul însuşi, cel care cunoaşte fără a fi cunoscut, nu cade sub 
incidenţa acestor forme; mai mult, el este întotdeauna presupus implicit de către 
ele. Lui nu i se poate aplica nimic, nici pluralitate, nici categoria opusă, unitatea. 
Aşadar, noi nu cunoaştem niciodată subiectul; el este acela care cunoaşte, peste 
tot unde este vorba despre cunoaștere. 

Lumea, considerată ca reprezentare, singurul punct de vedere care ne 
preocupă aici, cuprinde două jumătăţi esenţiale, necesare şi inseparabile. Prima 
este obiectul, care are ca forme spațiul, timpul si, prin urmare, pluralitatea; a 
doua este subiectul, care scapă dublei legi a timpului şi a spaţiului, fiind 
întotdeauna unul și indivizibil în fiecare fiinţă care percepe. Se poate conchide 
că un singur subiect plus obiectul ar ajunge pentru a constitui lumea considerată 
ca reprezentare, putând substitui astfel milioanele de subiecți care există; dar 
dacă acest unic subiect care percepe dispare, atunci şi lumea concepută ca 
reprezentare dispare o dată cu el. 

Aceste două jumătăţi sunt deci inseparabile, chiar şi în gândire; fiecare dintre 
ele nu este reală şi inteligibilă decât prin cealaltă şi pentru cealaltă; ele există și 
încetează să existe împreună. Ele se limitează reciproc; acolo unde începe 
obiectul, se sfârşeşte subiectul. Această limitare mutuală se dovedeşte prin aceea 
că formele generale esenţiale oricărui obiect: timp, spaţiu si cauzalitate se pot 
extrage și deduce în întregime chiar din subiect, făcând abstracţie de obiect; 
ceea ce se poate traduce în limbaj kantian prin a spune că ele se află a priori în 
conştiinţa noastră. Dintre toate serviciile aduse de Kant filosofiei cel mai impor- 
tant constă poate în această descoperire. La aceasta eu adaug, în ce mă priveşte, 
că principiul raţiunii este expresia generală a tuturor acestor condiţii formale ale 
obiectului (Formen des Objekts), cunoscute a priori; că orice cunoaștere pur a 
priori îşi are sorgintea în conţinutul acestui principiu, cu tot ce implică el; pe 
scurt, că în el este concentrată întreaga certitudine a cunoaşterii noastre apriorice. 
Am explicat amănunţit, în Dizertatie despre principiul rațiunii, cum este el 
condiţia oricărui obiect posibil, ce înseamnă că un obiect oarecare este legat în 
mod necesar de altele, fiind determinat de acestea şi determinându-le la rândul 
lui. Această lege este atât de adevărată, încât întreaga realitate este deci pur 
relativă. (...) Am arătat, în plus, că această relaţie necesară, exprimată în mod 
general prin principiul raţiunii, îmbracă forme diverse, după deosebirile dintre 
clasele în care se încadrează obiectele din punct de vedere al posibilităţii lor, 
aceasta fiind o nouă dovadă a repartizării exacte a acestor clase. 

Cea mai mare diferenţă care trebuie semnalată între reprezentările noastre 
este aceea dintre cele intuitive şi cele abstracte. Reprezentările de ordin abstract 
nu formează decât o singură clasă, aceea a conceptelor, apanaj exclusiv al omului 
în această lume. Această facultate pe care o are el de a forma noţiuni abstracte și 
care îl deosebeşte de restul animalelor este ceea ce s-a numit dintotdeauna 
rațiune! . Problema acestor reprezentări abstracte va fi tratată în mod special mai 
încolo; pentru moment, nu vom vorbi decât despre reprezentarea intuitivă. Aceasta 
cuprinde întreaga lume vizibilă sau experienţa în genere și condiţiile de posibilitate 
ale acesteia. După cum am spus, Kant a arătat (și aceasta este o descoperire 
importantă) că timpul și spaţiul, aceste condiţii sau forme ale experienţei, elemente 
comune oricărei percepții $i care aparţin tuturor fenomenelor reprezentate, că 
aceste forme, spuneam, pot fi nu numai gândite in abstracto, ci şi intuite imediat 
în ele însele şi în lipsa oricărui conţinut; și a stabilit că această intuiţie nu este o 
simplă fantasmă rezultată dintr-o experienţă repetată, ci ea este independentă 
faţă de aceasta şi îi pune condiţiile ei mai degrabă decât primește condiţii din 
partea ei: într-adevăr, proprietăţile timpului și spaţiului, așa cum le revelează 
intuiţia a priori, reprezintă legile oricărei experienţe posibile. Acesta este motivul 
care, în Dizertatie despre principiul rațiunii, m-a determinat să consider timpul 
şi spaţiul, intuite în forma lor pură și izolate de conţinutul lor, ca fiind o clasă de 
reprezentări speciale şi distincte. Să semnalăm încă o dată cât de important este 
faptul că aşa cum a arătat pentru prima oară Kant, aceste forme generale ale 
intuitiei pot fi intuite pentru sine, independent de experienţă; aici îşi are izvorul 
întreaga lor legitimitate pe care se întemeiază posibilitatea matematicii și a 
certitudinii acesteia. Dar mai există un aspect nu mai puţin important care trebuie 
menţionat: principiul raţiunii care, ca lege a cauzalitatii și a motivatiei, determina 
experienţa si care, pe de altă parte, ca lege de întemeiere a rationamentelor, 
determina gandirea, acest principiu deci poate imbraca o forma cu totul speciala 
pe care am desemnat-o sub numele de principiul existenței şi care, in cazul 
timpului, ia forma succesiunii momentelor, iar în cazul spaţiului, pe cea a situării 
părților întinderii care se determină una pe cealaltă la infinit. 

Daca, după ce a fost citită dizertatia care serveşte drept introducere la lucrarea 
de faţă, s-a înţeles bine identitatea perfectă a conţinutului principiului raţiunii, 
sub diversitatea posibilă a expresiilor sale, se va înţelege cât de important este, 
pentru a pătrunde în profunzime esenţa acestui principiu, să fie studiat, mai întâi, 
în cea mai simplă dintre formele sale pure: timpul. Fiecare moment al duratei, de 
exemplu, nu există decât cu condiţia de a-l distruge pe cel dinainte care i-a dat 


' Kant este singurul care a întunecat această concepţie a raţiunii (...). 

naştere, pentru a fi distrus si el la rândul lui; trecutul şi viitorul, făcând abstracţie 
de urmările posibile a ceea ce conţin, sunt la fel de vane ca oricare dintre vise, 
prezentul nefiind decât o graniţă fără întindere şi fără durată între cele două. Or, 
vom găsi același neant în toate celelalte forme ale principiului rațiunii și ne vom 
da seama că spaţiul, ca si timpul, și tot ce există simultan în spaţiu si în timp, pe 
scurt, tot ce e determinat de o cauză sau de un motiv, toate acestea nu au decât o 
existenţă pur relativă; într-adevăr, lucrul nu există decât prin sau pentru un altul 
de aceeaşi natură cu el, supus si el, la rândul său aceleiaşi relativităţi. Această 
concepţie, în esenţa ei, nu este nouă; tocmai în acest sens Heraclit deplângea 
curgerea eternă a lucrurilor, iar Platon le cobora la nivelul simplei deveniri care 
nu ajunge niciodată până la existenţă. Spinoza nu vedea în ele decât accidentele 
substanţei unice care numai ea există etern, iar Kant opunea lucrului în sine 
obiectele cunoașterii noastre ca pure fenomene. În sfârşit, antica intelepciune a 
Indiei exprimă aceeaşi idee sub această formă: „Maya, vălul Iluziei, acoperind 
ochii muritorilor, îi face să vadă o lume despre care nu se poate spune dacă este 
sau nu este, o lume care seamănă cu visul, cu razele soarelui pe nisip, când de 
departe călătorul crede că vede o pânză de apă, sau cu o frânghie aruncată pe 
pământ, pe care o ia drept şarpe.“ (Exprimări de acest fel se găsesc în numeroase 
pasaje din Vede și din Purana). Concepţia exprimată în comun de toţi acești 
filosofi nu este alta decât aceea care ne preocupă în acest moment: lumea ca 
reprezentare, supusă principiului raţiunii. 


$4 


Dacă avem o idee clară asupra formei sub care principiul raţiunii apare în 
cazul timpului privit în sine, pur, formă de care depinde orice enumerare și orice 
calcul, prin aceasta am ajuns la înţelegerea întregii esențe a timpului. El nu este 
nimic altceva în afara acestei forme a principiului rațiunii și nu are nici un alt 
atribut. Succesiunea este forma principiului rațiunii în timp, ea este, de asemenea, 
esenţa însăși a timpului. Dacă, în plus, a fost înţeles bine principiul raţiunii, așa 
cum există el în intuiţia pură a spaţiului, va fi înţeleasă o dată pentru totdeauna si 
esenţa spaţiului. Căci spațiul nu este altceva decât proprietatea de a se determina 
reciproc de care se bucură părţile întinderii; este ceea ce se numeşte poziţie. lar 
studierea amănunţită a acestor diverse poziţii $i exprimarea rezultatelor dobândite 
în formulări abstracte care să le faciliteze folosirea constituie întregul obiect al 
geometriei. În sfârșit, dacă a fost înţeles perfect această formă a principiului 
raţiunii care este legea cauzalitatii $i care determină conţinutul formelor 
precedente, timpul și spaţiul, perceptibilitatea lor, adică materia, se va fi înţeles 
în acelaşi timp esenţa însăşi a materiei ca atare, aceasta reducându-se în întregime 


164 ARTHUR SCHOPENHAUER 


la cauzalitate; acest adevăr se impune de îndată ce se reflectează asupra lui. 
Întreaga realitate a materiei rezidă, într-adevăr, în acţiunea sa $i nici o altă realitate 
nu i-ar putea fi atribuită, nici chiar în gândire. Ea umple spaţiul şi timpul pentru 
că este activa, iar acţiunea sa asupra obiectului imediat, material el însuşi, con- 
duce la percepţie, fără de care nu există materie; cunoaşterea efectului acţiunii 
exercitate de un obiect material oarecare asupra altuia nu este posibilă decât 
dacă acesta din urmă acţionează la rândul lui asupra obiectului imediat, altfel de 
cum o făcea mai înainte. Cauza și efectul constituie întreaga esenţă a materiei: în 
fiinţa ei, ea este doar acţiune (...). De aceea în limba germană ansamblul lucrurilor 
materiale este desemnat cu o precizie extremă prin cuvântul Wirklichkeit (din 
wirken — a acţiona), termen mult mai expresiv decât cel de Realitdt (realitate). 
Materia acţionează tot asupra materiei: fiinţa $i esenţa sa constau deci numai în 
modificarea produsă în mod regulat de una dintre părțile ei asupra alteia; prin 
urmare, ceva cu totul relativ, raporturile care o guvernează nefiind valabile decât 
în limitele înseși ale lumii materiale, la fel ca şi în cazul timpului sau spaţiului. În 
schimb, timpul si spaţiul pot fi reprezentate în intuiţie fiecare în sine şi indepen- 
dent de materie; aceasta, însă, nu ar putea fi percepută fără ele. Pe de o parte, 
forma însăşi a materiei, care nu se poate separa de materie, presupune deja spațiul; 
si, pe de altă parte, acţiunea sa, care constituie întreaga sa existenţă, implica 
întotdeauna o schimbare, adică o determinare a timpului. Dar materia nu are 
drept condiţie timpul si spaţiul luate separat, ci combinaţia lor constituie esenţa 
ei, aceasta rezidând în întregime, după cum am demonstrat, în acţiune şi 
cauzalitate. Într-adevăr, toate fenomenele şi toate stările posibile, care sunt 
nenumărate, ar putea, fără a se deranja unele pe altele, să coexiste în spaţiul 
infinit şi, pe de altă parte, să se succeadă, fără nici o dificultate, în infinitatea 
timpului; din acest moment, un raport necesar de depedenta reciprocă şi o lege 
care să determine fenomenele conform acestuia ar deveni inutile si chiar 
inaplicabile; astfel nici această juxtapunere în spaţiu, nici această succesiune în 
timp nu ar fi suficientă pentru a da naștere cauzalitatii, atâta vreme cât fiecare 
dintre cele două forme rămâne izolată şi se dezvoltă independent de cealaltă. Or, 
cauzalitatea constituind esenţa însăși a materiei, dacă prima nu ar exista, a doua 
ar dispărea şi ea. Pentru ca legea cauzalitatii să-şi păstreze întreaga sa semnificaţie 
şi necesitate, esența schimbării nu trebuie să se limiteze la simpla modificare a 
diferitelor stări privite ca atare; trebuie, în plus, ca în unul şi acelaşi loc din spaţiu 
să existe la un anumit moment o stare şi o altă stare apoi; şi mai trebuie ca la un 
moment determinat un anumit fenomen să se producă aici și altul în altă parte. 
Numai datorită acestei limitări reciproce a timpului și spaţiului unul de către 
celălalt devine inteligibilă si necesară legea care reglează schimbarea. Ceea ce 
legea cauzalitatii determină nu este deci simpla succesiune a stărilor în timpul ca 
atare, ci în timpul considerat în raport cu un spaţiu dat şi nici existenţa unei stări 

într-un loc anume, ci existenţa ei în acest loc la un moment dat. Schimbarea, 
adică modificarea stării, supusă legii cauzalitatii, se raportează, aşadar, în fiecare 
caz, unei parti din spaţiu și unei parti corespunzătoare din timp, date simultan. 
Deci cauzalitatea formează legătura dintre timp şi spaţiu. Or, am văzut că întreaga 
esenţă a materiei constă în acţiune, altfel spus, în cauzalitate; rezultă că spaţiul si 
timpul coexistă în materie; aceasta trebuie deci să reunească în sine proprietăţile 
manifest contradictorii ale timpului şi ale spaţiului, să împace (lucru imposibil în 
fiecare dintre cele două considerată izolat) scurgerea necontenită a timpului cu 
invariabila si rigida fixitate a spaţiului ! În ceea ce privește divizibilitatea infinită, 
materia o are de la ambele. Tocmai graţie acestei combinaţii devine posibilă mai 
întâi simultaneitatea; aceasta nu ar putea exista nici în timpul pur care nu admite 
juxtapunere, nici în spaţiul pur pentru care nu există nici înainte, nici apoi, nici 
acum. (...) 

Aşa cum nu există obiect în genere decât pentru un subiect, $i sub forma 
unei reprezentări, la fel fiecare clasă determinată de reprezentări în subiect se 
raportează la o funcţie determinată, care este numită facultate a cunoașterii 
(Erkenntnissvermâgen). Facultatea subiectului corespunzătoare timpului si 
spaţiului considerate ca forme goale a fost numită de Kant sensibilitate pură 
(reine Sinnlichkeit), această denumire poate fi păstrată, în amintirea celui care a 
deschis filosofiei o cale nouă; ea nu este totuşi absolut exactă, căci sensibilitatea 
presupune deja materia. Facultatea corespunzătoare materiei sau cauzalitatii (căci 
acești doi termeni sunt echivalenți) este intelectul, care nu are alt obiect. 
Cunoaşterea prin intermediul cauzelor, aceasta este, într-adevăr unica sa funcţie 
si întreaga sa putere. Dar această putere este mare; ea se întinde pe o suprafaţă 
vastă şi comportă o minunată diversitate de aplicaţii, legate totuşi printr-o unitate 
evidentă. Reciproc, orice cauzalitate şi, prin urmare, orice materie, orice realitate 
nu există decât pentru intelect, prin intelect și în intelect. Prima manifestare a 
intelectului, cea care se exercită mereu, este intuirea lumii reale; or, acest act al 
gândirii constă numai în a cunoaște efectul prin cauză; de aceea, orice intuiţie 
este de natură intelectuală. Dar ea nu ar reuşi niciodată să se realizeze fara 
cunoașterea imediată a unui efect care să servească drept punct de plecare. Acest 
efect este o acțiune resimţită de organismele animale; aceste obiecte imediate ale 
subiectului, fac posibilă intuirea tuturor celorlalte obiecte. Modificările pe care 
le suferă orice organism animal sunt imediat cunoscute sau simţite si, acest efect 
fiind de îndată raportat la cauza sa, apare neîntârziat intuirea acesteia din urmă 
ca obiect. Această operaţie nu este nicidecum o concluzie rezultată din concepte 
abstracte, şi nici un produs al reflectiei sau al voinţei, ci este o cunoaștere directa, 
necesară, absolut sigură. Ea reprezintă modul de cunoaștere al intelectului pur, 
fără de care nu ar exista niciodată intuiţie, ci cel mult o conştiinţă confuză, 
vegetativă, a modificărilor obiectului imediat, care s-ar succeda fără nici un fel 

de însemnătate, decât poate pentru voinţă, în calitate de plăceri sau de dureri. 
Dar așa cum apariţia soarelui scoate la iveală lumea vizibilă, la fel intelectul, 
dintr-odată, prin acţiunea sa simplă și unică, transformă în intuiţie ceea ce nu era 
decât o senzaţie neînsemnată și confuză. Această intuiţie nu este nicidecum 
constituită din impresiile pe care le resimt ochiul, urechea, mâna; acestea sunt 
simple date ale simţurilor. Numai după ce intelectul a făcut legătura între efect şi 
cauză apare lumea, desfăşurată ca intuiţie în spaţiu, schimbătoare în formă, dar 
permanentă în curgerea timpului ca materie; căci intelectul reunește timpul cu 
spațiul în reprezentarea materiei, sinonimă cu acţiunea. Ca reprezentare, lumea 
nu există decât prin intelect și doar pentru intelect. (...) 


$6 


În această primă Carte noi nu considerăm în mod provizoriu lumea decât ca 
reprezentare, ca obiect pentru subiect si nu privim propriul nostru corp, prin 
mijlocirea căruia orice om are intuiţia lumii, decât din punct de vedere al 
perceptibilitatii (Erkennbarkeit), acesta nefiind în această perspectivă decât 
reprezentare. Este adevărat, o conștiință care se împotrivește deja reducerii 
obiectelor exterioare la simple reprezentări, cu atât mai puţin va admite o asemenea 
explicaţie pentru propriul corp. Această aversiune instinctivă are un motiv: lucrul 
în sine, în măsura în care i se prezintă omului ca propriul său corp, este cunoscut 
imediat, dar el nu are, dimpotrivă, decât o cunoaștere mediată atunci când lucrul 
în sine i se prezintă obiectivat în lucrurile exterioare. Însă cursul cercetărilor 
noastre face necesară această abstractizare, acest studiu unilateral al problemei 
şi această separare forțată a ceea ce în sine formează un tot unitar; deci, pentru 
moment, trebuie să ne învingem aversiunea; ea poate fi diminuată, de altfel, de 
perspectiva liniştitoare că reflectiile ulterioare vor umple acest gol provizoriu şi 
vor conduce la o cunoaștere integrală a esenței lumii. 

Corpul este deci considerat aici ca un obiect imediat, adică drept reprezentare 
a ceea ce serveşte ca punct de plecare subiectului în cunoaștere; ea precede, 
într-adevăr, cu toate modificările sale percepute direct, folosirea principiului 
cauzalitatii și îi oferă astfel primele date asupra cărora el isi îndreaptă atenţia. 
Întreaga esenţă a materiei constă, am arătat-o deja, în acţiunea sa. Or, acţiunea și 
cauzalitatea nu există decât pentru intelect, această facultate nefiind decât 
corelativul subiectiv al acestora. Dar niciodată intelectul nu va intra în acţiune 
dacă nu găsește un punct de plecare în altceva decât în el însuşi. Acest altceva 
este senzaţia propriu-zisă sau conștiința directă a schimbărilor care se produc în 
corp si devin un obiect imediat. Prin urmare, două sunt condiţiile care, pentru 
noi, stau la baza posibilităţii cunoaşterii lumii așa cum apare ea în intuiţie: prima 

exprimată obiectiv, este capacitatea pe care o au obiectele materiale de a acţiona 
unele asupra altora şi de a se modifica reciproc; fără această proprietate generală 
a corpurilor, chiar si cu intervenţia senzitivitatii animale, nici o intuiţie nu ar fi 
posibilă. Dacă acum vrem să formulăm în mod subiectiv această primă condiţie, 
vom spune că, înainte de toate, intelectul este acela care face posibilă intuiţia; 
într-adevăr, din intelect provine și numai pentru el este valabilă legea cauzalitatii, 
posibilitatea de a avea cauze și efecte, şi numai pentru el și prin el există lumea 
aşa cum este ea dată în intuiţie. A doua condiţie este senzitivitatea pe care o 
posedă organismul animal, i.e. proprietatea anumitor corpuri de a fi în mod 
nemijlocit obiecte ale subiectului. Simplele modificări pe care le percep organele 
de simţ, modificări ce rezultă ca urmare a efectuării lor din exterior, pot deja fi 
numite reprezentări, dacă acestea nu produc nici plăcere și nici durere, neavând 
nici o semnificaţie imediată pentru voinţă; ele sunt totuși percepute, dar există 
numai pentru cunoaștere și tocmai în acest sens eu numesc corpul perceput di- 
rect drept un obiect imediat. Totuşi, termenul de obiect nu trebuie luat aici în 
accepțiunea sa stricta; căci această cunoaştere directă a corpului animal, care 
este anterioară acțiunii intelectului si este simplă senzaţie, nu permite încă să 
gândim corpul însuşi ca obiect, ci numai corpurile care acţionează asupra lui; 
într-adevăr, orice cunoaștere a unui obiect propriu-zis, adică o reprezentare a 
acestuia în intuiţia spaţiului, nu există decât prin şi pentru intelect; aşadar, aceasta 
nu precedă nicidecum intelectul, ci derivă din el. Astfel, corpul, ca obiect 
propriu-zis, cu alte cuvinte, ca reprezentare intuitivă în spaţiu, nu este cunoscut, 
ca oricare alt obiect, decât indirect si prin aplicarea specială a principiului 
cauzalitatii la acţiunea reciprocă a diverselor parti ale organismului; de exemplu, 
când ochiul vede corpul sau când mâna îl atinge. Forma propriului nostru corp 
nu ne este deci revelată de senzitivitate; numai prin cunoaştere, prin reprezentare, 
adică în creier, corpul ne apare nouă înșine ca ceva întins, articulat, organic; 
încet-încet si cel născut orb dobândeşte această reprezentare, graţie datelor pe 
care i le oferă pipăitul. Un orb care nu are mâini nu va cunoaște niciodată forma 
corpului sau; cel mult, va reuşi să o deducă şi să o construiască încet ca urmare 
a acţiunii celorlalte corpuri asupra corpului său. Numai ţinând seama de toate 
aceste restricţii noi numim corpul un obiect imediat. (...) 


$18 


În realitate, semnificaţia pe care o căutăm a lumii ce-mi stă în fata doar ca 
reprezentare sau trecerea de la această lume ca pură reprezentare a subiectului 
cunoscător la ceea ce ea poate să fie în afară de reprezentare nu s-ar putea găsi 
niciodată dacă cercetătorul însuși nu ar fi mai mult decât subiect cunoscător pur 


168 ARTHUR SCHOPENHAUER 


(cap de înger înaripat, fără trup). Dar, de fapt, el isi are rădăcinile in lume; in 
calitate de individ, el face parte din aceasta. Numai cunoașterea sa face posibilă 
reprezentarea lumii întregi, dar această cunoaștere însăși are drept condiţie 
necesară existenţa unui corp, ale cărui afectări constituie, am văzut, punctul de 
plecare al intelectului pentru intuiţia acestei lumi. Pentru subiectul cunoscător 
pur, acest corp este o reprezentare ca oricare alta, un obiect ca toate celelalte 
obiecte. Mișcările sale, acţiunile sale nu sunt pentru el nimic mai mult decât 
modificările celorlalte obiecte percepute; ele i-ar fi la fel de stranii si de neînțeles, 
dacă uneori semnificaţia lor nu i-ar fi revelată într-un mod cu totul special. Astfel, 
el ar considera că acţiunile sale urmează motivelor care se oferă cu regularitatea 
legilor fizice, tot la fel cum modificările celorlalte obiecte urmează cauzelor, 
excitatiilor, motivelor. În ceea ce priveşte influenţa acestor motive, el nu ar 
intelege-o decât ca legătura care există între fenomenele exterioare şi cauza lor. 
Esenţa intimă a acestor manifestări şi acţiuni ale corpului său i-ar fi de neînțeles; 
el ar numi-o cum ar vrea, forță, calitate sau caracter, dar tot nu ar sti nimic despre 
ea. Dar lucrurile nu stau astfel; nici pe departe, căci individul este în același timp 
subiectul cunoașterii si chiar în aceasta găseşte el cheia enigmei; această cheie 
este Voința. Aceasta, numai aceasta îi dă cheia propriei sale existente fenomenale, 
îi arăta semnificaţia ei, îi arăta forţa interioară care îi determina fiinţa, acţiunile, 
mișcarea. Subiectului cunoașterii, care prin identitatea sa cu corpul, devine un 
individ, acest corp îi este dat în două moduri total diferite: pe de o parte, ca 
reprezentare în cunoaşterea fenomenala (im verstăndiger Anschauung), ca obiect 
printre alte obiecte şi ca supus legilor lor; pe de altă parte, concomitent, ca acel 
principiu cunoscut în mod imediat de fiecare, pe care îl desemnează cuvântul 
Voinţă. Orice act real al voinţei noastre este de îndată si inevitabil o mișcare a 
corpului nostru; nu putem voi în mod real un act fără a constata imediat că el 
apare ca o mişcare corporală. Actul voluntar și acţiunea corpului nu sunt două 
fenomene obiective diferite, legate prin cauzalitate; acestea nu se află între ele, 
precum în raportul dintre cauză si efect. Ele nu sunt decât un singur şi acelaşi 
fapt; numai că acest fapt ne este dat în două moduri diferite: pe de o parte, în 
mod cu totul nemijlocit, pe de alta, ca intuiţie pentru intelect. Acţiunea corpului 
nu este decât actul voinţei obiectivate, adică privit ca intuiţie. Vom vedea mai jos 
că aceasta este adevărată nu numai pentru acţiunile provocate de motive, ci 
chiar si pentru acelea care urmează în mod involuntar unei excitatii. Într-adevăr 
corpul întreg nu este decât voinţa obiectivată, adică devenită reprezentare; este 
tocmai ceea ce această lucrare va demonstra si va lămuri în continuare. În cartea 
precedentă, şi în Dizertatia asupra principiului rațiunii, am numit corpul obiectul 
imediat, privindu-l în mod voit numai din punctul de vedere unilateral al 
reprezentării. Aici, dintr-un punct de vedere diferit, îl voi numi obiectivare a 
voinței (die Objektităt des Willens). Într-un anume sens mai putem spune si: voința 

este cunoaşterea a priori a corpului; iar corpul este cunoașterea a posteriori a 
voinţei. 

Hotărârile pe care le ia voinţa în ce priveşte viitorul nu sunt decât deliberări 
ale raţiunii asupra a ceea ce se va voi la un moment dat, nefiind realmente acte 
de voinţă. Numai ducerea la îndeplinire face dovada hotărârii; până la acel mo- 
ment ea nu este decât o intenţie care se poate schimba şi nu există decât pentru 
rațiune, in abstracto. Numai în gândire se face distincţie între a vrea si a face; în 
realitate, ele sunt unul și același lucru. Orice act real, efectiv, nemijlocit, al voinţei 
este fără întârziere şi în mod imediat act fenomenal al corpului; şi corespunzător, 
orice acţiune exercitată asupra corpului este deîndată și în mod nemijlocit o 
acţiune exercitată asupra voinţei: ea se numeşte durere atunci când se împotriveşte 
voinţei, iar când este în acord cu aceasta, dimpotrivă, se numeşte satisfacţie sau 
plăcere. Gradatiile lor sunt diferite. Este cu totul greșit să dăm plăcerii şi durerii 
numele de reprezentare: acestea nu sunt decât afectări nemijlocite ale voinţei 
sub forma sa fenomenală — corpul; ele reprezintă actul impus instantaneu de a 
Voi sau a nu voi impresia pe care o suferă corpul. Nu există decât un mic număr 
de impresii exercitate asupra corpului care pot fi considerate nemijlocit ca simple 
reprezentări; ele nu afectează voinţa şi, doar graţie lor, corpul apare ca obiect 
imediat al cunoașterii, obiect pe care noi îl cunoaştem deja în mod mediat, la fel 
ca pe toate celelalte, ca intuiţie în intelect. Prin aceasta, vrem să desemnăm 
afectările simţurilor pur obiective, acelea ale vederii, ale auzului, ale tactului; cu 
alte cuvinte, doar în măsura în care aceste organe sunt afectate în modul lor 
specific, caracteristic, conform cu natura lor, astfel încât să se manifeste doar o 
slabă excitație a acestor parti ale corpului care nu afectează voinţa; voința nu 
influenţează atunci cu nimic această excitație, care se mărginește să dea 
intelectului datele din care va lua naștere intuiţia. Orice afectare mai violentă sau 
necorespunzătoare a acestor organe este dureroasă, adică se opune voinței, si 
prin urmare, tine de obiectivările acesteia. Slăbiciunea nervilor devine vizibilă 
atunci când impresiile care trebuiau să aibă numai gradul de forță suficient pentru 
a deveni date ale intelectului ating un grad superior în care caz ele excita vointa, 
adică produc plăcere sau durere; dar cel mai adesea este o durere obscură și 
vagă; unele sunete şi o lumină puternică nu numai că sunt percepute în mod 
dureros, ci provoacă și o dispoziţie ipohondrică maladivă care este greu de definit. 
Şi în alte cazuri identitatea dintre corp şi voinţă se manifestă în aceea că orice 
mișcare violentă şi exagerată a voinţei, adică orice acţiune în forță, zdruncina 
imediat corpul şi întregul organism, tulburând funcțiile sale vitale. (...) 

În sfârșit, cunoaşterea pe care eu o am despre voinţa mea, deși imediată, 
este inseparabilă de cunoaşterea pe care o am despre corpul meu. Eu nu-mi 
cunosc voinţa în totalitatea sa, nu o cunosc în unitatea sa şi nici nu o cunosc 
perfect în esenţa sa; ea nu-mi apare decât în actele sale izolate, prin urmare în 

timp, care este forma fenomenala a corpului meu, ca a oricărui alt obiect; de 
aceea, corpul meu este conditia cunoasterii vointei mele. Nu pot, la drept vorbind, 
să-mi reprezint această voinţă fără corpul meu. In Dizertatia despre principiul 
rațiunii, am considerat voinţa, sau mai degrabă subiectul actului de a voi, drept 
o categorie particulară de reprezentări sau obiecte; dar atunci consideram ca 
acest obiect se confundă cu subiectul, adică încetând să mai fie obiect; pentru 
mine, în această identificare era un fel de miracol, chiar miracolul prin excelenţă 
(xaT e&oxnv) (...) 

Această identitate dintre corp şi voinţă pe care tocmai am expus-o pe scurt, 
trebuie scoasă în relief, aşa cum am făcut-o noi aici pentru prima dată și cum o 
vom face $i mai mult pe măsură ce vom înainta, adică am ridicat-o de la conştiinţa 
imediată, de la cunoaşterea in concreto la cunoștința raţională sau, cu alte cuvinte, 
am transpus-o în cunoaștere in abstracto; dar natura sa se opune ca ea să fie 
demonstrată, adică să se arate că ea decurge ca o cunoaştere mediată dintr-o altă 
cunoaștere imediată, pentru că ea este cea mai imediată dintre cunoasterile noastre 
si dacă noi nu o înţelegem si nu o fixăm ca atare, vom încerca în zadar să o 
deducem, printr-un mijloc oarecare, dintr-o cunoaștere anterioară. Este o 
cunoaștere de un gen special, al cărei adevăr, din acest motiv, nu se poate încadra 
în nici una dintre rubricile în care eu am împărțit adevărurile, în Dizertatia mea 
despre principiul rațiunii, $i anume: adevăr logic, empiric, metafizic şi metalogic, 
căci ea nu este, ca toate aceste adevăruri, raportul dintre o reprezentare abstractă 
şi o altă reprezentare sau formă necesară a unei reprezentări intuitive ori abstracte; 
ea este relaţia unei judecăţi cu raportul care există între o reprezentare intuitivă, 
cea a corpului, şi ceea ce, departe de a fi o reprezentare, este complet diferit: 
voinţa. Din acest motiv, as putea distinge acest adevăr de toate celelalte şi să-l 
numesc adevărul filosofic prin excelenţă (kat e&oxnv). I se pot da diverse expresii 
şi să spunem: corpul meu și voinţa mea sunt unul şi acelaşi lucru; — sau: ceea ce 
eu numesc corpul meu în calitate de reprezentare intuitivă, o numesc voinţa 
mea, în măsura în care am conştiinţa ei într-un mod cu totul diferit si care nu 
suportă comparaţie cu nici o alta; — sau: corpul meu, în afară de faptul că este 
reprezentarea mea, nu este decât voința mea. (...) 


$19 


Dacă, în Cartea întâi, am declarat, nu fără o strângere de inimă, că trupul 
nostru, ca toate celelalte obiecte din lumea intuitiei, nu este pentru noi decât o 
pură reprezentare a subiectului cunoscător, de acum vedem limpede ceea ce, în 
conștiința fiecăruia, distinge reprezentarea corpului său de cele — complet 

asemănătoare in rest — ale celorlalte obiecte; această deosebire constă în faptul 
că trupul mai poate fi cunoscut si într-un alt mod, absolut diferit, toto genere şi 
care este desemnat prin cuvântul voință. Această dublă cunoaştere a corpului 
nostru ne dă lămuriri despre acesta, despre actele și mişcările sale determinate 
de diferite motive, ca si despre reacţiile sale la influenţele exterioare, pe scurt, 
despre ce este în afara reprezentării, despre ce este în sine, lămuriri pe care nu le 
putem obţine în mod direct despre esenţă, despre acţiunile, despre pasivitatea 
(Leiden) celorlalte obiecte reale. 

Prin raportul său particular cu un singur corp care, privit în afara acestui 
raport, nu este pentru el decât o reprezentare ca toate celelalte, subiectul 
cunoscător este un individ. Dar acest raport, în virtutea căruia subiectul cunoscător 
există ca individ, nu există decât între el si una singură dintre reprezentările sale; 
de aceea, şi ea este singura pe care el o percepe nu doar ca o reprezentare, ci şi 
într-un mod cu totul diferit, şi anume ca o manifestare a voinţei. Apoi, dacă se 
face abstracţie de acest raport special, de această cunoaștere dublă și eterogenă 
a unui singur şi același lucru, atunci corpul acesta nu mai este decât o reprezentare 
ca toate celelalte, iar individul care cunoaște, pentru a se orienta în continuare, 
trebuie să admită una dintre următoarele două ipoteze: sau ceea ce distinge această 
unică reprezentare constă numai în faptul că ea este singura care îi este astfel 
cunoscută sub un dublu raport, în faptul că acest obiect al intuitiei este singurul 
pe care el îl înţelege sub acest dublu aspect, în sfârşit în faptul că această distincţie 
se explică nu printr-o diferenţă între acest obiect $i toate celelalte, ci prin aceea 
care există între raportul cunoașterii sale cu acest unic obiect şi raportul cunoașterii 
sale cu toate celelalte obiecte; sau trebuie să admită că acest obiect este absolut 
diferit de celelalte, că numai el dintre toate este în acelaşi timp și voinţă, si 
reprezentare, că toate celelalte nu sunt decât reprezentări, adică doar fantome, si 
că prin urmare corpul său este singurul individ real din lume, adică singurul 
fenomen de voinţă, singurul obiect imediat al subiectului. Putem, este adevărat, 
să dovedim, într-un mod sigur, că celelalte obiecte, privite ca simple reprezentări, 
sunt asemănătoare corpului nostru, adică, la fel ca şi acesta, ocupă un loc în 
spaţiu (acest spaţiu care el însuşi nu poate exista decât ca reprezentare) si la fel 
ca ŞI el, acţionează în spaţiu; acest lucru poate fi dovedit cu certitudine prin 
legea cauzalitatii, cunoscută a priori $i aplicabilă reprezentărilor şi care nu admite 
nici un efect fără cauză, făcând abstracţie însă de faptul că dintr-un efect nu este 
permis să se deducă decât o cauză în general, şi nu o cauză identică — ne aflăm 
încă pe terenul simplei reprezentări, doar pentru care este valabilă legea cauzalitatii 
şi dincolo de care ea nu ne poate conduce niciodată. Or, așa după cum am arătat 
deja în Cartea întâi, toată problema realităţii lumii exterioare se reduce la 
următorul lucru: obiectele cunoscute numai ca reprezentare, de către individ, 
sunt oare, precum propriul său corp, fenomene ale unei voințe ? Să negăm lumea 

exterioară, acesta este răspunsul egoismului teoretic, care considera astfel toate 
fenomenele, cu excepţia eului propriu, drept niște fantome, exact la fel ca si 
egoismul practic, care, într-o manieră practică de această dată, nu vede şi nu 
tratează ca reală decât propria persoană, toate celelalte fiind considerate simple 
fenomene. Niciodată egoismul teoretic nu va putea fi contrazis prin dovezi; totuşi, 
el nu a fost niciodată folosit în filosofie decât ca sofism sceptic, și nu expus drept 
convingere. În această din urmă calitate el nu ar putea fi întâlnit decât într-o casă 
de alienati mintal; iar atunci el trebuie combătut printr-un tratament medical, si 
nu printr-un raţionament. De aceea nu vom tine deloc seama de el si îl vom 
considera drept ultimul bastion al scepticismului, care, prin natura lui, este 
artificios. Totuşi, cunoașterea noastră, întotdeauna legată de individ, şi tocmai 
prin aceasta limitată, cere ca individul, deşi este doar unul, să poată cunoaște 
totuşi totul si chiar această limitare este aceea care face să apară nevoia unei 
filosofii. (...) 

Avem deci despre esenţa si despre activitatea propriului nostru corp — se 
vede acum foarte clar — o dublă cunoaștere, care ne este dată în două moduri 
foarte diferite; ne vom servi de aceasta ca de o cheie pentru a pătrunde până la 
esenţa tuturor fenomenelor din natură, iar toate obiectele, altele decât propriul 
nostru corp, pe care în consecinţă nu le cunoaştem în două moduri diferite şi 
nu sunt decât reprezentări în conştiinţa noastră, le vom judeca prin analogie cu 
corpul nostru și vom presupune, pe de o parte, că ele sunt asemănătoare lui ca 
reprezentări, si, pe de altă parte, că dacă încetăm să le privim existenţa doar în 
calitate de reprezentare a subiectului, atunci ceea ce rămâne în acele obiecte, 
esenţa lor, trebuie să fie același lucru ca acela pe care îl numim în noi voință. 
Ce alt fel de existenţă sau de realitate am putea atribui, într-adevăr, restului 
lumii materiale (Kérperwelt) ? De unde să luăm elementele din care să o 
compunem ? Căci în afara voinţei şi a reprezentării noi nu putem cunoaşte si 
nici gândi nimic. Dacă vrem să conferim cea mai mare realitate (die größte 
uns bekannte Realität) lumii materiale, pe care o percepem în mod imediat 
doar în reprezentarea noastră, ar însemna să i-o dăm pe aceea pe care o are, în 
ochii fiecăruia, propriul său corp; căci acesta este pentru toată lumea lucrul cel 
mai real. Dar, dacă analizăm realitatea acestui corp și a acţiunilor sale, nu găsim 
în el — în afara faptului că el este reprezentarea noastră — decât voința; cu 
aceasta se epuizează întreaga sa realitate. Nu putem, prin urmare, să găsim o 
altă realitate pe care să o atribuim lumii materiale. Dacă lumea materială trebuie 
să fie mai mult decât simpla noastră reprezentare, atunci trebuie să spunem că, 
în afara reprezentării, prin urmare în sine și în esenţa lui cea mai intimă, acest 
lucru este ceea ce găsim în noi înșine nemijlocit ca voinţă. Spun: „în esenţa lui 
cea mai intimă“ (ihrem innersten Wesen nach). Trebuie mai întâi să învăţăm să 
cunoaștem mai bine această esenţă a voinţei pentru a o putea distinge de tot 

ceea ce nu este ea, de tot ceea ce deja aparţine de voinţă ca fenomen al său, 
sub numeroasele sale forme graduale; de exemplu, trebuie sa stim când ea este 
însoţită de cunoaştere şi prin urmare când este în mod necesar determinată de 
motive; această determinare, după cum vom vedea mai departe, deja nu mai 
aparţine esenței voinţei, ci fenomenului ei, omul si animalul. De asemenea, 
când voi spune: forţa care face să cadă piatra este, în esenţa sa, în sine și în 
afara oricărei reprezentări, voinţa, nu va trebui să se înţeleagă prin aceasta 
ideea ridicolă că piatra, prin căderea ei, se supune unui motiv conștient, pentru 
că aşa ni se prezintă şi nouă voinţa. (...) 


FRIEDRICH NIETZSCHE 
VOINTA DE PUTERE! 


— fragmente — 


1. 
Nihilismul ca o consecinţă a interpretării valorice de până acum a existenţei. 


2, 
Ce-nseamnă nihilismul ? — Faptul că valorile cele mai înalte se devalorizeazd. 
Lipseşte scopul. Lipseşte răspunsul la întrebarea „De ce ?“. 


3. 

Nihilismul radical este convingerea unei inconsistente absolute a existentei, 
atunci cand e vorba despre valorile cele mai înalte recunoscute; inclusiv înțelegerea 
faptului că noi nu avem nici cel mai mic drept să instituim un dincolo sau un „în 
sine“ al lucrurilor, care să fie „divin“, care să fie morala întrupată. 

Această înţelegere este o consecinţă a „veracităţii“ mature: și astfel, chiar o 
consecinţă a credinţei în morală. 


4. 

Ce avantaje ofera ipoteza moralei crestine ? 

1) Ea acorda omului o valoare absolută în opoziţie cu micimea sa şi cu 
caracterul său accidental în fluviul devenirii şi al trecerii; 

2) Ea servea avocaţilor lui Dumnezeu, în măsura în care păstra ideea 
perfecțiunii lumii, în ciuda suferinţei si a răului — inclusiv acea „libertate“: răul 
părea să aibă un sens deplin; 

3) Ea acorda omului o cunoaștere a valorilor absolute, atribuindu-i astfel o 
cunoaştere adecvată tocmai pentru ceea ce era mai important; 

4) Ea proteja împotriva faptului ca omul să se dispretuiasca pe sine ca om, să 
se opună vieţii şi să dispere datorită cunoaşterii; era un instrument de conservare. 


' Fr. Nietzsche, Voința de putere, trad. si studiu introductiv de Claudiu Baciu, Edit. 
Aion, Oradea, 1999. 


176 FRIEDRICH NIETZSCHE 


In summa: morala a fost marele remediu împotriva nihilismului practic şi a 
celui teoretic. 


3, 

Dar printre forţele care au educat morala a fost $i veracitatea: aceasta se 
întoarce în cele din urmă împotriva moralei, îi descoperă teleologia şi perspectiva 
interesată — iar acum, recunoașterea acestei ipocrizii, devenită de mult parte din 
noi şi a cărei îndepărtare trezește disperarea, are efectul unui drog. Constatăm în 
noi nevoi care, implantate prin îndelungata interpretare morală, ne apar acum ca 
nevoi legate de neadevar; pe de altă parte, valoarea datorită căreia noi îndurăm 
viata pare să depindă de ele. Acest antagonism — ceea ce cunoaștem nu mai 
apreciem, iar ceea ce am dori să ne amăgească, nu mai avem dreptul să apreciem 
— produce un proces de disolutie. 


6. 
Iată antinomia: 
In măsura în care credem în morală, condamnăm existenţa. 


Te 

Valorile cele mai înalte, în slujba cărora trebuia să trăiască omul, mai ales că 
ele dispuneau masiv si arbitrar de el — aceste valori sociale au fost ridicate 
deasupra omului în scopul accentudrii sunetului lor, ca si când ele ar fi fost 
imperative ale divinității, „realitatea“, lumea „adevărată“, speranța si lumea 
viitoare. Acum, când originea meschină a acestor valori devine clară, întreg 
universul ni se pare astfel devalorizat si „absurd“ — dar aceasta e doar o stare 
intermediară. 


8. 

Consecința nihilistă (credința în lipsa de valoare) ca rezultat al evaluării 
morale: egoismul ne dezgustă (chiar după ce am înțeles imposibilitatea 
altruismului); necesarul ne dezgustă (chiar după întelegerea imposibilității unui 
liberum arbitrium si a unei „libertăți inteligibile“). Constatăm că nu mai atingem 
sferele în care ne-am proiectat propriile valori — dar astfel, sfera cealaltă, în care 
trăim, nu a dobândit deloc o valoare: dimpotrivă, suntem obositi căci am pierdut 
impulsul fundamental. „Totul a fost zadarnic !“. 


9, 
Pesimismul ca formă premergătoare a nihilismului. 

10. 
A. Pesimismul ca forţă — prin ce anume ? prin energia logicii sale, ca 
anarhism şi nihilism, ca analitică. 
B. Pesimismul ca declin — prin ce anume ? ca induiosare, ca sentimentalism 
cosmopolit, ca tout comprendre şi istorism. 
— Tensiunea critică: extremele ajung în prim-plan şi dobândesc supremație. 


11. 

Logica pesimismului până la nihilismul ultim: ce constrânge-ntr-acolo ? 
Conceptul lipsei de valoare, a lipsei de sens: în ce măsură în spatele tuturor 
celorlalte valori se ascund valorizările morale. 

— Rezultat: judecățile morale de valoare sunt condamnări, negări; morala 
este renunțarea la voința de a fi... (...) 


140. 

Filosoful ca o dezvoltare a tipului clerical: el are ereditatea acestuia în corp; 
el este, chiar ca rival, constrâns să lupte pentru același lucru cu aceleași mijloace 
ca şi preotul vremii sale; el aspiră la autoritatea maximă. 

Ce anume conferă autoritate, atunci când nu detii puterea fizică (nici o armată, 
nici o masă în general...) ? Cum se dobândeşte mai ales autoritatea asupra celor 
care posedă forţă fizică si autoritate ? (Ei concurează cu veneratia fata de 
conducători, fata de cuceritorii victorioși, faţă de omul de stat înţelept.) 

Doar trezind credinţa că deţin o forţă mai înaltă, mai puternică — Dumnezeu. 
Nimic nu este suficient de puternic: este nevoie de mijlocirea şi serviciile 
preoţilor. Ei se aşază ca fiind indispensabili, la mijloc; ei au nevoie spre a 
putea exista: 1) să se creadă în superioritatea absolută a zeului lor, în zeul lor; 
2) să nu existe alte accese directe la Dumnezeu. Doar cea de-a doua cerinţă 
produce conceptul de „heterodoxie“; prima, pe cel de „necredincios“ (adică 
acela care crede într-un alt Dumnezeu). (...) 


256. 
Înţeleg prin „morală“ un sistem de evaluări legate nemijlocit de condiţiile 
vitale ale unei fiinţe. 


257. 
Odinioară se spunea despre orice morală: „după fructele ei o veţi recunoaşte“. 
Eu afirm despre orice morală: „Ea este un fruct după care eu recunosc solul din 
care ea a crescut“. 

258. 

Incercarea mea de a intelege judecatile morale ca simptome si limbaje 
simbolice in care transpar atat procesele de evolutie sau involutie fiziologica, cat 
$i conştiinţa condiţiilor de conservare şi creştere — un mod de interpretare a 
valorii astrologiei, a prejudecatilor influențate de instincte (despre rase, 
comunităţi, despre diferitele etape precum tinereţea sau îmbătrânirea etc.). 

Aplicată în special asupra moralei crestin-europene: judecatile noastre morale 
sunt semne ale declinului, ale lipsei de credinţă în viată, o pregătire a pesimismului. 

Teorema mea fundamentală: nu există fenomene morale, ci doar o 
interpretare morală a acestor fenomene. Această interpretare însăşi are o origine 
extramorală. 

Ce înseamnă faptul că am introdus prin interpretare o contradicție în 
existenţă ? — De o importanţă decisivă: în spatele tuturor celorlalte evaluări stau, 
comandându-le, acele evaluări morale. Presupunând că ele ar dispărea, pe ce 
bază vom evalua apoi ? Şi ce valoare ar mai avea atunci cunoașterea etc., etc. ? ? ? 


259. 

Edificare: în cazul oricărei evaluări e vorba despre o anumită perspectivă: 
conservarea individului, a unei comunităţi, a unei rase, a unui stat, a unei biserici, 
a unei credinţe, a unei culturi. Doar datorită uitării faptului că nu există decât o 
apreciere perspectivală apare în interiorul unui om acest furnicar de aprecieri 
contradictorii şi, prin urmare, de impulsuri contradictorii. Aceasta este expresia 
îmbolnăvirii la om, în opoziţie cu animalul, unde toate instinctele existente satisfac 
sarcini foarte precise. 

Acestei făpturi contradictorii îi este inerentă o importantă metodă de 
cunoaştere: ea simte multi „pro“ şi „contra“, se înalţă până la ideea dreptății — 
până la înţelegerea aprecierii dincolo de bine si de rău. 

Omul cel mai înţelept ar fi cel mai bogat în contradicții, cel care are, de 
asemenea, organe tactile pentru toate speciile de om: iar uneori, marile sale 
momente de armonie grandioasă — întâmplarea zeie, chiar în noi! Un fel de 
mișcare planetară. (...) 


274. 

A cui voință de putere este morala ? Elementul comun în istoria Europei 
de la Socrate încoace este încercarea de a subordona valorilor morale toate 
celelalte valori, astfel încât ele ar trebui nu doar să conducă și să judece viaţa, 
ci şi 1) cunoașterea, 2) artele, 3) aspiraţiile statale şi sociale. „A deveni mai 
bun“ ca scop unic, tot restul doar un mijloc (sau o perturbare, o piedică, un 
pericol: prin urmare a lupta până la moarte...). - O mișcare asemănătoare in 
China. O mişcare asemănătoare în India. 

Ce înseamnă această voință de putere specifică valorilor morale şi care s-a 
desfășurat până acum pe pământ în forme monstruoase ? 

Răspuns: trei puteri se ascund în spatele ei: 1) Instinctul turmei împotriva 
celor puternici şi autonomi; 2) Instinctul celor suferinzi $i esuati împotriva celor 
norociti; 3) Instinctul mediocrilor împotriva excepțiilor. — Avantajul extraordinar 
al acestei mișcări, oricâtă cruzime, falsitate şi prostie au contribuit la ea (căci 
istoria luptei dintre morală si instinctele fundamentale ale vieții este ea însăși cea 
mai mare imoralitate ce a existat până acum pe pământ...). (...) 


406. 
Să îndepărtăm câteva superstiții cu care ne-am obișnuit în legătură cu 
filosofii ! 


407. 

Filosofii urăsc aparenţa, schimbarea, durerea, moartea, corporalitatea, 
simţurile, destinul şi constrangerea, lipsa finalitatii. 

Ei cred mai întâi în: 1) cunoaşterea absolută, 2) în cunoașterea de dragul 
cunoașterii, 3) în virtutea și fericirea umană, 4) în cognoscibilitatea acţiunilor 
umane. Ei sunt conduşi de determinatii instinctive ale valorii în care se oglindesc 
stări de cultură anterioare (mai primejdioase). 


408. 
Ce le-a lipsit filosofilor ? 1) Simţul istoric, 2) cunoştinţe de fiziologie, 3) un 
tel pentru viitor. — A face o critică lipsită de ironie şi condamnare morală. 


409. 

Filosofii au avut 1) dintotdeauna o ciudată disponibilitate pentru contradictio 
in adjecto; 2) o încredere necondiționată în concepte, tot atât de mare ca si 
neîncrederea lor faţă de simţuri: ei nu s-au gândit că noţiunile si cuvintele noastre 
sunt mosteniri ale unor vremuri în care mintea nu era atât de luminată si de riguroasă. 

Ceea ce se iveste cel mai târziu în mintea filosofilor: faptul că ei nu trebuie 
doar să urmărească pasivi conceptele, să le purifice și să le expliciteze, ci trebuie 
în primul rând să le facă, să le creeze, să le instituie și să convingă lumea să le 
accepte. Până acum am avut încredere deplină în conceptele proprii ca într-o 
zestre minunată dintr-o lume plină de minunăţii: însă ele erau de fapt ereditatea 
pe care ne-au lăsat-o strămoșii nostri cei mai îndepărtați, pe cât de ignoranti, pe 
atât de înţelepţi. Această pietate faţă de ceea ce zace în noi aparţine poate 
elementului moral al cunoașterii. Însă mai întâi este necesar un scepticism absolut 
faţă de toate conceptele tradiţionale (așa cum le-a posedat probabil odinioară un 
filosof — Platon, fireşte — căci el a expus contrariul). 

410. 

Profund neincrezator in dogmele epistemologice, imi placea sa privesc cand 
pe o fereastră când pe alta, ferindu-mă să mă opresc la vreuna si socotind acest 
lucru dăunător, — şi în fine: este oare posibil ca un instrument să-şi poată critica 
propria utilitate ? — Faptul căruia i-am acordat atenţie a fost mai degrabă acela că 
niciodată un scepticism sau un dogmatism epistemologic nu a apărut fără o idee 
latentă, că ele au o valoare de rang secund de îndată ce iei în considerare ceea ce 
a constrâns în fond la această poziţie. 

Convingere fermă: atât Kant, cât şi Hegel si Schopenhauer, atât atitudinea 
sceptică a epocii, cât şi cea istoricista şi pesimistă au o origine morală. Nu am 
văzut pe nimeni care să fi îndrăznit a face o critică a sentimentelor privind valoarea 
morală: iar încercările jalnice de a construi o istorie a aparitiilor acestor sentimente 
(specifice darwinistilor englezi și germani) le-am abandonat curând. 

Cum se explică poziţia lui Spinoza, negarea și respingerea de către el a 
judecăților morale de valoare ? (Era o consecinţă a teodiceei sale !) 


411. 

Morala ca maximă devalorizare. — Fie că lumea noastră este opera $i expresia 
(modus) lui Dumnezeu: atunci ea trebuie să fie perfectă (concluzia lui Leibniz...) 
— şi nimeni nu s-a îndoit vreodată a sti ce înseamnă perfecțiunea —, atunci raul, 
suferinţa pot fi doar aparente (conceptele de Bine si Rău mai radicale la Spinoza), 
însă trebuie să rezulte din scopul suprem al lui Dumnezeu (— bunăoară, în calitate 
de consecinţă specială a unei bunavointe a lui Dumnezeu care ne îngăduie să 
alegem între bine și rău: privilegiul de a nu fi un automat; „libertatea“ cu riscul 
de a greși, de a face o alegere falsă... de pildă, la Simplicius în comentariul său la 
Epictet). 

Sau lumea noastră este imperfectă, răul şi vina sunt reale, sunt determinate, 
sunt absolut inerente conform esenței lor; atunci ea nu poate fi lumea adevărată: 
atunci cunoașterea este calea prin care ea poate fi negată, atunci lumea este o 
eroare care poate fi recunoscută ca eroare. Aceasta este opinia lui Schopenhauer, 
pornind de la premisele kantiene. Pascal este si mai disperat: el a înţeles că în 
acest caz si cunoașterea trebuie să fie coruptă, falsă, — că revelația este necesară 
chiar pentru a înţelege că lumea trebuie negată... (...) 


417. 

Soluţia mea primă: înțelepciunea dionisiacă. Plăcerea față de suprimarea 
celui mai nobil si fata de priveliștea decăderii sale treptate: ca plăcere pentru 
ceea ce vine, pentru viitorul care triumfă asupra binelui prezent, oricât de mare 
ar fi acesta. Dionisiac: identificarea temporară cu principiul vieţii (inclusiv 
voluptatea martirului). 

Înnoirile mele. — Dezvoltarea în continuare a pesimismului: pesimismul 
intelectului; critica morală, disoluția ultimei posibilităţi de mângâiere. Cunoașterea 
simptomelor declinului: învăluie în iluzie orice acţiune fermă; izolează cultura, 
este injustă și astfel puternică. 

1) Strădania mea de a mă împotrivi declinului si moleșirii tot mai mari a 
personalităţii. Eu am căutat un nou centru. 

2) Zădărnicia acestei strădanii. 

3) Apoi am mers mai departe pe calea disolutiei — aici am descoperit noi 
surse de forță pentru individ. Trebuie să fim distrugători ! Am înţeles faptul că 
starea de disolutie în care existentele individuale se pot împlini mai bine ca 
oriunde — este o copie şi un caz particular al existenţei în genere. Împotriva 
senzatiei paralizante a disolutiei generale și a nedesăvârşirii am susţinut eterna 
reintoarcere. 


418. 
Noi căutăm imaginea lumii în filosofia care ne da cel mai mare sentiment de 
libertate: adică aceea în care instinctul nostru cel mai puternic se simte liber 
pentru menirea sa. Aşa va fi şi la mine ! 


419. 

Filosofia germană ca întreg — Leibniz, Kant, Hegel, Schopenhauer, pentru 
a-i numi pe cei mai mari — este forma cea mai riguroasă de romantism si nostalgie 
din câte au fost: aspiraţia spre cel mai bun lucru ce a existat vreodată. Nu mai 
ești nicăieri acasă, aspiri la un loc unde să te poţi simţi cumva acasă, pentru că 
doar acolo doreşti să fii acasă: si aceasta este lumea greacă ! Dar tocmai spre 
acele orizonturi s-au prăbuşit toate podurile — exceptând curcubeul conceptelor ! 
Si ele duc pretutindeni, spre toate zările unde sufletul grec și-a găsit tara si 
„patria“ ! Fireşte: trebuie să fii foarte ușor, foarte zvelt pentru a te strecura pe 
aceste poduri. Însă câtă fericire există deja în această voinţă de spiritualitate, 
aproape una de spiritualism ! Cât de departe esti astfel de „acţiune și reacțiune“, 
de obtuzitatea mecanică a ştiinţelor naturii, de larma de iarmaroc a ideilor 
moderne ! Vrei să te întorci trecând prin Părinţii bisericii, la greci, vrei să parasesti 
nordul pentru sud, formulele pentru forme; mai savurăm încă finalul Antichității, 
creştinismul, ca pe un mijloc de acces la ea, chiar ca pe o piesă fericită a lumii 
vechi, ca pe un mozaic scânteietor de concepte și judecăţi antice de valoare. 
Arabescuri, înflorituri, rococoul abstractiunilor scolastice — oricum mai bine, 
adică mai rafinat şi mai subtil decât realitatea țărănească şi plebee a nordului 
european, oricum un protest de spiritualitate superioară împotriva războiului 
țărănesc și a revoltei gloatei care a pus stăpânire pe gustul spiritual în nordul 
Europei si care l-a avut drept mentor pe marele „bărbat fără fasoane spirituale“, 

pe Luther: în acest sens filosofia germană este un moment de Contrareformă, 
chiar de Renastere, cel putin voinţă de renaștere, voinţa de a merge mai departe 
in descoperirea Antichitatii, in dezgroparea filosofiei antice, mai ales a 
presocraticilor — templul cel mai adanc ingropat dintre toate templele grecesti ! 
Poate că peste câteva secole se va spune că întreaga filosofare a germanilor își 
are demnitatea sa autentică în faptul de a fi o recâştigare treptată a terenului antic 
şi că orice pretenţie de „originalitate“ sună jalnic și caraghios în raport cu acea 
dorinţă superioară a germanilor de a reînnoda firul ce s-a rupt, legătura cu grecii, 
cu tipul de „om“ cel mai înzestrat până acum. Ne reapropiem astăzi de toate 
acele forme fundamentale de interpretare a lumii pe care le-a descoperit spiritul 
grec prin Anaximandru, Heraclit, Parmenide, Empedocle, Democrit şi Anaxagora 
— din zi în zi suntem tot mai elini, la început, firește, doar prin concepte $i 
valorizări, aidoma unor umbre ce-și însuşesc modul grec de a fi: dar poate că 
odată vom fi şi prin corpul nostru ! Aceasta este (si a fost dintotdeauna) speranţa 
mea pentru neamul german ! 


420. 

Nu vreau sa conving pe nimeni să treacă la filosofie: este necesar și poate 
chiar dezirabil ca filosoful să fie o plantă rară. Nimic nu-mi repugnă mai mult 
decât elogierea profesorală a filosofiei ca la Seneca sau chiar Cicero. Filosofia 
are putin de-a face cu virtutea. Fie-mi îngăduit a spune că $i omul de știință este 
ceva radical diferit de filosof. Ceea ce eu doresc este ca autenticul concept de 
filosof să nu dispară complet în Germania. Există în Germania atâtea făpturi 
neîmplinite de tot felul, care ar dori bucuros să-şi ascundă betesugul sub un 
nume atât de nobil ! (...) 


461. 

De ce sunt filosofii niste calomniatori. Ostilitatea înveninată şi oarbă a 
filosofilor fata de simțuri — cât de mult se exprimă vulgul si omul cumsecade prin 
această ură ! 

Poporul consideră întotdeauna un abuz, despre care simte că ar avea 
consecinţe nefaste, drept o obiectie împotriva lucrului de care s-a abuzat: toate 
mişcările de protest împotriva principiilor, fie în domeniul politicii, fie în al 
economiei, argumentează astfel cu intenţia ascunsă de a prezenta un abusus ca 
fiind necesar si inerent principiului. 

Ce jalnică istorie: omul caută un principiu pe baza căruia să-i poată dispretui 
pe oameni, el inventează o lume pentru a putea calomnia şi murdări această 
lume: în fapt, el recurge de fiecare dată la Nimic modelând Nimicul ca 
„Dumnezeu“, ca „adevăr“ şi, în orice caz, ca judecător și inchizitor al acestei 
existente... 

Dacă vrem să avem o dovadă pentru cat de adânc si de fundamental caută 
să se satisfacă nevoile propriu-zis barbare ale omului chiar prin educaţia si 
„civilizaţia“ sa, nu trebuie decât să urmărim „ideile călăuzitoare“ ale întregii 
evoluţii a filosofiei: o formă de răzbunare împotriva realităţii, o subminare perfidă 
a valorizării în interiorul căreia trăieşte omul, un suflet nesatisfadcut ce resimte ca 
tortură stările determinate de educaţie, găsindu-şi voluptatea în desfacerea 
obsesivă a tuturor legăturilor care îl tin ataşat de ea. 

Istoria filosofiei este o furie mocnită împotriva premiselor vieţii, împotriva 
sentimentelor de valoare ale vieţii, împotriva susţinerii punctului de vedere al 
vieţii. Filosofii nu s-au sfiit niciodată să accepte o lume cu condiţia ca ea să 
contrazică această lume, să ofere un mijloc pentru a putea vorbi de rău această 
lume. Aceasta a fost până acum marea şcoală a calomniei, iar ea s-a impus atât 
de mult încât, chiar și astăzi, știința noastră, care se prezintă drept un avocat al 
vieţii, a acceptat poziţia principială a calomniei mânuind această lume ca pe o 
simplă aparenţă şi această inlantuire cauzală ca pe un simplu fenomen. Dar ce 
anume urăşte aici de fapt ?... 

Mă tem că este vorba despre aceeași Circe a filosofilor, Morala, cea care i-a 
păcălit dintotdeauna să devină calomniatori... Ei au crezut în „adevărurile“ mo- 
rale, ei au găsit aici valorile supreme — ce altceva ar fi putut să facă decât sa 
spună cu atât mai răspicat Nu existenţei cu cât o înțelegeau mai bine ?... Căci 
această existenţă este imorală... Jar această viata se-ntemeiaza pe condiţii imorale: 
şi orice morala neagă viaţa. 

— Sa desfiintam lumea adevărată: iar pentru a putea acest lucru trebuie să 
suprimăm valorile supreme precedente, morala... E suficient să demonstrăm că 
însăşi morala este imorală în sensul în care faptul imoral a fost condamnat până 
acum. Dacă vom fi înfrânt în acest mod tirania valorilor precedente şi vom fi 
desfiinţat „lumea adevărată“, o nouă ordine a valorilor va trebui să se ivească 
de la sine. 

Lumea care apare și lumea inventată — iată opoziţia. Ultima se numea până 
acum „lumea adevărată“, „adevărul“, „Dumnezeu“. Ea trebuie desfiinţată. 

Logica inerentă concepției mele: 

1) Morala ca valoare supremă (dominând toate fazele filosofiei, chiar și pe 
sceptici). Rezultat: această lume nu are nici o valoare, ea nu este „lumea 
adevărată“. 

2) Ce determină aici valoarea supremă ? Ce este de fapt morala ? — Instinctul 
de décadence; secatuitii si dezmostenitii sunt cei care isi găsesc în acest fel 
răzbunarea. Dovada istorică: filosofii sunt întotdeauna décadents... Si în slujba 
religiilor nihiliste. 

3) Instinctul de decadence care apare ca voinţă de putere. Dovada: 
imoralitatea absolută a mijloacelor în întreaga istorie a moralei. 

Concluzie generala: valorile supreme precedente sunt un caz special al vointei 
de putere; morala insasi este un caz special al imoralitatii. 


462. 

Înnoiri principiale: în locul „valorilor morale“, valorile pur naturaliste. 
Adaptarea moralei la natură. 

În locul „sociologiei“, o teorie despre configuratiile puterii. 

În locul „societăţii“, complexul de cultură ca interes propriu legat de avantaje 
(oarecum ca întreg în raport cu părţile sale). 

În locul „teoriei cunoaşterii“, o teorie a perspectivelor întemeiate pe afecte 
(din care face parte o ierarhie a afectelor: afectele transfigurate: ordinea 
superioară a acestora, „spiritualitatea“ lor). 

În locul „metafizicii“ şi al religiei, concepția eternei reintoarceri (aceasta ca 
un mijloc de educare şi selecţie). 


463. 
Predecesorii mei: Schopenhauer: în măsura în care am aprofundat pesimismul 
si l-am deslusit complet abia prin descoperirea contradictiei sale fundamentale. 
Apoi: europenii superiori, precursori ai marii politici. 
Apoi: grecii și originea lor. 


464. 

l-am numit pe cei care au lucrat fără să știe pentru mine și m-au precedat. 
Unde însă aș putea căuta, cu oarecare speranţă de reușită, filosofi de factura mea 
sau, cel puţin, filosofi noi din perspectiva nevoii mele ? Numai acolo unde domnește 
un mod de gândire aristocratic, unul care crede în sclavie si în multiplele grade de 
supunere ca o premisă a oricărei culturi superioare; acolo unde domneşte un mod 
de gândire creativ care nu postulează drept tel al lumii fericirea odihnei, „Sabatul 
tuturor Sabaturilor“, şi care cinstește însăși pacea ca mijloc pentru noi războaie; un 
mod de gândire ce prescrie legi viitorului, care, în scopul viitorului, se tratează pe 
sine şi tot ceea ce e prezent în mod aspru și tiranic: un mod de gândire lipsit de 
scrupule și „imoral“ care vrea să dezvolte deopotrivă însușirile bune și rele ale 
omului, pentru că își atribuie forța de a le pune pe ambele la locul oportun, la locul 
unde ele se presupun reciproc. Dar ce șanse mai are să găsească ceea ce caută 
acela care astăzi caută în acest fel după filosofi ? Oare nu este probabil ca el să 
alerge zadarnic zi și noapte, chiar dacă ar avea cel mai bun felinar al lui Diogene ? 
Epoca are instinctele contrare: ea vrea, mai ales si mai întâi, confort; în al doilea 
rând, ea vrea publicitate şi acea larma stridentă de comedianti, acel Bum-bum 
asurzitor ce corespunde gustului ei pentru bâlci; în al treilea rand, ea vrea ca fiecare 
să se-nchine cu maximă smerenie înaintea celei mai mari minciuni, „egalitatea 

oamenilor“, si pretuieste exclusiv virtutile care niveleazd si egalizeazd. Astfel însă, 
ea este îndreptată fundamental împotriva apariţiei filosofului, asa cum îl înţeleg 
eu, chiar dacă, inocentă, se crede propice lui. Într-adevăr, toată lumea deplânge 
astăzi faptul că odinioară filosofii ar fi dus-o rău prinşi la mijloc între rug, conştiinţă 
încărcată şi așa-zisa înţelepciune a Părinților bisericii: adevărul este însă că tocmai 
în acel mediu fuseseră date totuşi condiţii mai favorabile pentru educarea unei 
spiritualitati mai viguroase, mai bogate, mai perfide şi mai temerar-avântate decât 
în condiţiile vieţii actuale. Astăzi are condiţii favorabile de apariţie o altă specie de 
spirit, spiritul demagogilor, al comediantilor, poate chiar spiritul de castor și furnică 
al savantului. Însă cu atât mai rău stau lucrurile pentru artiștii superiori: oare nu 
dispar aproape toţi datorită lipsei de disciplină interioară ? Ei nu mai sunt tiranizati 
din exterior, de către o tablă de valori absolute a unei biserici sau a unei curți 
princiare: ca atare, ei nici nu mai învaţă să-şi educe „tiranul interior“, voința proprie. 
Iar ceea ce este valabil pentru artişti, este valabil, într-un sens mai înalt si mai 
funest, pentru filosofi. Unde sunt oare astăzi spiritele libere ? Aratati-mi astăzi un 
singur spirit liber măcar ! (...) 
b) Momentul epistemologic inițial 


473. 

Intelectul nu se poate critica pe sine tocmai pentru că el nu poate fi comparat 
cu intelecte altfel alcătuite şi pentru că facultatea sa de a cunoaşte ar putea fi 
văzută în adevărata sa lumină abia în raport cu „realitatea adevărată“, respectiv 
întrucât, pentru a putea critica intelectul, noi ar trebui să fim o fiinţă superioară 
înzestrată cu o „cunoaştere absolută“. Aceasta ar presupune deja ca, dincolo de 
toate perspectivele cercetării şi ale asimilării sensibil-spirituale, să existe Ceva, 
un „în sine“. — Însă deductia psihologică a credinţei în lucruri ne interzice sa 
vorbim despre „lucruri în sine“. 


474. 

Faptul că între subiect şi obiect s-ar stabili un fel de relație de adecvare; că 
obiectul este ceva care, văzut din interior, ar fi un subiect — este o candidă născocire 
care, în opinia mea, şi-a avut timpul ei. Măsura a ceea ce ne devine, în genere, 
conştient este întru totul dependentă de utilitatea practică a constientizarii: cum 
ar putea să ne permită această perspectivă unilaterală a conştiinţei să formulăm 
vreo asertiune despre „subiect“ si „obiect“, asertiune prin care să fie atinsă 
realitatea ! ? 


475. 
Critica filosofiei mai recente: presupozitii eronate, ca și când ar exista „fapte 
ale conştiinţei“ — si nici un fenomenalism al introspectiei. 

476. 
„Conștiinţa“ — cât de superficiale sunt reprezentarea reprezentată, voinţa 
reprezentată, sentimentul reprezentat (singurul cunoscut nouă) ! „Fenomen“ — 
chiar lumea noastră interioară ! 


477. 

Eu afirm caracterul fenomenal chiar al lumii inferioare: tot ceea ce ne 
devine conștient a fost în prealabil prelucrat, simplificat, interpretat — procesul 
real al „percepţiei“ interne, asocierea cauzală dintre gânduri, sentimente, 
dorinţe, dintre subiect și obiect ne sunt complet ascunse — fiind, poate, o pura 
imaginaţie. Fata de această „lume interioară aparentă“ au fost întrebuințate 
aceleaşi forme şi procedee ca si fata de lumea „exterioară“. Niciodată nu 
descoperim „fapte“: plăcerea și neplăcerea sunt fenomene târzii și deduse prin 
intelect... 

„„Cauzalitatea“ ne scapă; a presupune o legătură nemijlocită, cauzală între 
gânduri, asa cum face logica — reprezintă rezultatul celei mai primitive și mai 
ignorante observaţii. Între două gânduri își fac jocul toate afectele posibile: însă 
mișcările sunt prea rapide, fapt pentru care noi nu le sesizăm, le contestam... 

„Gândirea“, aşa cum o postulează teoreticienii cunoaşterii, nu apare deloc: 
ea este o ficţiune cu totul arbitrară obţinută prin abstragerea unui element din 
proces si omiterea tuturor celorlalte, o potrivire artificială în scopul de a da 
impresia inteligibilitatii... 

„Spiritul“, ceva care gândeşte: pe cât posibil „spiritul absolut, imaculat, 
pur“ — această concepţie este cel de-al doilea rezultat la care ajunge falsa 
introspectie ce crede în „gândire“: aici este imaginat, mai întâi, un act ce nu 
apare câtuși de puţin, „gândirea“, iar în al doilea rând un substrat al subiectului 
în care își au exclusiv originea actele acestei gândiri: ceea ce înseamnă că atât 
actul, cât şi actantul sunt simple plăsmuiri. 


478. 

Nu trebuie să căutăm fenomenalismul într-un loc inadecvat: nimic nu are un 
caracter mai fenomenal (sau mai clar:) nimic nu este atât de mult amdgire ca aceasta 
lume interioară pe care noi o observăm cu ajutorul celebrului „simţ intern“. 

Noi am crezut în voinţă ca într-o cauză până-ntr-atât încât am proiectat în 
evenimente, conform experienţei noastre personale, o cauzalitate (adică o intenţie 
drept cauză a evenimentelor). 

Nu credem că gândurile, aşa cum se succed ele în noi, se află într-o anumită 
inlantuire cauzala; logicianul, în special, care vorbeşte într-adevăr despre cazuri 
pure ce nu apar niciodată în realitate, s-a obișnuit cu prejudecata că gândurile 
determină alte gânduri. 

Noi credem — si chiar filosofii nostri încă mai cred acest lucru — că plăcerea 
şi durerea sunt cauze ale reacţiilor noastre, că sensul plăcerii şi al suferinţei este 
acela de a induce aceste reacţii. Plăcerea și evitarea neplăcerii au fost gândite 
milenii întregi ca motive ale oricărei acţiuni. Cu puţină reflecţie am putea accepta 
faptul că toate ar decurge la fel, conform aceleiași inlantuiri dintre cauze si efecte, 
dacă aceste stări de „plăcere şi durere“ ar lipsi: si că ne înşelăm pur şi simplu 
atunci când afirmăm că ele determină cauzal ceva: ele sunt fenomene asociate 
având o cu totul altă finalitate decât aceea de a trezi reacţii; ele sunt deja efecte în 
interiorul procesului în curs al reacției. 

In summa: tot ceea ce devine conştient este un fenomen final, un rezultat — și 
nu produce nimic; orice succesiune în conștiință are un caracter complet atomat. — 
lar noi am încercat să înţelegem lumea conform concepţiei contrare — ca și când 
nimic în afara gândirii, a simtirii, a voinţei nu ar acţiona si nu ar fi real !... (...) 


512; 

Logica este legată de următoarea condiţie: să presupunem că există cazuri 
identice. Într-adevăr, pentru a gândi și deduce logic, trebuie să ne imaginăm mai 
întâi că această condiţie a fost îndeplinită. Aceasta înseamnă: voinţa de adevăr 
logic se poate realiza abia după ce a fost acceptată o falsificare principială a 
întregului real. De unde rezultă că aici domnește un instinct capabil de ambele 
mijloace: mai întâi de falsificare și apoi de impunere a punctului său de vedere: 
logica nu provine din voinţa de adevăr. 


513. 

Forţa inventiva care a născocit categoriile a lucrat în serviciul nevoii, respectiv 
al siguranţei, al priceperii rapide pe baza semnelor si a sunetelor, a mijloacelor 
de prescurtare — nu este vorba despre adevăruri metafizice în cazul conceptelor 
„substanţă“, „subiect“, „obiect“, „fiinţă“, „devenire“. Cei puternici au fost aceia 
care au făcut o lege din numele lucrurilor, iar printre ei, cei mai mari artişti ai 
abstractizării au creat categoriile. (...) 


523, 

Nimic nu este mai eronat decât să faci din fenomenele psihice și fizice cele 
două chipuri, cele două revelații ale unei aceleiași substanţe. Astfel nu se explică 
nimic: conceptul de „substanță “ este absolut inutilizabil atunci când vrei să explici. 
Constiinta, într-un rol secund, aproape indiferentă, superfluă, hărăzită poate sa 
dispară si să facă loc unui automatism complet. 

Atunci când noi observăm doar fenomenele interne, ne asemănăm surdo- 
mutilor care, urmărind mișcarea buzelor, ghicesc cuvintele pe care nu le aud. 
Noi deducem din fenomenele simțului intern alte fenomene invizibile pe care 


le-am percepe dacă instrumentele noastre de observaţie ar fi satisfăcătoare. 

În fata acestei lumi interioare ne părăsesc toate organele mai subtile, astfel 
încât noi percepem ca unitate ceea ce este de fapt o complexitate infinit variată 
şi inventăm o cauzalitate acolo unde orice cauză a mișcării și a transformării ne 
rămâne invizibilă — succesiunea gândurilor, a sentimentelor este doar dezvăluirea 
acesteia în conștiință. Faptul că această insiruire ar avea ceva de-a face cu o 
inlantuire cauzală este cu totul neplauzibil: conștiința nu ne oferă niciodată un 
exemplu de cauză si efect. 


524. 

Rolul „conștiinței“. — Este esenţial să nu ne inselam cu privire la rolul 
„conștiinței“: relația noastră cu „lumea exterioară“ este cea care a dezvoltat-o. 
Dimpotrivă, direcția, respectiv ocrotirea şi asigurarea combinațiilor funcțiilor 
corporale, nu parvine la conștiință; tot atât de puţin ca și înmagazinarea spirituală: 
nu trebuie să ne îndoim în privinţa faptului că în acest scop acţionează o instanță 
superioară: un fel de comitet director, în care diferitele dorințe bazale îşi impun 
votul şi puterea. „Plăcere“, „neplăcere“ sunt semne ce provin din această sferă; 
actul volitiv, de asemenea; ideile, de asemenea. 

In Summa: ceea ce devine conștient stă sub influenţa unor relaţii cauzale 
care ne sunt complet necunoscute, — succesiunea gândurilor, a sentimentelor și a 
ideilor în conștiință nu spune nimic în privinţa faptului dacă această suită este o 
suită cauzală; dar aparent lucrurile stau așa, în cel mai înalt grad. Pe seama 
acestei aparente ne-am construit reprezentarea spiritului, a rațiunii, a logicii etc. 
(toate acestea nu există: ele sunt sinteze şi unităţi fictive), reproiectând-o apoi în 
lucruri, în spatele lucrurilor. 

De obicei, conştiinţa însăși este privită ca un sensorium global şi ca instanţă 
supremă; or, ea este doar un mijloc al capacității de a comunica: ea s-a dezvoltat 
în cursul comunicării și în raport cu interese de comunicare... „Comunicare“ al 
cărei înțeles include aici atât influenţele lumii exterioare, cât si reacțiile noastre 
necesare la ele; de asemenea, şi acţiunile noastre spre exterior. Ea nu este 
conducerea, ci un organ al conducerii. (...) 


528. 

Eroarea fundamentală a psihologilor: ei apreciază reprezentarea neclară 
drept o specie inferioară de reprezentare fata de cea clară; însă ceea ce părăsește 
conştiinţa noastră devenind astfel obscur poate fi totuși, în sine, complet clar. 
Evanescenta reprezentării este determinată de perspectiva conștiinței. 


529. 
Erorile capitale: 
1) Supraaprecierea absurdă a conștiinței, a face din ea o unitate, o esenţă: 
„spiritul“, „sufletul“, ceva ce simte, gândește, vrea; 

2) Spiritul drept cauzd, in special acolo unde apar finalitatea, sistemul, 
coordonarea; 

3) constiinta ca forma cea mai inalta ce poate fi atinsa, ca genul cel mai 
complet de ființă, ca „Dumnezeu“; 

4) voinţa introdusă pretutindeni unde există efect; 

5) „Lumea adevărată“ ca lume spirituală accesibilă doar prin faptele de 
conştiinţă; 

6) Cunoașterea în mod absolut, ca aptitudine a conştiinţei acolo unde există 
în genere cunoaştere. 

Concluzii: 

— orice progres constă în progresul constientizarii; orice regres, în diminuarea 
conştiinţei; (diminuarea conștiinței era privită ca o decădere la nivelul dorințelor 
şi a simţurilor, ca abrutizare...) 

— de realitate, de „fiinţă adevărată“ te apropii prin dialectică; te indepdrtezi 
de ele prin instincte, simţuri, mecanism... 

— a-l dizolva pe om în spirit înseamnă a face din el Dumnezeu: Spirit, Voinţă, 
Bunătate — identice; 

— întregul Bine trebuie să provină din spiritualitate, trebuie să fie fapt de 
conștiință; 

— progresul spre mai bine poate fi doar un progres în conștientizare. (...) 


584. 

Eroarea filosofiei se bazează pe faptul că, în loc să vedem în logică și în 
categoriile raţiunii mijloace de adaptare a lumii la niște scopuri legate de utilitate 
(deci „principial“ la falsificări utile), am crezut că prin ele detinem criteriul 
adevărului, respectiv al realității. „Criteriul adevărului“ a fost de fapt doar 
utilitatea biologică a unui asemenea sistem al falsificării principiale: şi, pentru 
că o specie animală nu cunoaște altceva mai important decât propria-i conservare, 
s-a putut vorbi aici, pe bună dreptate, despre „adevăr“. Naivitatea a constat doar 
în a lua idiosincrasia antroprocentistă drept măsură a lucrurilor, drept criteriu 
pentru „real“ şi „ireal“: pe scurt, în a absolutiza o condiţionare. Și iată, astfel 
lumea s-a scindat dintr-o dată într-o lume „adevărată“ şi una „aparentă“: şi tocmai 
lumea în care omul și-a găsit raţiunea proprie spre a locui şi a se organiza a fost 
discreditată înaintea sa. În loc să utilizeze formele ca mijloace pentru a-și face 
lumea maniabilă si calculabilă, a apărut ticneala filosofilor potrivit căreia prin 
aceste categorii este dat conceptul acelei lumi, faţă de care cealaltă lume, aceea 
în care trăim, este inadecvată... Mijloacele au fost înțelese greșit drept criteriu 
valoric, ba chiar drept condamnare a intenţiei... 

Intenţia a fost de a te înşela într-un mod eficient: mijloacele pentru aceasta 
au constat în inventarea unor formule şi simboluri cu ajutorul cărora multiplicitatea 
năucitoare a fost redusă la o schemă teleologică şi comodă. 

Dar vai ! acum a fost adusă în joc o categorie morală: nici o fiinţă nu vrea să 
se înșele, nici o fiinţă nu are voie să înșele, prin urmare există doar o voinţă de 
adevăr. Ce înseamnă „adevăr“ ? 

Schema a oferit-o principiul contradictiei: lumea adevărată spre care se caută 
drumul nu poate fi în contradicţie cu sine, nu se poate schimba, nu poate să 
devină, nu are început și nici sfârşit. 

Aceasta este cea mai mare eroare comisă vreodată pe pământ, adevărata 
fatalitate a erorii: s-a crezut că în formele raţiunii există un criteriu al realităţii, 
când, de fapt, ele ne erau date pentru a lua în stăpânire realitatea, pentru a înțelege 
greșit, într-o manieră inteligentă, realitatea... 

Si iată: acum lumea a devenit falsă tocmai datorită însușirilor ce constituie 
realitatea ei: schimbarea, devenirea, multiplicitatea, opoziţia, contradictia, 
războiul. Si astfel a apărut întreaga fatalitate: 

1) cum să scapi de lumea falsă, o lume doar aparentă ? (era vorba de cea 
reală, de unica); 

2) cum să ajungi tu însuţi, cât mai mult posibil, opusul caracterului lumii 
aparente ? (conceptul unei fiinţe perfecte sub forma unei opoziții fata de orice 
fiinţă reală, mai precis al unei contradicții față de viaţă...) 

Întreaga orientare a valorilor avea la bază calomnierea vieții; dogmatismul 
legat de ideal a fost luat drept cunoaştere în genere: astfel încât tabăra adversă a 
recuzat întotdeauna știința. 

Ca urmare, drumul spre ştiinţă a fost barat sub un dublu aspect: pe de-o 
parte, prin credinţa în lumea „adevărată“ si, pe de altă parte, prin adversarii 
acestei credinţe. Ştiinţa naturii, psihologia, a fost 1) condamnată datorită obiectelor 
sale și 2) privată de inocenta proprie... 

În lumea reală, unde totul se inlantuie si se condiţionează, a condamna și a 
suprima ceva prin gândire înseamnă a condamna şi a suprima totul prin gândire. 
Vorba „acest lucru nu ar trebui să fie“, „aceasta nu ar fi trebuit să se întâmple“ 
este o farsă... Dacă imaginăm consecinţele, atunci dorinţa de a desfiinţa ceea ce, 
într-un sens oarecare, este dăunător, distructiv înseamnă o ruinare a originii vieţii. 
Fiziologia o demonstrează si mai bine ! 

— Vedem astfel cum morala a) otrdveste întreaga concepţie despre lume, 
b) barează drumul spre cunoaștere, spre știință, c) dizolvă şi subminează toate 
instinctele reale făcându-ne să resimtim originea lor ca fiind imorală). 

Vedem cum un teribil instrument produs de decadence își îndeplinește 
menirea chiar sub ochii nostri, însoţit fiind de numele cele mai sfinte si de gesturile 
cele mai pioase. 


585. 
Extraordinara autoreflectie: a te constientiza nu ca individ, ci ca umanitate. 
Să reflectăm la noi înșine, să ne regandim; să reluăm drumurile mari si cărările ! 

A. 

Omul caută „adevărul“: o lume care să nu fie contradictorie, să nu amageasca, 
să nu se schimbe, o lume adevărată — o lume în care să nu suferi; contradicţie, 
iluzie, schimbare — cauze ale suferinţei ! El nu se îndoiește că există o lume asa 
cum trebuie ea să fie; el ar dori să descopere drumul spre ea. (Critica indiană; 
însuși „Eul“ ca aparent, ca ireal.) 

De unde ia omul în acest caz conceptul de realitate ? — De ce deduce el 
tocmai suferința din schimbare, iluzie, contradicţie ? şi de ce nu mai degrabă 
fericirea sa ?... — 

Dispretul, ura fata de tot ceea ce dispare, se schimbă, se transformă: — de 
unde această valorizare a imuabilului ? Evident, voinţa de adevăr înseamnă aici 
pur şi simplu nevoia de a accede într-o lume a imuabilului. 

Simturile înşală, raţiunea îndreaptă erorile; prin urmare, se conchide, raţiunea 
reprezintă calea spre imuabil; ideile suprasensibile trebuie să fie cele mai apropiate 
„lumii adevărate“. — De la simţuri ne vin cele mai multe suferinţe — ele te înşală, 
te seduc, te zdrobesc. 

Fericirea poate fi garantată doar prin ceea ce este: schimbare şi fericire se 
exclud reciproc. Dorinţa cea mai înaltă are în vedere, prin urmare, contopirea cu 
ceea ce este. Aceasta este formula pentru: calea spre fericirea supremă. 

In summa: lumea, aşa cum ar trebui ea să fie, există; această lume în care 
trăim este o eroare, — această lume a noastră nu ar trebui să existe. 

Or, credinţa în ceea ce este se dovedeşte a fi o consecinţă: veritabilul primum 
mobile este scepticismul fata de ceea ce devine, neîncrederea, disprețul fata de 
orice devenire. 

Care specie de om reflectează astfel ? O specie neproductivă, suferindă, o 
specie dezgustată de viaţă. Dacă ne-am imagina specia opusă de om, am vedea 
că ea nu are nevoie de credinţă în ceea ce este; ba mai mult, ea ar dispretui acest 
imuabil ca pe ceva mort, plictisitor, indiferent... 

Credinţa că lumea care ar trebui să fie este, există într-adevăr, este o credință 
a celor neproductivi care nu vor să creeze o lume aşa cum trebuie ea să fie. Ei o 
postulează ca reală și caută mijloacele si căile pentru a accede la ea. „Voința de 
adevăr“ — ca neputinţă a voinţei de a crea. 

antagonism 

A cunoaşte că un lucru este asa si asa: 4 în gradele de forță 

A face ca un lucru să devină asa si asa: | ale naturilor. 

Fictiunea unei lumi care corespunde dorințelor noastre: artificii şi interpretări 
psihologice pentru a lega tot ceea ce respectăm și resimtim ca plăcut de această 
lume adevărată. 

„Voința de adevăr“ este pe această treaptă în esenţă artă a interpretării: căreia 
îi aparţine totuși forta de a interpreta. 

Aceeaşi specie umană, devenită o treaptă mai săracă, ce nu mai deține forța 
de a interpreta, de a crea ficțiuni, o reprezintă nihilistul. Un nihilist este un om care 
gândeşte despre lume, asa cum este ea, că nu ar trebui să fie, iar despre lume, asa 
cum ar trebui să fie, gândeşte că nu există. Prin urmare, faptul de a te afla aici (de 
a acţiona, a suferi, a vrea, a simţi) nu are nici un sens: patosul lui „zadarnic“ este 
patosul nihilistului, de asemenea însă ca patos o inconsecventd a nihilistului. 

Cel care nu este în stare să-și transpună voinţa proprie în lucruri, cel lipsit de 
voinţă şi de forţă, acela proiectează cel puţin un sens în interiorul lor, crezând, 
cu alte cuvinte, că acolo există deja o voinţă. 

Gradul în care te poţi lipsi de un sens inerent lucrurilor, gradul în care rezisti 
să trăieşti într-o lume fără sens reprezintă o măsură a forței voinței proprii: pentru 
că un fragment al acestei lumi este organizat chiar de tine. 

Prin urmare, privirea filosofică obiectivă poate fi un semn de sărăcie a voinţei 
şi a forței. Căci forța organizează ceea ce este apropiat și proxim: „cunoscătorii“, 
care vor doar să stabilească ceea ce este, fac parte dintre aceia care nu sunt în 
stare să impună nimic asa cum trebuie să fie. 

Artiştii, o specie intermediară: ei impun cel putin o metaforă cu privire la 
ceea ce trebuie să fie — ei sunt productivi în măsura în care schimbă şi transformă 
efectiv; iar nu aidoma cunoscătorilor care lasă totul asa cum este. 

Corelatia dintre filosofi si religiile pesimiste: aceeaşi specie de om (ei atribuie 
gradul maxim de realitate lucrurilor socotite a avea valoarea cea mai înaltă). 

Corelatia dintre filosofi si oamenii morali împreună cu criteriile acestora 
(interpretarea morală a lumii drept sens: după declinul sensului religios). 

Depdasirea filosofilor prin suprimarea lumii existentului imuabil: perioada 
intermediară a nihilismului: înainte de a apărea forța necesară transmutării valorilor 
si a divinizării şi binecuvântării lumii aparente, supuse devenirii, ca unică lume. 


B. 

Nihilismul ca fenomen normal poate fi un simptom al puterii progresive sau 
al slăbiciunii progresive: 

fie al faptului că forţa de a crea, de a voi a crescut atât de mult încât ea nu 
mai are nevoie de aceste interpretări de ansamblu şi atribuiri de sens („sarcini 
imediate“, stat etc.); 

fie al faptului că însăşi forţa creativă, aceea care produce sensul, cedează, 
iar dezamăgirea devine starea dominantă. Incapacitatea de a crede într-un „sens“, 
„necredinţa“. 

Ce înseamnă ştiinţa în raport cu ambele posibilități ? 

1) Ca simptom al puterii şi al autostăpânirii, ca o capacitate de a renunţa la 
lumile mântuitoare și mângâietoare ale iluziei; 

2) Ca un factor ce subminează, disecă, dezamăgeşte, slabeste. 

C. 

Credința în adevăr, nevoia de a avea un reazem în ceva crezut ca fiind 
adevărat: reductie psihologică ignorând toate sentimentele valorice de până acum. 
Frica, lenea. 

De asemenea necredinta: reductie. În ce măsură ea dobândește o nouă 
valoare atunci când nu mai există nici o lume adevărată (astfel redevin libere 
sentimentele valorice care au fost până acum irosite pentru lumea fiintarii 
imuabile). (...) 


618. 

Dintre interpretările lumii ce au fost încercate până acum, cea mecanicistă 
pare a sta astăzi în prim-plan. În mod evident, ea are de partea sa conștiința 
bună; si nici o ştiinţă nu crede într-un progres şi într-un succes propriu decât 
dacă ele au fost cucerite cu ajutorul procedeurilor mecaniciste. Toată lumea 
cunoaște aceste procedeuri: „rațiunea“ şi „scopurile“, oricât de utile ar părea ele, 
sunt lăsate de o parte, se arată că într-un interval temporal adecvat totul poate 
deveni orice. Se abordează un zâmbet răutăcios atunci când „finalitatea aparentă 
a destinului“ unei plante sau a unui gălbenuș de ou este redusă din nou la acţiune 
şi reacțiune: pe scurt — dacă într-o chestiune atât de serioasă ni se permite o 
exprimare glumeata —, ne dedicăm din tot sufletul principiului celei mai mari 
prostii. Între timp, tocmai la spiritele cele mai alese ale acestei mișcări se manifestă 
un presentiment, o neliniște, ca si când teoria ar avea o insuficienţă care, mai 
devreme sau mai târziu, s-ar putea să fie chiar ultima: o am în vedere pe aceea 
care este recunoscută atunci când nu se mai poate face nimic. Nu poţi explica 
acțiunea $i reacţiunea, nu poţi scăpa de actio in distans — am pierdut însăşi credinţa 
în capacitatea noastră de a explica si recunoaştem cu o mină acrită că posibilă 
este descrierea, iar nu explicaţia, că interpretarea dinamică a lumii, laolaltă cu 
contestarea de către ea a „spaţiului gol“ şi cu bulgărașii de atom vor pune în 
curând stăpânire pe fizicieni: caz în care, fireşte, alături de dynamis şi o calitate 
internă. 


619. 

Conceptul victorios de forță prin care fizicienii noștri l-au creat pe Dumnezeu 
şi lumea are nevoie de completare: trebuie să i se atribuie o voinţă internă pe 
care eu o denumesc voința de putere, adică o nevoie nestăvilită de demonstrare 
a puterii; sau intrebuintarea, exercitarea puterii ca instinct creativ etc. Fizicienii 
nu reușesc să îndepărteze „acţiunea la distanţă“ dintre principiile lor. La fel nici 
forța de respingere (sau de atracţie). Nimic nu-i ajută: toate mişcările, toate 
„fenomenele“, toate „legile“ trebuie concepute doar ca simptome ale unui proces 
intern, slujindu-ne în acest scop de analogia cu omul. În cazul animalului este 

posibil să deducem toate instinctele sale din voinţa de putere; de asemenea, 
toate funcţiile vieţii organice din această unică sursă. 


620. 
S-a constatat vreodată vreo forță ? Nu, ci doar efecte transpuse într-un limbaj 
cu totul străin. Aspectul regulat al succesiunilor ne-a moleșit însă în așa măsură, 
încât nu ne mai miră mirabilul acestui fapt. (...) 


640. 

Omul se gândește pe sine ca fiind prezent la apariţia organismelor: ce putea 
fi perceput cu ochii și prin pipăit în cazul acestui proces ? Ce poate fi exprimat 
numeric ? Ce reguli se vădesc în mișcări ? Deci: omul vrea să vadă în orice fapt 
real un fapt pentru ochi si pipăit, aşadar, o mișcare; el vrea să găsească formule 
prin care să simplifice masa enormă a acestor experienţe. Reductia oricărui fapt 
la omul simţurilor şi la matematician. E vorba despre un inventar al experiențelor 
umane: admițând că omul, sau mai degrabă ochiul uman si capacitatea de 
conceptualizare, ar fi fost martorul etern al tuturor lucrurilor. 


641. 

Noi numim „viaţă“ o diversitate de forte asociate printr-un proces comun de 
nutriție. Din acest proces de nutriţie face parte, ca mijloc de realizare, orice 
așa-numită simtire, reprezentare, gândire, respectiv: 1) o opoziţie fata de toate 
celelalte forte; 2) o adaptare a acestora în funcţie de formă și ritm; 3) o evaluare 
în raport cu asimilarea sau excretia. (...) 


688. 

Concepţia unitară a psihologiei. — Suntem obişnuiţi să asociem dezvoltarea 
unei abundente imense de forme cu o origine constând într-o unitate. 

Teoria mea ar fi aceea că voința de putere este forma primitivă de afect, că 
toate celelalte afecte sunt doar expresii ale sale; 

că a pune puterea în locul „fericirii“ individuale (spre care trebuie să tindă tot 
ceea ce este viu) oferă o clarificare semnificativă: „individul tinde spre putere, 
spre un mai mult al puterii“; plăcerea este doar un simptom al sentimentului puterii 
atinse, o conștiință a diferenţei (el nu tinde spre plăcere, ci plăcerea apare atunci 
când se obţine lucrul spre care se tinde: plăcerea însoțește, plăcerea nu mișcă); 

că orice forţă motrice este voinţă de putere, că nu există nici o forţă fizică, 
dinamică sau psihică în afara acesteia. 

În ştiinţa noastră, unde conceptul de cauză şi efect este redus la raportul de 
egalitate, cu ambiția de a dovedi că în ambele laturi există același cuantum de 
forță, lipseşte forța motrice: noi luăm în considerare doar rezultate, le postulăm 
ca fiind egale sub aspectul conţinutului de forță... 

Faptul că schimbarea nu încetează este doar o chestiune empirică: în sine, 
noi nu avem nici cel mai mic temei spre a înţelege de ce unei schimbări trebuie 
să-i urmeze o alta. Dimpotrivă: o stare atinsă ar părea că trebuie să se conserve 
dacă nu ar exista în ea o facultate de a nu vrea să se conserve... Principiul 
„autoconservării“ al lui Spinoza ar trebui de fapt să oprească schimbarea: însă 
principiul este fals, opusul fiind adevărat. Tocmai în cazul a tot ceea ce este viu 
se poate arăta cel mai clar că viul face totul nu pentru a se conserva, ci pentru a 
deveni mai mult... 


689. 

„ Voința de putere “ şi cauzalism. — Din punct de vedere psihologic, conceptul 
„cauză“ reprezintă sentimentul nostru de putere cu privire la așa-numita volitiune, 
conceptul nostru de „efect“, superstitia că acest sentiment de putere ar fi însăşi 
puterea ce mişcă... 

O stare ce însoțește un fenomen, și este deja un efect al fenomenului, este 
proiectată drept „rațiune suficientă“ a acestuia; raportul de tensiune al 
sentimentului nostru de putere (plăcerea ca sentiment al puterii), al opoziţiei 
depășite — sunt doar iluzii ? 

Dacă retranspunem conceptul de „cauză“ în unica sferă cunoscută de noi, 
aceea din care l-am preluat, atunci noi nu ne putem reprezenta nici o schimbare 
în care să nu existe o voinţă de putere. Noi nu putem deduce o schimbare dacă 
nu are loc o agresiune a puterii asupra unei alte puteri. 

Mecanica ne prezintă doar consecinţe și, în plus, în imagini (mișcarea este 
un limbaj ideografic). Gravitatia însăși nu are o cauză mecanică, întrucât ea, 
abia, este temeiul pentru consecințe mecanice. 

Voința acumulării de forță este specifică pentru fenomenul vieţii, pentru 
nutriţie, reproducere, ereditate, — pentru societate, stat, moravuri, autoritate. Nu 
am avea oare dreptul să presupunem că această voinţă este cauza eficientă şi în 
chimie ? — sau în ordinea cosmică ? 

Nu doar constanta energiei, ci o maximă economie a consumului: astfel 
încât faptul-de-a-vrea-să-devii-mai puternic, inerent oricărui centru de forță, 
este unica realitate — nu autoconservare, ci voinţa de a acapara, de a deveni 
stăpân, de a deveni mai mult, mai puternic. 

Faptul că ştiinţa este posibilă ar trebui să ne demonstreze existenţa unui 
principiu al cauzalitatii ? „Din cauze egale, efecte egale“ — „o lege permanentă a 
lucrurilor“ — „o ordine invariabilă“ ? Întrucât ceva poate fi calculat, este prin 
aceasta deja şi necesar ? 

Dacă ceva are loc așa şi nu altfel, aceasta nu înseamnă că aici s-ar manifesta 
un „principiu“, o „lege“, o „ordine“, ci doar că aici acţionează cuante de forţă a 
căror esenţă constă în faptul că ele își exercită puterea asupra tuturor celorlalte 
cuante de forță. 

Putem admite o ndzuire spre putere fara un sentiment de plăcere și neplacere, 
cu alte cuvinte fără un sentiment al creşterii și diminuării puterii ? Mecanismul 
este doar un limbaj simbolic pentru lumea factuală internă a cuantelor de voință 
aflate în luptă și depasindu-se reciproc ? Toate presupozitiile privind mecanismul, 
materia, atomul, greutatea, acţiunea şi reacţiunea nu sunt „fapte în sine“, ci 
interpretări cu ajutorul unor ficțiuni psihice. 

Viaţa, ca forma cea mai cunoscută nouă a fiinţei, este în mod specific o 
voinţă a acumulării de forţă — toate procesele vieţii își găsesc aici pârghia proprie: 
nimic nu vrea să se conserve, totul se însumează și se acumulează. 

Viaţa, ca un caz particular (pornind de aici, ipoteza cu privire la caracterul 
de ansamblu al existenţei), tinde spre un sentiment maxim al puterii; este, în 
mod esenţial, o tendinţă spre un mai mult al puterii; a tinde nu este nimic altceva 
decât a tinde spre putere; faptul cel mai adânc și cel mai lăuntric rămâne această 
voinţă. (Mecanica este doar o semiotică a consecințelor.) (...) 


692. 

Este „voinţa de putere“ un fel de „voinţă“, este ea identică cu conceptul de 
„voinţă“ ? Să nu însemne ea decât a râvni ? sau a comanda ? Este ea „voinţa“ 
despre care Schopenhauer crede că ar fi „în sinele lucrurilor“ ? 

Principiul meu este că voința psihologiei de până acum este o generalizare 
nejustificată, că această voinţă nu există deloc, că, în loc să fie gândită ramificarea 
unei anumite voințe în numeroase forme, natura voinţei a fost anulată prin 
eliminarea conţinutului ei, a lui încotro ? — acesta este cazul în gradul cel mai 
înalt la Schopenhauer: ceea ce el numește „voinţă“ este doar un cuvânt gol. Cu 
atât mai puţin este vorba despre o „voinţă de a trăi“: căci viaţa este doar un caz 
particular al voinţei de putere; este cu totul arbitrar să afirmi că totul tinde să 
acceadă la această formă a voinţei de putere. (...) 


774, 

Formele mascate ale voinţei de putere: 

1) Nevoia de libertate, de autonomie, cât şi de echilibru, de pace, de 
coordonare. De asemenea, ermitul, „libertatea spirituală“. În forma maxim 
inferioară: voinţa, în genere, de a fi aici, „instinctul de autoconservare“. 

2) Înregimentarea, pentru a satisface, într-un întreg mai cuprinzător, voinţa 
acestuia de putere: supunerea, faptul de a te face indispensabil, de a te face util 
celui care deţine forța; iubirea ca tertip spre a ajunge la inima celui mai puternic 
— pentru a pune stăpânire pe el. 

3) Sentimentul datoriei, conştiinţa, mângâierea imaginară de a aparţine unui 
rang superior celor care deţin efectiv puterea; recunoaşterea unei ierarhii ce 
îngăduie judecarea chiar si a celor mai puternici; autocondamnarea; inventarea 
unor noi table de valori (evreii: exemplu clasic). (...) 

794. 
Religia, morala şi filosofia noastră sunt forme de decadence ale omului. 
— mişcarea contrară: arta. 


795. 

Filosoful-artist. Conceptul superior al artei. Oare omul se poate distanţa 
îndeajuns de mult de semenii lui încât să sculpteze în ei ? (Exerciţii preliminare; 
1. Cel care sculptează în sine, ermitul; 2. artistul tradițional ca modelator minor 
al unui material.) 


796. 

Opera de artă, acolo unde ea apare fără mijlocirea artistului, de pildă, sub 
forma corpului, a organizaţiei (corpul de ofiţeri prusaci, ordinul iezuit). În ce 
măsură artistul este doar o treaptă preliminară. 

Lumea ca o operă de artă ce se zămisleşte singură. 


797. 

Fenomenul „artist“ este încă cel mai transparent — a privi prin el instinctele 
fundamentale ale puterii, ale naturii etc. ! De asemenea, pe cele ale religiei si ale 
moralei ! 

„Jocul“, gratuitatea — drept ideal al celui înzestrat cu un preaplin al forţei, 
drept „copilăresc“. „Caracterul copilăresc“ al lui Dumnezeu, nais nov. 


798. 

Apolinic — dionisiac. — Există două stări în care arta, aidoma unei forte a 
naturii, apare în om, dispune de el fie că vrea, fie că nu: pe de o parte, sub forma 
constrângerii de a avea viziuni, iar pe de altă parte, sub forma constrângerii de a 
participa la orgii. Ambele stări sunt prezente şi in viata cotidiană, doar că mai 
putin intens: în vis si în beţie. 

Însă aceeaşi opoziţie există între vis şi beţie: ambele descatuseaza în noi 
forte artistice, fiecare însă în chip diferit; visul pe aceea de a vedea, de a asocia, 
de a plasmui; beţia — forța gesticii, a pasiunii, a cântului si a dansului. 


799. 

În beţia dionisiacă sunt prezente sexualitatea și voluptatea; ele nu lipsesc 
nici în cea apolinică. Însă trebuie să existe o diferenţă de ritm între cele două 
stări... Liniştea extremă a anumitor senzații proprii betiei (mai exact: dilatarea 
percepţiei temporale si spatiale) se oglindește de obicei în priveliștea gesturilor 
şi a naturilor sufleteşti celor mai liniștite. Stilul clasic prezintă în esenţă această 
liniște, această simplificare, reducere, concentrare — sentimentul suprem al puterii 

este concentrat în tipul clasic. A reacționa cu greu: o conștiință amplă: nici un 
sentiment de luptă. (...) 


802. 

Arta ne aminteşte de stările animalicului vigor; ea este, pe de o parte, un 
prisos şi o revărsare de corporalitate înfloritoare în lumea imaginilor și a dorințelor; 
pe de altă parte, o stimulare a funcţiilor animale prin imaginile si dorinţele unei 
vieţi mai intense — o accentuare a sentimentului de viata, un stimulent al acestuia. 

În ce măsură însuşi urâtul poate fi înzestrat cu o asemenea putere ? În măsura 
în care el transmite ceva din energia victorioasă a artistului care a devenit stăpânul 
acestui urât, al aspectului infricosator, sau în măsura în care el stimulează vag în 
noi plăcerea cruzimii (uneori chiar plăcerea de a ne produce durere, 
automaltratarea: si astfel sentimentul puterii asupra noastră). 


803. 

Frumuseţea este pentru artist ceva dincolo de orice ierarhie, pentru că în ea 
contradicţiile sunt îmblânzite — semnul cel mai înalt al puterii, al puterii asupra 
opusilor; în plus, fără tensiune: faptul că nu mai este nevoie de forță, că totul 
curge atât de uşor, se supune şi caută să se supună — asta desfată voinţa de putere 
a artistului. 


804. 

Valoarea biologică a frumosului şi a urâtului. Ceea ce ne repugnă instinctiv, 
din punct de vedere estetic, s-a dovedit prin experienţa cea mai îndelungată ca 
fiind pentru om dăunător, periculos, îndoielnic: instinctul estetic ce reacţionează 
subit (în greață, de pildă) conţine o judecată. În consecință, frumosul se înscrie 
în categoria generală a valorilor biologice legate de ceea ce este util, prielnic şi 
sporeşte viata: totuși, astfel încât o mulţime de stimuli ce ne amintesc si ne leagă 
vag de lucruri si stări utile ne induc sentimentul frumosului, adică o creștere a 
sentimentului de putere (deci nu numai lucruri, ci $i senzațiile asociate acestor 
lucruri sau simbolurile lor). 

Astfel frumosul şi urâtul sunt recunoscute ca fiind condiționate; şi anume 
din perspectiva valorilor noastre de conservare cele mai primitive. A vrea să 
institui independent de acest fapt un Frumos si un Urât este absurd. Frumosul 
există tot atât de putin ca si Binele sau Adevărul. În particular este vorba din nou 
de condiţiile de conservare ale unei anumite specii de om: astfel, omul comun 
va avea sentimentul valoric al frumosului în prezenţa altor lucruri decât omul 
exceptional si supraomul. (...) 


OSWALD SPENGLER 
DECLINUL OCCIDENTULUI! 


Schiţă de morfologie a istoriei 
— fragmente — 


Prima parte: 
FORMA ŞI REALITATE 


INTRODUCERE 
1. 


Am îndrăznit, pentru prima oară, cu această carte, să încerc o predeterminare 
a istoriei. Este vorba de urmărirea destinului unei culturi, al unicei culturi ce este 
în curs de a se desăvârși pe planetă în zilele noastre, cultura occidentală 
europeano-americană, a cărei evoluție nu s-a încheiat încă. 

Posibilitatea rezolvării unei probleme de o asemenea anvergură nu a fost 
prevăzută până acum in mod manifest, iar când ea a fost totusi prevăzută ori au 
fost ignorate mijloacele de tratare a problemei, ori nu au fost stăpânite decât 
într-o măsură insuficientă. 

Există o logică a istoriei ? Există, dincolo de orice întâmplare, de orice 
eveniment neprevăzut, o structură aşa-zis metafizică a umanității care să fie 
esențialmente independentă de toate fenomenele vizibile, masive, spirituale si 
politice de suprafață ? Care să fie cauza primă a acestei realități de ordin secundar ? 
Trăsăturile importante ale istoriei universale nu se dezvăluie întotdeauna privirilor 
clarvazatoare sub o forma care să permită deductții ? Este posibil chiar în viata, 
căci istoria umanității este un ansamblu de mari fluxuri vitale pe care uzanta 
limbajului, gândirea si acțiunea le asimilează fără să vrea (ca fiind şi persoană și 
eu), ca niște organisme de ordin superior numite „antichitate“, „cultură chineză“ 
sau „civilizaţie modernă“ să găsească treptele ce trebuie urcate si să le urce într-o 

ordine care să nu admită nici o abatere ? Poate că niște concepte precum naştere, 
moarte, tinereţe, bătrâneţe, durată de viaţă, care stau la baza oricărui organism, au 
în această privinţă un sens strict pe care nimeni nu l-a pătruns încă ? Într-un cuvânt, 
există în tot ce este istorie, forme biografice originare și universale ? 

Declinul Occidentului, este, înainte de toate, un fenomen limitat în spaţiu şi 
timp, ca şi declinul antichităţii căruia îi corespunde, după cum se vede, o temă 
filosofică; dacă este înţeleasă în toată gravitatea ei, implică în sine toate marile 
probleme ale fiinţei. 

Pentru a sti forma sub care se va împlini destinul culturii occidentale, trebuie 
să cunoaștem mai întâi ce este cultura, care sunt raporturile ei cu istoria palpabilă, 
cu viaţa, cu sufletul, cu natura, cu spiritul, sub ce forme apare ea și în ce măsură 
aceste forme — popoare, limbi $i epoci istorice, bătălii și idei, state și divinităţi, arte 
şi opere de artă, drepturi și legi, forme economice și concepţii filosofice, oameni 
mari şi evenimente importante — sunt simboluri și trebuie interpretate ca atare. 


2. 


Mijlocul de cunoaștere a formelor moarte este legea matematică. Mijlocul 
de înţelegere a formelor vii este analogia. Astfel se disting polaritatea și 
periodicitatea universului. 

Dintotdeauna a existat conștiința că istoria universală are un număr limitat 
de forme fenomenale, că erele, epocile, situaţiile se reînoiesc după un tipic. Cu 
greu a fost studiat vreodată Napoleon fără să se fi aruncat vreo privire în diagonală 
către Cezar sau Alexandru; se va vedea că prima comparaţie este morfologic 
imposibilă, iar secunda exactă. Cât despre situaţia lui, însuşi Napoleon găsea 
niște afinități cu Carol cel Mare. Convenţia înţelegea Anglia când vorbea despre 
Cartagina, iar iacobinii se numeau romani. Din motive foarte diferite, Florenţa a 
fost comparată cu Atena, Buddha cu Iisus, creştinismul primitiv cu socialismul 
modern, finanţele romane din timpul lui Cezar cu cele ale yankeilor. (...) 

Toate aceste comparații rămân însă fragmentare si arbitrare şi corespund, în 
principiu, mai mult unui gust pasager pentru expresia poetică și spirituală, decât 
unui sentiment mai profund al formei în istorie. (...) 

Este uşor de remarcat că, în fond, ceea ce determină aceste imagini este un 
capriciu şi nu o idee sau un sentiment al vreunei necesităţi. Rămânem încă foarte 
departe de o tehnică a comparatiei. Tocmai azi dispunem de o pletoră de 
comparații, care nu au nici plan, nici coeziune, iar atunci când sunt juste într-un 
sens profund ce ne rămâne să-l stabilim, le datorăm hazardului, mai rar instinctului 
şi nicicând principiilor. Nimeni nu s-a gândit aici să creeze o metodă. Nu a fost 
deloc prevăzută existenţa foarte îndepărtată a originilor, singura ce poate oferi 
marea soluţie în problema istoriei. 

Comparatiile ar putea fi un important izvor pentru gândirea istoricului, cu 
condiţia să scoată în evidenţă structura organică a istoriei. Tehnica ar trebui 
studiată sub influenţa unei idei de ansamblu, adică până la necesitatea ce ex- 
clude orice alegere, până la stăpânirea logică. Comparatiile au constituit nesansa 
gândirii istorice, pentru că aici nu a fost decât cazul unei probleme de gust ce s-a 
dispensat de cunoaştere şi de efortul necesar pentru a privi limbajul formal în 
istorie si analiza lui drept sarcină primordială si foarte dificilă pentru istorie, 
sarcină inca neinteleasa şi cu atât mai putin rezolvată. O parte a comparatiilor 
era superficială, de exemplu, atunci când Cezar este numit fondator de gazete 
politice sau, şi mai rău, când, prin denumiri la modă precum socialism, 
impresionism, capitalism, erau desemnate fenomene confuze, complet străine 
de sufletul modern. Cealaltă parte a acestor comparații era falsă şi bizară, de 
exemplu, cultul lui Brutus în cluburile iacobine, acest Brutus, un aventurier 
milionar, care şi-a făcut o ideologie din constituţia oligarhică, în aplauzele 
senatorilor patricieni, tocmai pentru a-l asasina pe omul care apăra democraţia. 


3. 


Problema, limitată întâi la civilizaţia actuală, e dezvoltată astfel într-o noua 
filosofie, filosofia viitorului, în măsura în care ea se poate naşte pe pământul 
Occidentului, metafizic epuizat; dar ea este singura care poate, cel puţin, să 
tina de posibilitățile spiritului european occidental, în stadiile lui proxime: ideea 
unei morfologii a istoriei universale, a universului-istorie, spre deosebire de 
morfologia naturii, până acum aproape singura temă a filosofiei; ea va cuprinde 
mereu toate formele şi toate mișcările universului în semnificaţia lor ultimă si 
cea mai intimă, însă într-o ordine complet diferită, oferind o vedere de ansamblu 
a tot ceea ce este cunoscut şi, mai mult, o imagine a vieţii, nu a devenitului, ci 
a devenirii. 

Universul-istorie, abordat în opoziţie cu universul-naturd, în mod intuitiv, 
ca formă este un aspect nou al ființei umane pe pământ, ale cărei semnificaţii 
teoretice şi practice imense nu au fost delimitate până astăzi de ştiinţă; aspectul 
a fost sesizat poate numai în mod obscur, adeseori întrevăzut de la distanţă, 
niciodată însă studiat cu îndrăzneală în toate consecinţele lui. Pentru om există 
două moduri posibile de a poseda și de a interioriza universul înconjurător. Eu 
fac o distincţie foarte riguroasă, după formă și după substanţă, între impresia 
cosmică organică şi impresia cosmică mecanică, între ansamblul formelor si 
cel al legilor, între imaginea simbolică şi formula sistematică, între realul efemer 
şi virtualul etern, între țelul urmărit de imaginaţia ordonatoare și disciplinată si 
cel propus de experienţa analitică oportună sau, mai bine, pentru a exprima o 

antiteză ce nu a fost formulată niciodată, între domeniul numărului cronologic 
si cel al numărului matematic ?. 

Nu s-ar pune deci problema, în studiul de faţă, de a admite ca atare 
evenimentele de ordin politico-spiritual, vizibile la lumina zilei, de a le ordona 
după „cauzele“ şi „efectele“ lor şi de a le urmări tendinţa aparent accesibilă 
inteligenţei. Un studiu al istoriei... la fel de „pragmatic “... nu ar constitui decât 
o parte ascunsă a ştiinţelor naturii pe care partizanii concepţiei materialiste a 
istoriei o recunosc fără scrupule; adversarii nu se deosebesc de ei decât prin 
cunoașterea insuficientă a celor două metode. Nu se pune problema să ştim ce 
sunt în sine și pentru sine fenomenele contigue ale istoriei aparținând cutarei 
sau cutărei epoci, ci semnificația si înțelesul apariției lor. Istoricii moderni își 
imaginează că fac prea multe „ilustrând“ prin detalii împrumutate din viaţa 
religioasă şi socială — în tot cazul, din istoria artei — sensul politic al unei epoci. 
Ei uită însă elementul decisiv, în sensul că istoria concretă este expresia și 
semnul sufletului ajuns în stadiul formal. N-am întâlnit măcar un singur istoric 
care să studieze azi în mod serios înrudirea morfologică ce unește lăuntric 
limbajul formal al tuturor domeniilor culturale; care să aibă, dincolo de tărâmul 
evenimentelor politice, o cunoaştere aprofundată a ideilor ultime şi intime ale 
matematicii la greci, la arabi, la indieni, la europenii occidentali sau care să 
cunoască sensurile stilului decorativ, ale formelor arhitectonice, metafizice, 
dramatice si lirice fundamentale, predilectia si orientarea artelor majore, detaliile 
de tehnică artistică, alegerea materialului şi, cu atât mai mult, semnificaţia lor 
hotărâtoare în problemele formale ale istoriei. Deci, cine ştie că între forma 
polis-ului antic si geometria euclidiană, între perspectiva spaţială a picturii in 
ulei din Occident și cucerirea spaţiului prin calea ferată, telefon și armele de 
foc, între muzica instrumentală contrapunctică și sistemul economic al 
creditelor, este o profundă conexiune formală ? Privite din această perspectivă, 
chiar faptele politice banale au un caracter simbolic şi evident metafizic; astfel, 
poate pentru întâia oară, se observă că lucruri precum sistemul administrativ al 
egiptenilor, regimul monetar în antichitate, geometria analitică, cecul, canalul 
Suez, tiparul chinezesc, armata prusacă și tehnica şoselelor romane sunt în 
aceeași măsură concepute şi interpretate ca atare. 


? Kant a comis o eroare considerabilă ce nu a fost îndreptată nici până astăzi, făcând o 
legătură complet schematică, mai întâi între omul exterior şi cel lăuntric şi conceptele prea 
generale şi, mai ales, non-variabile ale spaţiului și timpului; apoi, plecând de aici, într-un 
mod cu totul greşit, între geometrie şi aritmetică, în locul cărora trebuie aşezată cel puţin 
antiteza, mult mai profundă, a numărului matematic şi a numărului cronologic. Aritmetica și 
geometria sunt amândouă ştiinţe ale calculului spatial, in general imposibil de separat în 
zonele lor superioare. Un concept cronologic absolut inteligibil pentru omul naiv si senti- 
mental rezolvă problema, punând întrebarea când si nu întrebarea ce sau cât. 

Lucrul acesta ne arată cât de mult ne lipseşte o metodologie a cercetării 
istorice elucidate din punct de vedere teoretic. Ceea ce numim, de fapt, artă a 
cercetării istorice, își extrage metodele aproape în exclusivitate din domeniul 
ştiinţei, care a ajuns să-şi stabilească riguros metodele de cercetare, spre ştirea 
dumneavoastră, cu ajutorul fizicii. Credem că facem cercetare istorică urmărind 
raporturile obiective de la cauză la efect. Trebuie remarcat faptul că filosofia 
clasică nu s-a preocupat niciodată de existenţa altor raporturi posibile între fiinţa 
umană inteligentă și universul înconjurător. Kant, care a definit în opera lui 
fundamentală legile formale ale cunoașterii, fără să-și fi dat vreodată seama, a 
considerat natura ca unic obiect al activităţii intelectuale. A şti înseamnă pentru 
el a sti matematică. Când el vorbește de formele înnăscute ale intuitiei si de 
categoriile intelectului, nu se gândeşte niciodată la caracterul inteligibil al 
impresiilor istorice, care este complet diferit, iar Schopenhauer nu lasă, dintre 
categoriile lui Kant, să supravieţuiască decât cauzalitatea și nu vorbește de istorie 
decât cu dispreţ: . Pe lângă necesitatea cauzală, pe care as numi-o logica spațiului, 
trebuie să existe în viaţă şi o necesitate organică a destinului, logica timpului 
care este o realitate cu o profundă certitudine internă, ce completează întreaga 
gândire mitologică, religioasă, artistică, fiind esenţa și sâmburele întregii istorii 
în opoziţie cu natura, dar inaccesibilă formelor de cunoaştere despre care vorbeşte 
Critica rațiunii pure; iată că ea nu a apucat deloc pe calea formulărilor teoretice. 
Filosofia, spunea Galilei în al său Saggiatore, este „scritta in lingua matematica“ 
în marea carte a naturii. Dar mereu așteptăm să vină un filosof şi să ne spună în 
ce limbă a istoriei este ea scrisă şi cum trebuie citită. 

Matematica şi principiul cauzalitatii duc la o clasificare naturală, cronologia 
şi ideea de destin la o clasificare istorică a faptelor. Fiecare din aceste două 
categorii cuprinde pentru sine universul întreg. Diferă numai ochiul unde si prin 
care se reflectă acest univers. (...) 


6. 


De fapt, ce este istoria universală ? O idee organizată despre trecut, fără 
îndoială un postulat intern, expresie a unui sentiment al formei. Dar un senti- 
ment, oricât de definit ar fi el, nu este încă o formă reală, chiar dacă este sigur că 
trăim istoria universală, că noi credem pe deplin că o dominăm ca formă. La fel 


> Trebuie să intuim în ce măsură profunzimea combinării formale si a puterii de 
abstractizare, într-o zonă precum a cercetării istorice asupra Renașterii sau migraţiilor, zaboveste 
asupra unor fapte ce, pentru teoria funcţiilor sau pentru legile opticii, sunt de domeniul 
evidenţei. Faţă de fizician și de matematician, istoricul lucrează neglijent, imediat ce trece de 
la adunarea și clasificarea materialului documentar la interpretarea lui. 

de sigur este faptul că, fiind totodată constienti că nu suntem competenţi s-o 
judecăm, chiar şi astăzi, ea se constituie în anumite forme şi nu într-o formă, este 
o contra-imagine a vieții noastre launtrice. 

Cu siguranţă însă, toţi cei care vor fi întrebaţi vor spune că sunt convinşi că 
disting limpede, dintr-o privire, forma internă a istoriei. Această iluzie se sprijină 
pe faptul că nimeni nu a reflectat cu seriozitate că se poate indoi de știința lui, 
pentru că nu prevede mulțimea îndoielilor ce se pot ivi în această zonă. De fapt, 
imaginea istoriei universale este o proprietate spirituală fără examen critic pe 
care chiar istoricii de profesie şi-o transmit din generaţie în generaţie fără a o 
privi vreodată cu putin scepticism, asa cum, de la Galilei încoace, se analizează 
şi se aprofundează imaginea naturii cu care ne nastem. 

Antichitate-Ev mediu-Epocă modernă: iată schema de o incredibilă sărăcie 
care exercită asupra gândirii istorice o putere absolută, iată nonsensul ce ne-a 
împiedicat mereu să sesizăm cu exactitate, în raporturile cu istoria integrală a 
umanităţii avansate, poziţia reală, importanţa, forma și mai ales durata acestei 
mici lumi fărâmiţate care, de la Imperiul Romano-German încoace, se dezvoltă 
pe pământul Europei occidentale. Abia dacă culturile viitorului vor putea acredita 
ideea că un plan atât de simplist, devenit după fiecare secol imposibil prin cursul 
rectiliniu şi proporțiile absurde care-i interzic orice integrare firească a domeniilor 
recent cucerite de cunoașterea istorică, se va menţine fără a se clătina serios. 

Protestele pe care unii istorici obişnuiesc să le formuleze, de multă vreme, 
contra acestei scheme nu sunt luate în seamă. Ele au reușit să estompeze, fără 
a-l înlocui, acest unic plan care există. (...) 


Ts 


Schema Antichitate-Ev mediu-Epoca modernă isi are originea prima în 
sentimentul magic al universului; mai întâi, acesta a apărut în religia persană si a 
evreilor, din timpurile lui Cyrus, când, în cartea lui Daniel, el a primit o formă 
apocaliptică si a fost transformat în istorie universală în religiile postcrestine din 
Orient, mai ales în sistemele gnostice. 

Toţi istoricii artelor şi ştiinţelor speciale, inclusiv economiştii si filosofii, 
creionează aceeași imagine. Astfel este văzută „pictura“ de la egipteni (sau de la 
oamenii cavernelor) până la „impresioniști“, „muzica“ de la cânturile orbului 
Homer până la Bayreuth, „sociologia“ de la locuitorii așezărilor lacustre până la 
socialişti; toate sunt văzute ca progresând rectiliniu, bazate fiind pe cutare 
constantă, fără a lua în seamă posibilitatea unei limite în durata artelor, legătura 
lor cu un peisaj sau cu o categorie umană determinate, ale căror expresii sunt 
acestea, uitând, prin urmare, că toate aceste istorii sunt o simplă adăugire exterioară 
a unui anumit număr de evoluţii particulare ale unor arte particulare, neavând 
comun între ele decât numele şi câteva elemente de tehnică manuală. 

Despre fiecare organism știm că este determinat de timpul său, de forma, de 
durata vieţii sale şi de fiecare dintre manifestările vii, condiţionate prin însușirile 
speciei din care face parte. Nimeni nu va crede că un stejar milenar a început să 
crească numai de astăzi. Nimeni nu va aştepta de la omidă, pe care o vede crescând 
zilnic, ca ea să continue să crească la fel şi peste ani de zile. În această privinţă 
fiecare posedă cu absolută certitudine sentimentul unei limite care este identic 
cu cel al formei interne. Faţă de istoria civilizaţiei superioare şi de viitoarele ei 
progrese se afișează, din contră, un optimism excesiv, ca un fel de dispreţ pentru 
oricare experienţă istorică $i deci organică. Astfel încât fiecare „postulează“, 
prin datele întâmplătoare ale momentului, o „continuitate“ lineară complet 
neobișnuită şi nu pentru că o poate demonstra științific, ci pentru că o doreşte. 
Aici contăm pe posibilităţile nelimitate, scoțând din fiecare moment luat in 
considerare câte o teorie infantilă a continuității. 

Dar „omenirea“ nu are, într-o măsură mai mare decât fluturii sau orhideele, 
un scop, o idee, un plan. Mai degrabă, „omenirea“ este un concept zoologic sau 
o vorbă goală“. Îndepărtaţi fantoma aceasta din zona problemelor formale ale 
istoriei și veţi vedea apărând o mulţime neașteptată de forme reale. Domneste 
aici o bogăţie, o profunzime, o emoție organică imensă ce a fost estompata până 
astăzi de câte un cuvânt sarcastic, o schemă încremenită, şi niscaiva „idealuri“ 
personale. În locul acestei imagini monotone a istoriei universale în formă lineară, 
ce nu poate fi tolerată decât închizând ochii înaintea cantităţii covârşitoare a 
faptelor, eu întrevăd spectacolul unor culturi grandioase, ce cresc cu o putere 
cosmică de început de lume într-un peisaj familiar, legate toate de aceste peisaje 
în întregul curs al existenţei lor, imprimând fiecare o formă proprie substanţei 
comune — umanitatea — și care are fiecare o idee a ei, pasiunile, viata, voinţa, 
sentimentul, moartea ei — proprii. Aici există culori, nuanţe, mișcări, nedescoperite 
încă de nici o cercetare a spiritului. Există o creştere şi o îmbătrânire a culturilor, 
a popoarelor, a limbilor, a adevarurilor, a divinitatilor, a peisajelor, aşa cum există 
stejari, pini, flori, ramuri, frunze tinere şi bătrâne, dar nu există o „omenire“ care 
să îmbătrânească. Fiecare cultură are posibilităţile ei expresive noi care 
germinează, se maturizează și dispar fără întoarcere. Există multă artă plastică, 
pictură, matematică, fizică, toate complet diferite unele de altele în natura lor 
adâncă, fiecare având o durată limitată, fiecare desăvârşită în sine, precum orice 
specie vegetală are flori și fructe proprii, felul ei propriu de creștere și îmbătrânire. 
Aceste culturi, naturi vii de ordin superior, cresc într-o sublimă lipsă de griji, în 
ce privește scopul lor, ca florile câmpului. Ca plantele și animalele, ele aparţin 
naturii vii aşa cum o vede Goethe, iar nu naturii moarte a lui Newton. Eu văd în 


+ „Omenirea ? Dar aceasta este o abstractiune. Din toate timpurile, n-au existat niciodată 
decât oameni si nu vor exista niciodată decât oameni“ (Goethe către Luden). 

istoria universală imaginea unei veşnice formări şi transformări, a unei deveniri 
şi a unei pieiri miraculoase a formelor organice. Istoricul de cabinet o vede însă 
sub forma unei „tenii“, pregătind fără încetare alte epoci. (...) 


8. 


Astăzi noi gândim la scară continentală. Numai filosofii şi istoricii ignoră 
acest lucru. Ce semnificaţie pot avea pentru noi conceptele şi perspectivele ce 
au pretenţie de valoare universală si al căror orizont se oprește la frontiera Europei 
occidentale ? (...) 

lată ceea ce-i lipseşte gânditorului occidental şi n-ar trebui să-i lipsească 
tocmai lui: cunoașterea caracterului istoric relativ al acestor rezultate, ele însele 
o expresie a unei ființe particulare si numai a acesteia, conştiinţa că valabilitatea 
lor are limitele necesare; convingerea că „adevărurile imuabile“ şi „cunoștințele 
eterne“ ale occidentalului nu sunt adevărate decât pentru el si eterne doar in 
cadrul imaginii lui despre cosmos; datoria lui este să le depăşească pentru a le 
căuta pe acelea pe care omul altor culturi le-a dat la iveală cu o egală siguranţă. 
Toate acestea aparţin actului de realizare a unei filosofii a viitorului. Numai aceste 
lucruri se pot numi înţelegerea limbajului formal al istoriei, al universului viu. 
Aici nimic nu este constant şi general. Nu se va mai vorbi de forme ale gândirii, 
de regulile tragediei, de datoriile statului. Valabilitatea universală a unei idei este 
o inferenta totdeauna falsă a sinelui despre altcineva. 

Mult mai suspectă pare această imagine în studiul gânditorilor occidentali 
moderni începând cu Schopenhauer; centrul de gravitație al filosofiei se mută de 
la sistemul abstract la etica practică, iar problema cunoașterii este substituită cu 
cea a vieţii, — a voinţei de a trăi, de a fi puternic, de a acţiona. Aici „omul“ nu mai 
este o abstractiune ideală ca la Kant, ci este omul real al epocilor istorice, cel 
care se grupează în populaţii civilizate sau primitive pe suprafaţa pământului, 
care este chiar obiectul de studiu. Acest lucru golește complet de sens definiția 
structurii conceptelor ultime prin schema Antichitate-Ev mediu-Epoca modernă, 
cu restricţiile locale de rigoare. Aceasta este problema. 

Să privim spre orizontul istoric al lui Nietzsche. Pe ce temeiuri se sprijină la 
rândul lor conceptele de decadenta, de nihilism, de răsturnare a tuturor valorilor, 
de voinţă de putere, ce sunt adânc înrădăcinate în natura civilizaţiei occidentale 
şi hotărâtoare pentru analiza ei fără nimic altceva ? Pe romani si pe greci, pe 
Renaștere şi pe Europa contemporană, adăugând si o privire grăbită si piezisa 
asupra filosofiei indiene, prost înţeleasă, — pe scurt, pe Antichitate, pe Evul mediu, 
pe Epoca modernă. Vorbind stricto sensu, el nu a mers mai departe, iar alti 
gânditori ai timpului nu l-au depășit. (...) 

Toate acestea sunt valori episodice locale, cel mai adesea restrânse la inteligenţa 
momentană a marilor orașe de tip occidental european, nicidecum nişte valori 

„eterne“ ale istoriei „universale“. Si totuşi, dacă aceste valori ar fi existat pentru 
generaţiile lui Ibsen si Nietzsche, acest fapt ar însemna tocmai necunoasterea 
conceptului de istorie universală — care desemnează nu o alegere, ci un tot — și 
nesubordonarea factorilor aflaţi în afara interesului modernilor, subestimati sau 
neglijati. Or, tocmai așa se procedează în mare măsură. Tot ceea ce Occidentul a 
spus şi a gândit până acum despre problemele spaţiului, ale timpului, ale mișcării, 
ale numărului, ale voinţei, ale căsătoriei, ale prosperității, ale teatrului, ale ştiinţei, 
a rămas îndoielnic şi insuficient, pentru că s-a tintit găsirea soluției în loc să se 
accepte că mai multor întrebări le corespund mai multe răspunsuri, că orice problemă 
filosofică nu este decât dorinţa refulată de a primi un răspuns sigur, deja dat, că 
marile probleme ale timpului n-ar trebui să fie considerate niciodată drept caduce 
si că trebuie deci admis un grup de soluții istorice determinate, care numai în 
ansamblu pot — debarasate fiind în apreciere de toate raporturile particulare — să 
dezlege marile enigme. Pentru un bun cunoscător de oameni nu există nici un 
punct de vedere absolut exact sau absolut fals. În fata unor probleme la fel de 
anevoioase, precum cele ale timpului sau ale familiei, nu este de ajuns să examinăm 
experienţa personală, vocea interioară, raţiunea, părerea strămoșilor ori a 
contemporanilor. Astfel nu aflăm decât ceea ce este adevărat pentru cel ce 
chestionează şi pentru epoca lui, dar există şi alte probleme. Apariţia altor culturi 
vorbeşte un limbaj diferit. Pentru oameni diferiţi există adevăruri diferite. Pentru 
un gânditor ele sunt valabile ori toate, ori niciunul. Se înţelege în ce măsură critica 
occidentală a universului poate fi lărgită și aprofundată, în ce măsură, dincolo de 
relativismul inocent al lui Nietzsche, rămân de elucidat probleme. Ce fineţe are 
sentimentul formei, ce grad de încărcătură psihică, ce renunțare la interesele prac- 
tice, ce independenţă faţă de ele şi ce vastitate a orizontului rămân de atins pentru 
a spune că s-a înţeles istoria universală, universul-istorie ! 


9. 


Tuturor acestora, formelor arbitrare, înguste, exterioare, dictate de dorinţe 
personale care le-au impus în istorie, le opun forma naturală „comercială“ a 
devenirii universale, profund inerentă devenirii și ascunsă numai privirii parțiale. 

Eu fac acum apel la Goethe. Ceea ce el a denumit naturd vie $i ceea ce noi 
numim aici istorie universală este, în sens foarte larg, univers-istorie. Goethe 
care, ca artist, n-a încetat să creeze viata, evoluţia formelor, devenirea, nu creatul, 
finitul, detesta matematica, aşa cum o arată Wilhelm Meister şi Poezie şi Adevăr. 
La el, universul mecanic era opus universului organic, natura moartă naturii vii, 
formula formei. Fiecare rând pe care-l scria ca fizician trebuia să arate imaginea 
în devenire, „tiparul formei ce se dezvoltă în viu“. A retrăi prin sentiment, intuiţie, 
comparaţie, certitudine lăuntrică nemijlocită, imaginaţie exactă și sensibilă: aceasta 

a fost metoda lui pentru a-si apropia misterul fenomenului in miscare. Aceasta 
este metoda cercetării istorice in general. Nu există alta în afara ei. Această 
privire divină l-a făcut să rostească, în seara bătăliei de la Valmy, în faţa focurilor 
de tabără, cuvintele: „Din acest loc si din acest moment începe o nouă epocă in 
istoria lumii $i voi puteţi zice că ati fost de față“. Nici un general, nici un diplo- 
mat, fără a mai vorbi de filosofi, nu a simţit devenirea istoriei într-o manieră mai 
directă. Este cea mai profundă judecată ce a fost formulată asupra unui impor- 
tant eveniment istoric chiar în momentul când acesta era în curs de desfăşurare. 

Şi așa cum Goethe a pornit de la frunză pentru a urmări evoluţia formelor vegetale, 
geneza vertebratelor, formarea straturilor geologice, destinul naturii, nu cauzalitatea 
ei, tot așa trebuie studiat limbajul formal al istoriei umane, structura ei periodică, 
logica ei organică, plecând de la abundența de fapte particulare ce se oferă simţurilor. 

Odinioară omul se număra printre mulțimea organismelor de pe fata 
pământului. Constituţia anatomică, fiziologia, fenomenele sensibile aparţin în 
întregime unei unităţi superioare. Nu facem excepţie decât aici, în ciuda afinitatii 
ce se simte în profunzime între destinul plantelor și destinul oamenilor — temă 
eternă a oricărei creaţii lirice — şi în ciuda asemănării oricărei istorii umane cu 
cea a oricărei alt grup de fiinţe vii superioare — temă a nenumăratelor povești, 
fabulatii, legende. Vreti să faceţi o comparaţie ? Faceţi să acţioneze în profunzime, 
cu toată puritatea, universul cultural uman asupra imaginaţiei, fără a-l constrânge 
să intre într-un sistem preconceput; veţi vedea în cuvintele tinereţe, credinţă, 
maturitate, declin, pe care le-aţi folosit regulat astăzi mai mult ca oricând în 
exprimarea voastră despre societate, morală sau estetică, nu numai judecăţi de 
valoare subiective şi personal interesate, ci şi denumiri finalmente obiective ale 
unor stări organice. Asezati cultura antică — fenomen în sine desăvârşit, materie 
si formă a sufletului antic, în fata culturilor egipteană, indiană, babiloniană, 
chineză, occidentală si căutaţi ceea ce au tipic destinele schimbătoare ale acestor 
mari entităţi şi ceea ce este necesitate în abundența fatală de evenimente 
neprevăzute: atunci veţi vedea derulându-se imaginea istoriei universale care ne 
este familiară nouă, oameni ai Occidentului, şi numai nouă. (...) 


12. 


Privit în această lumină, declinul Occidentului nu înseamnă nici mai mult 
nici mai puţin decât problema civilizaţiei. Aici ne aflăm în faţa uneia din chestiunile 
fundamentale ale întregii istorii moderne. Ce este civilizaţia privită ca o consecinţă 
organică $i logică a unei culturi, ca împlinire si sfârşit al acesteia ? 

Fiecare cultură are propria ei civilizație. Pentru prima oară această distincție 
vagă de până acum, desemnată prin cei doi termeni, cu iz etic, este acceptată în 
sens periodic, pentru a exprima o succesiune organică riguroasă şi necesară. 

Civilizatia este destinul inevitabil al culturii. Aici este atins apogeul, de unde 
problemele ultime cele mai abrupte ale morfologiei istoriei pot primi solutia. 
Civilizatiile sunt stadiile cele mai superficiale si mai artificiale pe care le poate 
atinge 0 comunitate umana superioara. Ele reprezinta un sfarsit; ele urmeaza 
devenirea ca devenit, ca existent, urmează viata ca moarte, evoluţia ca 
încremenire, peisajul si copilăria spiritului, vizibile in doric şi gotic, ca îmbătrânire 
a spiritului si ca metropolă pietrificată. Ele reprezintă un soroc irevocabil, dar la 
care se ajunge întotdeauna dintr-o profundă necesitate. 

Numai astfel se va înţelege că romanul este succesorul elenului. Numai 
astfel se poate privi antichitatea târzie într-o lumină ce-i trădează secretele cele 
mai intime. Căci ce poate să ne spună faptul — contestabil numai prin vorbe 
lipsite de conţinut — că romanii erau barbari, barbari care nu precedă, ci încheie 
o mare civilizaţie ? Fără spirit, fără filosofie, fără o artă proprie, legaţi fără jenă 
de succesul practic, romanii se ridică precum o barieră între cultura greacă şi 
neant. Imaginaţia lor care viza numai practica — ei posedau un drept sacru ce 
regla raporturile între zei $i oameni ca între niște persoane particulare, dar nu 
aveau nici măcar o legendă divină de origine propriu-zis romană — este o trăsătură 
neîntâlnită nicăieri la Atena. Suflet grec si inteligenţă romană — iată despre ce 
este vorba. Aceasta este si diferenţa între cultură și civilizaţie. Lucrul acesta nu 
este adevărat decât pentru antichitate. Tipul spiritual puternic, lipsit în întregime 
de metafizică, apare însă mereu. El tine în mâini destinul spiritual si material al 
fiecărei perioade târzii. Acesta s-a exersat în imperialismul babilonian, egiptean, 
indian, chinez, roman. În astfel de perioade budismul, stoicismul, socialismul 
s-au maturizat $i au ajuns la stadiul de doctrine mondiale definitive, în stare să 
înflăcăreze încă si să transforme odinioară în substanţă, în profunzime, un grup 
uman pe cale de dispariţie. Civilizaţia pură, în stare de fapt istoric, constă în 
exploatarea treptată a formelor ajunse în fază anorganică şi moartă. 

Trecerea de la cultură la civilizaţie se realizează în antichitate în secolul al 
IV-lea, iar în Occident în secolul al XIX-lea. De acum înainte nu se mai iau mari 
decizii spirituale ca în timpul mişcării orfice sau al Reformei în „lumea întreagă“ 
(unde nu se află, la urma urmei, nici măcar un singur sat insignifiant), ci în trei 
sau patru mari metropole care au înghiţit toată substanţa istoriei si în fata cărora 
întregul peisaj al unei culturi decade la rangul de provincie, căreia, la rându-i, 
nu-i rămâne decât să hrănească metropolele cu tot restul celor mai buni oameni 
ai ei. Metropola şi provincia — concepte fundamentale ale oricărei civilizaţii — 
determină apariţia unei probleme formale de istorie, complet nouă, aceea că noi 
continuăm să trăim astăzi fără a sesiza câtuşi de putin importanţa ei. În locul 
universului — un oraș, un punct unde se concentrează întreaga viaţă a unor regiuni 
întinse, în timp ce restul se ofileste; în locul unui popor cu bogate forme culturale, 
care a crescut pe un sol fertil, iată-i pe noii nomazi, pe locuitorii paraziți ai marilor 

oraşe, pe oamenii unei realităţi despuiate, fără tradiţie, înecaţi în masa informa si 
agitată, fără religie, inteligenţi, sterili, urând din adâncul lor spiritul țărănesc (ca 
şi noblețea pământeană a cărei expresie superioară este acesta). 

Orașul mondial, metropola, nu are înăuntru un popor, ci o masă. Incapacitatea 
de a înţelege valorile tradiţionale — el combate astfel cultura (nobilimea, biserica, 
privilegiile, dinastia, convențiile artistice, posibilitatea unei limitări a cunoaşterii 
ştiinţifice); inteligenţa lui rece și perspicace, superioară inteligenţei de tip țărănesc; 
naturalismul lui cu un înţeles total nou, ce îşi are originea în instinctele cele mai 
îndepărtate si în condiţiile primitive ale vieţii, dincolo de Socrate si Rousseau si 
mult mai înapoi, în urma lor, în privinţa tuturor chestiunilor sexuale şi sociale; 
panem et circenses care reapare sub veșmântul luptei pentru salarii si al luptei de 
pe terenurile de sport, toate acestea însemnă, pe lângă cultura definitiv încheiată, 
pe lângă provincializare, o formă complet nouă și târzie, lipsită de viitor, dar 
inexorabilă, a existenţei umane. 

Iată deci ce trebuie să vedem, nu cu ochii unui om politic, partizan al unei 
ideologii, nu cu ochii unui naturalist de ocazie — aceştia toţi privesc lucrurile din 
cutare ori cutare „punct de vedere“ — ci de la o înălțime atemporală, cu privirea 
atintita spre universul formal al istoriei ce datează de mii şi mii de ani, dacă vrem 
cu adevărat să înţelegem grava criză a prezentului. (...) 


13. 


(...) Se știe că secolele al XIX-lea si al XX-lea, pretinsă culme a unei istorii 
universale mereu în progres rectiliniu, reprezintă un coeficient de creștere ce 
poate fi verificat în realitate, în fiecare cultură ajunsă la deplina maturitate, nu 
prin socialişti, impresionisti, linii electrice, torpedouri și ecuaţii diferenţiale ce 
nu aparțin decât segmentului temporal, ci cu propria noastră spiritualitate de 
oameni civilizati care posedă, şi ea, posibilităţi foarte diferite de a-şi afirma creaţia 
în afară. Trebuie ţinut seamă, aşadar, că momentul actual reprezintă un stadiu 
tranzitoriu ce se manifestă, desigur, în anumite condiţii, că există situaţii foarte 
precise, posterioare în raport cu situaţia noastră actuală, că ele deja au existat de 
câteva ori în istorie $i că, prin urmare, pentru viitorul occidentalului nu reprezintă 
un amonte etern, nici un progres în sensul idealurilor noastre de moment, cu 
spaţii şi timpuri fantastice, ci un eveniment particular al istoriei, strict limitat, 
inevitabil definit în durata si forma sa, întins pe parcursul a câtorva secole si ale 
cărui trăsături esențiale pot fi pătrunse si măsurate după exemplele precedente. 


14. 


Oricine atinge această culme va găsi aici fructul gata pârguit. De această 
unică idee se leagă si prin ea se rezolvă fără dificultăţi problemele particulare 

religioase, metafizice, estetice, etice, politice și economice, care, de secole, au 
preocupat spiritul modern cu pasiune, dar fără un succes definitoriu. 

Această idee se numără printre adevărurile ce nu mai pot fi contestate o dată 
ce ele au fost exprimate cu toată claritatea. Ea relevă nişte necesităţi interne ale 
culturii occidentale și ale sentimentului cosmic. Aceasta reprezintă o prodigioasă 
aprofundare a imaginii noastre cosmice, fireşti si necesare, mai repede decât 
putem, totodată, prefigura marile direcţii ale evoluţiei istoriei noastre şi pe care, 
până acum am învăţat, să le considerăm ca un tot organic. O atare aprofundare 
nu a fost visată până astăzi decât în calculele fizicienilor. Aceasta înseamnă, o 
mai spun încă o dată, substituirea perspectivei ptolemeice cu perspectiva 
copernicană în istorie, adică lărgirea infinită a orizontului vieţii. 

Până astăzi am fost liberi să aşteptăm de la viitor ceea ce doream. Când 
faptele lipsesc, conduc sentimentele. De acum înainte, fiecare va fi dator să afle 
ceea ce se poate întâmpla, deci ceea ce se va întâmpla, cu necesitatea invariabilă 
a destinului, total independent de idealurile noastre, de dorinţele noastre personale. 
Dacă vrem să folosim termenul echivoc de libertate, vom înţelege că nu mai 
suntem liberi să înfăptuim cutare sau cutare lucru, ci doar ceea ce este necesar 
sau nimic. Să sesizăm că această necesitate este un „bine“ propriu omului cu 
simţul realitatilor. Dar a o regreta sau a o respinge nu înseamnă că o și putem 
schimba. Nașterea include moartea, tinereţea include batranetea, viata în gene- 
ral include forma şi limitele predeterminate ale duratei. Prezentul este o epocă 
civilizată, nu o epocă de cultură. Astfel, un întreg șir de probleme vii se înfăţişează 
de acum încolo ca o imposibilitate. Se poate să regretăm si să impopotonam 
regretele cu o mantie filosofică sau cu pesimism liric, ca şi filosofia — iar în viitor 
chiar o vom face — dar nu vom putea schimba nimic. Nu ne va mai fi îngăduit să 
admitem cu toată siguranţa, astăzi, ca şi mâine, naşterea sau înflorirea a ceea ce 
dorim, mai precis atunci când experienţa istorică apucă un drum opus acestei 
dorinţe. (...) 


15. 


Mai rămâne să definesc raportul morfologiei istoriei universale cu filosofia. 
Orice cercetare istorică pură este filosofie pură sau simplă muncă de furnică. 
Filosofia sistemică o apucă însă către o gravă eroare în ce priveşte perenitatea 
rezultatelor studiilor sale. Uităm faptul că orice idee trăiește într-un univers istoric, 
prin care împărtășește destinul general al caducităţii. Credem că gândirea 
superioară are un obiect invariabil, că marile probleme rămân aceleași indiferent 
de timp şi că vom sfârşi prin a le da un răspuns unic. 

Întrebarea şi răspunsul se reduc însă aici la același lucru şi orice mare 
problemă ce implică fundamental nevoia ardentă a unui răspuns foarte exact are, 

pur si simplu, semnificaţia unui simbol al vieţii. Orice filosofie este o expresie a 
timpului si numai a lui şi nu se vor găsi două epoci care să aibă aceleaşi intenţii 
filosofice atunci când este vorba de filosofie adevărată şi nu de platitudinile 
academice legate de formele de judecată sau de categoriile de sentimente. 
Diferenţa nu se interpune între nemurirea și caducitatea unor doctrine, ci între 
doctrinele ce au trăit o perioadă şi cele ce nu au trăit niciodată. Nemurirea ideilor 
ce au fost supuse devenirii este o iluzie. Este esenţial să știm ce fel de om 
încarnează ele. Cu cât acest om este mai important, cu atât filosofia este mai 
aproape de adevăr — aproape de adevăr mai ales în sensul de adevăr intern al 
unei mari opere de artă — ceea ce este independent de posibilitatea demonstraţiei 
şi chiar de non-contradictia principiilor ei specifice. În cel mai bun caz, ea poate 
epuiza întreaga materie a unei epoci, poate să se realizeze în sine și să comunice 
astfel această materie. Poate fi întruchipată într-o formă sublimă de o mare 
personalitate, în epoca următoare. Veşmintele ştiinţei, masca savantă cu care ea 
se acoperă, nu atârnă în balanţă. Nimic mai simplu decât să întemeiezi un sistem 
în locul ideilor ce lipsesc. Chiar și o bună idee nu are cine știe ce valoare dacă ea 
provine dintr-o gândire săracă. Singurul criteriu care justifică o doctrină este 
utilitatea ei necesară pentru viaţă. 

De aceea, eu văd piatra unghiulară a gândirii în valoarea dată prin perspectiva 
ei faptelor unei epoci. Numai acest lucru va dovedi dacă definițiile si analizele 
unui gânditor sunt jonglerii dibace cu elemente livresti sau dacă în operele si în 
previziunile lui vorbește spiritul timpului. O filosofie fără priză și fără influență 
asupra realității nu va fi niciodată o filosofie de prim rang. Presocraticii erau 
negustori şi politicieni de înaltă clasă. Platon a greşit irosindu-si viata ca să-şi 
vadă ideile politice concretizate la Syracusa. Acelaşi Platon a descoperit seria de 
principii geometrice ce au constituit pentru Euclid primele jaloane ale sistemului 
matematic creat de el. Pascal, în care Nietzsche nu vede decât pe „creștinul 
sfâșiat““, Descartes, Leibniz au fost cei dintâi matematicieni şi politicieni ai epocii 
lor. (...) 

Astăzi, filosofia sistemică este foarte departe de noi, iar filosofia etică este 
epuizată. În cadrul spiritului occidental rămâne o a treia posibilitate, 
corespunzătoare scepticismului antic, cea care preconizează metoda, până aici 
necunoscută, a morfologiei comparate în istorie. Posibilitatea înseamnă necesitate. 
Scepticismul antic este anistoric, el se îndoiește spunând simplu nu. Scepticismul 
occidental trebuie să fie istoric parte cu parte, dacă vrea să aibă o necesitate 
internă şi să nu simbolizeze neputinta noastră pe marginea gropii. El trebuie să 
înceapă prin a înţelege totul ca relativ, ca fenomen istoric. Va proceda în acest 
sens din punct de vedere fizionomic. În elenism, filosofia sceptică se manifestă 
ca negatie a filosofiei declarată ca fiind lipsită de scop. Dimpotrivă, noi considerăm 

istoria filosofiei ca ultima temă serioasă a oricărei filosofii. Acesta este scepticismul 
nostru. El renunţă la dogmele absolute — grecii glumeau pe tema trecutului 
gândirii, în timp ce noi îl concepem ca un organism. 

Această carte încearcă să ofere o schiţă a „filosofiei afilosofice“ — ea va fi 
ultima în Occident — a viitorului. Scepticismul este expresia unei civilizaţii pure. 
El descompune imaginea cosmică a culturii anterioare și reduce toate problemele 
trecutului la un principiu geometric. Să ne convingem că tot ceea ce este este şi 
lucru devenit, că tot ceea ce este natural și cognoscibil presupune o istorie, lumea- 
realitate o lume-virtualitate ce se realizează în ea; să stim că există un mister 
adânc nu numai în întrebarea CE ?, ci si în întrebările CAND ? si CAT TIMP? 
înseamnă să admitem obligatoriu că tot ceea ce există, oricare ar putea fi celelalte 
trăsături specifice, este, înainte de toate, o expresie a viului. Chiar şi cunoaşterea 
şi judecata sunt acte ale oamenilor vii. Gândirea din trecut considera realitatea 
exterioară un produs al cunoaşterii și un obiect al evaluărilor etice, cea a viitorului 
va vedea aici îndeosebi o expresie si un simbol. Morfologia istoriei universale 
devine în mod necesar o simbolistică universală. 

Totodată, devine caducă și pretenţia gândirii abstracte de a poseda adevăruri 
generale si eterne. Adevărurile nu există decât în relaţie cu un grup uman 
determinat. Rezultă că însăși filosofia mea nu exprimă si nu reflectă decât sufletul 
occidental singur, diferit de cel antic şi de cel indic, de pildă, şi numai în stadiul 
actual al civilizaţiei, ceea ce-i definește materia drept concepţie a universului, 
extensia practică şi domeniul de aplicaţie. 


16. 


În fine, să mi se îngăduie să fac o remarcă personală. În 1911, în timp ce 
studiam unele evenimente politice ale prezentului si consecinţele ce se întrevedeau 
pentru viitor, îmi propusesem să adun câteva elemente provenite dintr-un domeniu 
mai larg. Războiul mondial, devenit deja o formă externă inevitabilă a crizei 
istorice, era la aceea vreme iminent, putând fi explicat în spiritul secolelor (nu al 
anilor) ce au trecut. Pe tot parcursul acestei cercetări, mai întâi restrânsă, mi-am 
format convingerea intimă că, pentru a înţelege cu adevărat epoca, era necesară 
o documentaţie mult mai vastă; că într-un studiu de acest gen era absolut imposibil 
să limitez investigaţiile la o perioadă anume si la un număr redus de acte politice 
care o însoțesc, să le restrâng în cadrul unor judecăţi pragmatice si chiar să 
renunţ la consideraţii metafizice vizând transcendentul, dacă nu voiam să 
abandonez totodată orice nevoie de profunzime în ce priveşte rezultatele. Am 
văzut limpede că o problemă politică nu este comprehensibilă prin politica pură 
şi că elementele esenţiale care joacă aici un rol foarte profund nu se manifestă 

frecvent într-o modalitate concretă decât în domeniul artei si adesea sub forma 
unor idei mult mai vagi în ştiinţă şi în filosofia pură. (...) 

Am văzut prezentul (războiul mondial iminent) într-o lumină total diferită. 
Acesta nu este numai un eveniment excepţional ce are loc o dată și care rezultă 
din fapte fortuite ce depind de sentimente nationale si de influenţe individuale 
sau de tendinţe economice, eveniment căruia istoricii îi găsesc o aparenţă de 
unitate şi de necesitate în nu ştiu ce schemă cauzală de ordin politic şi social, ci 
o cotitură tipică a istoriei ce avea de secole locul ei predestinat monografic in 
cadrul unui mare organism istoric a cărui substanţă se poate determina cu 
exactitate. O mulțime de întrebări și răspunsuri pasionante ce apar astăzi în 
milioane de cărţi si de broşuri, dar dispersate, izolate, nedepășind un orizont de 
specialitate strictă şi care, drept urmare, entuziasmează, dar și oprimă, încurcă 
fără a oferi libertate, marchează această mare criză. Acest lucru este ştiut, dar 
lumea uită să-l identifice, să-l delimiteze. Să invocăm problemele estetice a căror 
semnificaţie ultimă nu a inteles-o încă nimeni, dar ele se află la originea 
polemicilor legate de formă şi materie, de linie şi spaţiu, de geometric si pitoresc, 
de conceptul de stil, de semnificaţiile impresionismului și ale muzicii wagneriene. 
Apoi, decadenta artelor, îndoiala crescândă legată de valorile ştiinţifice, problemele 
dificile generate de dominaţia marilor orașe asupra vieţii și economiei de tip 
țărănesc; scăderea natalității, exodul sat-oras, rolul social al proletariatului mereu 
în fluctuatie, criza materialismului, a socialismului, a parlamentarismului, 
atitudinea individului faţă de stat; problema proprietăţii și aceea a casătoriei care 
depinde de ea; într-un mare domeniu în aparenţă foarte diferit, influenţa masivă 
a psihologiei colective asupra miturilor şi cultelor; originile artei, ale religiei, ale 
gândirii, care sunt dintr-o dată tratate într-o manieră nu ideologică, ci strict 
morfologică; toate aceste chestiuni vizează numai enigma istoriei în genere, asupra 
căreia n-am putut niciodată avea o cunoaştere suficient de clară. Fiecare a ghicit 
aici câte ceva, nimeni n-a găsit însă, dintr-o perspectivă îngustă, soluţia unică, 
general valabilă, ce plutea în aer de la Nietzsche încoace; el avea deja în mână 
toate problemele hotărâtoare, fără a îndrăzni, romantic cum era, să abordeze 
deschis realitatea nudă. 

Aici se afla si necesitatea profundă a doctrinei finale ce trebuia să apară, dar 
n-a putut apărea decât la momentul potrivit. Ea nu reprezintă nicidecum 
combaterea ideilor și operelor deja existente, ci, dimpotrivă, confirmă toate 
cercetările si realizările generaţiilor anterioare. Scepticismul respectiv constituie 
suma tuturor tendinţelor cu adevărat viabile ce se manifestă în toate domeniile 
speciale, oricare ar fi intenţiile şi finalitatea lor. 

Înainte de toate, în ea s-a aflat antiteza unică ce a îngăduit sesizarea esenței 
istoriei: antiteza dintre istorie si natură. O repet: omul ca element şi reprezentant 

al universului nu este decât o parte a naturii, dar si o parte a istoriei, altă natura 
cosmotică cu substanţă diferită însă, pe care întreaga metafizică a sacrificat-o 
pentru marele cosmos. Prima mea reflecţie asupra acestei chestiuni fundamentale 
a conştiinţei umane despre univers este bazată pe observaţia că istoricul de acum, 
crezând deja că înţelege istoria — istoria ce se face sub ochii nostri, istoria în 
devenire — prin tatonarea faptelor sensibile, tangibile, devenite, reinnoieste vechea 
prejudecată a cunoașterii rationale, lipsită de orice intuiţie“, care i-a deconcertat 
în urmă cu multă vreme pe marii eleati, atunci când ei au pretins că filosoful nu 
trebuie să cunoască devenirea, ci numai fiinţa ca rezultat al devenirii. În alti 
termeni, istoria a fost confundată cu natura în sensul obiectiv al fizicii şi a fost 
tratată în consecinţă. De aici eroarea foarte gravă ce constă în a transfera în 
imaginea istorică conceptele de cauzalitate, lege, sistem, adică structura unei 
fiinţe încremenite. S-a procedat ca si cum fiinţa unei culturi umane este aproape 
identică cu natura electricităţii şi a gravitaţiei, permiţând modalităţi de analiza 
aproape identice; istoricul avea, aşadar, ambiția de a imita pe naturalist, în asa fel 
încât i se întâmpla inevitabil să-și pună numai ocazional întrebarea: ce pot 
însemna arta gotică, Islamul, polisul grec; și niciodată: de ce a trebuit ca aceste 
simboluri ale universului viu să se nască exact la acea dată si în acel loc, in 
forma respectivă si înscrise numai în acea durată. (...) 

În fine, soluţia s-a conturat limpede în ochii mei, în linii mari, printr-o 
necesitate internă totală, bazată pe un principiu unic ce ar fi trebuit găsit, dar nu 
a fost încă și care nu mi-a dat pace și m-a pasionat din tinereţe, supărându-mă 
pentru că îl presimteam, dar nu îl puteam formula. Astfel a apărut, în împrejurări 
oarecum întâmplătoare, această carte ce este expresia provizorie a unei imagini 
a universului, împovărată, o ştiu, de toate greşelile unei prime încercări imperfecte 


5 Mărturisesc că datorez filosofia din această carte filosofiei lui Goethe, care nu mai este 
deloc cunoscută astăzi, iar într-o măsură mult mai redusă filosofiei lui Nietzsche. Locul lui 
Goethe în metafizica occidentală n-a fost defel înţeles. El nu este menţionat atunci când se 
vorbeşte despre filosofie. Vai ! Goethe nu și-a cristalizat doctrina într-un sistem, de aceea 
dogmaticii închid ochii când vine vorba de el. El era însă filosof. A luat faţă de Kant aceeași 
poziţie ca Platon faţă de Aristotel şi nu este lucru uşor nici să-l sistematizezi pe Platon. Platon și 
Goethe reprezintă filosofia devenirii, Aristotel si Kant — filosofia a ceea ce este devenit. Aici 
intuiţia se opune analizei. Ceea ce este greu de înțeles prin inteligenţă este semnificat de Goethe 
prin note speciale sau prin poeme precum Primele cuvinte ale lui Orfeu, ori în strofe ca acestea: 
„Când în infinit...“ şi „Nimeni nu va spune...“ pe care trebuie să le privim ca pe o expresie a unei 
metafizici pe de-a întregul limpezi. N-as dori să schimb o iota din următoarele cuvinte pe care el 
le-a spus lui Eckermann: „Divinitatea este activă în domeniul viului și nu în cel al morţii; ea se 
găseşte în ceea ce devine și este în schimbare, iar nu în ceea ce este devenit și încremenit. De 
aceea, raţiunea, în aspiraţia ei către divin, nu trebuie să aibă de-a face decât cu ceea ce devine, 
cu viul, în timp ce intelectul se va ocupa de ceea ce este devenit, de cele pietrificate, cu scopul 
de a profita de pe urma lor.“ Această frază conţine toată filosofia mea. 

si, desigur, nescutite de contradicții. Ea conţine însă, sunt convins, formula 
irefutabilă a unei gândiri, ce se va situa în afara oricărei discuţii, din moment ce 
este fericit exprimată. 

Pe scurt, tema este deci analiza declinului culturii Occidentului european, 
cultură răspândită azi pe toată suprafaţa globului pământesc. Scopul ei este însă 
dezvoltarea unei filosofii a istoriei universale printr-o metodă proprie de 
morfologie comparată ce se va verifica prin cercetare. Sarcina se împarte, firește, 
în două: prima — „formă si realitate“ — porneşte de la limbajul formal al marilor 
culturi pe care încercăm să le cercetăm până la originile cele mai îndepărtate, 
conferindu-i astfel si temeiurile unei simbolistici; a doua, „perspective asupra 
istoriei universale“, pleacă de la fapte reale de viata si încearcă să extragă din 
practica istoriei umanităţii superior evoluate chintesenta acestei experienţe istorice 
ce poate servi drept bază pentru organizarea practică a viitorului nostru. (...) 


HENRI BERGSON 
EVOLUȚIA CREATOARE! 


— fragmente — 


INTRODUCERE 


Istoria evoluţiei vieţii, oricât de incompletă încă, ne îngăduie să întrezărim 
cum s-a format inteligenţa într-un progres neîntrerupt, de-a lungul unui drum ce 
urcă, prin seria animalelor vertebrate, până la om. Ea ne arată că însuşirea de a 
înţelege este o anexă a însușirii de a acţiona, o adaptare tot mai precisă, tot mai 
complexă si mai suplă a conștiinței ființelor vii la condiţiile de existenţă date. De 
aici trebuie să fi rezultat consecinţa că inteligenţa noastră, în sensul îngust al 
cuvântului, este menită să asigure înscrierea perfectă a corpului în mediul spe- 
cific, să-şi reprezinte raporturile dintre lucruri, în sfârșit, să gândească materia. 
Va fi una din concluziile acestui studiu. Vom vedea că inteligenţa umană se 
simte în largul ei atâta timp cât se află printre corpurile neinsufletite, îndeosebi 
printre cele solide, unde acţiunea isi găsește punctul de sprijin, iar industria 
uneltele de lucru, că noţiunile noastre se formează după modelul solidelor, că 
logica este îndeosebi logica solidelor, iar prin aceasta inteligenţa triumfă în 
geometrie, unde revelă înrudirea gândirii logice cu materia neinsufletita și unde 
inteligenţa nu are decât să-şi urmeze mişcarea firească, după cel mai slab con- 
tact posibil cu experienţa, pentru a merge din descoperire în descoperire, cu 
certitudinea că experienţa paseste în urma ei si îi va da mereu dreptate. 

Dar de aici trebuie să fi rezultat, de asemenea, faptul că gândirea noastră, 
sub forma ei pur logică, este incapabilă să-şi reprezinte adevărata natură a vieţii, 
semnificaţia profundă a mișcării evolutive. Creată de viaţă în împrejurări deter- 
minate, pentru a acţiona asupra unor lucruri determinate, cum ar putea gândirea 
să cuprindă viata, căreia nu-i este decât o emanatie sau un aspect ? Abandonata 
pe parcurs de mişcarea evolutivă, cum ar putea să se aplice ea chiar în cursul 


' Edit. Institutul European, Iasi, 1998. Trad. de Vasile Sporici. 

mișcării evolutive ? Ar fi ca si cum s-ar pretinde că partea este egală cu întregul, 
că efectul echivalează cauza ori că pietrisul de pe plajă desenează forma valului 
care l-a adus. De fapt, noi simţim că nici una dintre categoriile gândirii — unitate, 
multiplicitate, cauzalitate mecanică, fluiditate, inteligenţă etc. — nu se aplică 
întocmai faptelor de viata: cine poate spune unde începe si unde sfârşeşte 
individualitatea, dacă fiinţa vie este una sau mai multe, dacă celulele se asociază 
în organism sau organismul este cel ce se disociază în celule ? Zadarnic inghesuim 
viul în cutare sau cutare din cadrele noastre. Orice cadru se sparge. Se dovedesc 
prea strâmte, prea rigide, pentru ceea ce vrem să introducem în ele. Raționamentul 
nostru, atât de sigur pe el când se mișcă printre lucrurile neinsufletite, se simte 
stingherit pe noul tărâm. Ne-am găsi în mare încurcătură dacă ar trebui să cităm 
o descoperire biologică, datorată rationamentului pur. Şi cel mai adesea, când 
experiența nu ne mai arată cum procedează viaţa pentru a obţine un anumit 
rezultat, descoperim că felul său de a opera este tocmai cel la care nu ne-am fi 
gândit niciodată. 

Totuşi, filosofia evoluționistă extinde fără ezitare, la faptele de viaţă, 
procedeele de explicaţie care au dat rezultate în cazul materiei neinsufletite. Ea 
începuse prin a ne indica în inteligenţă un efect local al evoluţiei, o licărire poate 
întâmplătoare, care luminează agitația fiinţelor vii în intervalul strâmt, deschis 
acțiunii lor: şi iată că deodată, uitând ceea ce abia ne spusese, filosofia face din 
această torta, folosită în fundul unei subterane, un soare ce luminează lumea. 
Fără sfială, ea purcede doar cu puterile gândirii conceptuale la reconstrucția 
ideală a oricărui lucru, chiar a vieţii. Ce-i drept, în drumul său se împiedică de 
asemenea dificultăţi, își vede logica nimerind în asemenea contradicții, încât 
renunţă de îndată la ambiția dintâi. Nu mai e vorba de reconstituit realitatea, 
spune filosofia, ci doar de o imitare a realului sau, mai curând, de o imagine 
simbolică; esenţa lucrurilor ne scapă si ne va scăpa mereu, noi ne mișcăm printre 
relaţii, absolutul nu ne privește, să ne oprim în fata incognoscibilului. Așadar, 
după atâta orgoliu al inteligenţei umane, un exces de umilință. Dacă forma 
intelectuală a fiinţei vii s-a modelat treptat după acţiunile şi reacțiile reciproce 
ale anumitor corpuri $i ale mediului material, cum ne-ar putea spune ceva despre 
însăşi esenţa alcătuirii lor ? Acţiunea nu s-ar putea desfăşura în ireal. Despre un 
spirit născut pentru speculație sau pentru visare aş putea admite că rămâne în 
afara realităţii, că o deformează şi o transformă, poate chiar că a creat-o, aşa cum 
creăm figurile de oameni şi de animale pe care fantezia noastră le decupează în 
norii de pe cer. Dar o inteligenţă orientată spre acţiunea care se va efectua și spre 
reacţia ce va urma, palpandu-si obiectul spre a-i recepta impresia mobilă, este o 
inteligenţă care atinge ceva din absolut. Nu ne-ar fi venit nicicând ideea de a 
pune la îndoială valoarea absolută a cunoașterii dacă filosofia nu ne-ar fi arătat 
de ce contradicții se lovește speculatia noastră, în ce impas ajunge. Dar aceste 

dificultăţi, aceste contradicții se ivesc pentru că aplicăm formele obişnuite ale 
gândirii unor obiecte asupra cărora industria noastră nu s-a exercitat şi pentru 
care încă nu ne-am elaborat cadrele. Cunoașterea intelectuală, în măsura în care 
se referă la un anumit aspect al materiei neinsufletite, trebuie, dimpotrivă, să ne 
prezinte întipărirea fidelă a acestui obiect particular. Ea nu se relativizează decât 
dacă pretinde că prezintă viaţa, adică tocmai ceea ce a făcut întipărirea. 


* 


Si atunci trebuie să renunțăm la cercetarea aprofundată a naturii vieții ? 
Trebuie să luăm în considerare reprezentarea mecanicistă pe care intelectul ne-o 
va oferi despre ea, reprezentare artificială si simbolică, pentru că restrânge 
activitatea totală a vieții la forma unei anumite activități umane, care nu este 
decât o manifestare parţială si locală a vieții, un efect sau un reziduu al activității 
vitale ? Da, ar trebui, dacă viata ar întrebuința toate virtualitatile ei psihice doar 
pentru a produce minţi pure, adică daca ar pregăti numai geometri. Dar linia de 
evoluţie care ajunge la om nu este singura. Pe alte căi, divergente, s-au dezvoltat 
forme de conştiinţă care nu exprimă, ea însăși, mai putin ceva imanent si esenţial 
pentru mișcarea evolutivă. Apropiindu-le unele de altele, făcându-le apoi sa 
fuzioneze cu inteligenţa, n-am obţine oare, de astă dată, o conştiinţă coextensivă 
vieţii şi capabilă — întorcându-se brusc împotriva imboldului vital pe care îl simte 
în spate — să obţină o viziune integrală, deşi neîndoielnic evanescentă ? 

Se va spune că, chiar astfel, nu ne depăşim inteligenţa, fiindcă tocmai cu 
ajutorul ei, prin ea, mai primim şi alte forme de conştiinţă. Si am avea dreptul s-o 
spunem, dacă ar fi vorba de o inteligență pură, dacă n-ar fi rămas împrejurul gândirii 
noastre conceptuale și logice o nebulozitate alcătuită chiar din substanţa pe seama 
căreia s-a format nucleul luminos numit inteligenţă. În ea se află anumite puteri 
complementare ale intelectului, puteri despre care nu avem decât un sentiment 
confuz când rămânem închiși în noi, dar care se vor lumina şi distinge când se vor 
găsi ele însele la lucru, ca să spunem așa, în evoluţia naturii. Ele vor afla astfel ce 
efort au de făcut pentru a creşte şi a se extinde în sensul însuşi al vieții. 


S-a spus că teoria cunoașterii şi teoria vieţii ni se par inseparabile. O teorie 
a vieţii, care nu se însoţeşte de o critică a cunoaşterii, este obligată să accepte ca 
atare conceptele puse la dispoziţie de intelect: de voie, de nevoie, trebuie să 
închidă faptele în cadre preexistente pe care le socotește definitive. Teoria vietii 
dobândește astfel un simbolism comod, chiar necesar poate științei pozitive, dar 
nu unei viziuni directe asupra obiectului său. Pe de altă parte, o teorie a cunoașterii 

care nu reasaza inteligenţa în evoluţia generală a vieţii nu ne va spune nici cum 
s-au constituit cadrele cunoaşterii, nici cum putem să le largim sau să le depasim. 
Trebuie ca aceste două domenii de cercetare, teoria cunoaşterii şi teoria vieţii, să 
se unească și, printr-un proces circular, să se stimuleze continuu. 

Printr-o metodă mai sigură, mai apropiată de experienţă, ele vor putea să 
rezolve marile probleme puse de filosofie. Căci, dacă ar reuși în întreprinderea 
lor, teoria cunoaşterii şi teoria vieţii ne-ar înfățișa formarea inteligenţei si, prin 
aceasta, geneza materiei, a cărei configuraţie o schiteaza inteligenţa noastră. Ele 
ar scormoni până la obârşia naturii $i a spiritului. Ar substitui falsului evolutionism 
al lui Spencer — care constă în îmbucătăţirea realităţii actuale în mici fragmente 
nu mai puţin evoluate, apoi în recompunerea lor din aceste fragmente, acceptând 
astfel anticipat ceea ce abia trebuia demonstrat — un evolutionism adevărat, în 
care realitatea ar fi urmărită în naşterea și creşterea ei. 

Dar o filosofie de acest fel nu se va face într-o zi. Spre deosebire de sistemele 
propriu-zise — fiecare fiind o creaţie de geniu și prezentându-se ca un întreg pe 
care îl accepti sau îl respingi — o asemenea filosofie nu se va putea constitui 
decât prin efortul colectiv şi progresiv al multor gânditori si al multor observatori 
care se completează şi se corectează între ei. Nici prezentul studiu nu intenţionează 
să rezolve toate marile probleme deodată. El ar vrea doar să definească metoda 
şi să facă a se întrezări, în câteva puncte esenţiale, posibilitatea de a o aplica. (...) 


Capitolul 1 
DESPRE EVOLUȚIA VIEŢII. MECANICISM ȘI FINALITATE 


Existenţa de care suntem cel mai siguri și pe care o cunoaștem cel mai bine 
este incontestabil a noastră, căci despre toate celelalte obiecte avem noţiuni pe 
care le vom putea considera ca exterioare si superficiale, în timp ce pe noi înşine 
ne percepem interior, profund. Și ce constatăm atunci ? În acest caz privilegiat, 
care este înţelesul exact al cuvântului „a exista“ ? Reamintim în câteva cuvinte 
concluziile unei lucrări anterioare. 

Constat mai întâi că trec de la o stare la alta. Mi-e cald sau frig, sunt vesel 
sau trist, lucrez sau nu fac nimic, privesc la ceea ce mă înconjoară sau mă 
gândesc la altceva. Senzatii, sentimente, acte de voinţă, reprezentări, iată 
schimbările între care se împarte existenţa mea şi care o colorează rând pe 
rând. Deci mă schimb neîncetat. Dar aceasta nu spune destul. Schimbarea este 
mult mai radicală decât se credea la început. Eu vorbesc într-adevăr despre 
fiecare dintre stările mele ca și cum ar forma un tot. Spun că mă schimb, dar 
schimbarea îmi pare a consta în trecerea de la o stare la următoarea: despre 

fiecare stare în parte imi place sa cred că rămâne ceea ce este în tot timpul cand 
se produce. Totuși, un uşor efort de atenţie îmi va dezvălui că nu există efect, 
reprezentare sau act de voinţă care să nu se schimbe în orice moment; dacă o 
stare sufletească încetează de a varia, durata ei încetează de a mai curge. Să 
luăm cea mai stabilă dintre stările interne, percepţia vizuală a unui obiect exte- 
rior imobil. Obiectul poate rămâne mult și bine acelaşi, pot eu să-l privesc mult 
şi bine din aceeaşi parte, sub același unghi, în aceeaşi zi: imaginea pe care o 
am nu diferă mai puţin de aceea pe care tocmai am văzut-o, fie şi numai pentru 
că am îmbătrânit cu o clipă. Memoria mea este aceea care împinge un lucru 
oarecare din trecutul imediat, în prezentul imediat. Înaintând în timp, starea 
mea sufletească se umple mereu de durata pe care o adună; cum s-ar spune, ea 
se comportă ca un bulgăre de zăpadă care, rostogolindu-se, creşte de la sine. 
Cu atât mai mult face ea parte dintre stările cele mai intime, senzaţii, afecte, 
dorinţe etc., care nu corespund, ca o simplă percepţie vizuală, unui obiect 
exterior invariabil. Dar este comod să nu dăm atenţie schimbărilor neîntrerupte 
şi să nu le remarcăm decât atunci când devin destul de mari pentru a imprima 
corpurilor o nouă atitudine, iar atenţiei o direcţie nouă. Exact în acest moment 
se consideră că s-a schimbat starea. Adevărul este că ea se schimbă neîncetat 
şi că starea însăși ţine de domeniul schimbării. 

Adică nu există o deosebire esenţială între trecerea de la o stare la alta și 
stăruința în aceeași stare. Dacă starea ce „rămâne aceeaşi“ este mai variată decât 
se crede, invers, trecerea de la o stare la alta se aseamănă mai mult decât ne 
închipuim unei aceleiaşi stări care se prelungește; tranziţia este continuă. Dar 
tocmai pentru că închidem ochii asupra neîncetatei variaţii a fiecărei stări 
psihologice, suntem obligaţi — când variaţia a devenit atât de însemnată, încât ni 
se impune atenţiei — să considerăm că este ca şi cum o stare nouă s-ar fi suprapus 
peste precedente. De aici presupunerea că și ea, la rându-i, rămâne invariabilă și 
aşa la nesfârșit. Aparenta discontinuitate a vieţii psihice ţine, deci, de faptul că 
atenţia noastră se fixează asupra ei printr-o serie de acte discontinui; unde nu 
există decât o pantă lină, credem că percepem — urmând linia frântă a actelor de 
atenţie — treptele unei scări. Este drept că viata noastră psihică e plină de 
neprevăzut. Survin mii de incidente care par rupte de ceea ce le precede şi prin 
nimic legate de ceea ce le urmează. Dar discontinuitatea apariţiei lor se desprinde 
din continuitatea unui fond pe care se conturează și căruia îi datorează chiar 
intervalele ce le separă: acestea sunt ca loviturile de timpan care izbucnesc din 
când în când într-o simfonie. Atenţia noastră se fixează asupra lor, pentru că o 
fac mai curioasă, dar fiecare este purtat de masa fluidă a existenţei noastre psihice 
în ansamblu. Fiecare dintre ele nu e decât punctul cel mai bine luminat, dintr-o 
zonă instabilă care cuprinde tot ce simţim, gândim, vrem, tot ceea ce suntem la 
un moment dat. Tocmai această întreagă zonă reprezintă, în realitate, starea noastră. 

Or, se poate spune că niște stări astfel definite nu sunt elemente distincte. Ele se 
continuă unele pe altele, într-o scurgere fără sfârşit. 

Dar, cum atenţia noastră le-a deosebit si separat artificial, ea este obligată 
apoi să le unească din nou printr-o relaţie artificială. Ea închipuie astfel un eu 
amorf, indiferent, imuabil, pe fondul căruia vor defila ori se vor înşirui stările 
psihice pe care le-am instituit în entități independente. Unde există o fluiditate 
de nuanţe fugitive ce se întrepătrund, atenţia percepe culori distincte și, ca să 
spunem așa, solide, care se înşiruie precum perlele într-un colier; puterea lui 
constă în aceea că reprezintă un fir, nu mai putin solid, ce tine perlele la un loc. 
Dar dacă acest substrat incolor se colorează mereu prin ceea ce îl ascunde, în 
indeterminarea lui el este pentru noi ca şi inexistent. Or, noi nu percepem sigur 
decât ceea ce e colorat, adică stările psihice. La drept vorbind, acest „substrat“ 
nu este o realitate; pentru conștiința noastră el e un simplu semn menit să-i 
amintească mereu caracterul artificial al operaţiunii prin care atenţia alătură o 
stare alteia si în care se manifestă o continuitate. Dacă existenţa noastră s-ar 
compune din stări separate, a căror sinteză o face un „eu“ nepăsător, substratul 
respectiv n-ar avea pentru noi durată. Căci un eu care nu se schimbă, nu durează, 
iar o stare psihică ce rămâne identică cu sine însăşi, cât timp nu este înlocuită de 
starea următoare, nu mai durează. Atunci degeaba vom insirui stările pe baza 
eului care le susține, nicicând aceste solide insirate pe ceva solid nu vor da o 
durată care curge. Adevărul este că se obţine astfel o imitație a vieţii interioare, 
un echivalent static care va corespunde mai bine cerinţelor de logică a limbajului 
tocmai pentru că se va elimina timpul real. Cât despre viaţa psihică, aşa cum se 
desfășoară ea sub simbolurile care o maschează, se percepe lesne că timpul este 
însăşi stofa din care se compune. 

De altfel, nu există o stofă mai rezistentă și nici mai palpabilă. Căci durata 
noastră nu este o clipă ce înlocuieşte pe alta: într-un asemenea caz n-ar exista 
niciodată decât prezent, nu o prelungire a timpului actual, nici evoluţie sau durată 
concretă. Durata este progresul continuu al trecutului care macină viitorul şi 
creşte înaintând. Din moment ce trecutul creşte neîncetat, el se şi conservă în 
aceeaşi măsură. Memoria, cum am încercat s-o dovedim, nu este o însuşire a 
clasării amintirilor într-un sertar sau de înscriere a lor într-un registru. Nu există 
registru, nici sertar, propriu-zis nu există aici nici o însușire, căci aceasta se 
exercită cu intermitențe, când vrea sau când poate, în timp ce îngrămădirea 
trecutului peste trecut se succede fără încetare. În realitate, trecutul se conservă 
de la sine, automat. Întreg, fără îndoială, el ne urmează în orice clipă; ceea ce am 
simţit, am gândit, ceea ce am vrut încă din copilărie se află aici, asupra prezentului 
cu care vrea să se întâlnească, împingând uşa conștiinței care ar vrea să-l tina 
afară. Mecanismul cerebral este făcut tocmai să-l refuleze aproape în întregime 
în subconștient si să nu admită în conştiinţă decât ceea ce este de natură să 

lumineze situaţia prezentă, să sprijine acţiunea ce se pregătește să facă, în fine, o 
treabă folositoare. Cel mult prin contrabandă, unele amintiri de lux vor trece usa 
întredeschisă. Aceşti mesageri ai inconştientului ne atrag atenţia asupra a ceea 
ce târâm după noi fără s-o știm. Dar chiar şi atunci când nu avem o idee clară 
despre aceasta, simţim vag că trecutul nostru rămâne prezent. Într-adevăr, ce 
suntem noi, ce este caracterul nostru, dacă nu condensarea istoriei trăite după 
naştere, ba chiar înaintea naşterii, pentru că aducem cu noi înclinații prenatale ? 
Fără îndoială, nu gândim decât cu o mică parte a trecutului nostru; dar dorim, 
vrem, actionam cu întregul nostru trecut, inclusiv cu arcuirea de suflet originală. 
Trecutul nostru se manifestă deci în noi integral din impuls si sub formă de 
tendinţă, deși numai o mică parte devine reprezentare. 

Din această supravieţuire a trecutului rezultă imposibilitatea, pentru conștiință, 
de a trece de două ori prin aceeași stare. În zadar sunt circumstanţele aceleași, 
ele nu acționează asupra aceleiași persoane, căci o surprind într-un nou moment 
al istoriei sale. Personalitatea noastră, care se luptă în fiecare clipă cu experienţa 
acumulată, se schimbă fără încetare. Schimbându-se, ea împiedică o stare, fie si 
identică sieși la suprafaţă, de a se repeta vreodată în profunzime. Tocmai de 
aceea durata noastră este ireversibilă. Nu am putea să-i retrăim vreo porțiune, 
căci ar trebui să începem prin a şterge amintirea a tot ce a urmat. Am putea, la 
nevoie, să stergem această amintire din inteligenţa noastră, dar nu din voinţa 
noastră. 

Astfel, personalitatea noastră creşte, se măreşte, se coace neîncetat. Fiecare 
din momentele sale este ceva nou care se adaugă la ceea ce era dinainte. Să 
mergem mai departe: nu este doar nou, ci și inepuizabil. Fără îndoială, starea 
mea actuală se explică prin ceea ce era mai mult în mine si prin ceea ce acţionează 
asupra mea imediat. Analizând-o, nu voi găsi elemente în ea. Dar o inteligenţă, 
chiar supraomenească, n-ar fi putut să prevadă forma mai simplă, indivizibilă, 
care dă acestor elemente cu totul abstracte organizarea concretă. Căci a prevedea 
înseamnă a proiecta în viitor ceea ce s-a perceput în trecut sau a-și reprezenta 
pentru mai târziu o nouă aşezare, într-o altă ordine, a elementelor percepute. Dar 
ceea ce n-a fost niciodată perceput și este în același timp simplu, este obligatoriu 
imprevizibil. Or, tocmai acesta este cazul fiecăreia dintre stările noastre, 
considerată ca moment al unei istorii în desfăşurare: ea este simplă și nu se poate 
să fi fost percepută întrucât concentrează în individualitatea sa tot ce este 
perceput, la care se alătură ceea ce adaugă prezentul. Este un moment original al 
unei nu mai puţin originale istorii. 

Portretul finisat se explică prin fizionomia modelului, prin natura artistului, 
prin culorile diluate pe paletă; dar cunoscând chiar ceea ce îl explică, nimeni, 
nici chiar artistul, nu va putea să prevadă exact ce va fi portretul, căci a-l prezice 
ar însemna a-l produce înainte de a-l fi produs, ipoteză absurdă care se anulează 

singură. Asa e pentru momentele vieţii noastre, ai cărei făurari suntem noi înșine. 
Fiecare dintre ele este un fel de creaţie. Si, asa cum talentul pictorului se formează 
sau se deformează, în orice caz se modifică, chiar sub influenţa operelor produse, 
la fel fiecare din stările noastre, pe măsură ce ies din noi, ne modifică 
personalitatea, fiind forma nouă pe care ne-o dăm. Este deci îndreptăţit să spunem 
că ceea ce facem depinde de ceea ce suntem: dar trebuie adăugat că suntem, 
într-o anumită măsură, ceea ce facem şi că ne creăm continuu pe noi înşine. 
Această creaţie de sine prin sine este cu atât mai completă, cu cât judecăm mai 
bine asupra a ceea ce facem. Căci raţiunea nu procedează aici, ca în geometrie, 
unde premisele sunt date o dată pentru toate, impersonale, şi unde o concluzie 
impersonală se impune. Aici dimpotrivă, aceleași raţiuni vor putea dicta unor 
persoane diferite sau aceleiași persoane, în momente diferite, acte cu totul diferite, 
deși la fel de raţionale. La drept vorbind, ele nu sunt în întregime aceleași raţiuni, 
pentru că nu aparţin aceleiași persoane, nici aceluiași moment. De aceea, nu se 
poate opera asupra lor in abstracto, din afară, ca în geometrie, nici nu se pot 
rezolva pentru altul problemele puse de viaţă. Fiecăruia îi revine rezolvarea lor 
din interior, pe socoteala lui. Dar nu vom aprofunda această chestiune. Căutăm 
doar sensul exact pe care îl dă conștiința noastră cuvântului „a exista“ și constatăm 
că, pentru o fiinţă conștientă, a exista înseamnă a se schimba, a se schimba 
înseamnă a se maturiza, a se maturiza înseamnă a se autocrea nelimitat. Se pot 
spune atâtea despre existenţă în general ? 

Orice obiect material prezintă caracteristici inverse faţă de cele pe care le-am 
enumerat. Sau rămâne ceea ce este sau, dacă se schimbă sub influenţa unei forţe 
exterioare, ne reprezentăm schimbarea ca pe o deplasare a părților care, ele însele 
nu se schimbă. Dacă părţile se schimbă totuși, le vom fragmenta şi pe ele, la 
rându-le. Vom cobori astfel până la moleculele din care sunt compuse fragmentele, 
până la atomii constitutivi ai moleculelor, până la corpusculele de atomi, până la 
„imponderabilul“ în sânul căruia corpusculele s-ar forma printr-o turbionare. În 
fine, vom împinge diviziunea sau analiza până unde va fi nevoie. Nu ne vom 
opri decât în fata imuabilului. 

În continuare, să spunem că obiectul compus se schimbă prin deplasarea 
părților sale componente. Dar când o parte şi-a părăsit poziţia, n-o împiedică 
nimic sa și-o reia. Un grup de elemente care a trecut printr-o stare poate deci să 
revină la ea, dacă nu de la sine, cel puţin ca urmare a unei cauze exterioare ce 
pune totul la loc. Aceasta înseamnă că o stare a grupului se va putea repeta de 
câte ori vrea si deci grupul nu imbatraneste. El nu are istorie. 

Astfel, aici nu se creează nimic, atât în ceea ce privește forma, cât şi materia. 
Ceea ce va fi grupul este deja prezent în ceea ce este el, adică în toate punctele 
universului cu care se presupune a fi în raport. O inteligenţă supraomenească ar 
calcula, pentru orice moment al timpului, poziţia oricărui punct al sistemului în 

spaţiu. Si cum nu există nimic altceva, în forma totului, decât așezarea părţilor, 
formele viitoare ale sistemului sunt teoretic vizibile în configuraţia sa prezentă. 

Toată credinţa noastră în obiecte, toate operaţiile noastre asupra sistemelor 
pe care ştiinţa le distinge, se sprijină efectiv pe ideea că timpul nu le erodează. 
Am atins această chestiune într-o lucrare anterioară. Vom reveni la ea în cursul 
acestui studiu. Pentru moment să ne limităm la observaţia că timpul abstract 7, 
atribuit de ştiinţă unui obiect material sau unui sistem izolat, nu constă decât 
într-un număr determinat de simultaneitdti sau, mai general, de corespondențe, 
şi că numărul rămâne același, oricare ar fi natura intervalelor ce separă 
corespondentele. Chestiunea acestor intervale nu se pune niciodată, când e vorba 
de materia brută; sau, dacă sunt luate în considerare, se face pentru a remarca 
noi corespondențe în care putem include tot ce vrem. Bunul simţ, care nu se 
ocupă decât de obiecte separate — ca ştiinţa însăși, de altfel, care nu are în vedere 
decât sisteme izolate — se situează la extremităţile intervalelor şi nu de-a lungul 
lor. Tocmai de aceea se poate presupune că fluxul timpului capătă o rapiditate 
infinită, pe care trecutul, prezentul și viitorul obiectelor materiale sau ale 
sistemelor izolate ar fi desfășurat-o dintr-o dată în spaţiu: nu ar exista nimic de 
schimbat nici în formulele savantului, nici chiar în limbajul bunului simţ. Numărul 
t ar însemna mereu acelaşi lucru. El ar mai indica acelaşi număr de corespondențe 
între stările obiectelor sau ale sistemelor şi punctele liniei trasate, care ar fi acum 
„cursul timpului“. 

Totuși, succesiunea este un fapt incontestabil chiar în lumea materială. 
Rationamentele noastre asupra sistemelor izolate conchid eronat că istoria trecută, 
prezentă și viitoare a fiecăreia dintre ele s-ar putea desfăşura dintr-o dată, în 
evantai; această istorie se derulează treptat, ca şi cum ar avea o durată analoagă 
cu a noastră. Dacă doresc să-mi prepar o sticlă de apă îndulcită trebuie să aștept 
să se topească zahărul. Acest fapt neînsemnat este plin de invataminte. Căci 
timpul pe care îl am de așteptat nu mai este acel timp matematic care se aplică la 
fel de bine de-a lungul întregii istorii a lumii materiale, chiar când el se desfășoară 
dintr-o dată în spaţiu. El coincide cu nerăbdarea mea, adică cu o anumită porţiune 
a duratei mele în mine, care nu se poate lungi sau restrânge după cum mi-i voia. 
Nu mai e vorba de ceea ce este gândit, ci de ceea ce este trăit. 

Nu mai este o relaţie, este absolutul. Ce-ar fi de spus, dacă nu că sticla de 
apă, zahărul si procesul de dizolvare a zahărului în apa sunt, fără îndoială, 
abstracții, iar Totul din care au fost decupate de simţurile şi intelectul meu 
evoluează poate ca o conștiință ? 

Desigur, operaţia prin care ştiinţa izolează şi închide un sistem nu este o 
operaţie cu totul artificială. Dacă ea n-ar avea un temei obiectiv, nu s-ar explica 
faptul că este indicată în anumite cazuri, dar imposibilă în altele. Vom vedea că 
materia are tendinţa de a constitui sisteme ce pot fi izolate şi tratate geometric. 

Tocmai prin această tendinţă o vom şi defini. Dar nu este decât o tendinţă. Mate- 
ria nu merge până la capăt, iar izolarea nu este niciodată completă. Dacă știința 
merge până la capăt și izolează complet, este pentru comoditatea studiului. Ea 
subintelege că sistemul, zis izolat, rămâne supus anumitor influenţe exterioare. 
Ea pur și simplu le lasă deoparte, fie pentru că le consideră destul de slabe pentru 
a le neglija, fie pentru că își rezervă dreptul de a le lua în considerare mai târziu. 
Nu este mai puţin adevărat că aceste influenţe sunt tot atâtea fire care leagă 
sistemul de unul mai vast, pe acesta de un al treilea ce le înglobează pe amândouă, 
şi așa mai departe, până se ajunge la sistemul cel mai obiectiv izolat și cel mai 
independent dintre toate, sistemul solar în ansamblu. Dar chiar si aici izolarea nu 
este absolută. Soarele nostru iradiază căldură și lumină dincolo de planeta cea 
mai îndepărtată. Si, pe de altă parte, el se mişcă antrenând cu el planetele si 
sateliții lor, într-o direcţie determinată. Firul care îl leagă de restul universului 
este, fără îndoială, solid. Totuși, de-a lungul aceluiaşi fir se transmite, până la 
cea mai mică porţiune a lumii în care trăim, durata imanentă întregului univers. 

Universul durează. Pe măsură ce vom aprofunda natura timpului, vom înțelege 
că durata înseamnă invenţie, creaţie de forme, elaborare continuă a absolut noului. 
Sistemele delimitate de știință nu durează decât pentru că sunt indisolubil legate de 
restul universului. Este adevărat că în universul însuși trebuie să distingem, cum 
vom arăta mai departe, două mişcări opuse, una „descendentă“, alta „ascendentă“. 
Prima nu face decât să deruleze un sul gata pregătit. Ea s-ar putea desfășura, în 
principiu, aproape instantaneu, ca determinată de un resort ce se destinde. Dar a 
doua, care corespunde unei activităţi interne de maturizare sau de creaţie, durează 
prin definiţie și își impune ritmul fata de prima, de care este inseparabilă. 

Deci, nimic nu ne împiedică să atribuim sistemelor pe care ştiinţa le izolează, 
o durată și, prin aceasta, o formă de existenţă asemănătoare cu a noastră, dacă 
sunt reintegrate în Tot. Dar trebuie reintegrate în el. Şi la fel s-ar putea spune, a 
fortiori, despre obiectele delimitate de percepţia noastră. Contururile distincte 
pe care le atribuim unui obiect şi care îi conferă individualitatea nu constituie 
decât schiţa unui anume gen de influență pe care am putea s-o exercităm într-un 
anumit punct al spaţiului: este planul eventualelor noastre acţiuni trimis ochilor 
noștri, ca printr-o oglindă, când percepem suprafeţele și muchiile lucrurilor. 
Suprimati această acţiune si deci marile căi pe care şi le croieste înainte, prin 
percepţie, în încâlceala realului; individualitatea corpului se va resorbi în 
interacţiunea universală care este, neîndoielnic, realitatea însăși. 


* 


Am luat in considerare obiectele materiale la intamplare. Nu exista oare si 
obiecte privilegiate ? Aratam cum corpurile neinsufletite sunt croite din stofa 

naturii printr-o percepție ale cărei foarfece urmează parca punctat liniile pe care 
le va urma acțiunea. Dar corpul care va exercita această acţiune, corpul care, 
înainte de a săvârși acţiuni reale, proiectează asupra materiei planul acţiunilor 
sale virtuale, corpul ce nu are decât să îndrepte organele lui senzoriale asupra 
fluxului realului pentru a-l face să cristalizeze în forme definite si să creeze astfel 
celelalte corpuri, corpul viu, în sfârşit, este el un corp ca celelalte ? 

Fără îndoială, el constă dintr-o parte de întindere legată cu restul întinderii, 
solidară cu Totul, subordonată acelorași legi fizice şi chimice care guvernează 
orice altă parte a materiei. Dar, în timp ce subdivizarea materiei în corpuri 
izolate este corelată cu percepţia noastră, în timp ce constituirea sistemelor 
închise de puncte materiale este corelată cu știința noastră, corpul viu a fost 
izolat şi închis de natura însăşi. El se compune din parti eterogene care se 
completează unele pe altele. El îndeplineşte funcţii diverse care se implica 
unele pe altele. El este un individ şi despre nici un alt obiect, nici chiar despre 
un cristal, nu se poate spune același lucru, întrucât un cristal nu are nici 
eterogenitatea părţilor, nici diversitatea funcțiilor. Neîndoios, este dificil de 
stabilit, chiar într-o lume organizată, ce este şi ce nu este individ. Dificultatea 
era mare încă din regnul animal; ea devine aproape de nedepășit când e vorba 
de regnul vegetal. Ea are cauze profunde, asupra cărora vom insista mai departe. 
Se va vedea că individualitatea presupune o infinitate de trepte si că nicăieri, 
nici chiar la om, ea nu s-a realizat pe deplin. Dar acesta nu este un motiv 
pentru a refuza să vedem în ea o proprietate specifică vieţii. Aici biologul, care 
acţionează ca un geometru, triumfă prea lesne asupra neputinței noastre de a 
da individualitatii o definiţie precisă si generală. O definiţie perfectă nu se 
aplică decât unei realități înfăptuite; or, proprietăţile vitale nu sunt niciodată 
realizate în întregime, ci sunt întotdeauna pe cale de înfăptuire. Ele sunt mai 
putin stări decât tendințe. Iar o tendinţă nu atinge tot ce urmăreşte decât dacă 
nu este contracarată de nici o altă tendinţă: cum s-ar prezenta acest caz în 
domeniul vieţii, unde există întotdeauna, cum vom arăta, implicaţii reciproce 
ale tendinţelor antagoniste ? Îndeosebi în cazul individualitatii nu se poate spune 
că, dacă tendinţa spre individuatie este pretutindeni prezentă în lumea 
organizată, ea este pretutindeni combătută de tendinţa spre reproducere. Căci 
într-o individualitate perfectă ar trebui ca nici o parte detaşată de organism să 
nu poată trăi separat. Dar atunci reproducerea ar deveni cu neputinţă. Ce este 
ea, într-adevăr, dacă nu reconstituirea unui organism nou cu ajutorul unui frag- 
ment desprins din cel vechi ? Individualitatea isi găzduiește deci potrivnicul in 
sine. Însăși nevoia ei de a se perpetua în timp o condamnă să nu fie niciodată 
completă în spaţiu. Revine biologului ca în fiecare caz particular să împace 
cele două tendinţe. Deci, în zadar i se cere o definiţie a individualitatii, formulată 
definitiv, pentru toate cazurile și aplicabilă automat. 

Dar prea adesea se gândeşte despre lucrurile vii ca despre cele neinsufletite. 
Nicăieri nu este confuzie mai vădită decât în discuţiile despre individualitate. Ni 
se arată segmentele unui Lumbriculus regenerandu-si extremităţile și trăind apoi 
ca tot atâţia indivizi independenţi, o Hydra ale cărei fragmente devin tot atâtea 
hidre noi, un ou de Ursin ale cărui bucăţi dezvoltă embrioni întregi; deci, ne 
întrebăm noi, unde era individualitatea oului, a hidrei sau a viermelui ? Din faptul 
că acum există mai multe individualitati nu rezultă că nu a existat o individualitate 
unică. Recunosc că, atunci când am văzut mai multe sertare căzând dintr-o mobilă, 
n-am mai avut dreptul să spun că mobila respectivă era o piesă dintr-o bucată. 
Dar fapt este că nu se poate obţine nimic mai mult în prezent, decât în trecut, din 
această mobilă și că, dacă e tăcută din mai multe parti eterogene acum, era astfel 
de la fabricare. Şi mai general, corpurile anorganice — care sunt cele de care 
avem nevoie pentru acţiune si pe care ne-am modelat felul de gândire — sunt 
guvernate de o lege simplă: „prezentul nu conţine nimic mai mult decât trecutul 
şi ceea ce se găseşte în efect era de la cauză“. Dar, presupunând că un corp 
organizat are ca specific să crească şi să se schimbe neîncetat, cum o dovedește 
observaţia cea mai superficială n-ar exista nimic uimitor în faptul că el a fost la 
început unul si apoi mai mulți. Reproducerea organismelor unicelulare constă 
tocmai în aceasta: fiinţa vie se divide în două jumătăţi, fiecare dintre ele fiind un 
individ complet. Este adevărat că la animalele mai complexe natura localizează 
în celulele numite sexuale, aproape independente, puterea de a produce totul 
din nou. Dar ceva din această putere poate rămâne difuz în restul organismului, 
cum o dovedesc fenomenele de regenerare, şi se admite că, în anumite cazuri 
speciale, proprietatea se păstrează întreagă în stare latentă si se manifestă cu 
primul prilej. La drept vorbind, ca să pot susţine teza individualitatii nu trebuie 
ca organismul să nu se poată scinda în fragmente viabile. Ajunge ca el să prezinte 
o anumită sistematizare a părților înaintea fragmentării, și ca sistematizarea să 
tindă la reproducerea în fragmente separate. Or, aceasta este tocmai ce observăm 
în lumea organizată. Conchidem deci că individualitatea nu este niciodată perfectă, 
că este adesea greu, imposibil de spus ce este şi ce nu este individ, dar pentru 
aceasta viaţa nu caută mai puţin individualitatea şi tinde să constituie sisteme 
naturale izolate, închise. Prin aceasta o fiinţă vie se deosebește de tot ceea ce 
percepţia sau știința noastră izolează ori închide artificial. Ar fi deci nedrept să-l 
comparăm cu un obiect. Dacă vrem să căutăm în lumea neorganizată un termen 
de comparaţie, ar trebui să asemuim organismul viu nu cu un anumit obiect 
material, ci mai curând cu totalitatea universului material. Este adevărat că o 
asemenea comparaţie n-ar prea folosi, căci o fiinţă vie este o fiinţă observabilă, 
în timp ce tot universul este construit sau reconstruit prin gândire. Dar cel puţin 
atenţia noastră s-ar concentra astfel asupra caracterului esenţial al organizării. 
Ca si universul în ansamblu, ca fiecare ființă conștientă în parte, organismul ce 


Evolutia creatoare — fragmente 229 


trăieşte este un lucru care durează. Trecutul său se prelungește in prezentul său, 
unde rămâne actual și activ. S-ar înţelege de aici că trece prin faze bine ordonate, 
că îşi schimbă vârsta, în fine, că are o istorie ? Dacă iau în considerare mai ales 
corpul meu, constat că, asemenea conştiinţei, el se maturizează treptat, din 
copilărie până la bătrâneţe; ca si mine, el imbatraneste. Ba chiar maturitatea și 
batranetea nu sunt, propriu-zis, decât atributele corpului meu; numai printr-o 
metaforă dau același nume schimbărilor care corespund persoanei mele conştiente. 
Acum, dacă ma misc de sus în jos pe scara fiinţelor vii, dacă trec de la una din 
cele mai diferenţiate, la una dintre cele mai puţin diferenţiate, de la organismul 
pluricelular al omului la organismul unicelular al Infuzorului, regăsesc în această 
celulă simplă același proces de îmbătrânire. Infuzorul moare la capătul unui 
număr de diviziuni și dacă, modificând mediul, se poate întârzia momentul în 
care o întinerire prin conjugare devine necesară, el nu poate fi întârziat la nesfârşit. 
E drept că între cele două cazuri extreme, în care organismul este pe deplin 
individualizat, se găsesc numeroase altele în care individualitatea este mai puţin 
vădită si în care, deși există neîndoielnic îmbătrânire undeva, nu s-ar putea spune 
cu siguranţă ce îmbătrânește. Încă o dată, nu există o lege biologică universală 
care să se aplice ca atare automat, la orice organism viu. Nu există decât direcții 
în care viaţa își lansează speciile. Fiecare specie în parte, în chiar actul prin care 
se constituie, își afirmă independenţa, după cum are chef, se abate mai mult sau 
mai puţin de la direcţie, uneori chiar urcă înapoi panta şi pare a întoarce spatele 
direcției originale. Nu e nevoie să ni se arate că un arbore nu imbatraneste, 
pentru că ramurile lui terminale sunt mereu la fel de tinere, mereu la fel de capabile 
să dea, prin muguri, noi arbori. Dar, într-un asemenea organism — care, de altfel, 
este mai curând o societate decât un individ — ceva îmbătrânește, chiar dacă n-ar 
fi decât frunzele si inima trunchiului. Si fiecare celulă în parte evoluează într-un 
anumit fel. Pretutindeni unde trăieşte ceva, există deschis, undeva, un registru în 
care se înscrie timpul. 

Se va spune că nu e decât o metaforă. Dar ţine într-adevăr de esenţa 
mecanicismului să luăm drept metaforă orice expresie care atribuie timpului o 
acţiune eficace şi o realitate proprie. În zadar ne arată observaţia nemijlocită că 
însuși fondul existenţei noastre conștiente este memoria, adică prelungirea 
trecutului în prezent, durata activă și ireversibilă. În zadar ne dovedeşte 
raţionamentul că, cu cât ne îndepărtăm mai mult de obiectele şi sistemele izolate 
de bunul simţ si de ştiinţă, cu atât mai mult ne confruntăm cu o realitate ce-şi 
schimbă în ansamblu disponibilitatile intime, ca si cum o memorie care 
acumulează trecutul ar face cu neputinţă întoarcerea. Instinctul mecanic al 
spiritului este mai puternic decât raționamentul, mai puternic decât observaţia 
nemijlocită. Metafizicianul pe care îl purtăm inconştient în noi si a cărui prezenţă 
se explică, după cum vom vedea, prin însuşi locul ocupat de om în lumea fiinţelor 

vii, are cerinţele sale statornice, explicaţiile sale de-a gata, tezele sale neclintite: 
totul se reduce la negarea duratei concrete. Trebuie ca schimbarea să se reducă 
la un aranjament sau la un deranjament al părţilor, ca ireversibilitatea timpului să 
fie o aparenţă a ignoranței noastre, ca imposibilitatea întoarcerii în trecut să nu 
fie decât neputinta omului de a pune lucrurile la loc. De aici, îmbătrânirea nu 
mai poate fi decât acumularea progresivă sau pierderea treptată a anumitor 
substanţe. Poate amândouă deodată. Timpul are exact tot atâta realitate pentru o 
fiinţă vie, cât si pentru o clepsidra cu nisip, la care rezervorul de sus se goleste în 
timp ce rezervorul de jos se umple, iar situația poate fi adusă la loc întorcând 
clepsidra. 

Ce-i drept, există un dezacord atât cu privire la ce se câștigă, cât şi cu privire 
la ce se pierde între ziua nașterii şi cea a morţii. Se fac referiri insistente la creșterea 
continuă a volumului de protoplasma, de la nașterea celulei până la moartea ei. 
Mai verosimilă și mai profundă este teoria care orientează diminuarea asupra 
cantităţii de substanţă nutritivă închisă în „mediul intern“, în care organismul se 
reinnoieste, iar creşterea asupra cantităţii de substanţe reziduale neexcretate care, 
acumulându-se în corp, sfârșesc prin a-l „anchiloza“. Totuși, trebuie declarată 
ca insuficientă — împreună cu un eminent microbiolog — orice explicaţie a 
îmbătrânirii, care nu ţine seamă de fagocitoză ? Nu avem calitatea să rezolvăm 
noi chestiunea. Dar faptul că cele două teorii se pun de acord în susţinerea 
acumulării sau a pierderii constante a unui anumit gen de materie, în timp ce, 
referitor la determinarea a ceea ce se pierde nu mai au mare lucru în comun, 
arată că explicaţia a fost dată a priori. Vom vedea din ce în ce mai bine, pe 
măsură ce vom avansa în studiul nostru, că, atunci când ne gândim la timp, nu 
este ușor să scăpăm de imaginea clepsidrei. 

Cauza îmbătrânirii trebuie să fie mai profundă. Credem că există o 
continuitate neîntreruptă între evoluţia embrionului şi a organismului complet. 
Impulsul în virtutea căruia fiinţa vie creşte, se dezvoltă şi îmbătrâneşte este acelaşi 
care a făcut-o să traverseze fazele vieţii embrionare. Dezvoltarea embrionului 
este o perpetuă schimbare de formă. Cel care ar vrea să noteze toate aspectele ei 
succesive s-ar pierde în infinit, cum se întâmplă când ai de-a face cu continuitatea. 
Viaţa este prelungirea acestei evoluţii prenatale. Dovada constă în faptul că adesea 
este cu neputinţă de spus dacă avem de-a face cu un organism care îmbătrâneşte 
sau cu un embrion care continuă să evolueze: asa este cazul larvelor de insecte 
şi de crustacee, de pildă. Pe de altă parte, într-un organism ca al nostru, crize 
precum pubertatea sau menopauza, care provoacă transformarea completă a 
individului, sunt perfect comparabile cu schimbările ce se săvârşesc în cursul 
vieţii larvare sau embrionare; totuşi, ele fac parte integrantă din îmbătrânirea 
noastră. Dacă se produc la o vârstă anumită si într-un timp care poate fi destul de 
scurt, nimeni nu va susţine atunci că survin ex abrupto, din afară, pentru simplul 

motiv că s-a atins o anume vârstă, asa cum luarea în armată se face la împlinirea 
vârstei respective. Este evident că o schimbare precum pubertatea se pregătește 
cu fiecare clipă de după naştere si chiar de dinainte de naștere si că îmbătrânirea 
fiinţei vii, până la această criză, constă, cel puţin în parte, în respectiva pregătire 
gradată. Pe scurt, ceea ce este vital în îmbătrânire reprezintă continuarea 
insesizabilă, infinit divizată, a schimbării formei. De altfel, este neîndoielnic că 
o însoțesc fenomene de destructurare organică. De ele se va lega explicaţia 
mecanicistă a îmbătrânirii. Ea va consemna simptomele de scleroză, acumularea 
gradată a substanţelor reziduale, hipertrofia protoplasmei din celulă. Dar sub 
aceste efecte vizibile se ascunde o cauză internă. Evoluţia fiinţei vii, ca şi aceea 
a embrionului, implică o înregistrare continuă a duratei, o persistenta a trecutului 
în prezent şi, drept urmare, cel puţin o aparență de memorie organică. 

Starea prezentă a unui corp neînsuflețit depinde numai de ceea ce se întâmplă 
în clipa precedentă. Poziţia punctelor materiale ale unui sistem definit și izolat 
de știință este determinată de poziţia acelorași puncte în momentul imediat ante- 
rior. Cu alte cuvinte, legile care guvernează materia neorganizată sunt exprimabile, 
în principiu, prin ecuaţii diferenţiale în care timpul (în sensul în care ia matematica 
acest termen) ar juca rolul de variabilă independentă. Stau lucrurile astfel cu 
legile vieţii ? Își găsește starea unui corp viu explicaţia completă în starea imediat 
anterioară ? Da, dacă se convine a priori să asimilăm corpul viu cu alte corpuri 
din natură și să-l identificăm, convenţional, cu sistemele artificiale asupra cărora 
acţionează chimistul, fizicianul şi astronomul. Dar în astronomie, în fizică şi în 
chimie propoziţia are un sens bine determinat: ea înseamnă că anumite aspecte 
ale prezentului, importante pentru știință, sunt calculabile în funcţie de trecutul 
imediat. Nimic asemănător în domeniul vieţii. Aici calculul se aplică, cel mult, 
asupra unor fenomene de distrugere organică. Dar creaţia organică — adică un 
ansamblu de fenomene evolutive care constituie pur și simplu viaţa — nu întrezărim 
cum am putea să o supunem unui tratament matematic. Se va spune că o asemenea 
neputinţă nu tine decât de ignoranta noastră. Dar ea se poate la fel de bine să 
arate că momentul actual al unui corp viu nu-şi găsește raţiunea de a exista in 
momentul imediat anterior, că trebuie adăugat la acesta tot trecutul organismului, 
ereditatea lui, în sfârşit, ansamblul unei foarte îndelungi istorii. În realitate, tocmai 
a doua din aceste ipoteze exprimă starea actuală a științelor biologice si chiar 
direcţia lor. Cât despre ideea conform căreia corpul viu ar putea fi abordat de un 
calculator supraomenesc cu aceleaşi procedee matematice ca şi sistemul solar, 
ea este destinată a se împotmoli treptat într-o anumită metafizică ce a luat o 
formă mai exactă după descoperirile fizice ale lui Galilei, dar care — cum vom 
arăta — a fost dintotdeauna metafizica firească a spiritului uman. Claritatea ei 
aparentă, dorinţa noastră nerăbdătoare de a o confirma, graba cu care atâtea 
spirite excepţionale o acceptă fără dovezi, în fine, toată seductia pe care o exercită 

ea asupra gândirii noastre ar trebui să ne pună în gardă împotriva ei. Atractivitatea 
ideii ilustrează cu prisosinta faptul că ea satisface o înclinație înnăscută. Dar, 
cum vom vedea mai departe, tendinţele intelectuale înnăscute astăzi au cu totul 
alt rost decât să ne dea o explicaţie a vieţii. Tocmai de împotrivirea unei asemenea 
tendinţe ne ciocnim atunci când vrem să distingem între un sistem artificial şi 
unul natural, între viu şi ne-viu. Ea face să întâmpinăm aceeași dificultate în a 
gândi că ceea ce este organizat durează, iar neorganizatul nu. Si ce — se va 
replica —, susţinând că starea unui sistem artificial depinde numai de starea lui în 
momentul precedent, nu faceţi să intervină timpul, nu situaţi sistemul în interiorul 
duratei ? lar pe de altă parte, trecutul care, după astfel de opinii, se asociază cu 
momentul actual al fiinţei vii, nu este preluat în întregime de memoria organică 
în momentul imediat anterior care, de atunci, devine cauza unică a stării prezente ? 
A vorbi astfel înseamnă să nu cunosti diferenţa fundamentală care separă timpul 
concret, de-a lungul căruia se dezvoltă un sistem real, si timpul abstract ce 
intervine în speculațiile noastre asupra sistemelor artificiale. Când spunem că 
starea unui sistem artificial depinde de ceea ce era el în momentul imediat ante- 
rior, ce înţelegem ? Nu există, nu se poate avea nici o clipă imediat anterioară 
unei clipe, cu atât mai mult cu cât nu există un punct matematic contiguu unui 
punct matematic. Clipa „imediat anterioară“ este, în realitate, aceea legată de 
clipa prezentă prin intervalul dt. Tot ce vrem să spunem este deci că starea prezentă 
a sistemului se definește prin ecuaţii în care intră coeficienţi diferentiali precum 
de/dt, dv/dt, adică, în fond, viteze prezente și acceleratii prezente. În cele din 
urmă este deci vorba numai de prezent, despre un prezent luat, ce-i drept, cu 
tendința sa. Şi, de fapt, sistemele asupra cărora operează ştiinţa sunt într-un prezent 
instantaneu care se reînnoiește neîncetat, niciodată în durata reală, concretă, în 
care trecutul se conjugă cu prezentul. Când matematicianul calculează starea 
viitoare a unui sistem la capătul timpului f, nimic nu-l împiedică să presupună 
că, de aici încolo, universul material dispare, pentru a reapare dintr-o dată. Singurul 
care contează este momentul / — ceva care va fi un instantaneu pur. Ceea ce 
curge în interval, adică timpul real, nu contează și nu poate intra în calcul. Dacă 
matematicianul declară că se plasează în acest interval, este întotdeauna într-un 
anumit punct, într-un anumit moment, vreau să spun că el se transportă la 
extremitatea unui timp t’, şi atunci nu mai este vorba de intervalul ce merge pana 
în T’. Dacă divizează intervalul în parti infinit de mici prin luarea în considerare 
a diferentialei dt, el exprimă prin aceasta că ia în considerare acceleratii și viteze, 
adică numere care indică tendinţe și care îngăduie calcularea stării sistemului la 
un moment dat; dar este vorba întotdeauna de un moment dat, vreau să spun fix, 
şi nu de timpul care curge. Pe scurt, lumea asupra căreia operează matematicianul 
este o lume care moare si renaşte în fiecare clipă, aceeași la care se gândea 
Descartes când vorbea despre creație continuă. Dar, în timpul asttel conceput, 


Evolutia creatoare — fragmente 233 


cum să-ţi reprezinti o evoluţie, adică trăsătura caracteristică a vieţii ? Evoluţia 
implică o continuare reală a trecutului prin prezent, o durată care este trăsătură 
de unire. Cu alte cuvinte, cunoașterea unei ființe vii sau a unui sistem natural 
este o cunoaștere care se sprijină pe însuși intervalul duratei, în timp ce 
cunoașterea unui sistem artificial sau matematic nu se sprijină decât pe extremitate. 
Continuitatea schimbării, conservarea trecutului în prezent, durată adevărată — 
fiinţa vie pare deci să împărtășească aceste atribute cu conştiinţa. Se poate merge 
mai departe şi să spunem că viaţa este invenţie, ca activitatea conștientă, creaţie 
neîncetată ca şi ea? (...) 


Să schiţăm neîntârziat principiul demonstraţiei noastre. Spuneam că, de la 
origini, viata este continuarea unuia şi aceluiași elan care s-a împărțit între linii 
de evoluţie divergente. Ceva s-a mărit, ceva s-a dezvoltat printr-o serie de adăugiri 
care au fost tot atâtea creaţii. Chiar această dezvoltare a ajuns să se disocieze de 
tendinţele ce nu puteau creşte dincolo de un anumit punct, fără a deveni 
incompatibile. La o adică, nimic nu ne-ar împiedica să ne imaginăm un individ 
unic în care, printr-o serie de transformări distribuite pe mii de secole, s-ar fi 
desfășurat evoluţia vieţii. Sau, în lipsa unui individ unic, s-ar putea presupune o 
pluralitate de indivizi succedându-se într-o serie unilineară. În cele două cazuri 
evoluţia n-ar fi luat, dacă se poate spune așa, decât o singură dimensiune. Dar 
evoluţia s-a făcut în realitate prin mijlocirea a milioane de indivizi, în direcţii 
divergente; fiecare dintre acestea, la rândul ei, ajungea la o răscruce de unde 
iradiau noi direcţii, şi tot aşa, în continuare. Dacă ipoteza noastră este întemeiată 
şi cauzele esenţiale ce acţionează de-a lungul acestor căi sunt de natură 
psihologică, ele trebuie să păstreze ceva comun, în ciuda divergentei efectelor, 
aşa cum camarazii despărțiți de mult timp păstrează amintiri comune din copilărie. 
În zadar s-au produs bifurcatii, ori s-au deschis căi colaterale, pe care elementele 
separate se dezvoltă independent; mișcarea părţilor s-a continuat tot datorită 
elementului primordial al totului. Ceva din tot trebuie deci să se păstreze în părți. 
Iar acest element comun va putea deveni perceptibil cumva, poate prin prezenţa 
unor organe identice la organisme foarte diferite. Pentru o clipă să presupunem 
că mecanismul este adevărat: evoluţia se va fi făcut printr-o serie de accidente 
care s-au însumat succesiv, fiecare accident nou păstrându-se prin selecţie dacă 
este avantajos sumei de accidente avantajoase anterioare, ce reprezintă forma 
actuală a fiinţei vii. Ce sansa ar fi, pentru ca prin două serii total diferite de 
accidente ce se acumulează, două evoluţii total diferite să ajungă la rezultate 
similare ? Cu cât mai divergente vor fi cele două linii evolutive, cu atât mai mică 
va fi probabilitatea ca influenţe accidentale externe sau variaţii accidentale in- 

terne să fi determinat construcția de aparate identice, mai ales că nu există urme 
ale unor asemenea aparate în momentul producerii bifurcatiei. Această 
similitudine, dimpotrivă, ar fi naturală într-o ipoteză ca a noastră: ar trebui regăsit, 
până la ultimele pârâiașe, ceva din impulsul primit la izvor. Mecanicismul pur ar 
fi deci vulnerabil, iar finalitatea, în sensul special în care o înţelegem, 
demonstrabilă într-o privinţă, dacă s-ar putea stabili că viata faureste aparate 
identice, prin mijloace neasemănătoare, pe linii de evoluţie divergente. Puterea 
dovezii ar fi, de altfel, proporțională cu gradul de depărtare dintre liniile evolutive 
alese, şi cu gradul de complexitate al structurilor similare, care s-ar găsi pe aceste 
direcţii de evoluţie. (...) 


Revenind astfel, după un lung ocol, la ideea de la care plecasem, aceea a 
unui elan originar al vieţii, trecând de la o generaţie de germeni la generaţia 
următoare prin mijlocirea organismelor dezvoltate care formează trăsătura de 
unire între germeni. Acest elan ce se conservă pe liniile de evoluţie între care se 
împarte, este cauza profundă a variațiilor, cel putin a celor care se transmit cu 
regularitate, care se adună, care creează specii noi. În general, când speciile au 
început a se diferenţia plecând de la o origine comună, ele își accentuează 
divergenta pe măsură ce avansează în evoluţie. Totuşi, în puncte definite, ele 
vor putea şi vor trebui chiar să evolueze identic, dacă se acceptă ipoteza unui 
elan comun. (...) 

Opera fabricată defineşte forma de lucru a fabricaţiei. Înţeleg prin aceasta 
că fabricantul regăseşte în produsul său exact ce a pus. Dacă vrea să facă o 
maşină, va pregăti piesele una câte una, apoi le va asambla: maşina va lăsa să i 
se vadă și componentele şi asamblajul. Ansamblul rezultatului reprezintă aici 
ansamblul muncii și fiecărei parti a muncii îi corespunde o parte rezultatului. 

Acum, eu recunosc că ştiinţa pozitivă poate și trebuie să procedeze ca şi 
cum organizarea ar fi o muncă de același gen. Numai că această condiţie va 
avea influenţă asupra corpurilor organizate. Obiectul său nu este, într-adevăr, să 
ne dezvăluie fondul lucrurilor, ci să ne furnizeze cel mai bun mijloc de acţiune 
asupra lor. Or, fizica şi chimia sunt științe avansate, iar materia vie nu se supune 
acțiunii noastre decât în măsura în care o putem trata prin procedeele fizicii si 
chimiei noastre. Organizarea nu va putea fi deci studiată ştiinţific decât în cazul 
în care corpul organizat a fost identificat cu o maşină. Celulele vor fi piesele 
maşinii, organismul va fi ansamblul. Iar lucrările elementare care au organizat 
părțile vor fi socotite ca elementele reale ale muncii care a organizat totul. lată 
punctele de vedere ale ştiinţei. Orice altceva ţine, după opinia noastră, de punctul 
de vedere filosofic. 

Pentru noi totalitatea unei masini organizate reprezintă binele, mai exact 
totalitatea muncii organizatoare (ceea ce nu este adevărat decât cu aproximaţie), 
dar părțile mașinii nu corespund părților muncii, căci materialitatea acestei masini 
nu mai reprezintă un ansamblu de mijloace întrebuințate, ci un ansamblu de 
obstacole ocolite: este mai curând o negare decât o realitate pozitivă. Astfel, 
după cum am arătat într-un studiu anterior, vederea este o putere ce ar aștepta, 
îndreptățit, o infinitate de lucruri inaccesibile privirii noastre. Dar o asemenea 
vedere nu se prelungeşte în acțiune; ea ar fi bună pentru o fantomă si nu pentru 
o fiinţă vie. Vederea unei fiinţe vii este vedere eficace, limitată la obiectele asupra 
cărora ființa poate acţiona: este o vedere canalizatd, iar aparatul vizual doar 
simbolizează munca de canalizare. În consecinţă, crearea aparatului vizual nu 
se explică mai bine prin asamblarea elementelor lui anatomice, decât s-ar explica 
săparea unui canal prin căratul pământului din care s-au făcut malurile lui. Teza 
mecanicistă ar consta în a spune că pământul a fost carat căruță cu căruță; 
finalismul ar adăuga că pământul n-a fost descărcat la întâmplare, carutasii au 
urmat un plan. Dar mecanicismul si finalismul s-ar înşela în aceeași măsură, căci 
canalul s-a făcut altfel. 

Mai exact, noi comparăm procedeul prin care natura a construit un ochi cu 
actul simplu prin care ridicăm mâna. Dar noi am presupus că mâna nu întâlneşte 
nici o rezistenţă. Să ne imaginăm că în loc să se miște în aer, mâna mea trece prin 
pilitură de fier care se comprimă și opune rezistenţă pe măsură ce mâna înaintează. 
La un moment dat, mâna își va fi epuizat efortul si exact în acest moment granulele 
de pilitură se vor fi suprapus și coordonat într-o formă determinată, aceea a 
mâinii care se oprește şi a unei parti a braţului. Acum, să presupunem ca mâna si 
braţul au rămas invizibile. Spectatorii vor căuta în chiar granulele de pilitură și în 
forțele interne ale grămezii explicaţia formei întipărite. Unii vor raporta poziţia 
fiecărei granule la acţiunea pe care granulele vecine o exercită asupra ei: aceştia 
vor fi mecanicistii. Alţii vor vrea ca un plan de ansamblu să fi prezidat la detalierea 
acestei acţiuni elementare: sunt finaliştii. Dar adevărul este că a existat, pur si 
simplu, un act indivizibil, acela al mâinii traversând pilitura de fier: detaliile 
inepuizabile ale mișcării granulelor, ca și ordinea aranjamentului lor final, exprimă 
oarecum negativ această mişcare nedivizată, fiind forma globală a unei rezistenţe 
şi nu o sinteză de acţiuni pozitive elementare. De aceea, dacă se dă numele de 
„efect“ aranjării granulelor si cel de „cauză“ mişcării mâinii, se va putea spune, 
în cel mai rău caz, că totalitatea efectului se explică prin totalitatea cauzei, dar 
părților cauzei nu le vor corespunde nicidecum părțile efectului. Cu alte cuvinte, 
nici mecanicismul, nici finalismul nu vor fi la obiect si va trebui recurs la un 
mod de explicare sui-generis. Or, în ipoteza propusă de noi, raportul vederii cu 
aparatul vizual ar fi aproape ca acela al mâinii cu pilitura de fier care o modelează, 
o canalizează și îi limitează mişcarea. 


236 HENRI BERGSON 


Cu cât efortul mâinii este mai mare, cu atât ea merge mai departe în interiorul 
piliturii. Dar, oricare ar fi punctul în care se opreşte instantaneu și automat granulele 
se echilibrează, se coordonează între ele. La fel pentru vedere și pentru organul 
său. Actul unitar care formează vederea progresează mai mult sau mai puţin, iar în 
plus materialitatea organului este formată dintr-un număr mai mult sau mai puţin 
important de elemente coordonate, dar ordinea este completă și perfectă. Ea n-ar 
putea fi parţială, pentru că, încă o dată, procesul real care îi dă naștere nu are parti. 
Nici mecanicismul, nici finalismul nu tin seama de aceasta și nu-i acordăm atenţia 
cuvenită nici când ne uimim de minunata structură a unui instrument ca ochiul. La 
temeiul uimirii noastre se află mereu ideea că numai o parte din această ordine ar 
putea fi înţeleasă, că înţelegerea ei completă este un fel de favoare. Această favoare 
finalistii şi-au refuzat-o dintr-o data, prin cauza finală; mecanicistii vor s-o obţină 
treptat prin efectul selecției naturale; dar și unii, și alții văd în această ordine ceva 
pozitiv, iar în cauza ei ceva care se fractioneaza, ceva care conţine toate gradele 
posibile de îndeplinire. În realitate, cauza este mai mult sau mai puţin puternică, 
dar nu-și poate produce efectul decât în bloc si plenar. După ce va merge mai mult 
sau mai puţin departe în sensul vederii, va da simplele acumulări pigmentare ale 
unui organism inferior, sau ochiul rudimentar al unui vierme marin (Serpula), sau 
ochiul diferențiat al lui Alciope, sau ochiul miraculos perfecționat al unei păsări, 
dar toate aceste organe, de complexitate foarte inegală, vor prezenta obligatoriu o 
coordonare egală. De aceea nu are importanţă că două specii animale sunt foarte 
îndepărtate între ele: dacă la amândouă vederea a mers la fel de departe, ele vor 
avea același organ vizual, căci forma organului nu face decât să exprime măsura 
în care a fost obţinut exerciţiul funcţionării. 

Dar dacă vorbim de un mers al vederii, nu revenim la vechea concepţie a 
finalitatii ? Asa ar fi, desigur, dacă acest mers ar pretinde reprezentarea, conștientă 
sau inconștientă, a unui scop de atins. Dar adevărul este că mersul se efectuează 
în virtutea elanului originar al vieţii, că este implicat în chiar această mişcare şi 
tocmai de aceea îl regăsim pe căile evoluţiei independente. Dacă am fi întrebaţi 
pentru ce și cum este el implicat în elanul originar, am răspunde că viaţa este, 
înainte de toate, o tendinţă spre acţiunea asupra materiei neinsufletite. Sensul 
acestei acţiuni nu este predeterminat: de aici imprevizibila varietate a formelor 
pe care viaţa, evoluând, le seamănă în drumul său. Dar această acţiune prezintă 
întotdeauna, într-un grad mai mult sau mai puţin avansat, caracterul de 
contingenta; ea implică cel putin un rudiment de alegere. Or, o alegere presupune 
reprezentarea anticipată a mai multor acţiuni posibile. Trebuie deci ca pentru 
fiinţa vie să se contureze posibilităţi de acţiune, înaintea acţiunii propriu-zise. 
Percepția vizuală nu este altceva; contururile vizibile ale corpurilor sunt schița 
eventualei noastre acţiuni asupra lor. Vederea se va regăsi, deci, în grade diferite, 
la animalele cele mai diverse şi se va manifesta prin aceeaşi complexitate de 
structură pretutindeni unde a atins același grad de intensitate. 


MAX SCHELER 
POZIŢIA OMULUI ÎN COSMOS! 


— fragmente — 


OMUL ȘI FUNDAMENTUL LUMII. ORIGINEA RELIGIEI. 
ORIGINEA METAFIZICII 


Sarcina unei antropologii filosofice este (...) de a arăta exact cum rezultă din 
structura de bază a fiinţei umane (...) toate monopolurile specifice, prestațiile şi 
operele omului, precum: limba, conştiinţa morală, unealta, arma, ideile de drept 
şi nedrept, stat, conducere, funcţiile reprezentative ale artelor, mitul, religia, ştiinţa, 
istoricitatea şi sociabilitatea. La acestea nu ne putem referi aici. Privirea trebuie 
să fie însă îndreptată asupra consecinţelor ce rezultă din cele spuse pentru 
raportarea metafizică a omului la temeiul lucrurilor. 

(...) Unul dinte cele mai frumoase rezultate ale construcţiei succesive a 
naturii umane din treptele de fiintare subordonate ei îl constituie faptul că se 
poate arăta prin ce necesitate internă omul, în chiar aceeași clipă în care, prin 
conștiința de sine și prin obiectivarea propriei sale naturi psiho-fizice — 
caracteristici specifice ale spiritului — a devenit „om“, el a trebuit să sesizeze şi 
cea mai formală idee a unei ființe supramundane infinită si absolută. Dacă 
omul — si aceasta face parte din fiinţa sa, este act al devenirii sale umane —, asa 
cum a rezultat din întreaga sa natură, pe care a făcut-o „obiect“ al său, trebuia 
oare să se întoarcă în acelaşi timp îngrozit și să se întrebe: „Unde mă aflu ? Ce 
constituie locul meu obişnuit ?“ El nu mai poate, propriu-zis, să spună: „Sunt 
o parte a lumii, sunt înconjurat de ea“ — căci actuala fiinţă a spiritului său şi a 
persoanei sale este superioară chiar formelor fiinţei acestei „lumi“ în timp si 
spaţiu. 

Cu această schimbare el întrevede astfel în direcţia neantului: el descoperă 
parcă în această privire posibilitatea „neantului absolut“ — şi aceasta îl îndeamnă 


! Max Scheler, Die Stellung des Menschen im Kosmos (1928), 8. Aufl., Francke-Verlang, 
Bern und Munchen, 1975. Traducere de Alexandru Boboc, în vol. Filosofie contemporană, 

mai departe la întrebarea: „Pentru ce există, în genere, o lume, pentru ce și cum 
exist «eu» în genere 7. 

S-ar sesiza astfel stricta necesitate a acestui raport între conştiinţa de sine a 
lumii si cea formală despre Dumnezeu a omului — în care „Dumnezeu“ este 
conceput ca „fiinţa-prin-ea-însăşi“, prevăzută aici numai cu predicatul „sfânt“, 
ce poate primi completări de mii de ori mai variate. Sfera unei fiinţe absolute în 
genere, indiferent dacă este sau nu este accesibilă trăirii sau recunoașterii, este la 
fel de constitutivă ființei (Wesen) omului, ca şi conştiinţei de sine şi de lume a 
acestuia. Ceea ce a spus Wilhelm von Humboldt despre limbă, anume că omul 
nu a putut să o „născocească“, deoarece el este om numai prin limba, aceasta 
valorează cu tot atâta exactitate și pentru sfera formală a fiinţei, a ceea ce depășește 
toate experienţele, precum şi pentru fiinţa centrală a omului însuși, adică a fiinţei 
în sine independentă de teama unei sfintenii impuse. Dacă prin cuvintele 
„originea religiei“ si „originea metafizicii“ se înțelege nu numai satisfacerea 
acestei sfere cu acceptări şi idei determinate de credinţă, ci originea acestei sfere 
ca atare, atunci aceasta ar coincide pe deplin cu devenirea omului însuși. 

O dată cu necesitatea intuitivă, omul trebuia să descopere însă întâmplarea 
specifică, contingenta faptului că, în genere, lumea este si nimic mai mult nu 
este şi că el însuşi este şi nimic mai mult nu este, adică forma în care el a 
devenit conștient de sine însuși și de lume. Constituie de aceea o eroare totală 
atunci când propoziției universale „Există o fiinţă absolută“ se lasă să-i 
premeargă propoziţia „Eu sunt“ (Descartes) sau „Lumea este“ (Thomas din 
Aquino), iar sfera Absolutului să se deducă în primul rând prin consecinţe 
trase din felurile de a fi ale acelei ființe. Constiinta de sine, de lume si de 
Dumnezeu formează o unitate structurală de nedezmembrat — asemenea 
transcendetei obiectului şi conștiinței de sine în unul şi același act, care izvorăsc 
din „cea de a treia reflecţie“. În aceeași clipă în care acel „Nu, nu“ a pășit în 
realitatea concretă a lumii înconjurătoare, în care s-au constituit fiinţa spirituală 
actuală și obiectele ei ideale, tot în aceeaşi clipă a apărut atitudinea deschisă 
faţă de lume şi căutarea neobosită care încearcă să pătrundă nelimitat în sfera 
descoperită a lumii şi să nu se liniştească cu nici o ocazie; chiar în aceeaşi clipă 
în care omul în devenire va fi încercat în mediul înconjurător metodele vieţii 
animale care i-au premers sau se va fi adaptat el însuși la acesta, totul s-a 
sfărâmat $i a început orientarea inversă: ajustarea lumii descoperite la sine şi 
la viata sa devenită organic stabilă; chiar în aceeaşi clipă în care „omul“ s-a ivit 
din „natură“ şi a făcut-o pe aceasta obiect al dominaţiei sale şi al noului principiu 
de investigare și semnalizare, in chiar aceeaşi clipă el (omul) a trebuit să-şi 
ancoreze într-un fel centrul în afară sau dincoace de lume. El nu s-a mai putut 
concepe ca o simplă „parte“ sau ca simplă „verigă“ a lumii, fata de care el s-a 
situat atât de temerar ! 

După această descoperire a contingentei lumii și a întâmplării stranii a 
nucleului său existential, devenit acum excentric-lumii, îi mai era posibilă omului 
încă o dublă atitudine: se putea mira (OavudCerv) si putea să pună în mişcare 
spiritul său cunoscător, să sesizeze Absolutul şi să se includă în el — aceasta este 
originea metafizicii de orice fel, apărute abia târziu în istorie și numai la puţine 
popoare. Omul putea însă și din impulsul (Drang) de nestăpânit către salvare — 
nu doar a fiinţei sale individuale, ci mai ales a întregului grup — ca pe baza si cu 
ajutorul imensului exces de fantezie, care, spre deosebire de animale, îi este 
propriu, să populeze această sferă a fiinţei cu figuri, după dorință; şi aceasta ca 
să se pună la adăpost prin cult si rit sub puterea acestora, pentru a primi $i ajutor 
„dincolo de sine“, deoarece în actul de bază al înstrăinării — şi al obiectivarii sale 
în natură, precum si al devenirii concomitente a fiinţei proprii si a conștiinței de 
sine, el părea să cadă în neantul pur. Învingerea (si depăşirea: Uberwindung) 
acestui nihilism în forma unor astfel de salvări, ocrotiri, sprijiniri este ceea ce 
numim religie. Ea este iniţial o religie a grupurilor și a popoarelor. Abia mai 
târziu, laolaltă cu originea statului, ea a devenit „religie fondatoare“. La fel de 
sigur cum la început lumea a fost dată ca opoziție în viata pentru fiintarea noastră 
practică, mai înainte deci de a deveni obiect al cunoașterii, tot aşa de sigur și 
aceste plăsmuiri de gânduri si reprezentări asupra sferelor nou descoperite, care 
conferă omului puterea de a se afirma în lume (asemenea ajutoare oferă mai 
întâi „mitul“, mai târziu „religia“, decurgând din el) trebuia să premeargă 
istoriceste toate cunoștințele (sau cauzările de acest fel) orientate mai cu seamă 
spre adevărul de tipul celui al metafizicii. 

Să luăm câteva tipuri de bază de idei religioase, pe care omul si le-a format 
din raportul dintre sine si un fundament de fiinţă superior al lucrurilor, iar pentru 
aceasta să ne limităm doar la treapta monoteismului occidental — și din Asia 
Mică. Aici găsim reprezentări precum aceea după care omul a încheiat un „pact“ 
cu Dumnezeu, în conformitate cu care Dumnezeu a ales si a considerat ca al său 
un popor anumit (cel vechi iudaic). Sau potrivit structurii societăţii, omul apare 
fie ca „sclav al lui Dumnezeu“, care i se prosternează în faţă cu viclenie şi pioşenie, 
căutând să-l miște prin rugăminţi sau ameninţări ori cu mijloace magice. Într-o 
formă ceva mai evoluată, el se înfăţişează ca „sluga credincioasă“ a „Domnului“ 
suveran suprem. Reprezentarea cea mai înaltă şi mai pură, care este posibilă în 
granițele monoteismului, o dobândește ideea „copilăriei“ tuturor oamenilor în 
raport cu Dumnezeu-,,Tatal“, mijlocit prin „Fiul“ cel de o fiinţă cu sine, care prin 
fiinţa sa internă anunţă oamenilor pe Dumnezeu și le prescrie cu autoritate 
dumnezeiească anumite opinii de credinţă şi anumite porunci. Pentru examinarea 
filosofică a relaţiei omului cu temeiul suprem, trebuie să respingem toate ideile 
de acest tip; şi trebuie să facem aceasta, deoarece noi tăgăduim premisa teistă: 
un Dumnezeu spiritual personal, atotputernic în spiritualitatea sa. Căci pentru 

noi raportul fundamental al omului cu temeiul lumii rezidă în aceea că acest 
temei se sesizează si se realizează nemijlocit în omul însuşi, care este ca atare, 
atât ca spirit, cât şi ca fiinţă vie, numai o mică parte a centrului spiritual şi 
impulsului ,,Fiintarii-prin-sine-insasi“. 

Este vechea idee a lui Spinoza, Hegel si a multor altora: Fiintarea-originara 
devine proprie sieși în om în chiar acelaşi act în care omul se consideră el însuși 
întemeiat prin ea. Trebuie numai să transformăm aceste idei, prea unilateral până 
acum prezentate în mod intelectualist, şi s-o facem în așa fel ca această stiintd- 
bazata-pe-Sine să fie o consecință a intervenţiei active a centrului-nostru-de-fiintare 
pentru preconizarea ideală a deitatii (Deitas) şi a încercării de a o împlini; în această 
împlinire, „Dumnezeul ce devine din temeiul iniţial“ (Urgrund) să fie cel dintâi 
co-creat din această întrepătrundere crescândă a spiritului si a impulsului. 

Spunem astfel: locul acestei autorealizări este în acelaşi timp însă al acelei 
autoidolatrizări care caută Fiinţa-existentă-prin-sine, şi pentru a cărei devenire 
lumea a fost luată ca o „istorie“ — şi aceasta este chiar omul, sinele uman și 
inima umană. Ele constituie singurul loc al devenirii lui Dumnezeu ce ne e 
accesibil — dar aceasta este o parte adevărată a însuși procesului transcendent. 
Căci, desi toate lucrurile provin, în sensul unei creaţii continue, în fiecare secundă, 
din Fiinţa-existentă-prin-sine-însăşi din unitatea funcţională a ansamblului 
dinamic impuls-spirit, abia în om şi în sinele lui se întrunesc laolaltă, în mod viu, 
aceste două atribute — cognoscibile pentru noi — ale unei Ens per se. Omul este 
punctul lor de întâlnire, în el Logos-ul, „după“ care s-a format lumea, devine un 
act co-realizabil. De la început, deci, potrivit concepţiei noastre, devenirea omului 
si devenirea lui Dumnezeu sunt situate laolaltă. Pe cât de putin poate omul să 
ajungă la determinarea sa, fără să se recunoască drept o verigă a acestor două 
atribute ale fiinţei supreme, iar aceasta să se recunoască drept inerenta siesi, pe 
atât de putin o poate Ens a se fără co-actionarea omului. 

Spiritul şi impulsul, ambele atribute ale fiinţei, exceptând întrepătrunderea 
lor reciprocă abia în devenire, nu sunt gata date nici ca tel, nici în sine: ele cresc 
în sine chiar în aceste manifestări ale lor în istoria spiritului uman si în evoluţia 
vieţii lumii. 

Mi se va spune, și de fapt mi s-a mai spus, că omul nu ar putea să suporte un 
Dumnezeu neterminat, un Dumnezeu în devenire. Răspunsul meu la aceasta 
este că metafizica nu este o instituţie de asigurare pentru oamenii slabi care au 
nevoie de ajutor. Ea presupune în om un sens puternic, stăpânirea de sentimente 
înalte. Este de la sine înţeles, de aceea, că abia în decursul dezvoltării sale şi al 
cunoașterii de sine omul ajunge la acea conștiință a tovărăşiei sale de luptă, a 
acţiunii împreună cu Dumnezeirea. Nevoia salvării si a sprijinirii pe o forță 
atotputernică din afara omului si a lumii care este identificată cu bunătatea si 
înțelepciunea, este prea mare pentru ca, în epoca minoratului intelectual, să fi 

rupt toate barajele sensului si ale constiintei de sine. In locul acelei relatii jumatate 
copilărească, jumătate slab distanţată a omului fata de Divinitate, asa cum este 
dată (relaţia) în raporturile obiectivate, şi astfel deviatoare ale contemplării, ale 
adoratiei (cultului), ale implorării, noi situăm actul elementar al angajării 
personale a omului pentru Divinitate, autoindentificarea în orice sens cu direcţia 
actelor sale spirituale. Ultima „fiinţă“ adevărată a fiintarii-prin-sine nu este 
capabilă de o obiectivare — aceasta tot asa de putin ca si fiinţa unei persoane 
străine. Poti lua parte la viata ei si la actualitatea ei spirituală numai prin co- 
participare (Mitvollzug), numai prin actul angajării şi al identificării active. Pentru 
sprijinirea omului, pentru simpla întregire a slăbiciunilor și nevoilor sale, pe care 
el vrea totdeauna să le facă un „obiect“ al său, Fiinţa absolută nu e prezentă. 

Dar există și pentru noi un „sprijin“: este sprijinul pe întreaga operă de realizare 
valorică a istoriei universale de până acum, atât pe cât a favorizat-o deja devenirea 
„Divinităţii“ spre un „Dumnezeu“. În ultimul rând însă, nu trebuie căutate numai 
certitudinile teoretice, care trebuie să premeargă acestei autoparticipări. Abia 
prin angajarea persoanei însăşi s-a deschis posibilitatea de a si „şti“ despre 
Fiinţa fiinţării-prin-sine. 


LUDWIG FEUERBACH 
ESENTA CREȘTINISMULUI! 


— fragmente — 


Capitolul I 
ESENȚA OMULUI ÎN GENERE 


Religia isi are temeiul în deosebirea esenţială dintre om și animal — animalele 
nu au nici o religie. (...) 

În ce constă însă această deosebire esenţială dintre om și animal ? Răspunsul 
cel mai simplu, mai general şi totodată cel mai popular la această întrebare este: 
conștiința — dar o conştiinţă în sens strict; căci o conștiință în sensul unui senti- 
ment de sine, a unei puteri senzoriale de discriminare, a unei percepții, ba chiar 
a unei aprecieri a lucrurilor externe după anumite indicii concrete, sensibile, o 
asemenea conștiință nu poate fi negată animalelor. Constiinta în sensul cel mai 
strict al cuvântului există numai acolo unde, pentru o fiinţă, genul său, 
esentialitatea sa, îi este obiect. Animalul îşi este — ce-i drept — siesi obiect ca 
individ — de aceea, si are sentiment de sine — dar nu ca gen — de aceea, îi lipseşte 
acea conştiinţă, care-şi derivă numele de la ştiinţă. Unde există conştiinţă, acolo 
există şi capacitate de ştiinţă. Stiinta este conștiința genurilor. În viaţă avem de-a 
face cu indivizi, în ştiinţă cu genuri. Dar numai o ființă, pentru care propriul ei 
gen, esentialitatea ei, constituie un obiect, poate să aibă alte lucruri sau fiinţe, 
conform naturii lor esenţiale, ca obiect. 

Prin urmare, animalul are numai o viaţă simplă, omul — una dublă: la ani- 
mal, viaţa internă este una cu cea externă, omul are o viaţă internă şi externă. 
Viaţa internă a omului este viaţa în raport cu genul său, cu esenţa sa. Omul 
gândeşte, adică face conversaţie, vorbește cu sine însuși. Animalul nu poate 
împlini nici o funcţie generică fără un alt individ în afara sa; omul însă poate 
împlini funcţia generică a gândirii, a vorbirii — căci a gândi, a vorbi sunt adevărate 
funcții generice — fără altul. Omul îşi este sieşi concomitent Eu şi Tu; el poate să 

se substituie pe sine însuși în locul celuilalt, şi anume chiar pentru că obiectul îl 
constituie genul şi esenţa sa, nu numai individualitatea sa. 

Fiinţa omului, spre deosebire de animal, nu este numai temelia, dar şi obiectul 
religiei. Dar religia este conștiința infinitului; ea este deci si nici nu poate fi 
altceva decât conştiinţa omului despre fiinţa sa, si anume despre fiinţa sa nu 
finită, mărginită, ci infinită. O fiinţă într-adevăr limitată nu are nici cea mai mică 
presimtire, necum o conștiință despre o ființă nelimitată, căci limita fiinţei este $i 
limita conştiinţei. Constiinta omizii, a cărei viata şi fiinţă se reduc la o anumită 
specie de plante, nici nu se întinde în afara acestui domeniu limitat; ea distinge — 
ce-i drept — această plantă de alte plante, dar nu știe mai mult. O asemenea 
conştiinţă este mărginită, dar chiar din cauza mărginirii sale, infailibilă, sigură, 
noi nici n-o numim conștiință, ci instinct. Constiinta în sensul strict sau autentic 
si conștiința infinitului sunt de nedespărțit, conştiinţa limitată nu este o conştiinţă; 
conştiinţa este prin esenţa ei atotcuprinzatoare, infinită. Constiinta infinitului nu 
e nimic altceva decât conştiinţa despre infinitatea conștiinței. Sau: în conştiinţa 
infinitului celui conștient infinitatea propriei sale fiinţe îi este obiect. 

Dar în ce constă deci esenţa omului, de care el este conștient sau ce constituie 
genul, autenticul omenesc din om ? Rațiunea, voința, inima. Pentru desăvârşirea 
omului se cere putere de gândire, putere de voinţă, puterea inimii. Puterea gândirii 
este lumina cunoașterii, puterea voinţei — energia caracterului, puterea inimii — 
iubirea. Ratiune, iubire, putere de voinţă sunt lucruri desăvârşite, sunt cele mai 
înalte puteri, sunt esenţa absolută a omului ca om și scopul existenţei sale. Omul 
există pentru a cunoaşte, pentru a iubi, pentru a voi. Dar care este scopul raţiunii ? 
Este raţiunea. Al iubirii ? Iubirea. Al voinţei ? Libertatea voinţei. Noi cunoaştem 
pentru a cunoaște, iubim pentru a iubi, voim pentru a voi, adică pentru a fi liberi. 
Adevărata fiinţă este o fiinţă cugetătoare, iubitoare, voitoare. Adevărat, perfect, 
divin este numai ce există pentru sine însuși. Dar astfel sunt iubirea, raţiunea, 
voinţa. Trinitatea divină din om, deasupra omului ca individ, este unitatea dintre 
rațiune, iubire, voinţă. Ratiune (imaginaţie, fantezie, reprezentare, opinie), voinţă, 
iubire sau inimă nu sunt puteri de care dispune omul — căci el nu e nimic fără ele, 
el este ceea ce este numai prin ele — ele există ca elemente de la temelia fiinţei 
sale, fiinţă pe care el nici nu o are, nici nu o creează. Ele sunt puteri divine, 
absolute, care-l insufletesc, îl determină și-l domină. El nu le poate opune nici o 
rezistenţă. (...) 

Omul nu e nimic fără obiect. Oamenii mari, exemplari — asemenea oameni, 
care ne revelează esenţa omului — confirmă această propoziţie prin viaţa lor. Ei au 
avut numai o singură pasiune fundamentală dominantă: realizarea scopului care a 
constituit obiectul esenţial al activităţii lor. Dar obiectul, la care se raportează esențial, 
necesar un subiect, nu este nimic altceva decât esenţa proprie, dar obiectivă a 
acestui subiect. Dacă același obiect este comun mai multor indivizi identici ca 

gen, dar deosebiti ca specie, el este esenta lor proprie, obiectiva cel putin tot asa 
cum el este, pentru acești indivizi, un obiect deosebit, potrivit fiecăruia. (...) 

De aceea, omul devine conştient de sine însuși prin obiect: conștiința 
obiectului este conștiința de sine a omului. Din obiect cunoşti omul; în el îţi 
apare esenţa lui: obiectul este fiinţa sa manifestă, eul său autentic, obiectiv. Si 
acest lucru este valabil nu numai în ce priveşte obiectele spirituale, ci şi în ce 
priveşte pe cele sensibile. Şi obiectele cele mai depărtate de om, deoarece și 
întrucât îi sunt obiecte, constituie revelații ale fiinţei umane. Si Luna, si Soarele, 
şi stelele îi strigă omului cunoscutul ['v@61 oamvtov, cunoaste-te pe tine însuţi. Că 
el le vede pe acestea şi le vede astfel cum le vede, este o dovadă a propriei sale 
fiinţe. (...) 

Fiinţa absolută, Dumnezeul omului este propria sa ființă. Puterea obiectului 
asupra lui este, prin urmare, puterea propriei sale ființe. Astfel, puterea obiectului 
simtirii este puterea sentimentului, puterea obiectului raţiunii — puterea rațiunii 
însăși, puterea obiectului voinţei — puterea voinței. (...) 

Orice limitare a raţiunii sau, în genere, a esenței umane se întemeiază pe o 
iluzie, pe o eroare. De bună seamă individul uman însuşi poate şi trebuie — în 
aceasta constă deosebirea sa faţă de animal — să se simtă şi să se cunoască pe sine 
ca mărginit, dar el poate deveni conştient de limitele sale, de finitudinea sa numai 
întrucât obiectul său îl constituie perfectia, infinitatea genului, fie ca obiect al 
sentimentului, al conștiinței morale sau al conştiinţei intelectuale. Dacă individul 
transformă totuşi limitele sale în limite ale genului, acest lucru se sprijină pe iluzia 
de a se considera pe sine tot una cu genul — iluzie strâns legată cu iubirea de 
comoditate, cu inertia, cu vanitatea si cu egoismul lui. Anume o limită pe care o 
ştiu ca fiind numai a mea, mă umileste, mă rusineazd si mă nelinisteste. Pentru a 
mă libera deci de această rusinare, de această neliniște, fac din limitele individualitatii 
mele — limitele fiinţei umane. Ceea ce este de neconceput pentru mine este şi pentru 
alții de neconceput; de ce să-mi bat capul mai departe ? Doar nu este vina mea, nu 
în incapacitatea intelectului meu, ci în incapacitatea intelectului genului însuși se 
află cauza incapacității mele de a concepe. Dar este o amăgire ridicolă şi, în acelaşi 
timp, reprobabilă de a determina esenţa genului — ceea ce constituie natura omului, 
esența absolută a individului — drept ceva finit şi mărginit. Orice fiinţă isi este siesi 
suficientă. Nici o fiinţă nu poate să se nege pe sine, adică în esentialitatea sa; nici 
o ființă ce se raportează la sine nu este mărginită. Mai degrabă fiecare fiinţă este în 
sine şi pentru sine infinită, are în sine însăşi Dumnezeul ei, fiinţa sa supremă. Orice 
limitare a unei fiinţe există numai raportată la altd fiinţă în afara şi deasupra ei. 
Viaţa efemeridelor este excepţional de scurtă în comparaţie cu a altor animale ce 
trăiesc mai mult; şi totuşi, pentru ele, această viaţă scurtă este tot așa de lungă, cum 
este pentru altele o viaţă de ani. Frunza pe care trăiește omida este pentru ea o 
lume, un spaţiu infinit. 

Talentul, puterea, bogăţia, podoaba ei face dintr-o fiinţă ceea ce ea este. 
Cum ar fi posibil de-a percepe existenţa fiinţei ca nonexistenta, bogăţia ei ca 
lipsă, talentul ei ca neputinţă ? Dacă plantele ar avea ochi, gust şi putere de 
judecată, fiecare plantă ar socoti floarea sa cea mai frumoasă, căci înţelegerea, 
gustul ei n-ar depăși puterea ei germinativă. Ceea ce produce puterea ei 
germinativă, aceea ar fi şi ce ar recunoaşte și ar pretui cel mai mult. Ceea ce 
ființa afirmă, intelectul, gustul, judecata nu pot nega; altfel intelectul, puterea de 
judecată nu va mai fi intelectul, puterea de judecată a unei anumite fiinţe deter- 
minate, ci a unei alteia. Măsura fiinţei este si măsura intelectului. Dacă fiinţa 
este mărginită, și sentimentul si intelectul sunt mărginite. Dar, pentru o fiinţă 
mărginită, intelectul ei mărginit nu constituie nici o limită; dimpotrivă, ea este pe 
deplin fericită şi mulțumită de el, îl simte, îl laudă si îl pretuieste ca pe o putere 
minunată, divină, iar intelectul mărginit, la rându-i, iarăşi pretuieste fiinţa 
mărginită, al cărei intelect el este. Ambele se potrivesc exact una cu alta; cum 
s-ar putea ele desprinde una de alta ? Intelectul este câmpul de vedere al unei 
fiinţe. Cât de departe vezi, atât de departe se întinde fiinţa ta, si invers. Ochiul 
animalului nu-l ajută să vadă dincolo de trebuinta sa, iar fiinţa sa nu-i depășește 
trebuinta. Dar cât de departe se întinde ființa ta, atât de departe se întinde si 
sentimentul demnităţii tale, atât de mult esti tu Dumnezeu. Dezbinarea din 
conştiinţa umană dintre intelect si fiinţă, dintre puterea de gândire şi puterea de 
producţie este, pe de o parte, numai una individuală, fără însemnătate generală, 
pe de altă parte, numai una în aparenţă. Cine recunoaşte că poeziile sale slabe 
sunt slabe, nu este în fiinţa sa — deoarece nu este nici în cunoștința sa — aşa de 
mărginit ca acela care în intelectul său aprobă poeziile sale slabe. 

Gândind în consecinţă infinitul, omul gândeşte si confirma infinitatea 
facultății de a cugeta; simțind infinitul, omul simte şi confirma infinitatea facultății 
de a simţi. Obiectul raţiunii este rațiunea obiectivă siesi, obiectul sentimentului 
este sentimentul obiectiv siesi. (...) 

Prin urmare, tot ceea ce, în sensul speculatiei si religiei supraumane, are 
numai semnificaţia de derivat, de subiectiv sau uman, semnificaţia unui mijloc, 
a unui organ, are în sensul adevărului semnificaţia originarului, a divinului, a 
esenței, a obiectului însuși. Dacă, de exemplu, sentimentul este organul esențial 
al religiei, atunci esența lui Dumnezeu nu exprimă nimic altceva decât esența 
sentimentului. Sensul adevărat, însă ascuns al cuvântului: „Sentimentul este organul 
divinului“, sună aşa: sentimentul este zor ce e mai nobil, mai perfect, adică este 
divinul în om. Cum ai putea să percepi divinul prin sentiment dacă sentimentul 
n-ar fi el însuși de natură divină ? Divinul se cunoaşte numai prin divin, 
„Dumnezeu se cunoaște numai prin sine însuși“. Fiinţa divină, care este percepută 
de sentiment, nu este în realitate nimic altceva decât esența extaziată si fermecată 
de sine însăşi a sentimentului — sentimentul beat de bucurie şi fericit întru sine. 

Acest lucru se lamureste si prin faptul ca acolo unde sentimentul este transpus 
intr-un organ al infinitului, in esenta subiectiva a religiei, obiectul ultimei pierde 
valoarea sa obiectivă. Astfel, de când sentimentul a fost proclamat ca lucrul 
principal al religiei, conținutul așa de sfânt de totdeauna al creştinismului a devenit 
indiferent. Chiar acordându-se valoare obiectului pe această poziţie de 
preponderență a sentimentului, totuşi si aceasta este obiect numai de dragul 
sentimentului, care s-ar putea să fie implicat în religie numai din motive 
întâmplătoare; dacă un alt obiect ar trezi aceleaşi sentimente, el ar fi tot așa de 
binevenit. Obiectul sentimentului devine însă tocmai de aceea indiferent, deoarece 
sentimentul, o dată exprimat ca esenţa subiectivă a religiei, devine de fapt si 
esența obiectivă a acesteia, chiar daca acest lucru nu se enunță ca atare, cel 
putin nu direct. Spun direct, căci indirect, firește, el este mărturisit, sentimentul 
ca atare fiind declarat religios, suprimându-se deci deosebirea dintre sentimentele 
specific religioase şi cele ireligioase sau cel putin cele fără conținut religios — o 
consecinţă necesară din punctul de vedere al sentimentului /uat ca valoare 
exclusiva de organ divin. Căci pentru ce altă cauză decât din cauza esenței sale, 
a naturii sale facem din sentiment organul fiinţei infinite, fiinţei divine ? Dar 
oare natura sentimentului, în genere, nu constituie şi natura oricărui sentiment 
special, fie obiectul lui, oricare ar fi ? Ce imprimă deci acestui sentiment caracterul 
său religios ? Un anumit obiect determinat ? Nicidecum, căci acest obiect este el 
însuşi numai unul religios, dacă el nu este un obiect al intelectului rece sau al 
memoriei, ci al sentimentului, la care participă fiecare sentiment fără deosebire 
de obiectul său. Proclamăm deci sentimentul ca sacru, pur şi simplu, pentru că 
este sentiment; cauza religiozitatii sale este natura sentimentului; ea rezidă în el 
însuși. Dar oare nu se proclamă prin aceasta sentimentul drept absolutul, drept 
divinul însuși ? Dacă sentimentul este prin sine însuși bun, religios, adică sacru, 
divin, nu cuprinde el oare în sine însuși pe Dumnezeul său ? 

Dacă totuşi vrei să stabilesti un obiect al simtirii, dar expunând în acelaşi 
timp veridic sentimentul tău, fără de a atribui obiectului prin propria ta reflexiune 
ceva străin de el, iti rămâne oare altceva de făcut decât să faci distincţie între 
sentimentele tale individuale şi esenţa generală — natura sentimentului, decât să 
separi esenţa sentimentului de influenţele impure, tulburătoare, de care este legat 
sentimentul în tine, ca individ condiţionat ? Prin urmare, singurul lucru ce-l poţi 
obiectiva, ce-l poţi exprima ca infinit, ce-l poţi determina ca esenţa infinitului 
este numai natura sentimentului. Tu nu dispui în acest caz de nici o altă determinare 
pentru Dumnezeu decât de aceasta: Dumnezeu este sentimentul pur, nelimitat, 
liber. Oricare alt Dumnezeu, pe care l-ai presupune aici, este un Dumnezeu impus 
din afară sentimentului tău. Sentimentul este ateu în sensul credinţei ortodoxe în 
care religia se leagă de un obiect exterior; el contestă existenţa unui Dumnezeu 
obiectiv — el îşi este sie însuşi Dumnezeu. Simpla negare a sentimentului este, 

din punctul de vedere al sentimentului, negarea lui Dumnezeu. Tu esti numai 
prea las sau prea mărginit ca să mărturisești prin cuvinte ceea ce sentimentul tau 
afirmă în tăcere. Constrans de consideraţii externe, incapabil de a pricepe puterea 
sufletească a sentimentului, te lași cuprins de spaimă în fata ateismului religios 
al inimii tale, iti distrugi în această spaimă unitatea sentimentului tau cu el însuși, 
imaginandu-ti o fiinţă obiectivă, deosebită de sentiment, întorcându-te astfel 
necesar din nou la vechile întrebări şi îndoieli: dacă există sau nu un Dumnezeu ? 
— întrebări şi îndoieli, care totuși dispar, mai mult, sunt imposibile atunci când 
sentimentul este determinat ca esenţa religiei. Sentimentul este puterea ta cea 
mai intimă și totuși, în același timp, una deosebită și independentă de tine, el 
există în tine, peste tine: el constituie fiinţa ta cea mai proprie care însă pune 
stăpânire pe tine precum o altă ființă, pe scurt, el este Dumnezeul tău — cum vrei 
dar să deosebesti în tine fata de această fiinţă încă o altă fiinţă obiectivă ? Cum să 
te ridici în afara şi peste sentimentul tău ? 

Dar sentimentul a fost relevat aici doar ca un exemplu. Lucrul stă la fel cu 
oricare altă putere, capacitate, potenta, realitate, activitate — numele este indiferent 
— pe care o determinăm ca fiind organul esențial al unui obiect. Ceea ce subiectiv 
sau din punct de vedere uman are semnificaţia esenței, același lucru are chiar de 
aceea şi obiectiv sau privit din perspectiva obiectului semnificaţia esenței. Oricum, 
omul nu poate să depăşească adevărata sa ființă. Desigur, el îşi poate reprezenta 
cu ajutorul fanteziei indivizi de alt gen, pretins superior, dar niciodată el nu 
poate face abstracţie de genul său, de esenţa sa; determinările de esenţă, pe care 
el le atribuie acestor alti indivizi, sunt totdeauna determinări scoase din propria 
sa esenţă — determinări în care el nu se reprezintă si nu se obiectivează decât pe 
sine însuşi. Desigur, există încă în afara omului fiinţe cugetătoare pe corpurile 
cerești; dar, admițând existenţa unor asemenea fiinţe, noi nu schimbăm cu nimic 
unghiul nostru de vedere — îl imbogatim numai cantitativ, nu calitativ; căci, 
precum acolo stăpânesc aceleași legi ale mișcării, tot așa sunt valabile acolo 
aceleași legi ale sensibilităţii și gândirii, ca şi aici. De fapt, noi nici nu insufletim 
stelele, pentru că acolo ar exista altfel de fiinţe decât noi, ci numai pentru că 
acolo sunt mai multe fiinţe de același fel sau asemănătoare nouă. 


Capitolul II 
ESENȚA RELIGIEI IN GENERE 


Ceea ce s-a afirmat până acum în genere despre raportul omului fata de 
obiect, chiar în ceea ce priveşte obiectele sensibile, este îndeosebi valabil despre 
raportul lui faţă de obiectul religios. În raport cu obiectele sensibile, conştiinţa 
obiectului se deosebeşte, în adevăr, de conştiinţa de sine; dar la obiectul religios 

constiinta coincide nemijlocit cu constiinta de sine. Obiectul sensibil exista in 
afara omului, cel religios în el — de aceea, este un obiect ce-l părăsește tot asa de 
putin ca si propria conștiință de sine, conștiința sa morală — un obiect intim, 
chiar cel mai intim, cel mai apropiat. „Dumnezeu, spune de exemplu Augustin, 
ne este mai aproape, mai înrudit și de aceea mai ușor de cunoscut decât lucrurile 
sensibile, materiale“. Obiectul sensibil este în sine unul indiferent, independent 
de mentalitate, de puterea de judecată; obiectul religiei este însă un obiect ales: 
cea mai eminenta, cea dintâi, cea mai înaltă fiinţă, el presupune esenţial o judecată 
critică, distincția dintre divin $i nedivin, dintre ceea ce este demn de adorare si 
ceea ce nu este demn de adorare. În acest caz este valabilă fără nici o rezervă 
propoziţia: obiectul omului nu este nimic altceva decât însăși ființa sa obiectivă. 
Cum gândeşte omul, cum simte el, aşa este Dumnezeul său; cât valorează omul, 
tot atât şi nu mai mult, valorează Dumnezeul său. Constiinta de Dumnezeu este 
conștiința de sine a omului, cunoaşterea lui Dumnezeu este cunoașterea de sine 
a omului. Din Dumnezeul său îl cunosti pe om și invers, din om pe Dumnezeul 
său; ambele aspecte formează unul. Ceea ce pentru om este Dumnezeu, este 
spiritul său, sufletul său şi ceea ce este spiritul omului, sufletul său, inima sa, 
aceea este Dumnezeul său: Dumnezeu este lăuntricul revelat, eul exprimat al 
omului, iar religia, dezvăluirea solemnă a comorilor ascunse ale omului, 
mărturisirea celor mai intime gânduri ale sale, profesiunea publică a secretelor 
sale de iubire. 

Caracterizând însă religia, conștiința de Dumnezeu drept conștiința de sine 
a omului, lucrul nu trebuie înţeles ca si când omul religios ar fi de-a dreptul 
conştient în sinea lui că această conştiinţă a sa de Dumnezeu este conştiinţa de 
sine a fiinţei sale, deoarece chiar lipsa acestei conștiințe fundamentează esenţa 
specifică a religiei. Pentru a înlătura această neînțelegere, e însă mai bine să 
spunem: religia este cea dintâi şi anume conștiința indirectă de sine a omului. 
Religia precede deci peste tot filosofia, la fel în istoria omenirii, ca și în istoria 
fiecărui individ. Omul îşi transpune fiinţa mai întâi în afara sa, înainte de a o 
găsi în sine. Propria sa fiinţă îi este obiect mai întâi sub forma altei fiinţe. Religia 
este copilăria omenirii; dar copilul vede fiinţa sa, pe om, în afara sa — drept copil 
omul se consideră pe sine un alt om. Progresul istoric în religii constă din această 
cauză în faptul că ceea ce pentru religia de dinainte valora drept ceva obiectiv, 
acum este ceva subiectiv, adică ceea ce a fost intuit şi adorat ca Dumnezeu acum 
este cunoscut drept ceva uman. Religia dinainte îi este idolatrie celei de mai 
târziu: omul şi-a adorat propria sa ființă, omul s-a obiectivat pe sine, dar n-a 
cunoscut obiectul drept ființa sa; religia de mai târziu face acest pas; de aceea, 
fiecare progres în religie este o mai adâncă cunoaștere de sine. 

Dar orice religie determinată, care-şi cataloghează surorile ei mai bătrâne ca 
idolatre, se exceptează pe sine însăși — şi anume în chip necesar, altfel ea ar 

inceta sa mai fie religie — de la soarta, de la esenta generala a religiei; ea arunca 
vina religiei in genere — atunci cand e vorba de vina — numai asupra celorlalte 
religii. Deoarece are un alt obiect si dispune de un alt conţinut, deoarece e depășit 
conţinutul religiilor de dinainte, ea se crede situată deasupra legilor necesare şi 
eterne, pe care se întemeiază esenţa religiei, crede că obiectul si conţinutul ei 
sunt de natură supraumană. În schimb, pătrunde în esenţa religiei, ei însăși 
ascunsă, gânditorul, pentru care religia constituie un obiect, ceea ce religia nu 
poate fi pentru sine însăși. Iar sarcina noastră constă chiar în a dovedi că opoziţia 
dintre divin şi uman este una iluzorie, adică ea nu este nimic altceva decât opoziţia 
dintre fiinţa umană și individul uman, ca, în consecinţă, și obiectul si conţinutul 
religiei creștine este unul cu totul uman. 

Religia, cel putin cea creştină, este atitudinea omului față de sine însuși sau 
mai exact față de ființa sa, dar atitudinea fata de fiinţa sa ca faţă de o altă fiinţă. 
Ființa divină nu este nimic altceva decât ființa umană sau mai bine spus ființa 
omului despărțită de îngrădirile omului individual, adică real, corporal, 
obiectivată, adică intuitd si venerată ca o altă ființă proprie deosebită de el; 
toate determindrile fiinţei divine sunt de aceea determinări ale fiinţei umane. 

În ceea ce privește predicatele, adică însușirile sau determinările lui 
Dumnezeu, acest lucru se şi admite fără obiectie, dar nicidecum în ce priveşte 
subiectul, adică esenţa acestor predicate. Negarea subiectului trece drept 
ireligiozitate, drept ateism, nu însă negarea predicatelor. 

Dar ceea ce este lipsit de determinare, nici nu produce vreun efect asupra 
mea și ce nu produce efect asupra mea nici nu există pentru mine. A suprima 
determinările este acelaşi lucru cu a suprima fiinţa însăși. O fiinţă fără 
determinări este o ființă lipsită de obiectivitate, iar o fiinţă căreia îi lipseşte 
obiectivitatea este nulă ca fiinţă. De aceea, acolo unde omul desparte toate 
determinările lui Dumnezeu de el, Dumnezeu rămâne pentru om o fiinţă 
negativă, adică un nimic. Pentru omul în adevăr religios, Dumnezeu nu este o 
fiinţă fără determinări, fiindcă, pentru el, Dumnezeu este o fiinţă anumită, reală. 
Lipsa de determinări si neputinta de a cunoaște pe Dumnezeu, ceea ce revine 
la același lucru, este, în consecinţă, numai un rod al timpului modern, un produs 
al necredintei moderne. 

Precum raţiunea este si poate fi determinată ca finită numai atunci când 
plăcerea sensibilă sau sentimentul religios sau contemplarea estetică sau atitudinea 
morală au valoare de absolut, de adevărat, la fel numai atunci neputinta de a-l 
cunoaşte şi a-l determina pe Dumnezeu poate fi proclamată şi stabilită ca o dogmă, 
când acest obiect nu mai prezintă nici un interes pentru cunoaştere, când realitatea 
singură îl preocupă pe om, când realul singur are pentru el semnificaţie de obiect 
esenţial, absolut, divin, dar când totuși concomitent mai există încă, în contradicție 
cu această orientare pur laică, un rest din vechea religiozitate. 

Omul scuză, prin neputinta cunoașterii lui Dumnezeu, fata de conştiinţa 
religioasă, ce i-a mai rămas, faptul că l-a uitat pe Dumnezeu, că s-a risipit pe sine 
în cele lumești; el neagă pe Dumnezeu practic prin faptă — toate simţurile și 
gândirea sa sunt închinate lumii — dar el nu-l neagă teoretic, el nu-i contestă 
existenţa; el menţine pe Dumnezeu. Numai că această existență nu-l atinge şi 
nu-l stinghereşte — ea este numai o existenţă negativă, o existenţă fără existență, 
o existenţă contrazicându-se pe sine — o fiinţă care prin efectele sale nu se poate 
deosebi de neființă. Negarea unor anumite predicate pozitive ale ființei divine 
nu este nimic altceva decât o negare a religiei care mai păstrează încă pentru 
sine o aparență de religie, astfel încât ea nu e cunoscută ca negare — nimic 
altceva decât un ateism subtil, siret. Pretinsa teamă religioasă de a-l mărgini pe 
Dumnezeu prin anumite predicate este numai dorinţa nereligioasă de a nu mai 
vrea să știi nimic despre Dumnezeu, de a nu te mai gândi la Dumnezeu. Cine se 
teme de a fi finit se teme de a exista. Orice existenţă reală, adică orice existență 
care este în adevăr existentă, este o existență calitativă, determinată. Cine crede 
serios, real, în adevăr, în existenţa lui Dumnezeu acela nu se scandalizează de 
însușirile lui Dumnezeu, chiar de cele puternic materiale. Cine nu vrea să jignească 
prin existenţa sa, cine nu vrea să fie viguros, acela să renunţe la existenţă. Un 
Dumnezeu care se simte ofensat prin determinare, nu are curajul, nici forța de a 
exista. Calitatea este focul, oxigenul, sarea existenţei. O existenţă în genere, o 
existenţă fără calitate este o existenţă insipidd, fadd. În Dumnezeu însă nu există 
mai mult decât este în religie. Numai acolo unde omul a pierdut gustul religiei, 
unde deci religia însăşi devine fadă, numai acolo, prin urmare, devine si existenţa 
lui Dumnezeu o existenţă fadă. 

Există de altfel încă o altă modalitate mai indulgentă decât cea directă, amintită 
mai sus, de a nega predicatele divine. Se admite anume că predicatele fiinţei di- 
vine sunt determinări finite, mai ales omenești dar se respinge respingerea lor; li se 
ia chiar apărarea, pe baza faptului că omul nu s-ar putea lipsi de a-și crea anumite 
reprezentări despre Dumnezeu si, dat fiind că este om, nici n-ar putea să aibă alte 
reprezentări despre Dumnezeu decât reprezentări umane. Raportate la Dumnezeu 
— se spune, fireşte — şi aceste determinări sunt fără semnificaţie, dar, pentru mine, 
el nu poate, deoarece şi întrucât, el trebuie să existe pentru mine, să apară altfel de 
cum îmi apare, anume ca o fiinţă umană sau oricum asemănătoare omului. Numai 
că această deosebire între ceea ce este Dumnezeu în sine, si ceea ce el este pentru 
mine, distruge pacea din sânul religiei și, în afară de aceasta, este în sine însăși o 
distincţie fără temei și inconsistentă. Într-adevăr, eu nu pot în nici un caz ști dacă 
Dumnezeu este în sine si pentru sine un altceva decât el este pentru mine; în felul 
cum există pentru mine, în acelaşi fel el este totul pentru mine. Chiar în aceste 
determinări, între care el îmi apare, rezidă pentru mine existenţa sa în sine însuși, 
însăși ființa sa; el există pentru mine în așa fel cum el poate numai exista totdeauna 

pentru mine. Omul religios este perfect multumit cu ceea ce Dumnezeu reprezinta 
pentru el — despre un alt raport posibil el nu știe nimic, căci Dumnezeu este pentru 
el ceea ce el poate fi în genere pentru om. În acea distincţie, omul trece dincolo de 
sine însuşi, adică de fiinţa, de măsura sa absolută, dar această trecere este numai o 
iluzie. De fapt, eu nu pot deosebi între obiectul cum este el în sine si cum este 
pentru mine decât numai atunci când un obiect îmi poate apărea în adevăr altfel 
decât apare; dar nu atunci când el îmi apare asa cum îmi apare conform măsurii 
mele absolute, adică după cum trebuie să-mi apară. 

Când, prin urmare, a pus o dată stăpânire pe om acea conştiinţă că predicatele 
religioase sunt numai antropomorfisme, adică reprezentări omenești, atunci 
îndoiala şi necredinta au şi pus stăpânire pe credinţă. Si este numai o inconsecventa 
a lasitatii sufleteşti si a slăbiciunii intelectuale dacă de la această conştiinţă nu se 
trece mai departe la negarea în toată forma a predicatelor şi de la această negare 
la negarea fiinţei de la baza lor. Îndoindu-te de adevărul obiectiv al predicatelor, 
tu trebuie să impui îndoielii $i adevărul obiectiv al subiectului acestor predicate. 
Dacă predicatele tale sunt antropomorfisme, atunci şi subiectul lor este un 
antropomorfism. lubirea, bunătatea, personalitatea fiind determinări omenești, 
si fiinţa pe care tu o presupui la baza lor, și existența lui Dumnezeu, și credinţa 
că în genere există un Dumnezeu nu sunt decât un antropomorfism — o supozitie 
pur umană. De unde ştii tu oare că, în genere, credința în Dumnezeu nu este 
numai o limită a felului uman de reprezentare ? Fiintele superioare — si tu accepti 
asemenea fiinţe — sunt poate asa de fericite în sine însăşi, asa de unitare în sine, 
încât nu mai există dezacord şi tensiune între ele şi o fiinţă superioară lor. 

A avea cunoștință de Dumnezeu şi a nu fi tu însuţi Dumnezeu, a cunoaște 
fericirea si a nu te bucura tu însuţi de ea este o discordie internă, o nenorocire? . 
Fiinţele superioare nu ştiu nimic despre această nenorocire; ele nu au nici o 
reprezentare despre ceea ce ele nu sunt. 

Crezi în iubire ca într-o însușire divină, deoarece tu însuţi iubeşti, crezi ca 
Dumnezeu este o ființă inteleapta, bună, deoarece nu cunosti nimic mai bun în tine 
decât bunătatea şi inteligenţa si tu crezi că Dumnezeu există, că el este deci subiect 
sau fiinţă — ceea ce există este ființă, fie ea determinată si caracterizată ca substanţă, 
persoană sau altfel, deoarece tu însuţi existi, tu însuţi esti fiinţă. Tu nu cunoşti nici un 
alt bun uman mai înalt decât a iubi, a fi bun şi înţelept şi la fel nu cunoşti o fericire 
mai înaltă decât a exista în genere, a fi o fiinţă; căci conştiinţa a tot ce este bine, a 


2 În lumea de dincolo se înlătură, prin urmare, şi această contradicţie dintre Dumnezeu și 
om. În lumea de dincolo omul nu mai este om — cel mult doar în imaginaţie —, el nu mai 
dispune de o voinţă proprie, deosebită de cea divină, prin urmare, nici de o fiinţă proprie. 
Căci ce este o ființă fără voinţă ? El este una cu Dumnezeu; în lumea de dincolo dispare deci 
contradictia si deosebirea dintre Dumnezeu si om. Dar acolo unde este numai Dumnezeu, nu 
mai este nici un Dumnezeu. Unde nu este contrariul maiestatii, nu există nici maiestate. 

întregii fericiri se impleteste în tine cu constiinta de-a fi o fiinţă, cu constiinta existenţei. 
Dumnezeu este pentru tine existent, ființă, din aceeaşi cauză din care el este pentru 
tine ființă inteleapta, fericită, binevoitoare. Deosebirea dintre atributele divine şi fiinţa 
divină constă numai în faptul că fiinţa, existenţa, nu-ți apar ca un antropomorfism, 
deoarece în acest fel al tău de-a fi ființă se cuprinde necesitatea ca Dumnezeu să fie 
pentru tine existent, ființă; dimpotrivă, atributele apar ca antropomorfisme, deoarece 
necesitatea implicată în ele, necesitatea ca Dumnezeu să fie înţelept, bun, drept etc. 
nu este una nemijlocită, identică cu existența omului, ci o necesitate mijlocită prin 
conștiința omului, prin activitatea sa de gândire. Subiect, fiinţă sunt eu, eu exist, 
chiar dacă sunt înţelept sau nebun, bun sau rău. A exista este pentru om ceea ce e 
prim, esentialul în reprezentarea sa, presupozitia predicatelor. De predicate se 
dispensează omul, dar existenţa lui Dumnezeu este, pentru el, un adevăr indiscutabil, 
de nezdruncinat, absolut sigur, obiectiv. Dar cu toate acestea, deosebirea este numai 
una aparentă. Necesitatea subiectului rezidă numai în necesitatea predicatului. Esti 
fiinţă numai ca fiinţă umană; certitudinea și realitatea existenţei tale constă numai în 
certitudinea si realitatea atributelor tale umane. Ce este subiectul se găsește numai in 
predicat; predicatul este adevărul subiectului; subiectul este numai predicatul 
personificat, existent. Deosebirea dintre subiect si predicat este numai aceea dintre 
existență şi esență. Negarea predicatelor este, prin urmare, negarea subiectului. Ce 
mai rămâne din fiinţa umană despuind-o de atributele umane ? Chiar în limbajul 
comun, de toate zilele, se întrebuinţează atributele divine: providenta, înţelepciunea, 
atotputernicia, în locul fiinţei divine. 

Certitudinea existenţei lui Dumnezeu despre care s-a spus că este pentru om un 
lucru sigur, ba chiar mai sigur decât propria existenţă, depinde, prin urmare, numai 
de certitudinea calității lui Dumnezeu — ea nu este o certitudine nemijlocită. Pentru 
creştin este o certitudine numai existența Dumnezeului creştin, pentru păgân — numai 
existența Dumnezeului păgân. Păgânul nu se îndoia de existenţa lui Jupiter, deoarece 
nu se simţea şocat de fiinţa lui Jupiter, deoarece el nu putea să-l reprezinte pe 
Dumnezeu cu vreo altă calitate, deoarece această calitate constituia pentru el o 
certitudine, era un adevăr divin. Singur adevărul predicatului este chezdsia existenței. 

Ceea ce omul își reprezintă ca adevăr şi-l reprezintă nemijlocit ca real, pentru 
Că, în mod originar, pentru el este adevărat numai ce este real — adevărat în opoziţie 
cu ceea ce este numai reprezentat, visat, imaginat. Conceptul de ființă, de existență, 
este conceptul primordial, originar al adevărului. Sau: la origine omul 
condiţionează adevărul de existenţă şi numai după aceea existenţa de adevăr. 
Dumnezeu, aşadar, este ființa omului, privit ca supremul adevăr; Dumnezeu însă 
sau, ceea ce este același lucru, religia, este conceput atât de diferit, pe cât de diferită 
este determinatia cu care omul își concepe fiinţa sa, considerată ca fiinţă supremă. 
Prin urmare, această determinatie, sub forma, căreia omul gândeşte pe Dumnezeu, 
constituie, pentru el, adevărul şi chiar de aceea, totodată, suprema existență sau, 
mai curând, pe scurt, existența; căci numai existenţa supremă este de fapt abia 

existenţă, meritând acest nume. De aceea, Dumnezeu este fiinţă reală, existentă, 
din același motiv din care el este această fiinţă determinată, căci calitatea sau 
determinatia lui Dumnezeu nu este nimic altceva decât calitatea esențială a omului 
însuși, omul determinat este însă numai ceea ce el este, el îşi are numai în 
determinarea sa existența, realitatea sa. Grecului nu-i pot fi suprimate însuşirile 
greceşti fără de a-i suprima existenţa. În orice caz, certitudinea despre existenţa lui 
Dumnezeu este, în consecinţă, pentru o anumită religie, deci relativ, una nemijlocită; 
căci la fel de spontan, la fel de necesar precum grecul era grec, tot asa de necesar 
erau zeii săi fiinţe grecești, deci fiinţe existând tot aşa de necesar în realitate. Religia 
este concepţia identică cu fiinţa omului despre esenţa lumii şi a omului. Omul însă 
nu se situează deasupra concepţiei sale esenţiale, dimpotrivă, aceasta se situează 
deasupra lui; ea îl insufleteste, îl determină, îl stăpâneşte. Astfel cade de la sine 
necesitatea unei dovezi, a unei mijlociri a ființei sau calității cu existenţa si, în 
consecinţă, posibilitatea unei îndoieli. Numai ceea ce eu separ de ființa mea este 
pentru mine ceva îndoielnic. Cum aș putea deci să mă îndoiesc de acel Dumnezeu 
care este fiinţa mea ? A mă îndoi de Dumnezeul meu înseamnă a mă îndoi de mine 
însumi. Numai acolo unde Dumnezeu este gândit abstract, predicatele sale fiind 
mijlocite prin abstracţie filosofică, se naște deosebirea sau separatia dintre subiect 
si predicat, dintre existenţă si fiinţă — se naşte aparenţa că existenţa sau subiectul 
este un altceva decât predicatul, ceva nemijlocit, neîndoielnic spre deosebire de 
predicatul îndoielnic. Dar aceasta este numai o aparenţă. Un Dumnezeu care posedă 
predicate abstracte dispune şi de-o existență abstractă. Existenţa, faptul de-a fi, 
este atât de felurită, pe cât de felurită este calitatea. (...) 

Bunătate, dreptate, înţelepciune nu sunt himere prin faptul că existenţa lui 
Dumnezeu este o himeră, nici adevăruri prin faptul că această existenţă este un 
adevăr. Noţiunea de Dumnezeu depinde de noţiunea de dreptate, de bunătate, de 
înţelepciune — un Dumnezeu care nu este binevoitor, nu este drept, nu este înţelept, 
nu este un Dumnezeu — dar nu invers. O calitate nu este prin aceea divină, că-l 
cuprinde pe Dumnezeu, ci Dumnezeu o conţine, deoarece ea este în sine și pentru 
sine însăşi divină, deoarece Dumnezeu fără de ea este o fiinţă imperfectd. Dreptatea, 
înţelepciunea, în genere orice determinare care compune divinitatea lui Dumnezeu, 
se determină și se cunoaște prin sine însăși, Dumnezeu însă — prin determinare, 
prin calitate; numai gândind pe Dumnezeu și dreptatea ca același lucru, gândind 
pe Dumnezeu nemijlocit ca realitatea ideii de dreptate sau a oricărei alte calități, îl 
determin pe Dumnezeu prin sine însuşi. Dacă însă Dumnezeu ca subiect este 
determinatul, calitatea, predicatul însă determinantul, atunci rangul de fiinţă 
primordială, rangul de divinitate se cuvine în adevăr predicatului, nu subiectului. 

Abia când sunt reunite într-o fiinţă mai multe însușiri şi anume contradictorii, 
iar această fiinţă este concepută ca una personală, deci numai atunci când se 
pune accentul îndeosebi asupra personalităţii, abia atunci se dă uitării originea 
religiei, se dă uitării faptul că ceea ce în reprezentarea reflexivă este un predicat 

distinctibil sau separabil de subiect, la origine a constituit adevăratul subiect. 
Astfel, romanii și grecii zeificau cele accidentale: substanţe, virtuţi, stări de sen- 
timent, afecte, considerându-le făpturi independente. Omul, îndeosebi omul 
religios, îşi este siesi măsura tuturor lucrurilor, a întregii realităţi. Orice inspira 
omului respect, orice exercită o impresie deosebită asupra simtirii sale — fie aceasta 
şi numai un ecou sau un sunet bizar, inexplicabil — el îi atribuie existenţă de sine 
stătătoare, sub forma unei fiinţe deosebite, divine. Religia cuprinde toate obiectele 
din lume; toate, câte numai există, au constituit obiectul adorării religioase; în 
esența si conștiința religiei nu se cuprinde nimic altceva decât ceea ce se găseşte 
în genere în fiinţa şi-n conștiința omului despre sine si despre lume. Religia nu 
are nici un conținut propriu, deosebit. Chiar si afectele de teamă şi de groază isi 
aveau templele lor in Roma. Si creştinii transformau manifestări ale simtirii în 
fiinţe, sentimentele lor în calităţi ale lucrurilor, afectele de care erau posedati în 
puteri stăpânind lumea, pe scurt, însuşirile propriei lor fiinţe, fie ea cunoscută 
sau necunoscută, în ființe existente pentru ele înseși. (...) 

O dată ce însă este stabilit că ceea ce este subiectul sau fiinţa se cuprinde 
numai în determinările acestuia (adică predicatul este adevăratul subiect), prin 
aceasta se dovedeşte şi ca predicatele divine, fiind determinări ale fiinţei umane, si 
subiectul lor este de esență umană. Predicatele divine sunt însă, pe de o parte, 
generale, pe de altă parte, personale. Cele generale sunt cele metafizice, dar acestea 
servesc religiei numai ca puncte extreme de plecare sau ca bază; ele nu sunt 
determinările caracteristice ale religiei. Singure predicatele personale fundează 
esenţa religiei. În ele ființa divină este obiectul religiei. Asemenea predicate sunt, 
de exemplu, că Dumnezeu este persoană, că el este legiuitorul moral, tatăl oamenilor, 
cel sfânt, cel drept, cel bun, cel milostiv. Imediat ne lămurim însă din aceste sau 
alte determinări, sau se clarifică pe parcurs că ele sunt anume ca determinări 
personale, determinări pur umane şi că, în consecinţă, în religie, omul, raportându-se 
la Dumnezeu, se raportează la propria sa ființă. În adevăr, pentru religie aceste 
predicate nu sunt reprezentări, nici imagini pe care omul si le face despre Dumnezeu; 
ele nu sunt deosebite de ceea ce Dumnezeu este în sine însuși, ci adevăruri, lucruri, 
realități. Religia nu știe de antropomorfisme: antropomorfismele, pentru ea, nu 
sunt antropomorfisme. Esenţa religiei constă chiar în faptul că aceste determinări 
exprimă, pentru ea, fiinţa lui Dumnezeu. Numai intelectul care face reflecții despre 
religie, negându-le față de sine însuşi, în timp ce le apără, declară aceste determinări 
ca imagini. Dar, pentru religie, Dumnezeu este tatăl adevărat, adevărată iubire şi 
îndurare, căci el este, pentru ea, o fiinţa reală, vie, personală, adevăratele sale 
determinări fiind, prin urmare, și ele determinări vii, personale. Mai mult, respectivele 
determinări sunt chiar cele care îi repugnă mai mult intelectului, pe care el le neagă 
în reflectiile sale despre religie. Religia este, din punct de vedere subiectiv, afect; 
necesar, deci si obiectiv, afectul este de esenţă divină. Chiar mânia nu este pentru 


256 LUDWIG FEUERBACH 


ea un afect nedemn de Dumnezeu, întrucât, bineînţeles, acestei mânii nu-i sta la 
bază nimic rău. 

Astfel, omul neagă în religie raţiunea sa; el nu ştie nimic prin sine despre 
Dumnezeu, gândurile sale sunt numai lumești, pământeşti, el nu poate crede 
decât ceea ce Dumnezeu i-a revelat. Dar, în schimb, gândurile lui Dumnezeu 
sunt gânduri umane, pământești, el are în cap planuri ca și omul; el se acomodează 
după împrejurări şi după puterea de înţelegere a oamenilor, precum un învăţător 
se orientează după puterea de pricepere a elevilor săi; el calculează exact efectul 
darurilor si revelatiilor sale; el supraveghează pe om in toate acţiunile si 
frământările lui; el ştie totul — şi lucrurile cele mai pământeşti, cele mai ordinare, 
cele mai rele. Pe scurt, omul neagă fata de Dumnezeu ştiinţa sa, gândirea sa, 
pentru a transpune în Dumnezeu gândirea sa, știința sa. Omul renunţă la persoana 
sa, dar, în schimb, pentru el, Dumnezeu, fiinţa atotputernică, nemărginită, este o 
fiinţă personală; el neagă onoarea umană, eul uman; dar, în schimb, Dumnezeu 
este, pentru el, o ființă egocentrică, egoistă, care se caută peste tot numai pe 
sine, numai onoarea sa, folosul său, Dumnezeu este tocmai autosatisfactia 
egoismului propriu, nefavorabil fata de oricare altul; Dumnezeu este egoismul 
care se savurează pe sine însuși. Mai departe, religia neagă binele ca o calitate a 
ființei umane; omul e rău, corupt, incapabil de bine; în schimb, însă, Dumnezeu 
e bun, Dumnezeu e fiinţa cea bună. Se formulează cerința esenţială ca binele — 
Dumnezeu să fie obiect pentru om; dar oare, prin aceasta, nu se proclamă binele 
ca o determinare esenţială a omului ? Dacă eu sunt rău, corupt în chip absolut, 
adică de la natură, prin esenţa mea, cum poate sacrul, binele să-mi fie obiect, 
indiferent dacă acest obiect mi-e dat dinafară sau dinăuntru ? Dacă inima mea 
este rea, dacă intelectul meu este corupt, cum pot eu să percep și să simt ceea ce 
este sacru ca sacru, ceea ce este bun ca bun ? Cum pot percepe un tablou frumos 
ca frumos, dacă sufletu-mi este necorespunzător esteticeste ? Chiar dacă nu sunt 
eu însumi pictor si nu dispun de forţa de-a produce din mine însumi frumosul, 
dispun totuși de sentiment estetic, de înţelegere estetică, deoarece percep frumosul 
din afara mea. Sau binele nu există de loc pentru om, sau, dacă există pentru el, 
atunci în aceasta se revelează pentru om sfintenia şi bunătatea fiinţei umane. 
Ceea ce repugnă întru totul naturii mele, de ceea ce nu sunt legat prin nici o 
legătură de comunitate, aceea nici nu poate fi gândit şi simţit de mine. Sacrul 
constituie, pentru mine, obiect numai întrucât este contrariul personalităţii mele, 
dar totodată fiind în unitate cu fiinţa mea. Sacrul este mustrarea vinovatiei mele; 
mă cunosc în el ca păcătos; dar, totodată, prin el, mă invinovatesc și cunosc ceea 
ce nu sunt, dar trebuie să fiu, și tocmai din această pricină pot fi în sine, conform 
menirii mele; căci o datorie fără putinţa de-a o îndeplini este o himeră ridicolă 
care nu mă mișcă sufleteşte. Dar tocmai cunoscând binele ca menirea mea, ca 
legea mea, îl recunosc, conștient sau inconștient, pe acesta, ca propria mea ființă. 

O altă fiinţă, deosebită de mine, conform naturii ei, nu mă interesează. Păcatul îl 
pot simţi ca păcat numai dacă îl simt ca pe o contradicție a mea cu mine însumi, 
adică a personalității mele cu esentialitatea mea. Ca o contradicţie cu fiinţa divină, 
gândită ca o altă fiinţă, sentimentul păcatului e inexplicabil si fără sens. (...) 

Omul — aceasta este secretul religiei — isi obiectivează fiinţa sa, transpu- 
nându-se apoi tot pe sine ca obiect al acestei fiinţe obiectivate, pe care o transformă 
într-un subiect, într-o persoană; el se gândește pe sine, îşi este siesi obiect, dar ca 
obiect al unui obiect, ca obiect al unei alte fiinţe. Omul este un obiect al lui 
Dumnezeu. Lui Dumnezeu nu-i este indiferent dacă omul este bun sau rău; nu ! 
el este viu, intim interesat ca acesta să fie bun; el vrea ca omul să fie bun, să fie 
fericit — căci fără bunătate nu există fericire. Omul religios retractează din nou 
nimicnicia activităţii umane, făcând din sentimentele si acţiunile sale un obiect 
al lui Dumnezeu, transformând omul într-un scop al lui Dumnezeu — căci ceea 
ce este obiect în spirit, este scop în acţiune —, iar activitatea divină — într-un 
mijloc de mântuire a omului. Dumnezeu este activ ca omul să devină bun si 
fericit. Astfel omul, degradat în aparenţă la treapta cea mai de jos, este în adevăr 
înălţat la cea mai înaltă demnitate. El se are in si prin Dumnezeu drept scop 
numai pe sine însuşi. Oricum omul are drept scop pe Dumnezeu, dar Dumnezeu 
nu are drept scop nimic altceva decât mântuirea morală și eternă a omului, deci 
omul nu se are drept scop decât pe sine însuși. Activitatea divină nu se deosebește 
de cea umană. (...) 

Dumnezeu este fiinţa omului cea mai subiectivă, cea mai proprie, însă despărțită 
şi separată de om; deci, omul nu poate să acţioneze din sine; deci, tot binele vine 
de la Dumnezeu. Cu cât Dumnezeu este mai subiectiv, mai uman, cu atât mai mult 
se înstrăinează omul de subiectivitatea sa, de umanitatea sa, deoarece Dumnezeu 
este în şi pentru sine natura înstrăinată a omului, pe care el totuşi şi-o însuşeşte în 
același timp din nou. Precum activitatea arterială mână sângele în cele mai periferice 
extremităţi, iar acţiunea venelor îl readuce din nou, precum viaţa în genere constă 
într-o continuă sistolă și diastolă, tot asa se întâmplă si cu religia. În sistola religioasă 
omul împinge în afara sa propria sa fiinţă, el se alungă, se respinge pe sine însuși; 
în diastola religioasă el primeşte din nou în inima sa fiinţa alungată. Numai 
Dumnezeu este fiinţa acţionând din sine, activă din sine — acesta este actul puterii 
repulsiei religioase; Dumnezeu este fiinţa acţionând în mine, cu mine, prin mine, 
asupra mea, pentru mine, principiul mântuirii mele, bunelor mele sentimente și 
acţiuni, prin urmare propriul meu principiu bun si fiinţa mea — aceasta este actul 
puteri de atracţie religioasă. (...) 

— fragmente — 


O STAFIE umblă prin Europa — stafia comunismului. Toate puterile bătrânei 
Europe s-au unit într-o sfântă hăituială împotriva acestei stafii: Papa si Țarul, 
Metternich şi Guizot, radicali francezi şi polițiști germani. 

Există oare vreun partid de opoziţie care să nu fi fost defăimat, ca fiind 
comunist, de către adversarii săi de la putere ? Există oare vreun partid de opoziţie 
care să nu fi răspuns la rândul său atât elementelor mai înaintate ale opoziţiei, cât 
si adversarilor săi reactionari, zvârlindu-le în fata imputarea stigmatizanta de 
comunist ? 

Din acest fapt reies două lucruri. 

Toate puterile europene recunosc de pe acum comunismul ca o putere. 

A venit timpul ca toţi comuniștii să-şi expună deschis, în fata lumii întregi, 
concepţia, scopurile, tendinţele şi să opună basmului despre stafia comunismului 
un manifest al partidului însuşi. 

În acest scop s-au întrunit la Londra comunişti de diferite naţionalităţi şi au 
redactat următorul „Manifest“, care se publică în limbile: engleză, franceză, 
germană, italiană, flamandă şi daneză. 


I 
BURGHEZI SI PROLETARI 


Istoria tuturor societatilor de pana azi este istoria luptelor de clasa. 

Omul liber si sclavul, patricianul şi plebeul, nobilul şi iobagul, meşterul si 
calfa, într-un cuvânt, asupritorii şi asupritii se aflau într-un permanent antago- 
nism, duceau o luptă neîntreruptă, când ascunsă, când fatisa, o luptă care — de 


' Karl Marx si Friedrich Engels, Manifestul Partidului Comunist, ed. a VII-a, Edit. 
Politică, București, 1960. Nu este menţionat traducătorul. 

fiecare data se sfarsea printr-o prefacere revolutionara a intregii societati sau 
prin pieirea claselor aflate in luptă. 

În epocile mai îndepărtate ale istoriei găsim aproape pretutindeni o împărțire 
completă a societăţii în diferite stări, o scară variată de poziţii sociale. În Roma 
antică găsim patricieni, cavaleri, plebei, sclavi; în evul mediu: feudali, vasali, 
breslasi, calfe, iobagi și, pe lângă aceasta, mai în fiecare din aceste clase găsim 
trepte distincte. 

Societatea burgheză modernă, ridicată pe ruinele societăţii feudale, nu a 
desfiinţat antagonismele de clasă. Ea a creat doar clase noi, condiţii noi de 
asuprire, forme noi de luptă, în locul celor vechi. 

Epoca noastră, epoca burgheziei, se deosebeşte însă prin faptul că a simplificat 
antagonismele de clasă. Societatea întreagă se scindează din ce în ce mai mult în 
două mari tabere dușmane, în două mari clase direct opuse una alteia: burghezia 
şi proletariatul. 

Din iobagii evului mediu proveniră targovetii primelor orașe; din acești 
targoveti se dezvoltară primele elemente ale burgheziei. 

Descoperirea Americii, ocolirea Africii pe mare deschiseră burgheziei în 
ascensiune un nou câmp de acţiune. Piaţa indiană şi chineză, colonizarea Americii, 
schimbul cu coloniile, înmulţirea mijloacelor de schimb și a mărfurilor în genere 
dădură negotului, navigaţiei, industriei un avânt necunoscut până atunci, făcând 
prin aceasta ca elementul revoluţionar din societatea feudală în descompunere 
să se dezvolte cu rapiditate. 

Modul de organizare feudal sau corporativ de până atunci al industriei nu 
mai putea satisface cererea de produse care creştea o dată cu crearea de noi 
pieţe. Manufactura îi luă locul. Meşterii breslasi fură înlăturați de către starea de 
mijloc industrială; diviziunea muncii între diferitele corporații dispăru, făcând 
loc diviziunii muncii înăuntrul fiecărui atelier. 

Dar pieţele se inmulteau fără încetare, cererea creștea necontenit. Manufactura 
deveni si ea neîndestulătoare. Atunci, aburul si mașina au revoluţionat producţia 
industrială. Industria mare, modernă, luă locul manufacturii: locul stării de mijloc 
industriale îl luară industriaşii milionari, șefi ai unor întregi armate industriale, 
burghezii moderni. 

Marea industrie a creat piaţa mondială pe care a pregătit-o descoperirea 
Americii. Piaţa mondială a determinat o dezvoltare imensă a comerţului, navigaţiei 
şi comunicaţiilor pe uscat. Această dezvoltare a avut influenţă, la rândul ei, asupra 
extinderii industriei si, în aceeaşi măsură în care se extindeau industria, comerțul, 
navigația, căile ferate, se dezvolta şi burghezia, marindu-si capitalurile şi 
împingând pe planul al doilea toate clasele rămase din evul mediu. 

Vedem deci că burghezia modernă este ea însăși produsul unui îndelungat 
proces de dezvoltare, al unui sir de revoluţii în modul de producţie şi de schimb. 

Fiecare din aceste trepte de dezvoltare a burgheziei a fost însoţită de un 
progres politic corespunzător. Stare asuprită sub domnia feudalilor, asociaţie 
înarmată ce se administra singură în comună, aici republică municipală 
independentă, dincolo stare a treia, datoare să plătească biruri monarhiei; apoi, 
pe vremea manufacturii, contrapondere împotriva nobilimii în monarhia bazată 
pe stări sau absolută, temelie principală a marilor monarhii în genere, burghezia 
a cucerit, în sfârşit, de la crearea marii industrii şi a pieţei mondiale, puterea 
politică exclusivă în statul reprezentativ modern. Puterea de stat modernă nu 
este decât un comitet care administrează treburile obștești ale întregii clase 
burgheze. 

Burghezia a avut în istorie un rol cît se poate de revoluţionar. 

Burghezia a desfiinţat, pretutindeni unde a ajuns la putere, toate relaţiile 
feudale, patriarhale, idilice. Ea a rupt fara mila pestritele legături feudale care-l 
legau pe om de „superiorul său firesc“ si nu a lăsat altă legătură între om și om 
decât interesul gol, decât neîndurătoarea „plată in bani peşin“. Ea a înecat fiorul 
sfânt al extazului pios, al entuziasmului cavaleresc, al sentimentalismului micului 
burghez în apa îngheţată a calculului egoist. Ea a facut din demnitatea personală 
o valoare de schimb și în locul nenumăratelor libertăţi dobândite si chezășuite 
de hrisoave ea a pus unica libertate, lipsită de scrupule, a comerţului. Într-un 
cuvânt, ea a pus, în locul exploatării voalate de iluzii religioase și politice, 
exploatarea deschisă, neruşinată, directă şi brutală. 

Burghezia a despuiat de aureola lor toate activităţile până atunci venerabile 
şi privite cu smerenie. Ea a transformat pe medic, jurist, preot, poet, om de știință 
în muncitorii ei salariaţi. 

Burghezia a smuls vălul duios-sentimental ce acoperea relațiile familiale si 
le-a redus la o simplă relaţie bănească. 

Burghezia a arătat că manifestarea brutală a forţei, pe care reacţiunea o admiră 
atât de mult la evul mediu, şi-a găsit completarea potrivită în cea mai crasă 
trândăvie. Abia burghezia a arătat ce este în stare să realizeze activitatea 
omenească. Ea a realizat opere minunate, dar de cu totul altă natură decât 
piramidele egiptene, apeductele romane, catedralele gotice; ea a întreprins cu 
totul alte expediţii decât migratiunea popoarelor şi cruciadele. 

Burghezia nu poate să existe fără a revoluţiona neîncetat uneltele de 
producţie, deci relaţiile de producţie şi, prin urmare, toate relațiile sociale. Pentru 
toate clasele industriale anterioare, dimpotrivă, prima condiţie de existenţă era 
menţinerea neschimbată a vechiului mod de producţie. Revolutionarea neîncetată 
a producţiei, zdruncinarea neîntreruptă a tuturor relaţiilor sociale, vesnica 
nesiguranţă şi agitaţie deosebesc epoca burgheză de toate epocile anterioare. 
Toate relaţiile intepenite, ruginite, cu cortegiul lor de reprezentări şi concepţii, 
venerate din mosi-stramosi, se destramă, iar cele nou create se învechesc înainte 

de a avea timpul să se osifice. Tot ce e feudal și static se risipeste ca fumul, tot ce 
e sfânt este profanat si oamenii sunt în sfârşit siliţi să privească cu luciditate 
poziţia lor în viaţă, relaţiile lor reciproce. 

Nevoia unei desfaceri tot mai largi a produselor ei goneste burghezia pe tot 
întinsul globului pământesc. Ea trebuie să se cuibărească pretutindeni, să se 
instaleze pretutindeni, să stabilească legături pretutindeni. 

Burghezia a dat, prin exploatarea pieţei mondiale, un caracter cosmopolit 
producţiei şi consumatiei din toate ţările. Spre marea mâhnire a reactionarilor, ea 
i-a smuls industriei de sub picioare terenul naţional. Străvechile industrii naţionale 
au fost distruse şi continuă să fie distruse pe zi ce trece. Ele sunt înlăturate de 
industrii noi a căror introducere devine o chestiune vitală pentru toate naţiunile 
civilizate, de industrii care nu mai prelucrează materii prime indigene, ci materii 
prime provenind din regiunile cele mai îndepărtate si ale căror produse nu sunt 
consumate numai în ţara proprie, ci deopotrivă în toate continentele. Locul 
vechilor necesităţi, satisfăcute prin produsele ţării respective, îl iau necesităţi 
noi, pentru satisfacerea cărora e nevoie de produse ale ţărilor celor mai îndepărtate 
si ale climatelor celor mai variate. În locul vechii izolări locale si nationale şi al 
satisfacerii necesităţilor cu produse proprii, se dezvoltă schimbul universal, 
interdependenta universală a naţiunilor. Si acest lucru e valabil atât pentru 
producţia materială, cât si pentru cea spirituală. Produsele spirituale ale diferitelor 
națiuni devin bunuri comune. Unilateralitatea și mărginirea naţională devin din 
ce în ce mai cu neputinţă $i din numeroasele literaturi nationale şi locale ia naștere 
o literatură universală. 

Burghezia, prin rapida perfecţionare a tuturor uneltelor de producţie, prin 
comunicațiile infinit înlesnite, antrenează în civilizaţie toate naţiunile, până şi pe 
cele mai barbare. Preţurile ieftine ale mărfurilor ei sunt artileria grea cu care 
doboară toate zidurile chinezești, cu care silește să capituleze chiar cea mai 
îndârjită ură a barbarilor faţă de străini. Ea constrânge toate naţiunile să-şi 
însușească modul de producţie al burgheziei, dacă nu vor să piară; ea le sileste 
să introducă la ele însele așa-zisa civilizaţie, adică să devină burgheze. Într-un 
cuvânt, ea îşi creează o lume după chipul și asemănarea ei. 

Burghezia a supus satul stăpânirii orașului. Ea a creat orașe enorme, a făcut 
să crească considerabil populaţia orășenească faţă de cea sătească, smulgând 
astfel o parte însemnată a populaţiei din idiotia vieţii de la tara. Tot asa cum a 
adus satul într-o stare de dependenţă fata de oraş, ea a făcut dependente ţările 
barbare și semibarbare de cele civilizate, popoarele de ţărani de popoarele de 
burghezi, Orientul de Occident. 

Burghezia suprimă din ce în ce mai mult fărâmițarea mijloacelor de producție, 
a proprietăţii si a populaţiei. Ea a aglomerat populaţia, a centralizat mijloacele de 
producţie si a concentrat proprietatea în mâini puţine. Urmarea inevitabilă a 

acestor schimbari a fost centralizarea politica. Provincii independente, aproape 
numai confederate, avand interese, legi, guverne si vami diferite, au fost inglobate 
intr-o singurd natiune, cu un singur guvern, o singurd lege, un singur interes 
national de clasă, o singură frontieră vamală. 

Burghezia a creat, în cursul dominaţiei ei de clasă, care datează abia de o 
sută de ani, mult mai multe şi uriaşe forte de producţie decât toate generaţiile 
trecute laolaltă. Subjugarea forțelor naturii, masinismul, aplicarea chimiei in 
industrie şi agricultură, navigația cu aburi, căile ferate, telegraful electric, 
destelenirea unor întregi continente, fluvii făcute navigabile, populaţii întregi 
ieşite ca din pământ — care dintre secolele trecute ar fi putut să bănuiască că în 
sânul muncii sociale dormitau astfel de forte de producție ! 

Am văzut, deci: mijloacele de producţie şi de schimb pe baza cărora s-a 
format burghezia au fost create în societatea feudală. Pe o anumită treaptă de 
dezvoltare a acestor mijloace de producţie şi de schimb, relaţiile în care societatea 
feudală producea și făcea schimb, organizarea feudală a agriculturii și 
manufacturii, într-un cuvânt, relaţiile feudale de proprietate nu mai corespundeau 
forțelor de producţie care se dezvoltaseră. Ele frânau producţia în loc s-o 
stimuleze. Ele se prefăcuseră în tot atâtea cătuşe. Ele trebuiau sfărâmate și au 
fost sfărâmate. 

Locul lor l-a luat libera concurenţă, cu organizarea socială şi politică adecvată 
ei, cu dominaţia economică și politică a clasei burgheze. 

Sub ochii noştri se desfășoară o mișcare asemănătoare. Relaţiile burgheze 
de producţie şi de schimb, relaţiile burgheze de proprietate, societatea burgheză 
modernă, care a produs, ca prin farmec, mijloace de producţie si de schimb atât 
de uriașe, seamănă cu vrăjitorul care nu mai poate stăpâni puterile întunericului 
pe care le-a dezlantuit. De decenii istoria industriei și comerțului nu este altceva 
decât istoria răzvrătirii forţelor de producţie moderne împotriva relaţiilor de 
producție moderne, împotriva relaţiilor de proprietate care sunt condițiile de 
existenţă ale burgheziei si ale dominaţiei ei. Este de ajuns să pomenim crizele 
comerciale, care, prin repetarea lor periodică, pun tot mai amenintator sub semnul 
întrebării existenţa întregii societăţi burgheze. În timpul crizelor comerciale este 
distrusă regulat o mare parte nu numai a produselor create, ci si a forțelor de 
producţie existente. În timpul crizelor izbucnește o epidemie socială, care ar fi 
părut o absurditate în toate epocile anterioare — epidemia supraproductiei. 
Societatea se vede brusc aruncată înapoi, într-o stare de barbarie momentană, ca 
şi cum o foamete, un război general de nimicire ar fi lipsit-o de toate mijloacele 
de trai; industria, comerțul par distruse. Şi pentru ce ? Pentru că societatea posedă 
prea multă civilizaţie, prea multe mijloace de trai, prea multă industrie, prea mult 
comerţ. Forţele de producţie de care dispune nu mai servesc la dezvoltarea 
civilizaţiei burgheze și a relațiilor de proprietate burgheze; dimpotrivă, ele au 

devenit prea uriașe pentru aceste relaţii care frânează dezvoltarea lor; şi de îndată 
ce înving această piedică, ele provoacă perturbări în întreaga societate burgheză, 
primejduiesc existenţa proprietăţii burgheze. Relaţiile burgheze au devenit prea 
strâmte pentru a cuprinde avutia produsă de ele. Cum învinge burghezia crizele ? 
Pe de o parte, prin distrugerea forțată a unei mase de forte de producţie, pe de 
altă parte, prin cucerirea de noi pieţe şi prin exploatarea mai intensă a pieţelor 
vechi. Prin ce, deci ? Prin pregătirea unor crize si mai generale, și mai formidabile 
şi prin reducerea mijloacelor de a le preveni. 

Armele cu care burghezia a doborât feudalismul se îndreaptă astăzi împotriva 
burgheziei înseși. 

Dar burghezia nu a făurit numai armele care îi aduc moartea; ea a creat şi 
oamenii care vor mânui aceste arme, muncitorii moderni, proletarii. 

În aceeaşi măsură în care se dezvoltă burghezia, cu alte cuvinte capitalul, se 
dezvoltă si proletariatul, clasa muncitorilor moderni care nu trăiesc decât atâta 
vreme cât găsesc de lucru și care găsesc de lucru numai atâta vreme cât munca 
lor sporește capitalul. Aceşti muncitori, care sunt siliți să se vândă cu bucata, 
sunt o marfă ca oricare alt articol din comerţ si, prin urmare, sunt supuși deopotrivă 
tuturor vicisitudinilor concurenței, tuturor oscilaţiilor pieţei. 

Munca proletarilor a pierdut, prin extinderea masinismului și prin diviziunea 
muncii, orice caracter de sine stătător, si, o dată cu aceasta, orice atracţie pentru 
muncitor. Acesta devine o simplă anexă a mașinii, anexă de la care se pretinde 
numai operaţia cea mai simplă, cea mai monotonă, cea mai lesne de învăţat. De 
aceea, cheltuielile pe care muncitorul le pricinuiește se mărginesc aproape numai 
la mijloacele de trai necesare pentru întreţinerea sa si pentru reproducerea speciei 
sale. Preţul unei mărfi, deci si al muncii, este însă egal cu cheltuielile ei de 
producţie. De aceea, în măsura în care munca devine mai nesuferită, scade şi 
salariul. Mai mult încă, în aceeaşi măsură în care se înmulţesc maşinile şi creşte 
diviziunea muncii, crește şi cantitatea de muncă, fie prin înmulţirea orelor de 
muncă, fie prin intensificarea muncii cerute într-un timp anumit, prin accelerarea 
mersului maşinilor etc. 

Industria modernă a transformat micul atelier al meșterului patriarhal în marea 
fabrică a capitalistului industrial. Mase de muncitori îngrămădite în fabrică sunt 
organizate militărește. În calitate de simpli soldaţi industriali, ei sunt supuși 
supravegherii unei întregi ierarhii de subofiteri şi ofiţeri. Ei nu sunt numai robii 
clasei burgheze, ai statului burghez, ci sunt, zi cu zi şi ceas cu ceas, robiti de 
maşină, de supraveghetori şi, mai ales, de fiecare burghez fabricant în parte. Şi 
cu cât acest despotism proclamă mai fățiș câştigul ca scop final, cu atât este mai 
meschin, mai dușmănos, mai aprig. 

Cu cât munca manuală cere mai puţină îndemânare și mai puţină cheltuială 
de forță, adică cu cât se dezvoltă mai mult industria modernă, cu atât munca 

bărbaţilor este înlocuită pe scară mai mare cu aceea a femeilor si a copiilor. 
Deosebirile de sex şi vârstă își pierd valabilitatea socială când e vorba de clasa 
muncitoare. Nu mai există decât instrumente de muncă, care pricinuiesc cheltuieli 
diferite, după vârstă și sex. 

Când exploatarea muncitorului de către fabricant este în așa măsură împlinită 
încât muncitorul să-și primească salariul în bani peșin, tabără asupra lui celelalte 
parti ale burgheziei — proprietarul, bacanul, cămătarul etc. 

Păturile inferioare ale stării de mijloc: micii industriasi, micii negustori şi 
rentieri, meseriaşii şi ţăranii, toate aceste clase ingroasa rândurile proletariatului, 
parte din cauză că micul lor capital, fiind insuficient pentru mari întreprinderi 
industriale, este înfrânt de concurenţa capitalistilor mai mari, parte din cauză că 
îndemânarea lor profesională nu mai are aceeași valoare ca urmare a noilor metode 
de producție. Astfel, proletariatul se recrutează din toate clasele populaţiei. 

Proletariatul trece prin diferite trepte de dezvoltare. Lupta sa împotriva 
burgheziei începe o dată cu existenţa sa. 

La început luptă muncitori razleti, apoi muncitorii unei fabrici, pe urmă 
muncitorii unei ramuri de muncă dintr-o localitate împotriva burghezului care-i 
exploatează direct. Ei își îndreaptă atacurile nu numai împotriva relațiilor burgheze 
de producţie, ci şi împotriva uneltelor de producţie înseși; ei distrug mărfurile 
străine, care le fac concurenţă, sfărâmă mașinile, dau foc fabricilor, caută să 
recucerească poziţia pierdută a muncitorului medieval. 

Pe treapta aceasta muncitorii formează o masă împrăștiată pe tot întinsul 
țării şi faramitata de concurenţă. Coeziunea maselor de muncitori nu este încă 
rezultatul propriei lor uniri, ci rezultatul unirii burgheziei, care, pentru a-şi atinge 
scopurile sale politice, trebuie, şi mai poate deocamdată, să pună în mișcare 
întreg proletariatul. Pe această treaptă, așadar, proletarii nu combat încă pe 
duşmanii lor, ci pe duşmanii duşmanilor lor, ei combat rămășițele monarhiei 
absolute, pe moșieri, burghezia neindustrială, mica burghezie. Toată mișcarea 
istorică este astfel concentrată în mâinile burgheziei; orice victorie cucerită în 
acest chip este o victorie a burgheziei. 

Dar, o dată cu dezvoltarea industriei, proletariatul crește nu numai ca număr; 
el este concentrat în mase tot mai mari, forţa lui sporeşte şi el simte tot mai mult 
acest lucru. Interesele, condiţiile de existenţă înăuntrul proletariatului se nivelează 
tot mai mult, căci mașina șterge din ce în ce mai mult deosebirile dintre diferitele 
munci și reduce salariul aproape pretutindeni la un nivel deopotrivă de scăzut. 
Concurența crescândă a burghezilor între ei şi crizele comerciale ce izvorăsc de 
aici fac ca salariul muncitorilor să fie tot mai nestabil; perfecţionarea neîncetată 
şi într-un ritm tot mai accelerat a mașinilor face ca si condiţiile de viata ale 
proletarilor să devină tot mai nesigure; ciocnirile individuale dintre muncitor și 
burghez iau tot mai mult caracterul unor ciocniri între două clase. Muncitorii 


266 KARL MARX, FRIEDRICH ENGELS 


încep prin a forma coaliţii împotriva burghezilor; ei se unesc ca să-și apere salariul. 
Ei înfiinţează chiar asociaţii cu caracter permanent pentru a se pregăti în vederea 
eventualelor răzvrătiri. Pe alocuri lupta izbucnește sub formă de insurectii. 

Din timp în timp înving muncitorii, dar numai în mod trecător. Adevăratul 
rezultat al luptelor lor nu este succesul imediat, ci unirea mereu crescândă a 
muncitorilor. Această unire este înlesnită prin mijloacele de comunicaţie tot mai 
numeroase, create de marea industrie, care stabilesc legături între muncitorii din 
diferite localităţi. Această legătură e suficientă pentru ca numeroasele lupte lo- 
cale, care au pretutindeni acelaşi caracter, să fie centralizate într-o luptă naţională, 
într-o luptă de clasă. Orice luptă de clasă este însă o luptă politică. Iar unirea, 
pentru înfăptuirea căreia cetăţenii din evul mediu, cu drumurile lor vicinale, au 
avut nevoie de veacuri, este realizată de proletarii moderni, datorită drumului de 
fier, în câţiva ani. 

Această organizare a proletarilor ca clasă şi, prin aceasta, ca partid politic, 
este sfărâmată din nou în fiecare moment de concurenţa dintre muncitorii înşişi. 
Ea renaşte însă tot mai viguroasă, tot mai închegată, mai puternică. Folosind 
dezbinările din sânul burgheziei, ea îi smulge acesteia, sub formă de legi, 
recunoașterea unora dintre interesele muncitorești. De exemplu, legea cu privire 
la ziua de muncă de zece ore în Anglia. 

În genere, ciocnirile din sânul vechii societăţi grăbesc în multe privințe 
dezvoltarea proletariatului. Burghezia duce o luptă neîncetată: la început împotriva 
aristocrației; mai târziu împotriva acelor parti ale burgheziei înseși ale căror interese 
intră în contradicţie cu progresul industriei; întotdeauna împotriva burgheziei 
tuturor ţărilor străine. În toate aceste lupte ea se vede silită să facă apel la prole- 
tariat, să recurgă la ajutorul lui si să-l atragă astfel în mișcarea politică. Ea însăşi 
înarmează, aşadar, proletariatul cu propriile ei elemente de cultură, adică cu arme 
împotriva ei înseși. 

Apoi, după cum am văzut, prin progresul industriei, părți întregi din clasa 
dominantă sunt aruncate în rândurile proletariatului sau cel putin sunt amenințate 
condiţiile lor de existenţă. Şi acestea aduc proletariatului numeroase elemente 
de cultură. 

În sfârșit, atunci când lupta de clasă se apropie de deznodământ, procesul 
de descompunere al clasei dominante, al întregii societăţi vechi capătă un caracter 
atât de acut, atât de ascuţit, încât o mică parte din clasa dominantă se desprinde 
de ea și se alătură clasei revoluţionare, clasei căreia îi aparţine viitorul. Tot astfel 
cum odinioară o parte din nobilime a trecut în lagărul burgheziei, acum o parte 
din burghezie trece în lagărul proletariatului, și anume o parte din ideologii 
burghezi care s-au ridicat până la înțelegerea teoretică a întregii mișcări istorice. 

Dintre toate clasele care se contrapun în zilele noastre burgheziei, singur 
proletariatul este o clasă cu adevărat revoluţionară. Celelalte clase decad si pier 

o dată cu dezvoltarea marii industrii; proletariatul, dimpotrivă, este propriul ei 
produs. 

Păturile de mijloc: micul industriaș, micul negustor, mestesugarul, ţăranul, 
toţi luptă împotriva burgheziei pentru a salva de la pieire existenţa lor ca pături 
de mijloc. Așadar, ele nu sunt revoluţionare, ci conservatoare. Mai mult încă, ele 
sunt reacționare, deoarece încearcă să întoarcă roata istoriei. lar dacă acţionează 
în chip revoluţionar, o fac în vederea trecerii lor apropiate în rândurile 
proletariatului, nu-şi apără interesele actuale, ci interesele lor viitoare, şi părăsesc 
propriul lor punct de vedere ca să și-l însușească pe acela al proletariatului. 

Lumpenproletariatul, acest putregai pasiv al păturilor celor mai de jos ale 
vechii societăţi, este târât pe alocuri în vâltoarea mișcării de către o revoluţie 
proletară; din cauza ansamblului condiţiilor sale de existenţă, el va înclina însă 
mai curând să se lase cumpărat pentru uneltiri reacționare. 

Condiţiile de viaţă ale vechii societăţi sunt deja distruse în condiţiile de viaţă 
ale proletariatului. Proletarul este lipsit de proprietate; relaţiile sale cu nevasta și 
cu copiii nu mai au nimic comun cu relaţiile burgheze de familie; munca 
industrială modernă, subjugarea modernă de către capital, aceeași în Anglia ca 
în Franţa, în America ca în Germania, l-au despuiat de orice caracter naţional. 
Legile, morala, religia sunt pentru dânsul tot atâtea prejudecăţi burgheze, în spatele 
cărora se ascund tot atâtea interese burgheze. 

Toate clasele din trecut care cucereau puterea căutau să-şi asigure poziţia 
dobândită supunând întreaga societate condiţiilor care stăteau la baza modului 
lor de însușire. Proletarii nu pot să cucerească forțele de producţie sociale decât 
desfiinţând propriul lor mod de însușire de până acum si, prin aceasta, întregul 
mod de însușire de până acum. Proletarii n-au nimic propriu de ocrotit; ei au de 
nimicit tot ce până acum ocrotea și asigura proprietatea privată. 

Toate mișcările de până acum au fost mișcări ale unor minorităţi sau în interesul 
unor minorităţi. Mişcarea proletară este mişcarea independentă a imensei 
majorităţi, în interesul imensei majorităţi. Proletariatul, pătura cea mai de jos a 
societăţii actuale, nu se poate ridica și elibera fără să arunce în aer întreaga 
suprastructură a păturilor care alcătuiesc societatea oficială. 

Chiar dacă nu prin conţinut, totuşi prin formă, lupta proletariatului împotriva 
burgheziei este mai întâi o luptă naţională. Proletariatul din fiecare ţară trebuie 
să termine, firește, în primul rând cu propria sa burghezie. 

Descriind fazele cele mai generale ale dezvoltării proletariatului, am urmărit 
războiul civil, mai mult sau mai puţin latent, dinăuntrul societăţii actuale, până la 
punctul când acesta se transformă într-o revoluţie deschisă şi când, răsturnând 
prin violenţă burghezia, proletariatul își întemeiază dominaţia sa. 

Toate societăţile de până acum s-au bazat, după cum am văzut, pe 
antagonismul dintre clasele asupritoare și clasele asuprite. Dar pentru ca o clasă 

să poată fi asuprită, trebuie să i se asigure condiţiile in care să-şi poată târî cel 
putin existenţa de rob. Iobagul a început să se ridice în perioada iobăgiei la 
starea de membru al comunei, după cum micul burghez a început să se ridice la 
starea de burghez sub jugul absolutismului feudal. Muncitorul modern, 
dimpotrivă, în loc să se ridice o dată cu progresul industriei, decade tot mai 
adânc sub condiţiile propriei sale clase. Muncitorul devine pauper și pauperismul 
creşte chiar mai repede decât populaţia şi bogăţia. Din aceasta reiese limpede că 
burghezia nu este în stare să rămână mai departe clasa dominantă în societate şi 
să impună societăţii, ca lege regulatoare condiţiile de viaţă ale propriei ei clase. 
Ea este incapabilă să domine, fiindcă este incapabilă să asigure sclavului ei 
existenţa, chiar în limitele sclaviei lui, fiindcă este silită să-l lase să decadă într-o 
situaţie în care ea trebuie să-l hrănească, în loc să fie hrănită de dânsul. Societatea 
nu mai poate trăi sub dominaţia burgheziei, adică existenţa burgheziei nu mai 
este compatibilă cu societatea. 

Condiţia esenţială pentru existenţa si dominaţia clasei burgheze este 
acumularea bogăției în mâinile unor particulari, formarea și sporirea capitalului; 
condiţia existenţei capitalului este munca salariată. Munca salariată se întemeiază 
exclusiv pe concurenţa muncitorilor între ei. Progresul industriei, al cărui purtător 
involuntar și pasiv este burghezia, înlocuiește izolarea muncitorilor, izvorâtă din 
concurenţă, cu unirea lor revoluţionară prin asociaţie. Cu dezvoltarea marii 
industrii, burgheziei îi fuge, așadar, de sub picioare însăși baza pe care ea pro- 
duce și-și insuseste produsele. Ea produce, înainte de toate, pe propriii ei gropari. 
Pieirea ei si victoria proletariatului sunt deopotrivă de inevitabile. 


II 
PROLETARI ȘI COMUNIȘTI 


Care este în genere raportul dintre comuniști și proletari ? 

Comuniștii nu sunt un partid deosebit, opus celorlalte partide muncitorești. 

Ei nu au interese deosebite de interesele întregului proletariat. 

Ei nu proclamă principii deosebite după care să vrea să modeleze mișcarea 
proletară. 

Comuniştii se deosebesc de celelalte partide proletare numai prin aceea că, pe 
de o parte, în lupta proletarilor de diferite naţiuni, ei scot în evidenţă si susțin 
interesele comune, independente de naţionalitate, ale întregului proletariat; pe de 
altă parte, prin aceea că, pe diferitele trepte de dezvoltare ale luptei dintre prole- 
tariat şi burghezie, ei reprezintă întotdeauna interesele mişcării în totalitatea ei. 

Comuniştii sunt, așadar, din punct de vedere practic, partea cea mai hotărâtă 
a partidelor muncitorești din toate ţările, partea care împinge mereu înainte; din 


Manifestul Partidului Comunist — fragmente 269 


punct de vedere teoretic, fata de restul masei proletariatului ei au superioritatea 
de a înţelege limpede condiţiile, mersul şi rezultatele generale ale mișcării proletare. 

Scopul imediat al comuniștilor este același ca si al tuturor celorlalte partide 
proletare: constituirea proletariatului ca clasă, răsturnarea dominaţiei burgheziei, 
cucerirea puterii politice de către proletariat. 

Tezele teoretice ale comuniştilor nu se bazează nicidecum pe idei, pe prin- 
cipii inventate sau descoperite de cutare sau cutare reformator al lumii. 

Ele nu sunt decât expresia generală a condiţiilor efective ale luptei de clasă 
existente, ale mişcării istorice care se desfăşoară sub ochii nostri. Desființarea 
relaţiilor de proprietate existente până acum nu este o caracteristică a 
comunismului. 

Toate relaţiile de proprietate au fost supuse unei necontenite schimbări 
istorice, unei permanente transformări istorice. 

Revoluţia franceză, de pildă, a desfiinţat proprietatea feudală în folosul celei 
burgheze. 

Ceea ce caracterizează comunismul nu este desfiinţarea proprietăţii în gene- 
ral, ci desfiinţarea proprietăţii burgheze. 

Proprietatea privată burgheză modernă însă este ultima $i cea mai desavirsita 
expresie a producției și însușirii produselor întemeiate pe antagonisme de clasă, 
pe exploatarea unora de către ceilalți. 

În acest sens comuniștii pot rezuma teoria lor în formula: desfiinţarea 
proprietăţii private. 

Ni s-a imputat nouă, comuniştilor, că am voi să desfiintém proprietatea 
dobândită personal, prin muncă proprie, proprietate care ar alcătui temelia oricărei 
libertăţi, activităţi și independente personale. 

Proprietate dobândită prin munca, agonisită, câștigată personal ! Vorbiti oare 
de proprietatea micului burghez, a micului producător rural, premergătoare celei 
burgheze ? Nu e nevoie să o desfiinţăm noi: dezvoltarea industriei a desfiintat-o 
şi o desfiinţează zilnic. 

Sau poate vorbiti de proprietatea privată burgheză modernă ? 

Dar munca salariată, munca proletarului, îi creează oare acestuia vreo 
proprietate ? Nicidecum. Ea creează capitalul, adică proprietatea care exploatează 
munca salariată, care nu poate spori decât cu condiţia de a produce muncă 
salariată nouă, pentru a o exploata din nou. În forma sa actuală, proprietatea se 
mișcă în cadrul antagonismului dintre capital și munca salariată. Să privim ambele 
laturi ale acestui antagonism. 

A fi capitalist înseamnă a ocupa în producţie nu numai o poziţie pur personală, 
ci şi o poziţie socială. Capitalul este un produs colectiv și nu poate fi pus în 
mișcare decât prin activitatea comună a numeroşi membri ai societăţii, ba, în 
ultimă instanţă, numai prin activitatea comună a tuturor membrilor societăţii. 

Capitalul nu este deci o forţă personală, ci o forţă socială. 

Aşadar, atunci când capitalul este transformat în proprietate colectivă, 
aparţinând tuturor membrilor societăţii, aceasta nu înseamnă transformarea unei 
proprietăţi personale în proprietate socială. Ceea ce se transformă este numai 
caracterul social al proprietăţii. Ea îşi pierde caracterul ei de clasă. 

Să trecem la munca salariată. 

Preţul mijlociu al muncii salariate este minimul de salariu, adică totalul 
mijloacelor de trai necesare pentru a menţine pe muncitor în viaţă ca muncitor. 
Deci, ceea ce muncitorul salariat isi insuseste prin activitatea sa îi ajunge numai 
pentru a-şi reproduce viata ca atare. Noi nu vrem nicidecum să desfiintém această 
însușire personală a produselor muncii, menită să reproducă nemijlocit viaţa, o 
însuşire care nu aduce nici un excedent ce ar putea da putere asupra muncii 
străine. Noi vrem să desființăm numai caracterul mârșav al acestei însușiri, în 
cadrul căreia muncitorul trăieşte numai pentru a spori capitalul, trăieşte numai în 
măsura în care o cer interesele clasei dominante. 

În societatea burgheză, munca vie nu este decât un mijloc pentru a spori 
munca acumulată. În societatea comunistă, munca acumulată nu este decât un 
mijloc pentru a lărgi, a îmbogăţi, a ușura procesul de viaţă al muncitorilor. 

În societatea burgheză, trecutul domină deci prezentul; în societatea 
comunistă, prezentul domină trecutul. În societatea burgheză, capitalul este in- 
dependent si personal, pe când individul care muncește este dependent şi imper- 
sonal. 

Si desfiinţarea acestor relaţii este considerată de burghezie o suprimare a 
individualitatii şi a libertăţii ! Şi cu drept cuvânt. Este vorba într-adevăr de 
suprimarea individualitatii burgheze, a independenţei burgheze si a libertăţii 
burgheze. 

Prin libertate se înţelege, în cadrul relaţiilor de producţie burgheze de astăzi, 
libertatea comerțului, libertatea de cumpărare şi de vânzare. 

Dacă dispare însă negotul, atunci dispare si negotul liber. Vorbaria despre 
negotul liber, ca si toate celelalte tirade ale burgheziei noastre despre libertate 
au, în genere, un înţeles numai când e vorba de negotul incatusat, de targovetul 
oprimat din evul mediu, și nu când e vorba de desfiinţarea de către comunism a 
negotului, a relaţiilor de producţie burgheze și a burgheziei însăşi. 

Vă ingroziti că vrem să desființăm proprietatea privată. Dar în societatea 
voastră actuală proprietatea privată este desfiinţată pentru nouă zecimi din membrii 
societăţii; ea există tocmai datorită faptului că nu există pentru nouă zecimi. Ne 
imputati deci că vrem să desfiintém o proprietate care presupune ca o condiţie 
necesară ca imensa majoritate a societăţii să fie lipsită de proprietate. 

Cu alte cuvinte, ne imputati că vrem desfiinţarea proprietăţii voastre. 
Într-adevăr, vrem acest lucru. 

Din momentul în care munca nu mai poate fi transformată în capital, bani, 
rentă funciară — într-un cuvânt, într-o putere socială ce poate fi monopolizată, 
adică din momentul în care proprietatea personală nu mai poate deveni proprietate 
burgheză —, din acest moment, declaraţi voi, personalitatea este suprimată. 

Recunoasteti, prin urmare, că, atunci când vorbiti de personalitate, aveţi în 
fata ochilor doar pe burghez, adică pe proprietarul burghez. Această personalitate 
trebuie, într-adevăr, suprimată. 

Comunismul nu ia nimănui putinţa de a-și însuși produse sociale, el ia doar 
putinţa ca prin această însușire să fie aservită munca altuia. 

S-a obiectat că prin desfiinţarea proprietăţii private va înceta orice activitate 
şi că o lene generală va cuprinde lumea. 

Dacă ar fi aşa, societatea burgheză ar fi trebuit demult să piară din cauza 
trândăviei, căci în această societate cei care lucrează nu agonisesc, iar cei care 
agonisesc nu lucrează. Toate aceste temeri se reduc la tautologia că nu va mai 
exista muncă salariată o dată ce nu va mai exista capital. 

Toate obiecțiile îndreptate împotriva modului comunist de însușire și de 
producţie a produselor materiale au fost extinse și asupra însușirii $i producției 
produselor spirituale. După cum pentru burghez desfiinţarea proprietăţii de clasă 
înseamnă desfiinţarea producției înseși, tot astfel pentru dânsul dispariţia culturii 
de clasă este identică cu dispariţia culturii în general. 

Cultura, a cărei pierdere o deplânge burghezul, nu înseamnă pentru imensa 
majoritate decât transformarea omului într-o anexă a maşinii. 

Dar nu polemizati cu noi, apreciind desfiinţarea proprietăţii burgheze prin 
prisma concepţiilor voastre burgheze despre libertate, cultură, drept etc. Înseşi 
ideile voastre sunt produse ale relaţiilor burgheze de producţie şi de proprietate, 
după cum şi dreptul vostru nu este decât voinţa clasei voastre ridicată la rangul 
de lege, o voinţă al cărei conţinut este determinat de condițiile materiale de viata 
ale clasei voastre. 

Concepţia interesată care vă face să transformați relaţiile voastre de producţie 
şi de proprietate, din relaţii istorice, trecătoare în cursul procesului de dezvoltare 
a producţiei, în legi eterne ale naturii şi ale raţiunii e comună tuturor claselor 
dominante dispărute. Ceea ce pricepeti când e vorba de proprietatea antică, ceea 
ce pricepeti când e vorba de proprietatea feudală, nu mai indrazniti să pricepeti 
când e vorba de proprietatea burgheză. (...) 

Învinuirile aduse comunismului din punct de vedere religios, filosofic şi, în 
general, din punct de vedere ideologic, nu merită o discuţie mai amănunțită. 

Este oare nevoie de o perspicacitate deosebită pentru a înţelege că, atunci 
când se schimbă condiţiile de viaţă ale oamenilor, relațiile lor sociale, existenţa 
lor socială, se schimbă și reprezentările, concepţiile si noţiunile lor, într-un cuvânt 
şi conştiinţa lor ? 

Ce altceva ne arată istoria ideilor decât ca producţia intelectuală se transforma 
o dată cu cea materială ? Ideile dominante ale unei epoci au fost întotdeauna 
numai ideile clasei dominante. 

Se vorbeşte despre idei care revolutioneaza o întreagă societate; prin aceasta 
se exprimă numai faptul că în sânul vechii societăţi s-au format elementele unei 
societăţi noi, că descompunerea ideilor vechi merge mână în mână cu 
descompunerea vechilor condiții de viata. 

În timpul decadentei lumii antice, religiile vechi au fost învinse de religia 
creştină. Când în secolul al X VIII-lea ideile iluminismului învinseră ideile creştine, 
societatea feudală dădea ultima ei luptă cu burghezia, pe atunci revoluţionară. 
Ideile de libertate a conștiinței si a religiei nu exprimau decât domnia liberei 
concurente pe tărâmul conştiinţei. 

„Dar — se va spune — ideile religioase, morale, filosofice, politice, juridice 
etc. s-au modificat ce-i drept în cursul dezvoltării istorice. Însă religia, morala, 
filosofia, politica, dreptul s-au menţinut întotdeauna în ciuda acestor schimbări. 

În afară de aceasta, mai există adevăruri eterne, ca: libertate, dreptate etc., 
care sunt comune tuturor stărilor sociale. Comunismul desfiinţează însă 
adevărurile eterne, desfiinţează religia, morala, în loc să le dea o formă nouă, el 
contrazice, aşadar, toată dezvoltarea istorică de până acum.“ 

La ce se reduce această învinuire ? Istoria tuturor societăţilor de până acum 
s-a desfăşurat în antagonisme de clasă, care, în diferitele epoci, au luat forme 
diferite. 

Dar, indiferent de forma pe care au luat-o aceste antagonisme, exploatarea 
unei părţi a societăţii de către cealaltă constituie un fapt comun tuturor veacurilor 
trecute. Nu e deci de mirare că şi conștiința socială a tuturor veacurilor, oricât de 
diferită $i variată, se mișcă în cadrul anumitor forme comune, forme de conştiinţă 
care vor dispărea cu desăvârşire numai o dată cu dispariţia totală a antagonismului 
de clasă. 

Revoluţia comunistă înseamnă ruptura cea mai radicală cu relaţiile de 
proprietate moștenite din trecut; nu e deci de mirare că în cursul dezvoltării ei se 
produce ruptura cea mai radicală cu ideile tradiţionale. 

Dar să lăsăm obiecțiile ridicate de burghezie împotriva comunismului. 

După cum am văzut mai sus, primul pas în revoluţia muncitorească este 
ridicarea proletariatului la rangul de clasă dominantă, este cucerirea democraţiei. 

Proletariatul va folosi dominaţia lui politică pentru a smulge burgheziei, pas 
cu pas, întreg capitalul, pentru a centraliza toate uneltele de producţie în mâinile 
statului, adică în mâinile proletariatului organizat ca clasă dominantă, și pentru a 
mări, cat se poate de repede, masa forțelor de producţie. 

La început, acest lucru nu se poate face, fireşte, decât printr-o încălcare 
despotică a dreptului de proprietate şi a relaţiilor de producţie burgheze, adică 


Manifestul Partidului Comunist — fragmente 273 


prin măsuri care, din punct de vedere economic, apar neîndestulătoare și șubrede, 
dar care se depășesc singure în decursul mișcării și care sunt inevitabile ca mijloc 
pentru revolutionarea întregului mod de producţie. 

Aceste măsuri vor fi, se-ntelege, diferite în diferitele tari. 

În ţările cele mai înaintate va fi totuși posibilă aproape pretutindeni aplicarea 
următoarelor măsuri: 

1. Exproprierea proprietăţii funciare şi intrebuintarea rentei funciare 

pentru acoperirea cheltuielilor de stat. 

2. Impozit cu puternic caracter progresiv. 

3. Desființarea dreptului de moştenire. 

4. Confiscarea proprietăţii tuturor emigranților și rebelilor. 

5. Centralizarea creditului în mâinile statului cu ajutorul unei bănci 

naţionale cu capital de stat şi cu monopol exclusiv. 

6. Centralizarea tuturor mijloacelor de transport în mâinile statului. 

7. Sporirea numărului fabricilor de stat, a uneltelor de producţie, 

destelenirea și ameliorarea pământurilor după un plan general. 

8. Egală obligativitate a muncii pentru toţi, organizarea de armate 

industriale, îndeosebi pentru agricultură. 

9. Îmbinarea muncii agricole cu cea industrială, măsuri având ca scop 

înlăturarea treptată a opoziţiei ? dintre sat si oraș. 

10. Învăţământ public gratuit pentru toţi copiii. Interzicerea muncii în 
fabrici a copiilor, sub actuala ei formă. Îmbinarea educaţiei cu 
producţia materială etc. etc. 

Când, în cursul dezvoltării, vor fi dispărut deosebirile de clasă şi întreaga 
producţie va fi fost concentrată în mâinile indivizilor asociaţi, atunci puterea 
publică îşi va pierde caracterul ei politic. În sensul propriu al cuvântului, puterea 
politică este puterea organizată a unei clase pentru asuprirea alteia. Dacă 
proletariatul, în lupta sa împotriva burgheziei, se unește în mod necesar ca clasă, 
dacă, prin revoluţie, devine clasă dominantă şi, ca clasă dominantă, desfiinţează 
vechile relaţii de producţie făcând uz de forţă, atunci el desființează, o dată cu 
aceste relaţii de producţie, şi condiţiile de existenţă ale antagonismului de clasă, 
ale claselor în genere °, si, prin aceasta, propria sa dominație de clasă. 

Locul vechii societăţi burgheze, cu clasele şi antagonismele ei de clasă, il 
ia o asociaţie în cadrul căreia dezvoltarea liberă a fiecăruia este condiţia pentru 
dezvoltarea liberă a tuturora. 


2 În ediţiile germane următoare, începând cu ediţia din 1872, în loc de: „opoziţie“ — 
„deosebire“. — Nota Red. 

3 În ediţiile germane următoare, începând cu ediţia din 1872, în loc de: „ale claselor în 
genere“ — „clasele în genere“. — Nota Red. 

— fragmente — 


[CRITICA DIALECTICII HEGELIENE ȘI A FILOZOFIEI HEGELIENE 
ÎN GENERAL] 


(...) Feuerbach este singurul la care observăm o atitudine serioasă, o atitudine 
critică faţă de dialectica hegeliană; el este singurul care a făcut adevărate 
descoperiri în acest domeniu și, în genere, singurul care a învins într-adevăr 
vechea filosofie. Măreţia celor înfăptuite de Feuerbach şi simplitatea plină de 
modestie cu care el le-a oferit lumii este în izbitor contrast cu atitudinea pe care-o 
manifestă critica. 

Marele merit al lui Feuerbach constă în următoarele: 

1) a dovedit că filosofia nu este altceva decât religia exprimată în idei şi 
adusă pe planul gândirii, că, nefiind altceva decât o altă formă si un alt mod de 
existenţă a înstrăinării esenței umane, este şi ea condamnabila; 

2) a întemeiat materialismul adevărat şi ştiinţa reală, prin aceea că el, 
Feuerbach, face din relaţia socială „dintre om $i om“ principiul de bază al teoriei; 

3) negării negatiei, care se pretinde a fi pozitivul absolut, el îi opune pozitivul 
care se sprijină pe sine însuşi $i este întemeiat în mod pozitiv pe sine însuși. 

Feuerbach explică în felul următor dialectica hegeliană (şi fundamentează 
prin aceasta necesitatea de a lua ca punct de plecare pozitivul, certitudinea 
senzorială): 

Hegel ia ca punct de plecare înstrăinarea (din punct de vedere logic: infinitul, 
universalul abstract), substanţa, abstractia absolută si fixată ca atare — cu alte 
cuvinte, ca să ne exprimăm mai popular, el ia ca punct de plecare religia şi 
teologia. 

În al doilea rând: el suprimă infinitul şi pune realul, sensibilul, finitul, 
particularul (filosofia, suprimarea religiei şi teologiei). 


1 În vol. Karl Marx şi Friedrich Engels, Scrieri din tinerețe, Edit. Politică, București, 
1968. (Numele traducătorului nu este menţionat.) 

În al treilea rând: el suprimă din nou pozitivul si restabileste abstractia, 
infinitul. Restabileste religia si teologia. Asadar, Feuerbach concepe negarea 
negatiel numai ca o contradicţie a filosofiei cu ea însăși, ca fiind filosofia care 
afirmă teologia (transcendenta etc.) după ce a negat-o, care o afirmă deci în 
opoziţie cu sine însăşi. 

Afirmația, adică autoafirmarea si autoconfirmarea, care e inclusă în negarea 
negatiei, e privită de el ca o afirmaţie care nu este încă sigură de ea însăşi si care de 
aceea conţine în sine contrariul său — ca o afirmaţie care se îndoiește de ea însăşi si 
care, de aceea, necesită o dovadă, adică nu se dovedește pe sine însăși prin propria 
ei fiinţare, — ca o afirmaţie nemărturisită și, din această cauză, el îi opune direct si 
nemijlocit afirmaţia întemeiată pe ea însăşi a certitudinii senzoriale? . 

Dar Hegel, când a conceput negarea negatiei, sub raportul laturii sale pozitive, 
ca pe ceea ce singur este cu adevărat pozitiv, iar sub raportul laturii sale nega- 
tive, ca pe sigurul act adevărat si actul autorealizării oricărei existente, nu a facut 
decât să găsească expresia abstractă, logică, speculativă pentru mișcarea acelei 
istorii care nu reprezintă încă adevărata istorie a omului, ca subiect gata exis- 
tent, ci abia actul producerii omului, istoria naşterii omului. 

Vom căuta să explicăm atât forma abstractă pe care o prezintă această mișcare 
la Hegel cât şi trăsăturile ei distinctive, care o fac să apară ca ceva deosebit, de 
felul cum apare ea în cadrul criticii moderne, adică deosebit de felul cum e 
înfățișat același proces în Esenţa creştinismului a lui Feuerbach, sau mai bine-zis, 
vom căuta să explicăm forma critică a acestei mişcări, care la Hegel este încă 
necritică. 

Să aruncăm o privire aspra sistemului hegelian. Trebuie să începem cu 
Fenomenologia lui Hegel, care este adevăratul izvor şi adevărata taină a filosofiei 
hegeliene. 

Fenomenologia. 

A) Constiinta de sine. 

I. Constiinta. 0) Certitudinea senzorială sau „aceasta“ și părerea. B) Percepția, 
adică lucrul cu însuşirile sale, și iluzia. y) Forţa si intelectul, fenomenul și lumea 
suprasensibilă. 

II. Constiinta de sine. Adevărul certitudinii de sine. a) Independenţa si 
dependenţa conștiinței de sine, stăpânirea şi servitutea. b) Libertatea conştiinţei 
de sine. Stoicismul, scepticismul, conştiinţa nefericita. 

III. Rațiunea. Certitudinea si adevărul raţiunii. a) Rațiunea observatoare; 
observarea naturii si a conștiinței de sine. b) Realizarea conştiinţei de sine rationale 


> Feuerbach concepe negarea negatiei, conceptului concret, si ca pe o gândire care se 
depăşeşte pe sine în gândire si care, în calitatea ei de gândire, vrea să fie în mod nemijlocit 
intuitiei, natură, realitate. 

prin ea însăși. Plăcerea şi necesitatea. Legea inimii și nebunia prezumtiei. Virtutea 
şi cursul lumii. c) Individualitatea reală în sine și pentru sine. Imperiul animal al 
spiritului şi înşelarea, sau faptul însuși. Rațiunea legiuitoare. Rațiunea care 
examinează. 

B) Spiritul 

I. Spiritul adevărat, lumea etică. 

II. Spiritul înstrăinat de sine, cultura. 

III. Spiritul cert de sine însuşi, moralitatea. 

C) Religia. Religia naturală, religia artei, religia revelată. 

D) Cunoaşterea absolută. 

Dat fiindcă Enciclopedia lui Hegel începe cu logica, cu gândul pur speculativ, 
şi se sfârşeşte cu cunoașterea absolută, cu spiritul filosofic sau absolut, adică cu 
spiritul abstract suprauman conştient de sine şi sesizându-se pe sine, întreaga 
Enciclopedie nu este altceva decât esența desfăşurată a spiritului filosofic, auto- 
obiectivarea sa; iar spiritul filosofic nu este altceva decât spiritul înstrăinat al 
lumii care se sesizează pe sine însuşi în gândire, adică în mod abstract, înăuntrul 
autoînstrăinării sale. 

Logica este banul spiritului, valoarea gândită, speculativă, a omului şi a 
naturii — esenţa lor devenită complet indiferentă fata de orice determinatie reală 
şi, de aceea, nereală — gândirea înstrăinată, care ca atare face abstracţie de natură 
şi de omul real: gândirea abstractă. — Exterioritatea acestei gândiri abstracte... 
natura, aşa cum este ea pentru această gândire abstractă. Ea îi este exterioară, în 
ea gândirea abstractă s-a pierdut pe sine; şi ea, această abstractă, o şi concepe tot 
ca pe ceva exterior, ca gând abstract, dar ca gândire abstractă înstrăinată. — În 
sfârşit, spiritul, această gândire ce se întoarce la locul său de baștină şi care, 
spirit antropologic, fenomenologic, psihologic, etic, artistic, religios nu este încă 
pentru sine el însuși până ce, în sfârșit, în calitate de cunoaștere absolută, se 
regăseşte şi se raportează numai la sine ca spirit devenit acum absolut, adică 
abstract, şi capătă astfel forma sa de existenţă conştientă şi adecvată. Căci 
adevărata lui formă de existenţă este abstractia. 

La Hegel există o dublă eroare. 

Prima apare cel mai clar în Fenomenologie ca izvor al filosofiei hegeliene. 
Atunci când, bunăoară, Hegel concepe avutia, statul etc. ca esențe înstrăinate de 
esenţa umană, el se referă numai la forma lor gândită... Ele sunt esențe gândite si 
de aceea ele reprezintă numai o înstrăinare a gândirii pure, adică a gândirii 
filosofice abstracte. De aceea întreaga mișcare se încheie cu cunoașterea absolută. 
Aceea de care s-au înstrăinat aceste obiecte si căreia ele i se opun cu pretenţii de 
realitate este tocmai gândirea abstractă. Filosoful — el însuşi o formă abstractă a 
omului înstrăinat — face din sine însuşi un etalon al lumii înstrăinate. De aceea 
toată istoria autoînstrăinării şi toată suprimarea autoînstrăinării nu este altceva 


278 KARL MARX, FRIEDRICH ENGELS 


decât istoria producerii gândirii abstracte, adică absolute, a gândirii logice, specu- 
lative. Ca urmare, înstrăinarea, care constituie propriu-zis tot interesul acestei 
autoînstrăinări si a suprimării acestei autoînstrăinări, apare de aceea la Hegel 
ca opoziţie între în sine şi pentru sine, între conștiință şi conștiință de sine, 
între obiect şi subiect, cu alte cuvinte ca opoziție între gândirea abstractă si 
realitatea sensibilă sau sensibilul real, înăuntrul gândirii însăşi. Toate celelalte 
opoziții şi orice alte mișcări ale acestor opoziții reprezintă numai aparența, 
învelișul, forma exoterică a acestor opoziții, singurele interesante, care constituie 
sensul celorlalte opoziții, al opozitiilor profane. Nu faptul că esenţa umană se 
obiectivează într-un mod inuman, în contradicţie cu sine însăși, apare aici ca 
esenţă a înstrăinării care e afirmată și care urmează să fie suprimată, ci faptul 
că ea se obiectiveaza ca ceva deosebit de gândirea abstractă si în opoziție cu 
ea. Aşadar, însuşirea forţelor esenţiale ale omului, care au devenit obiecte, 
străine, este în primul rând, o însușire care se petrece în conştiinţă, în gândirea 
pură, adică în domeniul abstractiei, este o însușire a acestor obiecte ca idei si 
ca mişcări ale ideilor; de aceea, încă în Fenomenologie — în ciuda aparentei ei 
categoric negative şi critice şi în ciuda criticii pe care ea în mod frecvent o 
conţine şi care adesea anticipează cu mult dezvoltarea de mai târziu — se găseşte 
deja în forma latentă, ca germene, ca potentialitate, ca o taină, pozitivismul 
necritic si idealismul, tot atât de necritic, al operelor hegeliene de mai târziu, 
această desființare și restaurare filosofică a realităţii empirice existente. În al 
doilea rând, revendicarea de a i se reda omului lumea obiectivă — de exemplu 
recunoaşterea faptului că conştiinţa senzorială nu este o conştiinţă senzorială 
abstractă, ci o conştiinţă senzorială omenească, că religia, avutia etc. nu sunt 
altceva decât realitatea înstrăinată a obiectivării umane, a forțelor esenţiale 
umane întruchipate în creaţii, şi că, de aceea, ele nu sunt decât o cale spre 
realitatea cu adevărat umană —, această însuşire a forțelor esenţiale ale omului 
sau intuirea acestui proces îmbracă, prin urmare, la Hegel o asemenea formă, 
că lumea sensibilă, religia, puterea de stat etc. sunt esențe spirituale, căci numai 
spiritul reprezintă adevărata esenţă a omului, iar adevărata formă a spiritului 
este spiritul care gândește, spiritul logic, speculativ. Umanitatea naturii si a 
naturii create de procesul istoric, a produselor omului, se manifestă deci în 
faptul că ele sunt produse ale spiritului abstract si, ca atare, momente ale 
spiritului, esențe ideale. 

De aceea, Fenomenologia este o critică ascunsă, care își este sie însăşi încă 
neclară si are o formă mistică; dar în măsura în care ea stabilește existenţa instrdindrii 
omului — chiar dacă aici omul apare numai sub forma spiritului — în ea sunt conţinute, 
într-o formă ascunsă, toate elementele criticii, şi anume pregătite şi elaborate într-un 
mod care adeseori depăşeşte cu mult punctul de vedere al lui Hegel. Capitolele 
despre „conştiinţa nefericită“, „conștiința cinstită“, lupta „conștiinței nobile si a 

celei josnice“ şi altele de acest fel contin — desi într-o forma încă instrainata — 
elementele critice ale unor întregi domenii, cum sunt, de pildă, religia, statul, viata 
civilă etc. Aşadar, după cum esența, obiectul apar la Hegel ca esențe ideale, tot asa 
si „subiectul apare totdeauna ca conștiință sau ca conștiință de sine sau, mai bine 
zis, obiectul apare numai ca conștiință abstractă, iar omul numai ca conștiință de 
sine şi din această cauză, diferitele forme ale înstrăinării care apar în Fenomenologie 
sunt doar diferite forme ale conştiinţei si ale conştiinţei de sine. Asa cum conştiinţa 
abstractă — sub forma căreia este conceput obiectul — este în sine doar un moment 
al conştiinţei de sine, care-şi afirmă propriile sale deosebiri, tot asa si rezultatul 
acestei întregi mișcări este identitatea dintre conştiinţa de sine şi conștiința, 
cunoașterea absolută, adică o mişcare a gândirii abstracte care nu mai este îndreptată 
în afară, ci se săvârşeşte de pe acum numai înăuntrul său, cu alte cuvinte rezultatul 
la care se ajunge este dialectica gândului pur. 

Măreţia Fenomenologiei lui Hegel si a rezultatului ei final — dialectica 
negativitatii ca principiu motor si creator — constă, aşadar, în faptul că Hegel 
concepe crearea omului de către el însuşi ca un proces, obiectivarea ca 
dezobiectivare, ca autoînstrăinare și ca suprimare a acestei autoînstrăinări; așadar, 
în faptul că el sesizează esenţa muncii şi concepe omul obiectual, omul adevărat 
— adevărat pentru că este real — ca rezultat al propriei sale munci. Raportarea 
reală, activă a omului la sine ca fiinţă generică, adică manifestarea lui ca adevărată 
fiinţă generică, cu alte cuvinte ca fiinţă omenească, este posibilă numai dacă 
omul exteriorizează efectiv toate forțele lui generice — ceea ce, iarăși, este posibil 
numai prin activitatea comună a omenirii, numai ca rezultat al istoriei — si se 
raportează la ele ca niște obiecte, lucru care, la rândul său, este posibil la început 
numai sub forma înstrăinării. 

Unilateralitatea şi limitele concepției lui Hegel le vom înfățișa acum în mod 
amănunţit, analizând capitolul de încheiere al Fenomenologiei, care e consacrat 
cunoașterii absolute; acest capitol cuprinde, într-o formă concentrată, atât spiritul 
Fenomenologiei, raportul ei cu dialectica speculativă, cât si conștiința ce o avea 
Hegel despre amândouă şi despre raportul dintre ele. 

În prealabil tin să mai remarc doar că Hegel se situează pe poziţiile economiei 
politice moderne. El concepe munca ca esență, ca esență a omului ce se confirma 
pe sine însăşi; el vede numai latura pozitivă a muncii, nu si pe cea negativă. 
Munca este procesul prin care omul devine o ființă pentru sine, însă înăuntrul 
înstrăinării sau ca om înstrăinat. Hegel nu cunoaşte și nu recunoaşte altă formă 
de muncă decât cea abstract-spirituală. Aşadar, Hegel recunoaşte drept esenţă a 
muncii ceea ce constituie, în genere, esența filosofiei, si anume instrdinarea 
omului care se cunoaşte pe sine, sau ştiinţa instrdinatd care se gândeşte pe sine, 
şi de aceea el, în opoziţie cu filosofia premergătoare, poate să strângă laolaltă 
diversele momente ale filosofiei şi să prezinte propria lui filosofie drept filosofia 

însăşi. Ceea ce făceau ceilalţi filosofi — când priveau diversele momente ale 
naturii si ale vieţii omenești ca pe nişte momente ale conştiinţei de sine, şi anume 
ale conștiinței de sine abstracte — este considerat de Hegel drept activitatea 
filosofiei însăși. De aceea ştiinţa lui este absolută. 

Să trecem acum la subiectul nostru. 

Cunoașterea absolută. Ultimul capitol al Fenomenologiei. 

Principalul este că obiectul conștiinței nu este, pentru Hegel, nimic altceva 
decât conștiința de sine; sau, cu alte cuvinte, obiectul nu este altceva decât 
conștiința de sine obiectivată, conştiinţa de sine ca obiect (omul = conştiinţă de 
sine). 

Este vorba, așadar, de depăşirea obiectului conștiinței. Obiectivitatea ca atare 
este considerată ca o relaţie înstrăinară a omului, ca o relaţie care nu corespunde 
esenței umane, adică conştiinţei de sine. De aceea, reinsusirea esenței obiectuale 
a omului, produsă ca ceva străin, sau determinarea înstrăinării, nu are numai 
semnificaţia suprimării, ci si pe aceea a suprimării obiectivității, cu alte cuvinte 
omul este considerat drept o fiinţă non-obiectuală, spirituală. 

Mişcarea prin care se realizează depășirea obiectului conștiinței este descrisă 
de Hegel precum urmează: 

Obiectul nu se arată numai ca reîntorcându-se în Sine [das Selbst] (aceasta 
este, după Hegel, o concepţie unilaterală despre asemenea mișcare, întrucât 
sesizează numai una dintre laturile ei). Omul este echivalat cu Sinele. Dar Sinele 
nu este decât omul conceput în mod abstract şi produs prin abstracţie. Omul 
este o fiinţă care se raportează la sine [selbstisch]. Ochiul său, urechea sa etc. se 
raportează la sine; fiecare din forţele lui esenţiale are însușirea de a se raporta 
la sine. Dar tocmai din această cauză este cu totul eronat să spunem: conștiința 
de sine are ochi, urechi, forță esenţială. Nu natura umană este o calitate a conștiinței 
de sine, ci, dimpotrivă, conştiinţa de sine este o calitate a naturii umane, a ochiului 
omenesc etc. 

Sinele abstract şi fixat ca o fiinţă existând pentru sine este omul ca egoist 
abstract, este egoismul ridicat la abstractia sa pură, la sfera gândirii. (La aceasta 
idee vom mai reveni.) 

Pentru Hegel, esența umană, omul, sunt echivalente cu conștiința de sine. 
De aceea, pentru el, orice înstrăinare a esenței umane nu este altceva decât o 
înstrăinare a conştiinţei de sine. Înstrăinarea conştiinţei de sine nu este, pentru 
el, o expresie — expresie reflectată în cunoaştere și în gândire — a înstrăinării 
reale a esenței umane. Dimpotrivă, înstrăinarea reală, înstrăinare care se manifestă 
în realitate, nu este altceva, potrivit esenței sale infime, ascunse — si dezvăluite 
numai filosofiei — decât fenomenul prin care se manifestă înstrăinarea adevăratei 
esențe umane, a conștiinței de sine. De aceea, ştiinţa care sesizează acest lucru 
se numește fenomenologie. De aceea, orice reinsusire a esenței obiectuale 

înstrăinate apare ca o încorporare în conștiința de sine; omul care pune stăpânire 
pe propria sa esenţă nu este altceva decât conștiința de sine care pune stăpânire 
pe esentele obiectuale; reînsușirea obiectului se reduce de aceea la reîntoarcerea 
obiectului în Sine. 

Depasirea, multilateral exprimată, a obiectului conștiinței constă, dupa Hegel, 

în aceea că: 

1) obiectul ca atare se prezintă conştiinţei ca ceva evanescent; 

2) înstrăinarea conştiinţei de sine este aceea care pune realitatea 
(Dingheit); 

3) această înstrăinare nu are numai o semnificaţie negativă, ci şi una 
pozitivă, 

4) ea are această semnificaţie pozitivă nu numai pentru noi, sau în 
sine, Ci şi pentru sine însăşi; 

5) pentru conștiința de sine, negarea obiectului, sau suprimarea de 
sine a acestuia, capătă o semnificaţie pozitivă prin faptul (sau, cu 
alte cuvinte, ea recunoaşte această nimicire a obiectului prin faptul) 
că ea însăşi este aceea care se înstrăinează pe sine, căci în această 
înstrăinare ea se pune pe sine ca obiect, sau, în virtutea unităţii de 
nedespartit a ființei pentru sine, ea pune obiectul ca fiind ea însăşi; 

6) pe de altă parte, aici se află totodată inclus şi un alt moment, și 
anume acela că conştiinţa de sine a şi suprimat în aceeaşi măsură 
această înstrăinare şi această obiectivitate şi le-a reluat înapoi în sine; 
deci în această alteritate (Anderssein) a ei, ca atare, ea este la sine; 

7) aceasta este mișcarea conștiinței, şi în această mișcare conștiința 
este, de aceea, totalitatea momentelor ei; 

8) conştiinţa trebuie, de asemenea, să se comporte faţă de obiect potrivit 
totalitatii determinărilor ei şi să-l sesizeze din punctul de vedere al 
fiecăreia dintre aceste determinări. Această totalitate a determinărilor 
ei face din obiect o esență spirituală în sine, şi pentru conștiință el 
va deveni într-adevăr o asemenea esenţă prin considerarea fiecăreia 
dintre aceste determinări ca fiind a Sinelui, adică tocmai prin acest 
raport spiritual faţă de ele, despre care am vorbit mai sus. 

Notă la punctul 1. — Faptul că obiectul ca atare se prezintă conștiinței ca 

ceva evanescent este tocmai reîntoarcerea obiectului în Sine, de care am vorbit. 

Nota la punctul 2. — Înstrăinarea conştiinţei de sine pune reitatea. Întrucât 

aici omul este echivalent cu conştiinţa de sine, înseamnă că esenţa lui obiectuală, 
înstrăinată, sau reitatea (adică ceea ce este pentru el obiect, iar obiect, cu adevărat 
este pentru el numai ceea ce este pentru el obiect esenţial, prin urmare, ceea ce 
este esenţa lui obiectuală. Dar cum omul real ca atare este luat drept subiect, și, 
prin urmare, nici natura — căci omul este natura umană —, ci numai abstractia 

omului, conștiința de sine, înseamnă ca obiectualitatea nu poate fi altceva decât 
conştiinţa de sine înstrăinată) este totuna cu conștiința de sine înstrăinată, iar 
realitatea este pusă prin această înstrăinare. Faptul că o făptură vie, naturală, 
înzestrată cu forte esenţiale obiectuale, adică materiale, posedă și obiecte natu- 
rale reale ale esenței sale, ca şi faptul că autoînstrăinarea sa înseamnă punerea 
unei lumi reale, însă sub forma exterioritdfii şi, prin urmare, a unei lumi obiectuale, 
care nu aparţine esenței lui si nu este în puterea lui, este cât se poate de firesc. Nu 
este în asta nimic de neînțeles sau enigmatic. Dimpotrivă, tocmai contrariul ar fi 
ceva enigmatic. Dar tot atât de clar este că conștiința de sine, prin înstrăinarea ei 
poate să pună doar reitatea, adică tot un lucru abstract, un lucru de domeniul 
abstractiei, si nu un lucru real. Este, totodată, clar că reitatea nu constituie, în 
acest caz, ceva independent, esențial în raport cu conştiinţa de sine, ci e o simplă 
creaţie, ceva pus de ea, iar ceea ce este pus, în loc să se confirme pe sine însuși, 
este doar o confirmare a actului punerii, care isi fixează pentru o clipă energia ei 
sub forma produsului, acordându-i în aparență — dar, iarăşi, numai pentru o 
clipă — rolul unui obiect real, de sine stătător. 

Atunci când omul real, corporal, care stă pe solidul glob pământesc, aspirând 
şi expirând toate forţele naturii, pune, prin înstrăinarea sa, forțele sale esenţiale 
reale, obiectuale ca obiecte străine, nu actul punerii este subiectul acestui proces, 
ci subiectivitatea forţelor esenţiale obiectuale, a căror acţiune trebuie, în 
consecinţă, să fie şi ea obiectuald. O fiinţă obiectuală acţionează obiectual, și ea 
nu ar acţiona obiectual dacă obiectualul nu ar ţine de însăşi esenţa ei. Ea tocmai 
de aceea creează, sau pune obiecte, pentru că şi ea este pusă de obiecte, pentru 
că ea este din capul locului natură. Prin urmare, lucrurile nu se petrec ca şi cum 
în actul punerii ea părăseşte „activitatea sa pură“ pentru a crea obiectul, ci în aşa 
fel că produsul sau obiectual nu face decât să confirme activitatea sa obiectuald, 
activitatea sa ca activitate a unei ființe obiectuale, naturale. 

Vedem aici că naturalismul consecvent sau umanismul se deosebeşte atât de 
idealism, cât şi de materialism, $i este totodată adevărul amândurora care le 
reunește pe amândouă. Şi vedem, de asemenea, că numai naturalismul este în 
stare să înțeleagă actul istoriei universale. 

Omul este în mod nemijlocit o ființă naturală. Ca fiinţă naturală, si mai cu 
seamă ca fiinţă naturală vie, el este, pe de o parte, înzestrat cu forte naturale, cu 
forte vitale, este o fiinţă naturală activă; aceste forte există în el ca predispozitii 
şi aptitudini, ca porniri; pe de altă parte, ca fiinţă naturală, corporală, sensibilă, 
obiectuală, omul, ca şi animalele şi plantele, este o fiinţă care suferă, o fiinţă 
condiţionată și limitată, cu alte cuvinte obiectele pornirilor sale există în afara lui 
ca obiecte independente de el, dar aceste obiecte sunt obiecte ale trebuintelor 
sale; obiecte indispensabile, esenţiale pentru manifestarea şi afirmarea forţelor 
lui esenţiale. Faptul că omul este o fiinţă corporală, înzestrată cu forţe naturale, 

o fiinţă vie, reală, sensibilă, obiectuală, înseamnă că el are ca obiect al fiinţei 
sale, al manifestărilor sale vitale obiecte reale, sensibile, cu alte cuvinte că el poate 
să-şi manifeste viaţa numai pe obiecte reale, sensibile. A fi obiectual, natural, sensibil, 
a-şi avea obiectul, natura, simţul în afara sa, sau a fi la rândul său obiectul, natura, 
simţul altuia este unul şi același lucru. Foamea este o nevoie firească, naturală; de 
aceea, pentru satisfacerea şi potolirea ei, ea are nevoie de o natură în afara ei, de 
un obiect în afara ei. Foamea este nevoia obiectivă a unui corp îndepărtat spre un 
obiect existent în afara sa şi indispensabil pentru împlinirea sa și pentru manifestarea 
esenței sale. Soarele este obiectul plantei, un obiect indispensabil pentru ea, pentru 
afirmarea vieţi ei, după cum planta este obiectul soarelui ca manifestare a fortei 
sale dătătoare de viata, a forţei sale esenţiale obiectuale. 

O fiinţă care nu își are natura în afara sa nu este o fiinţă naturală, nu participa 
la viaţa naturii. O fiinţă care nu are un obiect în afara sa nu este o fiinţă obiectuală. 
O fiinţă care nu este ea însăși obiect pentru altă fiinţă nu are nici ea drept obiect 
vreo altă fiinţă, cu alte cuvinte nu intra în nici o relaţie obiectuală, fiintarea ei nu 
este ceva obiectual. 

O fiinţă non-obiectuală este o non-fiintd, o ființă care nu poate exista [Unwesen]. 

Să presupunem o fiinţă care nu este obiect şi nici nu are vreun obiect. O 
asemenea fiinţă ar fi, în primul rând, singura fiinţă existentă, în afara ei nu ar 
exista nici o altă fiinţă; ea ar exista singuratică, singură. Căci, din moment ce 
există obiecte în afara mea, din moment ce eu nu sunt singur, eu sunt un altul, o 
altă realitate decât obiectul din afara mea. Pentru acest alt obiect eu sunt, așadar, 
o altă realitate decât el, adică sunt obiectul lui. O fiinţă care nu este obiectul unei 
alte fiinţe presupune deci că nu există nici o ființă obiectuală. Din moment ce eu 
am un obiect, acesta mă are pe mine ca obiect. Dar o fiinţă non-obiectuald este 
o fiinţă nereală, non-sensibilă, o fiinţă existentă numai în gândire, adică o fiinţă 
imaginară, un produs al abstractiei. A fi sensibil, adică a fi real, înseamnă a fi 
obiect al simţurilor, a fi un obiect sensibil şi, deci, a avea în afara sa obiecte 
sensibile, obiecte ale sensibilităţii sale. A fi sensibil înseamnă a suferi. 

Omul, ca fiinţă obiectuală, sensibilă, este deci o fiinţă care suferă; şi, pentru 
că el simte aceasta, este o ființă pasională. Pasiunea este forţa esenţială a omului 
care se îndreaptă, cu toată energia, spre obiectul său. 

Dar omul nu este numai o fiinţă naturală; el este o ființă naturală omenească. 
Cu alte cuvinte, este o fiinţă care există pentru sine, deci o ființă generică 
[Gattungswesen]. El trebuie să se afirme si să se confirme ca fiinţă generică atât 
în existenţa sa, cât și în conştiinţa sa. Prin urmare, după cum obiectele omului nu 
sunt obiecte ale naturii așa cum i se prezintă ele nemijlocit, în natură, tot astfel şi 
simțul omenesc, aşa cum este el nemijlocit, în obiectivitatea sa nemijlocită, nu 
este sensibilitate omenească, obiectivitate omenească. Natura, nici în sensul 
obiectiv şi nici în cel subiectiv nu-i este dată nemijlocit fiinţei omeneşti într-un 

mod adecvat. Si după cum tot ce este natural trebuie să se nască, tot asa şi omul 
îşi are actul naşterii sale, istoria, care însă este ceva cunoscut pentru el si, din 
această cauză, este o naştere care se suprimă pe sine în mod conştient ca nașterea. 
Istoria este adevărata istorie naturală a omului. (Asupra acestui lucru trebuie să 
mai revin). 

În al treilea rând, întrucât această punere a reităţii este ea însăşi o simplă 
aparenţă, un act care contrazice esenţa activităţii pure, ea trebuie să fie din nou 
suprimată, iar realitatea trebuie negată. 

Cu privire la punctele 3, 4, 5, 6, — 3) Această înstrăinare a conştiinţei nu are 
numai o semnificaţie negativă, ci $i una pozitivă şi 4) ea are această semnificaţie 
pozitivă nu numai pentru noi, adică în sine, ci si pentru sine, pentru conștiința 
însăşi. 5) Pentru conștiință, negarea obiectului, adică suprimarea obiectului, de 
către sine însuşi, are o semnificaţie pozitivă prin faptul (sau, altfel spus, conștiința 
cunoaşte nimicnicia obiectului prin faptul) că se înstrăinează pe ea însăşi, căci 
în această înstrăinare ea se cunoaște pe sine ca obiect sau, în virtutea unităţii de 
nedespartit a ființării pentru sine, ea cunoaște obiectul ca fiind ea însăși. 6) Pe de 
altă parte, aici se află cuprins şi un alt moment, şi anume acela că conștiința a şi 
suprimat, în aceeaşi măsură, această înstrăinare $i obiectivitate și le-a reluat înapoi 
în sine, şi, prin urmare, în această alteritate a ei ca atare ea este la sine. 

Am văzut, din cele de mai sus, că însușirea esenței obiectuale înstrăinate 
sau suprimarea obiectivitatii date sub determinarea instrdindrii — care evoluează 
în mod necesar de la o înstrăinare indiferentă la una efectiv ostilă — are pentru 
Hegel și semnificaţia — sau are chiar în primul rând semnificaţia — că suprimă 
obiectivitatea, căci nu caracterul determinat al obiectului, ci însuși caracterul 
său obiectual constituie pentru conştiinţa de sine aspectul supărător al înstrăinării. 
De aceea, obiectul este ceva negativ, ceva ce se suprimă pe sine, 0 nimicnicie. 
Această nimicnicie a obiectului are pentru conștiință nu numai o semnificaţie 
negativă, ci şi una pozitivă, fiindcă nimicnicia obiectului este tocmai autoafirmarea 
non-obiectivitatii, a abstractiei, a conştiinţei însăși. Pentru conștiința însăşi 
nimicnicia obiectului are o semnificaţie pozitivă, întrucât ea cunoaște în această 
nimicnicie, în esenţa obiectuală, propria ei autoinstrdinare, ştie că această 
nimicnicie există numai prin autoînstrăinarea ei... 

Modul în care există conștiință şi în care există ceva pentru ea este 
cunoașterea. Cunoașterea este singurul ei act. Prin urmare, ceva începe să existe 
pentru conştiinţă în măsura în care ea cunoaște acest ceva. Cunoaşterea este 
singurul raport al conştiinţei cu obiectul. Dar conştiinţa cunoaşte nimicnicia 
obiectului, adică ştie că obiectul nu este ceva diferit de ea, nefiinta obiectului 
pentru ea, întrucât știe că obiectul este propria ei autoinstrdinare, cu alte cuvinte 
conştiinţa se cunoaşte pe sine — cunoaşterea ca obiect — prin aceea că obiectul 
este numai aparența unui obiect, este o mistificare, iar prin esenţa sa el nu este 

altceva decât cunoașterea însăși care se opune ei însăşi si care prin aceasta şi-a 
opus un nimic, ceva care nu are nici o obiectivitate în afara conştiinţei; cu alte 
cuvinte, conştiinţa știe că, atunci când se raportează la un obiect, ea este doar în 
afară de sine, se înstrăinează de sine, că ea însăși este cea care isi apare ca 
obiect, sau că ceea ce apare ca obiect nu este decât ea însăşi. 

Pe de altă parte, după cum spune Hegel, aici se află totodată și un alt mo- 
ment — anume că conştiinţa a suprimat în aceeași măsură această autoînstrăinare 
şi această obiectivitate şi le-a luat înapoi în sine, și, prin urmare, în această 
alteritate a ei, ca atare, ea este la sine. 

În această expunere avem adunate la un loc toate iluziile speculatiei. 

În primul rând: conştiinţa, de sine, în această alteritate a ei, ca atare este la 
sine. De aceea ea, sau — dacă facem abstracţie aici de abstractia hegeliană si în 
locul conştiinţei de sine punem conştiinţa de sine a omului — de aceea el, în 
această alteritate ca atare, se află la sine. Asta înseamnă, în primul rând, ca 
conştiinţa, adică cunoașterea ca cunoaștere, gândirea ca gândire, se pretinde a 
fi, în mod nemijlocit, propriul său altul, sensibilul, realitatea, viaţa — gândirea 
care se depăşeşte pe sine în gândire (Feuerbach). Acest aspect este conţinut aici 
în măsura în care conștiința, privită ca simplă conştiinţă, vede o piedică 
supărătoare nu în obiectivitatea înstrăinată, ci în obiectivitatea ca atare. 

În al doilea rând, asta înseamnă că omul conștient de sine, în măsura în care 
el a recunoscut că lumea spirituală — sau fiintarea generală spirituală a lumii sale 
— este doar o autoînstrăinare şi a suprimat-o ca atare, o reafirmă totuşi în forma ei 
înstrăinată, o prezintă drept adevărata sa fiintare, o restabilește, pretinde că în 
aceasta alteritatea a sa, ca atare, ea se află la sine. Si în felul acesta, după ce, 
bunăoară, a suprimat religia, după ce a recunoscut-o drept un produs al 
autoânstrăinării, el se consideră totuşi afirmat în religia ca religie. Aici se află 
rădăcina falsului pozitivism al lui Hegel, sau a criticismului său doar aparent, — 
ceea ce Feuerbach denumeşte afirmare, negare și restabilire a religiei sau a 
teologiei, dar care trebuie conceput într-un sens mai general. Așadar, rațiunea se 
află la sine în irationalitate ca irationalitate. Omul care şi-a dat seama că în 
domeniul dreptului, politicii etc. duce o viata înstrăinată isi duce, în această viata 
înstrăinată ca atare, viaţa sa cu adevărat omenească. Reiese astfel că adevărata 
cunoaştere şi adevărata viață este autoafirmarea, autoconfirmarea în contradicție 
cu sine însăşi cât şi cu cunoaşterea si cu esenţa obiectului. 

Aşadar, acum nu mai poate fi vorba de o simplă acomodare a lui Hegel cu 
religia, statul etc., întrucât această minciună este însăşi minciuna principiului său. 

Dacă eu ştiu că religia este conştiinţa de sine instrdinatd a omului, înseamnă 
că știu că în ea, ca religie, se afirmă nu conștiința mea de sine, ci conștiința mea 
de sine înstrăinată. Ştiu, deci, că conștiința mea de sine, apartinandu-si siesi, 
esenței sale, se afirmă nu în religie, ci, dimpotrivă, în religia nimicită, suprimată. 

De aceea, la Hegel, negarea negatiei nu este afirmarea adevaratei esente prin 
negarea esentei aparente, ci afirmarea esentei aparente, adica a esentei instrainate de 
sine, în însăşi negarea ei, adică negarea acestei esențe aparente ca esenţă obiectuală, 
care salasluieste în afara omului și e independentă de el, si transformarea ei în subiect. 

De aceea un rol aparte are la el suprimarea, depășirea, în care sunt reunite 
negarea şi conservarea, afirmarea. 

Aşa, de exemplu, în filozofia dreptului a lui Hegel dreptul privat suprimat 
este egal cu morala, morala suprimată este egală cu familia, familia suprimată 
este egală cu societatea civilă, societatea civilă suprimată este egală cu starul, 
statul suprimat este egal cu istoria universală. Pe planul realității, dreptul privat, 
morala, familia, societatea civilă, statul s.a.m.d. continuă să existe ca înainte, 
numai că ele au devenit momente, moduri de existenţă şi de fiintare a omului, 
care luate izolat nu au valabilitate, care se anulează și se generează una pe alta 
etc. Momente ale mişcării. 

În existenţa lor reală, această esenţă a lor mobilă rămâne ascunsă. Ea se 
dezvăluie, se revelează numai în gândire, în filosofie, şi din această cauză 
adevărata mea fiintare religioasă este fiintarea mea în filosofia religiei, adevărata 
mea fiintare politică este fiintarea mea în filosofia dreptului, adevărata mea fiintare 
naturală este fiintarea mea în filosofia naturii, adevărata mea fiintare artistică 
este fiintarea mea în filosofia artei, adevărata mea fiintare omenească este fiintarea 
mea în filosofie. Tot astfel adevărata existenţă a religiei, statului, naturii, artei 
este filosofia religiei, filosofia statului, filosofia naturii, filosofia artei. Dar, dacă 
pentru mine adevărata fiintare a religiei este numai filosofia religiei ș.a.m.d., 
atunci eu sunt cu adevărat religios numai ca filosof al religiei şi prin aceasta eu 
neg adevărata religiozitate $i omul într-adevăr religios. Dar, totodată eu le și 
afirm, în parte în cadrul propriei mele ființări sau în cadrul fiintarii străine pe 
care le-o opun (căci aceasta este doar expresia lor filosofică), în parte în chiar 
propria lor formă originară, căci ele nu sunt pentru mine decât un mod de a fi 
altul aparent, niște alegorii, nişte forme care ascund sub un înveliş senzorial 
adevărata lor fiintare, adică fiintarea mea filosofică. 

Tot așa calitatea suprimată este egală cu cantitatea, cantitatea suprimată este 
egală cu măsura, măsura suprimată este egală cu esenţa, esenţa suprimată este 
egală cu fenomenul, fenomenul suprimat este egal cu conceptul, conceptul 
suprimat este egal cu obiectivitatea, obiectivitatea suprimată este egală cu ideea 
absolută, ideea absolută suprimată este egală cu natura, natura suprimată este 
egală cu spiritul subiectiv, spiritul subiectiv suprimat este egal cu spiritul obiectiv, 
moral, spiritul moral suprimat este egal cu arta, arta suprimată este egală cu 
religia, religia suprimată este egală cu cunoașterea absolută. 

Pe de o parte, această suprimare este o suprimare a unei esențe doar gândite, 
aşadar proprietatea privată gândită este suprimată în ideea moralei. Şi pentru că 

gandirea isi inchipuie ca este in mod nemijlocit propriul sau altul, si anume 
realitatea sensibilă, şi pentru ca, prin urmare, ea considera că acţiunea sa este şi 
o acţiune sensibilă reală, această suprimare in gând, care lasă neatins obiectul 
său în realitate, crede că l-a depăşit in mod efectiv; pe de altă parte, întrucât acest 
obiect a devenit acum pentru gândire un moment al ei, gândirea îl consideră şi în 
realitatea lui ca o autoconfirmare a ei, a conştiinţei de sine, a abstractiei. 

Din această cauză, pe de o parte, fiintarea pe care Hegel o suprimă şi o conserva 
totodată în filosofie nu este religia reală, statul real, natura reală, ci religia in 
forma în care a devenit ea însăşi obiect al cunoașterii, adică dogmatica; același 
lucru se poate spune si despre jurisprudentd, despre știința despre stat, despre 
ştiinţele naturii. În telul acesta Hegel, pe de o parte, se află în opoziţie cu esenţa 
reală, cât şi cu ştiinţa nemijlocită, despre această esenţă, cu alte cuvinte, cu conceptele 
nefilosofice ale acestei esențe. De aceea, Hegel contrazice concepţiile lor? curente. 

Pe de altă parte însă, omul religios etc. poate să-și găsească în Hegel ultima 
confirmare. 

Acum trebuie să sesizăm — în limitele determinării înstrăinării — momentele 
pozitive ale dialecticii hegeliene. 

a) Suprimarea ca mișcare obiectuală, ca mişcare ce reia în sine înstrăinarea. 
— Aceasta este, exprimată în limitele înstrăinării, ideea insusirii esenței obiectuale 
prin suprimarea înstrăinării ei, este intuirea înstrăinată a obiectivdrii reale a omului, 
a însușirii reale de către el a esenței sale obiectuale, prin nimicirea determinării 
înstrăinate a lumii obiectuale, prin suprimarea ei în fiintarea sa înstrăinată, asa 
cum ateismul, ca suprimare a lui Dumnezeu, înseamnă statornicirea umanismului 
teoretic, iar comunismul, ca suprimare a proprietăţii private, înseamnă revendicarea 
adevăratei vieţi omenești ca proprietate inalienabilă a omului, înseamnă instaurarea 
umanismului practic; cu alte cuvinte, ateismul este umanismul mijlocit cu sine 
prin suprimarea religiei, iar comunismul este umanismul mijlocit cu sine prin 
suprimarea proprietăţii private. Abia prin suprimarea acestei mijlociri — care este 
însă o premisă necesară — apare umanismul pozitiv, umanismul care pornește în 
mod pozitiv de la sine însuşi. 

Dar ateismul şi comunismul nu reprezintă de loc o evadare, o abstracţie, ele 
nu înseamnă pierderea lumii obiectuale create de om, a forțelor sale esenţiale 
care au căpătat o formă obiectuală, nu înseamnă sărăcia care se reîntoarce la o 
simplicitate nefirească, primitivă. Ele înseamnă, dimpotrivă, pentru prima oară 
adevărata statornicire, adevărata realizare pentru om a esenței sale, ca ceva real. 

Aşadar, Hegel, care concepe — deşi, iarăşi, numai într-o formă înstrăinată — 
sensul pozitiv al negatiei raportate la sine însăşi, concepe totodată și 
autoînstrăinarea omului, înstrăinarea esenței lui, dezobiectivarea şi privarea de 


3 Adică ale teologiei, jurisprudenţei, științei despre stat, științele naturii ş.a.m.d. — Nota red. 

realizare a omului ca dobândire de sine, ca transformare a esentei umane, ca 
obiectivare, ca realizare. Pe scurt, el concepe în limitele abstractiei — munca 
drept actul prin care omul se creează pe sine însuşi, iar relaţia omului cu sine ca 
relaţie cu o esenţă străină si manifestarea lui ca manifestare a unei esențe străine 
el concepe ca procesul prin care se statornicește conștiința generică şi viața 
generică. 

b) Dar la Hegel — independent de răsturnarea de care am vorbit sau, mai 
bine zis, tocmai ca o consecinţă a ei — acest act apare, în primul rând, ca un act 
pur formal, pentru că e abstract, pentru că esenţa umană însăși este recunoscută 
numai ca esență abstractă gânditoare, ca conştiinţă de sine, si, 

în al doilea rând, din cauză că acest punct de vedere este formal şi abstract, 
suprimarea înstrăinării devine o confirmare a înstrăinării sau, cu alte cuvinte, 
pentru Hegel această mișcare a autocredrii, a autoobiectivării ca pierdere de 
sine si instrdinare de sine, este manifestarea absolută — şi, de aceea, ultima — a 
vieții omeneşti, care se are ca scop pe sine, este împăcată cu sine şi ajunge la 
esenţa sa. 

Această mișcare, în forma ei abstractă, ca dialectică, este deci pentru Hegel 
viața cu adevărat omenească; şi pentru că este totuși o abstracţie, o înstrăinare a 
vieţii omenești, ea apare ca un proces divin, dar ca un proces divin al omului, un 
proces pe care îl săvârşeşte esenţa lui abstractă, pură, absolută, distinctivă de el 
însuși. 

În al treilea rând, acest proces trebuie să aibă un purtător, un subiect, dar 
subiectul apare numai ca rezultat; de aceea, acest rezultat, subiectul care se cunoaște 
pe sine ca conştiinţă de sine absolută este Dumnezeu, spiritul absolut, ideea care 
se cunoaște pe sine si se realizează pe sine. Omul real si natura reală devin simple 
predicate, simboluri ale acestui om ascuns, nereal și ale acestei naturi nereale. De 
aceea, subiectul şi predicatul se află, unul faţă de celălalt, într-o relaţie complet 
răsturnată: este subiectul-obiect mistic sau o subiectivitate care se revarsă dincolo 
de obiect, subiectul absolut ca un proces, ca subiect care se înstrăinează de sine și 
se reîntoarce în sine din aceasta înstrăinare si o reia totuşi în sine, şi subiectul ca 
acest proces; este invartirea pură, neîncetată în sine însuși. 

În primul rând, avem de-a face aci cu o concepţie formală si abstractă despre 
actul autocreării şi autoobiectivării omului. 

Întrucât Hegel identifică omul cu conştiinţa de sine, obiectul înstrăinat al 
omului, realitatea lui esenţială înstrăinată nu este altceva decât conștiința 
înstrăinării, decât ideea înstrăinării, expresia ei abstractă şi, deci, lipsită de conţinut 
şi nereală, negația. De aceea, suprimarea înstrăinării nu este nici ea altceva decât 
o suprimare abstractă, goală, a acestei abstracții lipsite de conţinut; este negarea 
negatiei. Activitatea bogată, vie, sensibilă, concretă a autoobiectivarii devine, în 
consecinţă, ca o simplă abstracţie a acestei activităţi, o negativitate absolută, o 

abstracţie care, la rândul ei, este fixată ca atare şi concepută ca o activitate de 
sine stătătoare, ca o activitate pură. Întrucât această așa-zisă negativitate nu este 
altceva decât forma abstractă, lipsită de conținut, a acestui act real, viu, conţinutul 
ei nu poate fi nici el decât un conţinut pur formal, obţinut prin abstragere de la 
orice conţinut. Ceea ce se obţine sunt, aşadar, formele generale, abstracte ale 
abstractiei, proprii oricărui conţinut şi, de aceea, si indiferente fata de orice 
conţinut și tocmai de aceea valabile pentru oricare conţinut, formele gândirii, 
categoriile logice, rupte de spiritul real şi de natura reală. (Ceva mai încolo vom 
analiza conţinutul logic al negativitatii absolute.) 

Ceea ce a realizat Hegel aici pozitiv în logica sa speculativă constă în faptul 
că conceptele determinare, formele fixe generale ale gândirii, ca independente 
de natură si de spirit, sunt un rezultat necesar al înstrăinării generale a esenței 
umane și, implicit, a gândirii omenești, precum și în faptul că Hegel, în consecință, 
le-a infatisat le-a cuprins laolaltă ca momente ale procesului abstractiei... De 
exemplu, fiintarea suprimată este esenţă, esența suprimată este concept, conceptul 
suprimat... este idee absolută. Dar ce este ideea absolută ? Fa, la rândul său, se 
suprimă pe sine, dacă nu vrea să parcurgă de la capăt întregul proces de abstracţie 
şi să se mulţumească a fi o totalitate de abstracții sau abstractia care se sesizează 
pe sine. Dar abstractia care se sesizează pe sine ca abstracţie ştie despre sine că 
nu este nimic; ea trebuie să renunţe la sine, la abstracţie, şi astfel ajunge la o 
esenţă care este tocmai contrariul ei, la natură. Întreaga logică, așadar, nu face 
decât să demonstreze că gândirea abstractă în sine nu este nimic, că ideea absolută 
în sine nu este nimic, că numai natura este ceva. 

Ideea absolută, ideea abstractă, care „considerată în unitatea ei cu sine 
este intuiție“ (Hegel, Enciclopedia, ed. a III-a, p. 222), care „în adevărul absolut 
al ei însăși se decide să libereze din sine momentul particularitatii sale, adică al 
primei determinări și al alterităţii, ideea nemijlocită, ca reflex al ei, lăsându-se 
să iasă în mod liber din sine ca natură“ (ibid.), toată această idee care se 
comportă așa de ciudat şi de extravagant și care a pricinuit atâtea dureri de cap 
hegelienilor nu este nimic altceva decât abstractia — adică gânditorul abstract 
—, care, devenită mai inteleapta prin experienţă si clarificându-şi adevărata sa 
esenţă, se hotărăşte, în anumite condiţii — false şi încă tot abstracte — să renunțe 
la sine şi să puna în locul fiintarii sale la sine, al nefiintei sale, al generalitatii 
şi nedeterminării sale, alteritatea sa, particularul, determinantul; — se hotărăşte 
să elibereze din sine natura, pe care o ascunde în sine doar ca abstracţie, 
ca lucru mintal, cu alte cuvinte se hotărăşte să abandoneze abstractia si sa 
privească în sfârșit natura liberă de ea. Ideea abstractă, care devine nemijlocit 
intuiție, nu este altceva decât gândirea abstractă care renunţă la sine însăşi şi 
se hotărăște să devină intuiție. Toată această trecere de la logică la filosofia 
naturii nu este altceva decât trecerea — pe care gânditorul abstract o realizează 


290 KARL MARX, FRIEDRICH ENGELS 


asa de greu şi pe care, de aceea, o descrie asa de extravagant — de la abstracţie 
la intuiție. Sentimentul mistic care-l alungă pe filosof din domeniul gândirii 
abstracte în acela al intuitiei este plictiseala, dorul dupa un conţinut. 

(Omul înstrăinat de sine însuşi este şi un gânditor înstrăinat de propria sa 
esență, adică de esenţa sa naturală si omenească. De aceea, gândurile sale sunt 
nişte spirite încremenite, care sălășluiesc în afara naturii şi a omului. Hegel a 
închis laolaltă în „Logica“ sa toate aceste spirite, considerând pe fiecare dintre 
ele o dată ca negatie, adică ca instrdinare a gândirii omenești, iar apoi ca negare 
a negatiei, adică ca suprimare a acestei înstrăinări, ca expresie autentică a gândirii 
omenești; dar întrucât se săvârşeşte tot în cadrul înstrăinării, această negare a 
negatiei reprezintă, în parte, restabilirea acestor spirite încremenite în înstrăinarea 
lor, iar în parte oprirea la actul ultim, raportarea la sine în înstrăinare, ca adevărata 
fiintare a acestor spirite incremenite*; în parte însă, în măsura în care această 
abstracţie se sesizează pe sine şi se simte prea plictisită de sine însăși, abandonarea 
gândirii abstracte care se mişcă numai în gândire, care n-are nici ochi, nici dinţi, 
nici urechi, nici nimic, apare la Hegel sub forma hotărârii de a recunoaște ca 
esenţă natura si de a trece la intuiţie.) 

Dar şi natura, considerată abstract, pentru sine, fixată în separarea ei faţă 
de om, este pentru om, nimic. Că gânditorul abstract care s-a hotărât să treacă 
la intuiţie contemplă natura în mod abstract, se înțelege de la sine. Asa cum 
înainte natura stătea închisă de gânditor în forma — concepută de el, dar, ascunsă 
pentru el, şi enigmatică — a unei idei absolute, a unui obiect mintal, tot aşa şi 
acum, când a eliberat-o din sine, el, de fapt, a eliberat din sine numai această 
natură abstractă, numai abstractia pură a naturii, — dar de data asta cu 
semnificaţia unui alt mod de a fi al gândirii, a unei naturi reale, intuite, distincte 
de gândirea abstractă. Sau — ca să vorbim în limbaj omenesc —, contempland 
natura, gânditorul abstract își dă seama că esentele pe care el, în dialectica 
divină, credea că le creează din nimic, din pură abstracţie, ca produse pure ale 
muncii unei gândiri care se răsuceşte în sine însăşi si nu privește nicăieri 
realitatea din afară, nu sunt altceva decât abstracții ale determinărilor naturii. 
De aceea, pentru el, întreaga natură nu face decât să repete, într-o formă 
sensibilă, exterioară, abstractiile logice. El analizează din nou natura, precum 
şi aceste abstracții. În felul acesta intuirea naturii este, la gânditorul abstract, 
un simplu act de confirmare a modului cum a făcut el înainte abstracţie de 


+ Cu alte cuvinte, în locul acestor abstracții încremenite, Hegel pune actul abstractiei, 
care se invarteste în sine însuşi; prin aceasta el şi-a câștigat meritul de a fi dezvăluit izvorul 
tuturor acestor concepte nepotrivite, care după data lor de apariţie aparţin unor sisteme 
filosofice diverse, de a le fi cuprins laolaltă şi de a fi oferit astfel, ca obiect al criticii, în locul 
cutărei abstracții determinate, întreaga sferă, atotcuprinzatoare, exhaustivă a abstractiei.(...) 

intuirea naturii, este doar repetarea, de data asta în mod conștient, a procesului 
prin care şi-a creat el abstractiile. Aşa de pildă timpul = negativitatea care se 
raportează la sine (op. cit., p. 238). Devenirii suprimate, ca fiintare în fapt, îi 
corespunde pe planul formelor naturii mișcarea suprimată, ca materie. Lumina 
este forma naturală a reflexiunii în sine. Corpul ca lună şi cometă este forma 
naturală a opoziţiei care, potrivit Logicii, este, pe de o parte, pozitivul care se 
sprijină pe sine însuși $i, pe de altă parte, negativul care se sprijină pe sine 
însuşi. Pământul este forma naturală a temeiului logic, ca unitate negativă a 
opozitiilor etc. 

Natura ca natură, adică în măsura în care ea se deosebeşte încă senzorial de 
acel sens tainic, ascuns în ea, natura separată, distinctă de aceste abstracții, este 
nimic, un nimic care se dovedeşte a fi nimic. Fa este lipsită de sens sau are numai 
sensul unei exterioritati, care trebuie să fie suprimată. 

„În punctul de vedere al teologiei finite este cuprinsă presupunerea justă că 
natura nu cuprinde scopul absolut în ea însăși“ (p. 225). 

Scopul naturii constă în confirmarea abstractiei. 

„Natura s-a dovedit a fi ideea sub forma alterității sale. Deoarece în felul 
acesta ideea apare sub forma propriei sale negări sau ca exterioară siesi, natura 
nu este exterioară numai în raport cu această idee, ci exterioritatea constituie 
determinarea în care ideea există ca natură“(p. 227). 

Prin exterioritate nu trebuie să înţelegem aici sensibilul care se exteriorizeazd, 
care se oferă luminii, simţurilor omului; această exterioritate trebuie înțeleasă 
aici în sensul înstrăinării, al unei erori, al unui defect care n-ar trebui să existe. 
Căci adevărul continua să fie şi acum ideea. Natura este doar forma alteritdtii 
sale. Si cum gândirea abstractă este esenţa, tot ce este exterior ei nu este, prin 
însăşi esenţa sa, decât ceva exterior. Gânditorul abstract recunoaște totodată că 
sensibilul, exterioritatea, în opoziţie cu gândirea care se mişcă în sine însăși, 
constituie esenţa naturii. Dar, totodată, el formulează în asa fel această opoziţie, 
încât reiese că aceasta exterioritate a naturii, opoziția ei fata de gândire, este 
lipsă a naturii, că natura în măsura în care se deosebeşte de o abstracţie, este o 
fiinţă imperfecta. Unei fiinţe care este imperfecta nu numai pentru mine, nu 
numai din punctul meu de vedere, ci e imperfectă în sine, îi lipsește ceva care 
este în afara ei. Cu alte cuvinte esenţa ei este altceva decât ea însăşi. De aceea, 
pentru gânditorul abstract natura trebuie să se suprime ea însăși, întrucât el a și 
pus-o ca o fiinţă potenţială suprimată. 

„Spiritul are pentru noi drept presupozitie a sa natura, fiind adevărul acesteia 
si, prin urmare, principiul ei absolut. În acest adevăr natura a dispărut si spiritul 
s-a arătat a fi ideea ajunsă la fiintarea ei pentru sine, al cărei obiect, şi tot astfel 
subiect, este conceptul. Identitatea aceasta este negativitate absolută, fiindcă în 

natura conceptul își are deplina sa obiectivitate exterioară, aceasta înstrăinare de 
sine a sa este însă suprimată si el a devenit într-însa identic cu sine. El este astfel 
această identitate, totodată, numai ca reîntoarcere din natură“ (p. 392). 

„Revelarea, care în ideea abstractă este trecerea nemijlocită, devenire a 
naturii, este ca revelare a spiritului, care e liber, punere a naturii ca lume a lui; o 
punere care, ca reflexie, este în același timp presupunere a lumii ca natură de 
sine stătătoare. Revelarea în concept este creaţia acestei lumi ca creaţie a ființei 
sale, în care el îşi dă afirmația și adevărul libertăţii sale. — Absolutul este spiritul, 
acesta este cea mai înaltă definiţie a absolutului“. 


WILHELM DILTHEY 
GENEZA HERMENEUTICII! 


— fragmente — 


Într-un studiu mai timpuriu am discutat despre individualitate în lumea 
umană, așa cum este ea creată de artă, în special în poezie?. Acum se ridică însă 
întrebarea cu privire la cunoașterea ştiinţifică a persoanei individuale, ba mai 
mult, cea a marilor forme ale fiintarii umane singulare”. Este posibilă oare o 
astfel de cunoaștere, și ce mijloace detinem pentru a o dobândi ? 

Se pune astfel o problemă de cea mai mare importanţă. Acţiunea noastră 
presupune în genere înțelegerea“ altor persoane; o mare parte din fericirea umană 
izvorăşte din resimtirea stărilor sufleteşti străine; întreaga știință filosofică şi istorică 
se întemeiază pe premisa conform căreia această înţelegere ulterioară a 
singularului s-ar putea ridica la obiectivitate. Constiinta istorică construită astfel 
dă posibilitatea omului modern de a avea prezent în sine întregul trecut al omenirii: 
deasupra barierelor timpului său, el priveşte spre culturile trecute, asimilează 


! W. Dilthey, Die Entstehung der Hermeneutik (1900), trad. şi note de Al. Boboc, în vol. 
Filosofie contemporană, Edit. Garamond, Bucuresti, f.a. 

> Termenul Individuation înseamnă particularizarea universului în existente individuale, 
de pildă, substanţa lumii în lucrurile din care constă lumea, omenirea în popoare şi oameni. În 
filosofia scolastică, principium individuationis, în înțeles de ceea ce condiționează 
individualitatea, o face posibilă și explică totodată multitudinea si diversitatea indivizilor, a 
jucat un rol de seamă în „disputa universaliilor“. Leibniz, apoi, presupune o lume ce constă de 
la început din individuali („„monade““). În esenţă, este vorba de un principiu cu valoare explicativă 
în ordinea existenţei şi a cunoaşterii, sens pe care-l adoptă și Dilthey aici. 

°? Termenul das menschliche Dasein, în care Dasein semnifică fiinţa empirică prezentă a 
unui lucru sau a unei persoane, în opoziţie cu Sosein (ceea ce este ceva, structura sa). Începând 
cu filosofia lui Heidegger, Dasein devine termen central al unei „ontologii fundamentale“, 
însemnând esenţa, sensul, prezente în fiintarea umană. 

* Das Verstehen este termenul central în hermeneutică, însemnând în principal înţelegerea 
a ceva într-un context, sesizarea sensului unei anumite prezenţe în universul cunoaşterii acţiunii 
si creaţiei umane. Pare a veni de la verbul (în latină) comprehendo, care înseamnă: (a) a prinde 
(a prinde la un loc, a lega, a apuca); (b) a cuprinde (ca dimensiune, a cuprinde cu ochiul, mintea 
$.a.); (c) a înţelege (ceva); (d) a cuprinde în cuvinte și a exprima (a descrie, a povesti). 

forţa spirituală si savurează vraja lor; din aceasta izvorăşte o mare parte a fericirii 
sale. Chiar dacă ştiinţele sistematice ale spiritului deduc din această concepție 
obiectivă a singularului relaţii legice generale şi conexiuni cuprinzătoare, $i pentru 
ele baza o constituie tot fenomenele de înţelegere şi explicitare* . De aceea, aceste 
ştiinţe, la fel de bine ca şi istoria, depind, în siguranţa lor, de faptul dacă înţelegerea 
singularului poate să fie ridicată la rangul de valabilitate universală. Astfel, în 
fata ştiinţelor spiritului se ridică o problemă care, spre deosebire de întreaga 
cunoaştere a naturii, le este proprie numai lor. 

Spre deosebire de întreaga cunoaștere a naturii, științele spiritului au ca 
premisă faptul că obiectul lor nu este un fenomen dat de simţuri, un simplu 
reflex al unei realităţi într-o conștiință, ci le este nemijlocit dat în însăși realitatea 
interioară, ca o corelaţie trăită din interior. Dar chiar din felul în care este redată 
această realitate în experiența interioară rezultă mari dificultăţi pentru conceperea 
obiectivă a acesteia, dificultăţi ce nu vor fi însă examinate aici. Mai departe, 
experienţa interioară, prin care eu înţeleg propriile mele stări interne, nu poate 
să-mi conștientizeze niciodată propria mea individualitate. Abia în comparatia 
acesteia cu experienţa altora îmi făuresc şi experienţa individualului în mine: 
abia acum îmi concretizez ceea ce în propria mea existenţă mă deosebeşte de 
alţii. Goethe avea dreptate pe deplin atunci când afirma că această experienţă, 
extrem de importantă, este una din cele mai grele, iar cunoașterea de către noi a 
măsurii, a naturii și limitelor forţelor noastre rămâne întotdeauna numai una cu 
totul incompletă. Existenţa” străină ne este dată mai întâi prin fapte senzoriale, 
gesturi, sunete și acţiuni. Abia printr-un procedeu de contrafacere (Nachbildung) 
a ceea ce în semnele răzlețe sesizăm prin simţuri, completam acest interior. Totul: 
materie, structură, trăsăturile în cea mai mare măsură individuale ale acestei 
întregiri trebuie să le transpunem din propria trăire reală. Cum de este posibil ca 
o conştiinţă formată individual printr-o astfel de reproducere să ducă la o 
cunoaștere obiectivă a unei individualitati cu totul altfel structurată ? Ce fel de 
proces este acela care se interpune aparent atât de străin între celelalte procese 
de cunoaștere ? 

Procedeul în care, pornind de la semne, receptate pe cale senzorială din 
afară, cunoaștem ceva interior, îl numim: comprehensiune. Acesta este uzajul 
limbajului, iar o terminologie psihologică fermă de care avem atâta nevoie poate 
fi realizată doar atunci când fiecare expresie, conturată precis, delimitată şi 


SVerstăndnis und Auslegung, adică unitatea dintre înțelegerea (profundă, a sensului 
unui text sau context) şi expunerea (etalarea, aşezarea, chiar interpretarea, tălmăcirea a ceva), 
explicarea, comentarea unui text. Auslegung este un termen de bază în lexicul hermeneuticii. 

€ Traducem aici Dasein cu „existență“ tocmai pentru a marca prezenţa empirică a fiintarii 
celuilalt în raport cu noi. 

utilizată clar, este uniform folosită de către toţi autorii. Înțelegerea naturii — 
interpretatio naturae — este o expresie plastică. Dar şi conceperea unor stări 
proprii poate fi desemnată, e drept doar în sens impropriu, drept comprehensiune. 
De bună seamă eu spun: nu înţeleg cum de am putut acţiona astfel, nu mă mai 
înţeleg. Cu aceasta vreau să spun că o manifestare a fiinţei mele, una care a 
pătruns în lumea senzorială, mi se înfățișează ca faptă a altuia si ca atare nu pot 
să o interpretez sau, într-un alt caz, am intrat într-o stare pe care o privesc ca pe 
una străină. Deci, numim comprehensiume procesul în care, din semnele date 
senzorial, cunoaștem un psihic a cărui expresie o constituie tocmai aceste semne. 

Această comprehensiune se întinde, de la sesizarea primului gângurit de copil 
şi până la cea proprie lui Hamlet sau Criticii rațiunii. Acelaşi spirit uman ni se 
adresează din piatră, marmură, sunete modelate muzical, gesturi, cuvinte şi scriere, 
din acţiuni, ordine economică şi concepţii — iar toate acestea au nevoie de 
explicitare” . Procesul de comprehensiune trebuie astfel să aibă pretutindeni aceleași 
caracteristici comune, întrucât el este determinat de condiţiile şi mijloacele comune 
ale acestui fel de cunoaștere. În aceste trăsături de bază el este același. Dacă vreau 
să-l înţeleg pe Leonardo, atunci intra în acţiune interpretarea acţiunilor, picturilor, 
tablourilor și scrierilor, şi anume totul laolaltă, într-un proces omogen unitar. 

Comprehensiunea prezintă diferite niveluri. Acestea sunt determinate mai 
întâi de interese. Dacă interesul este limitat, atunci la fel este si înțelegerea. Oricât 
de nerăbdători urmărim o dispută, constatăm practic doar un singur punct care 
este important pentru noi, fără să ne intereseze viata interioară a vorbitorului. În 
schimb, în alte cazuri ne trudim să pătrundem, prin fiecare expresie, fiecare 
cuvânt, în interiorul vorbitorului. Dar si atenţia cea mai încordată poate deveni 
un progres expresiv în care se atinge un grad controlabil de obiectivitate numai 
atunci când expresia vieţii este fixată, iar noi putem să revenim mereu asupra ei. 
O astfel de comprehensiune expresivă de manifestare permanentă a vieții o numim 
explicitare sau interpretare? . În acest sens există si o artă a explicitării, ale cărei 
subiecte sunt sculpturile sau picturile, și trebuie spus că încă Friedrich August 
Wolf a cerut o hermeneutică si o critică a arheologiei. Welcker l-a susţinut si 
Preller a încercat să le aplice. Dar Preller subliniază că interpretarea unor astfel 
de opere mute se bazează peste tot pe explicaţiile din literatură. 

În aceasta şi constă importanța nemăsurată a literaturii pentru înţelegerea 
vieţii spirituale și a istoriei; căci numai în limbaj interiorul uman își găseşte expresia 
deplină, completa si obiectivă — inteligibilă. De aceea, arta comprehensiunii isi 


7 Redăm aici Auslegung prin „explicitare“, explicare pe bază de explicitare prin expunere, 
în fond exegeză. 

8 Auslegung oder Interpretation (explicitare sau interpretare), ceea ce semnifică 
complexitatea fenomenului interpretării în sensul hermeneuticii, spre deosebire de interpretare 
pe bază de analiză logico-gnoseologică. 

are punctul central în explicitarea sau interpretarea urmelor de fiintare umană” 
care sunt conţinute în scrieri. 

Explicitarea, si strâns legată de ea tratarea critică a acestor urme, a constituit, 
aşadar, punctul de plecare al filologiei. Aceasta este, conform esenței ei, arta şi 
virtuozitatea personală într-o astfel de tratare a documentelor scrise, şi numai în 
legătură cu această artă și cu rezultatele ei poate prospera oricare altă interpretare 
a monumentelor de artă sau de fapte istorice transmise. Cu privire la motivele ce 
pun în mişcare persoanele care acţionează în istorie ne putem înşela; căci persoanele 
care acţionează pot arunca ele însele o lumină înșelătoare asupra lor. Dar opera 
unui mare poet sau descoperitor, a unui geniu religios sau a unui filosof veritabil 
poate să fie totdeauna doar expresia reală a vieţii sale interioare; într-o societate 
umană plină de minciuni o astfel de operă este întotdeauna reală și, spre deosebire 
de oricare altă exteriorizare în semne fixate, ea este pentru sine capabilă de o 
interpretare completă si obiectivă, ba mai mult, își aruncă lumina asupra celorlalte 
monumente artistice ale unei perioade, precum și asupra faptelor istorice ale 
contemporanilor. 

Această artă a interpretării!” s-a dezvoltat astfel treptat, legic și agale, ca şi 
cea a cercetării naturii în cadrul experimentului. Ea s-a format și s-a păstrat în 
virtuozitatea personală și genială a filologului. De aceea, în mod firesc, ea este 
raportată mai ales la alţii, aflaţi în contact cu marele virtuoz al explicitării sau cu 
opera sa. În acelaşi timp însă, orice artă respectă anumite reguli. Acestea ne 
învaţă să depasim greutăţile. Ele transmit specificul artei personale. De aceea, 
foarte devreme, din arta explicitării s-a conturat expunerea regulilor ei. Şi, din 
disputa în jurul acestor reguli, din lupta diferitelor orientări privind evaluarea 
unor opere vitale şi a necesităţii astfel condiţionate de a motiva regulile, s-a 
format ştiinţa hermeneuticii. Ea este doctrina despre arta explicitării 
monumentelor scrierii, a textelor vechi. 

Prin faptul că aceasta determină posibilitatea interpretării (Auslegung) gene- 
ral-valabile pornind de la analiza comprehensiunii, ea pătrunde, în sfârșit, până 
la rezolvarea problemei generale, anume cea cu care a început această dezbatere; 
pe lângă analiza experienţei interne se prezintă și cea a comprehensiunii, iar 
împreună fac dovada posibilităților şi limitelor cunoașterii general-valabile în 
ştiinţele spiritului, atât cât acestea sunt condiţionate de felul în care ne sunt 
prezentate initial toate faptele psihice.(...) 


” Vezi nota 2. Formularea devenită celebră: „Auslegung oder Interpretation der in der 
Schrift enthaltenen Reste menschlichen Daseins“. Și putin înaintea acesteia, sintagma de 
bază a hermeneuticii moderne: Kunst des Verstehens (arta, îndemânarea, priceperea de a 
interpreta), care este o calitate a celui ce se referă (cu mijloace adecvate) la un text. 

10 Kunst der Interpretation (artă, pricepere de a interpreta) face ea însăşi parte din 
instrumentarul hermeneuticii şi va conduce treptat la sintagma „interpretare comprehensivă“. 


WILHELM DILTHEY 
ANEXE DIN MANUSCRISE! 


I. 


Conceptul de comprehensiune cade sub cel general al cunoașterii, în care o 
cunoaștere in sens larg este considerată un proces în care se tinde spre o ştiinţă 
general-valabilă. 

(Propoziția 1) — Numim comprehensiune procedeul în care din expresii 
senzoriale ale vieţii sufletești, acesta ajunge la cunoaștere; 

(Propoziția 2) — Oricât de diferite ar putea fi exteriorizările senzorial- 
perceptibile ale vieţii sufleteşti, totuşi comprehensiunea ei în condițiile date ale 
acestei modalităţi a cunoaşterii trebuie să aibă caracteristici comune. 

(Propoziția 3) — Înțelegerea conform regulilor a exteriorizărilor de viata 
fixate scriptic o numim exegeză, interpretare? . 

Exegeza este o operă a priceperii” fiecăruia, iar tratarea cea mai desăvârşită 
a acestei opere este condiţionată de genialitatea exegetului; ea chiar se bazează 
pe înrudire, amplificată prin convietuirea cu autorul, prin studiu perseverent. 
Astfel, Winckelmann prin intermediul lui Platon (Justin), Platon prin al lui 
Schleiermacher etc. Pe aceasta se bazează divinatoricul în exegeză. 


' În ediţia folosită, aceste „Anexe“ se află în continuarea textului. 

? Dilthey foloseşte formularea ,,... nennen wir Auslegung, Interpretation“, din care rezultă 
că Auslegung ar fi mai mult explicitare, exegeză, și (oricum, mai puţin) interpretare (în sens 
logico-metodologic). 

3 În germană: „der persönlichen Kunst“... 

+ În concepţia sa, Schleiermacher operează cu două metode: cea divinatorie şi cea 
comparativă; prima „caută să sesizeze nemijlocit individualul, pe baza faptului că ceea ce 
este în el însuşi trece în celălalt“, a doua „pune ceea ce poate intra în comprehensiune ca pe 
un universal și află apoi ceea ce este propriu prin comparaţie cu altele concepute sub același 
universal“ (Fr.D.E. Schleiermacher, Hermeneutik und Kritik, hrsg. von M. Frank, Suhrkamp, 
Frankfurt a. M., 1977, p. 169). Cele două metode implică o anumită înţelegere a omului: ca 
gen şi ca individ; „divinaţia“ vizează „construirea ulterioară subiectivă (psihologică) a 
discursului dat“, adică participarea autorului (mai pe larg: Al. Boboc, Adevăr și conștiință 
istorică, Bucuresti, 1988, p. 95 si urm.). 

Aceasta exegeza este deci dupa dificultatile ei deosebite $i importanta 
obiectului, o muncă incomensurabilă a umanităţii. Ea prelucrează mai întâi 
întreaga filologie si istorie. Nu este ușor să-ţi faci o idee despre acumularea 
incomensurabilă de munca erudită pe care a depus-o în acest sens. Si totuşi, 
forţa acestei comprehensiuni a genului uman creşte succesiv, legic, lent şi puternic, 
asemeni forţei de a recunoaşte şi de a stăpâni natura. 

Exegeza însăși trebuie exersată şi învățată şi de cei mai putin dotați; tocmai 
fiindcă această genialitate este atât de rară, exegeza este necesară. 

(Propoziția 4a) — Arta interpretului genial este fixată în reguli, asa cum sunt 
conținute ele în metoda sa sau cum a adus-o pe aceasta la conștiința de sine. 
Căci orice îndemânare umană se înnobilează si perfectioneaza, dacă se reuşeşte 
să se transmită urmașilor într-o formă oarecare realizările vieţii artistului. 
Mijloacele de a configura înţelegerea conform regulilor se ivesc numai acolo 
unde limbajul oferă o bază solidă și unde fiinteaza creaţii mai durabile, valoroase, 
care provoacă dispute în urma diferitelor interpretări: rezolvarea (Auslösung) 
contrazicerii dintre genialii artiștii ai exegezei trebuie căutată aici prin reguli 
general-valabile. Desigur, în majoritatea cazurilor, mobilul propriei arte exegetice 
îl constituie contactul cu genialul exeget sau cu opera acestuia. Dar durata redusă 
a vieții pretinde o scurtare a căii prin fixarea metodelor găsite si a regulilor 
experimentate conţinute de acestea. Această doctrină a artei comprehensiunii 
exteriorizărilor de viață fixate scriptic o numim hermeneutică (Propoziția 4b) . 

Astfel poate fi determinată esenţa hermeneuticii, iar domeniul ei poate fi 
justificat într-un perimetru determinat. Dacă ea nu pare să stârnească astăzi gradul 
de interes dorit de reprezentanţii acestei arte€, aceasta mi se pare a se datora 
faptului că ei nu au preluat în sfera lor de activitate problemele care reies din 
actuala situaţie științifică si cărora trebuie să li se acorde un tot mai mare interes. 
Această ştiinţă (hermeneutica) a avut o soartă stranie. Ea se bucură de atenţie 
numai din partea unei mari mișcări istorice, care face dintr-un asemenea mod de 
înţelegere a existenţei istorice singulare o chestiune stringentă a ştiinţei, pentru 
ca apoi să se mistuie iarăși în negură. Asa s-a întâmplat mai întâi atunci când 
exegeza Scrierilor Sfinte ale creştinismului era pentru protestantism o chestiune 
vitală. Apoi, în corelaţie cu dezvoltarea conştiinţei istorice, în secolul nostru, ea 
este reînviată pentru un timp de Schleiermacher şi Böckh, iar eu am mai apucat 
timpul în care Enciclopedia lui Böckh — marcată total de aceasta problema — 
constituia intrarea necesară în sanctuarul filologiei. Dacă Fr. Aug. Wolf dispretuia 
însemnătatea hermeneuticii pentru filologie și chiar dacă atunci această știință a 


3 În germană: „Diese Kunstlehre des Verstehens schriftlich fixierter Lebensiusserungen 
nennen wir Hermeneutik.“ 
6Î Z. 6 . . A Age . 
In germană: „Kunstlehre“ (cumva doctrina priceperii, îndemânării de a interpreta). 

gasit, de fapt, doar rareori reprezentanti si continuatori, totusi forma ei de altadata 
s-a epuizat. Dar noi ne vedem astăzi confruntati cu o forma noua şi cuprinzătoare 
a problemei, una care a fost eficace în cadrul ei. 

(Propoziția 5) — Comprehensiunea, luată în sfera ei largă actuală, este 
procesul de bază pentru toate operaţiunile ulterioare ale științelor spiritului... 
Asa după cum în științele naturale orice cunoaștere logică e posibilă numai prin 
ceea ce se poate măsura si număra în experienţe sau prin regulile conţinute în 
acestea, tot așa în ştiinţele spiritului fiecare propoziţie abstractă se poate justifica 
în cele din urmă prin relaţia sa cu vivacitatea sufletească, asa cum este dată ea în 
trăire şi comprehensiune. 

Dacă însă comprehensiunea este fundamentală pentru științele spiritului, 
atunci: 

(Propoziția 6) — Analiza ei teoretico-enoseologică, logică si metodologică 
este una dintre sarcinile de bază pentru fondarea ştiinţelor spiritului. Însemnătatea 
acestei sarcini iese în evidenţă însă abia când devin conștiente dificultăţile pe 
care le implică natura înţelegerii în procesul exersării unei ştiinţe general-valabile. 

Fiecare este împrejmuit parcă de conștiința sa individuală; aceasta este însă 
individuală, dar comunică oricărei interpretări subiectivitatea sa. Încă sofistul 
Gorgias a exprimat problema de fata astfel: chiar dacă ar exista o știință, cel ce 
ştie n-ar putea-o comunica nimănui. Pe el îl istoveste problema gândirii. Trebuie 
să o rezolve. Posibilitatea de a percepe un lucru străin este una dintre problemele 
teoretico-gnoseologice cele mai profunde. 

Cum poate o individualitate să aducă la o înţelegere general-valabilă o 
expresie de viaţă individuală străină, dată ei senzorial ? Condiţia de care depinde 
această posibilitate constă în aceea că în nici o manifestare individuală străină să 
nu se poată ivi ceva ce nu fusese conţinut și în structura vieţii celui ce percepuse. 
Aceleaşi funcțiuni şi componente sunt prezente în toate individualitatile, iar 
predispozitiile diferiților oameni se deosebesc numai prin gradul lor de intensitate. 
Aceeaşi lume exterioară se oglindește în reprezentările pe care ei și le făuresc. 
Deci, în elementul vital trebuie să fie conținută o întreagă avutie. Legătura etc., 
întărirea, diminuarea — transpunerea este transformare. 

Cea de a doua aporie. Din singular întregul, dar din întreg din nou singularul. 
Si anume, întregul unei opere pretinde continuarea spre individualitate (a 
autorului), spre literatura cu care el se corelează. Abia procedeul comparativ mă 
face să înţeleg în cele din urmă mai profund decât înainte fiecare operă în parte, 
ba chiar fiecare frază în parte. Deci, din întreg reiese înţelegerea, în timp ce 
întregul însuşi reiese din singular. 

Cea de a treia aporie. Fiecare stare sufletească individuală o înțelegem numai 
prin intermediul excitărilor exterioare pe care ea le provoacă. Înţeleg ura cauzată 
de o intervenţie nocivă într-o viata. Fără această relaţie nici nu mi-aş putea închipui 

suferinţele. Astfel, mediul este indispensabil pentru înţelegere (Verständnis). 
Exagerând, comprehensiunea nu se poate deosebi de explicaţie atâta timp cât 
aceasta este posibilă pe acest tărâm. lar explicaţia are din nou ca premisă 
desăvârşirea comprehensiunii. 

În toate aceste întrebări se evidenţiază următoarele: problema teoretico- 
gnoseologica este pretutindeni aceeași: cunoaştere (Wissen) general-valabilă din 
experienţe. Ea nesocoteste aici condiţiile speciale ale naturii experienţelor din 
ştiinţele spiritului, anume: structura ca o conexiune este în viaţa sufletească 
elementul viu, cunoscutul, din care rezultă singularul. 

În felul acesta, analiza comprehensiunii stă la poarta științelor spiritului ca o 
problemă teoretico-gnoseologică de bază. În măsura în care hermeneutica 
porneşte de la această problemă teoretico-gnoseologicd, iar ultimul său tel rezidă 
în rezolvarea ei, ea se încadrează în marile probleme care frământă ştiinţa actuală 
în legătură cu constituirea si temeiul de drept al științelor spiritului în raportul 
lor intern. Problemele şi tezele ei devin un prezent viu. 

Rezolvarea acestei chestiuni teoretico-gnoseologice conduce la problema 
logică a hermeneuticii” . 

Si aceasta este, fireşte, pretutindeni aceeași. Bineînţeles că aceleaşi operaţii 
logice elementare (împotriva concepţiilor mele, în cazul lui Wundt) apar si în 
ştiinţele naturii și în cele ale spiritului. Inductie, analiză, construcţie, comparaţie. 
Dar acum se pune problema ce formă specială vor îmbrăca ele în cadrul 
domeniului de experienţă al științelor spiritului. Inductia, ale cărei date sunt 
fenomenele senzoriale, se desfășoară, aici ca pretutindeni, pe baza unei 
cunoașteri a corelatiilor. În cadrul științelor fizico-chimice, aceasta este 
cunoașterea matematică a raporturilor cantitative, în cadrul științelor biologice — 
finalitatea vieţii, în ştiinţele spiritului — structura vitalităţii sufletești. Astfel, această 
bază nu este o abstracţie logică, ci o corelaţie reală, existentă în viaţă; acest 
raport este însă individual, deci subiectiv. Prin aceasta se determină forma și 
sarcina inducției. Operatiile ei logice dobândesc apoi o conturare mai concretă 
prin natura expresiei lingvistice. Astfel, în spaţiul mai restrâns al domeniului 
lingvistic, teoria acestei inductii este specificată prin teoria limbii: gramatica. O 
natură specifică a determinării este în funcţie de corelatia cunoscută (din 
gramatică) prin graniţele imprecise (variabile) ale semnificației cuvintelor si ale 
elementelor formale sintactice. Completarea acestei inductii prin raportare la 
înţelegerea singularului ca un tot (corelaţie) prin metoda comparativă, care 
determină singularul și face mai obiectivă interpretarea sa prin raporturile cu alte 
singulare. 


7 Problema logică a hermeneuticii, adică hermeneutica tratată logic, ceea ce înseamnă 


altceva decât „logica hermeneutică“ (H. Lipps ș.a.) ca formă a logicilor aplicate. 

Extinderea notiunii de formd internd (innere Form). Este necesara insa 
[pătrunderea] la realitate — vivacitatea internă ce se află în spatele acestei forme 
interne a operei singulare și corelatia cu această operă. Ea este diferită în diversele 
ramuri ale producerii operei. La poeţi — capacitatea creatoare, la filosofi — raportul 
dintre concepţia despre lume şi viaţă, la marii practicieni — orientarea lor practică 
spre realităţi, ca si la teologi etc. (Pavel, Luther). 

lată corelatia filologiei cu forma superioară a comprehensiunii istorice. 
Exegeza si expunerea istorică: — doar două parti ale unei aprofundări entuziaste. 
O temă infinită. 

Astfel, cercetarea conlucrării tuturor cunoștințelor provenite din procese 
comune si specificarea lor sub condiţiile unui procedeu remite rezultatele sale 
metodologiei. Obiectul aici îl constituie dezvoltarea istorică a metodei si 
specificarea ei în domeniile particulare ale hermeneuticii. Un exemplu: exegeza 
poetului este o temă specială. Din regula: a înţelege mai bine decât s-a înţeles 
autorul pe sine — se rezolvă şi problema ideii unei opere literare. Ea există nu ca 
o gândire abstractă, ci în sensul unei corelaţii inconștiente ce este activă în 
organizarea operei şi se înţelege din forma internă; poetul nu are nevoie de ea, 
chiar nici nu este conştient de ea; exegetul o relevă, şi acesta este, probabil, 
triumful suprem al hermeneuticii. Astfel, trebuie completată actuala emitere de 
reguli, care este unicul procedeu ce duce la valabilitatea generală, prin 
prezentarea metodelor creatoare ale exegetilor geniali în diverse domenii. Căci 
aici rezidă o forţă mobilizatoare. Aceasta este de realizat în cazul tuturor metodelor 
științelor spiritului. Contextul este atunci următorul: metoda genialitatii creatoare. 
Regulile abstracte, descoperite deja de ea, sunt condiționate subiectiv. Deducerea 
unei reglementări general-valabile pornește de la fundamente teoretico- 
gnoseologice. 

Metodele hermeneuticii sunt corelate cu critica literara, filologica si istorica, 
iar acest tot conduce la elucidarea fenomenului singular. Între exegeză si explicaţie” 
este doar o deosebire graduală, nu sunt graniţe fixe. Căci comprehensiunea este o 
temă infinită. Dar, în cadrul disciplinelor, limitele constau în aceea că psihologia și 
ştiinţa despre sisteme sunt folosite numai ca sisteme abstracte. 

Potrivit principiului legăturii indestructibile între concepere si evaluare, critica 
literară este legată în mod necesar de procesul hermeneutic, este chiar imanentă 
lui. Nu poate exista comprehensiune fără sentimentul valorii!”, dar valoarea nu 


8 Auslegung und historische Darstellung, o semnificativă asociere a explicitării cu 
expunerea (prezentarea) istorică. 

° În germană: Auslegung und Erklärung. 

10 Wertgefiihl = sentimentul (simtirea, aperceperea) valorii, termen central în axiologia 
contemporană în contextul opoziţiei Werterkenntnis / Wertgefiihl. 

devine obiectiva si nu poate fi stabilita in mod general-valabil decat prin 
comparatie. Aceasta necesita apoi incadrarea intr-o specie, de ex.: regulile dramei. 
Critica filologica pornește apoi din acest punct. Proportionalitatea este apoi stabilită 
în totalitate, iar părţile ce contravin sunt excluse; Lachmann, Horaţiu al lui Ribbeck 
etc. Sau se face o normă pornind de la alte opere, cele neconforme excluzându-se; 
Critica lui Shakespeare, Critica lui Platon. 

Deci critica [literară] este premisa celei filologice: căci tocmai din respingerea 
ininteligibilului şi a nonvalorii se naşte imboldul, iar critica [literară] îşi are un 
ajutor în aspectul estetic al filologiei. Critica istorică este numai o ramură a 
criticii, asemeni celei estetice în momentul iniţial. Deci, pretutindeni evoluţie ca 
si acolo, spre istoria literară, estetică ș.a., iar aici spre istoriografie etc. 


II. 


Filologia este, după cum spune Bockh pe drept, „cunoaștere a creaţiei 
spiritului uman“ (Enciclopedie, 10). Adaugă paradoxal: „adică a celui cunoscut“; 
astfel, acest paradox se bazează pe falsa prezumție după care cunoscutul si creatul 
sunt acelaşi lucru. În realitate, în procesul producerii cooperează toate forțele 
spirituale, iar într-o poezie sau într-o Epistolă a apostolului Pavel se află ceva 
mai mult decât cunoaștere. 

Dacă se privește noţiunea în sens larg, atunci filologia nu este altceva decât 
raportul activităţilor prin care se ajunge la înțelegerea a ceea ce este istoric. Ea 
este atunci corelaţie orientată spre cunoașterea singularului. Si orânduirea de 
stat a atenienilor este un asemenea fapt singular, deşi în general se prezintă în 
raporturile generale ale sistemului deja înfățișat. 

Dificultăţile implicate în aceste noțiuni sunt rezolvabile prin felul în care au 
evoluat disciplinele: filologie şi istorie. 

Bineînţeles, fiecare trebuie să fie de acord cu deosebirea clară dintre cunoaşterea 
singularului ca element valoros în sine şi cunoaşterea contextului sistemic general 
al ştiinţelor spiritului. Această reglementare a granițelor este foarte clară. Faptul 
că există aici interacţiunea, iar filologia are nevoie de cunoaşterea sistematică a 
politicii — aceasta este de la sine înţeles (împotriva lui Wundt). 

Filologia s-a format din cunoaşterea datelor cuprinse în operele scriitoricești. 
Dacă se asociau cu monumentalul, atunci acesta era obiectul lor, ceea ce 
Schleiermacher denumea activitate simbolizatoare. Istoria, la rândul ei, a început 
cu acţiuni politice, războaie, constituţii. Această separare după conținut a fost 
depășită de îndată ce filologia a cuprins în domeniul ei de disciplină practică şi 
relicvele statale antice. Pe de altă parte, s-a dezvoltat deosebirea de activităţile 
metodologice si, în cele din urmă, de expunerea istorică. Şi această diferenţă a 

fost însă depășită de disciplina practică, pe măsură ce a inclus in obiectul ei 
istoria literaturii si artei antice. Deci, între filologie si istorie este vorba de 
reglementarea graniţelor. Acest fapt este posibil însă numai dacă nu se are în 
vedere interesul practic al ştiinţei universitare. Atunci, în cel mai bun caz, Usener. 

Dacă trebuie să înţelegem întregul proces al cunoaşterii singularului ca pe o 
unică conexiune, se naşte întrebarea dacă în uzajul limbii s-ar putea face distincție 
între comprehensiune şi explicație. Este imposibil, deoarece conceptele generale 
care acţionează printr-un procedeu analog al deductiei sunt insuficiente pentru 
cunoștințele la obiect în orice proces de înţelegere, nu numai psihologic etc. 
Deci, avem de-a face aici cu o progresiune. Acolo unde sunt aplicate conştient 
si metodic toate ideile generale pentru a ajunge la cunoașterea deplină a 
singularului, expresia explicare se află pentru tipul de cunoaștere al singularului 
cu totul la locul ei. Ea este însă justificată numai dacă suntem pe deplin conștienți 
că nu poate fi vorba de o dizolvare completă a singularului în general. 

Aici se rezolvă controversa dacă prevederile experienţelor psihologice sau 
dacă ştiinţa psihologiei reprezintă universalul ce se află la comprehensiune. Dacă 
se desăvârșește această tehnică a cunoașterii singularului ca explicare, atunci 
ştiinţa psihologiei constituie şi baza unor alte științe sistematice ale spiritului. 
Acest raport l-am demonstrat deja în cazul istoriei. 


HI. 


Raportul tehnologiei!! cu procedeul exegezei este în întregime acelaşi pe 
care ni-l arată logica sau estetica. Prin tehnologie procedeul ajunge la formule, 
iar acestea trimit la o corelaţie potrivit unui scop în care ia naștere procedeul. De 
fiecare dată, o asemenea tehnologie fortifică energia mişcării spirituale a cărei 
expresie este. Căci ea (tehnologia) ridică procedeul la rangul de virtuozitate 
conştientă: ea îl dezvoltă datorită consecinţelor devenite posibile prin formule; 
în măsura în care face cunoscute fundamentele lor de drept, ea mărește 
certitudinea de sine cu care se exersează. 

Mai profund aici domină o altă consecinţă, pe care, pentru a o cunoaște, 
trebuie să progresăm peste sistemele hermeneutice singulare spre corelatia lor 
istorică. Fiecare tehnologie este limitată la procedeele valabile într-un interval 
de timp determinat, ale căror formule le si dezvoltă. Astfel, de îndată ce s-a 
apelat la gândirea istorică, pentru hermeneutică şi critică, pentru estetică și retorică, 
pentru etică si politică apare sarcina de a-şi întregi baza veche a corelatiilor cu 


"' Kunstlehre: traducere cu „tehnologie“ ar implica, în mai mare măsură, sensul de 
mijlocire, pricepere, îndemânare... 

una nouă, istorică. Constiinta istorică trebuie să depăşească felul de a proceda al 
unei epoci istorice particulare care îşi poate permite aceasta, în măsura în care 
reuneşte, cântărește si delimitează toate direcţiile ce se ivesc în contextul telic al 
interpretării şi criticii, al poeziei şi elocventei, relevă valoarea lor prin raportul ei 
cu acest context, stabileşte limitele în care sunt satisfăcute profunzimile 
umane şi, în cele din urmă, înţelege astfel toate aceste direcţii istorice în cadrul 
unei corelaţii după scop ca pe un șir de posibilităţi pe care le conţine. Pentru 
această muncă a istoricului are o importanţă decisivă faptul că poate opera cu 
formulele tehnologiei ca prescurtări ale direcțiilor istorice. Deci, în gândirea 
referitoare la procedeul prin care trebuie să se rezolve temele conţinute de un 
context telic se află o dialectică internă, datorită căreia această gândire poate 
progresa, în direcţii şi formule delimitate istoric, care corespund acestor direcţii, 
spre o universalitate care este întotdeauna şi pretutindeni legată de gândirea 
istorică. Astfel aici, ca şi altminteri, gândirea istorică este ea însăşi creatoare; şi 
aceasta în măsura în care proiectează activitatea oamenilor unei societăți peste 
limitele momentului şi locului respectiv. 

Acesta este punctul de vedere sub care studiul istoric al doctrinei artei 
hermeneutice este legat cu cel al procedării exegetice, ambele însă corelându-se 
cu tema sistematică a hermeneuticii. 


EDMUND HUSSERL 


FENOMENOLOGIE. ARTICOL PENTRU ENCICLOPEDIA 
BRITANICA! 


Proiectul unei a doua prelucrari 


Introducere. Ideea de fenomenologie si reintoarcerea 
la conștiință? 


Universul fiintarii? constituie vastul teritoriu din care ştiinţele pozitive despre 
natură, istorie, spaţiu îşi obțin domeniile lor de obiecte. Tocmai din orientarea 
asupra fiintarii, acestea, în totalitatea lor, preiau asupră-le cercetarea a tot ce există. 
Se pare astfel că pentru filosofie, considerată încă din antichitate ca o ştiinţă 
fundamentală, nu mai rămâne nici un domeniu pentru o posibilă cercetare. Dar 
oare nu chiar filosofia greacă, încă de la începuturile ei, face din „fiinţare“ obiectul 
interogarii* ? Desigur, dar nu pentru a determina această sau acea fiintare ca fiinţă 
(das Seiende als Seiendes), adică cu privire la fiinţa sa. Punerea problemei, și cu 
aceasta şi răspunsurile, rămân undeva încurcate în neclaritati. Cu toate acestea, 
încă de la începuturi se observă ceva cu totul straniu. Filosofia caută lămurirea 
fiinţei pe calea unei reflecţii asupra gândirii fiinţei (Parmenides). Descoperirea 
Ideilor de către Platon se orientează către monologul (Logos) sufletului cu el însuși. 
Categoriile aristotelice se nasc din referirea la cunoașterea enuntiativa a raţiunii. 
Descartes fundează în mod expres Filosofia primă pe res cogitans. Problematica 
transcendentală a lui Kant se mişcă în câmpul conştiinţei. Oare această întoarcere 
a privirii de la fiintare la conştiinţă este întâmplătoare sau este cerută, în cele din 
urmă, de particularitatea a ceea ce, sub denumirea de fiinţă, este permanent căutat 


' Trad. şi note de Al. Boboc, în vol. Filosofie contemporană, Editura Garamond, 
București, f.a. 

? Această introducere şi partea I sunt revazute şi partial redactate de Heidegger. 

3 Termenul das Seiende este redat, după context, când prin „fiind“, când prin ,,fiintare“. 

+ Redăm Frage, aici, ca şi în alte locuri, prin „interogare“ (uneori ,,chestionare“), ținând 
seama de participarea lui Heidegger la revederea textului. 

ca domeniu al problematicii filosofiei ? Explicaţia fundamentală a necesităţii 
reîntoarcerii la conştiinţă, determinarea radicală si expresă a căilor şi demersului 
logic al acestei reîntoarceri, delimitarea principială si cercetarea sistematică a 
domeniului subiectivitatii pure ce decurge din această reîntoarcere se numește 
fenomenologie. Ultima explicaţie a problemei filosofice a fiinţei şi reîntoarcerea 
metodică la travaliul filosofic desfășurat în mod ştiinţific depăşesc generalitatea 
indefinită si golul filosofării tradiţionale. Punerea problemei, cercetarea metodică 
si soluțiile metodice decurg direct din ordonarea principală a „fiindului“ pozitivitatii, 
considerat după toate felurile şi treptele lui. Dar oare această temă nu a fost preluată 
de psihologie încă de pe timpul lui Locke ? Necesită, oare, o fundamentare radicală 
a filosofiei altceva decât o psihologie care se limitează în mod consecvent metodic 
la experienţa internă a subiectivitatii pure a conştiinţei ? Totuşi, reflectia principală 
asupra obiectului și metodei unei psihologii pure poate evidenția faptul că ea este 
în stare să furnizeze fundamentele pentru o filosofie ca ştiinţă. Aceasta, întrucât ea 
însăși este o ştiinţă pozitivă şi, conform modului de cercetare al ştiinţelor pozitive, 
lasă neatinse problemele care, în genere, privesc în aceeași modalitate sensul ființei 
din domeniile fiintarii ei. Revenirea la conștiință pe care o caută toate filosofiile, 
schimbate fiind doar certitudinea şi claritatea, se reextinde astfel asupra domeniului 
pur al psihicului până la aria subiectivitatii. Pentru că aici se constituie fiinţa a tot 
ceea ce se poate cunoaște de către subiect în diferite moduri, anume transcendentul 
în sensul său cel mai larg, ea se numeşte subiectivitate transcendentald. Psihologia 
pură, ca știință pozitivă despre conştiinţă, trimite înapoi la ştiinţa transcendentală a 
purei subiectivitati. Ea reprezintă concretizarea ideii de fenomenologie ca filosofie 
științifică. Altfel spus, abia ştiinţa transcendentală despre conștiință procură 
înțelegerea deplină a esenței psihologiei pure, a funcțiilor ei fundamentale și 
condiţiilor posibilităţii ei. 


I. Ideea unei psihologii pure 


Toate trăirile în care noi ne raportăm direct la obiecte (experienţă, gândire, 
voinţă, valori) permit o reorientare a privirii prin care ele devin ca atare obiecte. 
Modurile diferite de trăire se dovedesc a fi tocmai acel ceva în care orice lucru, 
faţă de care noi luăm o anumită atitudine, se arată, „apare“. Din această cauză, 
trăirile se numesc fenomene. Reîntoarcerea privirii asupra lor, experienţa $i 
determinarea trăirilor pure ca atare constituie atitudinea (Einstellung> ) 


> Termen central, Einstellung va fi tradus în principal prin „atitudine“, de pildă aici: 
phdnomenologische Einstellung (= atitudine fenemenologica) spre deosebire de natürliche 
Einstellung (= atitudine naturală, adică nereflectată, aceea a simțului comun). 

fenomenologică. În acest mod, termenul fenomenologie este folosit încă într-un 
sens provizoriu. O dată cu reîntoarcerea privirii asupra fenomenelor se deschide 
o temă universală, şi anume aceea de a cerceta sistematic si a înțelege ca un tot 
unitar închis în sine multitudinea trăirilor, formele lor tipice, precum si treptele si 
conexiunile dintre trepte. Referindu-ne la trăiri, luăm ca obiect modul de 
comportare al „sufletului“, ceea ce este pur psihic“. Acesta se numește astfel, 
întrucât, în referirea la trăiri ca atare, face abstracţie de orice funcţie sufletească 
în sensul organizării corporalitatii, adică de psiho-fizic. Atitudinea fenome- 
nologică mai sus amintită înlesnește accesul spre ceea ce este pur psihic şi dă 
posibilitatea unei cercetări tematice a acestuia în sensul unei psihologii pure. 
Clarificarea înţelegerii ideii unei psihologii pure reclamă răspunsul la trei 
întrebări: 

1. Ce aparţine ca obiect psihologiei pure ? 

2. Care este modul de acces şi tratare pe care îl cere acest obiect con- 

form statutului său propriu ? 
3. Care este funcţia fundamentală a psihologiei pure ? 


1. Obiectul psihologiei pure 

Prin ce se caracterizează fiindul (das Seiende) ca atare care, prin reorientarea 
fenomenologică a privirii, devine obiect ? În toate trăirile pur sufleteşti (în 
perceperea a ceva, în amintirea de ceva, în închipuirea a ceva, în a se bucura de 
ceva, în judecarea a ceva, în dorinţa de a obţine ceva, în speranţa de ceva etc.) se 
află initial un cineva orientat către ceva’. Trăirile sunt intentionale. Acest 
a-se-referi-la-ceva... nu se adaugă psihicului abia ulterior, şi doar ca o relaţie 
întâmplătoare, de parcă trăirile ar fi ceea ce sunt, fără relaţie intentionala. Ba mai 
mult, o dată cu intentionalitatea trăirilor se manifestă structura esenţială a ceea 
ce este pur psihic. Întregul unei conexiuni de trăire, al unei vieţi sufleteşti există 
în sensul unui sine (Se/bst) sau Eu, și numai astfel trăieşte faptic în comunitate 
cu ceilalți. Ceea ce este pur psihic devine astfel abordabil atât în autoexperienta, 
cât şi în experienţa intersubiectivă a vieţii sufleteşti străine. 

Fiecare dintre trăirile care se anunţă în experienţa de sine (Selbsterfahrung? ) 
are propria ei formă esenţială, precum si posibilele moduri de transformare care-i 
aparţin. Perceperea, de exemplu, a unui cub este una care are acest lucru în propria 


€ Pentru rein Psychischen folosim „ceea ce este pur psihic“ sau, uneori, „psihic“. 

7 Un cuvânt greu traductibil: desemnează deschiderea (intentionalitatea) actelor psihice, 
care nu sunt ca atare decât în raport cu polul opus lor, obiectualul. Este ceva structural ființei, 
actului, nu un adaos. 

8 Prin analogie cu Selbsterkenntnis (cunoașterea de sine) traducem cu „experienţă de 
sine“, adică despre sine, privind cunoașterea propriei persoane. În context şi: Da-haben = a avea 
o deschidere, un orizont, dar nu pe loc gol; intentionalitatea evită dificultatea neantului absolut. 

privire originar cuprinzătoare. Ea este, la rândul ei, în aceeași măsură o trăire, nu 
doar o simplă existenţă separată, goală a lucrului. Aceasta se prezintă în percepere 
mai ales prin multitudinea „modurilor de apariţie“. Conexiunea acestora, a celor 
care tocmai constituie perceperea, are propriul ei specific, precum și o reglare 
tipică proprie desfăşurării ei. Modurile de apariţie în reamintirea unuia $i aceluiași 
lucru sunt aceleaşi şi totuşi schimbate în funcţie de ceea ce ne amintim. Apoi se 
mai arată a fi diferențieri şi grade ale claritatii, ale determinării relative şi ale 
nedeterminării perceputului, cum ar fi cea a perspectivei timpului, a atenţiei etc. 
Astfel, de exemplu, într-o judecată, judecatul devine conștient când în mod evi- 
dent, când neevident. Judecata neevidentă poate apărea fie ca un simplu capriciu, 
fie se poate desfășura şi lămuri treptat. În mod corespunzător, si trăirile voinţei şi 
evaluării sunt totdeauna unităţi ale „modului de apariţie“, dar fundate în ascuns. În 
cazul unor astfel de trăiri, trăitul nu apare totuși doar ca identic și diferit, individual 
si universal, ca fiind şi nefiind, ca fiindul posibil si cel probabil, ca folositor, frumos, 
bun, ci se dovedeşte a fi adevărat, respectiv neadevărat, corect, respectiv incorect. 
Formele esenţiale ale diferitelor trăiri individuale se află însă adunate într-un tot 
unitar de sinteze și de exprimări posibile numai în cadrul unei conexiuni sufletești 
încheiate. Ca întreg, aceasta are forma esenţială a vieţii sufletești a unui individ 
acelaşi în genere”, care există pe baza convingerilor, a hotărârilor, obisnuintelor, 
trăsăturilor sale constante de caracter. Si acest întreg al habitualitatii sinelui dezvăluie 
iarăşi trăsături esenţiale ale genezei, ale activităţii sale posibile, care, la rândul lor, 
rămân ascunse în conexiunile asociative a căror formă de manifestare este identică 
cu cea a corelatiei reciproce tipice. In mod real, sinele trăieşte oricum cu ceilalţi 
într-o comunitate dată. Actele sociale (a mă adresa celuilalt, a mă sfătui cu el, a-i 
stăpâni voinţa etc.) nu au pentru sine numai o formă proprie, a lor, ca trăiri ale 
grupului, tribului, societăţii şi uniunii, ci și un tipic al evenimentelor, al efectului 
lor (putere si neputinţă), al evoluţiei şi decăderii lor (istorie). Acest întreg în sine, 
construit în mod vădit intentional, al vieţii indivizilor în diferitele comunităţi 
constituie aria totală a ceea ce este pur psihic. Care este calea sigură de acces la 
acest domeniu și care este modul său adecvat de dezvăluire ? 


2. Metoda psihologiei pure 

Părţile esenţiale ale metodei reies din concepţia de bază şi din modul de a fi 
al obiectului. Dacă ceea ce este pur psihic este abordabil din punct de vedere 
intentional, mai întâi în experienţa de sine, reorientarea fenomenologica a privirii 
asupra trăirilor trebuie realizată în aşa fel, încât acestea să se arate în 


” Selbst (das Selbst) exprimă identitatea cu sine a ceva, este forma de prezenţă a Eului 
ireductibil si indisolubil. Viziunea fenomenologică susține aici identitatea tot pe dimensiunea 
intentionalitatii. 

intentionalitatea proprie si să poată fi concepute conform specificului lor. Accesul 
la ceea ce, după structura sa fundamentală, este fiindul intentional se efectuează 
pe calea reductiei psihologic-fenomenologice. Rămânând la atitudinea reductiva 
se realizează şi analiza eidetică a ceea ce este pur psihic, ceea ce înseamnă 
evidenţierea structurilor esenţiale ale diferitelor feluri de trăiri, a formelor lor de 
conexare şi realizare. În măsura în care ceea ce este psihic este accesibil în 
experienţa de sine și în experienţa intersubiectivă, reductia respectivă se împarte 
în cea egologică şi cea intersubiectivă!0. 


a) Reductia fenomenologic-psihologică 

Reorientarea privirii de la adevărul nereflectat, de exemplu, cel a unui obiect 
din natură, asupra percepţiei acestuia ca atare prezintă particularitatea că din 
percepţia reflectată, tendinţa de sesizare orientată mai întâi asupra lucrului se 
retrage pentru a se îndrepta asupra perceperii ca atare. Această reîntoarcere 
(reductie) a tendinței de concepere pornind de la percepţie şi reîntoarcerea acesteia 
către percepere schimbă cumva destul de putin percepţia, asa încât reductia o 
face accesibilă asa cum este ea, anume ca percepţie a lucrului. Dar lucrul din 
natură nu poate fi în esenţă niciodată un obiect posibil al reflectiei psihologice, 
ceea ce se arată si în privirea redusă asupra percepţiei, deoarece aceasta este 
percepţia reală a unui lucru. Lucrul ţine de percepţie numai ca perceputul său. 
Relaţia intentionala a perceperii nu este o relaţie liberă care pluteşte în gol, ci are 
ca intenție un intentum ce îi aparţine efectiv. Indiferent dacă lucrul care este 
perceput în percepţie este sau nu este existent, vizarea intentionala a percepției 
se îndreaptă, totuşi, conform propriului său sens de sesizare, asupra fiindului, 
considerat ca existent corporal. Orice percepţie falsă explică acest lucru. Numai 
întrucât este esențialmente intentionala, percepţia își are intentum-ul său, şi se 
poate modifica şi într-o eroare privind ceva. Prin realizarea reductiei devine 
vizibilă înainte de toate componenta intentionala a unei trăiri. Deoarece toate 
trăirile pure si conexiunile lor sunt construite intentional, reductia garantează 
accesul general la ceea ce este pur psihic, adică la fenomene!!. Reductia se 
numește din această cauză fenomenologică. Dar ceea ce este înainte de toate 
accesibil în efectuarea unei reductii fenomenologice este psihicul pur”, luat 


10 Distincție esenţială în fenomenologie: două regiuni ale experienţei și două tipuri de 
reductie, fiecare permiţând atât reductia eideticd, cât si reductia transcendentald (cea 
hotărâtoare, întrucât pune distincţia nu între real si ideal, ci între real şi ireal; de exemplu: 
trandafiri roşii, „roşu“, roseata). 

!! Se folosește termenul de Phänomen, spre deosebire de Erscheinung, valabil la nivelul 
realului, nu al eideticului, traductibil şi cu „aparenţă“, în sens de apariţie a ceva (nu fantasmagorie !). 

!2 Das rein Psychische ar fi dimensiunea în sine a psihicului (psihicitatea), nu psihicul 
efectiv, real (care ţine de nivelul extrafenomenologic). 

însă ca o conexiune de trăire faptica unica a propriului Eu. Dar este oare posibilă, 
prin această caracteristică narativă a derulării unice a trăirii, o cunoaștere științifică 
veridică, adică obiectiv-valabilă, a psihicului ? 


b) Analiza eidetică 

Daca intentionalitatea constituie starea de bază a tuturor trăirilor pure si este 
diferită în privinţa diferitelor genuri ale trăirii, decurge atunci de aici, ca temă 
posibilă şi necesară, dovedirea a ceea ce, de exemplu, aparţine unei percepții în 
genere, unei voințe în genere, în funcție de consistenţa structurii ei intentionale. 
Deci, atitudinea reductivă la ceea ce e pur psihic trebuie să facă abstracţie de orice 
factitate psihică, dată, înainte de toate, ca o conexiune de trăire faptică individuală. 
Aceasta serveşte doar în mod excepţional ca bază pentru libera variaţie a 
posibilităţilor. Așa, de exemplu, analiza fenomenologică a percepţiei lucrurilor 
spatiale, care nu este în nici un caz un raport asupra perceptiilor de fapt sau empirice, 
aşteptate, ci dovedirea sistemului necesar de structură, fără de care o sinteză a 
perceptiilor multiple ar fi de neconceput ca o percepţie a unuia și aceluiași lucru” . 
Indicarea a ceea ce este psihic, efectuată în atitudinea reductiva, tinteste aşadar 
spre invariantele care se remarcă în variaţii, spre prototipul necesar al trăirii. 
Atitudinea reductivă la psihic funcţionează deci în modalitatea unei analize eidetice 
a fenomenelor. Cercetarea ştiinţifică a pur-psihicului, psihologia pură, se poate 
realiza doar ca reductiv-eidetică, fenomenologica. Psihologia fenomenologica este 
descriptivă. Aceasta înseamnă: în metoda variaţiei direct-intuitive structurile 
esenţiale ale psihicului sunt deduse chiar din aceasta. Toate conceptele și propoziţiile 
fenomenologice reclamă directa adeverire de la fenomenele însele. În măsura în 
care reductia, în sensul indicat, mediază accesul liber la viata proprie a sufletului, 
ea se numeşte egologică. Dar pentru că fiecare sine se află în interrelatii cu ceilalți, 
constituindu-se în trăiri intersubiective, este necesară o lărgire a sensului reductiei 
egologice prin cea intersubiectivă. Fenomenologia intropatiei (Einfiihlung), tratată 
în cadrul ei, conduce la explicarea modului în care fenomenele intropatiei 
complexului meu sufletesc pur pot să se deruleze în modalitatea adeveririi unanime; 
ea nu conduce numai la descriptia acestui tip de sinteză ca atare a sufletului meu. 
Ceea ce se dovedeşte aici într-o formă deosebită de evidenţă este co-fiintarea 
(Mitdasein) cu a unui alt sine concret, indicat consecvent şi cu tot mai noi determinări 
de conţinut — deci, cu aceasta şi cu cea a unei corporalitati cunoscută în mod 
original şi unanim în propria mea sferă de conştiinţă. Pe de altă parte, acest sine 
străin nu este însă originaliter undeva, ca sinele propriu, în relaţia sa originală cu 
corporalitatea sa. Efectuarea reductiei fenomenologice în viata mea spirituală reală 


3 Das Ding (= lucru) e termenul folosit mereu, şi nu Gegenstand (obiect), nici Sache 
(fapt). 

şi posibilă, pusă în valoare faţă de cea „străină“, în forma de evidenţă a intropatiei 
unanime, constituie reductia intersubiectiva. Pe baza reductiei egologice, ea face 
accesibilă, în corelatiile sale psihice pure, viata sufletească!“, ce se dovedește, în 
originalitatea ei, ca străină. 


3. Funcţia fundamentală a psihologiei pure 

Reducţia deschide drumul spre un pur-psihic ca atare. Analiza eidetică dezvăluie 
accesibilul, reductiv astfel în relaţiile sale esenţiale. Cea dintâi este necesară, este 
acea parte constitutivă care domină împreună cu cea a metodei fenomenologice a 
psihologiei-pure. În cercetarea eideitică reductivă a pur-psihicului rezultă astfel 
determinări ce aparțin ca atare acestuia, adică noţiunile de bază ale psihologiei, în 
măsura, bineînţeles, în care această știință empirică a întregului psihic-fizic al omului 
concret îşi are domeniul său central în viata sufletească ca atare. Psihologia pură!” 
oferă fundamentul necesar a priori pentru psihologia empirică în relație cu psihicul 
pur. Asa cum la fundamentarea științei empirice „exacte“ a naturii este nevoie de o 
dezvăluire sistematică a formelor esenţiale ale unei naturi în genere — fără de natură, 
mai bine spus, fără de configuraţia spatiala-temporala, mișcarea, schimbarea, 
substantialitatea fizică şi cauzalitatea ar fi de neconceput —, la fel este nevoie, şi în 
cazul unei psihologii ştiinţifice „exacte“, de o dezvăluire a specificului a priori, 
fără de care ,,EU-rile“ (respectiv NOI), conştiinţa, obiectualitatea conştiinţei şi deci 
şi o viata sufletească, nu ar fi de conceput; aceasta, cu toate deosebirile şi formele 
esenţiale posibile de sinteză care sunt indisolubil legate de ideea unui întreg sufletesc 
individual și a unuia social. Deşi conexiunea psihico-fizică își are propriul său a 
priori, care încă nu a fost determinat de noţiunile fundamentale psihologice pure, 
este necesar astfel un a priori psiho-fizic al unei orientări fundamentale spre 
aprioricul pur-psihicului. 


II. Psihologia fenomenologică şi fenomenologia transcendentală 


Ideea unei psihologii pure nu s-a născut din nevoia proprie psihologiei înseși 
de a îndeplini condiţiile esenţiale ale construcţiei sale sistematice. Istoria ei ne 
întoarce la memorabila operă fundamentală a lui J. Locke si la acţiunea de durată 
a impulsului ce pornește de la el si trece prin D. Hume. Genialul Treatise al acestuia 


14 Asa cum se precizează in nota 10, distincţia între cele două forme (principale) ale 
reductiei este în funcţie de cele două domenii: subiectivitatea si intersubiectivitatea. Descoperirea 
acesteia din urmă asigură depășirea efectivă a filosofiilor moderne ale conștiinței (cumva, ale 
subiectivităţii) şi înţelegerea unitară a omului şi a lumii omului (societatea, istoria). 

15 „Pur“ desemnează aici, ca şi oriunde în fenomenologie, domeniul ireductibilului, al 
„irealului“ ca formă a universalitatii realului si a posibilităţii real-ideal de pildă: triunghi — 
reprezentare, „triunghiul“ ca obiect ideal și „triunghiularitatea“. 

din urmă are deja in vedere forma, gândită cu riguroasă consecventa, a unei 
investigaţii structurale a sferelor pure ale trăirii; într-un anumit fel „este“ prima 
afirmare a unei „fenomenologii“. Încă în perioada acestor începuturi s-a produs 
delimitarea interesului extrapsihologic la subiectivul pur. Psihologia se află în slujba 
problematicii „intelectului“ și „raţiunii“, regândită de Descartes într-o nouă formă, 
respectiv a fiindului în adevăratul sens, care poate fi recunoscut numai prin astfel 
de capacităţi subiective. În modul actual de a discuta, se poate spune că era vorba 
de o „filosofie transcendentală“. Posibilitatea universală a unei cunoașteri legitime 
ce depăşeşte subiectul cunoscător este pusă de Descartes sub semnul întrebării, şi 
aici se află în germene următoarea idee: sensul propriu al fiinţei unui fiind, neînțeles 
ca realitate obiectivă, ci numai presupus ca fiind şi legitimându-se prin sine în 
trăirile subiective. Lumea dată în mod naiv ca „transcendentală“ devine 
„transcendentală“ în mod problematic; ea nu poate servi, ca în ştiinţele pozitive, 
drept un teren de cunoaştere; pentru ea trebuie să intervină, după părerea lui 
Descartes, ego cogito, presupus în formularea transcendentală a problemei ca 
indiscutabil, dar care necesită o concepere pură. Deja in Meditatiile lui Descartes 
se ajunsese la părerea că întreg realul şi, în cele din urmă, întreaga lume, este 
existentă pentru noi doar pornind de la experienţa si cunoașterea noastră, şi că 
realizările raţiunii însăşi, care vizează adevărul obiectiv, împreună cu caracterul 
lor de „evidenţă“, se desfăşoară în mod pur în subiectivitate!*. Metoda încercării 
de îndoială universală a lui Descartes este, în ciuda unei oarecare primitivitati, 
întâia metodă radicală a reductiei la subiectivitatea pură. Locke a fost acela care a 
întrevăzut pentru prima dată aici un vast domeniu de probleme concrete si l-a și 
luat în lucru. Dacă cunoașterea raţiunii în genere se desfăşoară doar în subiectivitatea 
cunoaşterii, atunci o explicaţie transcendentală a valabilitatii transcendentale a 
cunoaşterii poate decurge doar ca un studiu sistematic al tuturor stadiilor trăirilor 
cognitive, al activităţilor, capacităţilor, aşa cum se prezintă ele în „experienţa 
interioară“ pură, condusă de conceptele de bază naiv maturizate ale lumii 
experienţei si ale prelucrării ei logice. Era nevoie deci de descrieri rutinate si de o 
cercetare a genezei pur psihologice. Dar Locke nu a știut să menţină această 
grandioasă idee la înaltul nivel principial al punerii în mod cartezian a problemelor. 
Acel „ego“ redus prin metoda carteziană — ca fiind, chiar dacă lumea experienţei 
nu ar fi — redevine la Locke obisnuitul ego, sufletul omenesc în lume!” . Probleme 
ale cunoaşterii transcendentale se transformă la el, în timp ce vrea să le rezolve, in 


16 Desi ia forma unui idealism „problematic“ (cum îl numea Kant în Critica rațiunii 
pure), formula lui Descartes înscrie filosofia pe terenul propriu, detașându-se de realismul 
naiv şi de limbajul conștiinței comune. Husserl apreciază fapta lui Descartes ca epocală. 

1 Empirismul apare şi aici ca o serioasă mărginire a gândirii filosofice autentice; desi 
istoriceşte inevitabil, tot inevitabil trebuie şi depăşit imediat, el nefiind decât o formulă 
provizorie de filosofare. 

întrebări psihologice, respectiv, cum omul, care trăieşte în lume, dobândește şi 
justifică cunoaşterea lumii existentă în afara sufletului. El cade astfel în 
psihologismul transcendental, care continuă să se moștenească deja de secole (cu 
toate că Hume a ştiut să se distanteze de el). Paradoxul (Widersinn) constă în aceea 
că Locke realizează cercetarea transcendentală a cunoașterii în modul pozitiv natural, 
ca şi cum ar fi o cercetare psihologică a cunoașterii; el presupune astfel constant 
valabilitatea fiinţei lumii cunoașterii, în timp ce aceasta, având în vedere sensul și 
valabilitatea ființei, împreună cu toate cunoasterile pozitive care se referă la ea, 
este problematicul în mod transcendental. El amestecă problematica de drept, 
naturală pe terenul pozitivităţii (cel al tuturor ştiinţelor pozitive), în cadrul căreia 
lumea experienţei constituie premisa generală și neîndoielnică, cu problematica 
de drept transcendentală, în care lumea însăși este cea în care orice existent „în 
sine“ în raport cu sensul unei cunoașteri este pus sub semnul întrebării și în care, 
procedând cu totul radical, nu se mai pune întrebarea „dacă acesta este“, ci numai 
ce sens poate să aibă o asemenea valabilitate și astfel ce însemnătate. Tocmai de 
aceea, poate, problemele cunoașterii în cadrul pozitivitatii (cea a tuturor științelor 
pozitive) sunt împovărate cu probleme transcendentale ale sensului. Dar nedepășirea 
istorică a psihologismului lui Locke trimite înapoi la un profund sens trancendental 
valorificabil al adevărului, care ar trebui să aparţină fiecărei piese introdusă cu 
grijă a unei psihologii pure a cunoaşterii şi a raţiunii în genere, în ciuda nonsensului 
implicat în pretenţia transcendentala. Nu mai putin valabil este si contrariul, asa 
cum se prezintă abia în fenomenologia transcendentală (spre ale cărei idei iniţiale 
tindem): în fiecare parte executată corect, şi astfel într-o tratare corectă a unei teorii 
transcendental corecte a cunoașterii, se află un sens valorificabil psihologic al 
adevărului; pe de o parte, orice psihologie corectă, dar pură, a cunoașterii poate fi 
„transformată“ transcendental (indiferent cât de puţin este ea însăşi o teorie 
transcendentală); pe de altă parte, se întâmplă și invers: orice teorie transcendentală 
corectă a cunoaşterii (indiferent cât de puţin psihologică este ea) poate fi transformată 
într-o psihologie pură a cunoașterii (...). 

La începuturi asemenea concepții erau inaccesibile. Nu erau încă oameni 
pregătiți să înțeleagă sensul profund al radicalismului cartezian în evidenţierea 
ego cogito-ului pur, $i printr-o consecvență îndârjită să-l facă să aibă efect. Poziţiile 
cercetării pozitive si transcendentale nu puteau să se separe si deci nici nu erau 
pregătite să delimiteze sensul propriu al științei pozitive, iar în efortul susținut de 
creare a unei psihologii științifice, care ar putea concura cu știința modernă a 
naturii în ceea ce privește fecunditatea şi rigurozitatea ei, să stabilească exact 
cerinţele unei astfel de psihologii. În această situaţie, în care rămân prizoniere și 
epocile următoare, nici filosofia transcendentală si nici psihologia, în „mersul 
sigur al unei științe“, nu puteau să ajungă la o știință riguroasă, creată originar 
din izvoarele experienţei ei proprii, și deci nu se putea explica nici duplicitatea 

sa interna. Psihologismul le-a fost aici empiristilor in avantaj; caci, in privinta 
obiectiilor antipsihologistilor, el se conduce dupa evidenta faptului ca fiecare 
ştiinţă, care pune problemele în raport cu cunoașterea și toate formele acesteia, 
poate ajunge la răspunsuri numai prin studiul sistematic al acelor forme care 
reies din intuiţia „internă“ directă. Cunostintele despre esenţa cunoașterii astfel 
dobândită nu se puteau pierde prin punerea sub semnul întrebării (/n-Frage- 
stellen) a sensului fiinţei lumii obiective, deci prin schimbarea carteziană de 
atitudine si reductia la ego pur. Obiectiile psihologismului nu puteau să-și facă 
efectul, deoarece antipsihologistii, de teamă să nu devină victimele propriilor 
poziţii, evită în mod sistematic orice studiu concret al cunoaşterii si, într-o reductie 
tot mai vie, orientată pronunţat împotriva empirismului secolului al XIX-lea, au 
decăzut, în cele din urmă, într-o aporetică goală şi lipsită de sens, care își putea 
trăda sensul sărac numai prin împrumuturi din intuiţia lor limitată. Cu toate acestea, 
putem găsi atâtea lucruri pregătitoare (si nicidecum lipsite de valoare) privitoare 
la psihologia pură în Essay-ul lui Locke si în literatura teoretico-gnoselogica, ca 
şi în cea psihologică corespunzătoare a epocii următoare; totuşi psihologia pură 
însăşi nu ajunge la o fundamentare reală. Şi aceasta nu numai pentru că sensul ei 
necesar, așa-zisa „primă psihologie“, ca ştiinţă eidetica despre /ogos-ul psihicului, 
rămâne ascuns, dar lipseşte tocmai ideea de bază corectă a muncii sistematice; 
nici marile eforturi ale cercetării psihologiei individuale, interesate sau nu de 
transcendental, nu puteau să rodească acolo unde naturalismul dominant rămânea 
orb chiar fata de intentionalitate, fata de proprietatea existenţială a sferei psihice, 
si, cu aceasta, fata de orizontul infinit al problematicii și metodicii pur psihologice 
care îi aparţin. 

Psihologia pură a acelui sens principal, care a fost schiţat în partea I, a 
rezultat în afara psihologiei generale ca un ultim fruct al unei evoluţii metodice 
innoitoare a filosofiei transcendentale, în care ea a devenit o știință strict sistematică 
şi concretă, una care se construiește însă începând de sus. Fireşte, psihologia 
pură nu a crescut ca scop al ei și ca disciplină ce îi aparţine, ci doar ca rezultat al 
relaţiei devenită în sfârşit transparentă dintre pozitivitate si transcendentalitate’’ . 
Abia cu acesta, și înlesnită prin rezolvarea principială a problemei psihologismului, 
reforma metodică a filosofiei ca știință riguroasă a fost încheiată, iar aceasta 
eliberată de permanentele impedimente ale confuziilor moștenite. 

Premisa pentru posibilitatea acestei evoluţii a creat-o marea descoperire ce 
se află în reconsiderarea de către Brentano a noţiunii scolastice de intentionalitate, 
aceasta devenind o caracteristică fundamentală a „fenomenelor psihice“, ca 


18 Husserl pune în valoare fapta kantiană a descoperirii transcendentalului, atât ca funcţie 
(de întemeiere a posibilităţii cunoașterii), cât şi ca formă a universalitatii: transcendentalitate. 
In limbaj heideggerian, se operează aici cu o gândire în „diferenţa ontologică“: ființă şi fiind. 

fenomene ale „percepţiei interne“. Eficiente istoriceşte pentru constituirea 
fenomenologiei, psihologia și filosofia lui Brentano nu au avut totuşi o influenţă 
de conţinut. Brentano, el însuși prins în răstălmăcirea naturalistă generală a vieţii 
conştiinţei în care a inclus numitele „fenomene psihice“, nu era în stare să 
înțeleagă adevăratul sens al unei dezvăluiri descriptive și genetice a intentionalitatii; 
căci lui îi lipsea o manipulare conștientă a unei metode a ,,reductiei 
fenomenologice“ și, prin ea, o permanentă şi corectă luare în considerare a acelui 
cogitata qua cogitata” . Ideea unei psihologii fenomenologice pure în sensul 
arătat mai sus i-a rămas străină. La fel de străine i-au rămas sensul adevărat al 
unei filosofii transcendentale, precum și necesitatea unei discipline eidetice 
transcendentale fundamentale privind subiectivitatea transcendentală. În mare 
parte influenţat de empirismul englez, el a preluat într-o direcţie filosofică cerința 
unei fondări a tuturor disciplinelor specific psihologice (deci şi cea a filosofiei 
transcendentale) pe o psihologie pură, pornind de la experienţă internă, care 
însă, conform descoperirii sale, trebuia să fie o psihologie a intentionalitatii. 
Această psihologie a fost şi a rămas, ca la toţi empiristii, o ştiinţă pozitivă si 
empiristă despre fiinţa psihică a omului. Obiectia principială a psihologismului a 
rămas neinteleasa, după cum neînțeles rămâne totodată sensul adânc al primelor 
Meditaţii carteziene, în care se descoperise deja metoda radicală de acces către 
sfera transcendentală, precum si problema transcendentală însăși, în formularea 
ei iniţială primitivă. 

Concepţia, care îşi are originea încă la Descartes, despre opoziţia dintre 
ştiinţa pozitivă şi cea transcendentală și despre necesitatea unei fundamentări 
absolute, transcendentale a primei, fără de care nu poate exista ştiinţa în înţelesul 
superior al cuvântului, nu a fost însuşită de Brentano. O limită a cercetării lui 
Brentano a fost aceea că el, ca şi vechiul empirism moderat al lui Locke, a inspirat 
aprioric discipline, bineînţeles fără să explice sensul lor profund, cel de cercetare 
a esenței, doar că el — pe domeniul pozitivitatii, pe care nu l-a depășit niciodată 
— nu a recunoscut necesitatea universală a cercetării apriorice pentru toate sferele 
ontologice, în scopul înlesnirii unor ştiinţe riguroase. Si, cu aceasta, el nu a 
recunoscut nici necesitatea principială a unei ştiinţe fundamentale sistematice 
despre subiectivitatea pură. 

Fenomenologia care se originează la Brentano nu a fost călăuzită însă nici 
de interese psihologice, nici, în genere, de interese stiintific-pozitive, ci numai 
de interese pur transcendentale. În critica adusă de noi lui Brentano sunt 
menţionate motivele care au determinat evoluţia ei; totodată, trebuie să ţinem 
seama însă de faptul că hotărâtor a rămas un motiv tradiţional al filosofiei 


19 Husserl păstrează constant referirea la fapta carteziană, atât de importantă încât mai 
târziu (în Conferințe pariziene, 1929) numește fenomenologia însăși „un nou cartezianism“. 


316 EDMUND HUSSERL 


lockeano-humeiste, si anume: că orice teorie, oricare ar fi orientarea raţiunii 
cognitive sau a oricărei alteia, trebuie să fie inspirată din însăşi intuiţia fenomenului 
corespunzător. Punctele principale sunt deci: dezvăluirea conţinutului de sens 
adevărat şi a metodei adevărate a intenţionalitaţii, dezvăluirea motivelor profunde 
si a orizonturilor intuitiilor carteziene, culminând cu metoda „reducţiei 
transcendentale“, o reductie mai întâi egologică și apoi intersubiectiva. Cu aceasta 
se efectuează dovedirea câmpului transcendental”, ca dezvăluire a unei 
experienţe transcendentale ca atare. Mentionez apoi în continuare: separarea 
dintre pozitivitate şi transcendentalitate şi desfășurarea consecventă a conținutului 
principial al pozitivitatii în ideea acelei universitas a ştiinţelor riguros pozitive, 
întrunite într-o ştiinţă generală despre universul dat și referitor la universitas-ul 
disciplinei apriorice care o include, întrunită în unitatea unei ontologii pozitive 
universale. Mai departe: înțelegerea totalitatii concrete a problemei transcendentale 
impuse de pozitivitate tuturor acestor științe; cunoașterea faptului că filosofia 
transcendentală este, conform primului ei sens, o știință fundamentală, referinduse 
bineînţeles la aria experienţei transcendentale posibile; apoi că, pe acest teren, 
trebuie sa fie fundată o știință universală, mai întâi descriptivă şi apoi genetică, 
reieşită din experienţa posibilă (în sens ideatic), din care rezultă felurite chestiuni 
transcendentale referitoare atât la ştiinţele particulare, cât si la toate formele culturii 
sociale. La început, în cadrul acestei evoluţii, având în vedere mai ales evidenţierea 
pură a „ontologiilor“ a priori, au îndeplinit un anumit rol unele imbolduri venite 
din filosofia lui Leibniz, mijlocite de Lotze si Bolzano. Primele studii au fost 
analizele intentionale, legate de constituirea „ontologiei formale“ (logica pura 
ca mathesis universalis, pe lângă gramatica pur logică). 

Curând însă au fost recunoscute: domeniul propriu al unei psihologii a priori 
şi necesitatea perfecţionării ei pozitive. Dar ea s-a risipit mai întâi în interesul 
pentru o investigare a structurii intentionale a domeniului transcendental si astfel 
întreaga muncă a rămas în genere una pur filosofică, înfăptuită printr-o reductie 
riguros transcendentală. Abia foarte târziu s-a ajuns la concluzia că în orice 
revenire de la atitudinea transcendentală la cea naturală întreaga cunoaștere 
transcendentală se comută de pe terenul intuitiei transcendentale într-o cunoaștere 
pur psihologică (eidetică) pe terenul pozitivitatii sufletești, a celei individuale, 
ca si a celei interpersonale. Tocmai aici, pentru introducerea în fenomenologie, 
se iveşte, împreună cu dificultăţile ei, ideea pedagogică a unei atitudini 
transcendentale neobişnuite: deoarece fiecare filosofie trebuie să înceapă cu 
pozitivitatea, si abia printr-o motivare departe de viata naturală să facă inteligibile 


% „Transcendental“ la Husserl are un sens specific, deosebit de cel kantian (condiţia 


(rezultată prin ,,reductie“) este transcendental. 

necesitatea şi sensul unei atitudini si cercetări transcendentale, dezvoltarea 
sistematică a psihologiei pure ca ştiinţă pozitivă poate servi înainte de toate doar 
ca treaptă pedagogică inferioară. Noua metodă a intentionalitatii ca atare si 
sistemul imens de probleme care tine de subiectivitatea ca atare fac să se iveasca 
extraordinare dificultăţi, care pot fi depășite mai întâi fără a ne atinge „de“ 
problema transcendentală. Acest ansamblu de doctrine ştiinţifice din domeniul 
pozitivitatii capătă un sens transcendental prin metoda specifică a reductei tran- 
scendental-fenomenologice?!, care ridică întreaga pozitivitate pe terenul filosofic. 
Tocmai urmând această metodă, am tratat în prima parte fenomenologia ca 
psihologie pură, dând însă noţiunii de fenomenologie un sens pedagogic infe- 
rior, incorect. 

Sensului esenţial al problemei transcendentale îi aparţine universalitatea. 
De îndată ce interesul teoretic se îndreaptă către viaţa conştiinţei în care totul şi 
orice real este pentru noi ceva „de fata“, peste întreaga lume se aşază un nor al 
neintelegerii; și tocmai peste această lume despre care vorbim, care este terenul 
dat în mod constant, afirmat ca realitate de necontestat a întregii noastre activităţi 
teoretice şi practice. Fiecare sens pe care ea îl are pentru noi, atât cel general 
nedefinit, cât si cel determinat de amănunte, poate fi privit astfel în interiorul 
propriei vieţi, adică al celei în care percepem, ne închipuim, gândim, apreciem 
etc., ca sensul ce iese în faţă, se constituie într-o geneză subiectivă; fiecare 
valabilitate a fiinţei se înfăptuieşte în noi înșine, fiecare evidenţă a experienţei și 
teoriei este în noi vie şi, totodată, motivată prin noi în mod obişnuit. 

Aceasta se referă la lume în toate determinările ei, chiar si în cea evidentă, 
prin care, ceea ce îi aparţine este asa cum este, „în si pentru sine“, indiferent 
dacă eu sau altul o recunoaștem sau nu în mod întâmplător.” Dacă facem să se 
schimbe lumea faptică în oricare altă lume de cunoscut, atunci se schimbă, fără 
îndoială, totodată si această relativitate la subiectivitatea conștiinței. Deci, sensul 
unei lumi în genere, existentă în sine, este inteligibil tocmai în virtutea relativităţii 
esenţiale a conştiinţei sale. O neînțelegere asemănătoare, aparţinând deci 
problemei transcendentale, oferă orice „univers“ ideal, de exemplu universul 
cifrelor existent în modul propriu „în sine“. Elaborarea ideii unei psihologii 
fenomenologic pure a evidenţiat posibilitatea de a dezvălui, prin reductia 
consecvent fenomenologica, ființa proprie a subiectului psihic în generalitatea 
sa eidetică, după toate formele sale posibile. Aceasta consolidează şi dreptul 


Mee 


*! Forma „transcedental-fenomenologică“ este astfel hotărâtoare. Ea aduce laolaltă 
„fenomenul“ ca fenomenalitate si cele ce apar ca fenomene. Încăo dată, gândirea în „diferenţa 
ontologică“. 

* Obs. lui Heidegger la ultimele două propoziţii: să evidentieze acest lucru este de 
datoria filosofiei transcendentale, şi tocmai aici trebuie caracterizată ca atare. 

acelei ratiuni fondatoare si verificatoare si, cu aceasta, toate formele lumilor ce 
apar în conştiinţă si se dovedesc ca fiind „în sine“. Chiar daca nu este o psihologie 
empirică a omului real, această psihologie fenomenologic-eidetică pare că este 
cea chemată să-l explice concret si până la cel din urmă sens de fiintare a unei 
lumi în genere. Dacă ne gândim însă la modul reductiei fenomenologic- 
psihologice și la psihicul pur şi proprietăţile psihicului care decurg de aici, atunci 
în procedarea acesteia ies în lumină următoarele: în atenţia adeveririi subiectivitatii 
psihice ca un domeniu al experienţei şi judecății interne, pure, psihologul trebuie 
să „scoată din joc”? orice lume considerată ca fiind valabilă pentru fiecare psihic; 
judecând in mod fenomenologic, el trebuie să se abțină de la orice credinţă care 
se referă la ea. De exemplu, în descrierea pe care eu, ca psiholog, o fac după 
propriile mele percepții ca fiind fenomene ale pur-psihicului, nu trebuie să le 
judec la fel cum o face botanistul cu lucrurile pe care le percepe, ci trebuie să 
judec numai despre propriul meu perceput ca atare, altfel spus, ca ceea ce este 
moment indispensabil al trăirii percepţiei însăși: aparentul unui sens în schimbarea 
modului de apariţiei constientizat ca atare, crezut ca fiind ş.a. În cazul unei reductii 
generale si, conform cerintei riguros consecventă, atât la psihicul meu propriu, 
cât şi la cel al altora, s-a efectuat, ţinând cont, fireşte, de lumea interogată în 
punerea transcendentală a interogării, o epoché, anume una valabilă pentru un 
anumit suflet. Tema trebuie să o constituie fiinţa pură şi viata psihicului însuși în 
care ea apare, în care subiectul-eu propriu capătă sens și valoare prin moduri de 
apariţie subiective și moduri de credinţă corespunzătoare. Dar aici este vorba de 
„suflet“ și corelatiile între suflete, doar temporar nefiind luate în consideraţie si 
corpurile” . Exprimat concret, este vorba despre animale și oameni ai unei lumi 
spatiale, totul sub prezumția fiintarii, care, aşa cum la nivelul somatologiei fizice 
trebuie investigati în unilateralitate consecvent-metodică în privinţa corporalitatii 
lor, trebuie investigati si în psihologia pură în nu mai mică unilateralitate si 
consecvență în privinţa psihicului lor pur”. 


3 Ausser Spiel setzen, expresie specifica pentru limbajul fenomenologic, însemnând „a 
lăsa la o parte“, de fapt, acel „a pune în paranteză“ (einklammern), caracteristic ,,reductiei 
fenomenologice“. Epoché e mai mult decât îndoiala scepticismului (care oferă termenul), e 
suspendarea judecății asupra celor „împarantezate“. 

4 Obs. lui Heidegger: Ce fel de „neluat în seamă“ este aceasta ? Reductia ? Dacă da — 
atunci în pur psihic nu am chiar aprioricul psihicului în genere. 

% Text dificil, conţinând o prezentare a ,,reductiei fenomenologice“ sub aspectul a ceea ce 
rămâne: nu „corpuri“, ci corporalitate, nu psihic, ci Psyche (cumva , psihicitate“) si unilateralizarea 
în mod conștient a producerii tocmai pentru a preciza că ,,reductie“ ca Reduktion auf nu 
înseamnă decât lăsarea la o parte a fapticului efectiv (vieţuitoare, lucruri s.a.), fără a-l nega, si 
concentrarea reflectiei fenomenologice asupra a ceea ce constituie forma universalitatii diferitelor 
fiintari: nu fenomen, ci fenomenalitate, nu corp, ci corporalitate ş.a. 

Aşa cum, ca psihologi în genere, ne aflăm încă pe terenul pozitivitatii în 
psihologia pură, suntem și rămânem la fel şi ca cercetători ai lumii în genere sau 
ai unei lumi pur şi simplu; deci, întreaga noastră cercetare este încă naivă din 
punct de vedere transcendental: fenomenele pur psihice au toate, în ciuda purității 
lor, sensul de fiintare al faptelor reale mundane” ; şi aceasta desi ne aflăm în 
examinarea eidetica a faptelor posibile ale unei lumi, pusă deja ca posibilitate 
generală, dar ininteligibilă din punct de vedere transcendental. Reductia 
psihologic-fenomenologic consecventă, împreună cu epoché a sa privind lumea 
care fiinteaza, este pentru psiholog, care rămâne ca atare în pozitivitate, doar un 
simplu mijloc, ca pe baza lumii ce continuă să fie pentru el valabilă, iar pentru 
sine mereu existentă, să reducă universul psihic al oamenilor și animalelor la 
pura lor ființă proprie. Tocmai prin aceasta, văzută din punct de vedere tran- 
scendental, reductia fenomenologică se caracterizează ca una improprie, falsă. 
Dacă problema transcendentală priveşte sensul fiinţei unei lumi în genere numai 
ca pe unul dobândit ca sens și valoare doar din punct de vedere al capacităţii 
conştiinţei, atunci filosoful transcendental trebuie să exercite realmente o epoché 
necondiționată cu privire la ea, subliniind şi menţinând astfel efectiv numai 
subiectivitatea conştiinţei din care reies sensul şi valabilitatea fiinţei. Deoarece 
pentru mine lumea există mai întâi doar datorită experienţei și gândirii mele, este 
necesar să mă reintorc la sinele (Se/bst) meu în esentialitatea sa absolută proprie, 
deci să reduc totul la pura mea viata şi numai la aceasta, asa cum este înțeleasă în 
propria experienţă de sine, absolută. Dar este oare aceasta altceva decât reductia 
la propriul meu psihic ? Aici se află punctul hotărâtor care deosebeşte reductia 
transcendental-fenomenologică veritabilă de cea psihologică) (pentru cercetătorul 
pozitivist necesară, dar transcendental falsă). 

Conform sensului problemei transcendentale, eu, ca fenomenolog transcen- 
dental, pun pur şi simplu universul sub semnul întrebării, eu inhib, deci, în aceeași 
universalitate, orice întrebare pozitivă, orice judecată pozitivă, inhib chiar şi 
experienţa naturală universală ca teren anterior valabil al unei judecăţi posibile. 
Problematica punerii în chestiune cere pe de o parte evitarea cercului transcen- 
dental, anume de a presupune ca fiind neîndoielnic ceea ce este cuprins de 
generalitatea întrebării. Ea cere pe de altă parte reductia la acel teren valabil pe 
care îl presupune această întrebare ca atare: subiectivitatea pură, ca izvor al 
sensului si valorii?” . Deci, eu ca fenomenolog transcendental, de la care pornind, 


% Pentru a nu traduce welthich cu „lumesc“ ( !) folosim termenul latin „mundan“ (de la 
„mundus“ = lume), frecvent în terminologia lui Husserl. 
> Așadar, „reducţia“ conduce la forme ale universalitatii (care, ca forme, nu intră între 
cele pentru care sunt „forme“) şi totodată la temeiul ei: „subiectivitatea pură“ (,,forma 
> kà 
formelor“ ? Nu, ci „domeniul“ configuralitatii). 

si acest psihic, cu sensul său transcendental, îşi procură sensul si valoarea pe 
care o are pentru mine din capacitatea ascunsă a conştiinţei”. Bineînţeles că eu 
ca psiholog voi descoperi, în cazul în care eu însumi devin o temă pur psihologică, 
atât ceea ce este psihologic, cât şi cele în care parvin la „reprezentarea“ de mine 
însumi ca suflet și a corporalitatii mele in lume, precum si cum dovedesc eu 
valabilitatea ei, cum o determin mai de aproape etc. Chiar și acţiunea mea 
psihologică, întreaga mea muncă ştiinţifică, pe scurt, tot si orice îmi aparţine pur 
obiectiv, pot să fac și ar trebui să dobândesc pe această cale. 

Dar tocmai aceasta se află în habitatus-ul atitudinii mele psihologice, pe care 
o numim pozitivitatea ei: o dată cu fiecare pas făcut, mereu din nou rămânând însă 
latent, se realizează totdeauna, sau e pe cale de realizare, aperceptia lumii” , căreia 
tot ceea ce devine special tematic îi este integrat ca fiind mundan (weltlich). 
Bineînţeles, toate acestea, toate realizările și valabilitatile aperceptive tin de domeniul 
psihologic; numai că totdeauna în forma: aperceptia lumii în valabilitatea sa generală 
rămâne, iar tot ce apare ca nou devine iarăși aperceptiv fata de mundan. Dezvaluirea 
psihicului (Psyché) este un proces infinit, dar în acelaşi timp si o autoperceptie 
psihică in forma mundaneitatii. Particularitatea principiala a reductiei 
transcendentale o constituie faptul că inhibă anticipat si deodată, într-o voinţă 
teoretică universală, această naivitate transcendentală ce mai domneşte încă în 
psihologia pură prin faptul că întreaga viaţă actuală și habituală este cuprinsă de 
această voinţă“ ; această voinţă nu-i menită însă să activeze nici un fel de aperceptie 
transcendentală, nici o valabilitate transcendentală, indiferent cum este aceasta 
formată, ci numai să ,,impacheteze“ şi să fie luată asa cum este în sine, şi anume ca 
aperceptie pur subiectivă, părere, ca situare valabilă etc. Dacă procedez astfel pentru 
mine însumi, atunci eu nu sunt eu omenesc*!, cu toate că nu pierd nimic din 
capacitatea proprie a sufletului meu pur (deci, din punct de vedere pur psihologic). 
Împarantezată este doar acea instituire valabilă pe care eu o realizasem în atitudinea 
formulată prin „eu, acest om“, şi „sufletul meu în lume“, nu însă această instituire 
si valorizarea ca trăire. Ego-ul astfel redus este, bineînţeles, eul meu, în întreaga 


% Obs. lui Heidegger: Oare un univers în genere nu face parte din fiinţa ego-ului pur ? 
Compară convorbirile de la Todtnauberg (1926) despre ,,A-fi-in-lume“ (Fiinţă și timp, I, 8, 12, 
& 69) şi deosebirea esenţială cu privire la existenţa prezentă (Vorhandensein) „în cadrul“ 
acestei lumi. 

» Obs. lui Heidegger: Ceva prezent ? „Dasein-ul uman“ este „astfel încât, cu toate că 
existent, nu este niciodată de fapt prezent“. 

3 Obs. lui Heidegger: Si această voinţă însăși ? 

3 Obs. lui Heidegger: Sau poate tocmai astfel în posibilitatea sa existenţială „uimitoare“ 
cea mai proprie. Comparati cu pagina unde vorbiti de un „fel de schimbare a formei de viata“. 
Obs. a II-a a lui Heidegger: De ce nu ? Această acţiune nu este posibilitate a omului, însă 
tocmai întrucât nu este prezentă, nu este un comportament, adică o modalitate de a fi procurată 
de la sine însăși de la început, neapartinand astfel pozitivitatii a ceea ce se află în prezenţă 
(vorhandern). 

concretete a vieţii mele, încă privită direct în experienţa internă redusă transcen- 
dental; el este acum realmente ego-ul concret, premisa absolută a oricărei 
transcendente valabilă pentru mine. În mod evident, în particularitatea sa redusă, 
aceasta este de fapt un domeniu de experienţă închis „în“ sine, cu toate corelatiile 
sale intentionale, si constituie astfel pentru mine terenul prim, fundamental prin 
excelenţă, al experienţei pentru o cercetare transcendentală. 

Experienţa transcendentală nu este nimic altceva decât lumea obiectivă redusă 
transcendental sau, ceea ce este echivalent, experienţa pur psihologică redusă 
transcendental. În loc de „fenomenele“ psihologice le avem acum pe cele 
transcendentale. Fiecare experienţă particulară pur sufletească redă o experienţă 
transcendentală identică în conţinut, dar eliberată în sensul ei „psihic“ (deci al 
lumii reale), bineînţeles, dacă ulterior exersăm asupra ei reductia transcendentala, 
care o purifică de sensul mundan. Tocmai în acest fel se transformă ego-ul psihic 
în cel transcendental care se află totdeauna în fiecare reflexie ce se dezvăluie de 
la sine (transcendentală) în particularitatile transcendentale, la fel cum ego-ul 
psihologic — conform atitudinii reductive schimbate — revine în particularitatile 
psihologice. Astfel iese în evidenţă acest uimitor paralelism dintre psihologic şi 
transcendental care se extinde asupra tuturor constatărilor descriptive şi genetice 
ce sunt de dobândit în atitudinea lor păstrată în mod consecvent. 

Acelaşi lucru este valabil şi dacă eu, ca psiholog, exercit reductia 
intersubiectivă si prin aceasta găsesc contextul pur sufletesc al unei posibile 
comunităţi personale, făcând abstracţie de toate relaţiile psihologice, iar pe urmă, 
ca un al doilea pas, realizez purificarea transcendentală care nu rămâne însă la 
nivelul pozitivitatii naturale, ca aceea a psihologului, ci dă la iveală uniunea 
sufletelor pure, făcând abstracţie de corpurile lor , coprezente. Ea constă într-o 
epoché radicală asupra lumii intersubiectiv prezente si a reductiei la acea 
intersubiectivitate în a cărei intentionalitate internă se realizează această prezenţă 
intersubiectiva. De aici rezultă că sunt transcendentale toate subiectele unei vieţi 
transcendentale structurată intersubiectiv, in care lumea intersubiectivă a 
pozitivitatii naturale a devenit un simplu fenomen“. Dar, dacă percepem (con- 
form drumului istoric), din capul locului si dintr-o dată, reductia transcendentală 
(ca reductie egologica şi intersubiectiva), nu se realizează în genere nici un fel 
de psihologie pură ca verigă intermediară, ci imediat, ca o știință pură, născută 
din intuiţia transcendentală, fenomenologia transcendentală a intersubiectivitatii 
transcendentale; şi aceasta datorită metodei eidetice necesare, a uneia posibilă a 
priori şi raportată ca un corelat intentional la lumile posibile. 

Se poate astfel înțelege acum în temeiurile sale cele mai adânci forţa 
psihologismului. E drept, fiecare concepţie pur psihologică poate fi, după 


32 Zum blossen Phänomen, adică rezultat al „reducţiei“, nu fenomen (Erscheinung). 

conţinutul ei, valorificată în întregime în mod transcendental (ca, de exemplu, 
toate acele, chiar si incomplete, analize psihologice ale cunoașterii judicative, 
ale vieţii etice etc., văzute de logicieni s.a.), dar ea trebuie să primească un sens 
pur numai printr-o reductie pur transcendentală corectă. În acelaşi timp, se poate 
înţelege astfel si semnificaţia propedeutică a psihologiei pure pentru ridicarea la 
o filosofie transcendentală. 

Din motive ușor de sesizat, omenirea, ca și fiecare om în parte, a trăit, şi 
trăiește înainte de toate, aproape exclusiv în pozitivitate, şi astfel reductia 
transcendentală este un fel de schimbare a întregului mod de viaţă, care depăşeşte 
toate experienţele de viaţă de până acum“ si, datorită înstrăinării ei absolute, 
este greu inteligibilă în ceea ce privește posibilitatea și realitatea ei. Aceasta 
valorează în mod corespunzător si pentru o ştiinţă transcendentală. Cu toate ca 
este încă relativ nouă, chiar şi în metoda analizei transcendentale, psihologia 
fenomenologică are totuşi accesibilitatea generală a tuturor științelor pozitive. 
Dacă în mod sistematic este închis în ea domeniul sufletului pur, atunci se 
realizează, implicit, şi din punct de vedere al conţinutului, chiar și conţinutul 
sferei paralele transcendentale. Este nevoie doar de reinterpretarea (Umdeutung)** 
în transcendental a doctrinei competente despre reductia transcendentală. 

Fireşte, deoarece interesul trancendental este apogeul a tot ce este omenesc, 
ar fi mai bine „în sine“, atât istoric, cât si faptic, dacă, din motive transcendentale, 
si teoriile estetice ale subiectivitatii s-ar reconstitui în cadrul sistemului filosofiei 
transcendentale. Pentru scopurile sale, psihologul ar putea, cu ajutorul schimbărilor 
corespunzătoare de atitudine, să „citească“ atunci fenomenologia transcendentală 
„drept“ psihologie pură. Reductia transcendentală nu este o schimbare oarbă de 
atitudine, ci, ca principiu metodic al tuturor metodelor transcendentale, este ea 
însăşi explicabilă ca fiind reflexivă şi transcendentală. Se poate spune că în acest 
mod se dezleagă pe deplin enigma „revoluţiei copernicane“. 


3 Obs. lui Heidegger: Ascendenta (ridicarea la ceva) care rămâne, „imanentă“, adică o 
posibilitate umană în care omul se găseşte pe sine însuşi. 

*4 Obs. lui Heidegger: Oare această „reinterpretare“ nu este doar o aplicare 
„complementară“ a problematicii transcendentale pe care Dv. o găsiţi în mod incomplet în 
psihologia pură, astfel încât o dată cu explicarea psihicului ca fiind el însuşi transcendent, tot 
ce este pozitiv devine acum problematic din punct de vedere transcendental — totul, chiar şi 
psihicul însuși şi existenţa (lumea) care se constituie în el. 


JEAN-PAUL SARTRE 
FIINTA ȘI NEANTUL! 


— fragmente — 


I. Ideea de fenomen 


Gândirea modernă a realizat un progres considerabil reducând existentul 
(P'existant) la seria aparitiilor care îl manifesta. Ea urmărea prin aceasta să suprime 
un anumit număr de dualisme care incomodau filosofia şi să le înlocuiască prin 
monismul fenomenului. S-a reuşit oare acest lucru ? 

Este cert că s-a debarasat în primul rând de acest dualism care opune în 
existent interiorul exteriorului. Nu mai există un exterior al existentului, dacă 
prin el se înţelege o epidermă superficială care ar disimula privirilor veritabila 
natură a obiectului. lar această veritabilă natură, la rândul său, dacă ea trebuie să 
fie realitatea secretă a lucrului, care poate fi presimtita sau presupusă, dar niciodată 
atinsă, pentru că ea este „interioară“ obiectului considerat, nici nu există. Aparițiile 
care manifestă existentul nu sunt nici interioare, nici exterioare: ele sunt toate 
echivalente, ele trimit toate la alte apariţii $i nici una dintre ele nu este privilegiată. 
Forţa, de exemplu, nu este un conatus metafizic şi de o specie necunoscută care 
s-ar masca în spatele efectelor sale (acceleratii, deviații etc.): ea este ansamblul 
acestor efecte. Asemănător, curentul electric nu are un revers secret: el nu este 
decât ansamblul acţiunilor fizico-chimice (electrolize, incandescenta unui fila- 
ment de cărbune, deplasarea acului galvanometrului etc.) care îl manifestă. Nici 
una dintre aceste acţiuni nu este suficientă spre a-l revela. Dar acţiunea nu indică 
nimic care să fie în spatele ei: ea se indică pe sine si seria totală. Urmează, 
evident, că dualismul fiinta-ceea ce apare (du paraître) n-ar mai putea să-şi 
găsească drept de cetate în filosofie. Aparenta trimite la seria totală a aparentelor 


! Trad. de Ioan N. Rosca, în vol. Filosofie contemporană, Edit. Garamond, Bucuresti, 
f. a., modificată de V. Vizureanu. 

şi nu la un real ascuns care ar canaliza pentru el întreaga ființă a existentului. lar 
aparenţa, la rândul ei, nu este o manifestare inconsistentă a acestei fiinţe. Cât 
timp s-a putut crede în realităţile noumenale, aparenţa a fost prezentată ca un 
negativ pur. Aceasta era „ceea ce nu este fiinţa”; ea nu avea altă fiinţă decât cea 
a iluziei şi a erorii. Dar însăși această fiinţă era împrumutată, era ea însăşi un 
simulacru (faux-semblant), iar dificultatea cea mai mare care se putea întâlni era 
de a menţine destulă coeziune si existență aparentei, pentru ca ea să nu se resoarba 
din sine însăşi în sânul fiinţei nonfenomenale. Dar, dacă ne-am detaşat o dată de 
ceea ce Nietzsche numea „iluzia lumilor de dincolo“ (arriére mondes) şi daca 
nu mai credem in fiinta-de-dincolo-de-aparitie, aceasta devine, dimpotrivă, 
deplină pozitivitate, iar esenţa ei este „ceva ce apare“ (un ,, paraitre“) care nu se 
mai opune fiinţei, ci, dimpotrivă, îi este măsura. Căci ființa unui existent este 
tocmai ceea ce apare. Astfel ajungem la ideea de fenomen, așa cum se poate 
întâlni aceasta în „Fenomenologia“ lui Husserl sau a lui Heidegger, fenomenul 
sau relativul-absolut. Relativ, fenomenul rămâne fenomen, căci „ceva ce apare“ 
presupune prin esență ceva căruia să-i apară. Dar el nu are dubla relativitate a 
Erscheinung'-ului kantian. El nu indică pe deasupra umărului o ființă veritabilă 
care ar fi, ea, absolută. Ceea ce fenomenul este, este în mod absolut, căci el se 
dezvăluie asa cum este. Fenomenul poate fi studiat si descris ca atare, căci el se 
indică pe sine în mod absolut. 

Totodată, va cădea si dualitatea puterii? si a actului. Totul este în act. În 
spatele actului nu este nici putere, nici „exis“, nici virtute. Noi vom refuza, spre 
exemplu, să înțelegem prin „geniu“ — în sensul în care se zice că Proust „avea 
geniu“ sau că el „era“ un geniu — o putere singulară de a produce anumite opere, 
care nu s-ar epuiza cu adevărat, în producţia acestora. Geniul lui Proust nu este 
nici opera considerată în mod izolat, nici puterea subiectivă de a o produce: este 
opera considerată ca ansamblu al manifestărilor persoanei. lată pentru ce, în 
sfârşit, noi putem să respingem în mod egal dualismul aparentei si al esenței. 
Aparenta nu ascunde esenţa, ea o revelează: ea este esenţa. Esenţa unui existent 
nu mai este o virtute înfundată în abisurile acestui existent, ci este legea manifestă 
care prezidează succesiunea aparitiilor sale, este raţiunea seriei. Nominalismului 
lui Poincaré, care definea o realitate fizică (curentul electric, de exemplu) ca 
sumă a diverselor sale manifestări, Duhem avea dreptate să-i opună propria sa 
teorie, care făcea din concept unitatea sintetică a acestor manifestări. Și, desigur, 
fenomenologia nu este nimic mai puţin decât un nominalism. Dar, în definitiv, 
esenţa ca rațiune a seriei nu este decât legătura aparitiilor, adică este ea însăşi o 
apariţie. Aceasta şi explică faptul că poate să existe o intuiţie a esentelor 


! „Fenomen“; în germană în original [V.V.]. 
> In sensul de ,,potentialitate“, de „virtualitate“ [V.V.]. 

(Wesenschau a lui Husserl, de exemplu). Astfel, fiinţa fenomenala se manifesta, 
îşi manifestă esenţa sa la fel ca şi existenţa sa şi nu este nimic altceva decât seria 
bine legată a acestor manifestări. 

Înseamnă oare a spune că noi am fi reușit să suprimăm toate dualismele, 
reducând existentul la manifestările sale ? Se pare mai curând că noi le-am fi 
convertit pe toate într-un dualism nou: acela al finitului şi al infinitului. Existentul, 
într-adevăr, n-ar putea să se reducă la o serie finită de manifestări, deoarece 
fiecare dintre ele este un raport cu un subiect în perpetuă schimbare. Când un 
obiect nu s-ar arăta decât printr-o singură Abschattung', simplul fapt de a fi 
subiect implică posibilitatea de a multiplica punctele de vedere asupra acestei 
Abschattung. Acesta este suficient pentru a multiplica la infinit acea Abschattung 
iniţială. De altfel, dacă seria aparitiilor ar fi finită, aceasta ar semnifica faptul că 
primele apariţii sau nu au posibilitatea de a reapărea, ceea ce este absurd, sau că 
ele pot fi toate date în același timp, ceea ce este și mai absurd. Să considerăm, 
într-adevăr, că teoria noastră despre fenomen a înlocuit realitatea lucrului prin 
obiectivitatea tenomenului și a fundat-o pe aceasta pe un recurs la infinit. 
Realitatea acestui conţinut constă în faptul că el este undeva și nu este propriul 
eu. Vom traduce aceasta spunând că seria aparitiilor sale este legată printr-o 
rațiune care nu depinde de bunul meu plac. Dar apariţia redusă la ea însăşi si 
fără recurs la seria din care face parte n-ar putea fi decât o plenitudine intuitivă și 
subiectivă: felul în care subiectul este afectat. Dacă fenomenul trebuie să se 
reveleze transcendent, trebuie ca subiectul însuşi să transceadă apariţia spre seria 
totală în care ea este un membru. Trebuie ca el să sesizeze roșul prin intermediul 
impresiei sale de roșu. Rosul, adică raţiunea seriei; curentul electric prin 
intermediul electrolizei etc. Dar dacă transcendenta obiectului se fundează pe 
necesitatea pentru apariţie de a o transcende, rezultă de aici că un obiect impune 
din principiu seria aparitiilor sale ca infinite. Astfel, apariţia care este finită se 
indică pe sine în finitudinea sa, dar pretinde, în acelaşi timp, pentru a fi sesizată 
ca aparitie-a-ceea-ce-apare, să fie depăşită spre infinit. Această opoziţie noua, 
„finitul si infinitul“, sau mai curând „infinitul în finit“, înlocuieşte dualismul 
fiinţei si al aparentei: ceea ce apare, într-adevăr, este numai un aspect al obiectului 
şi obiectul este în întregime în acest aspect şi în întregime în afara lui. În întregime 
în interiorul a ceea ce se manifestă în acest aspect: el se indică pe sine ca structură 
a apariţiei, care este în acelaşi timp raţiunea seriei. În întregime în afară, căci 
seria însăşi nu va apărea niciodată si nici nu poate să apară. Astfel, exteriorul se 
opune din nou interiorului si fiinta-care-nu-apare apariţiei. Similar, o anume 
„putere“ revine să înlocuiască (revient habiter) fenomenul si să-i confere 
transcendenta sa însăşi: puterea de a fi dezvoltată într-o serie de apariţii reale sau 


! „Siluetă“, „schiţă“, „contur“ al lucrului [V.V.]. 

posibile. Geniul lui Proust, chiar redus la operele produse, este echivalent in 
aceasta privinta cu infinitatea de puncte de vedere posibile ce va putea fi asumata 
asupra acestei opere şi pe care o vom numi „inepuizabilitatea“ operei proustiene. 
Dar această inepuizabilitate care implică o transcendenta si un recurs la infinit 
nu este ea oare un „exis“ în chiar momentul însuși în care o sesizăm asupra 
obiectului ? Esenţa, în sfârşit, este în mod radical separată (coupee) de aparenţa 
individuală care o manifestă, pentru că ea este din principiu: ceea ce trebuie să 
poată fi manifestat printr-o serie infinită de manifestări individuale. 

Înlocuind astfel o diversitate de opoziții printr-un dualism unic care le 
fundează pe toate, am câștigat sau am pierdut ? Vom vedea în curând. Pentru 
moment, prima consecinţă a „teoriei fenomenului“ este că apariţia nu trimite la 
fiinţă ca fenomenul kantian la noumen. Deoarece nu există nimic în spatele ei şi 
ea nu se indică decât pe sine (si seria totală a aparitiilor sale), ea nu ar putea fi 
susținută (supportée) de o altă fiinţă decât a sa proprie, ea nu ar putea fi pelicula 
subţire de neant care separa fiinta-subiect de fiinta-absoluta. Dacă esenţa apariţiei 
este ceva ce „apare“ (un ,,paraitre“) care nu se mai opune nici unei ființe, există 
o problemă legitimă a ființei acestui ceva ce apare. Aceasta este problema de 
care ne vom ocupa aici şi care va fi punctul de plecare a cercetărilor noastre 
asupra fiinţei şi neantului. 


II. Fenomenul fiinţei şi fiinţa fenomenului 


Apariţia nu este susţinută prin nici un existent diferit de ea: ea îşi are ființa sa 
proprie. Prima fiinţă pe care o întâlnim în cercetările noastre ontologice este deci 
fiinţa apariţiei. Este ea însăși o apariţie ? La început, pare că da. Fenomenul este 
ceea ce se manifestă si fiinţa se manifestă tuturora într-un mod oarecare, deoarece 
noi putem să vorbim despre ea şi avem o anumită comprehensiune a ei. Astfel, 
trebuie să existe un fenomen al ființei, o apariţie a fiinţei, descriptibilă ca atare. 
Fiinţa ne va fi dezvăluită printr-un oarecare mijloc de acces imediat, plictiseala, 
greata etc., şi ontologia va fi descrierea fenomenului fiinţei aşa cum se manifesta 
el, adică fără intermediar. Totuși, se cuvine să punem oricărei ontologii o întrebare 
prealabilă: fenomenul fiinţei astfel atins este el identic cu fiinţa fenomenelor, 
adică: fiinţa care mi se dezvăluie, care îmi apare, este cu aceeași natură ca şi 
ființa existentilor care îmi apar ? Se pare că aici nu există nici o dificultate: Husserl 
a arătat cum o reductie eidetică este mereu posibilă, adică a arătat cum se poate 
întotdeauna depăși fenomenul concret spre esenţa sa; $i pentru Heidegger 
„realitatea umană“ este ontico-ontologică, adică ea poate întotdeauna să 
depăşească fenomenul spre fiinţa lui. Dar trecerea de la obiectul singular la esență 


Fiinta si neantul — fragmente 327 


este trecerea de la omogen la omogen. Se întâmplă oare la fel cu trecerea de la 
existent la fenomenul fiinţei ? A depăși existentul înspre fenomenul fiinţei 
înseamnă aceasta a-l depăși spre fiinţa sa, asa cum se depăşeşte roșul particular 
înspre esenţa sa ? Să cercetăm mai bine. 

Într-un obiect singular se pot distinge întotdeauna calităţi precum culoarea, 
mirosul etc. Și, plecând de la acestea, se poate întotdeauna fixa o esenţă pe care ele 
o implică, asa cum semnul implică semnificaţia. Ansamblul ,,obiect-esenta“ 
constituie un tot organizat: esenţa nu este în obiect, ea este sensul obiectului, raţiunea 
seriei aparitiilor care îl dezvăluie. Dar fiinţa nu este nici o calitate a obiectului 
sesizabilă printre celelalte, nici un sens al obiectului. Obiectul nu trimite la fiinţă ca 
la o semnificaţie; ar fi imposibil, de exemplu, de a defini fiinţa ca o prezență — 
deoarece absența dezvăluie, de asemenea, ființa, deoarece a nu fi (încă) aici 
înseamnă totuşi a fi! . Obiectul nu posedă fiinţa, iar existenţa sa nu este o participare 
la fiinţă si nici un alt gen de relaţie. El este, aceasta este singura manieră de a defini 
modul său de a fi; căci obiectul nu maschează fiinţa, dar nici n-o dezvăluie: nu o 
maschează, căci ar fi zadarnic a încerca să îndepărtezi anumite calităţi ale existentului 
pentru a găsi fiinţa în spatele lor, fiinţa fiind fiinţa tuturora in mod egal — el nu o 
dezvăluie, căci ar fi zadarnic să te adresezi obiectului pentru a aprehenda fiinţa sa. 
Existentul este fenomen, adică se desemnează pe sine ca ansamblu organizat de 
calităţi. Pe sine si nu fiinţa sa. Fiinţa este doar condiţia oricărei dezvăluiri: ea este 
fiinta-pentru-a-dezvalui (étre-pour-dévoiler) si nu fiinţa dezvăluită. Ce semnifică 
deci această depăşire spre ontologic de care vorbeşte Heidegger ? În mod sigur, eu 
pot depăși această masă sau acest scaun spre fiinţa lor si pot pune chestiunea 
fiinţei mesei sau a fiinţei scaunului. Dar, în aceasta clipă, eu îmi întorc ochii de la 
masa-fenomen pentru a fixa fiinta-fenomen, care nu mai este condiţia oricărei 
dezvăluiri — dar care este ea însăşi un dezvăluit, o apariţie şi care, ca atare, are la 
rândul său nevoie de o fiinţă pe fundamentul căreia să se poată dezvălui. 

Dacă fiinţa fenomenelor nu se preschimbă într-un fenomen al fiinţei și dacă 
totuşi nu putem spune nimic despre fiinţă decât consultând acest fenomen al 
fiinţei, raportul exact care unește fenomenul fiinţei cu fiinţa fenomenului trebuie 
să fie stabilit înainte de toate. Vom face acest lucru mai uşor dacă vom considera 
că ansamblul remarcilor precedente a fost inspirat în mod direct de către intuiţia 
revelatorie a fenomenului fiinţei. Considerând ființa nu drept condiţie a dezvăluirii, 
ci doar ca apariţie ce poate fi fixată în concepte, am înţeles de la bun început că 
numai cunoașterea nu ar putea ea singură să dea raţiunea fiinţei, adică faptul că 
fiinţa fenomenului nu ar putea să se reducă la fenomenul fiinţei. Într-un cuvânt, 
fenomenul fiinţei este „ontologic“ în sensul în care numim ontologică dovada 
Sfântului Anselm si a lui Descartes. El este un apel al fiinţei; el pretinde, in 


! „Puisque ne pas étre là, c'est encore être.“ 

calitate de fenomen, un fundament, care sa fie transfenomenal. Fenomenul existentei 
pretinde transfenomenalitatea fiinţei. Aceasta nu înseamnă că fiinţa se găseşte 
ascunsă in spatele fenomenelor (am văzut că fenomenul nu poate să mascheze 
ființa), nici că fenomenul este o aparenţă care trimite la o fiinţă distinctă (numai în 
calitate de aparență, tenomenul este, adică el se indică pe fundamentul fiinţei). 
Ceea ce este implicat în consideratiile care preced este că fiinţa fenomenului, deși 
coextensivă fenomenului, trebuie să scape condiţiei fenomenale — care este aceea 
de a nu exista decât în măsura în care se revelează — si că, în consecinţă, ea 
depășește si fundează cunoașterea pe care o căpătăm despre ea. 


III. Cogito-ul pre-reflexiv şi fiinţa lui percipere 


Am putea fi tentaţi să răspundem că dificultățile menţionate mai sus tin toate de 
o anumită concepţie asupra fiinţei, de o manieră de realism ontologic total incompatibil 
cu însăși noţiunea de apariție. Ceea ce măsoară fiinţa apariţiei este faptul că ea 
apare. Şi, deoarece am mărginit realitatea la fenomen, putem spune despre fenomen 
că el este aşa cum apare. De ce să nu împingem ideea până la capăt şi să spunem că 
ființa apariţiei este propria sa apariţie ? Ceea ce este un mod de a alege cuvinte noi 
pentru a îmbrăca vechiul esse est percipi a lui Berkeley. $i aceasta este într-adevăr 
ceea ce va face un Husserl, când, după ce a efectuat reductia fenomenologică, va 
trata noema drept ireală și va declara că esse-ul ei este un percipi. 

Nu s-ar părea că celebra formulă a lui Berkeley ar putea să ne satisfacă. 
Aceasta pentru două raţiuni esenţiale, ţinând una de natura lui percipi, cealaltă 
de cea a lui percipere. 

Natura lui „percipere “: Daca orice metafizică, într-adevăr, presupune o teorie 
a cunoașterii, tot la fel de adevărat este și că orice teorie a cunoașterii presupune 
o metafizică. Aceasta înseamnă, între alte lucruri, că un idealism preocupat să 
reducă fiinţa la cunoașterea pe care o capătă despre ea ar trebui, mai înainte, să 
asigure într-o oarecare manieră fiinţa cunoaşterii. Dacă începe, din contră, prin a 
o stipula pe aceasta! ca un dat, fără să se preocupe de a-i fundamenta fiinţa, şi 
dacă afirmă apoi esse est percipi, totalitatea „percepţie-perceput“, în lipsa faptului 
de a fi susținută de fiinţă solidă, se prabuseste în neant. Astfel, fiinţa cunoaşterii 
nu poate fi măsurată de către cunoaștere; ea scapă lui percipi?. Astfel, 


! Cunosterea [V.V.]. 

? E de la sine înţeles că orice tentativă de a înlocui percipere printr-o altă atitudine a 
realității umane va rămâne la fel de lipsită de sorţi de izbândă. Chiar dacă am admite că ființa 
se revelează omului prin ceea ce el „face“ (dans le „faire ““), si tot ar trebui să consemnăm 
fiinţa făptuirii în afara acţiunii (assurer l'être du faire en dehors de l’action) (J.-P. Sartre). 

fiinta-fundament a lui percipere si a lui percipi trebuie să scape ea însăşi lui 
percipi: ea trebuie sa fie transfenomenala. Revenim la punctul nostru de plecare. 
Totodată, să admitem ca percipi-ul trimite la o fiinţă care scapă legilor apariţiei, 
dar susținând în continuare că această fiinţă transfenomenală este fiinţa subiectului. 
Astfel, percipi-ul ar trimite la percipiens — cunoscutul la cunoaștere si aceasta la 
fiinţa cunoscătoare în măsura în care ea este, nu în măsura în care este cunoscută, 
adică la conştiinţă. Este ceea ce a înţeles Husserl: căci dacă noema este pentru el 
un corelativ ireal al noesei, a cărei lege ontologică este percipi-ul, noesa, din 
contră, îi apare ca realitate a cărei caracteristică principală este de a se oferi 
reflectiei care o cunoaşte, ca „fiind prezentă aici dinainte“. Căci legea de a fi a 
subiectului cunoscător este de a fi conştient. Constiinta nu este un mod particu- 
lar de cunoaştere, numit simţ intern sau cunoaştere de sine, ci dimensiunea 
subiectului de a fi transfenomenal. 

Să încercăm să înţelegem mai bine această dimensiune a fiinţei. Spuneam 
că conştiinţa este fiinţa cunoscătoare în măsura în care ea! este, si nu în măsura 
în care aceasta? este cunoscută. Aceasta semnifică faptul că trebuie să abandonăm 
primatul cunoașterii, dacă vrem să fundăm această cunoaştere însăşi. Si, fără 
îndoială, conştiinţa poate să cunoască $i să se cunoască. Dar ea este, în ea însăși, 
altceva decât o cunoaștere întoarsă spre sine. 

Orice conştiinţă, Husserl a arătat-o, este conştiinţa a ceva. Aceasta 
înseamnă că nu există conștiință care să nu fie punere (position) a unui obiect 
transcendent sau, dacă se preferă, că o conștiință nu are „conţinut“. Trebuie 
să renunţăm la aceste „dat”-uri neutre care ar putea, în funcţie de sistemul de 
referinţă ales, să se constituie în „lume“ sau în „psihic“. O masă nu este în 
conștiință, chiar cu titlu de reprezentare. O masă este în spaţiu, lângă fereastră 
etc. Existenţa mesei, într-adevăr, este un centru de opacitate pentru conștiință; 
ar trebui un proces infinit pentru a inventaria întregul conţinut al unui lucru. 
A introduce această opacitate în conștiință înseamnă a amâna la infinit 
inventarul pe care ea și-l poate face singură, înseamnă a face din conștiință 
un lucru și a refuza cogito-ul. Primul demers al unei filosofii trebuie deci să 
fie de a expulza lucrurile din conştiinţă şi pentru a restabili adevăratul raport 
al acesteia cu lumea, si anume că conștiința este conştiinţă pozitionala a 
lumii. Orice conştiinţă este pozitionala prin aceea că ea se transcende pentru 
a atinge un obiect, şi ea se epuizează în această punere însăși: tot ceea ce 
este intenție în conștiința mea actuală este îndreptat spre afară, spre masă; în 
toate activităţile mele, judicative sau practice, toată afectivitatea mea prezentă 


h Fiinţa cunoscătoare [V.V.]. 
Fiinţa cunoscătoare [V.V.]. 


330 JEAN-PAUL SARTRE 


se transcende, vizează masa si se absoarbe în ea. Nu orice conștiință este 
cunoaștere (există conștiințe afective, de exemplu), dar orice conștiință 
cunoscătoare nu poate fi cunoaștere decât a propriului său obiect. 

Totuşi, condiţia necesară şi suficientă pentru ca o conștiință cunoscătoare 
să fie cunoaştere a obiectului său este ca ea sa fie conştiinţă de sine ca fiind 
această cunoaştere. Este o condiţie necesară: dacă conştiinţa mea n-ar fi 
conştiinţa de a fi conştiinţă despre masă, ea ar fi deci conştiinţă despre această 
masă fără a avea conştiinţa de a fi sau, dacă vreţi, o conştiinţă care s-ar ignora 
pe sine, o conştiinţă inconștientă, ceea ce-i absurd. Este o condiţie suficientă: 
este suficient ca eu să am conștiința de a avea conștiință de această masa pentru 
ca eu să am cu adevărat conștiință despre ea. Aceasta nu este suficient, desigur, 
pentru a-mi permite să afirm că această masă există în sine — ci doar că ea 
există pentru mine. 

Ce ar fi această conștiință a conştiinţei ? Suportăm într-o asemenea măsură 
iluzia primatului cunoașterii, că suntem imediat gata să facem din conştiinţa 
conştiinţei o idea ideae în maniera lui Spinoza, adică o cunoaștere a cunoașterii. 
Alain, trebuind să exprime această evidenţă: „a şti înseamnă a avea conştiinţa 
faptului de a sti“, o traduce în aceşti termeni: „a sti înseamnă a şti că ştii“. Astfel, 
vom fi definit reflectia sau conştiinţa pozitionala a conștiinței sau mai exact 
cunoaşterea conştiinţei. Ar fi o conștiință completă și îndreptată spre ceva care 
nu este ea, adică spre conştiinţa reflectată. Ea s-ar transcende deci și, precum 
conştiinţa pozitionala a lumii, s-ar epuiza în aceea de a viza obiectul său. Numai 
că acest obiect ar fi el însuşi o conştiinţă. 

S-ar părea că nu putem accepta această interpretare a conștiinței conștiinței. 
Reductia conștiinței la cunoaștere implică, într-adevăr, faptul că se introduce în 
conștiință dualitatea subiect-obiect, care este tipică cunoașterii. Dar, dacă 
acceptăm legea cuplului cunoscător-cunoscut, al treilea termen va fi necesar 
pentru ca si cunoscătorul să devină la rândul său cunoscut; noi însă vom fi puşi 
în faţa acestei dileme: sau ne oprim la un termen oarecare al seriei (cunoscut- 
cunoscător, cunoscut-cunoscător-cunoscut al cunoscătorului etc.), iar atunci, 
totalitatea fenomenului este aceea care cade în necunoscut, adică ne lovim 
întotdeauna de o reflecţie nonconstienta de sine şi termen ultim; — sau afirmăm 
necesitatea unei regresiuni la infinit (idea ideae ideae etc.), ceea ce este absurd. 
Astfel, necesitatea de a funda ontologic cunoașterea s-ar dubla aici cu o necesitate 
nouă: aceea de a funda epistemologic. Nu-i aşa că nu trebuie să se introducă 
legea cuplului în conştiinţă ? Constiinta de sine nu este un cuplu. Trebuie, dacă 
vrem să evităm regresia la infinit, ca ea să fie un raport imediat și necognitiv de 
sine cu sine. (...) 

V. Dovada ontologica 


Nu dam fiintei ce este al ei: credem ca ne-am dispensat de a acorda 
transfenomenalitate fiintei fenomenului, pentru ca am descoperit transfe- 
nomenalitatea fiintei constiintei. Vom vedea, dimpotriva, ca aceasta 
transfenomenalitate însăși o pretinde pe cea a fiinţei fenomenului. Există o 
„dovadă ontologică“ de dedus nu din cogito-ul reflexiv, ci din fiinţa prereflexivă 
a lui percipiens. Este ceea ce vom încerca să expunem în cele ce urmează. 

Orice conştiinţă este conştiinţa a ceva. Această definiţie a conștiinței poate 
fi luată în două sensuri distincte: sau înțelegem prin aceasta că o conştiinţă este 
constitutivă fiinţei obiectului său; sau aceasta semnifică că, în natura sa cea mai 
profundă, conștiința este raportare la o fiinţă transcendentă. Dar prima acceptie 
a formulei se distruge de la sine: a fi conştiinţă a unui lucru înseamnă a fi în faţa 
unei prezenţe concrete și pline care nu este conştiinţa. Fără îndoială, putem avea 
conştiinţa unei absente. Dar această absenţă arată cu necesitate un fond de 
prezenţă. Or, după cum am văzut, conştiinţa este o subiectivitate reală și impresia 
este o plenitudine subiectivă. Dar această subiectivitate nu ar putea ieși din sine 
pentru a pune un obiect transcendent, conferindu-i plenitudinea impresională. 
Deci, dacă vrem cu orice preţ ca fiinţa fenomenului să depindă de conştiinţă, 
trebuie ca obiectul să se distingă de conştiinţă nu prin prezența sa, ci prin absența 
sa, nu prin plenitudinea sa, ci prin neantul său. Dacă fiinţa aparţine conştiinţei, 
obiectul nu este conştiinţă nu în măsura în care el este o altă ființă, ci în aceea în 
care el este o ne-fiinta. Este recursul la infinit, despre care vorbeam în prima 
secţiune a acestei lucrări. Pentru Husserl, de exemplu, animarea nucleului hyletic 
doar prin intenţiile care pot să-şi găsească realizarea (Erfiillung)' în această hylé 
n-ar putea fi suficientă pentru a ne face să ieșim din subiectivitatea noastră. 
Intenţiile cu adevărat obiectivante sunt intenţiile goale, cele care vizează dincolo 
de apariţia prezentă si subiectivă totalitatea infinită a seriei aparitiilor. Să înțelegem, 
de altfel, că ele le vizează în măsura în care acestea nu pot fi niciodată date toate 
deodată. Este imposibilitatea de principiu pentru termenii în număr infinit ai 
seriei de a exista în acelaşi timp în faţa conștiinței, concomitent cu absenţa reală 
a tuturor acestor termeni, în afară de unul, care este fundamentul obiectivitatii. 
Prezente, aceste impresii — să fi fost în număr infinit — s-ar dizolva în subiectiv, 
absenţa lor fiind cea care le conferă fiinţa obiectivă. Astfel, fiinţa obiectului, este 
o pură ne-fiinta. Ea se definește ca o lipsă. Este ceea ce ne scapă, ceea ce, din 
principiu, nu va fi niciodată dat, ceea ce se oferă prin profiluri fugitive şi succesive. 
Dar cum ne-fiinta poate fi fundamentul fiinţei ? Cum subiectivul absent şi asteptat 


' Erfüllung: „realizare“ sau „umplere“ a intenţiei [V.V.]. 

devine prin aceasta obiectiv ? Că o mare bucurie pe care o sper, că o durere de 
care mi-e teamă dobândesc astfel o anumită transcendenta, sunt de acord. Dar 
această transcendenta în imanenta nu ne scoate din subiectiv. Este adevărat că 
lucrurile se oferă prin profiluri — adică pur si simplu prin apariţii. Şi este adevărat 
că fiecare apariţie trimite la alte apariţii. Dar fiecare dintre ele este deja în sine 
complet singură o ființă transcendentă, nu o materie impresionala subiectivă — o 
plenitudine de a fi, nu o lipsă — o prezenţă, nu o absenţă. În zadar vom încerca o 
scamatorie, fundând realitatea obiectului pe plenitudinea subiectivă impresională 
si obiectivitatea sa pe ne-fiinta: niciodată obiectivul nu va ieşi din subiectiv, nici 
transcendentul din imanenta, nici fiinţa din ne-fiinţă. Dar, se va spune, Husserl 
defineşte precis conștiința ca o transcendenta. Într-adevăr: aceasta este ceea ce 
presupune el; si aceasta este descoperirea sa esenţială. Dar din momentul în care 
el face din noemă un ireal, corelativ noesei, şi a cărei esse este un percipi, el este 
totalmente infidel principiului său. 

Constiinta este conştiinţă a ceva: aceasta semnifică faptul că transcendenta 
este structură constitutivă a conştiinţei; adică conștiința se naşte îndreptată spre o 
fiinţă care nu este ea. Este ceea ce numim dovada ontologică. Se va răspunde, fără 
îndoială, că exigenta conştiinţei nu dovedeşte că această exigenta trebuie să fie 
satisfăcută. Dar aceasta obiectie nu ar avea valoare împotriva unei analize a ceea 
ce Husserl numește intentionalitate si căreia el i-a ignorat caracterul esenţial. A 
spune că o conștiință este conștiință a ceva înseamnă că nu există fiinţă pentru 
conștiință în afara acestei obligaţii precise de a fi intuiţie revelanta a ceva, adică a 
unei fiinţe transcendente. Nu numai subiectivitatea pură eșuează în a se transcende 
pentru a pune obiectivul, dacă ea este dată înainte, dar chiar si o subiectivitate 
„pură“ s-ar risipi. Ceea ce se’ poate numi în mod propriu subiectivitate este conștiința 
conştiinţei (la conscience (de) conscience). Dar trebuie ca această conștiință (de a 
fi) conştiinţă să se afirme într-un mod oarecare şi ea nu se poate afirma decât ca 
intuiţie revelantă, altfel ea nu este nimic. Or, o intuiţie revelantă implică un revelat. 
Subiectivitatea absolută nu poate să se constituie decât în fata unui revelat, imanenta 
nu se poate defini decât în sesizarea unui transcendent. Se va crede că se regăsește 
aici un fel de ecou al respingerii kantiene a idealismului problematic. Dar trebuie 
să ne gândim mai curând la Descartes. Ne aflăm aici pe planul fiinţei, nu al 
cunoaşterii; nu-i vorba de a arăta că fenomenele simțului intern implică existenţa 
fenomenelor obiective și spaţiale, ci de faptul că orice conștiință implică în fiinţa 
sa o fiinţă non-conștientă și transfenomenală. În particular, nu ar servi la nimic să 
răspundem că, într-adevăr, subiectivitatea implică obiectivitatea şi că ea se constituie 
ea însăşi constituind obiectivul! : am văzut că subiectivitatea este neputincioasă în 
a constitui obiectivul. A spune că o conștiință este conştiinţa a ceva înseamnă a 


1 În sensul de ceea ce este obiectiv, de obiectivitate [V.V.]. 

spune că ea trebuie să se producă în forma revelatie-revelata a unei fiinţe care nu 
este ea si care se arată ca existând deja când ea o revelă. 

Astfel, am plecat de la pura aparenţă si am ajuns în plină ființă. Constiinta este 
o fiinţă a cărei existenţă pune esenţa si invers, ea este conştiinţă a unei fiinţe a cărei 
esenţă implică existenţa, adică a cărei aparenţă reclamă faptul de a fi. Fiinţa este 
pretutindeni. Desigur, am putea să aplicăm conştiinţei definiţia pe care Heidegger 
o rezervă Dasein-ului si să spunem că ea este o ființă pentru care se pune problema 
fiinţei sale în (însăși) fiinţa sa, dar ar trebui să o completăm şi să o formulăm cam 
astfel: conștiința este o ființă pentru care se pune problema fiinţei sale în însăşi 
ființa sa în măsura în care această ființă implică o fiinţă, alta decât ea însăşi. 

Este de la sine înţeles că această fiinţă nu este alta decât fiinţa transfenomenală 
a fenomenelor si nu o fiinţă noumenală care s-ar ascunde în spatele lor. Aceasta 
este fiinţa acestei mese, acestui pachet de ţigări, a lămpii, mai general, ființa 
lumii care este implicată de către conștiință. Ea pretinde pur si simplu ca fiinţa a 
ceea ce apare să nu existe numai în măsura în care apare. Fiinţa transfenomenală 
a ceea ce este pentru conștiință este ea însăși în sine. 


VI. Fiinţa în sine 


Putem în prezent să aducem câteva precizări asupra fenomenului ființei pe 
care l-am cercetat pentru a stabili observaţiile precedente. Constiinta este revelatie- 
revelată a existentelor și existentele compar în faţa conştiinţei pe fundamentul 
fiinţei lor. Cu toate acestea, caracteristica fiinţei unui existent este aceea de a nu 
se dezvălui ea însăși, în persoană, conştiinţei; nu putem lipsi un existent de 
fiinta sa, fiinţa este fundamentul mereu prezent al existentului, ea este peste tot 
în el si în nici o parte, nu există fiinţă care să nu fie fiinţa unei maniere de a fi si 
pe care să nu o sesizăm prin intermediul manierei de a fi care o manifestă și o 
voalează în acelaşi timp. Cu toate acestea, conştiinţa poate întotdeauna să 
depăşească existentul, nu înspre ființa sa, ci spre sensul (vers le sens) acestei 
fiinţe. De aceea, o putem numi ontico-ontologică, pentru că o caracteristică 
fundamentală a transcendentei sale este de a transcende onticul spre ontologie. 
Sensul fiinţei existentului, în măsura în care el se dezvăluie conştiinţei, este 
fenomenul de a fi. Acest sens are el însuşi o ființă pe fundamentul căreia se 
manifestă. Din acest punct de vedere, se poate înţelege faimosul argument al 
scolasticii, conform căruia există un cerc vicios în orice propoziţie care priveşte 
fiinţa, deoarece orice judecată asupra fiinţei implică deja fiinţa. Dar, de fapt, nu 
există cerc vicios, căci nu este necesar de a depăși din nou fiinţa acestui sens 
înspre sensul său: sensul fiinţei este valabil pentru fiinţa oricărui fenomen, inclusiv 

sa proprie. Fenomenul fiinţei nu este ființa, am arătat acest lucru. Dar el 
indică fiinţa si o pretinde — deși, la drept vorbind, dovada ontologică pe care am 
mentionat-o mai sus nu e valabilă in mod special şi nici în mod unic pentru el: 
există o dovadă ontologică valabilă pentru orice domeniu al conștiinței. Dar 
această dovadă este suficientă pentru a justifica toate invatamintele pe care le 
vom putea trage din fenomenul fiinţei. Fenomenul fiinţei, ca orice fenomen prim, 
este imediat dezvăluit conştiinţei. Avem în fiecare clipă ceea ce Heidegger 
numește o comprehensiune preontologică, adică aceea care nu este însoţită de 
fixarea în concepte şi de elucidare. Este vorba deci pentru noi, acum, de a consulta 
acest fenomen si de a încerca să fixăm prin acest mijloc sensul fiinţei. Trebuie să 


remarcăm, totodată: 


1. 


ca aceasta elucidare a sensului fiintei nu este valabila decat pentru 
fiinţa fenomenului. Fiinţa conștiinței fiind în mod radical alta, sensul 
său va necesita o elucidare particulară plecând de la revelatia-revelata 
a unui alt tip de fiinţă, fiinta-pentru-sine, pe care o vom defini mai 
târziu si care se opune fiintei-in-sine a fenomenului; 

că elucidarea sensului fiinţei în sine pe care urmează să o încercăm 
aici nu ar putea fi decât provizorie. Aspectele ce ne vor fi revelate 
implică alte semnificaţii pe care va trebui să le sesizăm și să le fixăm 
ulterior. În particular, reflectiile care preced au permis să distingem 
două regiuni ale fiinţei absolut transante: fiinţa cogito-ului prereflexiv 
si ființa fenomenului. Dar, deşi conceptul fiinţei are astfel aceasta 
particularitate de a fi scindat în două regiuni incomunicabile, trebuie 
totuși să explicăm că aceste două regiuni pot fi plasate sub aceeași 
rubrică. Aceasta va necesita inspectarea acestor două tipuri de a fi 
si, evident, nu vom putea cu adevărat să sesizăm sensul unuia sau 
celuilalt decât atunci când vom putea stabili adevăratele lor raporturi 
cu noţiunea de ființă în general si relațiile care le unesc. Am stabilit, 
într-adevăr, prin examinarea conştiinţei non-pozitionale (de) sine, 
că fiinţa fenomenului nu ar putea în nici un caz să acționeze asupra 
conştiinţei. Prin aceasta am respins o concepţie realistă a raporturilor 
dintre fenomen şi conştiinţă. Dar am arătat, de asemenea, prin 
examinarea spontaneitatii lui cogito-ului non reflexiv, cum conştiinţa 
însăşi n-ar putea ieşi din subiectivitatea sa, dacă aceasta i-ar fi dată 
dinainte; si că ea n-ar putea acționa asupra ființei transcendente și 
nici să infatiseze fără contradicții elementele de pasivitate necesare 
pentru a putea constitui, plecând de la ele, o fiinţă transcendenta: 
am înlăturat astfel soluţia idealistă a problemei. Se pare că ne-am 
închis toate porţile și că ne-am condamnat la a privi fiinţa 
transcendenta si conştiinţa ca două totalitati închise si fără 

comunicare posibilă. Va trebui să arătăm că problema comportă o 
altă soluţie dincolo de realism si idealism. 

Cu toate acestea, există un anumit număr de caracteristici care pot fi fixate 
imediat pentru că ele reies de la sine, în cea mai mare parte, din ceea ce am spus 
mai înainte. 

Viziunea clară a fenomenului fiinţei a fost estompată deseori de o prejudecată 
foarte generală pe care o vom numi creationism. Cum se presupunea că Dumnezeu 
dăduse ființă lumii, fiinţa apărea întotdeauna impregnată de o anumită pasivitate. 
Dar o creaţie ex nihilo nu poate explica apariţia fiinţei, căci, dacă fiinţa este 
concepută într-o subiectivitate, fie ea si divină, ea rămâne un mod de a fi 
intrasubiectiv. Nu ar putea exista, în această subiectivitate, nici măcar 
reprezentarea unei obiectivitati şi, în consecinţă, ea nu ar putea nici măcar să se 
afecteze de voința de a crea a obiectivului. De altminteri, fiinţa, fie ea pusă 
spontan în afara subiectivului prin fulguratia de care vorbeşte Leibniz, nu poate 
să se afirme ca fiinţă decât faţă de şi contra creatorului său, altfel ea se dizolvă în 
el: teoria creaţiei continue, înlăturând din fiinţă ceea ce germanii numesc 
Selbststiindigkeit, o face să se dizolve în subiectivitatea divină. Dacă fiinţa există 
în faţa lui Dumnezeu, aceasta înseamnă că ea este propriul ei suport, înseamnă 
că ea nu conservă nici cea mai mică urmă a creaţiei divine. Într-un cuvânt, chiar 
dacă ar fi fost creată, fiinta-in-sine ar fi inexplicabild prin creaţie, căci ea își reia 
în posesie fiinţa dincolo de creaţie. Aceasta echivalează cu a spune că fiinţa este 
increată. Dar nu trebuie să se conchidă de aici că fiinţa se creează pe sine însăşi, 
ceea ce ar presupune că ea este anterioară siesi. Fiinţa nu ar putea fi causa sui în 
maniera conștiinței. Fiinţa este sine (L’étre est soi). Aceasta semnifică faptul ca 
ea nu este nici pasivitate, nici activitate. Si una si cealaltă din aceste două noţiuni 
sunt omenești şi desemnează conduite umane sau instrumente ale conduitelor 
umane. Există activitate când o ființă conștientă dispune de mijloace în vederea 
unui scop. Şi numim pasive obiectele asupra cărora se exercită activitatea noastră, 
în măsura în care ele nu vizează în mod spontan scopul pentru care le folosim. 
Într-un cuvânt, omul este activ şi mijloacele pe care le folosește sunt numite 
pasive. Aceste concepte, transferate la absolut, își pierd orice semnificaţie. În 
particular, ființa nu este activă: ca să existe un scop si mijloace, ar trebui să 
existe fiinţă. Cu atât mai mult ea nu ar putea fi pasivă, căci pentru a fi pasivă ea 
trebuie să fie. Consistenta-in-sine a fiinţei este dincolo de activ, ca şi de pasiv. Ea 
este în mod egal dincolo de negatie ca și de afirmaţie. Afirmația este întotdeauna 
afirmaţie a ceva, adică actul afirmativ se distinge de lucrul afirmat. Dar, dacă 
presupunem o afirmaţie în care afirmatul umple afirmantul şi se confundă cu el, 
această afirmaţie nu poate să se afirme, din prea multă plenitudine si prin inerenta 
imediată a noemei la noesă. Aceasta este fiinţa, dacă o definim, pentru a face 
ideile mai clare, în raport cu conştiinţa: ea este noema în noesă, adică inerenta în 

sine fără cea mai mică distanţă. Din acest punct de vedere, nu ar trebui să o mai 
numim „imanenţă“, căci imanenta este cu orice pret raport cu sine, cel mai mic 
recul pe care-l putem pretinde sinelui cu sine. Dar fiinţa nu este raport cu sine, ea 
este sine. Ea este o imanenta care nu se poate realiza, o afirmaţie care nu se 
poate afirma, o activitate care nu poate acţiona, pentru că este suprasaturată 
(empâte) de sine însăşi. Totul se petrece ca şi cum, pentru a elibera afirmarea de 
sine din sânul fiinţei, trebuie o decomprimare a fiinţei. Să nu înţelegem, de altfel, 
că fiinţa este o afirmaţie de sine nediferentiata: nediferentierea în-sine-lui este 
dincolo de o infinitate de afirmaţii de sine, în măsura în care există o infinitate de 
maniere de a se afirma. Vom rezuma aceste prime rezultate spunând că ființa 
este în sine. 

Dar, dacă ființa este în sine, aceasta înseamnă că ea nu trimite în sine ca o 
conştiinţă (de) sine: acest sine este. El este în măsura în care reflectia perpetuă 
care constituie sinele se dizolvă într-o identitate. De aceea, fiinţa este, în fond, 
dincolo de sine, iar prima noastră formulare nu poate fi decât o aproximaţie 
datorată necesităţilor de limbaj. În fapt, fiinţa este opacă siesi, tocmai pentru că 
ea este plină de sine-însăşi. Este ceea ce vom exprima mai bine spunând că ființa 
este ceea ce ea este. Această formulare, în aparenţă, este strict analitică. În fapt, 
ea este departe de a se reduce la principiul identităţii, în măsura în care acesta 
este principiul necondiţionat al oricăror judecăţi analitice. Mai întâi, ea 
desemnează o regiune singulară a fiinţei: aceea a ființei în sine. Vom vedea că 
fiinţa lui pentru sine se defineşte, din contra, ca fiind ceea ce nu este şi nefiind 
ceea ce este. Este vorba aici de un principiu regional si, ca atare, sintetic. De 
altfel, trebuie să opunem această formulare, anume, fiinţa în sine este ceea ce 
este, aceleia care desemnează ființa conştiinţei: aceasta, într-adevăr, vom vedea, 
trebuie să fie ceea ce este. Aceasta ne informează despre accepţia specială pe 
care trebuie să i-o dăm lui „este“ din fraza: fiinţa este ceea ce este. Din moment 
ce există fiinţe care trebuie să fie ceea ce sunt, faptul de a fi ceea ce este nu este 
nicidecum o caracteristică pur axiomatică: el este un principiu contingent al fiinţei 
in sine. În acest sens, principiul identităţii, principiu al judecăților analitice, este, 
de asemenea, un principiu regional sintetic al fiinţei. El desemnează opacitatea 
fiintei-in-sine. Această opacitate nu tine de poziția noastră în raport cu în-sinele, 
în sensul în care am fi obligaţi să-l înțelegem şi să-l observăm, pentru că noi 
suntem „în afară“. Fiinţa-în-sine nu are deloc un înăuntru care s-ar opune unui 
în afară şi care ar fi analog unei judecăţi, unei legi, unei conştiinţe de sine. Fiinţa 
în sine nu are vreun secret: ea este masivă. Într-un sens putem să o desemnăm ca 
o sinteză. Dar aceasta este cea mai indisolubilă din toate: sinteza sinelui cu sine. 
Rezultă de aici în mod evident că fiinţa este izolată în ființa ei şi că nu întreţine 
nici un raport cu ceea ce nu este ea. Trecerile, devenirile, tot ceea ce permite a 
spune că fiinţa nu este încă ceea ce va fi și că este deja ceea ce nu este, toate 

acestea îi sunt refuzate din principiu. Căci fiinţa este fiinţă a devenirii si din acest 
fapt ea este dincolo de devenire. Ea este ceea ce este, aceasta însemnând că, prin 
ea însăşi, ea n-ar putea nici măcar să nu fie ceea ce nu este; am văzut, într-adevăr, 
că ea nu conţinea nici o negatie. Ea este deplină pozitivitate. Ea nu cunoaște deci 
alteritatea: ea nu se pune niciodată ca altul, ca o altă fiinţă: ea nu poate susţine 
nici un raport cu un altul. Ea este ea însăși indefinită şi se epuizează în a fi. Din 
acest punct de vedere, vom vedea mai târziu că ea scapă temporalitatii. Ea este, 
şi când se distruge nici măcar nu putem spune că ea nu mai este. Sau, cel puţin, 
aceasta este o conștiință care poate deveni conștientă de sine ca nemaifiind, 
tocmai pentru că ea este temporală. Dar ea însăși nu există ca o lipsă acolo unde 
era: deplina pozitivitate a fiinţei s-a refăcut pe baza distrugerii ei. Ea era şi, în 
prezent, alte fiinţe sunt: iată totul. 

În sfârșit — aceasta va fi a treia caracteristică — fiinta-in-sine este. Aceasta 
înseamnă că fiinţa nu poate fi nici derivată din posibil, nici redusă la necesar. 
Necesitatea priveşte legătura propozitiilor ideale şi nu pe aceea a existentelor. 
Un existent fenomenal nu poate niciodată să fie derivat din alt existent, în măsura 
în care el este existent. Este ceea ce vom numi contingentd a fiintei-in-sine. Dar 
fiinta-in-sine nu poate să fie derivată nici dintr-un posibil. Posibilul este o structură 
a lui pentru-sine, adică aparţine altei regiuni a fiinţei. Fiinta-in-sine nu este 
niciodată nici posibilă, nici imposibilă, ea este. Este ceea ce conştiinţa va exprima 
— în termeni antropomorfici — spunând că ea este în exces (de trop), adică faptul 
că ea! nu poate efectiv să o derive din nimic, nici din altă ființă, nici dintr-un 
posibil, nici dintr-o lege necesară. Increată, fără rațiune de a fi, fără raport cu 
nici o altă fiinţă, fiinta-in-sine este în exces pentru eternitate. 

Fiinţa este. Fiinţa este în sine. Fiinţa este ceea ce este. Iată cele trei caractere 
pe care examinarea provizorie a fenomenului fiinţei ne permite să le atribuim 
fiinţei fenomenelor. Pentru moment, ne este imposibil de a împinge mai departe 
investigația noastră. Nu examinarea în-sine-lui — care nu este niciodată decât 
ceea ce este — ne va permite să stabilim și să explicam relaţiile sale cu 
pentru-sine-le. Astfel, am plecat de la „apariţii“ și am fost conduşi în mod progresiv 
să stabilim două tipuri de fiinţă: în-sine-le și pentru-sine-le, despre care nu avem 
încă decât informaţii superficiale și incomplete. O mulțime de întrebări rămân 
fără răspuns: care este sensul profund al acestor două tipuri de fiinţă ? Pentru ce 
raţiuni aparțin si unul si celălalt ființei în general ? Care este sensul ființei, în 
măsura în care cuprinde în el aceste două regiuni de a fi radical distincte ? Dacă 
idealismul si realismul eșuează si unul si celălalt în a explica raporturile care 
unesc de fapt aceste regiuni de drept incomunicabile, ce altă soluţie se va da 
acestei probleme ? Şi cum poate fiinţa fenomenului să fie transfenomenală ? 

— fragmente — 
Principiile unei hermeneutici filosofice: 
Introducere! 


Cercetările următoare tratează problematica hermeneuticii. Fenomenul 
comprehensiunii, ca şi interpretarea corectă a ceea ce este înţeles, nu constituie 
doar o problemă specială ce priveşte metodologia ştiinţelor spiritului. A existat, 
de asemenea, încă de mult timp o hermeneutică teologică si o hermeneutică 
juridică ce nu aveau în prea mare măsură un caracter teoretico-stiintific, ci 
corespundeau comportamentului practic al judecătorului sau predicatorului, atâta 
timp cât aceştia primiseră o instrucţie științifică. Astfel, prin originea sa, problema 
hermeneuticii depăşeşte limitele puse de ideea de metodă, asa cum o concepe 
ştiinţa modernă. Comprehensiunea și interpretarea corectă a textelor nu constituie 
numai preocuparea ştiinţei, ci ele relevă evident experienţa totală pe care omul o 
câştigă în lume. Fenomenul hermeneutic nu constituie iniţial o problemă 
metodologică. Miza nu este aici o metodă de înţelegere care ar subordona textele 
unei cunoașteri cu caracter ştiinţific, aşa cum este cazul, de altfel, pentru orice 
obiect al experienţei. Scopul nu-l constituie în primul rând edificarea unei 
cunoașteri ce ar asigura satisfacerea idealului metodologic al științei. Si totuşi, 
aici se vorbește tot despre cunoaștere şi adevăr. Comprehensiunea a ceea ce este 
transmis de trecut nu se limitează la texte; se dobândesc concepții, se accede la 
adevăruri. Cu ce tip de cunoaştere şi cu ce fel de adevăr avem aici de a face ? 

Dacă se consideră preeminenta de care se bucură știința modernă în travaliul 
filosofic de clarificare si de justificare a conceptului de cunoaștere şi de adevăr, 


! Trad. de Alexandru Boboc, în vol. Filosofie contemporană, Edit. Garamond, București, 
f.a. ușor modificată de V. Vizureanu. 


340 HANS-GEORG GADAMER 


problema noastră pare lipsită de legitimitate. Şi totuşi, de ea nu se poate scăpa, şi 
asta chiar în interiorul domeniului ştiinţelor. Fenomenul comprehensiunii nu se 
limitează la integrarea tuturor raporturilor omului cu lumea. Valoarea sa se impune 
chiar în inima ştiinţei si rezistă la toate tentativele de a o travesti în metoda 
ştiinţifică. Studiile următoare fac parte din rezistenţa opusă chiar în interiorul 
ştiinţei moderne pretentiei de universalitate a metodologiei ştiinţifice. Ele îşi 
propun să discearnă, oriunde ea se întâlnește, experienţa de adevăr care depăşeşte 
domeniul supus controlului metodologiei ştiinţifice si să pună problema 
legitimitatii sale specifice. Astfel, ştiinţele spiritului se întâlnesc cu tipuri de 
experienţă situate în afara ştiinţelor, cu experienţa filosofică, cu aceea a artei și 
cu aceea a istoriei însăși. Acestea sunt modalităţi de experienţă în care un adevăr 
nu poate fi verificat prin procedeele metodologice ale științei. 

Filosofia de astăzi are o conștiință foarte accentuată a acestei situaţii. Este 
însă o cu totul altă problemă de a şti în ce măsură pretenţia de adevăr, ridicată de 
aceste tipuri de experienţă situate în afara științei, este susceptibila de legitimitate 
filosofică. Actualitatea fenomenului hermeneutic constă, după opinia mea, în 
aceea că doar aprofundarea fenomenului comprehensiunii poate furniza o 
asemenea legitimitate. Această convingere mi-a fost întărită de ponderea deosebită 
pe care o are istoria filosofiei în activitatea filosofică contemporană. Confruntată 
cu transmiterea prin istorie a trecutului filosofiei, comprehensiunea ni se prezintă 
ca o experienţă de grad superior care permite cu uşurinţă dezvăluirea aparentei 
de metodă istorică pe care o îmbracă cercetarea în materie de istoria filosofiei. 
Una din experienţele elementare ale reflectiei filosofice o oferă clasicii gândirii 
filosofice pe care, dacă încercăm să-i înţelegem, înfăţişează o exigenta de adevăr 
pe care conștiința contemporană nu poate nici să o respingă, nici să o depășească. 
Sentimentul naiv pe care oamenii de azi îl au despre propria lor valoare se poate 
împotrivi faptului că, într-un fel, conştiinţa filosofică admite ca posibilă 
inferioritatea concepţiilor filosofice actuale în raport cu cele ale unui Platon, 
Aristotel, Leibniz, Kant sau Hegel. Se consideră, poate, drept o slăbiciune a 
filosofiei de astăzi faptul că ea trebuie să se îndrepte spre interpretarea și asimilarea 
moştenirii sale clasice, făcând dovadă astfel de propria sa slăbiciune. Dar este cu 
siguranţă o slăbiciune cu mult mai mare cea a filosofiei contemporane de a nu se 
supune acestei probe, preferând să joace cu toată forța rolul bufonului. Că prin 
comprehensiunea textelor acestor mari gânditori se accede la un adevăr 
inaccesibil pe alte căi, acest lucru trebuie proclamat cu riscul de a contrazice 
etalonul de cercetare si progres cu care se măsoară știința însăși. 

Nu se întâmplă altfel nici cu experienţa artei. Aici, cercetarea științifică care 
întreprinsă în așa-zisele „ştiinţe ale artei“, ştie foarte bine de la început că nu 
poate înlocui experienţa artei, nici să o depășească. Faptul că într-o operă de artă 
se realizează experienţa unui adevăr, inaccesibil pe orice altă cale, relevă 

semnificaţia filosofică a artei care se afirmă cu hotărâre în faţa oricărui raţionament 
ce ar încerca să o limiteze. Astfel, alături de experienţa filosofiei, experienţa artei 
constituie pentru conştiinţa științifică incitarea cea mai presantă de a-și recunoaște 
propriile limite. 

Cercetările ce urmează încep, de aceea, cu o critică a conştiinţei estetice, în 
intenția de a apăra experienţa de adevăr care ne este comunicat prin opera de artă 
împotriva teoriei estetice ce se lasă limitată prin conceptul de adevăr formulat de 
ştiinţă. Dar aceste cercetări nu se restrâng la justificarea adevărului artei, ci încearcă, 
mai degrabă, plecând de aici, să dezvolte un concept al cunoașterii și al adevărului 
care să corespundă cu totalitatea experienţei noastre hermeneutice. La fel cum în 
experienţa artei avem de a face cu adevăruri care depășesc fundamental domeniul 
cunoaşterii metodologice, o situaţie asemănătoare se descoperă în toate științele 
spiritului în care moştenirea noastră istorică, sub toate formele sale, se constituie 
ea însăşi în obiect de investigaţie; dar, în acelaşi timp, ea vine să se impună în 
adevărul ei. Experienţa transmiterii trecutului prin istorie depășește fundamental 
ceea ce în ea este posibil obiect de investigaţie. Ea nu este adevărată — sau 
neadevărată — numai în sensul în care critica istorică are competenţa să decidă. Ea 
nu încetează să comunice un adevăr la care contează participarea. 

Prin urmare, aceste studii isi propun să plece de la experienţa artei și a tradiției 
istorice, în scopul de a face să apară fenomenul hermeneutic în întreaga sa 
întindere. Important este să se discearnă o experienţă de adevăr care necesită nu 
numai o justificare de ordin filosofic, dar care este o formă de activitate filosofică. 
Hermeneutica desfășurată aici nu este deci o metodologie oarecare a ştiinţelor 
spiritului, ci un efort pentru a înţelege ceea ce sunt într-adevăr aceste științe, 
dincolo de propria lor conștiință metodologică, și ceea ce le leagă de întreaga 
noastră experienţă a lumii. Dacă noi luăm comprehensiunea ca obiect de 
meditaţie, scopul nu este elaborarea unei tehnologii a comprehensiunii, aşa cum 
ar fi vrut să fie vechea hermeneutică de ordin filologic şi teologic. Această 
tehnologie (Kunstlehre) nu recunoaște faptul ca, în privinţa adevărului care isi 
face auzită vocea din străfundurile unui trecut transmis nouă, formalismul unui 
asemenea mod de a proceda se prevalează de o falsă superioritate. Dacă în ceea 
ce urmează se arată în ce măsură survenirea (Geschehen) rămâne să acţioneze în 
orice activitate de comprehensiune şi cât de puţin conştiinţa istorică modernă 
goleşte de forța lor tradiţiile în care suntem situaţi, nu trebuie să vedem aici 
pretenţia de a formula prescriptii cu privire la ştiinţe sau la practica vieţii, ci un 
efort pentru a corecta o falsă concepţie despre ce ar fi aceste ştiinţe. 

Cercetările ce urmează gândesc că pot susţine o reflecţie care riscă să fie 
amenințată de epoca noastră, atât de subminată de rapiditatea schimbărilor. Ceea 
ce se transformă reţine atenţia incomparabil mai puternic decât ceea ce rămâne 
în vechea lui stare. Este una din legile generale ale vieţii noastre spirituale. 

Perspectivele care se recomandă a fi cele ale experienței schimbării istorice riscă 
întotdeauna pentru aceasta să nu fie decât deformări neîntemeiate, deoarece ele 
nesocotesc prezența ascunsă a ce se perpetuează. Îmi pare că noi trăim într-o 
perpetuă stare de surescitare a conştiinţei noastre istorice. Drept consecință a 
acestei surescitări și, cum voi încerca să arăt, printr-un dăunător scurt circuit, 
pentru a replica la această supraevaluare a schimbării istorice, se recurge la ordinea 
eternă a naturii şi se evocă naturalitatea omului, în intenţia de a legitima ideea de 
drept natural. Nu numai faptul că tradiţia istorică şi ordinea naturală a vieţii 
constituie unitatea lumii în care noi trăim ca oameni, dar maniera în care noi 
luăm cunoştinţă unii de alţii, aceea a tradiţiilor istorice, aceea a datelor naturale 
ale existenţei şi lumii noastre, toate acestea formează un adevărat univers herme- 
neutic, unde noi nu suntem închişi în limite de netrecut, ci la care noi suntem 
pozitiv deschişi. 

O meditaţie despre ce este adevărul în ştiinţele spiritului ar trebui să nu 
încerce să se reflecte ea însăşi în afara tradiţiei, al cărei caracter obligatoriu l-a 
recunoscut. Ea trebuie deci să supună propriul său mod de operare imperativului 
de a nu accede decât până la gradul de transparenţă asupra propriei condiţii 
istorice care îi este accesibil. Străduindu-se să înţeleagă mai bine universul 
comprehensiunii, ceea ce nu poate fi făcut cu sprijinul conceptului de cunoaștere 
propriu ştiinţei moderne, devine necesară de asemenea căutarea unei relaţii noi 
cu propriile ei concepte. Ea trebuie să aibă în mod clar conștiința faptului că 
propria sa cunoaştere și propria sa interpretare nu au nimic comun cu o construcţie 
conceptuală derivată din principii prealabile, ci prelungesc o devenire istorică 
ce provine dintr-un trecut îndepărtat. Cât despre conceptele pe care le folosește, 
ea nu va putea să şi le asume ca şi cum ar fi înţelese de la sine, ci va trebui, 
dimpotrivă, să dobândească ceea ce a fost transmis din conţinutul original al 
semnificației acestor concepte. 

Efortul filosofic al epocii noastre se distinge de tradiţia clasică a filosofiei 
prin faptul că nu reprezintă urmarea directă şi neîntreruptă a acestei tradiţii. În 
ciuda tuturor legăturilor care o leagă de originea sa istorică, filosofia are astăzi o 
conştiinţă vie a distanţei istorice care o separă de modelele sale clasice. Această 
distanţă se manifestă mai ales în schimbarea atitudinii sale cu privire la concept. 
Cât de încărcate de consecinţe și cât de radicale au fost transformările suferite de 
gândirea filosofică a Occidentului, prin latinizarea conceptelor grecești şi transferul 
limbii conceptuale latine în limbile moderne, nașterea conştiinţei istorice de-a 
lungul ultimelor secole marchează o ruptură cu mult mai radicală. De atunci 
continuitatea tradiţiei gândirii occidentale nu s-a mai făcut simțită decât 
fragmentar. Inocenta naivă cu care s-au utilizat conceptele tradiţiei în folosul 
propriei gândiri a dispărut astăzi. De atunci raportul științei cu aceste concepte a 
luat un caracter de stranie detaşare, comportamentul ei cu privire la ele devenind 


Adevăr si metodă 343 


fie un fel de preluare erudită, pentru a nu zice arhaizantă, fie un fel de manipulare 
tehnică ce acomodează conceptele pentru a le face utile. Nici una, nici alta din 
atitudini nu satisface în realitate experienţa hermeneutică. Lumea conceptelor în 
care se desfășoară activitatea filosofică ne-a înglobat dintotdeauna, în aceeași 
manieră în care ne-a determinat limba în care noi trăim. De aceea, probitatea 
gândirii cere conştientizarea acestei incluziuni prealabile. Aceasta reprezintă noul 
mod de conştiinţă critică ce trebuie să însoţească întreaga activitate filosofică 
responsabilă si să facă să compară înaintea tribunalului tradiţiei istorice de care 
noi apartinem cu toţii, obisnuintele de limbaj si de gândire constituite de individ 
prin comunicarea sa cu lumea înconjurătoare. 

Cercetările care urmează se străduie să satisfacă această exigenta, legând 
cât mai strâns posibil punerea problemelor prin istoria conceptelor cu expunerea 
concretă a temelor lor. Caracterul scrupulos al descriptiei fenomenologice din 
care Husserl a făcut o datorie, amplitudinea orizontului istoric în care Dilthey 
instituie întreaga activitate filosofică şi, mai mult ca orice, conjunctia acestor 
două demersuri sub impulsul exercitat de decenii de Heidegger constituie măsura 
la care autorul s-a supus: el speră însă că imperfectiunea realizării nu umbreste 
cu nimic exigenta gândirii care a dat naștere unei asemenea măsuri. 


CHARLES S. PEIRCE 


CUM SA FACEM IDEILE NOASTRE CLARE ?! 


— fragmente — 


Cine a răsfoit un tratat modern obișnuit de logică își va aminti, fără îndoială, 
cele două distincţii între concepţii clare şi obscure si între concepții distincte şi 
confuze. Acestea stau îngropate în cărți de aproape două secole, neimbunatatite 
şi nemodificate și sunt considerate în genere de logicieni ca fiind printre pietrele 
preţioase ale doctrinei lor. 

O idee clară este astfel concepută, încât să fie recunoscută ori de câte ori 
este întâlnită și în asa fel încât nici o alta să nu fie confundată cu ea. Dacă nu 
corespunde cerinţelor claritatii, se spune că este obscură. 

Aceasta este o terminologie oarecum filosofică; totuși, întrucât defineau 
claritatea, as fi dorit ca logicienii să-și fi făcut definiția putin mai limpede. Să nu 
gresesti niciodată în recunoaşterea unei idei si în nici o situaţie să nu o confuzi 
cu alta, indiferent în ce formă ascunsă s-ar prezenta ea, aceasta ar însemna, 
într-adevăr, o forţă prodigioasă si o claritate intelectuală rar întâlnită în lumea 
aceasta. Pe de altă parte, a lua doar la cunoştinţă ideea pentru a te familiariza cu 
ea și a nu mai avea nici o ezitare în recunoașterea ei în cazuri obișnuite, cu greu 
poate merita denumirea de claritate în înţelegere, întrucât, la urma urmelor, ea 
nu înseamnă mai mult decât un sentiment subiectiv al cunoașterii care poate fi în 
întregime greşit. Eu consider, totuşi, că, atunci când logicienii vorbesc de 


' Charles S. Peirce, How to make our Ideas Clear ? in: American Philosophy in the 
twentieth century. A Sourcebook from Pragmatism to Philosophical Analysis, editat de Paul 

„claritate“, ei nu înţeleg nimic mai mult decât o asemenea familiarizare cu o 
idee, deoarece ei privesc această calitate doar ca pe un merit neînsemnat, care 
trebuie susţinut de un altul, pe care îl numesc caracter distinct. 

O idee distinctă este definită ca o idee ce nu conţine nimic neclar. Acesta 
este un limbaj tehnic; prin conținutul unei idei logicianul înţelege tot ce conţine 
definiţia ei. Astfel încât o idee este înţeleasă în mod distinct, după părerea lor, 
atunci când putem da o definiţie precisă despre ea, în termeni abstracti. Aici 
logicienii profesioniști părăsesc tema; eu nu aș fi dorit să-l chinuiesc pe cititor cu 
ceea ce ei au de spus dacă nu ar fi un exemplu atât de izbitor al modului în care 
ei au dormitat în decursul unor epoci de activitate intelectuală, asistând impasibili 
la făurirea gândirii moderne şi nevisând deloc să-i aplice invatamintele la 
îmbunătăţirea logicii. Este ușor de demonstrat că doctrina care spune că uzanta 
familiară şi distincția abstractă contribuie la perfecţionarea înţelegerii îşi are locul 
ei adevărat doar la filosofii care au dispărut demult; este deja timpul acum să se 
formuleze metoda obţinerii unei claritati superioare a gândirii, asa cum vedem si 
admirăm la gânditorii propriei noastre epoci. 

Când Descartes s-a apucat să reconstruiască filosofia, primul său pas a fost să 
permită (teoretic) scepticismul și să înlăture practica scolasticilor de a se îndrepta 
spre autoritate ca ultima sursă a adevărului. După ce a făcut acestea, el a căutat o 
sursă mai naturală a principiilor adevărate şi a susţinut că ea trebuie găsită în mintea 
omenească. (...) Constiinta de sine avea să ne furnizeze adevărurile noastre 
fundamentale și să decidă ce este în acord cu raţiunea. Dar, întrucât, evident, nu 
toate ideile sunt adevărate, el a ajuns să noteze, ca o primă condiţie a infailibilitatii, 
că acestea trebuie să fie clare. Distincția între o idee care pare clară și una care este 
în realitate asa nu i-a trecut niciodată în minte. Având încredere în introspectie, asa 
cum avea, chiar pentru cunoaşterea unor lucruri exterioare, de ce să pună sub 
semnul întrebării mărturia ei în legătură cu conţinutul propriilor noastre minţi ? 
Dar presupun că apoi, văzând oameni care păreau clari și siguri când susțineau 
păreri opuse asupra unor principii fundamentale, a fost îndemnat în continuare să 
spună că claritatea ideilor nu este suficientă, ci că ele trebuie, de asemenea, să fie 
distincte, adică să nu aibă nimic neclar. Ceea ce, probabil, voia să spună cu aceasta 
(pentru că nu s-a explicat el însuși cu precizie) era că ele trebuie să reziste la testul 
analizei dialectice; nu este suficient ca ele să apară clare numai la început, ci trebuie 
ca discuţia întotdeauna să poată clarifica ulterior aspectele obscure legate de ele. 

Aceasta era distincţia lui Descartes si vedem că era exact la nivelul filosofiei 
sale. Ea a fost, într-o oarecare măsură, dezvoltată de Leibniz. Acest mare şi unic 
geniu a fost remarcabil atât pentru ceea ce nu a reuşit să înțeleagă, cât şi pentru 
ceea ce a înţeles. 

Faptul că un mecanism nu poate acţiona perpetuu fără să fie alimentat de o 
formă de energie era un lucru perfect vizibil pentru el; și, totuşi, el nu a înţeles că 

maşinăria minţii poate numai transforma cunoașterea, dar nu-i poate da naştere 
niciodată dacă nu este hrănită cu faptele observaţiei. Astfel, el nu a înţeles punctul 
esenţial al filosofiei carteziene care spune că a accepta propoziţii care ne par per- 
fect evidente este un lucru care, fie că este logic sau ilogic, nu putem să nu-l 
facem. În loc să privească lucrurile în felul acesta, el a căutat să reducă primele 
principii ale ştiinţei la formule care nu pot fi negate fără autocontrazicere şi se pare 
că nu-și dădea seama de marea diferenţă între poziţia sa şi cea a lui Descartes?. 
Astfel, el s-a întors la vechile formalisme ale logicii și in special definițiile abstracte 
au jucat un rol important în filosofia sa. De aceea, este aproape firesc că, observând 
cum prin metoda lui Descartes exista pericolul de a putea considera că avem o 
înțelegere clară a unor idei care în realitate sunt foarte obscure, nu i-a venit în 
minte un alt remediu mai bun decât să ceară o definiţie abstractă pentru fiecare 
termen important. În consecinţă, adoptând distincţia între noţiuni clare si distincte, 
el a descris cea de a doua calitate drept înţelegere clară a tot ceea ce este conținut 
în definiţie, iar de atunci cărțile i-au preluat cuvintele. Nu există pericolul ca această 
schemă himerică să mai fie vreodată supraapreciată. Nimic nou nu poate fi învăţat 
din analizele definiţiilor. Totuşi, părerile noastre existente pot fi puse în ordine prin 
acest proces, iar ordinea este un element esenţial al economiei intelectuale, ca și a 
oricărei alteia. Se poate recunoaşte, deci, că literatura filosofică are dreptate atunci 
când consideră familiarizarea cu o noţiune ca primul pas spre claritatea înţelegerii, 
iar definirea ei, al doilea pas. Dar, omitand orice menţiune a vreunei limpezimi 
mai înalte de gândire, ea oglindește pur si simplu o filosofie care a fost discreditata 
deja în urmă cu o sută de ani. Acest mult admirat „ornament al logicii“ — doctrina 
claritatii și caracterului distinct — poate fi destul de frumos, dar este timpul să 
expediem la expoziţia de curiozitati vechea bijuterie şi în locul ei să purtăm ceva 
mai frumos, adaptat la nevoile moderne. (...) 


II. 


Principiile prezentate în primul dintre aceste studii au dus, imediat, la o metodă 
de obţinere a claritatii în gândire mult mai înaltă decât „distincţia“ logicienilor. 
Am constatat în acele studii că acţiunea de a gândi este stârnită de iritarea dată 
de îndoială și că ea încetează când se ajunge la convingere; astfel încât producerea 
convingerii este singura funcție a gândirii. Toate aceste cuvinte sunt totuşi prea 


? Totuși, el era, mai presus de toate, una dintre minţile care cresc; în timp ce la început 
era un nominalist extrem ca Hobbes şi s-a ocupat de acel Ars Magna, lipsit de sens si 
neputincios, al lui Raymundus Lullus, el a îmbrățișat apoi legea continuității şi alte doctrine 
opuse nominalismului. (...) 

tari pentru scopul meu. Este ca şi când aş fi descris fenemenele aşa cum apar sub 
un microscop mental. Îndoiala si convingerea, asa cum sunt folosite în mod 
obișnuit, sunt legate de dezvoltarea unui subiect religios sau de alte teme grave. 
Dar aici eu le folosesc pentru a exprima începutul oricărei probleme, indiferent 
cât de neînsemnată sau cât de importantă, şi pentru rezolvarea ei. Dacă, de 
exemplu, aflându-mă în trăsură, îmi scot portofelul și găsesc în el o monedă de 
5 cenți şi cinci monede de câte un cent, mă hotărăsc în timp ce duc mâna la 
bani în ce monedă voi plăti cursa. A numi o asemenea problemă îndoială și 
hotărârea mea — convingere, înseamnă, desigur, a folosi cuvinte foarte nelalocul 
lor în această situație. A vorbi de o asemenea îndoială ca provocând o iritare 
ce trebuie potolită, sugerează un temperament care este neliniștit până a friza 
nebunia. Totuşi, analizând problema cu atenţie, trebuie să recunoaştem că, 
dacă există cea mai mică ezitare dacă să plătesc cu moneda de cinci cenți sau 
cu cele cinci monede de un cent (cum, desigur, se va întâmpla în realitate, în 
afară de cazul că actionez dintr-o obisnuinta căpătată înainte în această privinţă), 
desi iritare este un cuvânt prea tare, totuși, există o excitație care provoacă 
acea slabă activitate mentală necesară pentru a mă hotărî cum să actionez. 
Cele mai frecvente îndoieli apar în acţiunea noastră din nehotărâre, fie doar şi 
momentană. Uneori nu se întâmplă așa. De exemplu, trebuie să aştept într-o 
gară, iar ca să-mi treacă timpul citesc reclamele de pe pereţi, compar avantajele 
diferitelor trenuri şi diferitelor rute pe care nu o să merg niciodată, 
închipuindu-mi doar că sunt într-o stare de ezitare, pentru că, practic, sunt 
doar plictisit de faptul că nimic nu mă tulbură. Ezitarea născocită fie din 
amuzament, fie cu un scop vag, joacă un rol important în producerea cercetării 
ştiinţifice. Totuşi, îndoiala poate să genereze, să stimuleze mintea la o activitate 
care poate fi slabă sau energică, calmă sau agitată. Imaginile trec repede prin 
conştiinţă, una transformându-se mereu în alta, până când, în cele din urmă, 
când totul s-a sfârşit — aceasta poate fi într-o fracțiune de secundă, într-o ora 
sau după ani indelungati — ne trezim hotărâți cum să acţionăm în acele condiţii 
care au dat naştere ezitării noastre. Cu alte cuvinte, am ajuns la convingere. 
În acest proces observăm două tipuri de elemente ale conștiinței, deosebirea 
între ele putând fi sugerată cel mai exact prin intermediul unui exemplu. Într-o 
bucată muzicală există note separate şi există melodia. Un singur ton poate fi 
prelungit timp de o oră sau de o zi si există la fel de perfect în fiecare secundă 
din acest timp ca și în întreaga perioadă; astfel încât, atât timp cât se aude, poate 
fi prezent pentru un simţ din care tot ce ţine de trecut este la fel de absent ca şi 
însuşi viitorul. Dar lucrurile stau altfel cu melodia, a cărei interpretare ocupă un 
anumit timp, iar în segmentele de timp se cântă doar fragmente din melodie. Ea 
constă dintr-o ordine în succesiunea sunetelor care ajung la ureche în diferite 
momente; pentru a o percepe trebuie să existe o continuitate de conştiinţă care 

ne face prezente evenimentele dintr-o perioada de timp. Desigur, noi percepem 
melodia auzind doar note separate; totusi, nu se poate spune ca o auzim direct, 
pentru că auzim doar ceea ce este prezent in momentul respectiv și o succesiune 
ordonată nu poate exista într-un moment. Aceste două tipuri de obiecte, cele de 
care suntem conștienți imediat şi cele de care suntem conştienţi mediat se găsesc 
şi în fiecare conștiință. Unele elemente (senzațiile) sunt prezente complet în fiecare 
moment, atâta timp cât ele durează, în timp ce altele (ca gândirea) sunt acţiuni 
care au un început, un mijloc si un sfârşit și care constau dintr-o congruenta în 
succesiunea senzatiilor ce se scurg prin minte. Ele nu pot fi prezente imediat, dar 
trebuie să acopere unele segmente din trecut sau din viitor. Gândirea este un fir 
melodic care se desfăşoară prin succesiunea senzatiilor noastre. 

Putem adăuga că, la fel cum o bucată muzicală poate fi scrisă în parti, fiecare 
din ele având propria ei melodie, tot astfel diferitele sisteme de relaţii de succesiune 
subzistă laolaltă între aceleași senzaţii. Aceste sisteme diferite se deosebesc prin 
faptul că au diferite motive, idei sau funcţii. Gândirea este doar un asemenea 
sistem, deoarece unicul ei motiv, unica idee şi funcție este de a produce convingere, 
iar tot ceea ce nu este în conformitate cu acest scop aparține unui alt sistem de 
relaţii. Acţiunea de a gândi poate avea incidental și alte rezultate. Poate servi, de 
exemplu, ca să ne distreze, iar printre diletanti, nu rareori pot fi găsiţi unii care 
au pervertit într-atât gândirea la scopurile plăcerii, încât par jigniti atunci când 
problemele asupra cărora le place să şi-o exercite pot fi în cele din urmă rezolvate; 
iar o descoperire pozitivă care scoate din arena dezbaterii literare o temă favorită 
este întâmpinată cu o nemulţumire prost ascunsă. Această predispozitie este o 
adevărată pervertire a gândirii. Dar esenţa şi sensul gândirii, făcând abstracţie de 
celelalte elemente care o însoțesc, desi pot fi zădărnicite voit, nu pot fi obligat 
niciodată să se îndrepte spre altceva decât spre producerea convingerii. Gândirea 
în acţiune are ca singură motivare posibilă a ei atingerea gândirii în repaus; iar 
tot ceea nu se referă la convingere nu este parte a gândirii în sine. 

Si atunci, ce este convingerea ? Este jumătatea de măsură care închide fraza 
muzicală în simfonia vieţii noastre intelectuale. Am văzut că ea are doar trei 
proprietăţi: prima, de a fi ceva de care suntem conştienţi; a doua, de a potoli 
iritarea produsă de îndoială; a treia, de a implica instalarea în natura noastră a 
unei reguli de acţiune sau, mai concis, a unei deprinderi. Întrucât potoleste iritarea 
produsă de îndoială, care este motivarea gândirii, gândirea se relaxează şi se 
odihneşte pe moment, atunci când se atinge convingerea. Dar, întrucât 
convingerea este o regulă pentru acţiune, a cărei aplicare implică alte îndoieli şi 
altă gândire, ea este în acelaşi timp un punct de oprire, dar şi un nou punct de 
plecare pentru gândire. De aceea, mi-am permis să o numesc gândire în repaus, 
desi gândirea este în esenţă o acţiune. Deznodământul final al gândirii este 
exerciţiul de voinţă, iar din acesta gândirea nu mai face parte; dar convingerea 

este numai un stadiu al actiunii mintale, un efect asupra naturii noastre datorat 
gândirii, care va influența gândirea în viitor. 

Esenţa convingerii este crearea unei obisnuinte, iar diferite convingeri se 
deosebesc prin diferite moduri de acţiune cărora ele le dau naștere. Dacă 
convingerile nu diferă în această privinţă, dacă ele liniștesc aceeași îndoială 
producând aceeaşi regulă de acţiune, atunci simplele deosebiri în maniera de a 
le conştientiza nu le pot face să devină diferite convingeri, tot aşa cum a cânta o 
melodie în chei diferite nu înseamnă a cânta melodii diferite. (...) 

Asemenea false deosebiri fac tot atât de mult rău ca şi confundarea unor 
convingeri cu adevărat diferite și sunt printre capcanele de care trebuie să ne 
ferim mereu, mai ales atunci când suntem pe teren metafizic. O amăgire de acest 
fel, care apare deseori, este aceea de a confunda senzaţia produsă de propria 
noastră neclaritate în gândire cu o caracteristică a obiectului pe care îl gândim. 
În loc să ne dăm seama că obscuritatea este pur subiectivă, ne închipuim că 
observăm o calitate a obiectului care este misterioasă în esență; iar dacă concepţia 
noastră ne este prezentată apoi în formă clară, nu o recunoaștem ca fiind aceeaşi, 
datorită lipsei sentimentului de neinteligibilitate. Atât timp cât durează această 
amăgire, ea pune în mod clar o barieră de netrecut în calea gândirii limpezi; 
deci, este atât în interesul adversarilor gândirii raţionale să o perpetueze, cât şi în 
cel al partizanilor acesteia să se ferească de ea. 

O altă amăgire de acest fel este să se confunde o simplă deosebire în 
construcţia gramaticală a două cuvinte cu o deosebire între ideile pe care acestea 
le exprimă. În această epocă, a pedantismului, când mulţimea de scriitori dau o 
mai mare atenţie cuvintelor decât lucrurilor, această eroare este destul de comună. 
Când am spus mai înainte că gândirea este o acțiune şi că ea constă într-o relație, 
desi o persoană realizează o acţiune și nu o relaţie, care poate fi doar rezultatul 
unei acţiuni, totuși, nu era inconsistenta în ceea ce am spus, ci doar o lipsă de 
precizie gramaticală. 

Vom fi în perfectă siguranţă, în ciuda acestor sofisme, atâta timp cât considerăm 
că întreaga funcţie a gândirii este de a produce deprinderi de acţiune; și că tot ceea 
ce este legat de gândire, dar nerelevant pentru scopul ei, este un adaos la ea, dar nu 
face parte din ea. Dacă există o unitate între senzațiile noastre, fără nici o referinţă 
la felul în care vom acţiona într-o ocazie dată, ca atunci când ascultăm o bucată 
muzicală, de ce nu numim acest lucru gândire ? Pentru a-i dezvălui semnificaţia 
nu trebuie deci decât să determinăm ce deprinderi produce, deoarece ceea ce un 
lucru înseamnă este numai ce anume deprinderi implică el. Deci, identitatea unei 
deprinderi depinde de felul în care ea ne poate conduce la acţiune, nu doar în 
condiţii care trebuie să apară probabil, ci si în condiţii posibil să apară, indiferent 
cât de puţin probabile ar putea fi ele. Deoarece deprinderea depinde de când şi 
cum ne face să acţionăm. În ceea ce îl priveşte pe când, fiecare stimulent la acţiune 


Cum sd facem ideile noastre clare — fragmente 351 


deriva din percepţie; în ceea ce îl priveşte pe cum, fiecare scop al acţiunii trebuie 
să producă un rezultat palpabil. Astfel, ajungem la ceea ce este tangibil și practic 
ca rădăcina fiecărei distincții reale a gândirii, indiferent cât de subtilă ar fi ea si nu 
există nici o distincţie de semnificaţie atât de fină, încât să consiste din altceva 
decât o posibilă deosebire în practică. (...) 

Să abordăm acum obiectul logicii și să analizăm o concepţie de interes deosebit 
pentru aceasta cea a realității. Considerând claritatea în sensul ei uzual, nici o idee 
nu poate fi mai clară decât aceasta (realitatea). Fiecare copil o foloseşte cu perfectă 
siguranţă, nebănuind niciodată că nu o înţelege. Cât privește claritatea de gradul 
doi, probabil că ea ar pune în încurcătură majoritatea oamenilor, chiar şi pe cei cu 
o gândire înclinată spre reflecţie, în încercarea de a da o definiţie abstractă a realului. 
Si totuși, se poate, probabil, ajunge la o asemenea definiţie, analizându-se aspecte 
diferite ale realităţii și opusul acesteia, ficţiunea. O născocire este produsul imaginaţiei 
cuiva; ea are astfel de caracteristici pe care i le imprimă gândirea persoanei respec- 
tive. Faptul că aceste caracteristici sunt independente de felul în care gândesc eu 
sau altul face ca o realitate să fie una exterioară. Există totuși fenomene în propria 
noastră minte, dependente de gândirea noastră, care în același timp sunt si ele 
reale în sensul că le gândim cu adevărat. Dar, deşi caracteristicile lor depind de 
felul cum gândim, ele nu depind de ce credem noi că sunt aceste caracteristici. 
Astfel, un vis are o existenţă reală ca fenomen mental dacă cineva l-a visat cu 
adevărat; faptul că a visat asa şi pe dincolo, aceasta nu depinde de ceea ce crede 
cineva că a fost visat, ci este total independent de orice opinie în această privinţă. 
Pe de altă parte, luând în consideraţie nu faptul de a visa, ci lucrul visat, acesta își 
menţine calităţile pur și simplu în virtutea faptului că el a fost visat ca posedându-le. 
Astfel, putem defini realul ca acel ceva ale cărui caracteristici sunt independente 
de ceea ce poate crede cineva că sunt. 

Dar, oricât de satisfăcătoare ar fi considerată o asemenea definiţie, ar fi o mare 
greșeală să se presupună că ea face ideea de realitate perfect clară. Să aplicăm 
atunci si aici regulile noastre. În conformitate cu ele, realitatea, ca oricare altă 
calitate, constă în efectele speciale, sensibile, pe care le produc lucrurile ce fac 
parte din ea. Singurul efect pe care îl au lucrurile reale este de a crea convingere, 
deoarece senzațiile pe care ele le excita intră în constienta sub forma de convingeri. 
Întrebarea este, deci, cum se deosebeşte convingerea adevărată sau convingerea 
reală de falsa convingere (sau convingerea fictivă). După cum am văzut mai înainte, 
ideile de adevăr și fals, în dezvoltarea lor deplină, aparțin exclusiv metodei științifice 
de a statornici opinii. O persoană care alege în mod arbitrar propoziţiile pe care le 
va adopta poate folosi cuvântul adevăr numai pentru a sublinia exprimarea hotărârii 
sale de a-şi respecta alegerea făcută. Desigur, metoda tenacitatii nu a predominat 
niciodată în exclusivitate; rațiunea este un lucru prea natural la om ca să se întâmple 
aşa ceva. Dar în literatura Evului Mediu găsim câteva asemenea exemple. (...) 

Când filosofia a început să se trezească din somnul ei îndelungat si înainte ca 
teologia să o domine complet, pare să fi existat obiceiul ca fiecare profesor să 
ocupe o poziţie filosofică pe care o găsea neocupată şi care părea a fi puternică, 
pentru a se fortifica în ea şi a se aventura din când în când în lupta cu ceilalți. 
Astfel, chiar şi rarele însemnări care ne-am rămas de la aceste dispute ne permit să 
recunoaştem o duzină sau chiar mai mult de atât de opinii susţinute de diverşi 
profesori la un moment dat cu privire la problema nominalismului și realismului. 
Citiţi partea de început a lucrării Historia Calamitatum a lui Abélard, care, cu 
siguranţă, era la fel de filosof ca şi oricare dintre contemporanii săi, şi observați 
spiritul de luptă care predomină. Pentru el, adevărul este pur si simplu propria sa 
fortăreață. Pe când predomina metoda autorităţii, adevărul nu însemna altceva 
decât credinţa catolică. Toate eforturile doctorilor scolastici sunt îndreptate spre 
armonizarea credinţei lor în Aristotel cu credinţa lor în biserică și putem răsfoi 
toate cărţile lor de la un capăt la altul fără să găsim un argument care să meargă 
mai departe de atât. Este demn de semnalat că acolo unde înfloresc alături diferite 
credinţe, renegatii sunt priviţi cu dispreţ chiar de aceia a căror credinţă ei o adoptă, 
într-atât ideea de loialitate a înlocuit-o pe cea de căutare a adevărului. De la 
Descartes încoace, deficienta în conceptul de adevăr a fost mai putin evidentă. 
Totuși, uneori, un om de știință este uimit de faptul că filosofii s-au străduit mai 
puţin să descopere care sunt faptele decât să cerceteze care convingere este mai 
mult în armonie cu sistemul lor. Este greu să-l convingi pe un adept al metodei a 
priori, prezentându-i fapte; dar aratati-i că o opinie pe care o apără este inconsistenta 
cu ceea ce a spus în altă parte si va fi capabil să şi-o retracteze. Aceste minţi nu par 
să creadă că disputa va înceta vreodată; ei par să creadă că opinia care este naturală 
pentru un om nu este şi pentru altul și că, în consecință, convingerea nu se va 
statornici niciodată. Multumindu-se cu fixarea propriilor lor opinii printr-o metodă 
care pe un alt om l-ar putea duce la un rezultat diferit, ei își trădează şi bruma de 
concepte pe care o au despre ce este adevărul. 

Pe de altă parte, toţi adepții științei sunt pe deplin convinşi că procedeele de 
investigare, cu condiţia să fie împinse destul de departe, vor da o singură soluţie 
sigură la orice întrebare la care pot fi aplicate. Un om poate cerceta viteza luminii 
studiind fazele lui Venus si devierile stelelor; un altul, prin poziţiile lui Marte si 
eclipsele sateliților lui Jupiter; un al treilea, după metoda lui Fizeau; un al patrulea, 
după cea a lui Foucault; un al cincilea, după mișcările curbelor lui Lissajous; un al 
şaselea, al şaptelea, al optulea şi al noulea pot folosi metode diferite ale comparării 
măsurătorilor electricităţii statice şi dinamice. La început, ei pot obține rezultate 
diferite, dar pe măsură ce fiecare isi perfectioneaza metoda si procedeele, rezultatele 
se vor îndrepta împreună spre o destinație centrală. La fel se întâmplă cu toate 
cercetările ştiinţifice. Minti diferite pot porni adesea de la puncte de vedere 
antagoniste, dar înaintarea investigaţiei îi duce, cu necesitate în afara dorinţei lor, 

la una si aceeaşi concluzie. Această activitate a gândirii prin care suntem duși nu in 
direcţia în care dorim, ci spre un tel dinainte hotărât, este ca o acţiune a destinului. 
Nici o modificare a punctului de vedere adoptat, nici alegerea altor fapte pentru a 
fi studiate, nici măcar o înclinare naturală a minţii, nu poate ajuta unui om să scape 
de această opinie predestinată. Această mare lege este întruchipată în conceptul de 
adevăr și realitate. Opinia care este sortită a fi în final acceptată de toţi cei care 
cercetează este ceea ce înţelegem prin adevăr, iar obiectul reprezentat în această 
opinie este realul. Acesta este modul în care aş explica realitatea. 

Dar se poate spune că acest punct de vedere este direct opus definiţiei abstracte 
pe care am dat-o realităţii, în asa măsură, încât el face caracteristicile realului să 
depindă de ceea ce, în final, se gândeşte despre ele. Dar răspunsul la această 
chestiune este că, pe de o parte, realitatea este independentă, nu în mod necesar de 
gândire în general, ci doar de ceea ce tu sau eu, sau un număr definit de oameni 
pot gândi despre ea; si, pe de altă parte, că deși obiectivul opiniei finale depinde de 
ceea ce este opinia respectivă, totuşi, ceea ce este acea opinie nu depinde de ceea 
ce gândești tu, eu sau oricare om. Perversitatea noastră $i a altora poate amâna la 
infinit stabilirea opiniei; este chiar de conceput că poate determina ca o propoziţie 
arbitrară să fie universal acceptată atât timp cât durează rasa umană. Dar chiar si 
acest lucru nu ar schimba natura convingerii care singură poate fi rezultatul 
investigaţiei duse suficient de departe; iar dacă, după dispariţia rasei noastre, va 
apărea o alta cu facultăţi şi dispoziţii spre investigaţie, ea va ajunge în cele din 
urmă tot la acea opinie adevărată. „Adevărul doborât la pământ se va ridica din 
nou“, iar opinia ce va rezulta în cele din urmă din investigaţie nu depinde de felul 
în care cineva gândeşte de fapt. Dar realitatea a ceea ce este real depinde de faptul 
real că investigația este destinată să ducă, în cele din urmă, dacă este continuată 
destul de îndelungat, la o convingere în privinţa acesteia. (...) 

Mi se pare că am ajuns, prin aplicarea regulei noastre, la o înţelegere atât de 
clară a ceea ce înseamnă realitatea și a faptului pe care se bazează ideea, încât 
poate nu ar fi o pretenţie chiar atât de nelalocul ei dacă am oferi o teorie metafizică 
a existenţei care să fie universal acceptată printre cei ce folosesc metode științifice 
ale fixării convingerilor. Totuși, deoarece metafizica este o tematică mai curând 
curioasă decât folositoare, a cărei cunoaștere, ca şi cea a unei stânci submarine, 
serveşte în principal ca să ne putem feri de ea, nu-l voi mai plictisi pe cititor în 
acest moment și cu o ontologie. (...) 

Până aici nu am trecut pragul logicii ştiinţifice. Este, desigur, important să 
ştim cum să ne facem ideile clare, dar ele pot fi clare fără a fi însă şi adevărate. 
Cum să facem să fie adevărate trebuie să studiem mai departe. Cum să dăm 
naştere acelor idei vitale şi creatoare care se multiplică în mii de forme şi se 
difuzează pretutindeni, făcând să înainteze civilizaţia si demnitatea omului, este 
o artă care nu a fost încă redusă la reguli, dar pentru al căror secret istoria științelor 
ne oferă unele sugestii. 


WILLIAM JAMES 
CE INSEAMNA PRAGMATISMUL ?! 


— fragmente — 


(...) Metoda pragmatică este în primul rând o metodă de rezolvare a disputelor 
metafizice care altfel ar putea fi interminabile. Lumea este una singură sau sunt 
mai multe ? — supusă soartei sau liberă ? — materială sau spirituală ? Iată concepţii 
care pot fi sau nu valabile despre lume; iar disputele cu privire la asemenea 
noţiuni sunt nesfarsite. Metoda pragmatică în asemenea cazuri constă în a încerca 
să interpreteze fiecare noţiune, reliefându-i consecinţele practice respective. Ce 
deosebire va implica, practic, pentru cineva dacă o noţiune și nu cealaltă ar fi 
cea adevărată ? Daca nu poate fi schitata nici o deosebire practică, atunci 
alternativele înseamnă, practic, același lucru şi, deci, orice dispută este inutilă. 
Ori de câte ori o dispută este serioasă, trebuie să fim în stare să arătăm o oarecare 
deosebire practică ce trebuie să decurgă din faptul că o parte sau alta este 
adevărată. 

O privire aruncată asupra istoriei doctrinei vă va arăta mai bine ce înseamnă 
pragmatismul. Termenul derivă din cuvântul grecesc pragma, care înseamnă 
acţiune, de unde vin cuvintele noastre „practică“ şi „practic“. EI a fost introdus 
în filosofie pentru prima dată de Charles Pierce în 1878. Într-un studiu intitulat: 
How Make Our Ideas Clear ? (Cum să facem ideile noastre clare), publicat în 
„Popular Science Monthly“ din ianuarie acelaşi an, Pierce, după ce a subliniat că 
convingerile noastre sunt adevărate reguli de acţiune, a spus că, pentru a dezvolta 
înțelesul unei idei, trebuie să determinăm doar ce comportament este potrivit să 
adoptăm; acest comportament este pentru noi unica sa semnificaţie. lar faptul 
tangibil care se constată la rădăcina tuturor distinctiilor noastre, oricât de subtile 
ar fi ele, care creează gândirea, este că nici una dintre ele, nici chiar cea mai 
elaborată si mai fină, nu poate să constea din altceva decât o posibilă diferenţă in 

consecintele practice. Pentru a atinge o claritate perfecta in ideile noastre despre 
obiect, trebuie să luăm în considerare numai efectele posibile de tip practic pe 
care obiectul le poate implica — la ce senzaţii ne putem aştepta de la el si ce 
reacţii trebuie să pregătim. La concepţia despre aceste efecte, fie imediate, fie 
îndepărtate, se reduce, deci, întreaga noastră concepţie despre obiect, în măsura 
în care această concepţie are în sine o semnificaţie pozitivă. 

Acesta este principiul lui Pierce, principiul pragmatismului. El a rămas total 
neobservat vreo 20 de ani, până când eu l-am adus din nou la lumină printr-un 
discurs prezentat la uniunea filosofică a profesorului Howison, la Universitatea 
din California, si l-am aplicat in mod special la religie. În acea vreme (1898), 
părea momentul potrivit ca el să fie acceptat. Cuvântul „pragmatism“ s-a răspândit 
şi acum apare în paginile revistelor filosofice. Pretutindeni constatăm că se 
vorbește despre „Mișcarea pragmatică“, uneori cu respect, uneori cu insolenta, 
rareori cu o înțelegere clară. Este evident că termenul se poate aplica unui număr 
de tendinţe care până acum au fost lipsite de o denumire generică şi că în acest 
mod el se va impune. (...) 

Este uluitor să vedem cât de multe dispute filosofice apar ca fiind lipsite de 
orice semnificaţie în momentul în care le supunem acestui test simplu de a le 
căuta o consecinţă concretă. Nu poate exista vreo deosebire reală într-un loc 
care să nu producă o deosebire în alt loc. Nu ar putea exista în domeniul adevărului 
abstract o diferenţă care să nu se exprime printr-o deosebire într-un fapt concret 
si în comportamentul determinat de acel fapt, diferenţă impusă cuiva, cumva, 
undeva, cândva. Întreaga funcţie a filosofiei ar trebui să constea în a descoperi 
ceea ce ar exista diferit pentru tine, pentru mine, în diferite momente precise ale 
vieţii noastre, dacă cutare sau cutare formulă despre lume ar fi cea adevărată. 

Nu este absolut nimic nou în metoda pragmatică. Socrate era un adept al ei 
si o folosea. Aristotel a folosit-o metodic. Locke, Berkeley si Hume au adus 
contribuţii importante în cunoașterea adevărului prin mijloacele ei. Shadworth 
Hodgson insistă asupra faptului că realitățile sunt numai pentru noi ceea ce noi 
credem că ele sunt, nimic mai mult. Dar acești premergători ai pragmatismului 
nu l-au folosit decât fragmentar; ei au fost doar prevestitorii lui. Abia în epoca 
noastră el s-a generalizat, a devenit conştient de misiunea universală care îi 
incumba, a tins spre un destin de cuceritor. Eu cred în acest destin şi sper că nu 
îmi va fi imposibil să vă pot insufla în cele din urmă încrederea mea. 

Pragmatismul reprezintă o atitudine perfect familiară în filosofie, de mult 
timp cunoscută, atitudinea empirică, dar pe care o reprezintă, mi se pare mie, 
într-o formă mai radicală și care ridică mai puţine obiecţii decât oricare dintre 
formele acceptate de empirism până acum. Un pragmatic întoarce spatele cu 
hotărâre, o dată pentru totdeauna, obiceiurilor inveterate, dragi filosofilor 
profesionişti. El se depărtează de abstracţie si de tot ceea ce face gândirea 

inadecvata — solutii verbale, ratiunile insuficiente a priori, principiile fixe, 
sistemele inchise — de tot ceea ce este un absolut in sine si pretinse origini, 
pentru a se reîntoarce la gândirea concretă, la fapte, la acţiune eficientă. (...) 

El înseamnă aerul liber si posibilităţile naturii opuse dogmei, teoriilor 
artificiale, pretentiei false de a vedea în adevăr un caracter teleologic. 

În acelaşi timp, el nu ia poziţie pentru nici o soluţie specială. El este doar o 
metodă. Dar triumful general al acestei metode ar însemna o schimbare uriașă în 
modalitatea a ceea ce am numit (...) temperamentul filosofiei. Profesorii de tip 
ultrarationalist ar fi aici nechemati la fel precum curtenii într-o republică, ca 
preotul catolic într-o tara protestantă. Stiinta si metafizica s-ar apropia mult mai 
mult, ar lucra, de fapt, absolut mână-n mână. 

Metafizica, de obicei, a întrebuințat în cercetările ei o metodă de un tip foarte 
primitiv. Ştiţi cât de mult magia, acest fruct interzis, a fost pentru oameni un 
obiect de invidie. Ştiţi, de asemenea, ce rol important au jucat întotdeauna cuvintele 
în magie. Dacă cunoasteti numele sau formula magică care îl poate dirija, poţi 
controla un spirit, un geniu, un spiriduș sau orice altă putere supranaturală. 
Solomon cunoștea numele tuturor spiritelor şi, având numele lor, le ţinea supuse 
voinţei sale. Astfel, universul a apărut gândirii naturale întotdeauna ca un fel de 
enigmă, a cărei cheie trebuie să se arate în forme unui cuvânt sau nume clarificator 
sau aducător al puterii dorite. Acest cuvânt denumeşte principiul universului şi 
a-l cunoaşte înseamnă, după unii, a poseda însuși universul. „Dumnezeu“, „Ma- 
teria“, „Rațiunea“, „Absolutul“, „Energia“ iată atâtea nume care reprezintă tot 
atâtea soluţii? . Când ati intrat în posesia lor, puteţi fi mulţumiţi. Şi aici ne găsim 
la capătul cercetării noastre metafizice. 

Dar dacă, dimpotrivă, urmărim metoda pragmatică, nu putem considera nici 
unul dintre aceste cuvinte ca încheind cercetarea. Trebuie să scoatem din fiecare 
cuvânt valoarea lui practică, ascunsă, să-l punem la lucru în fluxul experienţei 
noastre. El apare atunci mai putin ca o soluţie şi mai mult ca un program de lucru 
nou ce trebuie facut si mai cu seamă ca o indicație a diferitelor moduri în care 
realităţile existente pot fi schimbate. 

Aşadar, o dată cu pragmatismul, teoriile devin instrumente de cercetare, nu 
răspunsuri la enigme si sfârșitul oricărei cercetări. Ele nu servesc la a ne baza 
pe ele, ci să mergem înainte şi, uneori, să refacem din nou natura cu ajutorul lor. 
Pragmatismul înviorează toate teoriile noastre, le pune pe picioare si le pune la 
lucru pe fiecare dintre ele. Nefiind în esenţă nimic nou, el se armonizează cu 
numeroase tendinţe filosofice vechi. El este de acord, de exemplu, cu 
nominalismul, prin faptul că face apel întotdeauna la cazuri particulare; cu 
utilitarismul, prin faptul că pune accentul pe aspectele practice; cu pozitivismul, 


2 În text solving, cu intelesul: care rezolva totul (n.r.). 

prin dispretul sau fata de solutiile verbale, de problemele nefolositoare si de 
abstractiile metafizice. 

În chiar cazurile când prezintă asemenea afinități cu tendinţe antiin- 
telectualiste, împotriva metodei raționalismului si a pretențiilor lui, pragmatismul 
este înarmat până în dinţi. Dar, cel putin la început, el nu militează pentru nici o 
soluţie specială. El nu are dogme și întreaga sa doctrină se reduce — totdeauna 
pentru început — la metoda sa. După cum bine a spus tânărul pragmatic italian 
Papini, pragmatismul ocupă în mijlocul teoriilor noastre poziţia unui coridor 
într-un hotel. Nenumărate camere dau în el. Într-una poţi găsi un bărbat care 
scrie la un tratat ateist; în cealaltă, o persoană care se roagă în genunchi pentru a 
obţine credinţă si tărie; într-o a treia, un chimist cercetează proprietățile unui 
corp. În a patra, un filosof care elaborează un sistem de metafizică idealistă; 
într-o a cincea, cineva care este pe cale să demonstreze imposibilitatea metafizicii. 
Dar toţi aceşti oameni folosesc coridorul și toţi trebuie să treacă prin el daca vor 
să intre sau să iasă din camerele respective. 

Aşadar, până acum, fără să aibă rezultate deosebite, metoda pragmatică 
înseamnă doar atitudine, o orientare în afara oricărei teorii particulare. Şi această 
atitudine, această orientare, constă în a reîntoarce privirile noastre de la tot 
ceea ce este lucru prim, principiu primar, categorie, presupusă necesitate pentru 
a le orienta spre lucrurile ultime, spre rezultate, consecințe, fapte. 

Atât despre metoda pragmatică ! Puteţi spune că mai mult am lăudat-o decât 
v-am explicat-o, dar acum voi explica din abundență felul cum acţionează ea 
pentru a rezolva unele probleme obișnuite. Între timp, cuvântul pragmatism a început 
să fie folosit într-un sens si mai larg, el desemnând, în plus, si o anumită teorie a 
adevărului. Am de gând să dedic o prelegere întreagă enuntarii acestei teorii, după 
ce mai întâi îi voi netezi drumul, astfel încât acum voi fi foarte scurt. (...) 

Una din cele mai cultivate cu succes ramuri ale filosofiei în epoca noastră se 
numește logica inductivă, studiul condiţiilor în care au evoluat ştiinţele noastre. 
Autorii care au scris despre această temă au început să arate o unanimitate curioasă 
în privinţa semnificației legilor naturii si a elementelor reale pe care le relevă 
faptele, atunci când acestea sunt formulate de matematicieni, fizicieni şi chimisti. 
Când au fost descoperite primele uniformitati matematice, logice și naturale — 
primele legi — oamenii au fost atât de fermecati de claritatea, frumuseţea si 
simplificarea astfel obţinute, încât au crezut că au descifrat în mod autentic 
gândurile eterne ale Celui Atotputernic. Si el gândea în secțiuni conice, pătrate, 
rădăcini, rațiune directă şi rațiune inversă și geometriza ca Euclid. El făcuse 
legile lui Kepler ca planetele să le urmeze, el făcuse ca viteza să crească 
proporțional cu timpul la corpurile care cad; el a făcut ca în legea sinusurilor să 
aibă loc refracția luminii; el a stabilit clasele, ordinele, familiile, genurile planetelor 
şi animalelor și a fixat deosebirile între ele. El a conceput toate arhetipurile 

lucrurilor cu toate variatiile lor prestabilite; iar atunci când noi redescoperim una 
din aceste minunate instituţii divine, sesizăm inteligenţa lui în intenţia sa foarte 
literală. 

Dar, pe măsură ce ştiinţele au continuat să se dezvolte, ideea care a câştigat 
tot mai mult teren a fost aceea că, probabil, toate legile noastre sunt doar simple 
aproximatii. Insesi legile au devenit atât de numeroase, încât nu pot fi numărate; 
si atât de multe formulări contradictorii sunt propuse în toate ramurile științei, 
încât cercetătorii s-au obişnuit cu ideea că nici o teorie nu este reproducerea 
absolută a realităţii, dar că fiecare dintre ele poate fi folositoare, de altfel, dintr-un 
anumit punct de vedere. Marele lor folos este de a rezuma fapte vechi şi de a 
duce la altele noi. Ele sunt doar un limbaj creat de om, o stenografie conceptuală, 
cum mai sunt numite de cineva, un sistem de semne prescurtate prin care 
simbolizăm dările noastre de seamă spre natură; iar limbajele, după cum se știe 
prea bine, permit o multitudine de posibilități de exprimare şi numeroase dialecte. 

Astfel, caracterul uman arbitrar a eliminat necesitatea divină din logica 
ştiinţifică. Dacă mentionez numele lui Sigwart, Mach, Ostwald, Pearson, Milhaud, 
Poincaré, Duhem, Ruyssen, cei care dintre dv. sunt studenţi vor identifica cu 
ușurință tendinţele la care mă refer si se vor gândi si la alte nume. 

În fruntea acestui val al logicii științifice, Schiller și Dewey apar acum cu 
teoria lor pragmatică despre adevăr şi despre ceea ce semnifică adevărul 
pretutindeni. Pretutindeni acești profesori spun că adevărul în ideile şi în credinţele 
noastre semnifică acelaşi lucru ca si în ştiinţă. El nu înseamnă, spun ei, nimic 
altceva decât că ideile noastre (care ele însele sunt părți ale experienței noastre) 
devin adevărate doar în măsura în care ele ne ajută să intrăm în relații 
satisfăcătoare cu alte părți ale experienței noastre, să le simplificăm şi să ne 
miscam printre ele pe scurtături conceptuale, în loc să urmărim interminabila 
succesiune a fenomenelor particulare. Orice idee pe care, ca să mă exprim astfel, 
o putem călări, orice idee care ne va duce în mod eficient de la orice parte a 
experienţei noastre la oricare alta, legând în mod satisfăcător lucrurile, acţionând 
în siguranță, simplificând, scutind osteneala, acea idee va fi adevărată tocmai 
pentru toate aceste lucruri, adevărată în aceste limite, adevărată din punct de 
vedere instrumental. Aceasta este teoria „instrumentală“ a adevărului, predată 
cu atât succes la Chicago, teorie conform căreia adevărul din ideile noastre 
înseamnă puterea lor de a acţiona, expusă atât de strălucit la Oxford. 

Dewey, Schiller și discipolii lor, ajungând la această concepţie generală a 
adevărului au urmat doar exemplul geologilor, biologilor si filologilor. În practica 
acestor ştiinţe, procedeul încununat de succes consta întotdeauna în a se lua un 
anumit fenomen simplu ce poate fi observat în cursul procesului său, de exemplu, 
despuierea naturii în anumite anotimpuri, sau variațiile de la tipul parental sau 
schimbarea dialectului prin încorporare de noi cuvinte şi pronuntari — apoi se 

generalizează, făcându-l să fie aplicabil în toate momentele si să producă rezultate 
bune prin însumarea efectelor lui de-a lungul veacurilor. 

Procedeul observabil pe care Schiller si Dewey l-au ales în mod special 
pentru generalizarea de acest fel este cel obişnuit, prin care orice individ acceptă 
noi opinii. Procedeul aici este întotdeauna acelaşi. Individul are deja un stoc de 
opinii vechi, dar apare o experienţă nouă care le pune la încercare. Cineva le 
contrazice; sau într-un moment de reflectare el descoperă că acestea se contrazic 
una pe alta; sau aude vorbindu-se despre fapte cu care aceste opinii sunt 
incompatibile; sau în el apar dorinţe pe care ele nu le mai pot satisface. Rezultatul 
este o tulburare interioară pentru care mintea lui fusese până atunci străină și de 
care încearcă să scape, modificându-şi masa de opinii anterioare. Totuşi, el renunță 
la cât mai puţine din ele, căci în materie de credinţe suntem cu toţii extrem de 
conservatori. Atunci el încearcă să-şi schimbe mai întâi o opinie, apoi alta (căci 
ele rezistă în mod diferit la schimbare), până când apare o idee nouă pe care 
poate grefa vechiul stoc cu un minimum de pierderi pentru acesta din urmă, o 
idee care mediază între stoc si noua experienţă şi le apropie una de alta în modul 
cel mai fericit şi mai rapid. 

Această nouă idee este apoi adoptată în locul alteia ca fiind cea adevărată. 
Ea păstrează stocul mai vechi de adevăruri cu o modificare minimă, lărgindu-le 
exact atât cât trebuie pentru a admite faptul nou, dar realizând acest lucru în 
moduri cât mai familiare posibil în cazul respectiv. O explicaţie îndrăzneață 
(outrée), violând toate ideile noastre anterioare, nu va trece niciodată drept o 
relatare adevărată a unui fapt până atunci ignorat. Ar trebui să căutăm cu hărnicie 
în jur până găsim ceva mai puţin excentric ! Astfel, cele mai violente revoluţii 
care au loc în credinţele unui individ lasă în picioare cea mai mare parte a vechii 
sale ordini. Timpul şi spaţiul, cauza şi efectul, natura şi istoria, şi propria lui 
biografie rămân neatinse. Noul adevăr este întotdeauna un intermediar, ceva 
care facilitează tranziţia. El uneşte vechea opinie cu noul fapt în asa fel încât să 
se producă o zguduire minimă și un maximum de continuitate. Considerăm 
adevărată o teorie numai în măsura succesului ei de a rezolva această problemă 
a maximului si minimului. Dar succesul în rezolvarea acestei probleme este 
eminamente o problemă de aproximare. Spunem că această teorie o rezolvă în 
ansamblu mai satisfăcător decât o altă teorie; dar acest lucru înseamnă mai 
satisfăcător pentru noi înșine, iar indivizii își vor sublinia momentele lor de 
satisfacţie în mod diferit. Într-o oarecare măsură, deci, totul aici este maleabil. 

Problema pe care trebuie acum să o examinăm în particular este rolul jucat de 
adevărurile mai vechi. Eşecul în a ţine seama de acestea constituie izvorul multor 
critici nedrepte împotriva pragmatismului. Influenţa acestor adevăruri este absolut 
dominantă. lealitatea fata de ele este primul principiu — în majoritatea cazurilor ea 
este singurul principiu; căci, aproape întotdeauna, cum să procedăm cu fenomene 

atât de noi care ar putea aduce o reorganizare de fond a credintelor noastre ? Sau 
a le considera neavenite, sau a insulta pe cei care depun mărturie pentru ele. 

Fără îndoială că doriţi exemple ale acestui proces de formare si dezvoltare a 
adevărului, însă singura problemă este marea lor abundență. Cazul cel mai simplu, 
în materie de noul adevăr este, desigur, atunci când nu este vorba decât de noi 
tipuri de fapte, sau de noi fapte singulare care reintră în vechile cadre avem de-a 
face astfel cu o acumulare si care nu implică modificări ale vechilor credinţe şi 
care nu este decât o adăugire numerică. Ziua este urmată de o altă zi, iar 
conținuturile ei sunt adăugate la ale celorlalte; nimic mai mult. Noile conţinuturi 
în ele însele nu sunt adevăruri, ele reprezintă ceea ce se întâmplă, ceea ce este și 
doar atât. Adevărul este ceea ce noi spunem despre fapte, iar când spunem că ele 
au apărut, nevoia noastră de adevăr este satisfăcută prin această simplă formulă 
care le adaugă precedentelor. 

Dar adesea conținuturile zilei obligă la o reordonare. Dacă acum, de la această 
catedră, aş scoate tipete ascuţite si as acţiona ca un maniac, as determina pe multi 
dintre dv. să vă revizuiti ideile cu privire la valoarea probabilă a filosofiei mele. 
Radiumul a ajuns tot mai mult să fie considerat ca parte a conţinutului curent, 
pentru un moment făcând să contrazică ideile noastre despre întreaga ordine a 
naturii, acea ordine ajungând să fie identificată cu ceea ce se numeşte conservarea 
energiei. Simpla vedere a radiumului, care degajă la infinit căldură din propria sa 
substanță, părea să violeze tocmai acea conservare. Ce să crezi ? Dacă radiaţiile 
emanate de el nu erau altceva decât o pierdere a unei energii potenţiale nebănuite, 
preexistentă în interiorul atomilor, principiul conservării va fi salvat. Descoperirea 
heliului, ca rezultat al radiaţiei, a deschis calea acestei credinţe. 

Nu trebuie să multiplic exemplele. O nouă opinie este considerată ca fiind 
„adevărată“ numai în măsura în care satisface dorinţa individului de a asimila 
noul în experienţa sa, în credinţele aflate în stoc. Aceasta trebuie în acelaşi timp 
să se bazeze pe adevărul vechi şi pe acumularea de noi fapte, iar succesul ei, 
după cum am spus mai înainte, realizarea acestui lucru este o problemă ce ţine 
de aprecierea personală. Dacă, deci vechiului adevăr 1 se adaugă un adevăr nou, 
acest lucru se întâmplă din cauze subiective. O dată ce am intrat în cursul 
procesului, ne supunem acestor cauze. Printre noile noastre idei, cea mai adevărată 
va fi aceea care îşi realizează cel mai fericit funcţia de a satisface dubla noastră 
nevoie urgentă. Ea însăşi devine adevărată, este clasată ca adevărată după modul 
în care acţionează. Prin propria sa acţiune ea se grefează și se încorporează apoi 
pe vechiul corp de adevăruri, corp care creşte astfel precum un arbore în urma 
activităţii unui nou strat de cambiu. 

Acum Dewey și Schiller au pornit să generalizeze această observaţie şi să o 
aplice celor mai vechi elemente ale adevărului. Si acestea au început a fi toate 
„maleabile“. Si ele au fost numite adevărate din motive umane subiective. Si ele 

au servit la concilierea intre alte adevaruri mai vechi si ceea ce in acele zile 
constituiau observatii noi. Adevaruri pur obiective, adevaruri in stabilirea carora 
activitatea umană să nu intervină pentru unirea unor elemente anterioare experienţei 
cu noua experienţă nu au jucat nici un rol si nici nu pot fi găsite nicăieri. Motivele 
pentru care noi numim lucrurile adevărate este motivul pentru care ele sunt 
adevărate, căci a fi adevărat înseamnă doar a realiza aceasta functie-de-unire. 
Astfel, urma cozii sarpelui uman a lăsat pretutindeni urme în trecerea sa. Un 
adevăr independent sau absolut, un adevăr pe care trebuie îl găsim; adevăr care 
nu mai este maleabil după nevoile umane; un adevăr incorigibil, într-un cuvânt. 
Un asemenea adevăr există, desigur, supraabundent sau este presupus că există 
de către gânditori cu o minte rationalista. Dar în acest caz el înseamnă doar 
inima moartă a arborelui viu şi astfel existenţa sa nu înseamnă altceva decât că şi 
adevărul isi are paleontologia sa, că si lui i se aplică legea ,,prescriptiei“ şi, ca un 
veteran, se poate anchiloza în urma anilor de serviciu și poate crea impresia unui 
lucru pietrificat în ochii oamenilor din cauza vechimii. Dar cât de maleabile 
sunt, totuși, în realitate, până şi cele mai vechi adevăruri s-a arătat cu pregnanta 
în epoca noastră prin transformarea ideilor logice sau matematice, o transformare 
ce pare să fi invadat acum chiar și fizica. Vechile formule sunt reinterpretate, 
văzându-se în ele aplicaţii speciale ale unor principii mult mai largi, principii 
cărora strămoșii noștri nici nu le-au întrevăzut niciodată posibilitatea de a căpăta 
forma pe care o posedă acum si de a fi formulate asa cum noi le formulăm. 
Schiller continuă să confere acestui punct de vedere despre adevăr numele 
de umanism, dar și pentru această doctrină numele de pragmatism pare a câştiga 
teren, astfel încât o voi trata în aceste conferinţe cu numele de pragmatism. 
În concluzie, pragmatismul nu este numai o metodă — deși mai întâi este aceasta, 
Ci si o teorie genetică a ceea ce se înțelege prin adevăr considerat în semnificaţia sa 
reală. Aceste două elemente trebuie să fie viitoarele noastre teme. (...) 
Pragmatismul, oricât este de devotat faptelor, nu are (...) înclinări materialiste 
ca cele care caracterizează empirismul obișnuit. În plus, el nu se opune în nici 
un mod la realizarea abstractiilor, atâta timp cât ele ne permit să ne mișcăm 
printre fapte particulare cu ajutorul lor si ele ne duc de fapt undeva. Nefiind 
interesat de alte concluzii decât cele pe care le obţin împreună gândirea și 
experimentele noastre, el nu are prejudecăţi apriorice împotriva teologiei. Dacă 
conceptele teologice dovedesc a avea o valoare pentru viaţa concretă, ele vor fi 
adevărate pentru pragmatism, în sensul de a fi bune în această măsură. Si pentru 
el valoarea pe care ele o au în afara acestei măsuri va depinde în întregime de 
relaţiile lor cu alte adevăruri care trebuie si ele să fie recunoscute ca atare.(...) 
Dar ce înseamnă, în acest caz, „adevărat într-o anumită măsură“ ? Pentru a 
răspunde, nu avem decât să aplicăm metoda pragmatică. Ce înţeleg cei ce cred 
în Absolut când spun că această credinţă a lor le aduce liniștea sufletească ? Ei 


Ce înseamnă pragmatismul ? — fragmente 363 


înțeleg că, întrucât în Absolut răul care se produce în lumea finită este deja „în 
mod suveran înlăturat“, putem, deci, oricând dorim, să tratăm realitatea temporală 
ca şi cum ar fi potenţial eternă, să credem cu toată certitudinea că putem avea 
încredere în rezultatele ce trebuie obţinute, si fără să păcătuim, să îndepărtăm 
erorile noastre şi să abandonăm grija acestei răspunderi care nu este o răspundere 
infinită. Pe scurt, ei înţeleg că noi, din când în când, avem dreptul să luăm o 
pauză morală, să lăsăm lumea să meargă cum vrea ea, deoarece noi avem 
sentimentul că destinul ei se află în mâini mai bune decât ale noastre și nu ne 
priveşte deloc. 

Universul ne apare ca un sistem ai cărui membri, care sunt indivizii, își pot 
alunga din când în când anxietatile, în care starea de spirit „lasă-mă să te las“ 
este justificată şi pentru oameni şi în care pauzele morale nu au nimic contrar cu 
ordinea lucrurilor. Aceasta este, dacă nu gresesc, cel putin în parte Absolutul pe 
care noi îl cunoaștem. Aceasta este marea deosebire legată în experienţele noastre 
particulare de adevărul ideii care îl reprezintă, aceasta este, pentru noi, valoarea 
lui când este interpretat din punct de vedere pragmatic. Cititorul laic obişnuit să 
filosofeze, care este partizanul idealismului absolut, nu se aventurează mai mult 
decât atât ca să-și aprofundeze concepțiile. El poate folosi pentru atât Absolutul, 
iar acest atât este foarte pretentios. De aceea, îl deranjează când vă aude vorbind 
cu neîncredere despre Absolut si vă subestimează obiecțiile pentru că ele nu 
vizează, în credinţa lui, decât părţile pe care el nu le înţelege. 

Dacă Absolutul înseamnă aceasta și nu altceva, cine i-ar putea contesta 
adevărul ? A-l nega ar însemna că oamenii nu trebuie niciodată să se 
automultumeasca şi că, pentru ei, pauzele nu sunt niciodată în ordinea lucrurilor. 

Îmi dau foarte bine seama cât de curios poate părea, pentru unii din dv., să mă 
audă spunând că o idee este „adevărată“ atât timp cât avem un interes vital să 
credem astfel. Că ea este bună în măsura în care ea ne este utilă, veţi admite cu 
plăcere. Dacă ceea ce facem cu ajutorul ei este bun și dacă, posedând-o, noi devenim 
mai buni, nu vă veţi îndoi că în această privinţă $i numai în această măsură, ea 
însăși este bună. Dar, veţi spune, nu este oare ciudat să abuzăm de cuvântul adevăr 
încât să spunem despre o idee că este „adevărată“ din această cauză ? 

A răspunde pe deplin acestei dificultăţi este imposibil în acest stadiu al relatării 
mele. Am ajuns aici la partea centrală a doctrinei adevărului susţinută de Dewey și 
Schiller si de mine însumi, pe care nu o pot discuta în amănunt până la cea de-a 
şasea conferinţă. Permiteti-mi să spun acum doar atât, că adevărul este o specie de 
un anume fel a binelui şi nu, aşa cum se presupune de obicei, o categorie în afara 
binelui. Acestea nu sunt doar două idei coordonate. Cuvântul adevăr desemnează 
ceea ce se dovedeşte a fi bun sub forma unei credinţe si ca fiind bun, în plus, din 
motive definite, susceptibile de a fi specificate. Trebuie, desigur, să recunoasteti că, 
dacă nimic care să fie bun pentru viaţă nu există în ideile adevărate sau dacă 

cunoasterea acestor idei ar fi dezavantajoasa si doar ideile false ar fi cele folositoare, 
atunci trebuie să admitem că noțiunea curentă de adevăr concepută ca lucru divin 
şi preţios si noţiunea căutării lui concepută ca o datorie, nu s-ar fi putut niciodată 
dezvolta sau deveni o dogmă. Într-o asemenea lume, datoria noastră ar fi mai 
curând să ne ferim de adevăr. Dar în această lume, tot aşa cum unele alimente nu 
sunt pe gustul nostru, dar sunt bune pentru dinţi, pentru stomac sau pentru piele, la 
fel, anumite idei nu numai că ne fac plăcere să ne gândim la ele sau ne sunt 
agreabile pentru că sprijină alte idei pe care le îndrăgim, dar sunt folositoare și în 
luptele din viaţa practică. Dacă ar exista o viaţă care să fie cu adevărat mai bună de 
trăit decât oricare alta şi dacă ar exista vreo idee care, dacă am crede în ea, ne-ar 
putea ajuta să ducem acea viaţă, atunci ar fi cu adevărat mai bine pentru noi să 
credem în această idee, în afară de cazul în care credința în ea nu ar intra în 
conflict cu alte interese vitale de un rang superior. 

„Ce ar fi mai bine să credem ?“ lată ce seamănă destul de mult cu o definiție 
a adevărului. Ea sună aproape ca aceasta: „Ceea ce trebuie să credem“. Iar în 
această a doua definiţie nimeni nu va găsi nimic nepotrivit. Oare ar trebui să nu 
credem în ceea ce este mai bine pentru noi să credem ? Şi putem oare atunci să 
ținem permanent separat noţiunea de ceea ce este mai bine pentru noi si noţiunea 
a ceea ce este adevărat pentru noi ? 

Pragmatismul răspunde: nu ! și eu sunt pe deplin de acord cu acesta. Probabil 
că veţi fi de acord și dv., atât timp cât veţi rămâne în domeniul abstractului, dar 
cu o suspiciune asupra faptului că daca, practic, credem în tot ceea ce aduce 
ceva bun în viaţa noastră personală, vom constata că acceptăm tot felul de fantezii 
despre problemele lumii acesteia şi tot felul de superstiții sentimentale despre 
lumea de apoi. Suspiciunea dumneavoastră este, fără îndoială, întemeiată, 
deoarece este evident că se întâmplă ceva care complică lucrurile atunci când 
treceţi de la abstract la concret. 

Am spus adineauri că ceea ce este cel mai bine pentru noi să credem este 
adevărat pentru noi, cu condiţia ca credinţa noastră să nu fie în conflict cu orice 
alt avantaj vital. În viaţa reală, cu care interese vitale poate intra oare în conflict 
o credinţă particulară a noastră ? Poate doar cu acele interese vitale oferite de 
alte credinţe, atunci când acestea se dovedesc incompatibile cu primele. Cu alte 
cuvinte, se poate întâmpla ca una din credinţele noastre adevărate să întâlnească 
în altele cel mai mare duşman. În adevărurile noastre a existat dintotdeauna 
acest instinct ireductibil de conservare şi dorinţa lor de a distruge tot ceea ce le 
contrazice. Credinţa mea în Absolut, bazată pe binele pe care mi-l aduce, depășește 
toate celelalte credinţe ale mele. Să admitem că ea poate fi adevărată, ca având 
pentru mine acest avantaj de a-mi oferi pauze morale. Totuşi, aşa cum o concep 
eu, ea intră în conflict cu alte adevăruri în care eu cred, ale căror avantaje nu 
vreau să le abandonez pentru ea. Se întâmplă să fie asociată cu un tip de logică 

al cărui duşman sunt, pentru că simt că mă aruncă şi mă lasă într-un labirint de 
paradoxuri metafizice care sunt inacceptabile etc. Dar, întrucât am deja destule 
neplăceri în viaţă fără a mai adăuga neplăcerea de a purta în mine aceste conflicte 
intelectuale, eu personal, pur și simplu, abandonez în linişte Absolutul. Pur și 
simplu, îmi iau o pauză morală; sau de nu, ca filosof profesionist, încerc să le 
justific invocând oricare alt principiu. 

Dacă ar exista un mijloc de a suprima acest dezacord între Ideea Absolutului 
şi alte credinţe adevărate, aş restrânge noţiunea de Absolut doar la valoarea ei de 
a da vacanţă. Dar nu putem să ne restrângem astfel cu ușurință ipotezele. Ele 
contin trăsături suplimentare și tocmai acestea intra în conflict. Necredinta mea 
în Absolut înseamnă atunci refuzul de a admite aceste alte trăsături suplimentare, 
căci eu cred pe deplin în legitimitatea luării de pauze morale. 

Vedeţi astfel ce am înţeles când am numit pragmatismul un mediator și un 
reconciliator şi când am afirmat, împrumutând cuvântul de la Papini, că el face 
maleabile teoriile noastre. El nu are, de fapt, nici un fel de prejudecăţi, nu are 
dogme, canoane rigide cu privire la ceea ce ar putea să fie considerate probe 
sigure admise. El acceptă orice ipoteză şi va lua în consideraţie orice mărturie. 
În domeniul religiei, deci, el prezintă mari avantaje, atât fata de empirismul 
pozitivist cu înclinarea lui antiteologică, cât şi faţă de raționalismul religios, cu 
interesul lui pentru concepţiile transcendentale cele mai nobile, cele mai simple 
şi cele mai abstracte. 

Pragmatismul lărgește astfel câmpul de căutare a lui Dumnezeu. 
Raționalismul nu înţelege să iasă din logic şi din empiric. Empirismul este funcţie 
de simţurile externe. Pragmatismul este gata să accepte orice, să urmeze fie logica, 
fie simţurile si să fie de acord să tina seamă de cele mai utile şi mai personale 
experienţe. El va accepta şi experienţele mistice dacă acestea au consecinţe prac- 
tice. Va accepta un Dumnezeu care trăiește în glodul faptului particular — dacă 
acesta ar părea un loc unde poate fi găsit. 

Ca unicul test al adevărului ce poate fi dovedit, pragmatismul consideră 
ceea ce acţionează cel mai eficient în sensul de a ne conduce, ceea ce se adaugă 
din toate părţile existenţei noastre şi se adaptează la ansamblul cerinţelor, 
experienţei, nefiind omis nimic. Dacă ideile teologice ar face toate acestea, dacă 
noţiunea de Dumnezeu, în special, s-ar dovedi că face acestea, cum ar putea 
oare pragmatismul să nege existenţa lui Dumnezeu ? Nu ar vedea nici un sens să 
trădeze ca „neadevărată“ o noţiune care este din punct de vedere pragmatic atât 
de plină de succes. Într-adevăr, ce alt gen de adevăr ar putea să existe pentru 
pragmatism, în afara acordului unei idei cu realitatea concretă, cu viaţa ? 

În ultima mea conferinţă voi reveni la relaţiile dintre pragmatism si religie. 
Dar vedeţi deja cât de democratic este el. Manierele lui sunt variate și flexibile, 
resursele sale bogate si nesfarsite, iar concluziile sale la fel de pașnice ca și cele 
ale naturii mamă. 


JOHN DEWEY 
RECONSTRUCTIA IN FILOSOFIE! 


— fragmente — 


Introducere 


(...) Astăzi, în filosofie, nu sunt multi cei care au încredere în capacitatea 
filosofiei de a se ocupa cu competenţă de problemele serioase ale 
contemporaneitatii. Lipsa de încredere se manifestă în preocuparea pentru 
îmbunătăţirea tehnicilor şi în renunţarea la sistemele trecutului. Într-un fel, ambele 
interese sunt justificabile. Dar în ce privește primul aspect, modalitatea 
reconstrucției nu se realizează printr-o atenţie specială dată formei în dauna 
conţinutului substanţial, aşa cum se întâmplă în cazurile în care tehnicile sunt 
folosite numai pentru a dezvolta şi rafina $i mai mult încă deprinderi pur formale. 
În ce privește cel de-al doilea aspect, nu prin creșterea eruditiei savante cu privire 
la trecut se pot limpezi si clarifica problemele care tulbură omenirea în prezent. 
Nu sunt prea multe lucruri de spus aici, atâta timp cât interesul pentru aceste 
două domenii menţionate mai sus predomină, iar renunţarea la situaţia prezentă, 
tot mai evidentă în filosofie, este prin ea însăși un semn al extinderii tulburărilor 
si nelinistii care sunt prezente acum în celelalte domenii ale vieţii omului. Desigur, 
am putea merge mai departe si afirma că această renunțare este tocmai o 
manifestare a acelor defecte ale sistemelor trecute care au făcut ca acestea să 
aibă valoare mediocră pentru problemele tulburi ale prezentului; anume, dorinţa 
de a găsi ceva atât de fix si de sigur încât să furnizeze un refugiu cert. Problemele 
de care trebuie să se ocupe o filosofie relevantă pentru momentul prezent sunt 
cele care apar în schimbările ce au loc cu o rapiditate crescândă, în cadrul unui 


! John Dewey, Reconstruction in Philosophy, ediţia a V-a adăugită, Boston, Beacon 
Press, 1967, trad. de N. Frigioiu, în vol. Filosofia Contemporană. Orientări si tendinţe, vol. I, 
Oficiul de documentare și informare ştiinţifică, București, 1983. 

evantai de probleme umane si geografice crescânde, și cu o capacitate tot mai 
profundă de penetratie. Acest fapt constituie o indicație zdrobitoare a nevoii 
unei modalităţi diferite de reconstrucţie care este în prezent deosebit de evidentă. 

(...) În consecinţă, este relevant pentru tema nevoii de reconstrucție să afirmăm 
că orice critici la adresa filosofilor trecutului nu sunt îndreptate spre aceste sisteme 
în ce priveşte legătura lor cu problemele intelectuale și morale ale propriului lor 
timp si loc, ci în ce priveşte relevanta lor pentru o situaţie umană foarte schimbată. 
Principalele lucruri care fac ca marile sisteme să fie obiect de stimă si admiraţie în 
propriile lor contexte socio-culturale sunt în mare măsură insesi bazele lor, care 
fac ca ele să fie lipsite de „actualitate“ într-o lume ale cărei principale caracteristici 
sunt diferite și care sunt denumite în limbajul nostru prin noţiuni precum „revoluţie 
ştiinţifică“, „revoluţie industrială“, „revoluţie politică“, în cel puţin ultimii o sută 
de ani. O pledoarie pentru reconstrucție nu poate fi făcută, cel putin asa consider 
eu, decât acordând o considerabilă atenţie critică cadrului în care si în relaţie cu 
care are loc reconstrucția. Fără ca acesta să fie un semn al lipsei de respect, această 
atenţie critică este o parte indispensabilă a interesului pentru dezvoltarea unei 
filosofii relevante pentru timpul nostru și pentru mediul nostru, așa cum marile 
doctrine ale trecutului au fost pentru mediul cultural din care ele au apărut. 

O altă critică înrudită cu cea discutată mai sus este aceea că punctul de 
vedere adoptat aici privind rolul şi funcţia filosofiei se bazează pe o exagerare 
romantică a ceea ce poate să fie realizat prin „inteligenţă“. Dacă acest din urmă 
cuvânt este folosit ca un sinonim pentru ceea ce o școală importantă a trecutului 
numea „rațiune“ sau „intelect pur“, atunci critica ar putea fi mai mult decât 
justificată. Dar cuvântul numește ceva foarte diferit de ceea ce este considerat a 
fi organul superior sau „facultatea“ superioară ce deţine adevărurile ultime. El 
este o desemnare prescurtată a metodelor mari si mereu mai mari de observaţie, 
experimentare şi raţionament care au revoluţionat în timp foarte scurt condiţiile 
fizice şi, într-o măsură considerabilă, condiţiile fiziologice ale vieţii, dar care nu 
au fost încă prelucrate în vederea aplicării la ceea ce este prin sine însuși distinctiv 
si fundamental uman. El este un nou venit chiar în domeniul fizic al investigaţiei; 
şi ca atare nu a fost încă dezvoltat în diferitele aspecte ale situației umane. 
Reconstrucţia care trebuie înfăptuită nu constă în aplicarea „inteligenţei“ ca ceva 
gata făcut. Ea constă în aplicarea la orice cercetare a problemelor umane şi mo- 
rale a acelui gen de metodă (metoda observaţiei, teoria ca ipoteză, testul experi- 
mental) prin care înţelegerea naturii fizice a fost adusă la culmea sa prezentă. 

Asa cum teoriile cunoaşterii ce s-au dezvoltat înainte de existența cercetării 
ştiinţifice nu furnizează nici un model pentru o teorie a cunoaşterii bazată pe 
comportamentul prezent si real al cercetării, tot asa sistemele de început reflectă 
atât opiniile prestiintifice asupra lumii naturale, cât şi condiţia pretehnologică a 
industriei şi condiţia predemocratică a politicii în perioada când s-au format 

doctrinele lor. Conditiile reale ale vietii din Grecia, in special din Atena, in 
momentul în care s-a format filosofia europeană clasică, instituie o diviziune 
puternică între a face și a ști, care s-a generalizat într-o separare completă a 
teoriei de „practică“. Ea reflecta în momentul acela organizarea economică în 
care munca „folositoare“ era făcută în cea mai mare parte de către sclavi, 
scutindu-i pe oamenii liberi de muncă și lăsându-i „liberi“ din acest punct de 
vedere. Faptul că o asemenea stare de lucruri este, de asemenea, predemocratică 
— este clar. În problemele politice, cu toate acestea, filosofii au menţinut separarea 
teoriei de practică mult timp după ce instrumentele și procedeele obţinute prin 
operaţiile industriale au devenit surse indispensabile în orientarea observaţiilor 
şi experimentelor ce constituie miezul cunoașterii științifice. 

Este evident că un aspect important al reconstrucției ce trebuie să fie dezvoltat 
în prezent vizează teoria cunoașterii. Aici este necesară o schimbare radicală în 
ce priveşte bazele pe care trebuie să se bazeze această teorie; noua teorie va lua 
în consideraţie felul în care cunoaşterea (adică investigația competentă) este 
dezvoltată, în locul presupunerii că ea trebuie să se conformeze opiniilor for- 
mate independent despre facultăţile organelor. Şi, deşi înlocuirea „inteligenţei“, 
în sensul arătat mai sus, cu „raţiunea“ constituie un element important în 
schimbarea cerută, reconstrucţia nu se limitează la atât. Pentru că aşa-numitele 
teorii „empirice“ ale cunoașterii, deși resping poziţia școlii rationaliste, au operat 
cu ceea ce ele consideră a fi o facultate necesară si suficientă a cunoaşterii, 
adaptând teoria cunoașterii la ideile lor preformate despre „percepţia simțului“ 
în loc să derive, să extragă opiniile lor despre percepţia simţurilor din ceea ce se 
petrece în desfăşurarea investigaţiei științifice? . 

Trebuie observat că în paragrafele anterioare ne-am ocupat de criticile ad- 
verse nu de dragul de a răspunde la critici, ci, în primul rând, ca să ilustrăm de ce 
este atât de urgent necesară reconstrucţia și, în al doilea rând, să arătăm unde 
este ea necesară. Pentru că nu există nici o promisiune cu privire la apariţia si 
dezvoltarea unei filosofii relevante pentru condiţiile care asigură în prezent 
substanţa problemelor și soluţiilor filosofice, lăsând la o parte ideea că munca de 
reconstrucţie ia serios în considerație modul şi locul în care sistemele trecutului 
indică nevoia de reconstrucție în prezent. 

S-a afirmat că filosofia se dezvoltă din, şi ca proiect este legată de problemele 
umane. Există implicit în acest punct de vedere ideea că, deşi recunoaşterea 


? Insuficienta evidentă a teoriilor psihologice asupra acestui punct de vedere a avut ca 
rezultat partial dezvoltarea formalismelor deja observate. In locul intrebuintarii acestei 
insuficiențe pentru reconstrucţia teoriei psihologice, punctul de vedere greşit a fost acceptat ca 


psihologie si, de aceea, a fost întrebuințat ca o bază pentru o teorie „logică“ a cunoașterii care 
a interzis în întregime accesul la orice referință a modurilor factuale în care cunoaşterea avansează. 

acestui fapt este o preconditie a reconstrucției necesare acum, ea înseamnă mai 
mult decât faptul că filosofia trebuie să fie legată în viitor de crizele și tensiunile 
existente în rezolvarea problemelor umane. Pentru că se susține că în realitate, 
dacă nu ca mărturisire de credinţă, marile sisteme ale filosofiei occidentale au 
fost toate motivate si folosite în acest fel. Ar fi absurdă revendicarea că ele au 
fost întotdeauna suficient de conştiente în ce privește angajarea lor. Ele s-au 
văzut pe sine și au fost reprezentate pentru public ca ocupându-se de ceva ce a 
fost sub diferite forme numit Fiinţă, Natură sau Univers, Cosmos în general, 
Realitate, Adevăr. Indiferent ce denumiri au fost folosite, ele au avut ceva comun: 
ele au fost folosite pentru a desemna ceva considerat fix, imuabil, si deci în afara 
timpului; adică etern. Fiind, de asemenea, ceva conceput ca universal sau 
atotcuprinzător, această fiinţă eternă a fost considerată ca fiind deasupra și dincolo 
de toate variațiile existente în spaţiu. În această privinţă, filosofii au reflectat 
într-o formă generalizată credinţa populară ce era răspândită atunci când 
evenimentele erau gândite ca având loc în spațiu și timp ca niște învelitori ale lor 
atotcuprinzătoare. Este un fapt cunoscut că oamenii care au iniţiat revoluţia în 
ştiinţele naturii susțin că timpul şi spaţiul au fost independente unul de celălalt si 
de lucrurile ce există şi de evenimentele ce au loc în cadrul lor. Deoarece 
presupunerea unei fixitati fundamentale — a cărei exemplificare este chestiunea 
timpului şi spațiului şi a atomilor imuabili — domina ştiinţa naturii, nu există 
motive de surpriză că într-o formă mai generalizată ea a constituit fundamentul 
pe care filosofia a considerat, ca o chestiune ce vine de la sine, că trebuie să-şi 
ridice structura sa. Doctrinele filosofice care nu iau în consideraţie virtual nimic 
altceva împărtășesc presupunerea că preocuparea lor distinctă ca filosofie este 
să caute factorul imuabil si ultim — adică acela care nu are nici o legătură cu 
temporalul sau spatialul. În acest cadru al situaţiei din științele naturii, ca si din 
standardele și principiile morale, a intrat recent descoperirea că ştiinţele naturii 
sunt forţate de propria lor dezvoltare să abandoneze presupunerea fixitatii şi să 
recunoască că „universal“ cu adevărat pentru ele este numai procesul; dar acest 
fapt recent în știință rămâne în filosofie, ca si în părerile populare din momentul 
prezent, o chestiune pur tehnică mai curând decât ceea ce este în realitate; şi 
anume, cea mai revoluţionară descoperire făcută până în prezent. 

Faptul presupus că morala necesită principii, modele, norme și scopuri 
imuabile supratemporale ca fiind singura protecție sigură împotriva haosului 
moral nu mai poate totuși să apeleze la ştiinţele naturii pentru sprijinul ei și nici 
să nu se aștepte la justificarea de către ştiinţă a eliberării moralei (în practică și în 
teorie) de consideratiile spatio-teporale — adică de procesele schimbării. Reacția 
emoţională — sau sentimentală — va continua să reziste, fără îndoială, în faţa 
recunoașterii acestui fapt şi va refuza să folosească în morală punctul de vedere 
şi perspectiva ce îşi fac prezent loc în științele naturii. Dar, în orice caz, ştiinţa $i 

morala tradiţională se află într-o situaţie dificilă una fata de cealaltă, ca si fata de 
lucrurile care, potrivit lor, sunt imuabile. De aici, o separare adâncă și greu de 
depăşit se instituie între subiectul natural al științei şi subiectul extra- daca nu 
supra-natural al moralei. Trebuie să existe multe persoane inteligente care să se 
rusineze atât de tare de consecinţele inevitabile ale acestei scindări încât să sa- 
lute această schimbare de perspectivă care va face ca modelele și concluziile 
ştiinţelor naturii să aducă servicii teoriei şi practicii moralei. Este necesară mai 
ales acceptarea ideii că subiectul moralei este, de asemenea, calificabil din punct 
de vedere spaţial și temporal. (...) 

Rutina obisnuintei tinde să înăbuşe chiar si investigația ştiinţifică; ea stă în 
calea descoperirii şi a unui cercetător activ. Aceasta, deoarece descoperirea şi 
investigația sunt sinonime cu o ocupaţie. Stiinta este o urmărire (pursuit) $i nu 
intrarea în posesia a imuabilului; noile teorii, ca puncte de vedere, sunt mai 
pretentioase decât descoperirile care sporesc cantitativ stocurile cunoscute. Este 
relevant, în ce priveşte tema dominaţiei obisnuintei, faptul că un conferenţiar a 
spus că marii inovatori în ştiinţă „sunt primii care se tem si se îndoiesc de 
descoperirile lor“. 

Eu, aici, sunt deosebit de preocupat de importanţa celor ce s-au spus despre 
oamenii de ştiinţă cu privire la activitatea filosofică. Linia de demarcaţie între 
ceea ce se numeşte ipoteză în știință și ceea ce se numește speculație (de obicei, 
pe un ton de dezaprobare) în filosofie este subţire şi neclară în momentul iniţierii 
unor mișcări — cele plasate în contrast cu „aplicațiile și dezvoltările tehnice“, așa 
cum ele au loc, ca o problemă de la sine, după ce perspectiva nouă și revoluţionară 
a reușit să se impună. Văzute în propriul lor context cultural, „ipotezele“ avansate 
de cei care în prezent poartă numele de mari filosofi diferă de „speculaţiile“ 
oamenilor care au făcut inovaţii mari (şi ,,distructive“) în ştiinţă, datorită faptului 
că acestea au o gamă vastă de referinţă si posibile aplicaţii; prin faptul că ele 
pretind că nu sunt „tehnice“, ci profund și larg umane. Pe moment, nu există 
modalitate sigură de confirmare dacă un mod de a vedea sau trata lucrurile ţine 
de domeniul ştiinţei sau de cel al filosofiei. Mai târziu, clasificarea se face, de 
obicei, cu ușurință comparativă. El aparţine domeniului „ştiinţei“ daca si atunci 
când câmpul de aplicare este atât de specific, de limitat, încât trecerea în cadrul 
acestuia este comparativ directă — în ciuda tensiunii emoţionale ce însoţeşte 
apariţia sa — ca, de exemplu, în cazul teoriei lui Darwin. El este denumit „filosofic“ 
atunci când domeniul său de aplicare este atât de larg, încât nu este posibil să 
treacă direct la formulări de o asemenea formă şi conţinut încât să servească 
comportamentului imediat şi cercetării ştiinţifice. Acest fapt nu înseamnă 
inutilitatea sa, din contră, situaţia contemporană a condiţiilor culturale a fost de 
o asemenea natură, încât a oprit efectiv drumul dezvoltării unor ipoteze care ar fi 
oferit o direcţie imediată observaţiilor şi experimentelor specifice definite, atât 
de factuale încât să constituie „ştiinţa“. (...) 

Ideea discuţiilor de până acum a fost aceea de a accentua valoarea doctrinelor 
filosofice trecute. Relevanta lor pentru această Introducere constă în importanţa 
lor pentru reconstrucția activităţii şi domeniului, ariei ce trebuie să dea filosofiei 
astăzi vitalitatea posedată înainte de predecesorii săi. Ceea ce a avut loc în istoria 
timpurie a ştiinţei era ceva destul de serios pentru a fi numit „războiul ştiinţei cu 
religia“. Cu toate acestea, aria evenimentelor ce poartă acest nume este limitată, 
aproape tehnică, atunci când este plasată în comparaţie cu ceea ce se petrece în 
prezent din cauza pătrunderii științei în viata, în general. Nivelul atins si avântul 
prezent a ceea ce ia naștere ca știință afectează profund toate aspectele vieţii 
contemporane, de la starea familiei şi situaţia femeilor şi a copiilor, prin 
comportamentul şi problemele educaţiei, prin artele frumoase și aplicate, până 
la relaţiile politice şi economice, naţionale şi internaţionale ca arie de manifestare. 
Ele sunt atât de variate și de multiple, se dezvoltă cu o asemenea rapiditate, încât 
nu se pretează la afirmaţii generalizate. Mai mult, apariţia lor prezintă atât de 
multe şi de serioase probleme practice ce necesită o atenţie imediată, încât omul 
a fost prea ocupat să mai adune toate aceste bucățele ca să realizeze o observaţie 
generalizată sau intelectuală a lor. Ele au venit asupra noastră noaptea, ca niște 
hoţi, luându-ne pe nepregătite. 

Prima cerinţă a reconstrucției este, deci, să ajungem la o ipoteză despre felul 
cum a avut loc această mare schimbare, atât de amplă, profundă și rapidă. Ipoteza 
oferită aici este că răsturnările care, luate laolaltă, constituie criza de care omul 
este afectat în prezent în întreaga lume, în toate aspectele vieţii sale, se datorează 
pătrunderii în rezolvarea problemelor cotidiene, a proceselor, materialelor si 
intereselor a căror origine se află în munca făcută de cercetătorii în fizică în 
ateliere tehnice relativ îndepărtate şi izolate cunoscute sub numele de laboratoare. 
Nu mai este vorba de tulburarea credințelor și practicilor religioase, ci a fiecărei 
instituţii înfiinţate înainte de apariţia ştiinţei moderne, cu câteva secole în urmă. 
Vechiul „război“ s-a încheiat nu prin victoria unuia dintre combatanți, ci printr-un 
compromis ce a luat forma unei divizări a domeniilor și jurisdictiilor. În chestiunile 
morale şi ideale, supremaţia a fost acordată vechiului. Ele rămân virtual imuabile 
în vechea lor formă. Deoarece folosirea noii științe s-a dovedit rentabilă în multe 
probleme practice, noua știință fizică şi fiziologică a fost tolerată cu înţelegerea 
că ea se ocupă numai de probleme materiale inferioare și a fost oprită să intre în 
„regatul“ spiritual superior al Existentei. Această „instituire“ prin procedeul 
diviziunii a dat naștere la dualismele care au constituit principala preocupare a 
filosofiei „moderne“. În dezvoltările care au apărut realmente şi care au culminat 
în special cu ultima generaţie, instituirea diviziunii teritoriilor și jurisdictiilor a 
fost complet desființată în practică. Acest fapt este ilustrat de campania actuală 
viguroasă şi agresivă a celor care acceptă diviziunea între „material“ si ,,spiri- 
tual“, dar care susţin, de asemenea, că reprezentanţii ştiinţelor naturii nu ocupă 

doar locul ce le revine in mod firesc, ci au uzurpat in practica — si adesea in 
teorie — dreptul de a determina atitudinile si procedurile proprii autoritatii 
„superioare“. Deci, potrivit lor, scena prezentă a dezordinii, nesigurantei si 
incertitudinii, cu anxietatea ei, este rezultatul inevitabil al situaţiei de mai sus. 

Nu sunt preocupat aici să prezint argumente directe împotriva acestui punct 
de vedere. Desigur, ele ar fi chiar binevenite, fie si numai ca indicatori ai spaţiului 
în care se concentrează ideile legate de reconstrucția în filosofie. Pentru că, prin 
contrast, ele ar indica singura direcţie care, în condiţiile existente, este deschisă 
din punct de vedere intelectual şi moral. Concluzia netă a celor care susțin că 
ştiinţele naturii sunt fons et origo ale unor grave boli ale prezentului este 
necesitatea de a pune știința sub tutela unei „autorități“ instituționale speciale. 
Alternativa este o reconstrucţie generalizată atât de fundamentală, încât ea trebuie 
să fie dezvoltată prin recunoașterea că, deși răul rezultat în prezent prin 
pătrunderea „științei“ în modul nostru comun de viaţă este de netăgăduit, el se 
datorează faptului că nu s-au făcut încă eforturi sistematice pentru a supune 
„morala“ ce stă la baza vechilor obiceiuri instituţionale unei investigaţii şi critici 
ştiinţifice. Aici, deci, se află munca constructivă care trebuie să fie făcută de 
către filosofie. Ea trebuie să-și asume răspunderea în ce priveşte iniţierea 
dezvoltării investigaţiei asupra problemelor umane şi, deci, asupra moralei, tot 
asa cum filosofii din ultimele secole au promovat investigația științifică asupra 
condiţiilor fizice şi fiziologice şi a aspectelor vieţii umane. 

Această opinie despre ce are nevoie filosofia pentru a fi relevantă pentru 
actualele probleme umane și pentru a redobândi vitalitatea pe cale să se piardă 
nu trebuie să se preocupe de negarea ideii că pătrunderea științei în activităţile 
umane are o fază a sa distructivă. Desigur, punctul de plecare pentru opinia 
prezentată aici, în ce priveşte reconstrucţia necesară în filosofie, este acela că, 
reducându-se la o invazie ostilă a vechiului, această pătrundere constituie factorul 
principal ce operează pentru producerea stării prezente a omului. Si, desi atacul 
împotriva științei ca fiind responsabilă și partial vinovată este teribil de unilateral 
prin accentuarea distrugerii implicate în ea si prin neglijarea a multe și însemnate 
beneficii umane pe care ea le-a sporit, se susține că problema nu poate fi rezolvată 
prin tragerea unei linii între câștiguri și pierderi umane, arătându-se că primele 
predomină. 

De fapt, cazul este mult mai simplu. Premisa de care depinde prezentul asalt 
împotriva ştiinţei este că vechile obiceiuri instituţionale, inclusiv credinţele 
instituționale, furnizează un criteriu adecvat şi, desigur, final, prin care să se 
judece valoarea cunoştinţelor produse de dezvoltarea tulburentă a științei. Cei 
care susțin această premisă refuză in mod sistematic să observe că „ştiinţa“ are 
un partener în producerea situaţiei noastre critice. Chiar și o sumară privire a 
faptelor ne arată că ştiinţa, în loc să opereze singură și într-un vid, acţionează în 

cadrul unei situatii institutionale asupra problemelor dezvoltate in etapa 
prestiintifica, o situatie care nu s-a modificat prin investigatia stiintifica a principiilor 
moralei, care erau atunci formate si, probabil, specifice ei. 

Un exemplu simplu arată defectiunea şi distorsiunea ce rezultă din luarea in 
considerare a științei în mod izolat. Folosirea distructivă a fisiunii nucleului unui 
atom a devenit stocul de provizii pentru asaltul împotriva ştiinţei. Ceea ce se 
ignoră, întrucât trebuie negat, este faptul că această consecinţă distructivă a apărut 
nu numai în cadrul unui război, ci din cauza existenţei războiului şi că războiul 
este o instituţie ce precede cu milenii apariția pe scena umană a oricărei investigaţii 
ştiinţifice. Că în acest caz, consecinţele distructive sunt datorate direct unor 
condiţii instituţionale preexistente — este prea evident pentru a mai necesita un 
comentariu. Aceasta nu înseamnă că situaţia este aceeaşi pretutindeni și în toate 
epocile; dar, desigur, ea ne previne împotriva dogmatismului iresponsabil şi 
nediscriminativ prezent acum. Ea ne oferă mijloacele pentru a ne reaminti 
condiţiile nestiintifice în care a căpătat formă și conţinut morala, atât în sensul 
practic, cât şi în cel teoretic al cuvântului. Scopul avut în vedere în atragerea 
atenţiei asupra faptului ce nu poate fi negat, dar care este ignorat în mod sistematic, 
nu este inutil, fiind (...) de a justifica munca de investigaţie științifică, în cazuri 
generale sau speciale. Scopul este îndreptarea atenţiei către un import intelectual 
remarcabil. Dezvoltarea investigaţiei științifice este imatura; ea nu a depășit inca 
aspectele fizice şi fiziologice ale preocupărilor umane, ale intereselor și 
conţinuturilor umane. În consecinţă, ea are efecte parţiale și exagerate. Condiţiile 
instituționale în care ea intră si care determină consecințele sale umane nu au 
fost încă supuse nici unei investigații serioase, sistematice, care să merite numele 
de ştiinţifică. 

Implicatiile acestei stări de lucruri asupra situaţiei prezente a filosofiei si a 
reconstrucției ce trebuie întreprinse — constituie tema și teza acestei Introduceri. 
Înainte de a rezuma direct această temă, voi spune câteva cuvinte despre situaţia 
prezentă a moralei; un cuvânt care, trebuie să ţinem minte, înseamnă atât moralitate 
ca fapt practic socio-cultural în relaţie cu noțiuni ca drept si greșit, bine si rău, 
cat şi teorii cu privire la scopuri, metode şi principii potrivit cărora trebuie studiată 
şi judecată prezenta situaţie. Acum este limpede că orice investigaţie asupra a 
ceea ce este profund şi intrinsec uman intră, vrând-nevrând, în domeniul spe- 
cific al moralei. Se întâmplă astfel şi atunci când suntem, și atunci când nu suntem 
conştienţi de acest fapt. Atunci când teoria „sociologică“ nu ia în considerație 
interesele și preocupările fundamentale, scopurile dinamice active ale unei culturi 
umane pe baza ideii că „valorile“ sunt implicite si că cercetarea fiind „științifică“ 
nu are nici o legătură cu valorile, consecinţa inevitabilă este că cercetarea 
domeniului uman este limitată la ceea ce este superficial şi comparativ 
neînsemnat, indiferent dacă ea conţine o paradă de calităţi tehnice. Dar, pe de 

altă parte, chiar şi atunci când cercetarea încearcă să pătrundă în manieră critica 
în ceea ce este uman în deplinul înţeles al cuvântului, ea nu reuşeşte să se ridice 
împotriva unui mare număr de prejudecăţi, tradiţii și obiceiuri institutionalizate 
care s-au consolidat si întărit într-o etapa prestiintifica. Este o tautologie, si nu 
anunţarea unei descoperiri sau a unei deductii, afirmaţia că morala, în ambele 
sensuri ale cuvântului, este prestiintifica, așa cum este înțeleasă si practicată 
acum. lar a fi nestiintifica, atunci când probleme umane concrete sunt profund 
modificate înseamnă, de fapt, refuzul formării de metode de investigaţie ale 
moralei într-un mod care face morala existentă — în ambele sensuri, din nou — 
antistiintifica. 

Situatia ar fi comparativ simpla daca am dispune deja de puncte de vedere 
intelectuale, concepţii, sau ceea ce filosofia a denumit „categorii“, care să 
servească drept instrumente ale cercetării. Dar a presupune că ele sunt la îndemână 
înseamnă a presupune că dezvoltările intelectuale ce reflectă o stare prestiintifica 
a problemelor umane, preocupărilor, intereselor și scopurilor umane sunt adecvate 
pentru a aborda o situaţie umană ce este tot mai mult si într-o tot mai mare 
măsură rezultatul noii științe. Pe scurt, trebuie să decidem dacă să continuăm 
situaţia prezentă de pasivitate, de instabilitate şi nesiguranţă. Dacă afirmaţiile de 
mai sus sunt înţelese în sensul în care ele au fost concepute, opinia ce este propusă 
aici în legătură cu reconstrucția în filosofie se conturează cu putere. Conform 
poziţiei adoptate aici, reconstrucţia nu este altceva decât activitatea de dezvoltare, 
formare, producere (în sensul literal al acestui cuvânt) a instrumentelor intelectuale 
care vor orienta progresiv cercetarea spre faptele profund şi intrinseci umane — 
adică morale — ale situaţiei prezente. 

Primul pas, o precerinta a pasilor următori în aceeași direcție generală, va fi 
recunoașterea faptului că, factual vorbind, scena umană prezentă, pentru bine și 
rău, pentru beneficii si daune, este asa cum este datorită, cum am mai spus, 
pătrunderii în modurile de trai cotidiene si comune (în sensul de obișnuit si 
împărtășit) a ceea ce își are originea în investigația fizică. Metodele și concluziile 
,stiintei nu rămân încorsetate în cadrul „ştiinţei“. Chiar şi cei care concep știința 
ca o entitate independentă si izolată, autoînchisă şi autostimulata, nu pot nega ca 
ea nu rămâne ca atare în faptul practic. Este o parte a mitologiei animiste teoretice 
a considera ştiinţa drept o entitate, asa cum fac cei care susţin că ea este fons et 
origo a calamitatilor umane prezente. Stiinta care şi-a croit până acum drumul 
ei, profund si larg, spre problemele reale ale vieţii umane este o știință parțială şi 
incompletă; competentă în ce priveşte condiţiile fizice si acum, într-o măsură 
crescândă, cele fiziologice (aşa cum s-a văzut în dezvoltările recente ale medicinei 
şi sănătăţii publice), dar inexistentă în ce privește problemele de supremă 
semnificaţie pentru om — cele care sunt, distinctiv, ale omului, pentru om și prin 
om. Nici o modalitate inteligentă de a vedea şi înţelege situaţia prezentă a omului 

nu va putea să observe modificarea extraordinară din viaţă, produsă de 
incompatibilitatea radicală dintre acţiunile care fac manifestă şi perpetuează morala 
unei epoci prestiintifice şi schimbările unei scene care au fost determinate brusc, 
cu o imensă acceleraţie și o profundă pătrundere, de o știință ce este încă parţială, 
incompletă și în mod necesar unilaterală în acţiuni. 

În cele de mai sus, s-au făcut numeroase referinţe la ceea ce anumite ființe 
umane clasate drept filosofi au realizat în secolele al XVII-lea, al XVIII-lea si al 
XIX-lea în vederea clarificării bazelor cosmologice şi ontologice ce au fost absorbite 
din punct de vedere emoţional şi intelectual în însăși structura și modul de acţiune 
al culturii occidentale. Nu se pretinde că creditul acordat investigaţiilor specifice 
care au revoluţionat progresiv astronomia, fizica (inclusiv chimia) și fiziologia 
aparține filosofilor. Se amintește, ca o problemă ce tine de faptul istoric, că filosofia 
a îndeplinit o funcţie care, dat fiind climatul cultural acceptat și forța obiceiurilor 
acceptate, a constituit o preconditie indispensabilă pentru ceea ce a realizat omul 
de ştiinţă. Ceea ce vom adăuga acum la această afirmaţie, în legătură cu importanţa 
sa pentru reconstrucţia în filosofie, este ideea că în îndeplinirea funcţiilor lor 
specifice, oamenii de știință au elaborat o metodă de cercetare atât de penetrantă, 
profundă și universală, încât au asigurat modelul ce permite, invită și chiar cere 
genul de formulare ce infirmă funcțiile filosofiei. Este o metodă a cunoașterii ce 
este autocorectivă în acţiune care învaţă atât din greșeli, cât si din succese. Punctul 
principal al metodei este relevarea identităţii investigaţiei cu descoperirea. În cadrul 
activităţilor specializate, relativ tehnice, ale științelor naturale, această funcţie de 
descoperire, a depistării noului şi a părăsirii vechiului, este recunoscută de la sine. 
Importanţa sa similară în toate celelalte forme de activitate intelectuală este, totuşi, 
departe de a se bucura de recunoaşterea generală care, în probleme ce sunt ţinute 
de o parte ca fiind „spirituale“ și „ideale“ şi distinct morale, însăşi ideea aceasta 
şochează pe mulţi care o consideră drept o temă de la sine înţeleasă în munca lor 
specializată. Este un fapt cunoscut că aceste corelate practice ale descoperirii, atunci 
când sunt ştiinţifice $i teoretice, sunt invenții si că în multe dintre aspectele fizice 
ale problemelor umane există o metodă generalizată acum pentru invenţia invențiilor. 
În ceea ce este distinctiv uman, invenţia apare rareori și atunci numai sub presiunea 
urgentei. În problemele umane si în relaţiile ce se ordonează extensiv si penetrează 
profund, însăşi ideea invenţiei trezeşte teama si oroarea fiind considerată drept 
periculoasă si distructivă. Acest fapt, care este important, dar care rareori este 
observat, se presupune că tine de însăşi natura $i esenţa moralei ca morală. Acest 
fapt arată atât reconstrucţia ce trebuie întreprinsă, cât şi extrema dificultate a oricărei 
încercări de a o realiza. (...) 

Trei lucruri sunt intim legate în cererile $i promulgările ce sunt temporar mai 
mult orale. Ele sunt: 1. atacul împotriva științei naturale; 2. doctrina că omul este 
atât de inerent corupt, încât este imposibil să se formeze o morală care să acţioneze 

în numele stabilităţii, echităţii și libertăţii (adevărate) fără a recurge la o autoritate 
extraumană si extranaturală; 3. revendicarea avansată de reprezentanţii unui 
anumit gen de organizaţii instituţionale că numai ei pot face ceea ce este necesar. 
Eu nu invoc aici această problemă pentru a o supune unei critici directe. Eu o 
mentionez pentru că ea reprezintă o poziţie atât de generalizată, încât indica în 
mod clar o direcţie în care filosofia se poate îndepărta de apatia irelevantei. În 
contrast puternic, ea indică cealaltă direcție în care trebuie să acţioneze filosofia, 
şi anume: strădania sistematică de a vedea si a afirma semnificaţia constructivă 
pentru viitorul omului, reliefată din revoluţia desfăşurată în primul rând de către 
noua ştiinţă; având grijă ca noi să exercităm o atitudine hotărâtă în dezvoltarea 
unui sistem de atitudini-idei, o filosofie creată pe baza resurselor aflate acum la 
dispoziţia noastră. 

Problema pusă acum de asaltul împotriva ştiinţei noi si a moștenitorilor săi 
de condamnarea pe scară largă a naturii umane și de pledoaria pentru reinstalarea 
completă a autorităţii instituţiilor medievale vechi este pur și simplu aceea dacă 
noi vrem să mergem înainte într-o direcţie făcută posibilă de aceste noi resurse 
sau dacă aceste resurse sunt atât de inerent nedemne de încredere, încât noi 
trebuie să le supunem controlului unei autorităţi ce pretinde că este extraumană 
si extranaturală, atâta timp cât importul „natural“ este determinat de investigația 
ştiinţifică. Impactul perceperii sistematice a acestui clivaj de direcţii în filosofie 
este dezvăluirea că ceea ce se numeşte „modern“ este încă neformat, 
rudimentar. Efortul său confuz şi nesiguranța sa instabilă reflectă amestecul de 
vechi şi nou ce sunt incompatibile. Modernul pur trebuie de-abia să se nască. 
Munca pentru producerea sa nu este sarcina sau responsabilitatea filosofiei. 
Această muncă poate să fie făcută numai prin activităţi hotărâte, răbdătoare, în 
colaborare, ale bărbaţilor si femeilor de bună credinţă, din domenii foarte vari- 
ate şi pe o lungă perioadă de timp. Nu există pretenţia absurdă că filosofii, 
oamenii de ştiinţă sau orice alt grup formează o preotime sacră căreia trebuie 
să îi fie încredinţată această muncă. Dar, deoarece filosofii din ultimele secole 
au îndeplinit o muncă folositoare si necesară în dezvoltarea investigaţiei 
ştiinţifice, tot aşa succesorii lor au acum prilejul şi menirea de a face aceeași 
muncă în dezvoltarea investigaţiei morale. Concluziile acestei investigaţii nu 
vor constitui prin ele însele o teorie morală completa și o știință care să se 
ocupe cu probleme distinct umane în comparaţie cu activităţile predecesorilor 
lor care au situat condiţiile fizice și fiziologice ale existenţei umane într-o 
existenţă deplină şi concretă. Dar ele vor avea o pondere activă în munca de 
construcţie a unei ştiinţe morale umane care să servească drept un precursor 
necesar al reconstrucției stării actuale a vieţii umane către ordine si către alte 
condiţii ale unei vieţi mai bogate decât cea de care s-a bucurat omul până în 
prezent. 

Expunerea sistematica a modului, locului si motivelor pentru care filosofiile 
specifice condiţiilor antice si medievale, ca si a celor din câteva tari care nu 
existau încă pe scena umană la apariţia științei naturii este atât de irelevanta, 
încât devine o piedică pentru preocuparea intelectuală faţă de situaţia prezentă, 
fiind ea însăşi o sarcină intelectuală provocatoare. Așa cum am mai spus, 
reconstrucţia nu este ceva care se realizează prin găsirea greselilor şi prin polemici. 
Ea este în mod strict o activitate intelectuală care cere o cât mai vastă cunoaștere 
posibilă care să lege sistemele trecute cu condiţiile culturale care să determine 
problemele lor, ca si o cunoaștere a ştiinţei din zilele noastre care este altceva 
decât o expunere „populară“. lar acest aspect negativ al activităţii intelectuale 
care trebuie îndeplinită implică cu necesitate o explorare sistematică a valorilor 
ce aparţin de ceea ce este nou în stare pură în mişcările științifice, tehnologice şi 
politice ale trecutului imediat și ale prezentului, atunci când ele se eliberează de 
frânele impuse de către obiceiurile formate într-o perioadă prestiintifica, indus- 
trial-pretehnologica și politic-democratica. 

Întâlnim in prezent suficiente alte semne ale unei tendinţe crescânde de a 
reacţiona împotriva opiniei care susţine că știința şi tehnologia sunt vinovate de 
relele actuale. Se recunoaște că ele sunt atât de puternice ca mijloace, încât ne 
oferă noi resurse valoroase. Este necesar, se susţine deci, ca să avem și o reînnoire 
morală la fel de efectivă, care să folosească aceste mijloace pentru scopuri umane 
pure. Această poziţie este, desigur, o îmbunătăţire faţă de atacul împotriva ştiinţei 
si tehnologiei în scopul realizării unei subordonări specifice instituţionale a 
acestora. Ea trebuie să fie salutată, cu atât mai mult cu cât problema care se 
discută este de ordin moral sau uman. Dar — cel putin în situaţiile în care eu am 
întâlnit-o — ea suferea de un serios defect. Se pare că ea presupune că noi avem 
deja în posesia noastră, gata făcută pentru a spune astfel, morala care să deter- 
mine scopurile în folosul cărora ar trebui utilizat marele stoc de mijloace. 

Dificultatea practică, aceea a modalităţii de a face ca „mijloacele“ radical 
noi să servească scopurilor formulate atunci când scopurile aflate la dispoziţia 
noastră erau diferite, este ignorată. Dar mai important decât aceasta, ca respect 
pentru teorie sau filosofie, este faptul că ea menţine intact divorţul dintre acele 
lucruri ce sunt considerate mijloace si celelalte lucruri considerate scopuri şi 
numai scopuri datorită propriei lor esențe sau naturii lor inerente. Astfel, în fapt, 
deși nu intenţionat, o problemă care este destul de gravă pentru a fi morală este 
în mod dezastruos ignorată. 

Asa cum această separare între unele lucruri ce sunt scopuri-în sine si altele 
ce sunt mijloace-în sine, prin însăşi natura lor, este o moştenire a unei epoci 
unde erau denumite „folositoare“ numai acele activităţi care serveau mai curând 
trăirea fiziologică decât cea morală si care erau realizate de către sclavi sau ţărani 
aserviti unor oameni liberi, în măsura în care aceştia erau eliberaţi din cauza 

nevoii de a munci, care era fundamentală si materială, tot aşa nevoia primară a 
noii situaţii în care resursele complet diferite din punct de vedere calitativ şi 
cantitativ se află la dispoziţia noastră implică formarea unor scopuri noi, a unor 
idealuri și modele noi de care să se atașeze noile noastre mijloace. Este imposibil 
ca din punct de vedere moral, ca și logic, ca un gen profund diferit de mijloace 
să fie supuse unor scopuri care, în cel mai bun caz, putem presupune că s-au 
schimbat în ce privește uşurinţa cu care pot fi atinse. Profunda secularizare a 
mijloacelor şi condiţiilor ce are loc în prezent a reuşit, deocamdată, să 
revolutioneze comportamentul de viata, astfel încât a răsturnat vechea situaţie. 
Nimic nu este mai inutil din punct de vedere intelectual (şi imposibil din punct 
de vedere practic) decât să presupunem că armonia și ordinea pot fi realizate 
fără ca noile scopuri şi modele, noile principii morale să fie întâi dezvoltate cu 
un grad rezonabil de claritate şi sistematizare. 

